
A. Dambrauskas. Lukrecijaus poemos ištrau- 
kos paimtos iš M. Račkausko versto lietuviš- 
kojo leidimo, išėjusio 1964 metais. 


ĮVADAS 


„Nebe madoj kalba lotynų...“ — rašė 
A. Puškinas daugiau kaip prieš šimtą keturiasdešimt metų, ir 
šią frazę, virtusią priežodžių, kartais galima išgirsti ir dabar. 
Tačiau, kartodami šiuos žodžius, mes negalvojame, ar teisin- 
gai jie atspindėjo visuomenės požiūrį į lotynų kalbą Puškino 
epochoje ir kiek teisinga ši mintis mūsų laikais. 

Garsioji „Eugenijaus Oniegino“ pirmojo skyriaus frazė by- 
loja apie nepakankamą romano herojaus išprusimą ir anaiptol 
netaikoma pažangiesiems XIX amžiaus pradžios žmonėms. Pa- 
vyzdžiui, ir apie patį Puškiną negalima pasakyti, kad jis 
su romėnų kultūra buvo tik tiek susipažinęs, kiek reikia „su- 
prasti epigrafams“. Licėjuje, kuriame mokėsi Puškinas, senovės 
Romos kalbai ir kultūrai buvo skiriama tiek daug dėmesio, 
kad šie dalykai sudarė pagrindinę visos lavinimo sistemos 
dalį. Tame pačiame „„Oniegine“ Puškinas prisimena, kaip jis, 

laisvu nuo pamokų metu pasitraukęs į nuošalią vietą, mėg- 
davo skaityti lotyniškai parašytus romėnų autorių kūrinius. 

Paimkime bet kurio Puškino kūrinių rinkinio turinį ir įsiti- 
kinsime, kad poetui artimi ir brangūs šlovingi antikinės istori- 
jos vardai bei įvykiai: „Iš Horacijaus“, „Iš Katulo“, „Licini- 
jui”, „,Lukului pasveikus“, ,Sekimas senove"... Kiekvienam ma- 
žumą prasilavinusiam Puškino amžininkui vardai. paveikslai ir 
palyginimai, pasitaikantys jo eilėraščiuose, atrodė natūralūs 
ir buvo suprantami. Netgi Onieginas, kurio išsilavinimą Puš- 
kinas išjuokia, galėjo „šnekėti apie Juvenalį“, pacituoti kelias 
„Eneidos“ eilutes ir pareikšti savo, tegul ir nelabai pagrįstą, 
nuomonę apie Homerą ir Teokritą. 

Daug laiko, arba, kaip įprasta sakyti, daug vandens nute- 
kėjo nuo tų dienų, kai Puškinas rašė „Eugenijų Onieginą“; 
gyvenimas pažengė toli į priekį. Mokslo žinios tiek išsiplėtė, 
kad jaunoji karta dabar jau negali greta gamtos ir technikos 
mokslų pagrindų lygiai nuodugniai studijuoti mums tolimą 
vergovinės visuomenės kultūrą. Mūsų laikais lotynų kalba 
tarsi galutinai „išėjo iš mados“. Ne taip dažnai dabar gali su- 
sidurti su žmogumi, kuris mokėtų atmintinai dvi — tris „„Enei- 
dos“ eilutes arba galėtų be žodyno suprasti lotynišką epigra- 
fą, kuriuo prasideda sekantis, antrasis ,„(Oniegino“ skyrius. O 
argi tai iš tikrųjų labai reikalinga? Cituoti „Eneidą“ anaiptol 
nebūtina, lotyniškas dabartinių leidinių epigrafas visada paaiš- 
kinamas pastabose, o lotyniškasis „vale“, kuriuo Eugenijus 
Onieginas mėgo baigti savo laiškus, nei kiek ne geresnis už 
lietuvių „lik sveikas“, „viso gero“ ar „sudie“. 

Tačiau „lotyniškojo palikimo“ likvidavimo reikalai kur kas 
sudėtingesni, negu gali atrodyti iš pirmo žvilgsnio. Antikinė 
kultūra taip ilgai buvo neatskiriama švietimo dalis, kad žino- 
mieji klasikinės senovės posakiai, priežodžiai, įvaizdžiai ir pa- 
lyginimai tarsi įgavo pilietines teises ir tapo neatskiriama 
šiuolaikinių tautų kultūros dalimi. Netgi patys to nejausdami, 
mes nuolatos naudojamės senovės kultūriniu palikimų. 

Imkime, pavyzdžiui, posakį, kurio pradedama viena anks- 
tesniųjų pastraipų: „daug vandens nutekėjo“. Skaitydamas ar- 
ba girdėdamas šią taip įprastą frazę, nejučiomis imi vaizduotis 
plačią upę, be pertrūkio plukdančią jūron tūkstančius ir mili- 
jonus kubinių metrų vandens. Tačiau šio posakio kilmė neturi 
jokio ryšio su upėmis ir upeliais. Perskaitę šią knygą, jūs 
sužinosite, kad tekančiu vandeniu senovėje buvo matuojamas 
laikas. Spyruoklinių laikrodžių žmonės tada dar neturėjo, ir 
apsiniaukusią dieną sužinoti valandas buvo galima tik iš van- 
dens laikrodžio: kiek nutekėjo vandens — tiek laiko praėjo. 


Kasdien, kas valanda ir dargi kas minutė mes vartojame, 
skaitome ir girdime posakius bei žodžius, atsiradusius antikos 
laikais. Ne veltui vienas marksizmo kūrėjų Fridrichas Engel- 
sas rašė: „Be pagrindo, padėto Graikijos ir Romos, nebūtų 
buvę šiuolaikinės Europos“. Literatūroje ir mene, architektū- 
roje, švenčių ir viešųjų pasilinksminimų organizacijoje, valsty- 
binėje ir civilinėje teisėje, dabartinių armijų strategijoje ir 
taktikoje mes dažnai susiduriame su pavadinimais ir papro- 
čiais, kurių kilmę galime išaiškinti, tik nukreipę žvilgsnį į an- 
tiką. Mokslo disciplinų pavadinimai, mūsų draugų vardai, 
mėnesių, o kai kuriose kalbose ir savaitės dienų pavadinimai, 
tokie mums įprasti žodžiai, kaip proletaras, internacionalas, 
kalendorius, literatūra,— visa tai gali būti suprasta, tik įsigi- 
linus į senovės Romos kultūrą. 

Garsusis prancūzų rašytojas Ž. B. Moljeras vienoje savo 
komedijoje pavaizdavo obskurantą išsišokėlį Žurdeną, kuris 
lik senatvėje, nepaprastai nustebęs, sužinojo, kad visą gy- 
venimą kalbėjo proza. 

Tokioje padėtyje gali atsidurti kiekvienas, kas nepasistengs 
nors bendrais bruožais susipažinti su kilme bei istorija tų 
pavadinimų ir papročių, kurie kažin kada įaugo į mūsų tau- 
tos gyvenimą, bet kurių ištakos yra klasikinėje senovėje. 

Ši knyga skirta įvairioms senovės Romos kultūros pusėms 

nušviesti. Tačiau kiekvienos tautos kultūra yra neatskiriamai 
susijusi su jos istorija. 

Per ilgesnę kaip tūkstančio metų savo istoriją Romos vals- 
tybė nuėjo ilgą ir sudėtingą vystymosi kelią. 

Romos, ,„Amžinojo miesto“, įkūrimas paprastai datuojamas 
VIII a. pr. m. e. viduriu. Pirmuosius du su puse šimtmečio 
Roma neišsiskyrė iš kitų Italijos miestų nei galybe, nei gyven- 
tojų skaičiumi. Svarbiausią vaidmenį bendruomenėje pirmai- 
siais jos gyvavimo amžiais turėjo patricijai — pirminės miesto 
teritorijos senbūviai. Jie pavergė ir padarė priklausomus, at- 
imdami politines teises, apylinkių gyventojus. Patricijų pa- 
vergti žmonės — jie buvo vadinami plebėjais — galėjo turėti 
žemės, tarnavo romėnų armijoje, bet nedalyvavo Tautos susirin- 
kime ir negalėjo būti renkami valstybinėms pareigoms. Jierės 
buvo draudžiama vesti žmonas iš patricijų šeimų ir išleisti 
savo dukteris už patricijų. 

Romą valdė reksas (genčių sąjungos vadas) ir Senatas 
(Seniūnų taryba). Aukščiausiąją valdžią turėjo Tautos susirin- 
kimas, kurį sudarė vien patricijai. Žodis „rex“ verčiamas žo- 
džiu „karalius“, todėl ir visas pradinis Romos istorijos laiko- 
tarpis vadinamas karalių laikotarpiu. Tai nėra visai teisinga, 
nes reksas nebuvo neaprėžtas valdovas. Rekso pareigos, kaip 
tai paprastai esti pirmykštėje bendruomeninėje santvarkoje, 
dar nebuvo paveldimos, o jo valdžią ribojo Tautos susirinki- 
mas ir Seniūnų taryba. Siekdamas išlaikyti karinę savo bend- 
ruomenės galią, reksas dažnai kovodavo prieš diduomenės 
savivalę, kad apgintų eilinių karių interesus. 

Įsigalint diduomenei, patricijai pradėjo nesitaikstyti su sle- 
giančia juos rekso valdžia. Paskutiniojo rekso, Tarkvinijaus 
Išdidžiojo, išvijimu (510 m. pr. m. e.) baigiasi karalių laiko- 
tarpis, ir Romoje įsigali respublika. Patricijai ėmė rinkti iš 
savo tarpo du konsulus, kuriems valdžia būdavo perduodama 
tik vieneriems metams. Dėl to konsulai labiau priklausė nuo 
patricijų, negu reksai, turėję valdžią iki gyvos galvos. 

Svarbiausias pirmųjų dviejų amžių Respublikos vidaus isto- 
rijos turinys buvo patricijų ir plebėjų kova. Įsigalėjus diduo- 
menei, pablogėjo beteisių plebėjų būklė. Nors jie lygiomis su 
patricijais tarnavo armijoje ir gynė tėvynę, vis dėlto plebė- 
jai, kaip ir anksčiau, visai nedalyvavo bendruomenės valdyme 
ir neturėjo savo atstovų pareigūnų tarpe. Kadangi rašytų 
įstatymų nebuvo, tai aristokratai teisėjai, irgi renkami iš 
patricijų, turėjo plačias galimybes savivaliauti. Geriausia že- 
mė Romoje priklausė patricijams, o plebėjų sklypai buvo to- 
kie maži, kad nuimamo derliaus dažnai neužtekdavo šeimai 
išmaitinti. Tekdavo skolintis grūdų iš turtingų patricijų, o jei- 
gu skola nebūdavo grąžinama, skolininką ir jo šeimos narius 
paversdavo vergais. 

Plebėjai reikalavo, kad patricijai užrašytų įstatymus, leistų 
tuoktis su patricijais, duotų teisę jų atstovams užimti valsty- 
bines pareigas. Dar svarbesni plebėjams buvo žemės perdali- 
jimo ir skolinės vergijos panaikinimo klausimai. Romos res- 
publikoje plebėjai sudarė gyventojų daugumą, ir diduomenė 
buvo priversta daryti nuolaidų, kad išsaugotų karinę valsty- 
bės galią. | 

Ankstyvoji Romos istorija skęsta tirštoje migloje, ir mes 
nedaug ką žinome apie įvykius, kurie baigėsi plebėjų ir 
patricijų teisių sulyginimu. Tikra yra tai, jog galų gale ple- 
bėjai pasiekė, kad būtų perdalyta žemė, uždrausta versti ver- 
gais įsiskolinusius Romos piliečius, leista plebėjams užimti 
visas valstybines pareigas ir suteiktos jiems lygios su patri- 
cijais teisės Tautos susirinkime. 

Vėlesniais Romos istorijos laikotarpiais piliečiai buvo skirs- 
tomi jau ne pagal tai, iš ko jie kilę — iš plebėjų ar patricijų 
giminės, — o pagal jų protėvių turtingumą ir įtakingumą. Šei- 
mos, kurių atstovai karta iš kartos įeidavo į Senatą ir užim- 
davo įvairias valstybines pareigas, buvo pradėtos vadinti 
nobiliais (pažodinis vertimas — „garsiomis“, „kilmingomis'). 
Paprastoms šeimoms išliko plebėjų — plebso pavadinimas, ku- 

ris dabar buvo taikomas paprastiems žmonėms, neturintiems 
garsių protėvių. Šia prasme žodis „plebėjas“ įėjo ir į lietuvių 
kalbą. 

Pasibaigus plebėjų ir patricijų kovai, Romos respublika 
liko aristokratinė. Aukščiausioji valstybės taryba, kaip ir 
anksčiau, buvo papildoma vien buvusiais pareigūnais, ir pa- 
prastas žmogus patekti į ją negalėjo. Valstybinės pareigos 
Romoje nebuvo apmokamos. Neturtingas žmogus, netgi jeigu 
liaudis ir būtų išreiškusi jam pasitikėjimą, vis tiek nebūtų 
galėjęs užsiimti visuomeniniais reikalais, nes šeima tuojau 
būtų patyrusi visokeriopą stiglių. 

Tačiau romėnai ir nebūtų rinkę neturtingo Žmogaus aukš- 
toms pareigoms. Vargšams Romoje valstybė neteikė jokios 
paramos, ir vienintelis nusigyvenusio Romos piliečio visuo- 
meninis turtas buvo rinkimų teisė. Garbėtroškos turtuoliai, 
siekusieji aukštų valstybinių pareigų, išleisdavo didžiules su- 
mas, pirkdami balsus tų romėnų, kuriuos skurdas vertė par- 
duoti savo teisę rinkti valstybės vadovus. Žinomas atsitikimas, 
kai kandidatas į konsulo pareigas išdalijo savo rinkėjams tiek 
grūdų, kad kiekvienas jų buvo aprūpintas duona trims mėne- 
siams. Žinoma, šis kandidatas buvo išrinktas. Eilę šimtmečių 
aukščiausias pareigas Respublikoje užėmė tų pačių šeimų at- 
stovai, tuo tarpu talentingi ir protingi žmonės, jeigu tik jie 
nebūdavo kilmingi, neturėjo jokios įtakos visuomeniniam gy- 
venimui. 

Vis dėlto vidinės reformos turėjo didžiule įtaką Romos 
istorijai, nes pavertė Romos piliečius kolektyvu, kurį telkė 
bendri interesai. Dabar romėnų tarpe nebuvo skolinių vergų, 
vargšas galėjo viltis materialinės paspirties per rinkiminę 
kampaniją — visa tai vertė taikstytis su diduomenės įsigalėji- 
mu ir valstybinės santvarkos neteisingumu. 

Piliečių susitelkimas įgalino romėnus sėkmingai pradėti nu- 
kariavimus Italijoje. Tais laikais visame Apeninų pusiasalyje 
neatsirado tautos, kuri būtų pajėgusi atremti jų spaudimą. 

Į šiaurę nuo Romos gyvenančių etruskų ekonomika buvo 
kur kas aukštesnio lygio. Jie jau turėjo didelių miestų su la- 
bai išvystytais amatais; buvo drąsūs jūreiviai, vertėsi prekyba, 
turėjo raštą. Tačiau etruskų miestų gerovė buvo grindžiama 
priklausomų gyventojų išnaudojimu, todėl netvirtą šių miestų 
sąjungą draskė vidiniai prieštaravimai. 

Kalniečių samnitų gentys, gyvenusios rytinėje Vidurio 
Italijos dalyje, socialiniu ir ekonominiu atžvilgiu buvo labiau 
atsilikusios už romėnus. Daugelis jų dar nebuvo panaikinusios 
skolinės vergijos. Tarpusavyje besivaidijančios bendruomenės 
nepajėgė susivienyti netgi tada, kai kilo grėsmė, jog jas gali 
nukariauti romėnai. 

Italijos pietinėje dalyje turtingas ir tankiai gyvenamas grai- 
kų kolonijas buvo nusilpninusi ilga kova tarp aristokratijos 
ir liaudies. Veltui graikai, kovodami su Roma, šaukėsi savo 
žemiečių iš Balkanų pusiasalio pagalbos. Atvykusi iš Epiro 
karaliaus Piro armija buvo sumušta. „Didžioji Graikija“ ne- 
galėjo atsispirti išaugusiai Romos galybei. 

III a. pr. m. e. pradžioje Italija, išskyrus pačią šiaurę, pa- 
teko romėnų valdžion. Užkariautojai neapdėdavo pavergtų 
italų jokiais mokesčiais, bet atimdavo iš jų dalį Žemės ir 
versdavo karo metu duoti Romos armijai pagalbinius dalinius. 
Dalį iš italų atimtos žemės valstybė išnuomodavo arba par- 
duodavo, o dalį nemokamai išdalydavo mažažemiams Romos 
piliečiams. Dėl to užkariavimais buvo suinteresuota ne tik 
diduomenė, bet ir vargingieji valstiečiai. 

Laikotarpis nuo III a. pr. m. e. vidurio iki II a. pr. m. e. 
vidurio įėjo į Romos istoriją kaip Pūnų karų laikotarpis. Ro- 
ma pradeda kovoti su Šiaurės Afrikos miestu Kartagina dėl 
viešpatavimo vakarinėje Viduržemio jūros dalyje. Nesantai- 
kos obuolys buvo Sicilija — derlinga sala, esanti pietinėje 
Italijos pakrantėje. 

Per I Pūnų karą Romos valdžion pateko Sicilija, o taip 
pat Sardinijos ir Korsikos salos. Veikiai romėnai pavergė 

galų gentis, gyvenančias Šiaurės Italijoje, ir praplėtė vals- 
tybės sienas iki pačių Alpių. II Pūnų kare Roma, kovodama 
su Kartagina, galutinai paėmė viršų ir užgrobė Ispanijos Vi- 
duržemio jūros pakrantes. Laikotarpiu tarp II ir III Pūnų karo 
Komai pavyko įsigalėti ir rytinėje Viduržemio jūros pakran- 
tėje. Romos įtakos sferon pateko Balkanų pusiasalis ir Mažo- 
ji Azija. II a. pr. m. e. antroje pusėje šios teritorijos, o taip 
pat dalis šiaurinės Afrikos pakrantės (per III Pūnų karą) buvo 
paverstos Romos provincijomis. Šitaip imtos vadinti Romai 
pavaldžios teritorijos, esančios už Italijos ribų. Provincijas 
valdė iš Romos atsiųsti vietininkai; provincijų gyventojai 
buvo apdedami dideliais mokesčiais ir iki I a. neturėjo teisės 
tarnauti romėnų armijoje. 

Kai Roma tapo Viduržemio jūros pakrančių valdove, į ją 
iš užkariautų šalių plačiu srautu ėmė plūsti vergai, grūdai, 
auksas ir kitos prekės. Pigių grūdų antplūdis nusmukdė Itali- 
jos valstiečius. Padaugėjo proletarų — taip Romoje buvo va- 
dinami žmonės, neturintys nieko, tik savo palikuonis (proles — 
lotyniškai palikuonys). Didžiulis vergų ir neturtingų laisvųjų 
gyventojų susitelkimas didino sukilimų grėsmę. 

Paskutinis Respublikos laikotarpis (nuo II a. pr. m. e. vi- 
durio iki I a. pr. m. e. vidurio) vadinamas pilietinių karų 
epocha. Tai laikas, kai vis labiau stiprėjo vergų sukilimai, 
kaimo ir miesto varguomenės judėjimas, politinių savimylų 
kova už valstybinę valdžią. Prisiminkime valstybę sukrėtusius 
sukilimus Sicilijoje, didįjį karą, kurį kariavo vergai, vado- 
vaujami Spartako. Respublikinė valstybės organizacija nega- 
lėjo užtikrinti tokio stiprumo valdžios, kokia buvo reikalinga 
valdančiajai klasei pavojaus akimirką kovoti su vergais ir 
prie jų prisidedančiais laisvaisiais beturčiais. 

Beveik visi suprato, kad perėjimas prie vienvaldžios dik- 
tatūros yra neišvengiamas. Tik neaišku buvo, kas pajėgs už- 
grobti valdžią. Valdžios siekusių politinių veikėjų atrama 
tapo Romos armija. Pilietinių karų epochoje, pradėjus ver- 

buoti į armiją varginguosius gyvėntojus, armija nustojo būti 
Romos valstiečių apsaugine kariuomene ir įgavo bruožų, bū- 
dingų profesionalių samdinių kariuomenei. Vadovaujama ga- 
lingo karvedžio, užtikrinančio kariams gerą algą ir didelį 
grobį, tokia armija galėjo pulti netgi savo gimtąjį miestą. 

Žlugus mėginimams įtvirtinti vienvaldžią diktatūrą, remian- 
tis nepatenkintais savo padėtimi gyventojų sluoksniais, dėl 
valdžios pradėjo varžytis karo vadai: Marijus ir Sula, Pompė- 
jus ir Cezaris, Antonijus ir Oktavianas stengiasi įsiteikti savo 
kareiviams, atiduodami jiems siaubti ir plėšti klestinčius 
miestus bei ištisas provincijas. 

Nusigyvenę valstiečiai mielai stojo į karo tarnybą, nes ji 
teikė viltį sulaukti aprūpintos senatvės: baigę tarnybos laiką 
kariai gaudavo dideles pinigines dovanas ir žemės sklypus. 
Kai tik kuriam karvedžiui pavykdavo užgrobti valdžią, jis, 
tenkindamas jį rėmusius kareivius, konfiskuodavo savo poli- 
tinių priešininkų turtą, nevengdamas netgi masinių mirties 
bausmių ir žudymų. Būdavo sudaromi proskripciniai sąrašai, 
į kuriuos įrašydavo visų esamo režimo priešininkų vardus. 
Šiuose sąrašuose nurodytus žmones galėjo nužudyti kas tik 
norėjo, ir žmogžudys kaip atlyginimą gaudavo dalį aukos 
turto, 

Pilietiniai karai ir su jais susiję neteisėtumai, masiniai 
vergų pabėgimai, jūros plėšikavimo plitimas, badas ir suirutė 
įbaugino Romos savininkus ir įdiegė nepasitikėjimą rytdiena. 
Kai Oktavianas Augustas, laimėjęs kovą dėl valdžios, panai- 
kino proskripcijas, sumažino armiją ir įvedė tvirtą tvarką, jis 
buvo sveikinamas kaip tėvynės gelbėtojas iš pilietinio karo 
nelaimių ir „respublikos atgaivintojas“. 

Netgi dori respublikonai, kitados kovoję prieš diktatūros 
šalininkus, — toks, sakysim, buvo žymusis romėnų poetas Ho- 
racijus — Augusto valdymą laikė mažesne blogybe. Tvirta 
valdžia užtikrino Romos viešpatavimą užkariautoms provinci- 

joms, pašalino vergų sukilimų grėsmę ir galias turtuolius 
būti ramius dėl savo turtų. 

Tai senosios diduomenės daliai, kuri įstengė išgyventi pi- 
lietinius karus, Augustas dėl akių paliko respublikos įstaigas, 
suteikdamas nobiliams galimybę posėdžiauti Senate ir užimti 
aukštąsias valstybines pareigas. Kaip ir anksčiau, buvo šau- 
kiamas Tautos susirinkimas, renkami pareigūnai, o įstatymai 
leidžiami Senato ir romėnų tautos vardu. 

Diktatorius vengė išorinių monarchijos požymių: jis neprisi- 
skyrė nė vieno naujo titulo ir įgaliojimo, šie titulai ir įgalio- 
jimai buvo suteikiami ne iki gyvos galvos, o atnaujinami kas 
dešimt metų. Augustas neleido žmonėms teatre ir gatvėse 
kniūbstiems pulti prieš jį arba rodyti kitą kokią ypatingą 
pagarbą. 

Daugelis to meto romėnų manė, kad, Augustui atėjus į 
valdžią, niekas nepasikeitė ir Romoje tebegyvuoja respublika. 
Tačiau buvo ne taip. Šią epochą tyrinėjantys istorikai Augus- 
to valdymą laiko pirmuoju imperijos — karinės diktatūros, pa- 
našios į monarchiją, — laikotarpiu. Niekas negalėjo būti išrink- 
tas jokioms pareigoms prieš visagalio valdovo valią, nei 
vienas klausimas negalėjo būti pateiktas svarstyti Senatui ar 
Tautos susirinkimui be imperatoriaus sutikimo. Valstybės va- 
dovo galybės laidas — armijos kontrolė. 

Imperatoriaus titulas formaliai neduodavo jį turinčiam pi- 
liečiui jokių ypatingų teisių. Šiuo vardu, kuris respublikos lai- 
kotarpiu buvo suteikiamas kiekvienam karvedžiui nugalėto- 
jui, vėliau imta tituluoti visų valstybės karinių pajėgų vadą. 
Nors per 44-ius valdymo metus (30 m. pr. m. e. — 14 m. e. m.) 
Augustas ne kartą užėmė konsulo pareigas, naudojosi tribūno 
teisėmis, buvo Senate princepsas (vadovas), vis dėlto jo val- 
džios pagrindas buvo vadovavimas armijai, kurioje jis turėjo 
neribotą valią. Žlugus respublikai, Romos liaudis neteko jai 
įprastos galimybės daryti įtaką valstybės valdymui. Politinės 
piliečių teisės virto gryna fikcija. Siekdamas atitraukti liaudį 

nuo visuomeninių klausimų ir sušvelninti neturtingųjų gy- 
ventojų sluoksnių nepasitenkinimą, Augustas vykdė masinių 
išmaldų dalijimo politiką. Per visą valdymą Augustas kas 
mėnuo dalijo grūdus, dažnai rengdavo romėnams gladiato- 
rių kautynes. Romoje buvo iškastas baseinas jūrų mūšiui, ku- 
riame vienu metu dalyvavo daugiau kaip trys tūkstančiai 
gladiatorių. 

Augusto įvesta politinė santvarka išliko be didesnių paki- 
timų iki III m. e. amžiaus pabaigos, kai buvo galutinai atsisa- 
kyta respublikinės santvarkos likučių ir Romoje įvesta des- 
poto valdžia, panaši į Rytų monarchų valdžią. 

Sunku rasti tokią kultūros sritį, kurioje romėnai nebūtų 
darę įtakos vėlesnėms kartoms. Medicinoje, geografijoje, 
astronomijoje, architektūroje galima aptikti pėdsakus atra- 
dimų, kuriuos padarė senovės Romos mokslininkai. Moksle 
ir technikoje romėnai visų pirma siekė praktinių tikslų. Ita- 
lijoje vyraujanti gamybos šaka buvo žemės ūkis, ir suprasti 
romėnų kultūros negalima, nenusimanant apie Italijos Žemės 
ūkį. Juk netgi taip labai paplitęs žodis kultūra iš pradžių reiš- 
kė,,dirvos dirbimą“, „auginimą“. 

Romos agronomų kūriniai daugeliu atvejų pranoko to me- 
to mokslininkų pažiūras. Skyriuje apie Romos žemės ūkį paro- 
dyta, kokia aukšta buvo romėnų agrotechnika ir kokią didelę 
įtaką žemės klausimas darė Romos valstybės politiniam gyve- 
nimui ir visai istorijai. 

Kariaudami nesibaigiančius karus, romėnai sukūrė karo 
meno pagrindus, kurie nenustojo reikšmės ir šiandien. Visų 
armijų karininkai nagrinėja romėnų karinę organizacija. Ko- 
vinės operacijos, kurias įvykdė Marijus, Cezaris ir Scipionas, 
laikomos pavyzdinėmis lygiom su Suvorovo, Kutuzovo, Na- 
poleono operacijomis. 

Viso pasaulio aukštosiose mokyklose juristai studijuoja 
romėnų teisę. Teisinių santykių sistema, sukurta didžiausioje 

senovės valstybėje, joje užfiksuotos tikslios juridinės sąvo- 
kos ir šiandien yra pavyzdys įstatymų leidėjams. 

Romėnų literatūros paminklai buvo pavyzdys daugeliui 
Europos rašytojų. Antikinius rašytojus imta vadinti romėnišku 
žodžiu „klasikai“, kuris reiškia „pirmaklasiai, pavyzdiniai“. 
Vergilijaus, Horacijaus, Ovidijaus kūriniai amžiams įėjo į pa- 
saulinės literatūros lobyną. Pasakojimas apie šiuos rašytojus 
padės suprasti daugelį nūdienės literatūros reiškinių. 

Ši knyga, žinoma, negalėjo atspindėti visos romėnų kul- 
tūros įvairovės. Daugelis jos sričių, sakysim, religinės pažiū- 
ros, teatrinis gyvenimas ir daugelis kitų, joje neliečiamos. 
Autoriai stengėsi nušviesti tas Romos gyvenimo ir kultūros 
puses, kurios yra būdingiausios ir kurių įtaka šių dienų kul- 
tūrai buvo didžiausia. 


D. Tamara i a a as a a i i ma a ER 


SEPTYNIOS KALVOS 


Tiberio upės žiotys nuo neatmenamų 


laikų buvo jūreivių uostas. Čia mesdavo inkarus pirklių lai- 
vai, atplaukę grūdų į derlingajį Lacijų. Kiti laivai plaukė 
upe aukštyn. Per dvidešimt penkis kilometrus nuo žiočių bu- 
vo galima nebūkštauti, kad užpuls piratai. Kalvos ir pelkės 
Tiberio pakrantėse saugojo uostą nuo plėšikų. Kieno valdžio- 
je buvo šios neaukštos kalvos, tas turėjo vartų į Vidurio 
Italiją raktą, kontroliavo Lacijaus užsienio prekybą. 

Todėl kaip tik čia, nykioje ir nederlingoje vietovėje, 
anksti apsigyveno pirmieji naujakuriai. Vieta, kurioje išaugo 
garsioji Roma, buvo niūri dykvietė. Kasmet lietinguoju laiko- 
tarpiu Tiberis išsiliedavo, ir slėniai tarp kalvų virsdavo klam- 
piomis dvokiančiomis pelkėmis — drugio šaltiniais. Nors buvo 
labai drėgna, tačiau vandens stigo (drumzlinas geltonas Tibe- 
rio vanduo nelabai tinkamas gerti). Duoniniai javai ir netgi 
nelabai lepūs vynuogienojai bei figmedžiai prastai augo Tibe- 
rio pakrantėse. 

Tačiau lotynai nesikėlė iš savo senelių pasirinktos vietos. 
Pirmieji Romos gyventojai apsigyveno Palatino kalvoje, ku- 
rią sudarė keturkampė plynaaukštė su dviem viršūnėmis: 
Palatinu ir Germalu. Iš trijų pusių plynaaukštę saugojo statūs 
skardžiai, ir patekti į ją buvo galima tik iš šiaurės rytų, iš 
priešingos Tiberiui pusės. Netoli Palatino buvo patogi perkėla 
per upę, o kalvos papėdėje vingiavo kelias, jungęs Tiberio 
žiotis su vidinėmis Italijos sritimis. 

Įtvirtinta gyvenvietė Palatino kalvoje plėtėsi. Gyvento- 
jams pasidarė ankšta jų pirmykštėje gyvenvietėje, vadinamo- 
joje „Kvadratinėje Romoje“. Jie pamažėl užėmė gretimas kal- 
vas: Eskvilino, Celijaus, Viminalo, Kvirinalo, Kapitolijaus ir 
Aventino. Kai kuriose šių kalvų jau gyveno žmonės. Jie bu- 
vo pavergti arba gera valia įsiliejo į romėnų bendruomenę. 
Taip atsirado Roma — miestas ant septynių kalvų. 

Seniausią sieną, kuri juostų Romą, pasak legendos, liepęs 
pastatyti karalius Servijus Tulijus VI a. pr. m. e. Tuo laikų 
miestas buvo jau gerokai išaugęs ir jo siena, kurios liekanos 
išliko, buvo ilgesnė nei 12 kilometrų. 

Nors buvo ir nemaža, vis dėlto Roma VI a. pr. m. e. pabai- 
goje veikiau panėšėjo į kaimą, negu į gerai sutvarkytą mies- 
tą. Apie namus, pastatytus iš medžio bei molio ir dengtus 
šiaudais, kupsojo kalnai neišvežto mėšlo ir mėtėsi sudaužytų 
indų šukės. Negrįstos gatvės lietinguoju žiemos laikotarpiu 
skendo skystame purve, o vasarą čia kildavo dusinantys dul- 
kių debesys. Tarp miesto sienų gyventojai dar augino galvijus 
ir vertėsi žemdirbyste. Tik III a. pr. m. e. pradėta grįsti gat- 
ves ir vietoj plonlenčių bei šiaudų dengti namus čerpėmis. Dar 
žių ir skurdžių romėnų pastatų. 

Tik paskutiniame Respublikos amžiuje ir Imperijos epocho- 
je Roma tampa gražiu miestu, tačiau net ir tada ji nebuvo 
taip taisyklingai išplanuota, kaip senovės Kapuja, kurią italai 
dažnai vadindavo „antrąja Roma“. 

e Palatinas 


Imperijos laikais Palatinas — seniausias Romos rajonas -- 
įgauna naują reikšmę. Čia buvo pastatyti Imperijos įkūrėjo 
Oktaviano Augusto rūmai, Palacijus, taip pavadintas pagal 
senosios kalvos vardą. Šie rūmai buvo tokie garsūs, kad jų 
vardas ir dabar gyvas beveik visose Europos kalbose: anglų 
kalboje — „palace“, prancūzų — „palais“, vokiečių — „Palast“, 
rusų — „nanata“. 

Ant Palatino iškilus imperatoriaus rūmams, šis rajonas ta- 
po aristokratiškiausia miesto dalimi. Aplink imperatoriaus re- 
zidenciją pridygo daugybė didikų rūmų bei vilų. Tarp marmu- 
rinių portikų, šalia gebenėmis ir vynuogienojais apaugusių 
mūrinių aptvarų vaikštinėjo išsikvėpinę ir susigarbanavę dabi- 
tos, puošnios moterys, išskleidusios lengvus įvairiaspalvius 
skėčius. Vergai pranešdavo palankine senatorių (teisė naudo- 
tis neštuvais buvo viena iš nedaugelio privilegijų, kurias se- 
natoriams paliko visagalis imperatorius). Palatine buvo girdėti 
graikų kalba. Romos didikai stengėsi kalbėti graikiškai, kaip 
kitados rusų bajorai — prancūziškai. 

Nei prekiautojų šūkavimai, nei vežimų bildesys nedrumstė 
turtingųjų Palatino rūmų bei vilų gyventojų ramybės. Tik 
vasario mėn. čia susirinkdavo liaudis ir skambios dainos aidė- 
davo tarp įpratusių prie tylos namų. Taip buvo švenčiamos 
„luperkalijos“ — šventė, skirta dievui Luperkui, kaimenių glo- 
bėjui. 

Už puošnių rūmų sienų, atokiau tarpstančių sodų pavėsyje 
prie čiurlenančių fontanų buvo sprendžiamas Romos valstybės 
likimas. Ten buvo rezgami sąmokslai, planuojami valstybiniai 
perversmai ir karai, bresdavo sumanymai, ne sykį pakeitę vi- 
sos šalies gyvenimą. 

6 Kapitolijus 

Tačiau Respublikos epochoje Romos valstybinio gyvenimo 
Cėntras buvo ne Palatinas, o Kapitolijus. Kitados šioje kalvoje 
gyveno sabinai — lotynams gimininga gentis. Sabinai dažnai 
minimi legendose apie ankstyvąją Romos istoriją. 

Reikia manyti, VIII a. pr. m. e. Kapitolijuje gyvenantys 
sabinai susivienijo su senaisiais į Palatino kalvą atsikėlusiais 
gyventojais. Šis įvykis, matyt, ir buvo medžiaga legendai apie 
Romos įkūrimą 753 m. pr. m. e. 

Kapitolijaus kalva iškilusi į šiaurės rytus nuo Palatino. Iš 
visų septynių Romos kalvų ji buvo sunkiausiai prieinama. Iš 
tikrųjų tai buvo netgi ne kalva, o nedidelis kalnas, iš trijų pu- 
sių juosiamas skardžių uolų. Patekti į ją galėjai tik iš rytų, 
kur plytėjo pelkėta žemuma, skirianti Kapitolijų nuo Palatino. 

Šioje pačios gamtos sustiprintoje vietoje romėnai pastatė 
citadelę — tvirtovę, už kurios sienų gyventojai galėjo rasti 
prieglobstį, priešui įsiveržus į miestą. 

Antai galų antplūdžio metu, kai priešai paėmė Romą, Ku- 
pitolijus liko romėnų rankose,— jo paimti nepavyko (kaip tik 
tam laikotarpiui priklauso garsioji legenda apie žąsis, kurios 
savo gagenimu pažadino užsnūdusią sargybą ir tuo išgelbėjo 
miestą nuo grobikų). 

Kapitolijus turėjo dvi viršūnes: Kapitolijų su aukšta Tar- 
pėjos uola, nuo kurios mesdavo mirti pasmerktus nusikaltė- 
lius, ir šiaurėje Arksą (arx lotyniškai tvirtovė) — čia stūksojo 
romėnų kremlius. 


Respublikos laikų Roma (žr. p. 19) 


Iš plano matyti, kaip išsidėsčiusios septynios kalvos, ant kurių įsikūręs miestas. 
Kalvos supa Palatiną. Kapitolijaus kalva pažymėta skaitmeniu 8. Romėniškais 
skaitmenimis pažymėti miesto rajonai — tribos; Respublikos laikais jos buvo ke- 
turios. Arabiškais skaitmenimis pažymėta: 1. Vestos šventykla. 2. Junonos Mone- 
tos šventykla. 3. Jupiterio šventykla. 4. Emilijaus tiltas. 5. Fabricijaus tiltas. 
6. Cestijaus tiltas. 7. Tabularijus. 8. Kapitolijus. 9. Belonos šventykla. 10. Flami- 
nijaus cirkas. 11. Pompėjaus teatras ir portikas. 12. Kvirino šventykla. 13. Fortu- 
nos šventykla. 14. Kolino vartai. 15. Viminalo vartai. 16. Eskvilino vartai 

Kremliuje stovėjo Junonos Monetos (moneta — lotyniškai 
ramintoja, patarėja) šventykla. Pagal šventyklos pavadinimą 
monetomis imta vadinti metalinius pinigus, nes čia buvo įsikū- 
rusi valstybės pinigų kalykla. 

Netoliese stūksojo augurakulas — šventasis akmuo, ant ku- 
rio atsistoję žyniai augurai pranašaudavo ateitį iš paukščių 
skridimo. Kalva buvo Romos šventenybė. Čia kilo į dangų 
aukurų dūmai. Dauguma iškilmingų religinių apeigų ir švenčių 
vyko ant Kapitolijaus. 

Svarbiausias Kapitolijaus pastatas buvo Kapitolijaus Jupi- 
terio šventykla — seniausia miesto šventykla. 

Šventykla pastatyta Tarkvinijaus Išdidžiojo laikais VI a. pr. 
m. e. pabaigoje. Šventyklos vidus buvo perskirtas į tris dalis, 
nes ir šventykla buvo skiriama trims dievams: Jupiteriui, Ju- 
nonai ir Minervai. 

Šventyklą statė greičiausiai architektas etruskas. Pirmoji 
šventykla buvo pastatyta iš medžio ir tufo; ją daug sykių per- 
statinėjo, ir Augusto laikais ji buvo jau mūrinė. Ilgainiui pa- 
keitė ir ją puošusią terakotos ! skulptūrą. Ją sukūrė specialiai 
į Romą pakviestas garsus etruskų skulptorius Vulka. 

Kapitolijaus Jupiterio šventykla buvo labai didelė 
(55X60 m). Ji stovėjo ant aukšto podiumo (pjedestalo). Ap- 
juosta kolonados, papuošta skulptūromis, su išlieta iš spindin- 
čios bronzos kvadriga ant stogo, ji buvo matoma iš gana toli. 

Kaip ir visose senovės Italijos šventyklose, Jupiterio šven- 
tykloje nebuvo durų. Jos vidus neturėjo priekinės sienos. Ži- 
loje senovėje romėnai statė specialias iš trijų pusių atitvertas 
aikšteles, kuriose pranašautojai stebėjo lekiančius paukščius. 
Šie pastatai ir buvo italų šventyklų prototipas. 

Tik baigiantis Respublikos epochai, graikų architektūros 
įtakoje romėnų šventykloms imta statyti ketvirtą sieną ir jos 
įgavo šiuolaikinių pastatų išvaizdą. 


! Terakota, ital. — apdeginta žemė (degto molio dirbinys). 

Romėnų šventyklos architektūra vėlesniais amžiais išlaikė 
maždaug tuos bruožus, kurie buvo būdingi Kapitolijaus Jupi- 
terio šventyklai: podiumas su pakopomis, vedančiomis prie 
įėjimo, kolonos, puošiančios fasadą (bet ne supančios šventyklų 
iš keturių pusių, kaip Graikijoje), palyginti, kukliai pagražinti 
šoniniai fasadai. Marmurą statyboms vartodavo retai, dažniau 
naudodavo plytas arba vietinį akmenį — travertiną. 

Romėnų statybos menas pasižymėjo aukšta technika. Jie 
mokėjo gaminti betoną, mūryti skliautus. Romos šventyklos 
ir kiti statiniai nėra tokie plastiški ir tokių švelnių linijų, kaip 
graikų. Romėnams rūpėjo ne subtilus stiliaus jutimas ir meni- 
nis skonis, kaip graikams, o racionalumas ir statybinis meist- 
riškumas. Puikiai mokėdami matematiką, Romos architektai 
sukūrė darnią architektūrinių formų bei proporcijų sistemą. 

Romėnai beveik nekūrė naujų orderių, bet užtat rado rna- 
tematinę senųjų išraišką. Romėnų architektai daugiausia var- 
tojo korintinį orderį, kuris gerai atitiko šaltą šventovių ir bazi- 
likų prabangą. 

Romoje buvo statoma ne tik šventyklos, bet ir civiliniai 
pastatai, tiltai, akvedukai. Romos architektūra buvo utilita- 
resnė už Graikijos architektūrą. Romėnų pastatų mastas ir di- 
dingumas visada derinosi su patogumu ir funkcionalumu. 


e Forumas 


Didėjant Romos gyventojų skaičiui, pelkėta vietovė tarp 
Kapitolijaus ir Palatino buvo nusausinta ir paversta turgaus 
aikšte — Didžiuoju Forumu. Čia beveik nebuvo pastatų ir tik 
jos pakraščiais driekėsi krautuvių eilės. Tačiau ilgainiui, ypač 
vėlyvosios Respublikos epochoje, aikštėje imta statyti. Mūsų 
eros pirmojo amžiaus pradžioje Forumą supo puikios švento- 
vės, bazilikos ir kiti pastatai. 

Mums ši aikštė atrodytų nedidelė. Ji keliskart mažesnė už 
Rūmų aikštę Leningrade, be to, joje buvo tiek pastatų, statulų 

ir paminklų, kad ji atrodė ankšta ir nelabai panėšėjo į nūdie- 
nes aikštes. | 

Pietuose aikštę ribojo pats didžiausias Forumo pastatas —- 
Julijaus bazilika, pailgas dviejų aukštų statinys, iš vidaus ir 
lauko papuoštas daugybe kolonų. Šioje erdvioje ir prašmatniai 
išdailintoje patalpoje buvo nagrinėjamos teismų bylos ir suda- 
romi prekybiniai sandėriai. Čia rinkdavosi pirkliai ir verslinin- 
kai. Bazilikos vidus, kolonomis padalytas į tris dalis, buvo 
toks didelis, kad jame vienu metu galėjo būti svarstomos ke. 
lios bylos, vykti varžytinės ir išpardavimai. 

Aikštės viduryje stovėjo nedidelė Jano šventykla, panaši į 
plačią arką su durimis iš abiejų galų. Viduje buvo dievo su 
dviem veidais atvaizdas. Senovės romėnai tikėjo, kad dvikak- 
tis Janas rytais atidarinėjęs, o vakarais uždarinėjęs pasaulio 
vartus. Vėliau jį imta laikyti visko pradžios dievu. Sakysim, 
jis buvo laikomas dienos pradžios globėju, jam romėnai skyrė 
pirmą kiekvieno mėnesio dieną, pagerbiant jį, pirmasis mėnuo 
buvo pavadintas jo vardu. 

Labai senas paprotys reikalavo, kad karo metu jano šven- 
tyklos durys būtų plačiai atvertos ir žmonės galėtų melsti tai- 
kos. Karui pasibaigus, duris uždarydavo. Tačiau nuo Romos 
įkūrimo laikų iki Augusto valdymo Jano šventykla tik du kar- 
tus buvo uždaryta. Roma amžiais kariavo grobikiškus karus. 

Už Jano šventyklos esanti Forumo dalis vadinosi Komici- 
jus — tai buvo liaudies susirinkimų vieta. Viduryje Komici- 
jaus stovėjo rostra — aukšta platforma, tribūna oratoriams. Čia 
statė paminklus kai kuriems įžymiems piliečiams. Taigi čia 
stovėjo paminklas Sulai. 

Rostrą puošė priešo laivų pirmagaliai. (Rostrum — lotyniškai 
„laivo pirmagalys“; daugiskaita — rostra). Aplink šią aikštelę 
pulkuodavosi Romos piliečiai per liaudies susirinkimus. Čia 
sakydavo kalbas politiniai veikėjai. 

Komicijaus teritorija ilgainiui mažėjo, nes jame atsirasdavo 

vis naujų pastatų. Valdant Julijui Cezariui, į dešinę nuo rost- 
ros (žiūrint iš įėjimo į Forumą) buvo pradėta statyti Julijaus 
kurija, kurią baigė jau Augusto valdymo metais. Romoje ku- 
rija buvo vadinamos patalpos, kur posėdžiaudavo Senatas. 

Už rostros stūksojo keletas šventyklų, o už jų, Kapitoli- 
jaus šlaite, užbaigdamas Forumą, dunksojo didžiulis Tabulari- 
jaus pastatas — Valstybinis archyvas. Čia buvo laikomi pilie- 
čių sąrašai, čia tikrindavo matus ir svarstykles. Tabula — lo- 
tyniškai lenta, o taip pat rašymo lentelė ir, apskritai, visokie 
dokumentai; iš to kilo ir Tabularijaus pavadinimas. 

Didžiausias pastatas priešais Tabularijų buvo Santarvės dei- 
vės šventykla. Šiuose rūmuose, papuoštuose daugybe dievų 
statulų, iki pastatant Julijaus kuriją, posėdžiaudavo Romos 
Senatas. 

Į dešinę nuo Santarvės šventyklos stovėjo ne tokie puoš- 
nūs namai. Jie kėlė romėnams baime. Arčiau Forumo krašto 
stūksojo aklinos dantytos miesto kalėjimo — Karcerio — sie- 
nos, o po Karceriu buvo siaubingas tamsus požemis — Tulia- 
numas. Daug dejonių girdėjo stori mūriniai skliautai. Tulia- 
nume buvo vykdoma mirties bausmė nusikaltėliams. Čia vedė 
laiptai, įrengti Kapitolijaus šlaite. Jais mirti einančių nelaimin- 
gųjų aimanos paskatino pavadinti šiuos laiptus „Raudų laip- 
tais“. 

Romėnams Forumas turėjo kur kas didesnę reikšmę, negu 
centrinės aikštės mūsų didelių miestų gyventojams. Čia, nedi- 
deliame atvirame plote, buvo sprendžiami valstybinės reikš- 
mės reikalai, daromos prekybinės sutartys, perkamos ir par- 
duodamos žemės, brangenybės, drabužiai ir visa, ką galima 
parduoti ir pirkti. Čia susitikdavo draugai, vykdavo pasima- 
tymai, pasivaikščiojimai. Į Forumą puošeivos eidavo rodyti 
savo apdarų, o moterys demonstruoti naujų parėdų ir ma- 
dingų šukuosenų. 

Išaušus, kai tik pakildavo saulė, aikštėje pasirodydavo pre- 
kiautojai, čia pridygusių krautuvių savininkai. 

Antikinė krautuvė anaiptol nebuvo panaši į dabartinę par- 
duotuvę. Prekiautojas dažniausiai išdėliodavo prekes prie sie- 
nos arba portiko ir laukdavo pirkėjo. Vargingesni prekiauto- 
jai tiesiog vaikščiodavo po Forumą, laikydami rankose pre- 
kes. Ko tik čia nebūdavo! Prekiautojai audiniais ir drabužiais, 
batsiuviai, siūlantys avalynę arba vykdantys užsakymą, gink- 
lų ir brangenybių, kvapiųjų aliejų pardavėjai, gatvės prekiau- 
tojai, liaupsinantys paplotėlius, pyragaičius ir vaisius... 

Kartais Forumas virsdavo muziejumi. Pasibaigus pergalin- 
giems žygiams, čia būdavo demonstruojama svečiose šalyse 
pagrobtos meno vertybės, brangūs aukso dirbiniai, nusėti 
brangakmeniais. Kiekvienas galėjo ateiti ir pasigėrėti retais 
Rytų arba Helados dirbiniais. 

Nuo ryto iki vakaro klegėjo Forumas. Visa gerkle gyrė 
savo prekes prekiautojai, šūkavo vaikai, žaisdami čia tarp 
portiku kolonų, tai vienur, tai kitur kildavo ginčai. Žmonių 
buvo daug. 


e Drabužiai! 


Foruman suplūstantys žmonės nelabai panėšėjo į tas mar- 
murines statulas, su kuriomis susipažinome muziejuose ir iš 
reprodukcijų. Romos dailininkai savo bendrapiliečius vaizduo- 
davo paradinėje, oficialioje pozoje, puošniais griežtų formų 
drabužiais, todėl kartais ir įsivaizduojame, kad amžinojo 
miesto gyventojai buvo sausi pedantai. Tačiau tai, žinoma, 
netiesa. 

Togą, kuri mūsų sąmonėje iškyla kaip būtinas kiekvieno 
romėno apdaras, dėvėjo toli gražu ne visi —tik pilnateisiai 

Imperijos laikų Romos Forumo vaizdas (žr. p. 25). 


Pažymėta: 1. Vestos šventykla. 2. Emilijaus bazilika. 3. Jano šventykla. 4. Julijaus 
bazilika. 5. Julijaus kurija. 6. Komicijus. 7. Rostra. 8. Santarvės šventykla. 9. Kar- 
ceris. 10. Tabularijus. Tolumoje, centre — Kapitolijaus Jupiterio šventykla 

piliečiai. Tačiau ir jie stengėsi vilkėti ją kuo rečiau. Toga bu- 
vo sunki, nepatogi, nešildė šaltu oru, o per karščius varydavo 
devynis prakaitus. Užsivilkti togą, nepadedant vergui, retai 
kam pavykdavo. 

Toga — ilga atraiža vilnonės medžiagos, sulenktos pusiau, — 
buvo permetama per kairįjį petį taip, kad priekinis galas be- 
veik siektų kulkšnis. Toliau audinį vyniodavo per pečius, per 
dešine pažastį, krūtine link kairiojo peties ir vėl permesdavo 
per kairįjį petį ant nugaros, kur jis krisdavo gražiomis klos- 
tėmis. Kaire ranka prilaikydavo togos skvernus. 

Kad toga kristų gražiomis klostėmis, į jos galus įsiūdavo 
švininius svarelius, o klostes plisuodavo (laidydavo). 

Vis dėlto su togos nepatogumais reikėjo taikstytis — ji bu- 
vo laikoma oficialiu Romos piliečio drabužiu. Valdinėse įstai- 
gose ir Forume nebuvo galima rodytis be togos. 

Toga buvo ir savotiškas ,„uniforminis drabužis“. Romėnai 
pagarbiai prasiskirdavo, pamatę žmogų su toga, apkraštuota 
plačia purpurine juosta. Tai buvo aukštųjų pareigūnų skiria- 
masis ženklas. Toga su purpurine juosta vadinosi „toga pre- 
teksta“. 

Po toga dėvėjo tuniką — ilgą palaidą drabužį su trumpomis 
ir plačiomis rankovėmis arba visai be jų. Romėnų minioje bū- 
davo daug žmonių, vilkinčių vien tuniką. Tai vergai, laisvieji 
amatininkai. Dažnai jų tunika turėdavo tik vieną rankove, o 
dešinysis petys likdavo nuogas, kad būtų patogiau dirbti. 

Senatorių tunikos buvo puošiamos plačia purpurine juos- 
ta. Tokiomis pat, tik siauresnėmis, juostomis raiteliai apsiū- 
davo savo tunikas. Be to, raitelių privilegija ir skiriamasis 
ženklas buvo žiedas ant piršto. 

Eilinių žmonių tunikos neturėjo purpurinės juostos ir ne- 
pasižymėjo ryškiais spalvų deriniais. Tai buvo kasdienis dra- 
bužis, todėl turėjo būti patogus ir tvirtas. 

Darganotu oru tekdavo vilkėti apsiaustus. Jų būdavo viso- 
kiausių fasonų. Kelionėje, šaltu oru užsivilkdavo penulą —- 

siaurą apsiaustą, kartais dargi su gobtuvu. Mieste dažnai dė- 
vėdavo lacerną — lengvą gražiai drapiruotais pečiais apsiaus- 
tą. Lacernas siūdavo ir iš prastų audinių, ir iš pasakiškai bran- 
gios medžiagos, įperkamos tik didikų. Ryškias, dailias lacer- 
nas dėvėjo turtuoliai ir frantai. 

Romoje puošeivų buvo labai daug. Jie akuračiai garbiniuo- 
davosi plaukus, kvėpindavosi, drabužiams rinkdavosi ryškias, 
į akis krintančias medžiagas. Iš romėnų minios, apsirengusios 
ne taip jau spalvingai, jie išsiskirdavo savo tunikų ir apsiaus- 
tų Margumu. 

Romėnas iš drabužių galėjo tiksliai pažinti žmogų. Praei- 
vis su juoda toga ir seniai kirpta barzda, matyt, neteko artimo 
žmogaus. Toks apdaras ir barzda — gedulo ženklas. Sniego 
baltumo toga — kandidato į oficialias pareigas! skiriamasis 
požymis. Labai siaura, tačiau brangaus audinio penula, su 
kuria nepatogu vaikščioti — tai, žinoma, franto drabužis. Jis 
didžiuojasi madingu, nors judesius ir varžančiu, nauju apdaru, 
atsiėjusiu aibę sestercijų... O štai šitas žmogus, užsidėjęs ant 
galvos plačiabrylę skrybėlę, tikriausiai išsiruošė į tolimą kc- 
lią — kepures nešiodavo tik kelionėje. 

Romėnus ne taip dažnai buvo galima matyti apsiavus san- 
dalais, kaip galvoja tas, kas romėnus vaizduojasi pagal statu- 
las mūsų muziejuose. Išeiti į gatvę su sandalais buvo lygiai 
netinkama, kaip šiais laikais vaikštinėti gatve su šlepetėmis. 
Sandalus buvo įprasta avėti tik namuose arba savo sode. 

Išeidamas iš namų, romėnas apsiaudavo odiniais suvarsto- 
mais pusbačiais. Aukštieji pareigūnai avėjo savotiškus „uni- 
forminius“ pusbačius: senatoriai — juodus, su pusmėnulio for- 
mos sagtimi, o aukštieji valdininkai — raudonus. 

Moterų rūbai skyrėsi iš šviesių, dažniausiai baltų vyrų dra- 
bužių. Jie buvo puošiami ryškiais apvadais ir siuvinėtais raš- 
tais. Romėnės ant ilgos iki kulkšnių tunikos dėvėjo stolą. Sto- 


! Kandidatas, lot.— apsivilkęs baltu drabužiu. 

la panaši į tuniką; ji aukštai per juosmenį būdavo suraukiama 
diržu ir krisdavo daugybe efektingų klosčių. Turtingų romėnių 
stola buvo tikras meno kūrinys, — švelnios siuvinėtos graž- 
menos, brangakmenių raštai puošė brangius šilko audinių dra- 
bužius. 

Stola — tik ištekėjusių moterų drabužis. Mergaitės vietoj 
stolos ant apatinių drabužių dėvėjo dar vieną trumpą tuniką 
su rankovėmis iki alkūnių. Moteris, išeidama į gatvę, užsi- 
vilkdavo ant stolos apsiaustą, vadinamą palą, kuri guldavo ant 
pečių gražiomis klostėmis. Ant galvos užsimesdavo ploną per- 
matomą šydą, kurį prisegdavo prie galvos apdangalo — apskri- 
tos kepuraitės, papuoštos auksiniu ar sidabriniu tinkleliu, ar- 
ba grakštaus aprišalo (diademos). 


Moterų apdarą papildydavo batukai, kartais — turtuolių — 
labai brangūs, nusagstyti brangakmeniais. 

Moterų šukuosenų įvairovės nepajėgė aprašyti netgi žy- 
musis poetas Ovidijus — romėnų madų žinovas. Jis sakė, kad 
išvardyti visas jų rūšis nei kiek ne lengviau, kaip suskai- 
čiuoti giles ant plačiašakio ąžuolo. Vis dėlto moterys dažniau- 
siai šukuodavo plaukus su sklastymu, sukdavo juos pakau- 
šyje į kuodą arba vyturiuodavo garbanas. 

Įvairių papuošalų nusipirkti moterys galėjo Forume. Pa- 
sirinkimas didelis: apyrankės, vėriniai, sagės, diademos, vė- 
duoklės iš retų užjūrio paukščių plunksnų, skėčiai su puoš- 
niai inkrustuotomis rankenomis. Aukso ir sidabro dirbiniai 
papuošti perlais, safyrais, smaragdais ir kainuoja daugelį šim- 
tų ir tūkstančių sestercijų. 

Dabišių akys negalėjo aprėpti visų kosmetikos ir pariu- 
merijos reikmenų. Kiek čia pomadų, kvapiųjų aliejų, kvepalų, 
skaistylų, žirklučių nagams karpyti, šukų, ausų krapštukų, 
segtukų, žnyplių plaukams sukti, žnyplučių plaukams iš šner- 
vių rauti, kruopščiai nušlifuoto sidabro arba bronzos veidro- 
džių! O va čia visai kurioziškas daiktas, — skalptorius, kasy- 

mosi įnagis. Buvo ir strigilių — grandiklių dulkėms, prakaitui, 
purvams nuo odos nubraukti. 

Iš drabužių lengva sužinoti žmogaus socialinę padėtį. Dau- 
gelio moterų stolos nesiuvinėtos ir be raštų, storos ir pigios 
medžiagos. Pagaliau ir stolą dėvi toli gražu ne visos — ver- 
gėms tai uždrausta. 

Baltos togos ir margos lacernos, išsiuvinėtos stolos, pur- 
puriniai senatorių drabužių apvadai — visa tai mirgėte mir- 
gėjo, ir Forumas atrodė puošniai ir šventiškai. 

Čia dažniau, negu kitose miesto vietose, buvo galima su- 
tikti orius aukštuosius pareigūnus. Netgi patys konsulai ne 
taip retai pereidavo Forumu. Konsulą lydėdavo garbės sargy- 
ba —liktoriai su rykščių ryšuliais (fascijomis) rankose. Ypač 
daug žmonių sugurėdavo į Forumą liaudies susirinkimų die- 
nomis. Tiršta minia susiburdavo apie rostrą ir klausydavosi 
oratorių. Čia vykdavo balsavimas, buvo sprendžiami svarbiausi 
valstybės reikalai. 

Nesunku įsivaizduoti, kokią reikšmę Romos piliečiui tu- 
rėjo Forumas. Tai buvo miesto svetainė. Dauguma Romos pi- 
liečių, neįsitraukusių į politinę veiklą, dykinėjo. Visus darbus 
už juos nudirbdavo vergai, o dažnai kilmingam ir turtingam 
romėnui diena prabėgdavo, beieškant jo padėtį atitinkančių 
solidžių pramogų... 


e Cirkas 


Viena mėgiamiausių romėnų pramogų buvo cirko lanky- 
mas. „Duonos ir žaidimų!“ — reikalavo Romos varguomenė. 
Pats seniausias pastatas, kuriame vyko varžybos ir gimnas- 
tikos žaidynės, buvo Didysis cirkas. Savo dydžiu ir vietų iš- 
dėstymu jis šiek tiek priminė dabartinius stadionus. 

Cirkas buvo skiriamas ne tik varžyboms, bet ir iškilmin- 
goms šventinėms eisenoms. 

Didelių gimnastikos varžybų arba iškilmingų švenčių die- 

nomis minios žmonių suplūsdavo prie pastato ir stengdavosi 
patekti į vidų. Įėjimas į cirką paprastai būdavo nemokamas, 0 
Romos mieste gyveno apie milijoną žmonių, tad toli gražu ne 
visi norintys galėdavo patekti į cirką. Todėl vietas stengda- 
vosi užsiimti dar neišaušus, gerokai prieš prasidedant varžy- 
boms. Žinoma, to nereikėjo daryti privilegijuotiems sluoks- 
niams, kurie turėjo cirke atskiras vietas. Sakysim, pirmosios 
eilės buvo paskirtos senatoriams. Sekančias eiles užimdavo 
raiteliai. 

Apšviestas tekančios saulės spindulių, cirkas virsdavo 
puošniu ir didingu reginiu. Tribūnos lūždavo nuo minios žmo- 
nių, apsirengusių šventiniais drabužiais — vyrai vilkėjo togas, 
moterys puošniai siuvinėtas stolas. 

Visi nekantraudami laukė pasirodant savo vietose impe- 
ratoriaus bei aukštųjų valdininkų ir varžybų pradžios... 

Per didelės, tūkstančio žingsnių ilgio ir dviejų šimtų aš- 
tuoniasdešimt žingsnių pločio, arenos išilginę ašį ėjo žema 
siena — spina. Jos kraštuose stovėjo dvi metos — obeliskai. 
Aplink spiną, apribotą metomis, ir sukosi vežimų kelias. Ko- 
vos vežimų varžybos pasidarė madingos Imperijos laikais. 

Spiną puošė statulos, obeliskai ir mažytės šventyklos. Jos 
kraštuose greta metų stovėjo pastovai ant kolonų. Ant vie- 
no jų buvo septynių bronzinių delfinų atvaizdai, ant kito — 
septyni bronziniai kiaušiniai. Apie jų reikšmę sužinosime 
vėliau. 

„„Saulė pradeda kepinti. Prie žemai esančių garbingų vietų 
Palatino papėdėje neskubėdamas žingsniuoja imperatorius, 
apsuptas puošnios palydos ir asmeninės pretorionų sargy- 
bos. Jis sutinkamas entuziastingais šūksniais. Visų žvilgsniai 
nukreipti į vartus gale cirko. 

Jau girdėti muzikos garsai. Tai iškilminga eisena iš Kapi- 
tolijaus eina per Forumą į etruskų kvartalą ir Jaučių turgų 
prie cirko. Pagaliau eisena pasirodo vartuose. Priešakyje mu- 
zikantai su trimitais. Eisenos centre kovos vežimas, pakinky- 

tas ketvertu arklių. Jamè, apsirengės purpurinė aukši siuvi- 
nėta triumfatoriaus toga, stovi, išdidžiai atmetęs žilą galvą, 
aukštas pareigūnas, kurio lėšomis šiandien rengiamos žaidy- 
nės. Vergas laiko virš jo galvos auksinį vainiką, papuoštą 
brangakmeniais. Apie pareigūną pulkuojasi jo šeimos nariai ir 
klientai, apsirengę šventiškais baltais drabužiais. 

Už šios palydos nešamos ir vežamos dievų statulos, žyniai 
veda aukojimui skirtus gyvulius. Po jų vėl muzikantai, už 
pastarųjų — senatoriai, valdininkai ir daugybė piliečių. Minia 
sveikina šokėjus, apsirengusius skaisčiai raudonomis tuniko- 
mis, ir komediantus, persirengusius satyrais ir silėnais !. 

Eisena, griaudint minios plojimams, apeina aplink areną. 
Aprimus sveikinimo šūksniams, žyniai aukoja dievams aukas. 

Dar nespėja išsisklaidyti ore aukojimų dūmai, o eisenos 
dalyviai jau sėdi tribūnose. Viskas paruošta varžyboms. Ypač 
jaudinasi arklių lenktynių mėgėjai — juos šiandien vadintume 
„Sirgaliais“,— kurie jungiasi į partijas. Šios partijos pagal 
vežėjų drabužių spalvą vadinosi: baltieji, raudonieji, mėly- 
nieji, žalieji. Jie turi savas arklides, savus arklininkus bei ve- 
žėjus ir varžosi tarpusavyje. 

Bet štai pretorius, sėdintis ložėje virš karcerių — pastogės 
arkliams, — numetė apačion baltą skepetą. Kai tik ji palietė 
žemę, nukrito virvė, kuria buvo užtvertas įėjimas į arklide, ir 
kovos vežimai, pakinkyti ketvertu arklių, išlėkė į areną. Mėly- 
nai apsirengęs vežėjas sugebėjo iškart išsiveržti į priekį ir nu- 
skriejo palei spiną. 

Keldami dulkių stulpus, vežėjai aplėkė apie spiną, ir tvark- 
dariai nuėmė nuo pastovų vieną delfiną ir vieną kiaušinį —- 
ženklas, kad vienas ratas baigtas. Antras, trečias, ketvirtas ra- 
tas — mėlynasis vis dar priešakyje; atsilošęs atgal, apsisukęs 
vadžiomis, jis tarsi lekia oru. Žiūrovai tribūnose jau stovi, 
mėlynieji garsiais šūksniais sveikina nugalėtoją... 

! Silėnas — senovės žmonių supratimu, amžinai girtas vynininkystės 
dievo Bakcho-Dioniso mokytojas. 
31 


Paskutinis ratas. Įsitikinęs savo pergale, labai dulkinais dra- 
bužiais vežėjas padarė staigų posūkį, bet pergalės artumas ap- 
svaigino jį, jis pamiršo atsargumą ir... ratas užkliūva už metos 
pagrindo, vežimas trioškėdamas apvirsta, griūva arkliai, susi- 
laužydami kaulus, vežėjas su praskelta kakta jau guli po savo 
vežimo šipuliais. 

Per plauką nuo mirties kitas vežėjas, apsirengęs baltai... Jo 
vežimas užkliudo pirmojo ratą ir virsta ant šono. Arkliai lekia 
toliau, vilkdami iš paskos vadžiose susipainiojusį vežėją. Tačiau 
paskutinėmis valios pastangomis, dusdamas, jau netekdamas są- 
monės, jis sugriebia peilį, kabantį prie diržo, stipriu mostu per- 
piauna jį laikiusias vadžias ir lieka gulėti, nepajėgdamas pakilti, 
bet išsigelbėjęs iš pavojaus. 

Užiant kruvino reginio apsvaigintai miniai, žaliasis vežėjas 
pirmasis baigė savo kelią. Tribūnose karštai svarstomos varžy- 
bos. Kirtusieji lažybas moka laimėjimą žaliesiems, o pastarieji 
patenkinti netikėta sėkme. 

Ir niekam nerūpi, kad už pramogą ir laimėjimus sumokėta 
žmogaus krauju! Vežėjo gyvybė vertinama tik truputį daugiau, 
negu vergo gyvybė, tai yra labai mažai. Ir tik storas mėlynų- 
jų partijos valdininkas apgailestaus, kad gerai išmokytas jo 
arklidėje vežėjas negalės daugiau duoti pelno. 

Šventė užtrunka. Kovos vežimų lenktynės baigėsi. Po jų 
pasirodė raiteliai, kurie, mikliai stovėdami ant šuoliuojančių 
arklių, skriejo pro tribūnas ir darė svaiginamus triukus, šėls- 
tant sužavėtai miniai. Jiems baigus, prasidėjo karinės žaidynės. 
Kariai, apsirengę raudonais drabužiais su auksinėmis juostomis, 
suskirstyti į atskirus būrius, kovėsi, traukėsi, pereidavo į puo- 
limą, demonstruodami savo meną. 

Visą dieną užtrunka šventė, ir žmonės skirstosi patenkinti, 
liaupsindami tą, už kurio pinigus buvo surengtos puikios žai- 
dynės. 

Taip Romos politiniai veikėjai iškovodavo populiarumą 
liaudyje. 

Čirkas buvo užėmęs didžiulį slėnį tarp Palatino ir trečioš 
savo reikšme Romos kalvos — Aventino. 


e Aventinas 


Aventinas buvo apytikriai tokio dydžio, kaip Palatinas ir Ka- 
pitolijus, kartu paėmus. Vakarinis kalvos šlaitas leidosi prie 
Tiberio, o pietinis beveik siekė miesto sieną. 

V a. pr. m. e., kai Romoje įsiliepsnojo nuožmi kova tarp 
patricijų ir plebėjų, į negyvenamą iki tol Aventiną ėmė kel- 
tis plebėjų šeimos, ir I m. e. a. jis tapo rajonu, kuriame gyveno 
daugiausia paprasti žmonės. Daugelis plebėjų giminių pasidarė 
kilmingos, praturtėjo ir praktiškai nesiskyrė nuo patricijų. 
Tačiau Aventinas buvo neturtingųjų buveinė. Čia nestūksojo 
puošnios vilos ir netryško marmuriniai fontanai. Čia gyveno 
paprasti žmonės, kurie nuo pat saulėtekio imdavosi darbo. 
Čia buvo daug puodų, batų dirbtuvių, siuvyklų, nedidelių krau- 
tuvėlių, kur viskas kainuodavo gerokai pigiau, negu miesto 
centre. Čia niekas nesivylė turtingų pirkėjų. Čia nebuvo iškil- 
mingos tylos — skardžiai ginčydavosi ir skardžiai dainuodavo. 
Aventinas buvo tikra Palatino priešingybė, nors šios kalvos 
buvo nutolusios viena nuo kitos tik per puskilometrį. 

Neturtingieji Romos gyventojai lindėjo skurdžiuose namuo- 
se, kuriais buvo užstatytos siauros, tvankios, ankštos gatvės. 
Neturtingiesiems namus statydavo kelių aukštų, 3—4, o kartais 
ir aukštesnius (buvo ir 7—8 aukštų namų). Galima įsivaizduoti, 
kiek mažai šviesos ir oro patekdavo į šitų namų kambarius, 
jeigu gatvės retai būdavo platesnės kaip šešių metrų, o namai 
iškildavo iki 20—25 m aukščio. O juk tokių daugiaaukščių 
namų Romoje buvo keletą kartų daugiau, negu rūmų ir vilų. 
Pajamingų namų savininkai gaudavo didžiulį pelną. Apie romė- 
nų butų brangumą rašė I m. e. a. poetas Juvenalis: 


Soroj namus, Fabraterijoj ar Fruzinone nupirksi, 
Tiek sumokėjęs, kiek Romoj kasmet už kambarį moki. 

Dėl triukšmo, tvankuino, šusigrūdrmo kildavo įvairios ligos, 
žmonės išsekdavo. 


Kuris gi sostinės butas 

Duos tau užsnūst? Už miegą pas mus reik brangiai mokėti. 
Šičia ligų priežastis: vežimai darda vingiuotų 

Gatvių urvais, toli nuo gurguolių riksmas ataidi...— 


rašo toliau Juvenalis, skųsdamasis gyvenimo Romoje sunku- 
mais. Vežimams per miestą buvo leidžiama važiuoti tik naktį, 
nes dieną jie užtverdavo siauras gatves pėstiesiems. Ratų bilde- 
sys grindiniu nenutildavo nuo vakaro iki ryto. 

Gatvės grįstos akmenimis. Kaip ir dabar, grindinio pakraš- 
čiais — šaligatviai pėstiesiems. Jie kur kas aukštesni už mūsiš- 
kius. O kad, pereinant į kitą gavės pusę, nereikėtų lipti žemyn 
ir paskui vėl ropštis ant kito šaligatvio, kai kur nuo šaligatvio 
iki šaligatvio tįso virtinė akmenų. Vežimams šie akmenys ne- 
trukdo — jų tekiniai prarieda tarpais tarp akmenų, — o pėstie- 
siems patogu, ypač jeigu lyja,— galima pereiti gatvę, nesu- 
šlampant kojų. 

Tuose kvartaluose, kur gyveno labiau pasiturintys romėnai, 
nors gatvės buvo irgi siauros, bet vis dėlto patekdavo daugiau 
šviesos, nes namus ten statydavo žemesnius ir patogesnius, 
negu Aventino kalvoje. 


e Vandentiekis 


Siose gatvėse dažnai pasitaikydavo šulinių. Gatvių sankry- 
žose čiurleno fontanai-šuliniai. Iš jų vergai ir vargšai sem- 
davo vandenį. Turtingesnieji vandens nenešdavo. Pasiturinčių 
piliečių namuose veikė vandentiekis. 

Tais laikais siurblių dar nebuvo, ir didelių miestų aprūpini- 
mas vandeniu reikalavo iš romėnų labai daug darbo. Kad susi- 
darytų vandens slėgimas ir imtų trykšti fontanai, kad vanduo 
pakiltų į viršutinius aukštus, romėnai praktikoje pritaikė susi- 

siekiančių indų dėsnį. Jie 
parinkdavo vandens šalti- 
nį aukštai kalnuose, kar- 
tais už keliasdešimt kilo- 
metrų nuo miesto. Jeigu 
vandentiekio kelyje pasi- 
taikydavo prarajų, upių 
arba griovų, tekdavo sta- 
tyti didžiulius arkinius til- 
tus iš akmens arba plytų. 

Tokius statinius, kar- 
tais keliasdešimt metrų 
aukščio, imta vadinti ak- 
vedukais. Vandentiekio 
vamzdžiai ant tokių stati- 
nių buvo klojami maž- 
daug taip, kaip dabar bė- 
giai ant geležinkelio tiltų. 
Šių didingų statinių griu- 
vėžių. išliko, Italijoje ir Gatvės fontanas Pompėjoje. 


Pietų Prancūzijoje. Romos piliečiai, neturėjusieji namuose van- 


: „ dentiekio, imdavo vandenį iš tokių fontanų, 
I miestą patekęs van kurie atstojo šių dienų vandentiekio kolonė- 


duo pirmiausia būdavo iš- les. Skirtingai negu pastarosiose, romėnų 
valomas specialiuose įren- Ą2iYėse,irengtuose, fontanuose vanduo bės 
giniuose ir tik po to švino baseinus 

vamzdžiais tekėdavo į 

miesto kolonėles arba privačius namus. Iki Imperijos laiko- 
tarpio tie savininkai, kurie turėjo įsivedę vandentiekį, privalėjo 
mokėti už naudojamą vandenį. 

Pirmasis vandentiekis Romoje nutiestas 313—312 m. pr. m. e. 
Jis tiekė Romai vandenį iš 22 km atstumo, IV m. e. amžiuje 
buvo jau trylika vandentiekių, kuriais per parą atitekėdavo 
į miestą 675 tūkstančiai kubinių metrų vandens. 

Romėnai rūpinosi ne vien vandens švarumu ir gausumu, 
vanduo taip pat puošė miestus. 

Gatvėse ir aikštėse buvo įrengti baseinai, fontanai, vandens 
grotos. Vanduo gaivino dulkinų Romos gatvių orą. Melodingas 
krištolinių vandens srovelių skambėjimas šiais laikais — vienas 
savičiausių Italijos sostinės bruožų, o juk antikinėje Romoje ši 
muzika buvo dar džiaugsmingesnė. 

Gatvių baseinai ir šuliniai (nimfėjos) buvo aptaisomi mar- 
muru. Vandens čiurkšlė trykšdavo iš liūto nasrų, iš gulbės 
snapo, iš vynmaišio, permesto per Silėno petį, iš mergaitės 
laikomos amforos ir t. t. 


e Namas 


Tačiau tęskime savo kelionę po Romą. Žvilgtelėkime į na- 
mą — vilą, kokių nemažai Romoje. Laikas išsaugojo mums to- 
kių namų apstatymą ir rakandus, jų bendrą vaizdą bei įrengimą 
kur kas geriau, negu daugiabučiuose namuose. Daugelis namų 
išliko sveiki po pelenų sluoksniu Pompėjoje ir Herkulanume, ir 
mes galime smulkiai įsivaizduoti gyvenimą šituose pastatuose. 

„„Į gatvę išeinančios durys nedaug tesiskiria nuo dabartinių. 
Durų spyna atrakinama raktu. Iš vidaus duris galima užsklęsti 
sklende. Į duris beldžiama tvoklele, durų grandimi. Prie kai 
kurių namų galima timptelėti ties durimis grandinėlę, ir tada 
suskamba varpelis. 

Ant namo slenksčio mozaikinis užrašas: „Salve!“ (,„Sveiki!“). 
Kiekvienas šeimininkas gyvena pagal savo skonį. Kai kuriuose 
namuose prie durų tupdomi mokyti paukščiai, kurie tuo pačiu 
šūksniu „salve“ pasitinka svečius. 

Kartais duris saugo šuo, todėl prie slenksčio mus pasitinka 
mozaika išdėstytas toks žinomas užrašas: ,Saugokis šuns!“ 
(„Cave canem"). O kai kam šuo nereikalingas, pavyzdžiui, jeigu 
namus saugo prie žiedo sienoje pririštas veraas,— taigi žmogus 
vietoje pririšto šuns. 

Italikų namas su atrijumi. 
Langų nėra, kadangi romėnai iki I m. e. a. nestiklindavo rėmų ir todėl 
žiemos šalčiai vertė statyti sienas be langų. Tokių namų gatvė būdavo 
nyki ir niūri 


Tuojau pat už durų — ostijus. Čia laukia lankytojai. To- 
liau — didžiausia namų patalpa — atrijus. 

„Netgi turtuolių namų išplanavime atsispindi senų senovė, 
kai romėnų būstas tebuvo paprastas medinis rentinys su anga 
lubose, pro kurią išeidavo vidury kambario kūrenamo židinio 
dūmai. 

Žodis „atrijus“, greičiausiai, yra kilęs iš lotynų kalbos būd- 
vardžio „ater“ (tamsus, juodas), ką lengva paaiškinti, įsivaiz- 
duojant, kokia juoda ir aprūkusi buvo ši patalpa, kai joje kū- 
rendavosi dūmtraukio neturintis židinys. 

Ilgainiui prie šios centrinės patalpos romėnai pradėjo pri- 
statinėti nedidelius gyvenamuosius kambarius, patalpas tarnams 
ir t. t. Atrijaus anga išliko ir vėlesniais amžiais. Pro ją į atrijų 
patekdavo šviesa. 

O kam gi vidury kambario baseinas? Tai irgi tradicija, 
Anga lubose įgalindavo rinkti lietaus vandenį. Tam reikalui 
atrijuje išmūrydavo baseiną, į kurį ir sutekėdavo lietaus van- 
duo. Šis baseinas, impluvijus, buvo papildomas vandens tieki- 
mo rezervuaras. Iš jo semdavo vandenį ūkiniams reikalams, 
jeigu namas neturėdavo vandentiekio arba jeigu baseinas bū- 
davo toli. 

Vėliau anga lubose buvo daroma tik apšvietimui, o ba- 
seinas grindyse mūrijamas kambario papuošimui. 

Atrijus — namo centras. Jame renkasi visa šeima, todėl jis, 
žinoma, labiausiai ir išpuoštas. Pasiturinčių žmonių namuose 
sienos išklotos marmuru, grindys mozaikinės, iš nedidelių įvai- 
riaspalvių akmenukų; iš jų išdėlioti gražūs raštai. Sienose —- 
freskos, nišose stovi marmurinės statulos. Atrijuje laikomos 
vaškinės mirusių prosenelių kaukės, čia ir namų dievų — larų 
ir penatų — altorius. Kaip tik atrijuje šiems namų dievams 
dažnai buvo atnašaujamos aukos. 

Kaukės laikomos atskirose spintose. Jos taip išdėstytos, kad 
pagal jas galima apžvelgti šeimininko genealogiją. 

Už atrijaus — vidinis kiemelis, juosiamas kolonados ir at- 

Vieno Pompėjos namo vidus. 


Priesakyje impluvijus — baseinas lietaus vandeniui sutekėti. Atviras kambarys — 
tablinas — šeimininko kabinetas. Pakelta užuolaida skiria tabliną nuo peristilio — 
vidinio kiemelio su kolonomis 


skirtas nuo gatvės aklina siena. Tai peristilis. Čia baseinas su 
nedideliu fontanu, akmeniniai suolai. O turtingesnių žmonių 
peristilis pilnas retų augalų, medžiai įmantriai apkarpyti, O 
tarp jų baltuoja brangios marmurinės statulos, 

Tarp atrijaus ir peristilio yra tablinas. Tai, galima sakyti, 
namų šeimininko kabinetas. Čia jis laikė savo dokumentus. 

Atrijų su peristiliu jungė vienas arba du šoniniai koridoriai, 
kuriais vaikščiojo namų tarnai, kad nedrumstų šeimininkui 
ramybės. Tabliną, kaip ir atrijų, puošdavo kiek beišgalėdami. 
Grindis ir sienas klodavo marmuru ir mozaika. Esant reikalui, 
ji nesunkiai atskirdavo nuo aplinkinių patalpų lengvomis šir- 
momis arba užuolaidomis. 

Apskritai paėmus, visas romėnų namo vidus mums atrodytų 
neįprastas: prieblandoje skęsdavo erdvaus atrijaus sienos ir 
tik jo vidurį apšviesdavo skaistūs saulės spinduliai. Prietemoje 
žvilgėjo aukšti bronziniai kandelabrai, brangūs indai ant stalų, 
paauksuoti baldų raižiniai. Gilumoje švietė plati anga, už ku- 
rios buvo matyti erdvus peristilis. 

Užslinkus vakaro sutemoms, impluvijuje atsispindėdavo 
žvaigždėtas dangus, peristilį užliedavo mėnulio šviesa; smilko 
lempos, ir vingriausi šešėliai virpėjo ant sienų. 

Aplink atrijų, tabliną ir peristilį buvo išplanuoti gyvenamie- 
ji šeimininkų, namiškių ir vergų kambariai. Jie buvo kur kas 
kukliau įrengti, šviesa į juos patekdavo pro nedidelius lange- 
lius. Kiek puošniau atrodydavo triklinijus — valgomasis. Bet 
apie triklinijų papasakosime vėliau. 

Kartais namus statydavo dviejų aukštų. Ypač dažnai antrasis 
aukštas būdavo statomas ant peristilio kolonados — į peristilį 


išeidavo jo langai. 


e Baldai 


Romėnai neužgriozdavo savo būstų baldais, tačiau pasitu- 
rinčių žmonių namuose, aišku, būdavo visa, kas reikalinga: gul- 
tai, stalai, krėslai. Romėnų kėdės buvo panašios į dabartines. 
Jos turėjo keturkampes sėdynes, patogiai išlenktas atkaltes. 
Krėslas su aukšta atkalte paprastai priklausydavo namų šei- 
mininkui. 

Romėnų miegamieji gultai veikiau priminė šiuolaikines so- 
fas, negu lovas. Romėnų gultas panašus į sofą su lenkta ir išgra- 
žinta atkalte galvūgalyje. Kai kada ši atkaltė eidavo išilgai 
viso gulto ir užsiriesdavo kojūgalyje. 

Tiesa, būdavo ir gultų, panašių į mūsų lovas,— tai diržais 
perpinti mediniai rėmai. 

Gultus darydavo iš medžio, bronzos arba sidabro ir puošdavo 
auksu, dramblio kaulu ar vėžlio kiautu. Kaip ir mes, romėnai 

turėjo matracus. Prikimštus vil- 
nos arba pūkų, juos dėdavo 
ant plačios juostos, ištemptos 
tarp gulto rėmų. Kad priegal- 
viai geriau gulėtų, po jais pa- 
kišdavo ritinėlius. Matracą ap- 
dengdavo užtiesalu, dažnai la- 
bai brangiu, o po to antklode. 

Gultai buvo skiriami ir poil- 
siui, ir darbui. Romėnai ir skai- 
tydavo, ir kitką veikdavo pa- 
prastai gulėdami. Todėl gultus, 
kurie atstojo lovą, sofą, darbo 
stalą, stengėsi daryti ir gražius, 
ir patogius. 

O stalai? Jų romėnai turėjo 
daugybę. Be didelių stalų, pa- 
prastai apvalių arba pusmėnulio 
formos, prie kurių romėnai 
pietaudavo, buvo nedideli sta- 

Vasaros valgomasis (triklini- 
jus) su stalu ir akmeniniais 
gultais. 

Pompėjos namo rekonstrukcija. 
Priešakyje dešinėje — du fonta- 
nai, tiekiantys geriamą vandenį ir 
vėsinantys kambarį karštu oru 


liukai, apvalūs arba keturkam- == 


piai, kuriuos statydavo prie T 


kiekvieno gulto; ant jų valgan- 
tieji galėjo pasidėti savo puo- 
delį, lėkštę ir kitus reikmenis. 
Turėjo jie ir staliukų su lanks- 
tomis — juos buvo galima pa- 
gal norą paaukštinti ir paže- 
minti. 


nami iš vertingų retų medžių 
veislių ir atsieidavo labai bran- 
giai. Pasakojama, kad Ciceronas 
kartą pirkęs stalviršį už milijo- 


Kai kurie stalai buvo gami- 

Miegamasis (kubikulas) 
su langeliu. 
Vieno Pompėjos namo kambario 
rekonstrukcija. Prie sienos — ro- 
mėniška lova, primenanti šių lai- 
kų sofą 

ną sestercijų. Kojas darydavo iš tokios pat brangios medžia- 
gos: bronzos, sidabro. i 

Romėnai turėjo tam tikrų staliukų brangiems indams, sta- 
tulėlėms ir t. t. sustatyti. Aplink stalviršį ėjo neaukštas bortu- 
tas, kuris neleido indams nukristi. Tokie staliukai, aišku, buvo 
vartojami tik kambariams papuošti. 

Drabužius romėnai laikydavo dėžėse ir skryniose. Be to, 
namuose stovėdavo ir spintos knygoms, gipsinėms prosenelių 
kaukėms ir t. t. 

Romėnų namų apšildymas pirmųjų imperatorių laikais buvo 
toli gražu ne toks primityvus, kaip seniau, kai atrijų apšildy- 
davo židinys, kurio dūmai kildavo link lubų angos. Dabar 
kambarius imta šildyti kilnojamomis nedidelėmis krosnelėmis, 


kurias kaitindavo medžio anglimi. 


e Apšvietimas 


Kaipgi romėnai apšviesdavo savo namus? 

Mus taip išlepino elektra, kad labai sunkiai galime įsivaiz- 
duoti, koks prastas apšvietimas buvo senovėje. . 

Romėnai išgaudavo ugnį lygiai taip, kaip ji buvo išgaunama 
Europoje, praėjus aštuoniolikai amžių nuo Imperijos įkūrimo. 
Ugnies išgavimo srityje žmonės liko konservatoriai. 

Romėnai įskeldavo kibirkštį, dauždami plieną į titnagą. Ki- 
birkštys krisdavo ant pinties, ši imdavo rusenti ir iš jos įžieb- 
davo ugnį. Retas romėnas nesinešiodavo titnago, skiltuvo ir 
pinties. Taip ugnis buvo išgaunama iki pat XIX a. penktojo 
dešimtmečio, kai buvo išrasti degtukai !. 

Kasdieninis romėnų šviesos šaltinis buvo aliejinė lempa. 
Ji nelabai pasikeitė nuo akmens amžiaus, kai pirmykščiai me- 


! Degtukai išrasti Švedijoje. Įdomu tai, kad nuo degtukų pasiro- 
dymo iki elektros lemputės išradimo praėjo tik 30 metų, o titnagas, 
skiltuvas ir pintis egzistavo du—du su puse tūkstančio metų. 

Romėnų apyvokos reikmenys. Iš Pompėjos. 
l. 


Pietų gultas. 2. Bronzinė žarijų krosnelė patalpoms šildyti. 3. Dekoratyvinis 
staliukas vazoms su gėlėmis arba brangiems indams. 4. Kandelabras su švies- 


tuvu, 5. Medžio kamieno formos lampadarijus 


džiotojai apšviesdavo savo urvus iškaltomis iš akmens lempo- 
mis su taukais, kuriuose degė samaninė dagtis. 

Romėnų, kaip ir graikų, lempa — plokščias molinis indas 
su anga per vidurį ir su ištemptu snapeliu. Kartais lempa tu- 
rėdavo kelis tokius snapelius. Pro vidurinę angą pildavo į lem 
pą aliejų arba taukus (dažniausiai ruonių), pro ją patekdavo 
oras, o į ,„snapelius“ įverdavo dagtį. Tokios lempos galėjo ka- 
boti ant grandinėlių, kaip mūsų liustros, arba stovėti ant 
stalų !. 

Ypač efektingai atrodydavo lempos, pastatytos ant kan- 
delabrų — aukštų medinių, bronzinių arba marmurinių pastovų. 
Daugelis jų, išgražinti raižiniais ir paauksuoti, puošė kamba- 
rius lygiai taip, kaip statulos ar paveikslai. Nuo kandelabrų 
kiek skyrėsi Ilampadarijai — ant jų lempas ne statydavo, o ka- 
bindavo. 

Aliejinės lempos šviesdavo gana gerai, tik labai rūkdavo, 
ir tekdavo nemažai paprakaituoti, valant suodžius nuo sienų, 
baldų ir namų apyvokos reikmenų. 

Ne tokie reikšmingi buvo fakelai (paprastai įdervuoti lyno 
gabalai, degantys ant aukštų pastovų), jie degdavo nelygiai, 
virpėdami, be to, iš jų rūkdavo tiršti, riebūs suodžiai. Žvakės 
būdavo minkštos, vaškinės arba lajinės, todėl senovinė žvaki- 
dė — spyglys, ant kurio užsmeigdavo žvakę, o ne cilindriukas, 
į kurį įstatoma mūsų kieta (stearino) žvakė. 

Blogas apšvietimas vertė laikytis visai kitokios dienotvar- 
kės, negu mūsiškė. Mes priimame svečius ir patys svečiuojamės 
vakare, mūsų vestuvės, spektaklis, koncertas, posėdis ar susi- 
rinkimas vyksta irgi vakare, tuo tarpu antikinio pasaulio žmo- 
nės dramą, komediją ar cirko vaidinimą žiūrėjo ryte, šventės 
prasidėdavo irgi ryte, pokyliai baigdavosi, dar nesutemus ir t. t. 
Žinoma, būdavo ir išimčių. Pavyzdžiui, vienos Pompėjoje 


! Su Romos lempų kolekcijomis galima susipažinti Ermitaže. 

Flavijų amfiteatras (Koliziejus) 


atkastos pirties vidus apaugęs tirštu suodžių sluoksniu; ši pirtis 
veikė naktį. 

Vakare romėno namuose būdavo tamsoka. Užtat dieną juo- 
se, nors ir belangiuose, buvo užtektinai šviesu — akinanti pietų 
saulė gerai apšviesdavo atrijų pro angą lubose, užliedama na- 
mus švelnia prieblanda. 


e Kiti miesto rajonai 


Ne tik Palatinas ir Aventinas, bet ir kitos Romos kalvos 
buvo savitai įžymios. Didžiausia Romos kalva, Eskvisžnas, stūk- 

so rytiniame miesto pakraštyje. Respublikos laikais čia, prie 
Eskvilino vartų, mirtimi bausdavo nusikaltėlius, greta buvo ka- 
pinės. Tačiau Augusto valdymo metu daug kas pasikeitė. Kapi- 
nės buvo perkeltos toliau už miesto, o prie vartų įrengtas di- 
džiulis pavėsingas parkas. 

Į šiaure nuo Eskvilino lauko, miesto šiaurės rytų kampe, 
Tiberijaus laikais buvo pastatytos didžiulės pretorionų -— im- 
peratoriaus gvardiečių — kareivinės. 

Miesto centre plytėjo plati žemuma. Ją supo keturios kal- 
vos: iš pietvakarių — Palatinas, iš pietų — Celijus, iš rytų -— 
Eskvilinas ir iš šiaurės — Viminalis. Jau karalių laikotarpiu 
žemuma buvo nusausinta, panaudojant didelius vandens nu- 
tekamuosius vamzdžius. Didžiausias jų, „cloaca maxima“, iš- 
liko iki šių dienų. 

Šioje lygumoje Imperijos laikais buvo pastatyti didžiausi 
imperatoriškosios Romos statiniai: milžiniškas Flavijų amfi- 
teatras — Koliziejus, kuriame tilpdavo 40—50 tūkstančių žiūro- 
vų, „Auksiniai namai“ — Nerono rūmai, Tito ir Trajano termos 
(viešosios pirtys). 

Išeinant iš lygumos ir paliekant kairėje Kapitolijų bei Foru- 
mą, o dešinėje Viminalio kalvą, galima patekti į tiesų Flamini- 
jaus kelią, vedantį nuo Kapitolijaus kalvos papėdės į šiaurę. 
Miesto ribose jis buvo vadinamas Via lata — plačia gatve. 


e Marso laukas r 


Už puskilometrio, tarp Flaminijaus kelio ir Tiberio, driekiasi 
Marso laukas — plati lyguma, kur vykdavo kariniai paradai, 
gimnastikos varžybos, liaudies susirinkimai ir šventės. Marso 
lauke stovėjo Belonos — karo deivės, Marso giminaitės — šven- 
tykla. Joje senatoriai sveikindavo su pergale grįžusius karve- 
džius. Netoliese buvo pastatytos pirmosios Romos termos —- 
viešosios pirtys. Viešpataujant Augustui, kuris stengėsi de- 
monstruoti savo taikos troškimą, Marso lauke buvo įrengtas 

Taikos altorius. Imperatorius Augustas tiorėjo parodyti, kad 
nuo to laiko netgi lauke, skirtame karo dievui Marsui, nėra 
vietos mintims apie karą. 

Arčiau miesto pakraščio, kur Tiberis priartėja prie Flami- 
nijaus kelio, Marso lauke beveik nebuvo pastatų. Tik pasku- 
tiniaisiais Augusto valdymo metais upės pakrantėje išdygo ap- 
valus pastatas — Mauzoliejus, kuriame vėliau buvo palaidotas 
Augustas. 

Dešinėje Flaminijaus kelio pusėje Pompėjus įrengė didžiulį 
sodą. Toliau Flaminijaus kelias ėjo šalies gilumon per Umb- 
riją ir Etruriją į šiaurę prie jūros. 


e Keliai 


Daugelis didelių senovės Romos gatvių — tai per miestą 
einantys ruožai kelių, vedančių į įvairius šalies kraštus. Antai 
Apijaus kelias (pavadintas Apijaus Klaudijaus vardu, nutiestas 
šio cenzoriaus IV a. pr. m. e.) vedė į Kapują. 

Romos keliai buvo puikūs. Platūs, išpilti smėliu arba žvyru, 
ant kurio buvo paklotos akmeninės plokštės, jie tokie tvirti, 
kad daugelis jų išliko iki šiai dienai. 

Romėnai buvo nagingi statybininkai, jie puikiai tiesė ir 
statė ne tik kelius ir akvedukus, bet ir tiltus. Fabricijaus tilto, 
pastatyto 62 m. pr. m. e., stovis ir dabar geras. Šis tiltas jungė 
kairįjį Tiberio krantą su Eskulapo sala, kurioje buvo pastatyta 
gydytojų dievo šventykla. Iš salos į dešinįjį Tiberio krantą 
vedė Cestijaus tiltas. Romos inžinieriai sugebėdavo pastatyti 
tokius nepaprastai sudėtingus statinius, koks buvo tiltas per 
Dunojų, pastatytas imperatoriaus Trajano laikais, 

Jeigu, mostelėję stebuklinga lazdele, mes atsidurtume se- 
novės Romoje, tai daugelis dalykų iš didžiojo miesto gyveni- 
mo mums atrodytų keisti, ypatingi, neįprasti. 

Iš tikrųjų, argi nenuostabu yra tai, ką mes jau žinome apie 

Romą? Kokie tolimi mums jos papročiai, kaip ūepatogu būtų 
gyventi name su anga lubose ir baseinų grindyse! 

Bet jeigu panorėtume įsivaizduoti, kaip slinko gyvenimas 
septynių kalvų mieste, mums tektų sužinoti dar nuostabesnių 
dalykų. 


e Laikrodis ir kalendorius 


Aušta. Pirmieji saulės spinduliai nutvieskia šventyklų, rūmų 
ir namų stogus. Miestas bunda. Keliasi kilmingieji ir vergai, 
kariai ir prekiautojai, senatoriai ir kepėjai, valdininkai ir kir- 
pėjai. Norėdami sužinoti, kuri valanda, jie dirsčiojo į laikrodžius. 
Žinoma, jie neturėjo rankinių laikrodžių. Nebuvo jų ir bokštuo- 
se. Tais senais laikais buvo žinomi tik saulės ir vandens laik- 
rodžiai. 

Saulės laikrodžio konstrukcija paprasta: prie lentos pritaisy- 
tas gnomas (virbalas), metantis šešėlį. 

Keičiasi saulės padėtis danguje, slenka ir šešėlis, kaip mūsų 
laikrodžių rodyklė. Belieka sužymėti padalas ir parašyti skai- 
čius. Slinkdamas šešėlis rodys, kuri valanda, kiek valandų 
praėjo nuo saulės užtekėjimo, 

Šis laikrodis turėjo puikią savybę: jo nereikėdavo nei pri- 
sukti, nei tepti. Tačiau saulės laikrodžio trūkumai yra akivaiz- 
dūs — jis neveikė nei naktį, nei apsiniaukusią dieną. 

Iš graikų romėnai perėmė vandens laikrodį. 

Paprasčiausias vandens laikrodis — indas, dažniausiai nu- 
piautinio kūgio formos. Į jį pripildavo vandens, kuris mažyte 
srovele tekėdavo pro skylutę indo dugne. Vandens lygis smuk- 
davo: ant šoninio paviršiaus būdavo pažymėtos padalos, pagal 
kurias spręsdavo, kiek vanduo nuslūgo, taigi nustatydavo, kuri 
valanda. Vandens laikrodžiai (jie buvo vadinami graikišku žo- 
džiu klepsidra') buvo labai paplitę senovės pasaulyje. 

Klepsidra stovėjo teisme, ir vandens lygis reglamentuodavo 


! Klepsidra paraidžiui reiškia „vandens vagilė“, 

ieškovo, atsakovo, gynėjo kalbas. Jeigu Žmogus teismė norė- 
davo šnekėti ilgiau, negu nustatyta, jį pertraukdavo žodžiai: 
„Tavo laikas baigėsi“. Sis posakis yra išlikęs ir dabar, bet 
jau niekas raginimo nutilti nesieja su vandens laikrodžiu. Ir 
tada, kai, susitikę seną bičiulį, džiaugdamiesi sušunkam: „Se- 
niai nesimatėme! Kiek vandens nutekėjo!“, mes, patys to neži- 
nodami, kalbame apie vandens laikrodį. 

Ilgainiui vandens laikrodžiai buvo patobulinti. Imperijos 
laikais romėnai turėjo įvairiausių sistemų klepsidrų. Štai keli 
pavyzdžiai. Į indą tekant vandeniui, aukštyn kildavo plūdė, 
ant kurios stovėjo Amūro su strėle rankoje statulėlė, ir ši 
strėlė slinko skale, rodydama laiką. Pakilus vandens lygiui, 
pradėdavo judėti krumpliastiebis, kuris sukdavo krumpliaratu- 
ką, prie kurio būdavo pritaisoma rodyklė, slenkanti ciferblatu 
(tokį laikrodį aprašė žymus romėnų inžinierius Vitruvijus I a. 
pr. m. e. — I m. e. a. pradžioje). Arba: vandens srovelė krisdavo 
ant ratuko, o pastarajam besisukant, judėdavo laikrodžio rodyk- 
lė. Vandens laikrodžiai buvo naudojami iki Atgimimo epochos, 
kada juos išstūmė spyruokliniai laikrodžiai. Visi senovės laikro- 
džiai galėjo matuoti tik didelius laiko tarpus. Todėl romėnams 
nebuvo žinomos minutės ir sekundės. 

Tekant saulei, prasidėdavo pirma valanda. Bet juk vasarą 
saulė pateka anksčiau, negu žiemą, o leidžiasi vėliau. Dienos 
ilgumas metų bėgyje visą laiką keičiasi. 

Kaip bebūtų keista, romėnų valanda nebuvo apibrėžtas 
laiko tarpas. Tai buvo tik 1/12 dienos dalis, kokio ilgumo toji 
diena bebūtų. Ir romėnai taip prie šito įprato, kad vėliau, at- 
siradus vandens laikrodžiams, kurie rodė laiką, nepriklausydami 
nuo saulės, juos taip reguliuodavo, kad valandų ilgumas keis- 
tųsi pagal metų laiką. 

Romėnai niekaip nenorėjo skirtis su nepatogiomis išsitem- 
piančiomis ir susitraukiančiomis valandomis. 

Labai sudėtingas buvo romėnų kalendorius. 

Romėnų metai turėjo 365 dienas ir buvo skirstomi į 12 mė- 
4. Ant septynių kalvų 40 


tiesių. Lengva pastebėti, kad imiės riaudojame romėnišką kalei- 
doriaus sistemą. Kai kuriose Europos kalbose (jų tarpe ir rusų 
kalboje) romėniški yra ir mėnesių pavadinimai. Romėnai šitaip 
vadindavo mėnesius: ianuarijus (dievo Jano garbei), februari- 
jus, martijus (karo dievo Marso mėnuo), aprilis, majus (pagal 
deivės Majos vardą), junius (deivės Junonos mėnuo), kvintilis 
(tai yra „penktasis“ mėnuo, skaičiuojant nuo kovo 1 dienos, 
nes seniausiais laikais šią dieną prasidėdavo naujieji metai; vė- 
liau šį mėnesį Julijaus Cezario garbei imta vadinti julium), 
sekstilis („,šeštasis“, vėliau, pagerbiant imperatorių Augustą, pa- 
vadintas augustu); tolimesni pavadinimai — september, october, 
november, december — reiškia „septintasis“, „aštuntasis“, „de- 
vintasis“, „dešimtasis“. 

Tačiau mėnesių dienas romėnai skaičiuodavo labai sudėtin- 
gai. Pirmoji mėnesio diena buvo vadinama kalenda (iš šio žo- 
džio ir „„kalendorius'), 5-oji arba 7-oji mėnesio diena — nono- 
mis, 13-0ji arba 15-oji diena — idomis !. Dienos buvo skaičiuo- 
jamos pagal tai, kiek jų liko iki kalendų, idų arba nonų. Sa- 
kysim, XI diena iki vasario kalendų reiškia, kad iki vasario 1 d. 
dar liko 10 dienų, taigi turima galvoje sausio 22-0ji diena. 
V diena iki gegužės nonų reiškia, kad iki gegužės 7 dienos liko 
keturios dienos — vadinasi, kalbama apie gegužės 3 dieną. Juli- 
jus Cezaris nužudytas kovo idose, taigi kovo 15 dieną *. 


! Sausio, vasario, balandžio, birželio, rugpiūčio, rugsėjo, lapkričio, 
gruodžio mėnesį nonos būdavo 5-4 ir idos 13-ą dieną; kovo, gegužės, 
liepos ir spalio mėnesį — nonos 7-4 dieną ir idos 15-ą dieną. 

Ž Romėnišką dienų skaičiavimą galima paversti dabartiniu, panau- 
dojant paprastą formulę. Skaičiavimui pagal nonas reikia pažiūrėti, ku- 
Iią to mėnesio dieną yra nonos. Pavyzdžiui, V iki gegužės nonų; ge- 
gučės mėnesį nonos 7 dieną; prie 7 reikia pridėti vienetą ir atimti 5; 
74+1—5=gegužės 3 d. Analogiškai daroma ir skaičiavimui pagal idas. 
Skaičiavimas pagal kalendas verčiamas į dabartinį šitaip. Imkime, sa- 
kysim, VI liepos kalendas (tai yra 5 dienas iki 1 liepos); birželyje 
30 dienų, taigi reikia imti 30, pridėti 2 ir atimti mūsų skaičių 6; 
304+2—6=birželio 26 d. 

Kartą per ketverius metus vasario mėnesį romėnai pridėda- 
vo 29-4 dieną, ji eidavo po šeštos dienos iki kovo kalendų 
ir buvo vadinama „dukart šešta“ (bissextus). 

Romėnai metus skaičiuodavo nuo Romos įkūrimo, tai yra 
nuo 753 m. pr. m. e., arba pagal konsulus. Jeigu būtume pa- 
klausę romėną, kuriais metais jis gimęs, būtume sužinoję, kad 
„tais metais, kai konsulas buvo Lucijus Kornelijus Cekas ir 
Klaudijus Cilnijus Metelas". 

Savaitės dienų pavadinimai Romoje skyrėsi nuo mūsiškių, 
tačiau Europos tautų kalbose yra išlikę kai kurie pagoniški ro- 
mėniški dienų pavadinimai: ketvirtadienis — Jupiterio diena 
(Jovis dies, prancūzų kalboje — jeudi); penktadienis — Vene- 
ros diena (Veneris dies, prancūziškai — vendredi); šeštadie- 
nis — Saturno diena (Saturday — angl.). 


e Vardai 


Ne mažiau savotiški, kaip kalendorius, buvo romėnų var- 
dai. Štai kaip atrodo įprastas romėno vardas — Markas Junijus 
Longas. Ką tai reiškia? Kodėl trys vardai? Kas tai — vardas ar 
pavardė, o gal vardas ir tėvavardis? Ir ar visi turėjo tokį ilga 
vardą? 

Trigubas vardas Romoje buvo labiausiai paplitęs; prisimin- 
kime: Gajus Julijus Cezaris, Gajus Sempronijus Grakchas, Mar- 
kas Tulijus Ciceronas. 

Pirmasis vardas — asmenvardis, kaip mūsų Jonas ar Petras. 
Tokių vardų Romoje buvo nedaug — Aulas, Apijus, Gajus, Gne- 
jus, Decimas, Kvintas, Lucijus, Markas, Manijus, Mamerkas, 
Numerijus, Publijus, Sekstas, Servijus, Spurijus, Titas ir Tibe- 
rijus. 

Antrasis vardas (mūsų pavyzdyje Junijus) reiškia, kad šis 
žmogus priklauso Junijų giminei. Tai kažkas panašaus į mūsų 
pavardę. Junijus — giminės vardas. O štai paskutinioji vardo 
dalis — Longas — jau specifiškai romėniška. Tai tik vienos 

Junijų giminės šakos prievardis. Kažin kada vienas iš Junijų 
kuvo pramintas Longu — Ilgšiu — ir visi jo palikuonys pradėti 
vadinti Junijais Longais. 

Vadinasi, Marko Junijaus Longo vaikai turės asmenvardį 
ir giminės vardą. Pavyzdžiui, Kvintas Junijus Longas ir Deci- 
mas Junijus Longas. 

O Marko Junijaus duktė? 

Moterys Romoje buvo vadinamos tik giminės vardu. Vadi- 
nasi, Marko dukterį vadindavo tiesiog Junija, o jaunesniąją 
dukterį — Juniją Minor (mažesnioji Junija). Kai moteris ištekė- 
davo, prie jos vardo pridurdavo vyro vardą. 

Vergai iš viso neturėjo nei vardo, nei giminės, o tik pra- 
vardę (Skitas, Trakietis, Sarmatas, Juodis, Rudis, Raštininkas 
ir t. t.). Paleisti į laisvę vergai dažniausiai gaudavo šeimininko 
giminės arba viešpataujančio imperatoriaus vardą. 


* * 
* 


Senovės Romos gyventojai keldavosi auštant. Varguomenės 
kvartaluose kiekviena valanda buvo brangi: tie, kurie norėjo 
užsidirbti duonai, negalėjo nebranginti laiko. Darbo žmonių 
diena buvo monotoniška ir varginant:, maistas prastas ir men- 
kas. 

Kilmingas romėnas rytais priiminėdavo svečius arba pats 
vizituodavo. Grįžęs namo arba išlydėjęs svečius, romėnas imda- 
vosi reikalų — skaitydavo arba rašydavo laiškus. Išsitiesus 
minkštasuolyje, padėjus ant piupitro vaškuotą lentele, rašyti 
buvo visai patogu. Senovėje nerašydavo prie stalo. 


e Raštas ir knygos w 


Vaškuotose lentelėse rašė stiliumi — lazdele, kurios vienas 
galas buvo smailus ir aštrus, o kitas baigėsi mentele arba gum- 

buriuku. Bukuoju galu buvo galima išlyginti, ištrinti tai, kas 
parašyta. 

Romėnai turėjo priežodį: „Nori gerai rašyti, dažniau apsuk 
stilių”, taigi dažniau taisyk tai, ką parašai. Lentelės (ceros) 
buvo dedamos po dvi ir daugiau („armonikėle“), apvyniojamos 
kaspinu ir užantspauduojamos vaškiniu antspaudu (romėnai 
antspaudą paprastai turėdavo ant žiedo — raižytas akmuo). 


Vaškuotos lentelės patogios tuo, kad, gavus laišką, buvo 
galima parašyti atsakymą ant tos pačios lentelės; tereikėjo ki- 
tu stiliaus galu užlyginti tekstą. 

Iš rašomojo stiliaus pavadinimo kilo mūsų sąvoka — stilius, 
kaip tam tikra kūrybos maniera; mes sakome „stiliaus klaidos“, 
„puikus stilistas“. Galima priminti, kad stiletu vadinamas siau- 
ras trumpas durklas, savo forma primenantis stilių. 


Mes laišką pradedame rašyti žodžiais ,,Brangusis“ arba „„(Ger- 
biamasis“, o baigiame „Spaudžiu dešinę“, arba „Viso labo", 
lygiai ir romėnai laišką dažnai pradėdavo tradicine fraze: „Jeigu 
tu sveikas — gerai, aš sveikas“. Ši frazė taip paplito ir virto 
sąlygine mandagumo išraiška, kad vėliau pradėjo rašyti tik 
pirmąsias jos žodžių raides (lotyniškai S. V. B. E. V. — Si vales 
bene, ego valeo). Laišką dažniausiai baigdavo žodžiais „Lik svei- 
kas“. Prisiminkime Eugenijų Onieginą, kuris mokėjo laiško gale 
prirašyti „vale“, tai yra „lik sveikas“. Mums gali atrodyti keis- 
ta, kad po laiškais romėnai nepasirašydavo. Bet laiško pradžioje 
būdavo nurodoma, kas kam rašo. 

Baigus rašyti laiškus, buvo galima mėgautis skaitymu. Dau- 
gelis romėnų turėjo namuose biblioteką. Tačiau, atvėre biblio- 
tekos spintos duris romėno namuose, nebūtume pamatę knygų 
nugarėlių. Spintoje gulėjo daug ritinio formos futliarų. Iš fut- 
liaro kyšojo lazdelės galas, prie kurio buvo pririšta nedidelė 
kortelė su pavadinimu. Ant šitos lazdelės susuktas ilgas papi- 
ruso vyturas. Tai ir yra knyga. 


Išvyniojus vyturą, galima pamatyti tekstą, surašytą stulpe- 

liais, Eilutės ėjo lygiagrečiai su ilguoju papiruso kraštu. Stul- 
pelį nuo stulpelio skyrė raudona juostelė. | | 

Skaitant reikėjo vyturą pamažu išsukti ir vėl susukti. 

Kartais knygas rašydavo ir pergamente. Tada jas darydavo 
iš atskirų lapelių, įrištų panašiai kaip mūsų knygos. Tačiau 
pergamentinių knygų buvo labai mažai — pergamentas kainavo 
pernelyg brangiai. 

Knygų leidyba Romoje sparčiai vystėsi. Romėnų literatūra 
buvo labai gausi, į lotynų kalbą buvo verčiama daug graikų ir 
Rytų autorių kūrinių. Knygų prekyba įgavo didžiulį mastą. Rei- 
kia pasakyti, kąd knygos Romoje buvo, palyginti, nebrangios. 
Mat vergų perrašinėtojų darbas atsiėjo pigiai. Knygų peėrraši- 
nėjimu Romoje vertėsi profesionalūs leidėjai. Jie sumokėdavo 
autoriui honorarą ir įsigydavo rankraštį. Po to tarnautojas ar- 
ba mokytas vergas diktuodavo tekstą vergams perrašinėtojams. 

Deja, daugelis nesąžiningų leidėjų, siekdami padidinti savo 
pajamas, versdavo vergus perrašinėtojus dirbti nepaprastai 
sparčiai ir naudotis įvairiausiais sutrumpinimais, todėl dauge- 
lis knygų buvo netikslios. 

Jeigu romėnas neturėjo knygų namuose, jis galėjo nueiti 
į kurią nors viešąją biblioteką. Tokių bibliotekų buvo ir mies- 
to centre, ir Marso lauke; buvo jų ir daugelyje kitų miestų. 


e Termos 


Vidurdienį pusryčiaudavo. Po to daugelis romėnų, turinčių 
laisvo laiko, eidavo į termas. 

Kas yra termos? 

Žodis „termos“ lietuvių kalboje reiškia šiltą maudyklę, pirtį. 
Bet kaip romėnų termos buvo nepanašios į dabartines pirtis! 

Žinoma, jose ir maudydavosi, ir prausdavosi, tačiau termos 
turėjo kur kas platesnę paskirtį. Puikiai marmuru išklotos salės, 
galerijos, kur malonu buvo pasivaikščioti, erdvios patalpos spor- 
tiniams žaidimams, poilsio kambariai, tavernos ir užkandinės, 

paveikslų, skulptūrų parodų kambariai, sodai ir fontanai, gim- 
nasijos — visa tai sutraukdavo į termas daug žmonių. 

Pirmąsias termas Romoje, Marso lauke, pastatė karvedys ir 
Oktaviano Augusto draugas Agripa. Beveik visi vėliau valdžiu- 
sieji imperatoriai, siekdami populiarumo Romos piliečių tarpe, 
statė naujas termas, vieni už kitus didesnes. 

Pasiturintys romėnai paprastai maudydavosi ne rečiau kaip 
sykį per dieną, kartais ir dažniau. Termose visada būdavo 
gausu žmonių. 

Termos turėjo savotišką centrinio šildymo sistemą. Rūsyje 
arba pusrūsyje stovėjo kūrykla; karštas oras ir dūmai šildė 
grindis, o eidami kiaurymėmis — ir sienas. Tokia šildymo sis- 
tema buvo naudojama tik cezarių rūmuose ir turtuolių namuo- 
se. Paprastai romėnų namai iš viso neturėdavo šildymo; šaltu 
oru į kambarį įnešdavo krosnelę su žarijomis, kaip kad ir dabar 
daroma Italijoje. Kūrendavo malkomis, bet tolimojoje Britani- 
joje, kuri buvo Romos provincija beveik 400 metų, naudojo ir 
akmens anglį. 

Termų buvo įvairiausių. Neregėtai prabangios Diokletiano 
pirtys, užėmusios apie 30 ha (trigubai daugiau, negu Vasaros 
sodas Leningrade), niūrios ir nešvarios termos varguomenei, 
kuklios įgulų pirtys (viena jų yra Kryme, ties Jalta, kur buvo 
įsikūrusi romėnų tvirtovė Charaksas) — visos jos paprastai su- 
sidėdavo iš trijų skyrių: šaltos pirties (frigidarijaus), šiltos pir- 
ties (tepidarijaus) ir karštos pirties (kaldarijaus). 

Termas atidarydavo ryte. Už nedidelį mokestį — už ketvirtį 
aso — buvo galima jose praleisti ištisas valandas. Kiekvienas 
galėjo rasti užsiėmimą pagal savo skonį — vieni ėjo į biblio- 
teką, kiti į gimnastikos pratimų kambarius, treti vaikštinėjo 
puošniomis salėmis. Marmurinėje nišoje ginčijosi filosofai, ir 
prie jų susitelkė mokslinių pokalbių mėgėjai; užjūrio pirklys. 
apsuptas smalsuolių minios, pardavinėjo retas prekes; jauni 
dabitos — turtingų tėvų sūnūs — stengėsi pralenkti vienas kita 
sąmojumi, ir pratrūkdavo smagus juokas. Linksmi šūksniai aidė- 

jo iš kamuolio žaidimų salės, kur ūžaudami lakstė ore įvairia- 
spalviai rutuliai. O daugelis lankytojų leido laiką, žiūrinėdami 
statulas ir paveikslus, kuriais gausiai buvo papuoštos termos. 

Tuo metu buvo baigiama ruošti karšta pirtis. Pasigirdo 
gongas, ir lankytojai nuėjo į drabužinė. Rūbus, prižiūrimus 
vergo, paliko ant akmeninio suolo, o patys nuėjo į tepidarijų — 
šiltą pirtį, kad iš karto nepatektų į įkaitintą karštosios pirties 
orą. Vieni prausėsi čia, kiti pirmenybę teikė prakaitą varan- 
čiai karštajai pirčiai. Atskiroje patalpoje buvo karštoji pirtis, 
o likusiose salėse — vonios ir baseinai, kuriuose galėjai mau- 
dytis ir netgi plaukioti. Baseinai buvo nedidelės mūsų teatro 
salės dydžio. Karštosiose pirtyse buvo ir karšto, ir šalto van- 
dens baseinai. 

Kaip žinome, pirtyje romėnai vartojo strigiles — gremžtukus, 
kuriais nubraukydavo nuo odos dulkes ir purva. Tais laikais 
romėnai prausimuisi vartojo dažniausiai pupų miltus. Nupraus- 
tą kūną įtrindavo kvepiančiu aliejumi. 

Termose buvo galima nusipirkti absoliučiai visko —- nuo 
prausimosi reikmenų ir kvepalų iki skanėstų ir vyno. Atėjęs į 
termas, žmogus galėjo čia praleisti valandų valandas, neišeida- 
mas į lauką. 

Termos, ypač vėlyvosios Imperijos laikais, buvo tikri rū- 
mai. Jų vidaus apdailai ir papuošimui vartodavo marmurą, mo- 
zaiką, vertingų veislių medį, sienų tapybą, skulptūras. Daugelis 
statulų — geriausių muziejų pasididžiavimas — rastos, kasinė- 
jant termas. 

Marmuriniai gultai, kėdės ir krėslai buvo tikri meno kūri- 
niai. Imperatoriaus Karakalos termose buvo apie 1600 krėslų. 
O norint įsivaizduoti tų termų dydį, pakanka pasakyti, kad 
jose vienu metu galėjo maudytis, vaikštinėti ir gimnastikuo- 
tis iki trijų tūkstančių žmonių. 

Žinoma, pasiturintys piliečiai turėjo namuose vonias, ku- 
rios prabanga pranoko bet kokią vaizduote. Kai kurie turtuo- 

Termos Romoje. Rekonstrukcija 


< liai įsakydavo iškloti vo- 
nias grynu sidabru. Iš si- 
dabro gamindavo ir van- 
dens čiaupus. 

Romoje labai garsėjo 
gydomieji mineraliniai 
šaltiniai, ypač Bajų, esan- 
tys jūros pakrantėje, i 

A e Pietūs 
Apie 3 — 4 valandą po 
# vidurdienio termos mato- 
“A mai tuštėdavo — ateidavo 
Frigidarijus — šaltas skyrius Pompėjos pietų metas. Romėnai 
termose. Rekonstrukcija. grįždavo namo, kur jų 
Centre — šalto vandens baseinas laukdavo pietūs. Juos vir- 
, J davo virėjai vergai. Dar- 
žoves, mėsą, žuvį turguje visada pirkdavo vyras — šeimininkas 
arba vergas valdytojas. Virtuvėje uoliai darbavosi virėjai su 
padėjėjais. 

Virtuvėje galėtume pamatyti mums pažįstamų apyvokos 
reikmenų — kaistuvai, keptuvės savo forma nesiskyrė nuo 
mūsiškių. Bronziniai kibirai paprastai būdavo cilindro, o ne 
paplitusios mūsuose nupiautinio kūgio formos. Turėjo romėnai 

ir ypatingą prietaisą vynui pašildyti — bronzos indą per vidu- 
Iį su vamzdžiu, į kurį pildavo karštas anglis. Indas vadinasi 
autepsa. 

Naujovė romėnų gyvenime buvo stikliniai indai. Romėnai 
išrado pūstą stiklą — apie I m. e. a. buvo atrastas šis naujas 
technologinis procesas. Stiklas buvo žinomas dar senovės Ry- 
tuose, tačiau tik kočiotas, kitaip sakant, iki romėnų išradimo 
jį vartojo kaip molį: iš stiklo lipdė nedidelius indus, karolius 
ir t.t. Išradus pūstą stiklą, romėnų amatininkai galėjo daryti 
taures, ąsočius, flakonus ir pan. iš skaidraus arba spalvoto 
stiklo. Kai kurios romėnų spalvoto stiklo vazos — rečiausi 
meno paminklai. Romos turtuoliai mokėjo šimtus tūkstančių 
sestercijų už vieną tokią vazą. Gera romėnų stiklinių indų 
kolekcija yra Valstybiniame Ermitaže. 

Nuo seniausių laikų iki pat pergalių Pūnų karuose romė- 
nai valgydavo du kartus per dieną (pusryčius ir pietus). 
Maistas būdavo vienodas ir paprastas. Pagrindinis patieka- 
las — pulta. Tai tiršta pupų, miežių arba kviečių (polbos) miltų 
tyrė. Ir vėlesniais laikais pulta liko pagrindinis amatininko, 
valstiečio, kareivio maistas. 

Dažnai ant romėno stalo pasirodydavo pupų, žirnių, svo- 
gūnų, česnakų, ropių, o taip pat vaisių — obuolių, kriaušių, 
slyvų, granatų, datulių, vynuogių. Alyvų aliejus buvo vienin- 
telis riebalas, kurio senovėje daug vartodavo maistui !'. Romė- 
nai, aukštos kultūros tauta, nevartojo sviesto, nors iš seno 
gamino ir mėgo pieną, grietinėlę, rūgusį pieną, varškę ir sūrį. 

Mėsą vaigydavo tik per šventes, ir žuvis patekdavo ant 
stalo ne per dažniausiai. Romėnai gėrė vyną (paprastai sausą. 
tai yra rūgštų, be cukraus, kuris senovėje iš viso nebuvo 
žinomas), atskiesdami jį vandeniu. 

Duoną iš pradžių kepdavo tik namuose (prėskus paplotė- 
lius), bet nuo II a. pr. m. e. Roma ir kiti miestai turėjo ke- 


! Be alyvų aliejaus ir šiandien negalime įsivaizduoti italų, pran- 
cūzų, graikų, turkų virtuvės. šj 


pyklas, kurios kepė duoną su mielėmis. Duonos bandelės pa- 
prastai būdavo apvalios. Vėliau imta kepti įvairių rūšių 
duoną, tarp kitko, ir džiovintus paplotėlius kariuomenei. Ne- 
sant cukraus, romėnų konditeriai išmoko gaminti tortus ir 
pyragaičius su medumi ir razinomis. 

Ilgainiui skoniai keitėsi. Pradėta valgyti antruosius pusry- 
čius, priešpiečius, o pietūs buvo nukelti 3 — 4 valandai dienos. 

Romai nukariavus Graikiją ir Kartaginą, pasikeitė papročiai, 
o kartu ir maistas. Žuvis užėmė svarbiausią vietą mityboje, 
pradėta gaminti visokiausių žuvies patiekalų; daugelio žmonių 
užsiėmimas buvo žuvies padažo gaminimas iš skumbrių. Daž- 
niau ant stalo ėmė rodytis mėsa, į stalą ėmė duoti riešutus, 
inigdolus, kaštonus, persikus. Išsivystė vynininkystė, ir pasi- 
turinčių Žmonių paslaugoms atsirado daug rūšių vyno. 

„ Svarbiausiu romėnų valgymu tapo pietūs — cena. Romėnai 
niekada nevakarieniaudavo. 

Prie stalo romėnai pusiau gulėdavo ant gultų, primenančių 
mūsų kušetes. Moterys galėjo dalyvauti pokylyje, bet jos sė- 
dėjo ant gultų, vyro ar tėvo kojūgalyje. į 

Pietūs prasidėdavo malda, kad dievai laimintų valstybę, 
šeimininką, svečius. Po to sekdavo vyno auka dievų garbei: 
kelis lašus vyno nuliedavo iš aukštai pakeltų taurių (šių apei- 
gų atgyvena yra mūsų paprotys kelti tostą). 

Aristokratijos, turtingų pirklių stalas tapo ne tik prašmat- 
nus, bet ir savo prabanga viršijo bet kokią normą. 

Pietus (ceną) sudarė trys dalys. Jie prasidėdavo užkandžiu 
(salotos, kiaušiniai, austrės, sraigės, marinuota žuvis). Po to 
sekė tikrieji cenos patiekalai; jų būdavo du, o prašmatniuose 
pietuose pas didžiuosius rajūnus — penki — septyni. Senovėje 
sriubos nevirdavo, todėl per pietus šaukšto beveik nereikė- 
davo. 

Po užkandžių paduodami mėsos patiekalai. Į stalą nešdavo 
keptas gerves, gandrus, balandžius, perkūno oželius, povus 
(visus mėsiškus valgius duodavo jau supiaustytus porcijomis; 

valgydavo rankomis). Skaniu valgiu buvo laikomi povų lie- 
žuviai, lakštingalų liežuvėlių paštetas, įvairios rūkytos, virtos, 
kraujinės dešros ir dešrelės, kiškiena, šerniena, elniena, faza- 
nai, kurapkos ir kt. Antrasis patiekalas — paprastai ragaišiai, 
kuriuos tiekdavo labai plataus asortimento ir įvairiausiai 
įdarytus. 

Trečioji cenos dalis — desertas. Tai vaisiai, marinuoti ir 
sūdyti grybai, sausainiai, pyragaičiai. Sumanūs virėjai vergai 
(už juos brangiai mokėdavo) gamindavo pyragaičius ir tortus 
paršiukų, kiškių, paukščių formos. Sniegas, aplietas medumi, 
atstodavo mūsiškius ledus. Iš tešlos su medumi darydavo sal!- 
dumynus. 

Dėl to, kad romėnai pietus pradėdavo kiaušiniais ir baig- 
davo obuoliais, atsirado priežodis „ab ovo usque ad mala“ — 
„nuo kiaušinio iki vaisių“, arba trumpai „ab ovo“ — „nuo 
pradžios“. Šis sutrumpintas priežodis kartais pavartojamas ir 
dabar. (A. Puškinas poemoje „Mano herojaus genealogija“ 
rašė: „Pradėsime ab ovo“.) 

Per pertrauką tarp dviejų patiekalų vergai (paprastai pa- 
augliai) apeidavo svečius su rankšluosčiais ir rėčkelėmis aro- 
matingo vandens; svečiai plaudavosi riebaluotas rankas. Per 
iškilmingus pokylius svečiai ir šeimininkas užsidėdavo gyvų 
gėlių vainikus. 

Puotaudami mėgo klausytis muzikos, dainų, žiūrėti šokių; 
lėbautojus linksmindavo specialūs vergai — šokėjai, foku- 
sininkai, deklamuotojai ir kt. 

Romos valstybinio veikėjo Lukulo pietų prašmatnumas ir 
besaikis išlaidumas virto priežodžiu („Lukulo pietūs"). Panašią 
puotą smulkiai aprašė romėnų rašytojas Petronijus (I m. e. a.) 
romane „Satyrikonas“. Vaizduodamas puotą praturtėjusio išsi- 
šokėlio, atleistinio Trimalchiono, rūmuose, autorius piešia to- 
kią sceną. 

„Užkandžių stalo vidury stovėjo korintietiškos bronzos 
asiliukas su nešuliais ant kupros, o nešuliai buvo pripildyti... 

alyvuogių. Virš asilo buvo iškilę du sidabriniai dubenys. ant 
kurių pakraščiais buvo išgraviruotas Trimalchiono vardas ir 
sidabro svoris, o ant prilituotų prie jų skersinių gulėjo keptos 
sonės !, apibarstytos aguonomis ir aplietos medumi. Buvo čia 
ir verdančių dešrelių ant sidabrinės anglių krosnelės. 

„„Atnešė pirmąjį patiekalą su pintine, kurioje tupėjo me- 
dinė višta... Tuoj pripuolė du vergai ir... pradėjo raustis šiau- 
duose; ištraukę iš ten povo kiaušinių, jie išdalijo juos susirin- 
kusiems. Kiaušiniai padaryti iš kietos tešlos... aš ištraukiau iš 
lukšto riebų paukščiuką, sutaisytą su pipirų ir kiaušinio try- 
nio padažu. 

„Buvo atneštas milžiniškas dubuo, kuriame gulėjo solidaus 
didumo šernas, įsikandęs dvi pintinėles... datulių. Aplink šer- 
ną gulėjo paršiukai iš geros tešlos... Vergas, išsitraukęs me- 
džiotojų peilį, smogė šernui į šoną, ir iš prapiovos išskrido 
pulkas strazdų. Paukščių gaudytojai, kurie stovėjo pasiruošę 
su tinkliukais, tuojau pat išgaudė stnazdus... (Paukščiai buvo 
greitai iškepti, ir šeimininkas liepė įteikti juos svečiams su 
tokiais žodžiais: „Matote, kokias puikias giles suėdė ši lau- 
kinė kiaulė!..“)" |, 

Varguolio — amatininko, valstiečio, miesto proletaro — pie- 
tūs visada būdavo paprasti. Jau žinoma mums pulta, kartais 
meniu paįvairindavo maza — miltų, trinto sūrio ir medaus 
košė, truputis alyvų, bokalas vyno, pusiau praskiesto vande- 
niu — tai ir visi vargingųjų romėnų pietūs. 

Paprastų žmonių gyvenimas Romoje buvo nepavydėtinas. 

Apie I m. e. amžiaus pradžią gyvenimas mieste pasidarė 
sunkus net vidutiniškai pasiturintiems žmonėms. Visų būtinų 
gyvenimo reikmenų kainos buvo aukštos; brangiausiai atsiėjo 
malkos ir maisto produktai. 

Didžiuliai pajamingi namai, kuriuos statydami savininkai 
taupydavo statybines medžiagas, dažnai sugriūdavo, palaido- 

dami griuvėsiuošė nelaimingus fiuomininkus. Kelias dienas 
trunkantys gaisrai, kurie paversdavo pelenais ištisus miesto 
rajonus, senovės Romoje buvo įprastas reiškinys. 

Aprūpinti didžiulį miestą maisto produktais buvo labai 
sunku, todėl badas būdavo dažnas Romos svečias. Kartais 
duonos kainos, palyginti su normaliomis, pakildavo penkerio- 
pai ir šešeriopai, ir, norint palengvinti padėtį, tekdavo pašalinti 
iš miesto gyventojų perteklių: užsieniečius, gladiatorius ir net- 
gi turtingų šeimų tarnus. 

Mokslininkai yra apskaičiavę, kad tuo laikotarpiu Romoje 
gyveno daugiau kaip milijonas Žmonių. 

Esant dideliam gyventojų susigrūdimui, Romoje dažnai 
kildavo siaubiančios užkrečiamųjų ligų epidemijos. Per vieną 
tokią epidemiją 65 m. e. m. rudenį mirė daugiau kaip 30 000 
žmonių. Šie duomenys, tikriausiai, mažesni už tikrąjį mirusių- 
jų skaičių, nes toli gražu ne visi mirties atvejai buvo užre- 
gistruoti knygoje, vedamoje mirties deivės Libitinos šventyk- 
loje, kurioje Romos grabdirbiai turėjo savo sandėlį 

Nors neturtingo žmogaus gyvenimas Romoje buvo tikrai 
nepavydėtinas, vis dėlto gyventojai masiškai plūdo į „Amži- 
nąjį miestą“. Dauguma šių persikėlėlių buvo ne turtuoliai, ne 
lengvo gyvenimo ieškotojai, o nuskurdę valstiečiai. Netekę 
savo žemės sklypų, jie vylėsi gauti kokio nors darbo sostinėje 
arba pragyventi iš Romos turtuolių išmaldos. 


ŽEMĖS ŪKIS 


ROMOS VALSTIETIJA IR STAMBIO- 
SIOS ŽEMĖVALDOS PLITIMAS 


Europos pietuose viena greta kitos 
yra Graikija ir Italija. Abi šalys įsikūrusios pusiasaliuose, 
abiejose netrūksta kalnų. Ir Graikijos klimatas panašus į Ita- 
lijos klimatą: abiejose karštas ir sausas pavasaris bei vasara, 
lietinga žiema ir ruduo. Tačiau kokios skirtingos šios šalys! 

Žiloje senovėje netgi derlingais metais Graikijos gyven- 
tojams trūkdavo savų grūdų, tekdavo įsivežti jų iš svetimų 
žemių. Italija garsėjo derlingais dirvožemiais. Iki III a. pr. 
m. e. italai išveždavo grūdus į kitas šalis. 

Senovės Graikijoje gyveno tauta, turėjusi bendrą kultūrą, 
bet nepajėgusi susivienyti ir sukurti vieningos valstybės. Tuo 
tarpu Italijoje gyveno daugybė genčių, kurios labai skyrėsi 
savo kalba, kultūros lygiu ir visuomenine santvarka. 

Tačiau Italijoje susikūrė viena stipriausių senovės valsty- 
bių. Italiją suvienijo romėnai, anksti pradėję vadovauti lotynų 
genčių, gyvenusių Tiberio upės slėnyje, sąjungai. 

Skirtingai negu visos kitos Apeninų pusiasalio tautos, lc- 
tynų gentys seniausiais laikais vertėsi vien žemdirbyste. Joms 
labiau už kitas Italijos tautas reikėjo žemės, jos greičiau už 

kitas atiminėjo ją iš kaimynų ir atkakliau už visas gynė nuo 
priešų. 

Daugelis Italijos tautų buvo pranašesnės už romėnus ir 
lotynus: galai ir samnitai buvo karingesni, graikai ir etrus- 
kai — kultūringesni: Tačiau galai ir samnitai buvo gyvulių au- 
gintojai, jie klajojo su bandomis f vienos vietos į kitą, jie 
neturėjo nei lopelio žemės, į kurią būtų įdėję nežmoniškai 
daug darbo, žemės, aplaistytos prakaitu ir krauju, savos že- 
mės, traukiančios gyventi vienoje vietoje. Jie mokėjo beato- 
dairiškai grumtis, skindami pergenamoms bandoms kelią, ta- 
čiau jie nesistengė išlaikyti tai, kas iškovota: ateidavo žiema, 
ir vėl reikėdavo trauktis į pietus ieškoti naujų ganyklų. 

Graikai ir etruskai buvo nagingi amatininkai, sumanūs pre- 
kiautojai, drąsūs jūreiviai. Jie vertėsi ir žemdirbyste, tačiau 
jų valstiečiai anksti nuskurdo, ir žemė atiteko aristokratams, 
kuriems ją dirbo vergai ir pavergti vietiniai gyventojai. Grai- 
kų ir etruskų valstybes Italijoje alino diduomenės ir bežemių. 
bedalių varguolių, tarpusavio kova. 

V-— IV a. pr. m. e. dauguma romėnų buvo valstiečiai. 
Turėti nuosavą žemės sklypelį — jiems buvo gyvybės ar mir- 
ties klausimas. Visa jų istorija — tai kovos dėl žemės istorija: 
arba jai vienodai paskirstyti, arba jai grobti. IV — III a. ro- 
mėnams žemės trūko labiau, negu aukso, dargi labiau, negu 
vergų. Ne atsitiktinai jie, pavergę kurią nors Italijos tautą. 
neapdėdavo jos mokesčiais, neversdavo dirbti Romai, o atim- 
davo geriausią žemę ir išdalydavo ją savo valstiečiams. Ir 
kuo daugiau buvo grobiama svetimų teritorijų, tuo labiau 
didėjo žemės geismas. 

Gerėjant gyvenimui, gausėjo valstiečių šeimos. Sūnūs norė- 
jo įsitaisyti atskirus ūkius. Tam reikėjo žemės. Jos turėjo duo- 
ti valstybė, nes kitaip bežemiai galėjo mėginti jėga atimti ją 
iš pasiturinčiųjų piliečių. Siekdama išvengti sukilimų ir pilie- 
tinių karų, Romos valstybė ėmė grobti kaimynų žemes. Už- 
grobtą žemę romėnai atkakliai gynė. Šis nenumalšinamas 

žemės troškimas, šis atkaklumas, dėl jos kovojant, užsispyri- 
mas, ginant užgrobtą teritoriją, privedė prie to, kad III a. pr. 
m. e. pradžioje visa Italija atsidūrė romėnų valdžioje. 

Pavergtos tautos atidavė jiems savo geriausias žemes, jsi- 
pareigojo padėti Romai kariauti ir buvo paliktos ramybėje; 
Romos valstybė nesikišo f jų vidaus reikalus. Užgrobtose źe- 
mėse išaugo Romos valstiečių karinės gyvenvietės — kolonijos. 
Šios kolonijos buvo romėnų valdžios Italijoje atramos taškai. 

Nors Roma ir nesikišo į pavergtų tautų vidaus gyvenimą, 
bet ji atidžiai stebėjo šias tautas. Mažiausia sukilimo grėsmė — 
ir Romos valstiečių kolonijos virsta tvirtovėmis, romėnų vals- 
tiečių armijos, kurias vienijo baimė netekti savo žemės, už- 
griūva nepaklusniuosius, triuškina juos,— ir Italijoje vėl rim- 
tis; Roma vėl ramiai, bet atidžiai stebi, ar nesimato naujų 
maišto požymių. 

Turtingieji Romos valstiečiai, atrodo, gavo teisėtą poilsį. 
Kaip saulėje besišildantis sotus smauglys snaudžia ir virškina 
grobį, taip ir romėnai „virškino“ pavergtą Italiją. Atrodo, ko 
dar galima norėti? Dauguma valstiečių turi didokus sklypus --— 
po 20 — 30 jugerų !. Didžioji jo dalis užsėta duoniniais javais; 
kviečių ir miežių visai šeimai užtenka per akis. Atliekas veža 
į miestą ir parduoda turguje. 

Turi ir vynuogyną — savos gamybos vynuogių vynas nie- 
kada nesibaigia. Jį senovės romėnai gerdavo prieš pietus, per 
pietus, po pietų, rytą ir vakarą. Vyną sausą, rūgštų, nelabai 
svaigų. Geras šeimininkas augina prie namų ir sodą, keletą 
alyvmedžių, kurie nokina taip italų mėgstamas alyvas. Jas 
valgo žalias, sūdytas, marinuotas, iš jų spaudžiamas alyvų 
aliejus. Prie namų — daržas; romėnai augina kopūstus, svogū- 
nus, česnakus, petruškas, runkelius, ropes, ridikus, porus ir 
ankštinius augalus. 

Turi ir gyvulių: būtinai porą darbinių jaučių arimui, avių 


! Jugeras — romėnų ploto matas, apie !/4 ha. 

ir ožkų, kurios aprūpina visą šeimyną vilna drabužiams, pienu 
ir sūriu, rečiau — karvių. Viso kaimo galvijai ganosi visuome- 
ninėje valstybei priklausančioje ganykloje: jaučiai, avys ir 
ožkos — kalnų pievose, kiaulės — ąžuolyne, kur daug gilių. 
Šeimoje užtektinai darbininkų: pats šeimininkas, suaugę sū- 
mūs, o pasiturinčiam valstiečiui — dirbo vienas, du vergai. 
Tiesa, vyresnysis sūnus netrukus ves ir įsitaisys savo ūkį. 
tačiau to gailėtis netenka, tėvui nereikės atrėžti sūnui žemės: 
tuo pasirūpins valstybė. 

Be valstiečių sklypų, visoje Italijoje yra ir valstybinės že- 
mės, „visuomeniniai laukai“, — nuomok ją, šeimininkauk, kaip 
išmanydamas! Nuoma visai nedidelė. Kai kas įsigudrina visai 
jos nemokėti, ir valstybė į tai žiūri pro pirštus. Nenori nuo- 
moti žemės iš valstybės — nuomok ją iš turtingo kaimyno. 
Kaimynas senatorius užsiėmęs valstybės reikalais, jis neturi 
laiko ūkininkauti. Tik nedidelę žemės dalį jam įdirba vergai, 
o likusią išnuomoja. Nuomos mokestis nedidelis, o iš žemės 
savininko skolon galima gauti ir gyvulių, ir padargų. To vals- 
tybinėje Žemėje negausi! Tiesa, skolą reikės grąžinti su pro- 
centais, bet niekis, turi rankas — atidirbsi... 

Tačiau šitam romėnų valstiečių „rojui“ grėsė didelis pavo- 
jus. Jis užgriuvo netikėtai ir taikų romėnų valstiečių gyveni- 
mą apvertė aukštyn kojomis. Turtingasis kaimynas senatorius 
turėjo savų interesų, kurie prieštaravo romėnų valstiečių 
interesams. 

Pavergusi Italiją, Roma tapo galinga Viduržemio jūros 
valstybe. Aplinkui buvo turtingos ir kultūringos šalys. nusi!- 
pusios dėl vidinės kovos. Stambieji Romos žemvaldžiai sena- 
toriai, valdžiusieji valstybę, godžiai dairėsi į turtingus užjūrio 
kaimynus. 

Dar taip neseniai Roma buvo Viduržemio iūros pakrantės 
užkampis. Romos karvedžiai bei valstybės veikėjai. kaip ir 
paprasti valstiečiai, kelių vergų padedami, patys vežė į lau- 
kus mėšlą, arė plūgu žemę, kirpo avis, kastravo bulius, gydė 

arklius, nusirašinėdavo iš daugiau patyrusių kaimynų recep- 
tus gydyti avims, susirgusioms piktšašiais, ar stengdavosi iš- 
gauti saldaus ragaišio kepimo paslaptį. 

Suvienijus Italiją, Romos didikų apetitas išaugo: ar nega- 
lima susitelkusių Romos valstiečių galybės panaudoti turtin- 
goms užjūrio teritorijoms grobti, ar negalima priversti vals- 
tiečius parūpinti diduomenei naujų derlingų žemių, aukso ir 
vergų? 

III a. pr. m. e. galingiausia vakarinės Viduržemio jūros 
pakrantės valstybė buvo Kartagina. Ji turėjo didžiules valdas 
Europoje: Ispanijoje, Korsikoje, Sardinijoje, Sicilijoje. 264 m. 
pr. m. e. Kartaginos vergvaldžiai (pūnai, kaip juos vadino 
romėnai) mėgino užgrobti rytinę Sicilijos dalį. Jeigu jiems tai 
būtų pavykę, tik siauras sąsiauris būtų skyręs Kartaginos 
valdas nuo Italijos. Romos vergvaldžiai išnaudojo susidariusią 
situaciją valstiečiams į karą sukelti ir viešpataujančiai padė- 
čiai Viduržemio jūros pakrantėse iškovoti. 

Romos valstybiniai veikėjai stengėsi ryškiai pavaizduoti, 
kokį pavojų respublikai sudaro tokia kaimynystė. Jie įrodi- 
nėjo, kad Kartaginos apetitas yra besaikis, kad ji agresyvi, 
gąsdino Italijos valstiečius romėnus neteksiant žemės fondų, 
nes juos užgrobsią nepasotinami Kartaginos vergvaldžiai. 

Nenoriai ėjo. į karą romėnų valstiečiai. Sicilija buvo toli, 
tiesiogiai Italijai ir Romai niekas negrėsė. Netgi Romos Sena- 
te, kur viešpatavo vien didikai, ilgai ir aršiai buvo ginčija- 
masi, ar verta pradėti su Kartagina karą dėl Sicilijos. 

Tačiau didikams pavyko įbauginti romėnų valstiečius Kar- 
taginos keliama grėsme. Baimė netekti žemės sklypų, savo 
„Mmužikiško rojaus“ sukėlė romėnų valstiečius į karą. Prasi- 
dėjo Pūnų karai, kurie su pertrūkiais vyko nuo 264 iki 146 m. 
pr. m. e. 

Šioje kovoje laimė pakrypdavo tai vienon, tai kiton pusėn. 
Kartaginiečių karvedys Hanibalas 14 metų niokojo Italiją, 
grasindamas sunaikinti Romos valstybę. Tačiau romėnų vals- 

tiečių atkaklumas, ginant žemę, kuri jiems atsiėjo tiek triūso 
ir kraujo, galų gale įveikė Kartaginos karvedžių talentą, jų 
samdytų kareivių narsumą ir sumanumą. 

Romėnai laimėjo kovą. 

Siekdami pašalinti grėsmę visiems laikams, jie išgriovė 
Kartaginą iki pat pamatų. Netgi toji vieta, kur ji stovėjo. 
buvo išarta plūgais ir Romos žynių prakeikta. Niekas ne- 
drįso kurtis šioje prakeiktoje žemėje, pasinaudoti ja !. 

Skiepydama valstiečiams galingų kaimynų baimę, diduo- 
menė pastūmėjo romėnus užgrobti kaimynines šalis. Kiekvie- 
nas stiprus kaimynas Romos valstybei atrodė pavojingas. 
Užsitikrinti saugumą buvo galima, tik nugalint jį. Visos Vi- 
duržemio jūros pakrančių šalys pateko Romos priklausomy- 
bėn. Graikija, Ispanija, Mažoji Azija, Šiaurės Afrika turėjo 
nusilenkti romėnų kariui. 

Atrodė, kad dabar jau niekas negrasina romėnų valstie- 
čiams ir jie gali ramiai dirbti savo žemę Italijoje — joks prie- 
šas nepasieks jų sklypų. 

Tačiau turtingų užjūrio šalių nukariavimas Romos vals- 
tiečiams buvo pražūtingas. „Po to, kai Romos valstybė išaugo 
piliečių darbštumo ir teisingumo dėka, didieji kaimyniniai 
karaliai buvo nugalėti karu, laukinės gentys ir galingos tau- 
tos pajungtos jėga, Kartagina — svarbiausia Romos valstybės 
varžovė — sugriauta iki pamatų, visos jūros ir žemės atvertos 
prekybai, — tada savo žiaurią jėgą pradėjo rodyti likimas ir 
viską sumaišė. Tiems patiems romėnams, kurie lengvai pakėlė 
karo rūpesčius, pavojus ir nesėkmes, dabar atrodė, kad taikus 
laisvalaikis ir turtas yra sunki našta ir nelaimė“. Taip su di- 
džiuliu kartėliu Romos istorikas Salustijus aprašė I a. pr. m. e. 
padėtį, susidariusią po to, kai Roma pavergė visas Vidurže- 
mio jūros pakrantes. Viešpataujant visuotinei taikai ir ramy- 


! Vėliau Kartagina vėl pradėjo statytis, ir vėlyvosios Imperijos lai- 
kotarpiu ji buvo stambus romėnų Šiaurės Afrikos miestas. 

bei, Romos valstietija pradėjo smukti. Ši nelaimė plito po 
visą Italiją nelyginant epidemija. 

Dar 200-aisiais m. pr. m. e. Romos valstietija buvo savo 
šlovės ir galybės viršūnėje, o 133 m. pr. m. e. valstiečiai taip 
nuskurdo, kad į šį reikalą turėjo įsikišti valstybinė valdžia, 
idant nors kiek sulėtintų smulkiosios žemėvaldos žlugimą. 

Valstiečiai už grašius pardavinėjo žemės sklypus, paveldė- 
tus iš senolių ir prosenolių, ir miniomis plūdo į Romą. Čia, 
neturėdami darbo ir pragyvenimo lėšų, jie šiaip taip mito, 
parduodami už pinigus savo rinkiminius balsus tiems didi- 
kams, kurie siekė užimti aukštas valstybines pareigas. Kaipgi 
atsitiko, kad Romos valstiečiai, didžiavęsi savo pasiturimu 
gyvenimu, virto žmonėmis, kuriuos jie patys niekinamai va- 
dino „proletarais“, tai yra beturčiais? l 

Valstiečio ūkis negalėjo verstis be pinigų. Pinigų reikėjo 
viskam: už naudojimąsi valstybinėmis ganyklomis — mokėk, 
ūkinį inventorių — pirk, karo metu — eik žygin ginkluotas, 
o ginklai brangūs. Grįžti iš žygio— žemė apleista, sėklos 
pinigų ūkiui atkurti! Išteka duktė— duok gerą kraitį, kad 
kaimynai nepasmerktų... Negali apsieiti ir be rašto: netgi 
armijoje slaptažodis sargybiniams duodamas raštu... Vadinasi, 
mokėk už vaikų mokymą. Pagaliau, eini Romon į šventę ar 
į Tautos susirinkimą — reikia apsirengti ne prasčiau už kitus, 
kad neišjuoktų! O pinigų romėnų valstietis gaudavo tik už 
parduotus grūdus. 

Užkariavus Viduržemio jūros pakrantes, turtingos užjūrio 
šalys virto Romos provincijomis. Provincijų gyventojus romė- 
nai apdėjo dideliais mokesčiais, kurie buvo mokami daugiau- 
sia grūdais. Taigi veikiai po to, kai Roma pavergė Viduržemio 
jūros baseiną, Italija buvo užversta Sicilijos, Šiaurės Afrikos, 
Sardinijos ir Ispanijos grūdais. Šie grūdai buvo gauti veltui, 
kaip duoklė, todėl juos pardavinėjo pigiai. Romos valstie- 

čiams dabar už grūdus siūlė tokias kainas, kad geriau apsimo- 
kėjo juos skandinti upėje, negu vežti į turgų. 

Kitados pasiturinčios valstiečių šeimos ėmė pardavinėti 
savo sklypus, nes jie nedavė jokio pelno. Tie, kurie laikėsi 
įsikibę į senolių žemę, vos sudurdavo galus. 

II a. pr. m. e. viduryje valstietija neteko vyraujančio vaid- 
mens ūkiniame Romos valstybės gyvenime. Netgi Romos ar- 
mija, anksčiau telkiama iš valstiečių, keičiasi: nuo II a. pr. 
m. e. pabaigos joje pradeda vyrauti samdyta iš neturtingų pi- 
liečių kariuomenė. 

Tačiau valstiečių nuskurdimas anaiptol nereiškė, kad žlugo 
Romos žemės ūkis. Priešingai, II—I a. pr. m. e. Italijos že- 
mės ūkis pasiekia klestėjimo viršūnę. Kas gi pakeitė Romos 
valstietį? 

Užvertus Italiją pigiais provincijų grūdais, reikėjo žemės 
ūkį tvarkyti naujoviškai — išmokti auginti pigesnius, negu pro- 
vincijų. arūdus, išvesti geresnių rūšių vynuoges ir alvvas, iš 
kurių išeitų aukštesnės kokybės vynas ir alyva, užsiveisti 
vertingų. veislinių gyvulių. Kitaip provincijų žemės ūkio pro- 
duktai bus pigesni ir geresni už itališkuosius. Pirkėjai noriau 
pirks pigias ir geras svetimas prekes, negu blogas savas. 
Italijos žemės ūkis galėjo visai sunykti, nes verstis juo pra- 
dėjo neapsimokėti. 

Tie turtai, kuriuos Romos didikai gaudavo iš pavergtų tau- 
tų kaip duoklę, būtų vėl grįžę į provincijas, mokant joms už 
žemės ūkio produktus. Romos pavaldiniai būtų sprende, ar 
verta jiems maitinti romėnus; nuo jų būtų priklausę, ar galėtų 
Romos kariuomenė leistis į žygį, ar turėtų sėdėti namuose. nes 
nei viena pasaulyje armija negali nė dienos išgyventi be 
duonos. Roma, ginklu nukariavusi kaimynines šalis, pati būtų 
buvusi visiškai nuo jų priklausoma. O tokiomis aplinkybėmis 
Romos viešpatavimas Viduržemio jūros baseine negalėio būti 
tvirtas. Todėl Romos valdžia visiškai priklausė nuo to, ar pa- 
jėgs romėnai pertvarkyti savo. žemės ūkį. 

Norint tvarkyti ūkį naujoviškai, reikėjo turėti daug pinigų, 
daug žemės, daug vergų, gerai išmanyti agronomiją. Perga- 
lingų karų metu į Romos didikų rankas pateko didžiulės su- 
mos pinigų ir minios vergų. Iš nuskurdusių valstiečių turtin- 
gieji romėnai galėjo pusvelčiui supirkti sklypus ir sutelkti 
savo rankose didelius žemės plotus. Trūko tik agronomijos 
žinių, igūdžio tvarkyti stambų vergovinį ūkį. 

Agronomijos žinynas buvo toks reikalingas, kad Romos 
aristokratai nutarė pasitelkti į pagalbą gausią savo mirtinų 
priešų kartaginiečių patirtį. Pirmą ir paskutinį kartą per visą 
ilgaamžę Romos respublikos istoriją vyriausybė susirūpino 
literatūriniu klausimu. Romos senatas nusprendė išversti į lo- 
tynų kalbą kartaginiečio Magono žemės ūkio enciklopediją. 
Buvo sudaryta vyriausybinė komisija, kuri 141 m. pr. m. e. 
baigė versti dvidešimt aštuonias šio didžiojo agronomo kny- 
gas. Atsirado agronomijos veikalų, parašytų ir pačių romėnų. 
Karo su Hanibalu dalyvis, žymus politinis veikėjas ir kar- 
vedys Katonas Vyresnysis, dar prieš išverčiant Magono vei- 
kalą. parašė žemės ūkio vadovą. Jame Katonas apibendrino 
ilgaamžę Italijos valstiečių agronomijos patirtį. 

Tačiau tuo metu Italijoje ėmė kurtis naujos žemės ūkio 
šakos: pradėta steigti paukščių fermas, auginti gėles ir deko- 
ratyvinius augalus, vystyti daržininkyste. Nematytą užmoji 
įgavo vynuogių ir alyvmedžių auginimas. Stambieji žemval- 
džiai ėmė specializuoti ūkį: pardavimui auginti vieną kurią 
žemės ūkio kultūrą — vynuoges ar alyvmedžius. Supirkę daug 
valstiečių sklypų, jie pradėjo versti juos ganyklomis, auginti 
veislinius galvijus ir švelniavilnes avis, davusias brangią vilną. 

Atsirado didžiulių plantacijų, kuriose aibė grandinėmis su- 
kaustytų alkanų vergų augino grūdus, šeimininkams atsiėju- 
sius taip pigiai, kad juos rinkoje pardavinėjo žemesnėmis 
kainomis, negu atvežtus iš provincijų. 

Audringai vystantis ūkiui, Katono knyga paseno, dar jam 
gyvam esant. Pasirodė Magono veikalo vertimas, bet jo neuž- 

teko. Vienas po kito buvo leidžiami vis nauji agro- 
nomijos veikalai. Apie žemės ūkį rašė prityrę dvarų savinin- 
kai Sazernas ir Skrofa; agronomijos veikalą parašė tolimas 
žemės ūkiui senovės mylėtojas, senienų rinkėjas, lotynų kal- 
bos žinovas, rašytojas Varonas. Atsirado daug knygų iš at- 
skirų žemės ūkio šakų. 

Agronomas mokslininkas Higinas I a. pr. m. e. parašė 
veikalą apie bitininkystę. Pavieniai savininkai rengė savo 
dvaruose tikras žemės ūkio parodas, kurias Romos diduomenė 
lankė kaip viešas madingų oratorių ir filosofų paskaitas. Pigus 
vergų darbas, didžiulės pinigų sumos, leidžiamos žemei dirbti, 
plačiai ir drąsiai vykdomi agronomijos bandymai — visa tai su- 
darė pagrindą stambiam vergoviniam ūkiui sparčiai suklestėti. 

I a. pr. m. e. pabaigoje Varonas tokiais pakiliais žodžiais 
aprašė tuometinės Italijos žemės ūkio laimėjimus: „Ar yra 
pasaulyje bent vienas naudingas augalas, kuris dabar neaugtų 
Italijoje ir nebūtų puikiai prigijęs Italijos žemėje? Kokią pol- 
bą galiu palyginti su Kampanijos polba?! Kokius kviečius —- 
su Apulijos kviečiais?! Kokį vyną — su falernu, kokį aliejų -— 
su benatriškuoju?! Argi neužsodinta Italija vaismedžiais taip, 
atrodytų tarytum vienas ištisas sodas?“ 

Šis puikus vaismedžių sodas buvo išaugintas ant žlugusio 
valstiečių ūkio griuvėsių, pusvelčiui supirktuose nedideliuose 
sklypuose, sujungus juos į stambius dvarus. Skurstantys vals- 
tiečiai degė neapykanta. Jie matė, kaip be paliovos didėja 
vergvaldžių dvarai, kaip mini6s svetimšalių vergų darbas vi- 
sur išstumia laisvuosius žemdirbius. Romos valstietis galvojo, 
kad jo skurdo priežastis yra vergvaldžių dvarų didėjimas. 
Valstiečiai nutarė priešintis. 

Valstiečių vadai, liaudies tribūnai Tiberijus ir Gajus Grak- 
chai, bandė apriboti stambiąją žemėvaldą ir, atėmę iš vergval- 
džių žemės perviršį, atiduoti jį valstiečiams. Tačiau gautus 
sklypus valstiečiai po kelerių metų vėl pusvelčiui pardavė 
turtingiesiems vergvaldžiams. Valstiečiai negalėjo pertvarkyti 

savo ūkio pagal laiko reikalavimus. Tam jie neturėjo pakan- 
kamai pinigų. Smulkioji žemėvalda buvo atgyvenusi savo 
amžių. Ateitis priklausė didžiulių vergovinių dvarų — latifun- 
dijų — savininkams. Apie šitų latifundijų mastą I m. e. am- 
žiuje galima spręsti iš mokslininko Plinijaus Vyresniojo žo- 
džių, kuris rašė: „Pusė romėnų Afrikos provincijos (dabartiniai 
Alžyras, Tunisas ir Marokas) priklausė šešiems savininkams“. 


I a. pr. m. e. STAMBUSIS ROMOS ŽEMVALDYS 
IR JO DVARAI 


Savo dvarų didumu paskutiniais Respublikos ir pirmaisiais 
Imperijos gyvavimo metais garsėjo Romos turtuolis Titas 
Pomponijus Atikas. Iš jo biografijos gerai matyti, kaip Romos 
didikai kaupė didžiulius turtus. 

Atikas gyveno sunkiu metu. Vergų sukilimai parodė, jog 
valstybinė santvarka Romos respublikoje yra silpna. Kad nu- 
slopintų vergų judėjimą, viešpataujančiai klasei prireikė įvesti 
vienvaldystę — karinę diktatūrą. 

Paskutiniuoju Respublikos gyvavimo laikotarpiu garsieji 
Romos karvedžiai pradėjo kovoti dėl valdžios, ir ši kova su- 
kėlė ne vieną pilietinį karą. Tik truputį daugiau kaip per 
penkiasdešimt metų (nuo 88 iki 30 m. pr. m. e.), neskaitant 
vergų judėjimo, karų su išorės priešais, sąmokslų ir sukilimų. 
Romos valstybė pergyvena keturis didelius pilietinius karus: 
Marijaus ir Sulos, Cezario ir Pompėjaus, respublikonų ir Ce- 
zario šalininkų, Antonijaus ir Oktaviano. 

Pilietiniai karai buvo neįtikėtinai žiaurūs. Nugalėtojai 
žvėriškai susidorodavo su politiniais priešininkais. Kovojant 
Marijui ir Sulai, buvo įvesti proskripciniai sąrašai, į kuriuos 
buvo įrašomos pasmerktų sunaikinti žmonių pavardės. Vienas 
Romos istorikas taip aprašo Sulos susidorojimą su Marijaus 
šalininkais: „Tik ką įžengęs į Romą, Sula pasmerkė mirti apie 

keturiasdešimt senatorių ir apie tūkstantį šešis šimtus vadina- 
mųjų raitelių. 

Jis pirmasis, atrodo, sudarė mirti pasmerktųjų sąrašus ir 
paskyrė dovanas tiems, kurie juos nužudys, pinigų tiems, 
kurie įskųs, bausmę tiems, kurie pasmerktuosius slėps. Po 
kurio laiko jis prie įtrauktų į proskripcijas senatorių pavar- 
džių prirašė naujas. Visi jie sugauti tuoj pat žūdavo vietoje -- 
namuose, skersgatviuose, šventyklose; kai kurie iš baimės 
bėgo pas Sulą, ir juos mirtinai užplakdavo prie jo kojų, kitus 
tempdavo nuo jo ir sumindžiodavo. Visi buvo taip įsibaiminę, 
kad niekas iš mačiusių šias baisybes nedrįso nė piršto paju- 
dinti. Apkaltinti galėjo už vaišingumą, draugiškumą, pinigų 
skolinimą arba skolinimąsi. Į teismą traukdavo -netgi už pa- 
prasčiausią paslaugą arba už draugiją kelionės metu. Kai 
pavieniams žmonėms kaltinimai baigėsi, Sulos bausmė už- 
griuvo ištisus miestus“. 

Pilietiniuose karuose žuvo aktyviausieji Romos piliečiai. Ka- 
reiviams į savo pusę patraukti kariniams diktatoriams visą 
laiką reikėjo pinigų. Todėl proskripcijų laikotarpiu jie siekė 
ne tik sudoroti savo politinius priešininkus, bet ir užgrobti 
kuo didesnes pinigų sumas, konfiskuojant turtingiausių pilie- 
čių turtą, o juos pačius įrašant į proskripcinius sąrašus. Todėl 
per pilietinius karus labai nukentėjo ir senoji Romos aristo- 
kratija. 

Iš Romos didikų tarpo dingo tokie geležiniai charakteriai, 
koks buvo, sakysim, konsulas Mucianas Krasas, žymus orato- 
rius ir įstatymų žinovas. Jis buvo pasiųstas į Mažąją Aziją 
slopinti vergų sukilimo, kuriam vadovavo Aristonikas. Kraso 
armiją sukilėliai sumušė, ir jis pats pateko į nelaisvę. Vergai 
jo nepažino ir todėl pasiuntė pas Aristoniką kartu su visa 
belaisvių minia. Krasas nenorėjo suteikti vergų vadui malo- 
numo paimti gyvą Romos konsulą. Todėl pakeliui išdidusis 
aristokratas pašaipomis tyčia suerzino belaisvius lydėjusią 

apsaugą ir buvo nužudytas. Aristonikui kaip karo grobis buvo 
nuneštas tik konsulo kūnas. 

Respublikos gyvavimo pabaigoje Romos aristokratai buvo 
bailūs ir abejingi; žmonės jau negalvojo apie politinę veiklą, 
kiekvienas pergyveno tik dėl savo gyvybės ir turto. Susmul- 
kėję kitados išdidžių Romos didikų palikuonys stengėsi prisi- 
taikyti prie naujo monarchistinio režimo, vienas per kitą 
meilikavo visagaliui diktatoriui ir keliaklupsčiavo prieš jį. 
Vienas pirmųjų Romos didikų, sugebėjęs prisitaikyti prie nau- 
jos tvarkos, buvo Titas Pomponijus Atikas. 

Tais laikais nebuvo nei vienos kiek žymesnės šeimos, 
kuri nebūtų nukentėjusi nuo politinių persekiojimų. Toks liki- 
mas ištiko ir Atiko šeimyną: jo giminaitis, liaudies tribūnas 
Sulpicijus Rufas, buvo artimiausias garsiojo Marijaus bendra- 
žygis ir žuvo nuo Sulos šalininkų rankos. Tragiška artimo gi- 
minaičio mirtis, kurios liudininkas buvo jaunasis Atikas, pali- 
ko neišdildomą pėdsaką jo charakteriui ir pamokė jį visam 
gyvenimui. 

Nuo to laiko bent kiek aktyvesnis dalyvavimas politinėje 
kovoje visada kėlė Titui Pomponijui Atikui baimę ir šleikš- 
tuli. Visam savo likusiam ilgam gyvenimui jis nustatė tarı 
tikrą elgesio liniją: kai tik Romos politiniame horizonte pra- 
deda tvenktis debesys, Atikas vyksta iš Romos į provinciją, 
į saugų užkampį, iš kur galima ramiai stebėti kruvinus maiš- 
tus. Kai kova tarp Marijaus šalininkų ir Sulos pasiekia viršū- 
nę, jaunasis Atikas važiuoja į Graikiją, ir visą laiką, kol 
Italijoje siautėja pilietinis karas, jis Atėnuose mėgaujasi taika 
bei ramybe, klausosi mokslininkų paskaitų apie literatūrą, gė- 
risi nemirtingais graikų meno kūriniais. 

Jis grįžta į Romą tik tada, kai ten viskas nurinsta ir 
„Amžinasis miestas“ vėl mėgaujasi taika ir ramybe po gat- 
vių mūšių ir proskripcijų. Nuo to meto Atikas tapo tarsi 
barometru, leidžiančiu nustatyti politinės atmosferos svyravi- 
mus: jis grįžta į Romą tylos laikotarpiu ir sprunka iš jos, 

pasirodžius pirmiesiems, vos pastebimiems audros požymiams. 
Tik pilietinio karo tarp Cezario ir Pompėjaus metu šešiasde- 
šimtmetis Atikas lieka mieste: jis gerai informuotas, kad šį 
sykį nebus susidorojama su nugalėtais politiniais priešininkais. 

Nors Atikas ir nedalyvavo politiniame gyvenime, jis vi- 
sada turėdavo tiksliausias žinias apie visus įvykius ir atidžiai 
juos sekė; jis turi glaudžiausius ryšius su žymiausiais Romos 
valstybiniais veikėjais. Rusų patarlė sako: „Jeigu būtų žino- 
jes, kur puls, šiaudų būtų pasiklojęs...“ Atikas kruopščiai 
„klojo šiaudus“ visur, kur tik galima „nukristi“. Jis kiek 
beįmanydamas stengiasi užmegzti draugiškus santykius su 
įvairiausių politinių įsitikinimų įtakingaisiais žmonėmis. 

Kad neįsigytų priešų, Atikas gali nukesti bet kokią skriau- 
dą, bet kokį įžeidimą. Jo biografas rašė: „Jeigu Atikas patir- 
davo kokią nors skriaudą, jis stengdavosi ją pamiršti. o ne 
keršyti“. Jis užsitikrina saugumą, vilkėdamas padorumo ir 
geraširdiškumo togą. Jo paslaugos ir pagalba nepriklauso nuo 
politinio veikėjo sėkmės ar pralaimėjimo. Atikas tai daro 
tiesiog šiaip sau, dėl viso pikto. Jis duoda pinigų bėgančiani 
iš Romos Marijui ir tuo pat metu daro vertingas paslaugas 
atėjusiam į valdžią Sulai. 

Vėliau Atikas veikia irgi šitaip: jis lygiai padeda Cezariui 
ir Pompėjui, Cezario žudikams ir jo politikos tęsėjams; jis 
sugeba pasidaryti vienodai reikalingas mirtinai susigrūmu- 
siems Antonijui ir Oktavianui. Šis nuosekliai gyvenime vyk- 
domas principas do ut des (aš darau tau paslaugą, kad, esant 
reikalui, ir tu man padarytum) labai tiko tais maištingais ir 
neramiais laikais, kai netgi nugalėtojai niekada nebūdavo 
tikri, kad jų pergalė tvirta. 

Kiekvienas Romos valstybinis veikėjas žinojo, kad laimė- 
damas ir pralaimėdamas, laimėje ir nelaimėje jis gali tikėtis 
jog jam geraširdiškai padės Titas Pomponijus Atikas, kuriam 
pusė Romos yra draugai, nes visi jie už ką nors yra jam dė- 
kingi. Kaip tik tai ir yra Atiko saugumo tais neramiais laikais 

paslaptis. Jis visada gali tikėtis, jog jam padės įvairiausių 
politinių stovyklų žmonės. Antrajam triumviratui paskelbus 
žvėriškas proskripcijas, kai pinigų stokojantys triumvirai ne- 
sigilindami įtraukia į proskripcinius sąrašus visus turtingiau- 
sius Romos piliečius, Atikas slapstosi pas vieną artimiausią 
triumvirų draugą, kuriam kitados jis yra padaręs neįkaino- 
jamą paslaugą. Pinigus surinkus ir pirmajai, grėsmingiausiai 
žmogžudysčių bangai nuslūgus, įtakingiausias iš triumvirų, 
Antonijus, atsipeikėjęs pats išbraukė Atiko vardą iš proskrip- 
cinių sąrašų. 

Norėdamas dar labiau užsitikrinti saugumą, Atikas įsigud- 
rino užmegzti giminystės ryšius su šio pasaulio galiūnais. 
Savo seserį jis ištekina už garsiojo Cicerono brolio, dukterį -- - 
už imperatoriaus Oktaviano Augusto artimiausio draugo Agri- 
pos, anūkę sužieduoja su Augusto posūniu. Atikas pasidaro 
įtakinga asmenybė. Maža to, kai kuriems Romos didikų 
sluoksniams šis baikštus palaižūnas Imperijos laikotarpiu 
tampa romėno pavyzdžiu, kažkokiu idealu, kuriuo daugelis 
seka. Jo draugas, Kornelijus Nepotas, įdeda Atiko biografiją 
šalia įžymiųjų Graikijos ir Romos žmonių gyvenimo aprašymų. 

Tačiau tokiems galingiems vyrams, kaip Pompėjus, Cezaris, 
Antonijus, Oktavianas, savo paslaugomis, pagalba ir gimi- 
nyste supančioti Atikui reikalingos milžiniškos lėšos. Tą lai- 
ko, proto ir dvasinių jėgų dalį, kuri lieka nuo amžino gudra- 
vimo, kaip išsaugoti gyvybę, užsitikrinti saugumą, Atikas 
skiria gobšavimui. Po tėvo mirties gavęs 20 milijonų sestercijų 
palikimą, jis, niekuo nesišlykštėdamas, stengiasi jį didinti. 
Greta knygų leidybos, duodančios jam gana solidžias pajamas, 
Atikas verčiasi spekuliacija ir lupikavimu. Pagaliau, jis daly- 
vauja tokiuose nešvariuose bizniuose, kaip „palikimo gaudy- 
mas“. Atikas kaip išmanydamas meilindavosi bevaikiams tur- 
tingiems seniams ir senėms, tikėdamasis, kad jie testamentu 
paliks jam savo turtą. 

Iš savo pusiau pamišusio dėdės Kvinto Cecilijaus, kurio 

už nežmoniškus įgeidžius ir biaurų būdą niekas iš giminių ne- 
galėjo pakęsti ir su kuriuo visi buvo susipykę, Titas Pompo- 
nijus Atikas sugebėjo gauti šimto tūkstančių sestercijų paliki- 
mą. Jis tvarko ne tik savo, bet ir daugelio įtakingų žmonių 
piniginius reikalus. Jo turtas didesnis nei šimtas milijonų 
sestercijų. Tačiau baikštusis Atikas nekelia viešumon savo 
turtų. Jis gyvena ir išlaidauja kukliai ir saikingai. 

Gyvena jis Kvirinale, sename name, kurio neskuba persta- 
tyti pagal tuometinės mados reikalavimus. Mėnesinės jo išlai- 
dos neviršija gana kuklios tais laikais trijų tūkstančių asų 
sumos. Visas laisvas lėšas jis leidžia į apyvartą arba inves- 
tuoja į nekilnojamą turtą. Kadangi butų nuoma tais laikais 
buvo didelė ', daug pelno jis gauna iš daugybės pajamingų 
namų Romoje. 

Tačiau Atikui atrodė, kad patikimiausia pinigų investavi- 
mo forma yra žemės pirkimas. Žemės ūkis žadėjo pastoviau- 
sias pajamas. Atikas turėjo priemiesčio dvarą netoli Romos, 
tris didžiulius dvarus Italijoje: vieną netoli Nomento miesto, 
kitą Etrurijoje, trečią Apulijoje, Apeninų pusiasalio pietinėje 
dalyje. Tačiau svarbiausia Atiko žemės valda, davusi jani 
daugiausia pajamų, buvo didžiulė latifundija Graikijoje. netoli 
Butroto miesto. 

Archeologinių kasinėjimų ir istorikų tyrinėjimo dėka da- 
bar gerai žinome, kaip atrodė priemiesčio dvarai, supę seno- 
vės Romą. Rusų mokslininkas I. Grevsas veikale apie romėnų 
žemdirbystę duoda tokį Romos apylinkių I a. pr. m. e. peiza- 
žą: „Savitą reginį turėjo tada išvysti keliauninkas, važiuoda- 
mas „kelių keliu“ (via Appia — Apijaus kelias) į Amžinąjį 
miestą. Arčiausiai kelio abiejose pusėse driekėsi dviguba eilė 
prašmatnių užmiesčio vilų ir didingų mauzoliejų, skendinčių 
parkų žalumoje. 


! Butų nuoma Romoje I a. pr. m. e. buvo keturis kartus didesnė, 
negu kituose Italijos miestuose, ir vidutiniškai pasiturinčiai šeimai su- 
darė per metus dviejų tūkstančių sestercijų sumą. 

Didžiulis slėnis, kurį įvairiomis kryptimis kirto griežtos 
įspūdingų akvedukų linijos, buvo suskirstytas į daugybę źe- 
mės sklypų, puikiausiai kastuvais įdirbtų daržovėms. Tarp jų 
driekėsi ilgos lysvės rožių krūmų ir ištisi laukai žydinčių 
našlaičių, kurios masiškai buvo naudojamos religiniame ir 
pasaulietiniame, visuomeniniame ir privačiame Romos gyve- 
nime. Margą gėlių ir žalumynų kilimą įvairino platūs vynuo- 
gynų, alyvmedžių plantacijų ir vaismedžių sodų ruožai, o taip 
pat specialiai įrengti medelynai, kuriuose buvo auginami me- 
deliai sodams ir parkams puošti. 

Oras skardėjo visokių visokiausių paukščių balsais — ba- 
landžių, vištų ir gaidžių, povų, fazanų, gervių, gulbių, strazdų 
ir kurapkų. Visi šie sparnuočiai buvo auginami arba dėl kas- 
dien vartojamos jų mėsos ir kiaušinių, iš kurių paruošdavo 
tūkstantį įvairiausių patiekalų, patenkinančių visus gastrono- 
minio skonio įgeidžius, arba kaip namų papuošalas, arba, 
pagaliau, aukoti dievams“. Šiame nepaprastai spalvingame 
aprašyme paminėtos visos pagrindinės žemės ūkio šakos, bū- 
dingos romėnų priemiesčio dvarams, panašiems į Atiko dvarą 
ties Roma. 

Labai pelninga buvo auginti gėles ir dekoratyvinius krū- 
mus, sakysim, laurus ir mirtas. Varonas nurodo, jog netoliese 
Romos ypač apsimoka auginti rožes ir našlaites. Gana pelnin- 
ga buvo daržininkystė. Kopūstai, česnakai, ropės, griežčiai, 
pupos ir žirniai, o taip pat šparagai, imti sodinti Italijoje 
II a. pr. m. e. ir sudariusieji pagrindinį senovės italų maistą, 
visada turėjo gerą paklausą didžiuliame, milijoniniame inieste. 
Svogūnų lysvėms buvo skiriami ištisi jugerai žemės. 

Romėnų rašytojai pasakoja, kad senovės Italijos darži- 
ninkai mokėję išauginti pasakiško dydžio daržoves. Pavyz- 
džiui, yra išlikęs pasakojimas apie neįtikėtiną ropę, kuri svėrė 
keturiasdešimt romėnų svarų !. 


! Romėnų svaras =327,45 g. 

Daug vietos romėnų priemiesčio dvaruoše buvo skiriama 
sodininkystei. Romėnai mylėjo sodus ir labai jais rūpinosi. 
Jau karo su Hanibalu laikais kai kurios Italijos sritys, pavyz- 
džiui, Kampanija, skendėjo soduose. 

Varonas visą Italiją pavadino vaismedžių sodu —ir neper- 
dėjo. Užsienietis geografas Strabonas, aplankęs Romą 1l a. 
pr. m. e. pabaigoje, rašė, kad vakarinė Apeninų pusiasalio 
pakrantė, tankiai apsodinta vaismedžiais, panaši į ištisinį sodą. 

Sodininkystė buvo plėtojama ir savo malonumui, ir komer- 
ciniais sumetimais. Sodininkystė priemiesčių dvaruose buvo 
tuometinio agronomijos mokslo žodį, augindavo geriausių rū- 
šių vaisius ir gaudavo neregėtus derlius. 

Netoli Romos esančių miestų gyventojai vertėsi vien sodi- 
ninkyste; beje, kiekvienas miestas specializavosi auginti savas 
ypatingas rūšis. Tiburo miestas garsėjo obuoliais, nedidelis 
Kurų miestelis — svarainiais ir granatais, Siginija — kriaušė- 
mis, Prenestas — riešutais, Tuskulas — figomis. 

Pasodinti savo sode retos veislės vaismedžių, išauginti 
neregėtų užjūrio vaisių Romos aristokratai laikė garbės daly- 
ku. Garsūs karvedžiai atsiveždavo iš tolimųjų žygių naujų 
veislių medelių ir pasodindavo juos derlingoje Italijos žemėje. 
Mitridato nugalėtojas Lukulas atsivežė iš Juodosios jūros pa- 
krančių vyšnių ir pasodino savo dvare. I a. pr. m. e. į Italiją 
buvo atvežti persikai ir abrikosai. 

Romos žemės ūkis „nelaukė malonių iš gamtos" ir drąsiai 
stojo į kovą su ja. Beveik šiandieninis pasitikėjimas žmogaus 
proto ir mokslo galybe skamba Romos agronomo Kolumelos, 
gyvenusio I m. e. a., žodžiuose: „Niekada nereikia atsisakyti 
agronomijos bandymų; ...šeimininko žinios ir darbštumas vi- 
sada gali įveikti žemės nederlumą“. 

Romos sodininkai laikėsi šių taisyklių ir kryžminimo bei 
skiepijimo būdu išvesdavo visiškai naujas vaisių veisles. I m. 
e. a. mokslininkas Plinijus Vyresnysis aprašo nepaprastai drą- 

siuš bandymus, kuriuos romėnai darydavo šu augalais: „Mes 
matėme ties Tiburo kriokliais medį, įskiepytą visokiausiais 
būdais ir aplipusį įvairiausiais vaisiais — ant vienos šakos 
augo riešutai, ant kitos — uogos, ant trečios — vynuogės, ant 
kitų — kriaušės, figos, granatai, obuoliai“. 

Romėnų religija griežtai kovojo prieš tokius bandymus, 
Žyniai aiškino, kad nuodėmė skiepijimo būdu sumaišyti du 
augalus. Jie skelbė, esą, į naujų veislių medžius greičiau 
trenkiąs žaibas, nes dievybė baudžianti žmones, kurie peržen- 
gia jiems skirtas ribas ir drįsta keisti tai, ką sukūrė nemirtin- 
gieji dievai. 

Nereikia pamiršti, kad šiuos drąsius bandymus darė ne 
tiek patys šeimininkai, kiek prityrę sodininkai vergai. Pirma- 
sis patarimas, kurį romėnų agronomai duodavo žemės savi- 
ninkams,— tai įsigyti nusimanantį vergą. 

Tai vergai sodininkai iš Graikijos, Sirijos, Mažosios Azijos 
pavertė Italiją žydinčiu sodu. Tai jie, bevardžiai savo dalyku 
meistrai, drąsiai stodavo į kovą su gamta ir gaudavo pasakiš- 
kus derlius. Jų pastangos ir meistriškumas sukūrė puikiuosius 
Romos didikų sodus. O tie sodai iš tikro buvo didžiuliai: 
20 jugerų sodas Italijoje buvo laikomas nedideliu. Tokie sodai 
duodavo savininkams didžiulį pelną. 

Romėnų rašytojai teigia, jog kai kurie sodininkai iš vieno 
medžio per metus gaudavo 2000 sestercijų pajamų. Vaisių 
prekyba Romoje buvo labai išvystyta; netgi veikė tam tikros 
organizacijos (kolegijos), kurias sudarė turtingi pirkliai, pre- 
kiaujantys vien vaisiais. Švieži ir džiovinti obuoliai, kriaušės, 
figos buvo tokie pat kasdieniniai senovės Italijos gyventojų 
maisto produktai, kaip ir duona. 

Priemiesčio dvaruose buvo labai išvystyta ir paukštinin- 
kystė. Naminius paukščius — žąsis, vištas, balandžius.— seno- 
vės italai laikė nuo neatmenamų laikų. Tačiau specializuoti 
paukštininkystės ūkiai atsirado tik I a. pr. m. e. Vienas tokių 

ūkių steigėjų buvo Atiko draugas Markas Sejus, kuris savo 
dvarą ties Ostijos uostu pavertė tikra paukščių ferma. 

Romėnų autoriai pažymi, kad iš šios paukščių fermos Se- 
jus gaudavo kasmet daugiau kaip penkiasdešimt tūkstančių 
sestercijų pajamų. Sejumi pasekė ir daugelis kitų priemiesčio 
dvarų savininkų. Daug pajamų paukščių fermų savininkai 
gaudavo iš vištininkystės. Romoje visą laiką buvo didelis 
vištienos ir vištų kiaušinių pareikalavimas, nes šie produktai 
sudarydavo gana žymią romėnų kasdieninių pietų dalį. Todėl 
senovės Romos priemiesčio paukščių fermose dviejų šimtų ir 
didesni vištų pulkai anaiptol nebuvo retas reiškinys. 

Ištisus savo veikalų skyrius romėnų agronomai skiria par- 
davimui auginamų vištų nupenėjimo taisyklėms: „„Pageidauti- 
na, kad vištų penėjimo vieta būtų labai šilta ir beveik tamsi; 
joje reikia sukabinti paukščius atskiruose ankštuose narvuose 
arba pintinėse, kad jie negalėtų kapstytis. Dviejose narvo 
sienelėse reikia padaryti skyles, kad iš vienos kyšotų vištos 
galva, o iš kitos užpakalis. Šitaip tupėdama, ji galės lesti 
maistą ir suvirškintą pašalinti, nesusitepdama išmatomis... Le- 
salą vištoms reikia taisyti iš miežinių miltų; aplieti juos van- 
deniu, užmaišyti tešlą, daryti iš jos gumulėlius, kuriais ir le- 
sinti paukščius... Tie, kurie nori, kad paukščiai būtų ne tik. 
riebūs, bet ir duotų švelnaus skonio mėsą, sulieja miltus 
šviežiu vandeniū, maišytu su vynu...“ 

Pelninga buvo auginti žąsis ir antis. Žąsų kepenys, išmirky- 
tos piene arba išvirtos meduje, Romoje buvo laikomos vienu 
gardžiausių ir pikantiškiausių patiekalų; kepta žąsiena buvo 
įprastinis vidutiniškai pasiturinčių Romos piliečių maistas. 
Antiena Romoje neturėjo didelės paklausos. Tačiau antis la- 
bai vertino sodų ir parkų savininkai, nes pulkai šių paukščių 
buvo laikomi gražiausiu dirbtinių ežerų ir tvenkinių pa- 
puošalu. 

Kaip ir daugelis mėgėjų šiais laikais, senovės romėnai lai- 
kė balandžius. Šiuos paukščius augindavo ne tiek mėsai, kiek 

asmeniniam malonumui. Karvelidės duodavo didžiules paja- 
mas. Žinomi atvejai, kai už gerų balandžių porą mokėdavo 
po keturis tūkstančius sestercijų, tai yra tiek, kiek už keturių 
jugerų vynuogyną. Senovės rašytojai pažymi, jog kai kurių 
karvelidžių, turinčių tūkstančius karvelių, vertė prašokdavo 
šimtą tūkstančių sestercijų. 

Kaip Romos gražuolės išrasdavo vis naujas tualetų madas 
ir paskui vergiškai jų laikydavosi, taip Romos gastronomai 
išrasdavo skanėstų madas. I a. pr. m. e. turtingas lėbautojas, 
garsus oratorius Hortensijus įvedė į madą povo mėsą ir kiau- 
šinius. Romos žemvaldžių priemiesčio ūkiuose atsirado šimto 
ir daugiau povų pulkai. Už jauną povą buvo mokama iki 
200 sestercijų, povo kiaušinis kainavo 20 sestercijų; jugeras 
žemės, apsėtos kviečiais, duodavo mažesnes pajamas, negu 
vienas povas. Tačiau šią madą ištiko visų susižavėjimų liki- 
mas, ir jau I m. e. a. povas yra retas paukštidės gyventojas. 

Pastovesnė buvo strazdų mada — jų Romos žemvaldžiai au- 
gindavo tūkstančius. Žinomas atvejis, kai savininkė, pardavusi 
penkių tūkstančių strazdų pulką, gavo šešiasdešimt tūkstan- 
čių sestercijų — daugiau, negu duodavo geras dviejų šimtų 
jugerų ūkis. 

Atiko ūkis prie Nomento buvo toli nuo Romos, vietovėje, 
garsėjančioje savo vynuogynais. Viena senovės Italijos vy- 
nuogių veislė netgi buvo pavadinta šio miesto vardu (Nomen- 
to smulkiosios). 

Atiko ūkis prie Nomento negalėjo būti labai didelis. Ro- 
mos žemvaldžiai laikėsi nuomonės, kad pajamingiausi yra 
maždaug šimto jugerų vynuogynai, kuriems prižiūrėti užtenka 
šešiolikos vergų. Vynuogės reikalauja kruopščios priežiūros, 
o vergai uoliai dirbdavo, tik nenuleidžiant nuo jų akių. Kuo 
daugiau vergų, tuo sunkiau buvo sekti jų darbo kokybę. 
Todėl dideli vynuogynai senovėje nebuvo labai išplitę. 

Vynuogynuose reikėjo medinių smaigų atramoms ir karklo 
vytelių vynuogienojams pririšti. Todėl geras šeimininkas 

(o toks, be abejonės, buvo Atikas), kad nereikėtų išlaidauti 
jų pirkimui ir pervežimui, greta vynuogyno visada augindavo 
mišką ir karklyną. Tai buvo juo labiau reikalinga, kad seno- 
vės Italijoje, kur vynuogynai užėmė didesnį plotą, negu ja- 
vai, karklų vytelės buvo labai brangios: I m. e. a. 100 jugerų 
vynuogynui reikalingas smaigų ir vytelių kiekis atsieidavo 
2000 sestercijų. Tiesa, kai kuriuose dvaruose, ypač arčiau 
miestų, kur buvo didelė malkų paklausa, šeimininkai leisdavo 
vynuogėms vytis apie medžius, be smaigų ir nerišant. Tačiau 
tokie vynuogynai buvo laikomi mažiau pelningais. 

Priemiesčio dvaruose buvo auginamos daugiausia stalo 
vynuogės, o toli nuo Romos esančiame Atiko dvare daugiau- 
sia vynuogės, tinkamos vynui gaminti. 

Italijoje vyno gamyba siekia žilą senovę. Jau nuo neatme- 
namų laikų romėnai garbino linksmąjį vynininkystės dievą 
Liberį, kurio pats vardas primena laisvumą („liber“ — laisvas), 
nes jis būdingas išgėrusiems žmonėms. 

Kasmet kovo mėnesį, pagerbiant Liberį, kurio kultas anksti 
susiliejo su graikų dievo Bakcho-Dioniso garbinimu, senovės 
romėnai rengdavo linksmą ir svaigulingą Liberalijų šventę. 

Italijos vynas II — I a. pr. m. e. lygiomis su Graikijos vy- 
nu turėjo didelę paklausą visose Viduržemio jūros pakrančių 
šalyse. Geriausiu vynu buvo laikomas Falerno, Ominijos, Se- 
tijos, Cekubos ir Albanijos vynas. Kaip ir dabar, vynas buvo 
vadinamas pagal tas vietoves, kuriose augdavo vynuogės, iš 
kurių jis pagamintas. Italijos vynas dar buvo skirstomas ir pa- 
gal spalvą: į baltąjį ir raudonąjį. 

Romėnai nemokėjo gauti gryno spirito ir nežinojo cukraus. 
Todėl, kad vynas neprarūgtų ir būtų stipresnis bei saldesnis, 
ji pastiprindavo wœrtomis vynuogių sultimis arba medumi. 
Vyną laikydavo dideliuose moliniuose ąsočiuose — dolijuose 
arba amforose. Prie amforos kaklelio pririšdavo etiketę, ku- 
rioje būdavo nurodomas vyno kiekis, rūšis ir gamybos metai. 

Veždavo vyną dažnai odiniuose vynmaišiuose, kaip kartais ir 
dabar Kaukaze. 

Romėnai nežinojo daugelio gėrimų, kuriuos dabar vartoja 
europiečiai: arbatos, kavos, kakavos. Todėl nenuostabu, kad 
vynas vaidino jų gyvenime žymų vaidmenį ir užėmė jų me- 
niu daug vietos. Tačiau reikia pabrėžti, kad senovės romėnai 
gerdavo labai saikingai. 

Ne mažiau pajamų, negu iš savo vynuogynų ties Nomentu, 
Atikas gaudavo iš didelio dvaro prie Arecijaus, derlingojoje 
Etrurijoje. Čia dvarų savininkai specializavosi auginti alyv- 
medžius, duoninius javus. : 

Specializuotas senovės ūkis labai skyrėsi nuo dabartinio. 
Šiais laikais yra ištisos šalys, auginančios tik vieną kurią že- 
mės ūkio kultūrą. Daugelyje senovės Italijos vergvaldžių dva- 
rų svarbiausią vaidmenį turėjo irgi viena kuri kultūra, kurią 
augindavo pardavimui; tačiau tuo pat metu didelė žemės dalis 
buvo skiriama kitoms kultūroms, auginamoms savo reikmėmis 
tenkinti, 

Atiko laikais alyvų auginimas buvo labai pelningas vers- 
las. Iš alyvų spausdavo aukščiausios rūšies aliejų. Kadangi 
graikai ir romėnai maistui nevartodavo sviesto, visus valgius 
taisydavo su aliejumi. 


Senovėje kvepalams gaminti buvo naudojamas vien alyvų 
aliejus. Jį vartojo ir lempose apšvietimui. Žalios, sūdytos 
arba marinuotos alyvos buvo neatskiriama pietų dalis bet 
kuriuose romėnų namuose. Kai kurie žemvaldžiai, turintys 
ūkius arti didelių miestų, augino stalo alyvas, kurios netiko 
aliejui spausti, bet buvo labai skanios valgyti. 


Alyvas Italijos gyventojai jau augino žiloje senovėje, ta- 
skurdų derlių. Rimtai alyvmedžių auginimu romėnai susirūpino 
tik II a. pr. m. e., kai, nusmukus žemdirbystei, reikėjo pradėt 
auginti pajamingesnes kultūras. To meto romėnų agronomų 

raštuose randame daug patarimų alyvmedžių auginimo klau- 
simais. 

Daugelyje Italijos sričių atsiranda ištisos alyvmedžių plan- 
tacijos. Šiose plantacijose alyvmedžiai buvo sodinami taisyk- 
lingomis eilėmis, stengiantis išlaikyti tam tikrą atstumą tarp 
medelių (paprastai 12 m) ir tarp eilių (iki 18 m). Esant to- 
kiam dideliam atstumui tarp medžių, šaknys galėjo laisvai 
vystytis, todėl ir derlius būdavo geras. Visai suprantama, kad 
šios kultūros negalėjo auginti savo mažuose sklypeliuose pa- 
prasti valstiečiai — ją augino tik turtingi žemvaldžiai. Be to, 
alyvmedis pirmaisiais šešiolika metų neveda derliaus ir pra- 
deda kaip reikiant derėti tik po keturiasdešimt metų. Todėl 
auginti alyvmedžių giraites galėjo tik lobingi, turtingi Žnio- 
nės, turintys laisvų apyvartinių lėšų. Alyvmedžiams prižiūrėti 
reikėjo labai kvalifikuotos darbo jėgos. 

Kol alyvuogės bręsdavo, visiškai pakakdavo tų vergų, ku- 


rimų darbo rankų neužtekdavo. Todėl, alyvoms nokstant, Ati- 
kas, kaip ir dauguma Italijos žemvaldžių, derlių parduodavo 
dar ant medžių arba samdydavo jam nuimti laisvuosius že- 
mės ūkio darbininkus. Tada belikdavo sekti, kad darbininkai, 
numušdami alyvas kartimis, neapgadintų medžių. Daugelis sa- 
vininkų, neturintys užtektinai lėšų, laukdavo, kada permnoku- 
sios alyvuogės nukris žemėn ir jas bus lengva surinkti. Ta- 
čiau iš nukritusių alyvų išeidavo žemos rūšies aliejus, ir tas, 
kas tikėdavosi gauti iš savo alyvyno daug pajamų, stengda- 
vosi nuimti alyvas nuo medžių. 

Didelis dėmesys, kurį dvarų savininkai skyrė alyvmedžių 
auginimui, davė teigiamus rezultatus. Italijos aliejus I a. pr. 
m. e. buvo tokios aukštos kokybės, kad užkariavo netgi už- 
sienio rinkas. Jį veždavo į Graikiją ir Galiją. Alyvmedžių 
plantacijų savininkai gaudavo didžiules pajamas. Tačiau jie 
buvo taupūs žmonės; jiems nedavė ramybės nenaudojama 

žemė tarp alyvmedžių; todėl stengėsi apsodinti netgi mažiau- 
sią lopelį, kad ir iš jo plauktų pajamos. 

Todėl Italijoje. labai paplito įvairių žemės ūkio kultūrų 
kombinavimas. Sakysim, vaismedžių sode tarp medžių ireng- 
davo daržą. Alyvyną paprastai užsėdavo duoniniais javais, 
daugiausia miežiais ir kviečiais. Rugius romėnai žinojo, tačiau 
jų nemėgo ir paprastai nesėdavo. Apie juos romėnų rašvtojas 
I m. e. a. rašė: „Tai blogiausia duona ir vartojama ji maistui 
tik iš bado. Šis augalas derlus, tačiau turi ploną blausų juo- 
dą šiaudą, pasižymintį sunkumu. Į ruginę duoną įmaišo polbos 
(tam tikros rūšies kviečiai), kad sumažintų jos kartumą, bet 
ir tokią ją prastai pakelia skrandis“. Avižas romėnai laikė 
piktžolėmis ir labai stebėjosi, kad germanai jas sėja ir verda 
iš jų košę. 

Žemdirbyste Italijos gyventojai vertėsi nuo neatmenamų 
laikų. Su žemdirbyste buvo susijusios seniausios romėnų die- 
vybės ir religinės šventės. Karta iš kartos romėnų valstiečiai 
aukojo aukas deivėms Sejai ir Segetijai — pasėlių globėjoms, 
Terminui — lauko ribų dievui. Kasmet, pagerbdami deive For- 
nake. kurios žinioje buvo grūdų džiovinimas prieš malimą, 
dėkingi romėnai švesdavo Fornakalijų šventę. Kiekviena grū- 
dų auginimo, nuėmimo ir malimo operacija turėjo savo dievą. 
Buvo netgi dievas Pikumnas, prižiūrėjęs mėšlo laukams tręšti 
būklę. 

Daug dėmesio romėnai skyrė žemės arimui. Lauką ardavo 
du, o geri šeimininkai ir tris kartus: pirmą kartą vasario -—— 
kovo mėnesi, antra aegužės — birželio ir trečią liepos — rug- 
piūčio mėnesi, atsižvelgiant į klimatą ir gamtines kiekvienos 
vietovės salvgas. Priklausomai nuo dirvožemio kokybės, žeme 
ardavo įvairiausiais padargais — nuo paprasčiausio išlenkto ir 
nusmailinto šakniastiebio, purenusio žemę panašiai kaip mū- 
siškė žagrė. iki sudėtingų plūgų su ratais, vertusių žemės 
sluoksnį. Turėjo jie ir akėčias. 

Ardavo daugiausia jaučiais, kaip senovėje ir pas mus, Lie- 

tuvoje. Pavasarį sėdavo vasarinius javus, tačiau dėl sausos 
vasaros vasarojaus derlius dažnai būdavo labai prastas. Todėl 
romėnai daugiau vilčių dėdavo į žiemkenčius, kuriuos sėdavo 
rudenį. | 

Laukų tręšimu italai ypač rūpinosi. Jie mūrydavo gilias 
cementines duobes mėšlui kaupti, pirkdavo dideliais kiekiais 
paukščių mėšlą, kurį laikė geriausia trąša. Romėnų žemdirbiai 
ėmė tręšti žemę žeme, arba, kaip dabar sakoma, sudarinėti 
„dirvožemio horizontą“: ant smėlinio dirvožemio užveždavo 
riebios žemės, ant labai molingo — smėlio; vartojo kompostą: 
rinko lapus, pelenus, sąšlavas, piktžolių stiebus, leisdavo vis- 
kam duobėje perpūti ir veždavo į laukus. 

Įvedama sėjomaina: nuėmus grūdines kultūras, lauke sėja- 
mos ankštinės. Naudojama žalioji trąša — siekiant pagausinti 
lauko derlių, jame sėjami vikiai arba lubinai, kurie užaugę 
apariami ir paliekami žemėje pūti. 

Apie kviečių derlių romėnų mokslininkas I m. e. a. rašė: 
„Nėra derlesnio javo už kviečius. Gamta suteikė jiems šia 
savybę, nes daugiausia kviečiais minta žmogus. Iš tikrųjų 
modijus! kviečių, pasėtų geroje dirvoje, sakysim, Afrikoje, 
Bizacijaus lygumoje, duoda pusantro šimto modijų derlių. 
Dieviškojo Augusto prokuratorius atsiuntė jam iš tų vietų 
bemaž keturių šimtų šiaudų kvietį, išaugusį iš vieno grūdo, 
kuo labai sunku patikėti, tačiau apie tai byloja raštiški liu- 
dijimai. Imperatoriui Neronui taip pat buvo pasiųsta trys 
šimtai šešiasdešimt varpų, išaugusių iš vieno grūdo. Šimte- 
riopą derlių neša ir Leontino lyguma Sicilijoje, ir visa Betika 
(pietinė Ispanijos dalis), ir visų pirma Egiptas. Pačių derliausių 
veislių kviečiai vadinami „šakotaisiais“ ir „šimtagrūdžiais“. Ir 
tikrai buvo rastas „šimtagrūdžio“ stiebas, ant kurio vieno 
brendo šimtas grūdų". EOS 

Nuimant derlių, Italijos piovėjai javus piaudavo ne iki 


1! Modijus=8,754 1. 

žemės, kaip dabar, o tik 
varpas su grūdais, palik- 
dami šiaudus laukuose. 
Tada jiems būdavo daug 
lengviau grūdus kulti ir 
vėtyti: kuliant, prie romė- 
nų grendymo nekildavo 
šiaudų kūgiai, kaip kad 
esti dabar. 

Lauke likusiais šiau- 
dais kai kuriose Italijos 
vietovėse dengdavo sto- 
gus, kūrendavo krosnis, 
kaip dar ir dabar daroma 
mūsų šalies pietinėse ste- 
pėse, juos naudojo gyvu- 
lių pakratui ir pašarui. 
Romėnų geležies dirbinių parduotuvė Kai kas šiaudus lauke de- 


(pagal I m.e.a. antkapį). gindavo, norėdamas pa- 
Viršuje pavaizduota kelių rūšių romėn io L ai E 
je P Paia “4 1 trešti žemę pelenais ir iš- 


deginti piktžoles. 

Svarbiausi romėnų der- 
liaus nuėmimo padargai buvo piautuvas ir geležinės „šukos“, 
kurios varpas nuo stiebų nutraukdavo, „nušukuodavo“. Kai 
kuriose Italijos vietovėse buvo vartojamas dalgis, užsodintas 
ant trumpo koto. Plačiose Galijos lygumose romėnai imdavo 
derlių savotiška „kertamąja“. Tai buvo iš priekio atviros ve- 
žėčios su aukštais bortais gale ir iš šonų. Ienas ši „kertamoji“ 
turėjo ne priekyje, o užpakalyje. Įkinkytas į vežėčias jautis 
ne traukdavo, o stumdavo jas. Priešakyje, lygiai su dugnu, 
kyšojo tankios šukos, kurias buvo galima nuleisti ar pakelti, 
žiūrint javų aukščio. Šios šukos pagriebdavo ir nutraukdavo 
nuo stiebo varpas, kurios krisdavo į atviras iš priekio vežė- 

čias. Greta „kertamosios“ einantis darbininkas sukasdavo 
varpas į kitą vežėčių galą ir reguliuodavo šukų aukštį. 

Nupiautas varpas veždavo kulti į grendymą. Kuldavo įvai- 
riais būdais: kartais per grendymą varinėdavo gyvulius, kurie 
kanopomis iįšmušdavo iš varpų grūdus, kartais vartodavo 
spragilus. Kūlimui taip pat naudojo sunkias lentas su prikal- 
tais iš apačios dantimis, arba akmenis, kuriuos ritendavo po 
grendymą. 

Maldavo grūdus malūnais, savo konstrukcija primenančiais 
rankines kavos mašinėles. Šiuos malūnus sukdavo ne gyvu- 
liai, o dažniausiai vergai, kurie atsiėjo pigiau už gyvulius. 
I a. pr. m. e. pabaigoje buvo išrasti vandens malūnai, vienok 
plačiau jie nepaplito: gyvosios jėgos sukami malūnai buvo 
paprastesni ir pigesni. Iš modijaus grūdų romėnai paprastai 
gaudavo puse modijaus kvietinių miltų. Modijus miltų, žiūrint 
jų rūšies, kainavo I m. e. a. nuo 40 iki 48 asų. Iš modijaus 
miltų iškepdavo 16 — 22 romėniškus svarus duonos. 

Romėnų kertamoji. 


Tankios šukos vežimo priekyje užgriebdavo stiebus ir nutraukdavo varpas. 
Varpos krisdavo į atvirą vežimą 

Atiko laikais nedaug kas Italijoje augino javus pardavi- 
mui: iš provincijų atvežami grūdai atsieidavo pigiau. Tačiau 
kiekvienas šeimininkas sėdavo kviečių savo reikmėms. Ma- 
žiau kainavo maitinti vergus, lesinti paukščius ir šerti gyvu- 
lius savais grūdais, negu leisti pinigus jiems pirkti ir vežti 
į dvarą. Todėl Atiko dvare prie Arecijaus duoniniais javais 
buvo užsėtas ne tik alyvynas, bet ir gretimai dideli plotai. 

Tačiau daugiausia pajamų Atikas gaudavo ne iš vynuogy- 
nų, ne iš alyvmedžių giraitės ir javų lauko, o iš Apulijos ir 
Epiro latifundijų, kur buvo didžiulės gyvulininkystės fermos. 
Varonas remiasi Atiku, kaip vienu stambiausių gyvulininkys- 
tės žinovų, kurio patirtis galėjo turėti didelės vertės romėnų 
žemdirbiams. | 

Italijos, kaip ir Graikijos, gyventojai vertėsi gyvulininkyste 
nuo neatmenamų laikų. Iš naminių gyvulių pavadinimų yra 
kilę daugelis romėnų ir italų giminių vardų, sakysim, Por- 
cijai — iš lotynų kalbos žodžio „porcus“ (paršas), Ovinijai, 
Ovijai, Ovidijai —iš „ovis“ (avis), Kaprilijai —iš „capra“ 
(ožka), Azinijai —iš „asinus“ (asilas). 

Vienas artimų Atiko draugų, žinomas romėnų agronomas 
ir gyvulių augintojas, vadinosi Skrofa, tai yra „kiaulė su 
paršeliais“. 

II a. pr. m. e. ėmus plūsti iš provincijų pigiems grūdams, 
gyvulininkystė Italijoje pasidarė pelningesnė už žemdirbystę. 
Vienas to meto rašytojas skundžiasi, kad „toje šalyje, kur 
piemenys, įkūrusieji Romą, mokė savo vaikus žemdirbystės, 
jų godūs anūkai dirvas pavertė pievomis". 

Kai XVI a. Anglijoje dvarininkai ėmė varyti iš savo že- 
mių valstiečius ir versti dirbamus laukus ganyklomis, utopinio 
socializmo pradininkas Tomas Moras „Utopijoje" rašė, kad 
tuo metu avys ėdė žmones. Šie žodžiai labai tinka ir II — 
I a. pr. m. e. Romai, 

Didžiuliuose Pietų Italijos plotuose turtingieji vergvaldžiai 
varė iš žemių nuskurdusius valstiečius ir steigė ten avių fer- 

mas. Vilnos paklausa senovės Italijoje buvo didžiulė. Nuo 
imperatoriaus iki vergo — visi vilkėjo vilnonius drabužius, 
nes medvilninės medžiagos nebuvo žinomos, o iš Egipto at- 
vežami lininiai audiniai ir kinietiškas šilkas brangiai kai- 
nuodavo. 

Senovės Italijoje buvo praktikuojama dviejų rūšių avinin- 
kystė: priemiesčių dvaruose avys buvo auginamos vien mėsai, 
sūriui ir pienui, kuriuos romėnai labai mėgo; toliau nuo mies- 
tų esančiose vietovėse buvo stambių avininkystės ūkių, kur 
neaprėpiamose platybėse ganėsi švelniavilnių avių kaimenės, 
teikusios puikią vilną ne tik pačiai Italijai, bet ir išvežimui 
į provincijas. 

Kai kurių veislių avys, pavyzdžiui, išvestų pietų Italijos 
mieste Tarente, turėjo tokią švelnią vilną, jog jas reikėdavo 
pridengti specialiomis odinėmis gūniomis, kad nenuplėšytų ir 
nesuteptų savo brangios vilnos į krūmus ir žolę. Iš šių avių 
vilnos buvo audžiami gražiausi ir brangiausi drabužiai. | 

Tačiau su tokiais gyvuliais būdavo daug terlionės, todėl 
reikia manyti, kad apdairus Atikas savo dvaruose Apulijoje 
ir Epire augino ne taip lepias Apulijos veislės avis, kurioins 
reikėjo mažiau priežiūros, bet kurios vis dėlto duodavo gra- 
žią ir švelnią vilną, labai vertinamą Romoje. 

Didžiulės kelių tūkstančių avių kaimenės žiemos laikotar- 
piu ganėsi pietų Italijos lygumose Apulijoje ir Kalabrijoje, 
o vasarop buvo pergenamos šiaurėn į kalnuotus Samnijaus ra- 
jonus. Specialus gyvulių perginimo kelias jungė tolimas va- 
saros ir žiemos ganyklas. Sausu oru žmonės, gyvenantys palei 
šį kelią, jau iš tolo matydavo didžiulius dulkių debesis, bylo- 
jančius apie artėjančias kaimenes. 

Pergenamos bandos paprastai traukdavo labai tvarkingai, 
primindamos gerai išmankštintą kariuomenę. Priešakinį būrį 
sudarydavo ožkos, kartais jaučiai ir karvės. Be šių vadovų 
piemenys vargu ar būtų pajėgę susitvarkyti su didžiulėmis 
avių bandomis, kurios mielai paskui ką nors sekdavo, bet, 

likusios vienos, kaip mat išlakstydavo į visas puses. Paskui 
priešakinį būrį begalinėmis voromis traukė avys. 

Iš kraštų kaimenę lydėjo šunys, raiti ir pėsti piemenys. 
Paskui bandą gurguolė vežė paprastutę piemenų mantą. Nuo 
vieno šios armijos galo į kitą, kaip vyriausiasis vadas, atlie- 
kantis sudėtingą manevrą, lakstė raitas ir davinėjo nurodymus 
vyriausiasis piemuo. 

Valdyti tokias dideles kaimenes buvo nelengva. Imkime 
kad ir tą faktą, jog po nakvynės laiką iškeliauti parinkdavo 
ne piemenys, o kaimenei vadovaujantys jaučiai ar ožiai. Jeigu 
jie nenorėdavo eiti toliau, tai nebūdavo jėgos, kuri galėtų 
pajudinti juos iš vietos. Dar blogiau būdavo su avimis: kar- 
tais visai be priežasties jos puldavo į paniką ir pradėdavo 
lakstyti, per sąmyšį spausdamos vieną kitą. Reikėdavo tikrai 
didvyriškų šunų ir piemenų pastangų, norint grąžinti tvarką 
ir išgelbėti kaimenę nuo pražūties. 

Nakvynės metu avys išsisklaidydavo, kartais prapuldavo, 
ir piemenys turėdavo ištisas savaites gaišti, ieškodami atsi- 
skyrusių nuo bandos avių. Pakeliui avis lydintiems žmonėms 
tekdavo stoti į tikrus mūšius su gaujomis vilkų. Piemenys tu- 
rėdavo būti stiprūs, miklūs, nuovokūs, mokėti vartoti ginklą, 
kurį jie visada nešiodavosi. Todėl romėnai stengdavosi atrink- 
ti avių kaimenėms saugoti stipriausius ir jauniausius vergus. 

Ginkluoti piemenys, turėję tam tikrą laisvę savo klajok- 
liškame gyvenime ir telkiami iš jauniausių ir stipriausių ver- 
gų, dažnai būdavo didelių vergų sukilimų pradininkai. Taip 
buvo per vergų sukilimą Sicilijoje, taip buvo vėliau, Egipto 
piemenų — bukolų — sukilimo metu. 

Dauguma bekraščių ganyklų, kuriose ganėsi avys, priklau- 
sė valstybei. Vyriausybė leisdavo atpirkti jas tai vienai iš 
daugelio atpirkėjų — publikonų — draugijų, kuri galėdavo su- 
mokėti už ganyklas valstybei didžiausią pinigų sumą. Tada 
publikonai už tam tikrą mokestį leisdavo kaimenių savinin- 
kams naudotis šiomis ganyklomis. Tačiau patys turtingiausieji 

Gyvulių augintojai, tarp kurių būvo ir Atikaš, nesinaudodavo 
publikonų tarpininkavimu, patys ilgam laikui išnuomodavo 
valstybines ganyklas. 

Šitaip dar kartą pasitvirtino labai sena patarlė: „Pinigas 
pinigą traukia“; tie gyvulių augintojai, kurie turėdavo užtek- 
tinai lėšų ir galėdavo iškart sumokėti vyriausybei daug pini- 
gų už ganyklų nuomą, nemažai laimėdavo. Jiems nereikėdavo 
kasmet tuštinti piniginės, mokant publikonams, kurie nau- 
dojosi monopoline ganyklų šeimininkų padėtimi, keldavo kai- 
nas ir apiplėšdavo gyvulių augintojus. 

„Kas iš mūsų, turintis savo ūkį dvare, nelaiko kiaulių? Kas 
negirdėjo, kaip mūsų tėvai vadino tinginiu ir švaistūnu žmo- 
gų, kuris kabino sandėlio palubėje ne savo dvaro gamybos rū- 
kytus kumpius, o pirktus mėsos krautuvėje?“"— rašo romėnų 
autorius viename žemės ūkio vadove. 

Titas Pomponijus Atikas buvo kas nori, tik ne švaistūnas 
ir tinginys. Todėl galima neabejoti, kad jo dvare Apulijoje 
kiaulių auginimas užėmė prideramą vietą. Kiauliena buvo 
mėgstamas Italijos miesto gyventojų valgis. Netgi mažiau- 
sioje mėsos krautuvėje, kiekviename Italijos užkampio mies- 
telyje dideliais kiekiais kabojo kiaulių kumpiai, kurie seno- 
vėje buvo pardavinėjami kartu su nagomis. Joks kitas mėsiš- 
kas valgis taip dažnai neminimas romėnų literatūroje, kaip 
kiauliena. Žinomi šimtai jos paruošimo būdų, kuriuos mums 
išsaugojo tie romėnai, kurie mėgdavo gerai privalgyti. Kiau- 
lienos dešros, kiaulių tešmenys, galvos, rūkyti kumpiai, kimš- 
tos kiaulės buvo šveičiamos romėnų puotose tokiais kiekiais, 
kad dabar negalima .atsistebėti. 

Kai kurie kiaulienos gabalai, kurie dabar sukeltų mums 
pasišlykštėjimą, Romoje buvo laikomi skanėstais. 

Karvedžiai ir valstybės veikėjai savo laisvalaikį skirdavo 
naujiems kiaulienos paruošimo būdams išgalvoti. Iki šiol išli- 
ko paršienos paruošimo receptas, išrastas imperatoriaus Vite- 
lijaus I m. e. a. 

Kiaulių kaimenės, kurių kiekvieną sudarė keli šimtai šių 
gyvulių, ištisus metus laisvai ganėsi plačiuose Apeninų kalnų 
atšakų ąžuolynuose. Didžiuliai, sulaukėję, pajėgūs patys apsi- 
ginti ir apginti savo palikuonis nuo bet kokio grobuonies, šie 
kuiliai ir kiaulės nepuldavo tik piemenų vergų, kurie žiemą 
vasarą gyveno kartu su jais. Pašaliniam žmogui prieiti prie 
tokios kaimenės buvo tikrai pavojinga. 

Penėjimui ir skerdimui numatytų gyvulių atskyrimas nuo 
kaimenės ir varymas į tvartus buvo gana rizikingas darbas. 
Gilėmis, grūdais, pupomis, žirniais ir lęšiais nupenėtų parda- 
vimui kiaulių skerdiena buvo neįtikėtino svorio, riebumo ir 
švelnumo. Gyvulius taip nupenėdavo, kad jie negalėdavo ne 
tik vaikščioti, bet ir stovėti. 

Vienas romėnų autorius, rašęs apie gyvulininkystę, pasako- 
ja, kad jo vienas pažįstamas savo dvare nupenėjęs kiaulę, ku- 
rios lašiniai buvę vienos romėnų pėdos ! ir trijų pirštų storio; 
vienas šios kiaulės mėsos gabalas tarp dviejų šonkaulių, at- 
siųstas dovanų, svėręs dvidešimt tris romėnų svarus. Tas pats 
rašytojas praneša, kad jam tekę matyti viename dvare gyvą 
kiaulę, kurios lašiniuose, esą, pelė prasigraužusi urvą, susi- 
sukusi lizdą ir netgi atsivedusi peliukus. 

Priemiesčio ūkiuose, kur nebuvo ąžuolynų ir pašaras bran- 
giai atsiėjo, penėti suaugusius gyvulius neapsimokėdavo, to- 
dėl jie specializuodavosi auginti paršelius. Jų paklausa tur- 
tingų Romos gastronomų tarpe buvo labai didelė. Tiktai vie- 
noje išlikusioje romėnų kulinarijos knygoje nurodoma dau- 
giau kaip dvidešimt paršienos paruošimo būdų. 

Epire buvusi Tito Pomponijaus Atiko latifundija garsėjo 
galvijais. Epiro karvės ir jaučiai, kuriais senovėje ardavo, 
buvo laikomi geriausiais visame Viduržemio pajūryje. Šių 
galvijų bandos, šimto ir daugiau galvų, vasarą ganėsi miškin- 
gose kalnų ganyklose, o žiemai jas pergindavo arčiau jūros, 

kur šilčiau. Be to, Ėpirė it Apulijoje Atikas laikė didžiuleš 
ožkų, o taip pat arklių ir asilų kaimenes. Ožkų vilna senovėje 
atstojo kanapių pluoštą, tad iš jos buvo vejami lynai laivams 
ir karo mašinoms. Iš jos audė maišinį audeklą ir kilimus. 

Daug arklių -reikėjo armijai, be to, daug jų pirkdavo 
cirko varžyboms; jais buvo vykstama į tolimas keliones, į 
kurias senovės romėnai paprastai leisdavosi raiti arba važiuo- 
ti. Romėnų arklių augintojų tarpe ypač garsėjo Apulijos ark- 
liai, ir galima neabejoti, jog Atiko arklių kaimenėse vyravo 
kaip tik ši veislė. 

Asilai senovėje buvo pagrindiniai nešuliniai gyvuliai. Be 
to, jie kartais sukdavo malūnų girnas. Kai kuriose srityse 
greta jaučių į plūgą buvo kinkomi asilai ir jais ariama. Ge- 
riausiais Italijoje buvo laikomi asilai, išauginti Reatėje, ir 
atskirų šios veislės reproduktorių kaina siekė trisdešimt ir 
net keturiasdešimt tūkstančių sestercijų. 

Didžiulės Atiko žemės valdos anaiptol nebuvo išimtinis, 
ypatingas reiškinys. Atvirkščiai, latifundijų atsiradimas buvo 
būdingas paskutinioio Respublikos laikotarpio ir Imperijos 
pradžios reiškinys. Žinoma, kad I a. pr. m. e., pilietinių karų 
metu, kai kurie žemdirbiai galėjo savo dvarų ribose apgink- 
luoti ir sutelkti iš savo vergų, atleistinių ir nuomininkų gau- 
sius būrius, kuriems pervežti reikėdavo kelių transporto laivų. 
Imperijos laikotarpiu stambiosios žemės valdos nenutrūksta- 
mai didėjo, ir jau I m. e. a. romėnų mokslininkas Plinijus 
rašė: „Latifundijos pražudė Italiją“. 


ITALIJOS ŽEMĖS ŪKIO SMUKIMAS 


I a. pr. m. e. Atikas nebuvo vienintelis stambus Romos žem- 
valdys, turėjęs didžiulius dvarus už Italijos ribų. Respublikos 
gyvavimo pabaigoje kilmingieji ir turtingieji romėnai buvo 
linkę žemę pirkti provincijose. | 

Romos nukariavimai darydavo didžiulę žalą pavergtoms 

šalims. Vien Sula karo šu Mitridatu inetu įsigūdrijo gauti iš 
karo jau nusiaubtos Mažosios Azijos dvidešimt tūkstančių ta- 
lantų auksu, ir kai kurie Mažosios „Azijos miestai buvo pri- 
versti užstatyti lupikautojams savo uostus, teatrus ir kitus vi- 
suomeninius pastatus, kad galėtų išmokėti jiems nustatytą di- 
džiulę pinigų sumą. Nukariavęs Galiją, Cezaris prisiplėšė tiek 
aukso, kad Romoje pardavinėjo jį pagal svorį, kaip dabar par- 
davinėjamos kruopos ar cukrus. Tame pačiame Epire, kur Ati- 
kas turėjo latifundiją, vien per trečiąjį Makedonijos karą su 
Roma buvo sugriauta septyniasdešimt miestų ir išvaryta į ver- 
giją šimtas penkiasdešimt tūkstančių taikių gyventojų. 

Be to, visa Romos provincijų valdymo sistema iš tikrųjų 
buvo atviras plėšikavimas. Romos publikonai, gaudavę už pi- 
nigus iš vyriausybės teisę rinkti iš gyventojų mokesčius, o taip 
pat trumpam paskirti vietininkai, šitie, pasak priežodžio, „va- 
landos kalifai“, provincijose elgdavosi nelyginant Žmogus, piau- 
nantis vištą, dedančią aukso kiaušinius. Esant šitokiai provin- 
cijų valdymo sistemai, didžiulės sritys nusmuko, ištisos šalys 
tapo negyvenamos. 

Dar II a. pr. m. e. pabaigoje nuo Romos priklausantis ne- 
didelės Mažosios Azijos valstybės — Bitinijos — karalius, atsa- 
kydamas į Romos vyriausybės reikalavimą pasiųsti Italijon pa- 
galbinę kariuomenę, paaiškino, jog didelę dalį jo šalies vyrų 
išsivedė Romos publikonai vergijon už skolas. 

Apleista žemė provincijose kainavo kur kas pigiau, negu 
Italijoje, ir tai paskatino romėnus pirktis dvarus užjūryje. Be 
to, Romos žemvaldys, nusipirkęs žemės provincijoje, patekdavo 
į privilegijuotą padėtį: jo kaimynai buvo asmenys, netekę pi- 
lietinių teisių, kitaip sakant, beteisiai žmonės, su kuriais buvo 
galima daryti, ką tik nori. 

Žemės savininkai romėnai, nusipirkę žemės provincijoje, 
išnaudojo pavergtas šalis lygiai negailestingai, kaip ir publi- 
konai ar vietininkai. Tačiau skirtumas buvo tas, kad atpirkė- 
jai ir vietininkai stengėsi pačiu trumpiausiu laiku gauti iš ati- 

duotos jiems siaubti ir plėšti šalies visa, kas tik galima, o pas- 
kui mesti ją kaip išspaustą citriną, tuo tarpu romėnai, turė- 
jusieji provincijoje žemės, buvo priversti galvoti apie ateitį. 
Rūpindamiesi savo dvarais, jie turėjo rūpintis ir visos šalies 
gerove. Šie savininkai buvo suinteresuoti, kad būtų geri ke- 
liai ir transporto priemonės, nes tai įgalino išvežti iš dvarų 
produktus, kad klestėtų gretimi miestai. kuriuose gyveno ama- 
tininkai, aprūpinantys jų ūkius pramonės prekėmis. Todėl Ro- 
mos piliečiai, pirkdami žemę ir investuodami pinigus ūkiui 
tvarkyti, padėjo provincijoms pamažu atsigauti nuo Romos 
nukariavimo. Buvo atstatomi ir apgyvenami sugriauti miestai, 
apleistos žemės vėl pradėjo duoti gausius derlius. 

Provincijose įsikūrus įtakingiems Romos piliečiams, besai- 
kis vietininkų savivaliavimas kiek sumažėjo. Sakysim, kažkoks 
prokonsulas Veresas, kuris vietininkaudamas įsigudrijo visai 
nusmukdyti turtingąją Sicilija, tikrai dešimtis kartų būtų pa- 
galvojęs, ar verta taip plėšikiškai, kaip su visais, elgtis su to- 
kiu galingu žmogumi, koks buvo Titas Pomponijus Atikas. 
Reliatyvi taika ir ramybė, įsigalėjusi Romos valstybėje impe- 
ratoriaus Augusto laikais, padėjo taip pat atsigauti ūkiui ryti- 
nėse kultūringose provincijose ir sparčiau vystytis labiau atsi- 
likusioms vakarinėms sritims. 

Vis nauji ir nauji neaprėpiami žemės plotai Egipte, Šiaurės 
Afrikoje ir Sicilijoje buvo ariami ir verčiami trąšiomis dir- 
vomis, kuriose bangavo auksiniai kviečiai. Graikijos salyne, 
Chijo ir Koso salose, plėtėsi vynuogynai, iš kurių vynuogių 
buvo gaminamas geriausias senovėje vynas. Netgi už snieguo- 
tu Alpių, į tolimąją Galiją, prasiskverbė senoji linksmojo vy- 
nininkystės dievo Bakcho-Liberio dovana — vynuogienojas. 
Alyvmedžių giraitės nusėjo visą pietinę Ispaniją, ir isparių 
alyvą imtą vežti į tolimiausius Viduržemio jūros baseino už- 
kampius. 

Didžiulės kaimenės kiaulių, laisvai besiganančių kitados 
sventuose Galijos ąžuolynuose ir miškuose, duodavo puikių 

kumpių, kuriuos I a. pr. m. e. veždavo net į Romą, kur jie 
buvo vertinami labiau už itališkuosius. Tačiau toks provincijų 
klestėjimas turėjo baisių pasekmių Italijos žemės ūkiui. 

Italijos žemvaldžiai niekada nebuvo ekonomiškai stipresni 
už prityrusius ir kultūringus Graikijos ir Rytų vergvaldžius. 
Dabar, I a. pr. m. e— I m. e. a., jie pamažu netenka netgi la- 
biau atsilikusių vakarinių rinkų. Ir šiose provincijose sėkmin- 
gai vystosi savas ūkis. Maža to, provincijų žemės ūkio pro- 
duktai pradeda užkariauti Italijos rinką; netgi savoje terito- 
rijoje, pačioje Italijoje, romėnai viena po kitos netenka turimų 
pozicijų. 

II a. pr. m. e., plūstant pigiems provincijų grūdams, italai 
nustoja sėti duoninius javus ir pertvarko savo ūkius, orientuo- 
damiesi auginti technines kultūras bei galvijus. I a. pr. m. e. dėl 
graikų, galų ir ispanų vyno konkurencijos Italijoje smunka 
vynuogininkystė. 

II a. pr. m. e. agronomas Katonas teigė, kad vynuogės yra 
pajamingiausia žemės ūkio kultūra, tuo tarpu I a. pr. m. e. 
Varonas pelningiausiu verslu laiko galvijų auginimą. I m. e. a 
daugelis Italijos dvarų savininkų visiškai nustoja augine vynuo- 
ges. Tuo pat metu žlunga Italijos alyvmedžių ūkis, kurį dar Va- 
ronas laikė labai pajamingu. Ispanijos alyvų aliejus užkariauja 
Italiją. Jį parduodami, italai negali padengti išlaidų, susijusių 
su alyvmedžių auginimu ir aliejaus spaudimu. Nieko negelbsti 
ir tokios kraštutinės priemonės, kaip valstybės uždraudimas 
auginti vynuoges ir alyvmedžius provincijose; nieko nepadeda 
ir tai, kad iškertama daugelis hektarų vynuogynų Galijoje. Vel- 
tui Italijos žemės savininkai pila į upes šimtus ir tūkstančius 
litrų vyno, vildamiesi šitaip pakelti kainą. Vyno ir aliejaus 
kaina Italijoje be paliovos krinta. 

Italijos dvarų savininkai mėgina kovoti kitais būdais. Jie 
stengiasi gausinti derlių, gerinti produkcijos kokybę, taikyti 
naują techniką. Tačiau nieko neišeina: jie neturi kvalifikuotų 
darbininkų, kurie galėtų valdyti tą techniką, neturi Žmonių, 

suinteresuotų kelti darbo našumą. Vergija pradeda keršyti: veř- 
gai nenori savintis naujos technikos, jie nesuinteresuoti kelti 
kvalifikaciją ir yra abejingi savo darbo rezultatams. Pasirodo, 
kad vergovinė ūkio sistema nesuderinama su aukšta technika 
ir aukštu darbo našumu. 

Ieškodami išsigelbėjimo, Italijos žemvaldžiai metasi į kitą 
kraštutinumą: jie stengiasi maksimaliai apriboti gamybos išlai- 
das, žūt būt sumažinti produktų savikainą. Plinijus tiek nusi- 
šneka, jog ima teigti, kad gerai įdirbti žemę savininkui esą 
nenaudinga. Bet ir čia aklavietė: blogai dirbant žemę, mažėja 
derlius, pasėlių plotai, didėja nuostoliai ir smunka ūkis. 

Užuot tuštėjusios provincijos, ima tuštėti Italija. Didžiuliai 
Italijos žemės plotai nedirbami ir neduoda jokios naudos nei 
savininkams, nei valstybei. Gyventojai pradeda keltis iš Itali- 
jos į provincijas. Ten gyvenimas virte verda, ten daugiau gali- 
mybių versliam žmogui, ten lengviau galima praturtėti, naudo- 
jantis privilegijomis, kurias duoda Romos pilietybės teisė. 
Provincijose kyla nauji ekonominiai centrai, kurie savo grožiu, 
turtingumu, gyventojų skaičiumi gali varžytis su Roma; Alek- 
sandrija, Antiochija, Nikomedija, Milanas, Triras, Bizantijus ir 
kiti miestai stengiasi iškilti į pirmą vietą, nustumti smunkančią 
pasaulio sostinę — Amžinąjį miestą. Provincijų ūkis jau nepri- 
klauso nuo to, kiek produktų ir prekių išveža italai. Ekonominė 
nepriklausomybė skatina siekti politinės nepriklausomybės. 
Provincijose plečiasi separatiniai siekimai, noras atsiskirti nuo 
Romos, išsivaduoti iš sunkaus jos jungo, kuris labai jau bran- 
giai atsieina gyventojams, nieko jiems už tai neduodamas. 

III m. e. a. Romos valstybė pradeda irti: atsiskiria ir pa- 
skelbia nepriklausomybę Galija, Sirija, Šiaurės Afrika, Egiptas, 
Britanija. Tiesa, valdančiosios provincijų klasės, išsigandusios 
liaudies masių revoliucinio judėjimo užmojo, greitai susigriebia 
ir kreipiasi pagalbos į tą pačią Romos vyriausybę, prieš kurią 
jie dar neseniai buvo sukilę. Jų išdavystė padeda romėnams 
atkurti imperiją ir išlaikyti ją beveik ankstesnio dydžio dar 

apie du šimtus metų. Tačiau Romos imperatoriai, atsižvelgdami 
į susidariusią padėtį, nutaria valstybės valdymo centrą perkelti 
iš Italijos į labiau išsivysčiusius imperijos rajonus. Romos galy- 
bės atkūrėjas imperatorius Diokletianas III m. e. a. perkelia 
savo sostinę iš Romos į Mažosios Azijos miestą Nikomediją, v 
imperatoriaus Konstantino laikais, IV amžiuje, „Amžinasis 
miestas“ galutinai netenka savo ankstesnės reikšmės ir imperi- 
jos sostine tampa Konstantinopolis — senasis Graikų Bizanti- 
jus, — valdęs išėjimą iš Juodosios jūros į Viduržemio jūrą. 

Nusmukus žemės ūkiui, Italija vėl tampa antrareikšme Vi- 
duržemio baseino sritimi. Į pirmą vietą iškyla rytinė imperijos 
dalis. 


ROMOS ARMIJA 


-———————- 

ROMĖNŲ KARO TARNYBA 

Linonis: pirmą kartą patekęs į sta- 
diona ir stebjs futbolo komandas, žaidžiančias šalies pirmenybių 
1ungtynes, gali pastebėti tik atskirus efektingus momentus, kai 
šimtatūkstantinė minia triukšmingai skatina žaidėją, prasiver- 
žusį prie priešininko vartų, arba sveikina vartininką, sugavusį 
stipriai smūgiuotą kamuolį. Toks žmogus nepastebės, kad žaidė- 
jai aikštėje taiko gerai apgalvotus derinius, kad visą laiką yra 
glaudi gynėjų, saugų ir puolėjų sąveika, kad stropiai dengiami 
stiprieji priešininko žaidėjai. Jis visiškai nemato viso to, kas 
tikram „sirgaliui“ rungtynėse yra įdomiausia. 

Naujokui ir į galvą neateina, kad aikštėje vyksta ne tik 
žaidėjų vikrumo bei jėgos varžybos, bet ir trenerių, paruošu- 
sių šių rungtynių taktiką ir vadovaujančių komandoms netgi 
žaidimo metu, proto ir valios varžybos. 

Lygiai taip su karyba nesusipažinęs žmogus, skaitydamas 
smulkią ataskaitą apie didelį mūšį ar netgi apie ištisą karą, 
panašus į naujoką stadione ir įsimena tik galutinį mūšio rezul- 
tatą ir didvyriškus atskirų karių ar dalinių žygius. 

Norint kaip dera įvertinti karvedžių talentą bei sugebėjimus, 
suprasti, ką nauja davė jie karo menui, reikia žinoti, kaip buvo 
telkiama, mokoma ir ginkluojama armija, kaip ji rikiavosi mū- 
šiui ir žygiui, kokios buvo stipriosios ir silpnosios jos pusės. 

Visame senovės pasaulyje garsėjo romėnų kareiviai puikio- 
mis pergalėmis, geležine drausme. Romos karvedžiai žengė iš 
pergalės į pergalę, kol po sunkiu kareivišku Romos batu atsi- 
dūrė visos Viduržemio jūros pakrančių tautos. 

Du tūkstantmečius karvedžiai nagrinėja romėnų parengtą 
taktiką ir strategiją. Napoleonas ir Suvorovas, Frunzė ir Di- 
džiojo Tėvynės karo karvedžiai buvo gerai susipažinę su Romos 
armijos karine patirtimi ir organizacija. Tačiau tai nereiškia, 
kad senovės valstybių kariuomenes galima vaizduotis panašias 
į nūdienes armijas. Juk bet kurios armijos taktika bei strategi- 
ja priklauso nuo apsiginklavimo, karo tarnybos organizacijos 
ir nuo visos eilės kitų priežasčių, sąlygojamų visuomeninės 
santvarkos. 

Respublikos laikų Romos armiją galima palyginti greičiau 
su carinės Rusijos kazokų kariuomene, negu su šių laikų regu- 
liariąja armija. 

Kazokų kariuomenė Rusioje atsirado žiloje senovėie. Nuo 
totorių jungo laikų daugelis rusų traukė prie Dono ir Dniepro, 
į Uralą ir prie Tereko gyventi laisvai, atokiau nuo mongolų 
baskakų ir totoriams pataikaujančių rusų kunigaikščių. 

Nuvertus totorių jungą, prie kazokų ėmė dėtis pabėgusieii 
nuo dvarininkų baudžiauninkai. Kazokai buvo sukūrę savita 
sanklodą, be bajorų ir caro valdininkų. Žeme jie iškovodavo 
negailestingoje kovoje. Atremdami nesibaigiančius totorių ant- 
puolius ir rengdami drąsius žygius į Krymą bei Turkija, kazokai 
tapo užgrūdintais kariais ir kaip mūras gynė rusų žemės pa- 
kraščius. Maskvos valdovai stengėsi pajungti kazokus, tvirtai 
prijungti juos prie Maskvos valstybės, primesti jiems valdinin- 
kų kontrolę. Šiems mėginimams kazokai visomis išgalėmis 
priešinosi. Visi yra girdėję apie valstiečių ir kazokų sukilimus, 

vadovaujamus Stepano Razino, Kondratijaus Bulavino, Jemel- 
jano Pugačiovo. Šioje nelygioje kovoje kazokai buvo palaužti: 
nurimo Tykusis Donas Ivanovičius, kaip jį vadino patys kazo- 
kai, caro kariuomenė nusiaubė narsiąją Zaporožės Sečę. 

Caro vyriausybė nenorėjo atsisakyti prityrusios kazokų ka- 
riuomenės paslaugų. Ji pripažino kazokams teisę į žemę, jeigu 
jie nepriglaus pabėgusių nuo dvarininkų baudžiauninkų. Ilgai- 
niui laisvieji kazokai tapo ypatinga privilegijuota kariuomene. 

Kazokai daug kuo skyrėsi nuo paprastų kareivių. Taikos 
metu jie dirbo žemę. Bet kai prasidėdavo karas, kazokas turė- 
davo vykti žygin savo arkliu, su paties įsigytais ginklais ir 
apranga. 

Romos armija iš dalies priminė kazokų kariuomene. Romos 
pilietis turėjo tarnauti nuo 17 iki 60 metų. Tačiau tai anaiptol 
nereiškė, kad jis, kaip šiuolaikinis karys, gyveno kareivinėse, 
atitrūkes nuo taikaus darbo. Romos armijoje jis tarnaudavo tik 
karo laikotarpiu. Taikos metu jis imdavosi savo įprasto darbo. 

Romos kareivis priminė kazoką dar ir tuo, kad į žygį turėjo 
vykti su savo ginkluote. Ir čia tekdavo susidurti su dideliais 
sunkumais. Mat tais laikais kariuomene sudarė sunkieji pėsti- 
ninkai, lengvieji pėstininkai ir raitininkai. Kiekvienos šių ka- 
riuomenės rūšių ginkluotė buvo skirtinga ir nevienodos vertės. 
Antai lengvojo pėstininko ginkluotė buvo pigiausia, sunkiųjų 
pėstininkų ginkluotė brangesnė, o Romos raitininkas, be bran- 
gios ginkluotės, dar turėjo įsigyti ir arklį. Šis arklys kainuo- 
davo brangiai, nes vykti į karą reikėdavo tikru kovos žirgu, o 
ne senu nuvarytu kuinu. 

Todėl natūralu, kad visi romėnai norėdavo tarnauti lengvai- 
siais pėstininkais: jų ginkluotė atsieidavo pigiausiai. Tačiau 
tada Roma būtų likusi be sunkiųjų pėstininkų ir raitininkų, o 
be jų to meto armija būtų buvusi lygiai neįmanoma, kaip šiuo- 
laikinė be artilerijos ir aviacijos. Siekdami įveikti šį sunkumą. 
romėnai laisvuosius piliečius skirstė pagal turtingumą į keleta 
kategorijų-klasių. Pirmajai kategorijai priklausė patys turtin- 

giausi. Antrajai, trečiajai ir ketvirtajai — ne tokie pasiturintys 
piliečiai ir penktajai — patys vargingiausi. 

Turtingiausieji pirmosios kategorijos piliečiai turėjo vykti 
į Žygį savo arkliu, su pilna raitelio ginkluote. Kiti pirmosios, 
antrosios, trečiosios ir ketvirtosios kategorijos piliečiai tarnavo 
sunkiaisiais pėstininkais. Penktajam sluoksniui priklausantys 
romėnai sudarė lengvąją pėstiją. Vergams ir varguomenei (pro- 
letarams) tarnauti armijoje nebuvo leidžiama: Romos vyriau- 
sybė jais nepasitikėjo. 

Esant tokiai karinei organizacijai, romėnai turėjo užtektinai 
raitininkų, lengvai ir sunkiai ginkluotų pėstininkų. Karo tar- 
nybos našta buvo paskirstyta piliečiams: turtingesnis Žmogus 
turėjo įsigyti brangesnę ginkluotę. Šią Romos armijos organiza- 
ciją ir turtinių sluoksnių įvedimą romėnai priskyrė priešpasku- 
tiniam iš septynių senovės karalių, Servijui Tulijui, valdžiusiam 
VI a. pr. m. e. 

Tokia karinė organizacija turėjo rimtų trūkumų. Romos ka- 
reivis privalėjo ne tik savo lėšomis įsigyti ginkluote, bet ir 
maitintis žygio metu. Žemesniųjų sluoksnių žmonėms patiems 
maitintis buvo sunku. Iš pradžių romėnai kariaudavo tik vasara. 
o rudeniui, žiemai ir pavasariui paleisdavo kariuomenę į namus. 
Taigi Romos armija ne visada galėjo įtvirtinti laimėjimus, pa- 
siektus vasaros žygio metu. Dažnai pasitaikydavo, kad sumuš- 
tas, bet galutinai vasarą nesutriuškintas priešas žiemą atsigau- 
davo ir sekančią vasarą romėnai turėdavo viską pradėti iš 
naujo. Be to, piliečių atskirai įsigyta ginkluotė buvo labai 
marga ir įvairi, o tai labai smukdė romėnų kario kovingumą. 

Tuo tarpu IV a. pr. m. e. Romai ir Italijai iškilo baisus 
pavojus. Iš šiaurės slinko grėsmingas ir galingas priešas. Di- 
džiulės klajoklių galų ordos, perkopusios Alpes, įsiveržė Itali- 
jon. Kova su galų gentimis vertė romėnus tobulinti kariuomenės 
organizaciją. 

e a Kamilas, pasak padavimo, atrėmęs galų 
įvedė armijoje atlyginimą, suvienodino gink- 

luotę ir pakeitė Romos kariuomenės kovinę rikiuotę. Tiesa, kaip 
ir anksčiau, pirmųjų keturių sluoksnių piliečiai tarnavo raiti- 
ninkais ir sunkiaisiais pėstininkais, o penktasis sluoksnis siuntė 
lengvai ginkluotus pėstininkus, kaip ir anksčiau, vergai ir var- 
gingieji Romos gyventojai nebuvo priimami į armiją. Tačiau 
dabar kiekvienas karys žygio metu gaudavo iš valstybės algą, 
maisto davinį ir vienodą ginkluotę. Beje, Romos vyriausybė 
stropiai išskaitydavo duotos ginkluotės ir maisto davinio vertę 
iš kareivių algos. 

Nuo to laiko valstybė rūpinosi kareivių išlaikymu žygyje 
ir jų ginkluotės vienodumu. Tokia Romos kariuomenės organi- 
zacija išsilaikė iki II a. pr. m. e. pabaigos. 

Taigi Respublikos laikais Roma neturėjo pastovios armijos, 
panašios į dabartinę. Romos kariuomenė susitelkdavo tik karo 
metui. Tokia kariuomenė, sudaryta iš piliečių, einančių karo 
tarnybą tik karo metu, vadinama apsaugine piliečių kariuome- 
ne. Ji pralenkdavo samdytą kariuomenę patriotizmu ir stropumu, 
bet labai atsilikdavo nuo jos kariniu apmokymu: juk samdi- 
niams karas — pagrindinis užsiėmimas, tuo tarpų apsaugi- 
niams — laikina veikla. 

Romos armija, kurios kareivius mokydavo tik žygių ir karo 
metu, nebuvo kaip reikiant išmankštinta. Tai ypač išryškėjo, 
kariaujant su Kartagina. Romėnams susidūrus su puikiai iš- 
mankštintais Kartaginos samdiniais, apsauginiai patirdavo skau- 
džių pralaimėjimų. Tiesa, triumfuodavo patriotiškai nusiteikę 
Romos piliečiai, o ne išmankštinti samdiniai, bet vis dėlto kovos 
patirtis vertė Romos karvedžius ir valstybės veikėjus susirūpin- 
ti, kaip pagerinus karo tarnybos organizaciją. 

Dar labiau, negu Pūnų karų patirtis, reformuoti Romos kari- 
nę organizaciją vertė romėnų valstiečių nuskurdimas, nes jie 
sudarė pagrindinę sunkiųjų pėstininkų dalį. 

Dėl skurdo labai praretėjo pirmieji keturi sluoksniai. Didė- 
jant bendram Romos valstybės piliečių skaičiui, mažėjo karo 
prievolininkų ir radosi vis mažiau žmonių, kuriuos buvo gali- 

ma imti į kariuomenę. Romos pavergtos tautos, Romos valsty- 
bės silpnumo skatinamos, vis dažniau sukildavo, o nuslopinti 
tuos sukilimus darėsi kaskart vis sunkiau. 

Baimė netekti didžiulių valdų, būtinumas gausinti armiją. 
siekimas gerinti karių mokymą — visa tai privertė romėnus 
II a. pr. m. e. pabaigoje iš pagrindų pakeisti karinę organiza- 
ciją. Šią reformą įvykdė konsulas Marijus. Jis leido tarnauti 
armijoje proletarams. Karį dabar ištisai apginkluodavo valstybė. 
Žymiai padidinta kareivių alga. Varginguosius Romos gyveuto- 
jus tuo laiku labai kankino nedarbas. Jie negalėdavo gauti 
darbo ūkyje, nes visur plačiai buvo naudojama nemokama 
darbo jėga — vergai. Todėl proletarai, susigundę didele alga, 
mielai stojo į armiją. Romos vyriausybė galėjo atsisakyti anks- 
tesnio šaukimo į armiją ir pradėti verbuot savanorius. Armijos 
gretos ėmė gausėti. 

Roma be perstojo kariavo. Todėl daliai karių nebuvo leidžia- 
ma vykti į namus. Romos apsauginė piliečių kariuomenė ilgai- 
niui virto nuolatine armija, o jos apsauginiai — samdiniais, ku- 
riems karas buvo pagrindinis užsiėmimas. 

Pasikeitė karių mokymas, rikiuotė ir apginklavimas. Buvo 
nustatytas tam tikras nepertraukiamos tarnybos laikas — iš pra- 
džių 16, o vėliau 20 metų. Baigęs tarnybą, karys gaudavo 
pensiją. 

Atrodytų, kad Romos kareiviai dabar turėjo kaip niekada 
būti atsidavę savo tautai ir valstybei. Bet įvyko atvirkščiai. 
Samdinių armija atitrūko nuo tautos. Visą savo sąmoningą gy- 
venimą praleisdami toli nuo gimtųjų namų, neturėdami šeimos, 
kariai dabar gyveno savo dalinio, karo stovyklos ir jos gyven- 
tojų interesais. Tas karvedys, kuris galėjo užtikrinti armijai 
gausų laimikį, gerą algą, žemės sklypą senatvėje, galėjo vesti 
savo karius prieš ką tik norėjo, netgi prieš jų tėvynę. 

Didysis vokiečių poetas Getė yra parašęs plačiai žinomą 
eilėraštį „Kerėtojo mokinys“. Jame pasakojama, kaip nevykė- 
lis burtininko mokinys išjudino jėgas, kurių nemokėjo valdyti. 

Šeimininkas paliepė jam prinešti vonią vandens. Žinodamas 
burtažodį, berniukas privertė šluotą tampyti vandenį. Bet štai 
jau pilni bakai ir praustuvai, o užburta šluota vis neša vandenį. 
Greitai pradės tvinti namai, tačiau kerėtojo mokinys užmiršo 
burtažodį ir nežino, kaip sustabdyti stebuklingąją šluotą... 

Kažkas panašaus nutiko ir Romos valstybės vadovams, reor- 
ganizavusiems armiją. 

Pajutusi savo jėgą, armija ne tik liovėsi jų klausyti, bet ir 
atsisuko prieš juos. Pirmoji auka buvo pats Marijus, karinės 
reformos iniciatorius. Jo varžovas Lucijus Kornelijus Sula paža- 
dais ir gausiomis dovanomis palenkė savo pusėn kareivius ir 
šturmu paėmė Romą, kur buvo įsitaisę Marijaus šalininkai. Re- 
formos iniciatorius, išgarsinęs Romą daugeliu pergalių, turėjo 
bėgti ir buvo apšauktas tėvynės priešu. 

Profesionalios armijos atsiradimas ir karvedžių kova dėl 
valdžios baigėsi Respublikos žlugimu. Įsigalėjo imperija —- verg- 
valdžių karinė diktatūra, nukreipta prieš žemuosius romėnų 
visuomenės sluoksnius. Imperatorius Augustas pavertė Romos 
kariuomenę nuolatine ir išdėstė stiprias įgulas imperijos pasie- 
nyje, o dalį jos — pačioje Italijoje. 


ORGANIZACIJA 


Romos armija buvo suskirstyta ne tik pagal ginklo rūšis. 
Roma vienijo daugybę tautybių, ir daugelis jų formavo savus 
dalinius, sudariusius romėnų kariuomenę. Tokia organizacija 
reiškėsi ne tik senovėje. Daugelyje Europos armijų ji išliko iki 
pat šių laikų. Sakysim, per pirmąjį pasaulinį karą 1914—1918 m. 
prancūzų armijoje buvo ištisi pulkai ir divizijos, sudaryti iš 
negrų ir šiaurės afrikiečių, suverbuotų Prancūzijos kolonijinėse 
valdose. Daugianacionalinės Austrijos-Vengrijos armijoje buvo 
atskiri vokiečių, čekų ir vengrų daliniai. Kokie gi tokio kariuo- 
menės skirstymo tautybėmis tikslai? 

To priežastys ir senovėje, ir dabar yra tos pačios: būtinu- 

mas komanduoti ta kalba, kurią supranta visi kareiviai, įprati- 
mas prie savitos ginkluotės, didelis vienos tautybės žmonių 
susitelkimas ir tarpusavio pagalba mūšyje. 

Po pergalingų IV—III a. pr. m. e. karų Romos valdžion pa- 
teko visos Italijos tautos. Kad išlaikytų jas paklusnias, romėnai 
kiršino ir piudė italų gentis vieną su kita ir, suteikdami vie- 
noms mažiau, kitoms daugiau teisių, žadino jų tarpusavio pavy- 
dą ir nepasitikėjimą. 

Kaip tik Romos valstybiniai veikėjai pirmieji suformulavo 
pagrindinę engėjų taisyklę „skaldyk ir valdyk“, tai yra, neleisk 
pavergtoms tautoms susivienyti ir tada galėsi joms viešpatauti. 

Pavergus Italiją, o po to ir užjūrio žemes provincijas, Romos 
armijoje, be legionų, atsirado dalinių, sudarytų iš pavergtų 
tautų atstovų. 

Taigi romėnų kariuomenę sudarė: 

1) legionai, kuriuose tarnavo patys romėnai — sunkieji bei 
lengvieji pėstininkai ir jiems priskirti raitininkai; 

2) sąjungininkai italai ir sąjungininkų raitininkai (suteikus 
italikams piliečių teises, jie įsiliejo į legionus); 

3) pagalbinė kariuomenė, suverbuota iš užjūrio provincijų 
gyventojų. 

Pagrindinis taktinis Romos armijos vienetas buvo legionas. 
Nereikia galvoti, kad romėnų legionas visą laiką buvo pastovus 
ir nesikeitė. Amžių bėgyje Respublikoje ir Imperijoje daug 
sykių keitėsi legiono karių skaičius, ginkluotė ir kovinė rikiuo- 
tė. Nuo Servijaus Tulijaus laikų iki IV a. pr. m. e. pradžios 
Romos armiją sudarė keturi legionai, kiekviename po 4200 pės- 
tininkų. Jie buvo verbuojami vien iš pasiturinčių piliečių. Du 
legionus sudarydavo jauni žmonės (nuo 17 iki 45 metu), kurie 
eidavo lauko tarnybą. Kiti du buvo formuojami iš pagyvenu- 
sių piliečių (nuo 45 iki 60 metų). Jie sudarė Romos ir pasienio 
tvirtovių įgulas. Pirmiesiems dviem legionams priskirdavo 
1800 raitelių, suverbuotų iš turtingiausių piliečių. Be to, kiek- 
vienam legionui priskirdavo dar tam tikrą skaičių lengvai gink- 

luotų pėstininkų, sutelktų iš vargingiausių gyvefitojų, kurie 
tarnavo laidyklininkais, trumpakočių iečių mėtytojais ir ėjo 
gurguolės tarnų pareigas. 

Seniausiais laikais ir pirmuoju Respublikos laikotarpiu kovai 
legionai rikiuodavosi falanga, tai yra keleta ilgų, frontaliai 
ištįsusių, viena už kitos stovinčių glaustų gretų. Tokia falanga 
sudarė glaudų stačiakampį, kurio ilgoji kraštinė buvo atgręžta 
į priešininką. Ši rikiuotė niekuo nesiskyrė nuo graikų ir make- 
doniečių falangos. Antrasis legionas paprastai rikiuodavosi gre- 
ta pirmojo. Abu legionai sudarydavo vieną liniją. Šios linijos 
galuose rikiuodavosi raiteliai, o priekyje išskleistine rikiuote — 
grandine — išsidėstydavo lengvieji pėstininkai. 

IV A. pr. m. e. pradžioje, kariaujant su galais, konsulas 
Kamilas pakeitė legionų ginkluotę ir rikiuotę. Sunkiųjų pėsti- 
ninkų legione liko tiek pat, tačiau vietoj dviejų legionų, galin- 
čių eiti lauko tarnybą, Roma dabar turėjo keturis. 

Gerokai pasikeitė ir legiono rikiuotė. Kamilas suskirstė le- 
gioną į manipulus (lotyniškai — sauja), centūrijas (šimtines) ir 
dekūrijas (dešimtines), kas priminė šių laikų kuopas, būrius ir 
skyrius. Legionas buvo suskirstytas į 30 manipulų, kurių kiek- 
vieną sudarė dvi centurijos. 

Manipulas negalėjo veikti atskirai, savarankiškai, atitrūkęs 
nuo viso legiono. Legionas rikiuodavosi trimis linijomis, kiek- 
vienoje po 10 manipulų. Pirmąją liniją sudarė hastatų (lietuviš- 
kai „ietininkų“, iš lotynų kalbos žodžio „,hasta“ — „ietis“) 
manipulai. Kiekviename hastatų manipule buvo 120 sunkiai 
ginkluotų karių (po 60 kiekvienoje centurijoje). Iš viso pir- 
mojoje legiono linijoje išsirikiuodavo 1200 žmonių. Tai buvo 
patys jauniausi kariai. 

Antrąją liniją sudarė 10 principų („pirmųjų“) manipulų. 
Kiekviename principų manipule buvo taip pat 120 karių, taigi 
iš viso antroje linijoje 1200 žmonių. Tai vidutinio amžiaus 
kariai. | 

Trečioje linijoje esantys 10-ies manipulų kariai buvo vadi- 

ñami triarijais — „trečiaeiliais“. Triarijų manipule buvo tik 
60 žmonių (po 30 vienoje centurijoje). Triarijai buvo pagyvenę, 
prityrę kariai, dažnai lemiantys mūšio baigtį. Todėl senovės 
romėnai, norėdami pabrėžti, kad atėjo lemiamas kurio nors 
reiškinio momentas, sakydavo: „Reikalas priėjo iki triarijų“. 

Kiekvienas legionas gaudavo 1200 lengvai ginkluotų karių, 
kurie buvo vadinami velitais (greitaisiais, judriaisiais). 

Taigi iš viso legione būdavo 3000 sunkiai ginkluotų ir 
1200 lengvai ginkluotų pėstininkų. Be to, kiekvienam legionui 
išskirdavo 300 raitininkų. Tačiau romėnų legionas tebebuvo 
gramozdiškas ir neskaidomas vienetas mūšyje. 

Daugelis karų parodė, kad apeinamiesiems manevrams, prie- 
šininko sparnų apsupimui reikalingas ne toks gramozdiškas, sa- 
varankiškai veikiantis dalinys. Todėl II a. pr. m. e. pabaigoje 
Marijus, kuris visuotinį prievolininkų šaukimą pakeitė profesio- 
nalų savanorių verbavimu, įvedė mažesnį taktinį vienetą — ko- 
hortą. Tai pasidarė galima todėl, kad ilgalaikė tarnyba paruoš- 
davo daug prityrusių karių ir vadų, galinčių veikti savarankiškai. 

Kiekvienas legionas buvo suskirstytas į 10 kohortų; kohortą 
sudarė trys manipulai; manipulas susidėjo iš dviejų centurijų, 
kuriose karių skaičius dabar buvo padidintas iki 100. Taigi 
manipule buvo 200 karių, kohortoje — 600, o visame legione —- 
6000 sunkiai ginkluotų pėstininkų. Legionas rikiuodavosi trimis 
eilėmis: keturios kohortos — pirmoje ir po tris kohortas — ant- 
roje ir trečioje linijoje. 

: Kadangi kohortai buvo numatomi savarankiški taktiniai 
uždaviniai, tai kiekvienai jų priskirdavo tam tikrą skaičių 
raitininkų ir lengvai ginkluotų pėstininkų, lygiai kaip šiuolai- 
kinėse armijose atskirai veikiančiam batalionui, o kartais ir 
kuopai priskiriama artilerija ir minosvaidžiai. O jeigu kohorta 
veikdavo legiono sudėtyje, tai jos lengvieji pėstininkai ir rai- 
tininkai nebuvo išskiriami iš viso legiono raitininkų ir lengvųjų 
pėstininkų. Legiono suskirstymas į savarankiškus vienetus leido 
karvedžiui manevruoti mūšio lauke. 

Kartu Marijus pagerino legionierių apginklavimą ir padidino 
legionų skaičių. Romėnai eidavo tarnauti tik sunkiaisiais pėsti- 
ninkais, o lengvieji pėstininkai ir raitininkai buvo verbuojarni 
iš svetimšalių. 

Marijaus paruošta legiono organizacija išliko ir pirmaisiais 
Imperijos amžiais. Imperatoriai tik didino legionų skaičių. 


ROMOS ARMIJOS VADOVYBĖ 


Karalių laikotarpiu vyriausiasis romėnų kariuomenės vadas 
būdavo pats karalius. Respublikos laikais vyriausiasis vadovavi- 
mas atiteko dviem konsulams. Kai valstybei imdavo grėsti dide- 
lis pavojus ir reikėdavo griežtos vienvaldystės, vietoj konsulų 
kariuomenei vadovaudavo diktatorius. Jis išsirinkdavo raitelių 
viršininką. Skirtingai nuo lygiateisių konsulų, raitelių viršinin- 
kas buvo pavaldus diktatoriui. 

Jeigu kariuomenė būdavo perskiriama į dvi dalis, kiekvie- 
nas konsulas vadovaudavo atskirai daliai. Paprastai konsulas 
vadovaudavo dviem legionams su atitinkamu sąjungininkų ir 
pagalbinės kariuomenės kiekiu. Kai reikėdavo veikti sutelkto- 
mis jėgomis, konsulai vadovaudavo visai armijai paeiliui, kas- 
dien keisdami kits kitą. 

Išsiplėtus Romos valdoms, tekdavo vienu metu kariauti dau- 
gelyje vietų. Konsulai nepajėgdavo visur spėti, ir teisė vado- 
vauti kariuomenei buvo suteikta provincijų vietininkams. 

Kiekvienas vadas turėjo padėjėjus — legatus, kuriems kar- 
vedys kartais patikėdavo atskiras armijos dalis. Legatai taip 
pat pavaduodavo karvedį, šiam išvykus ar susirgus. 

Atskiriems legionams vadovavo karvedžiui pavaldūs karo 
tribūnai. Jų būdavo po 6 kiekvienam legionui, kiekviena tribū- 
nų pora vadovaudavo legionui du mėnesius, kasdien keisdamie- 
si. Po to jie valdžią perduodavo kitai porai. Julijus Cezaris 
pakeitė šią nepatogią legiono vadų keitimo sistemą ir karo 

tribūnus padarė kohortų viršininkais. Legioniamš vadovauti pd- 
skyrė legatus. 

Tribūnams buvo pavaldūs centurionai — šimtininkai. Tribū- 
nai skirdavo jais geriausius legionierius. Dažnai šitai darydavo 
pats vyriausiasis vadas. Kiekvienas centurionas vadovavo savo 
centurijai, be to, pirmosios centurijos centurionas buvo dar ir 
viso manipulo vadas. Centurionai turėjo teisę mušti kareivius. 
Jie visada nešiodavosi vynuogienoją — romėnišką rykštę, kuri 
retai būdavo nenaudojama. Romėnų rašytojas Tacitas pasakoja 
apie vieną centurioną, kurį visa armija žinojo pravarde ,„Duokš 
kitą!“ Kai rykštė sulūždavo į kareivio nugarą, tas šimtininkas 
kapotai komanduodavo: „„Duokš kitą!“, kad galima būtų mušti 
toliau. Po Marijaus reformos įtakingiausi legione pasidarė cen- 
turionai, vadovaujantys triarijų manipulams. Juos dargi kvies- 
davo į karo tarybą kartu su legatais ir tribūnais. Mūšio metu 
centurionas būdavo dešiniajame savo centurijos sparne. Iš čia 
būdavo patogiau vadovauti dalinių veiksmams. 

Be centurionų, romėnų armijoje buvo ir jaunesniųjų vadų, 
primenančių mūsų viršilas. Sakysim, kiekvienoje centurijoje 
buvo centuriono padėjėjas, kuris tvarkė centurijos sąskaitas 
ir ūkinę dalį. Kaip ir dabartinės armijos, ir romėnų kariuomenė 
turėjo vėliavnešius. Kiekviena centurija turėjo savo ženklą, 
kurį sudarė ietis su skersiniu, prie kurio būdavo pritvirtinamas 
balto arba raudono audeklo gabalas. Manipulai, o po Marijaus 
reformos ir kohortos turėjo savo ženklus. Tai buvo ilgos ietys 
su skersiniu, virš kurio pritvirtindavo žvėries (vilko, dramblio, 
arklio arba šerno) atvaizdą. Po gyvulio figūra prikaldavo meta- 
linę lentelę su manipulo arba kohortos numeriu. Jeigu kohorta 
atlikdavo žygdarbį, tai ant jos ženklo pritvirtindavo apdovanoji- 
mą. Šis karinis paprotys yra išlikęs ir dabar: kariuomenės dali- 
nio gautas apdovanojimas prisegamas prie jo vėliavos. 

Po Marijaus reformos legiono ženklas buvo bronzinis arba 
sidabrinis erelis. Imperatorių laikais erelį dirbdavo iš aukso. 
Netekti vėliavos arba ženklo buvo laikoma didžiausia gėda. 

Kiekvienas legionierius privalėjo ginti legiono, kohortos ar 
centurijos ženklą iki paskutinio kraujo lašo. Pasitaikydavo, 
kad sunkiomis mūšio akimirkomis karvedys mesdavo legiono 
ženklą į priešų minią, kad paskatintų karius jį atsiimti ir tuo 
pačiu išsklaidytų priešą. 

Pirmasis dalykas, kurio mokydavo romėnų naujokus,— ne- 
nukrypstamai sekti savo dalinio ženklą. Romėnų vėliavnešiai 
buvo patys stipriausi ir labiausiai patyrę kariai, juos visi 
labai gerbė. 

Kol sąjungininkų kariuomenė dar nebuvo susiliejusi su le- 
gionais, jai vadovavo trys sąjungininkų prefektai, kuriuos pa- 
rinkdavo konsulai iš romėnų piliečių. Sąjungininkų kohortų 
vadus rinkdavo patys sąjungininkai. 

Daug dėmesio romėnai skyrė intendantūrai, gerai armijos 
aprūpinimo organizacijai. Senovėje ne kartą didžiulės armijos 
yra iškrikusios dėl blogo tiekimo. Pavergiant Galiją, prieš 
Cezarį traukė didžiulės belgų genčių sąjungos pajėgos. Cezaris 
jas nugalėjo todėl, kad, gerai įsitvirtinęs ir užsitikrinęs regu- 
liarų maisto tiekimą, vengė mūšio. Belgų armijoje, kuri netu- 
Iėjo intendantūros ir nusiaubė apylinkes, prasidėjo badas, ir 
belgai turėjo skirstytis į namus. Tuo pasinaudojo Cezaris: 
jis įsiveržė į jų žemes ir pavergė kiekvieną gentį atskirai. 

Romėnų intendantūros viršininkas buvo kvėstorius. Jis suda- 
rydavo su pirkliais sutartis maistui ir pašarui armijai tiekti, 


ga. Kiekviena centurija turėjo savo pašarininkus, atsakingus už 
savo dalinio aprūpinimą. Atskiras intendantūros valdininkas, 
kaip šiuolaikinėje armijoje kaptenarmusas, dalijo kareiviams 
maisto produktus. Štabe buvo raštininkų, sąskaitininkų, kasi- 
ninkų, mokėjusių kareiviams algas, žynių būrėjų, gydytojų, 
sandėlių vedėjų, karo policijos valdininkų, šnipų ir trimitininkų 
signalininkų etatai. 

Visi signalai buvo duodami trimitu. Signalą puolimui arba 
atsitraukimui duodavo ilgu tiesiu trimitu. Trimito garsas -viso- 

se kohortose buvo pakartojamas riestais rageliais. Keičiantis 
sargyboms, trimituodavo trimitu bucina. Kavalerijoje buvo var- 
tojamas ypatingas ilgas trimitas riestu galu. Signalą kariuome- 
nei susirinkti duodavo visi armijos trimitininkai, išsirikiavę 
priešais karvedžio palapinę. 


LEGIONIERIAUS GINKLUOTĖ 


Iki XVII a. visas Europos armijas sudarė muškietininkai — 
šauliai ir ietininkai — kareiviai, ginkluoti ietimis artimoms kau- 
tynėms. Dėl to susidarydavo daug nepatogumų: muškietininkai 
būdavo bejėgiai durtynėse, o ietininkai — nenaudingi susišaudy- 
mo metu. Tų laikų ginklininkai suko galvas, kaip šaltąjį ginklą 
sujungti su šaunamuoju. Buvo atlikta daug bandymų. Pagamin- 
tas netgi toks keistas ginklas, kaip pistoletas, kuris kartu atsto- 
jo kirvį. Tačiau tai buvo tik gramozdiški ir nepatogūs. todėl 
plačiau nepaplitę įrankiai. 

Pagaliau XVII a. Prancūzijoje buvo išrastas durtuvas. Šau- 
tuvas su durtuvu įgalino karį sėkmingai kovoti ir artimose, 
ir tolimose kautynėse. Neliko susišaudymo metu nenaudingų 
ietininkų. Padidėjo kariuomenės dalinių ugnies galia, dabar 
kiekvienas kareivis turėjo šaunamąjį ginklą. Prancūzijos armija 
Liudviko XIV laikais tapo pavyzdžiu kitoms to meto armijoms. 

Senovės Graikijoje, kaip iki XVII a. Europos armijose, ka- 
riai buvo skirstomi į sunkiai ginkluotus hoplitus, kurių dvimet- 
rės ietys tiko tik durtynėms, ir lengvai ginkluotus laidyklinin- 
kus bei lankininkus, kurie buvo naudingi tik iš didesnio atstu- 
mo. Įveikti šį nepatogumą senovėje buvo dar sunkiau, negu 
Europos meistrams XVII amžiuje. 

Hoplitas būtinai turėdavo ietį ir skydą, tad abi jo rankos 
būdavo užimtos. Lankininkas neturėjo skydo, nes šaudyti reikė- 
jo abiem rankomis. Tačiau, neturėdamas skydo, lankininkas 
darydavosi nenaudingas artimose kautynėse. O padaryti toki 

lanką, kad jis kartu būtų ietis ar 
kalavijas, buvo visiškai neįmano- 
ma. Tačiau romėnai sugebėjo rasti 
išeitį iš šios, atrodo, beviltiškos 
išeities. Jiems pavyko įduoti tam 
pačiam kariui ir svaidomąjį gink- 
lą, ir ginklą artimoms kautynėms. 

Senovėje romėnų ginkluotė ne- 
siskyrė nuo graikų: pagrindinis 
sunkiai ginkluoto pėstininko gink- 
las buvo ietis artimoms kauty- 
nėms. Pūnų karų metu Romos 
legionierių ginkluotė pasikeitė. 
Romėnai savo karius ginkluodavo 
svaidomąja ietimi — pilumu ir dvi- 
ašmeniu kalaviju. Ši ginkluotė 
buvo perimta iš Hanibalo samdi- 
nių ispanų. Pilumas — tai dvimetrė 
svaidomoji ietis. Ją sudarė metro 
ilgio uosinis kotas ir 1—2 cm sto- 
rio geležinis strypas nusmailintu 
galu. Dažnai šis nusmailinimas dar 
turėdavo įrantas. 

Strypas būdavo gaminamas iš 
prastai iškaltos geležies ir greitai 
linkdavo, todėl jį užmaudavo ant 
medinio koto. Be pilumo, Romos 
legionierius turėjo dviašmenį ispa- 
niškojo tipo kalaviją Jo ilgis 
58 cm. Iš jų 15 cm teko rankenai, 
padarytai iš medžio, kaulo ar ra- 


Legionierius su visa ginkluo- 
te (pagal I m. e. a. antkapį, 
rastą Visbadene, Vokietijoje). 
Matyti metalinis šalmas su sulto- 
nu, šarvai (lorika), skydas (sku- 
tumas) su apvaliu iškilimu (um- 
bonu), kalavijas (gladijus) su 
perpete (balteus), sunki metalinė 
ietis (pilumas), kareiviški batai 
(kaligai) 


go. Kalaviją nešiodavo makštyse iš dviejų medinių lystelių, 
aptrauktų oda ir suveržtų bronzinėmis juostelėmis. Prie šių 
juostelių pritvirtindavo žiedus perpetei. Perpetę su kalaviju 

makštyse legionieriai persimesdavo per kairįjį petį, ir kalavijas 
makštyse visada kabėdavo iš dešinės pusės. Taip buvo padaryta 
tam, kad, traukiant kalaviją, nereikėtų traukti į šalį kairės 
rankos su skydu ir tuo pačiu nors akimirkai atsidengti. Centu- 
rionai ir aukštieji karininkai neturėjo skydų, todėl kalaviją 
nešiojo kairėje pusėje. 

Taip ginkluotas legionierius buvo stipresnis už graikų sun- 
kiai ginkluotą hoplitą. Legionierius galėjo kliudyti priešą per 
atstumą svaidomąja ietimi ir kautis kalaviju kirstynėse. Pana- 
šiai kaip ginkluotas šautuvu su durklu prancūzų pėstininkas 
XVII amžiuje, Romos legionierius turėjo savo rankose artimų 
ir tolimų kautynių ginklus. Graikų kariuomenėje tolimam mū- 
šiui tiko tik laidyklininkai, trumpakočių iečių svaidytojai, lanki- 
ninkai, Romos armijoje ne tik lengvai, bet ir sunkiai ginkluoti 
kariai galėjo kautis per atstumą. Suartėjusios su priešu per 
15—20 m. pirmosios Romos legionierių eilės svaidė pilumus. 

Pilumas buvo taip sukonstruotas, kad, įstrigęs netgi ne į 
priešą, o į skydą, darydavo neatitaisomą žalą. Pataikęs į prie- 
šo skydą, geležinis pilumo antgalis kiek sulinkdavo, kotas 
nusvirdavo ir vilkdavosi žeme. Ištraukti pilumą iš skydo 
trukdė nusmailintojo galo įrantos, be to, tam nebuvo laiko: 
paleidę pilumo salvę, Romos legionieriai su plikais kalavijais 
veržliai užgriūdavo priešą. 

Įsivaizduokite karį, kurio skyde įstrigusi ir velkasi žeme 
dviejų metrų kartis. O jam reikia gintis nuo puolančio prie- 
šo. Vienintelė išeitis — mesti skydą su mataruojančiu dvi- 
metriu pilumu ir kautis be priedangos, tuo tarpų priešas 
veikia ir kalaviju, ir skydu. Aišku, kurioj pusėj pranašumas. 

Kalaviju ginkluotas karys artimose kautynėse būdavo 
pranašesnis už ietininką. Ilga ietimi sunku smogti stiprų ir 
taiklų smūgį; trumpu ginklu lengviau pramušti stiprius šar- 
vus, negu ilgu. Ilga ietis trukdo atremti smūgius, fechtuotis. 
Trumpu ginklu vienodai lengva ir kirsti, ir atremti smūgius. 
Puldamas ietininką, kalaviju ginkluotas karys lengvai galėjo, 

atrėmęs ieties smūgį, prasmukti pro jos apačią arba pro šalį 
ir taip suartėti su priešu, kad ilga ietis pasidarytų ne- 
naudinga. 

Daugelis senovės tautų, sakysim, graikai ir makedoniečiai, 
artimoms kautynėms buvo linkę vartoti ilgas ietis. Ietis atsi- 
eidavo pigiau nei kalavijas, nes jai reikėdavo mažiau metalo, 
be to, ji galėjo būti žemos kokybės, ypač jeigu gaminamas 
trumpas antgalis, kaip kad darydavo graikai ir makedonie- 
čiai. Kitas reikalas — kalavijas. Jam pagaminti reikia aukš- 
čiausios rūšies plieno ir didelio meistriškumo, todėl jis atsi- 
eina labai brangiai. Taigi graikai ir makedoniečiai tenkinosi 
tuo, kad savo hoplitus apginkluodavo ilgu peiliu vietoje ka- 
lavijo, ir svarbiausiu ginklu laikė ietį. 

Romėnai galvojo kitaip. Svarbiausiu sunkiai ginkluotų ka- 
rių ginklu jie padarė brangų, bet užtat patogesnį kalaviją. 
Be to, jie gamindavo tokius kalavijus, kuriais buvo galima 
prieša ne tik kapoti, bet ir durti kaip špaga. Romėnai gerai 
suprato, kad durdamas karys mažiau atsidengia priešui, negu 
kirsdamas. 

Romėnu istorikas Titas Livijus, pasakodamas apie pirmaiį 
romėnų mūšį su mMakedoniečiais, rašo, kokį baisų įspūdį darė 
makedoniečių kariams žaizdos, padarytos romėnų kalavijais: 
„Įprate kovoti su graikais bei iliriečiais ir matyti žaizdas, 
padarytas svaidomųjų iečių, strėlių ir tik retkarčiais iečių 
artimoms kautynėms, dabar jie matė kūnus, sumaitotus ispa- 
nišku kalaviju, atkirstas kartu su pečiais rankas, galvas, nu- 
kirstas su kaklu, perskrostus pilvus, išvirtusius vidurius ir 
kitas šlykščias žaizdas. Makedoniečiai baisėjosi, prieš kokį 
ginklą ir prieš kokius žmones jiems reikės kautis“. 

Romėnų legionieriaus puolamasis ginklas buvo paskutinis 
to meto karinės technikos žodis. 

Daug dėmesio romėnai skyrė ir karių gynimosi ginklams. 
Legionieriaus galvą saugojo šalmas, seniausiais laikais bron- 
zinis, o vėliau geležinis. Prie jo pritaisytos plokštelės dar 

dengė skruostus ir kaklą. Šalmą kartais puošdavo iš šonų 
gyvatės pavidalo spiralėmis, į kurias įkišdavo plunksnų sulto- 
nus. Vėliau vienintelis geležinio šalmo papuošalas buvo meta- 
linė skiauterė. Romėnų šalmo viršūnėje buvo žiedas. Per jį 
perverdavo diržą, ir žygyje šalmą nešiodavosi prie juosmens 
arba už nugaros, kaip ir dabar. 

Legionieriaus krūtinę saugojo šarvai. Iš pradžių tai buvo 
dvi bronzinės plokštės, tvirtai sujungtos tarpusavyje iš vie- 
nos pusės diržais, o iš kitos turėjusios diržus, susegamus 
sagtimis. Tokie šarvai atsiskleisdavo ir susiglausdavo kaip 
geldutė, likdavo tik skylė rankoms. Jie saugojo tik krūtinę 
ir nugarą. Pilvui apsaugoti ant šarvų užsijuosdavo odinę 
juostą su prisiūtomis prie jo skardelėmis. Prie juostos pri- 
tvirtindavo kabančius diržus, irgi aptaisytus metalinėmis 
plokštelėmis. Šie diržai sudarydavo savotišką sijonėlį, sau- 
dantį kario klubus. Vėliau šarvai buvo daromi iš plačių 
geležies arba plieno juostų, kurios uždengdavo kario krūtinę 
ir nugarą horizontaliais lankais. Kitos juostos, einančios per 
pečius nuo krūtinės ant nugaros, saugojo nuo smūgių vir- 
šutinę kūno dalį. 

Imperijos laikais pagalbinėje kariuomenėje atsiranda šar- 
viniai marškiniai, kailiniai ir audekliniai šarvai. Šarviniai 
marškiniai — tai marškiniai iš perpintų metaliniu žiedų. Kai- 
linius šarvus sudarė kailiniai drabužiai, apsiūti metaliniais, 
rago arba kaulo žvynais. Audeklinius šarvus darydavo iš 
sudygsniuoto kaip vatinukas kelių sluoksnių audeklo. Šį au- 
deklinį vatinuką įmirkydavo druskos tirpale, ir džiūdamas jis 
sukietėdavo kaip akmuo: jį galėjai prakirsti tik kirviu. Au- 
deklinius šarvus dėvėjo lengvai ginkluoti lankininkai, lai- 
dyklininkai ir iečių svaidytojai. 

Seniausiais laikais sunkiai ginkluoti romėnų kariai kojoms 
apsaugoti užsidėdavo antblauzdžius. Vėliau antblauzdis buvo 
paliktas tik ant dešinės kojos, kuri fechtuojantis buvo atsta- 

Romėnų šarvai (pagal atvaizdus ant Trajano kolonos Romoje). 


1—2. Sarvai iš metalinių plokštelių, labiausiai paplitę Romos armijoje. 3. Zvyni- 

niai šarvai. 4. Audekliniai šarvai (buvo gaminami iš kelių sluoksnių audeklo, 

įmirkyto druskos tirpale; išdžiūvęs audeklas pasidarydavo tvirtas kaip akmuo). 
5. Romėnų skydai (skutumai) 


toma į priekį ir nepridengiama skydu. Imperatorių laikais 
antkojų buvo atsisakyta, jie palikti tik centurionams. 
Esminė legionierių gynimosi ginklų dalis buvo skydas. 
Karalių laikais sunkiai ginkluoti romėnų pėstininkai nešioda- 
vo nedidelius apskritus varinius skydus, kaip ir graikų 
hoplitai. Po karų su galais IV a. pr. m. e. Romos legionieriai 
gavo naujus didelius skydus —skūtumus. Sunkiai ginkluoti 

pėstininkai juos nešiojo Respublikos laikotarpiu ir pirmaisiais 
trimis Imperijos amžiais. 

Kad įsivaizduotumėte, kaip atrodė skutumai, paimkite po- 
pieriaus lapelį ir kiek palenkite vieną prie kito popieriaus 
kraštus. Popieriaus lapelis įgaus pusės ritinio formą. Tokios 
pusės ritinio formos ir buvo romėnų skutumas. Jį darydavo 
iš lengvų, gerai išdžiovintų, glaudžiai suleistų ir lenktų dre- 
bulės arba tuopos lentelių. Šiuos medinius griaučius aptrauk- 
davo pirmiausia audeklu, o po to jaučio oda. Paskui kraštus 
sutvirtindavo geležine juostele. Dvi tokios metalinės juostelės 
susikryžiuodavo išorinėje pusėje per skydo vidurį. Šioje san- 
dūroje pritvirtindavo gaubtą smailiaviršūnį metalinį umboną. 
Umbonas būdavo tuščiaviduris ir atsisukdavo. Todėl romėnų 
legionieriams prisuktas prie skydo umbonas atstodavo kišene. 
Jie laikydavo jame pinigus, skustuvą ir kitus smulkius daik- 
tus. Išorinę umbono pusę puošdavo graviruotomis figūromis. 
Vidinėje pusėje rašydavo savininko vardą ir kohortos 
bei centurijos numerį. Žygio metu legionierius nešdavosi 
skydą už diržo ant pečių. Mūšiui skydą užsidėdavo ant kairės 
rankos. Tam reikalui skyde iš vidaus buvo didelė diržo kilpa 
ir metalinė ąsa. Legionierius, užsidėdamas skydą. prakišdavo 
ranką iki alkūnės pro kilpa ir suimdavo metalinę ąsą. Taigi 
skydas tvirtai laikėsi ant rankos. 

Raitininkai buvo ginkluoti kalavijais ir ilgomis ietimis 
artimoms kautynėms. Jų kalavijai buvo ilgesni, negu pėsti- 
ninkų, kad galima būtų pasiekti ant arklio sėdintį priešą. 
Paprastai romėnų kavaleristai naudodavosi sarmatų kalavijais. 
Romėnų ir saiungininkų raitelių gynimosi ginklai niekuo ne- 
siskyrė nuo legionierių ginklų. Pagalbinės kariuomenės raiti- 
ninkai, kaip jau buvo sakyta, dėvėjo šarvinius marškinius ir 
kailinius šarvus. 

Sunkiosios kavalerijos ne tik raitininkus, bet ir arklius 
dengė ginamoji ginkluotė. Arklio šarvus paprastai sudarydavo 
bronzinis antgalvis su skylėmis akims ir bronzinis antkrūtinis, 

kuris būdavo diržais pritvirtinamas prie užtiesalo arba kilimo, 
atstojusio balną. Kartais visą arklį apdengdavo kailiniais šar- 
vais. Senovės raitininkai nešiojo pentinus, tačiau dar nebuvo 
išgalvoję balnakilpių. Jojimas be balnakilpių smarkiai smukdė 
senovės kavalerijos kovingumą. 

Raitininkas neturėjo kojoms atramos, todėl netvirtai lai- 
kėsi balne. Jis negalėjo kirsti, atsistojęs balnakilpėse, kaip šių 
laikų kavaleristas. Smogdamas ietimi, jis negalėjo panaudoti 
viso savo, o taip pat arklio svorio. Senovės raitininkas veikė 
tik viršutine kūno puse, didžiausiomis pastangomis siekdamas 
išsilaikyti balne. Todėl senovės kavalerijos veiksmai buvo ne 
tokie sėkmingi, kaip raitininkų veiksmai vėlesniais laikais. 

Daugelis užduočių, kurias lengvai atlieka dabartinė kava- 
lerija, buvo neįkandamas riešutas senovės raitininkams. Seno- 
vės žmonės nemokėjo kaustyti arklių. Nekaustyti kovos žirgai 
greitai pamušdavo kojas. Dažnai pasitaikydavo, kad dėl pa- 
muštų kanopų ištisi romėnų ir graikų raitininkų būriai išeidavo 
iš rikiuotės. Arklių kojoms apsaugoti romėnai vartodavo tam 
tikrus „arklių sandalus“ — vyžas, pririšamas prie kanopų. Ta- 
čiau tokios vyžos būdavo labai nepatogios ir jas vartodavo 
gana retai, 

Lengvai ginkluotų pėstininkų ginklai buvo laidyklė ak- 
menims mėtyti, lankas su strėlėmis ir lengvos svaidomosios 
ietys. Lengvai ginkluoti kariai turėjo audeklinius šarvus ir 
odinius šalmus. Apskritus arba pusapskričius odinius skydus 
nešiojo tik iečių svaidytojai. Laidyklininkų ir lankininkų ran- 
kos turėjo būti laisvos, todėl jie skydų neturėdavo. 


ROMOS ARMIJA ŽYGYJE 
Be ginkluotės, kuri vaidina didžiulį vaidmenį mūšio metu, 
didelę įtaką kovinių operacijų baigčiai turi taip pat armijos 
paslankumas, jos manevringumas. Didesnis manevringumas 
įgalina apeiti priešą iš užnugario ir, atkirtus jį nuo tiekinio 

bazių, priverst pasiduoti arba stoti į mūšį nepalankiomis są- 
lygomis, turint mažai vilties laimėti. Kariškiai sako, kad lai- 
mėti karą galima „ugnimi“, t. y. geresne ginkluote, arba ,„ma- 
nevru“, t. y. dideliu paslankumu. 

Kartais pergalę lemia geresnė ginkluotė, kartais didesnis 
manevringumas. Sakysim, per „pirmąjį Italijos— Abisinijos 
karą (1893—1896 m.) ištvermingi abisinų kariai, mokėję grei- 
tai žygiuoti kalnuose, apsupo ir visiškai sutriuškino ties 
Aduos miestu geriau ginkluotą grobikų italų armiją. Antrojo 
pasaulinio karo metais amerikiečiai tik visapusiško ginkluotės 
pranašumo dėka ne kartą yra įveikę paslankesnius ir ištver- 
mingesnius japonus. 

Įvairiais laikais kariniai specialistai šiuo klausimu nebuvo 
vieningos nuomonės. Vieni sakė, jog svarbiau būti pranašes- 
niam apsiginklavimu, kiti — manevringumu. O daugelis žymių 
karvedžių laikėsi netgi tos nuomonės, kad prityręs karo va- 
das galįs laimėti karą vien sumaniais manevrais, nė karto 
nestodamas į rimtą mūšį. 

Iš tikrųjų pergalę dažniausiai lemia sumanus ugnies ir 
manevro suderinimas. 

Armijos manevringumas susijęs su žygio rikiuote, užtikri- 
nančia kariuomenės saugumą žygio metu, su reguliariu perme- 
tamų karinių dalinių aprūpinimu maisto produktais, su maršų 
tempu, kad kareiviai Žygiuotų gana sparčiai, tačiau nepa- 
vargtų ir turėtų jėgų tiesiog iš Žygio rikiuotės stoti į mūšį. 

Taigi norint įvertinti Romos armijos manevringumą, reikia 
žinoti jos aprūpinimo sistemą, maršų tempus ir žygio ri- 
kiuotę. 

Žygyje Romos armija judėjo ilga kolona. Priešakyje žengė 
žvalgai. Jie ne tik rinkdavo duomenis apie priešą, bet ir tu- 
1ėdavo numatyti vietą stovyklai. Iš paskos žygiuodavo prie- 
šakinis būrys, kurį sudarė raitininkai ir lengvai ginkluoti pės- 
tininkai. Po jų traukė legionai, kurių kiekvieną lydėjo gur- 
guolė. Koloną užbaigdavo lengvai ginkluota kariuomenė. 

Esant netoliese priešui, pagrindinės kariuomenės pajėgos 
žygiuodavo kovine rikiuote, o visa armijos gurguolė, dengia- 
ma dalies legionų ir raitininkų, slinkdavo iš paskos. Jeigu 
armijai grėsė staigus priešo užpuolimas, kariuomenė rikiuoda- 
vosi keturkampiu, iš visų pusių apsupdama gurguolę. 

Atsitraukdami romėnai gurguolę pasiųsdavo į priekį su da- 
limi kariuomenės, o pagrindinės jėgos sekdavo iš paskos. 
Romėnų gurguolęe sudarė nešuliniai ir kinkomi gyvuliai; tarp 
kitko, kiekviena dekurija, kiekviena centurija, manipulas, 
kohorta ir legionas turėjo savo gurguoles. Dekurija — 10 vie- 
noje palapinėje gyvenusių žmonių — turėdavo mulą. 

Kiekvienas Romos legionierius privalėjo turėti maisto at- 
sargų šešiolikai dienų. Be to, jis turėdavo indą, pintinę, virvę, 
kastuvą, piūklą, kirvį, kartais ir kuolus stovyklos stačiatvorei. 
Kiekviena dekurija turėjo rankinį malūną, nes duonos davinį 
gaudavo grūdais. 

Dalį šio bagažo — nešulius — sukraudavo ant mulo, priskir- 
to dekurijai, o dalį kareiviai nešdavo patys. Vienam legionie- 
riui tekdavo iki 41 kg svorio krovinys, todėl romėnai pa- 
prastai apsiribodavo trumpais žygiais po 12—14 km per 
dieną. Be šių atsargų, buvo dar ir bendros visos kariuomenės 
atsargos, kurias veždavo jaučiai. Jeigu reikėdavo atlikti ilges- 
nius žygius, kareiviai dalį savo bagažo sudėdavo į vežimus. 
Prieš mūšį kariai palikdavo savo daiktus stovykloje, saugomą 
stovyklos įgulos, ir stodavo į mūšį be jų. 


ROMĖNŲ KARIUOMENĖ MŪŠYJE 


„Frontas pralaužtas. Vokiečiai jau šiame krante, jau slenka 
į gilumą. Jie eina ir čia, link mūsų, bet ne iš ten, kur kelią 
kerta apkasai, kur juos pasirengę kulkomis sutikti prigludę 
prie ambrazūrų kariai, kur kiekvieną žemės lopą prišaudė 
mūsų patrankos ir kulkosvaidžiai. Jie eina iš šono ir iš užnu- 
gario neginamu lauku, kur priešais juos nėra fronto... 

Karinė rikiuotė, karinis stuburkaulis buvo sugniuždyti 
staigiu puolimu ir iškriko. Dar niekas nebėgo, tačiau vienas 
raudonarmietis, neatplėšdamas akių nuo kylančių šviesos rė- 
žių, lėtai mindžikavo, lėtai slinko į šalį palei krantą. Kol kas 
lėtai... kol kas vienas... Bet jeigu ims bėgti, tai ar nesileis 
bėgti paskui jį visi?“ 

Taip A. Bekas apysakoje ,„Volokolamsko plentas“ perteikia 
garsiosios Panfilovo divizijos bataliono vado Baurdžano Mo- 
myšo-Ulos prisiminimus apie tai, kaip mūsų linijas pralaužė 
vokiečių kariuomenė. 

Iš šio pasakojimo galima suprasti, kokią baimę kelia prasi- 
veržimas netgi šių laikų kariams, gerai apmokytiems ir pui- 
kiai ginkluotiems. 

Dabar įsivaizduokite, kaip priešo prasiveržimas įbaugin- 
davo tokią prastai apmokytą kariuomenę, kaip, sakysim, grai- 
kų arba romėnų apsauginė piliečių kariuomenė. Be to, turėkite 
galvoje dar ir tai, kad dabar, išradus toli šaudančius pabūk- 
lus, šiuolaikinio mūšio tempas sulėtėjo, mūšiai trunka keletą 
dienų, bent jau keletą valandų. Netgi šiuo atveju, kurį aprašo 
Bekas, vadas turėjo savo dispozicijoje ne vieną minute. Per 
tą laiką jis gali atsipeikėti, priimti reikiamą sprendimą. 

Senovėje, kai priešininkai susiremdavo betarpiškai, kai jie 
stodavo į kirstynes, taigi į kur kas trumpesnes, negu šiais 
laikais, kautynes, vadai atsakingus sprendimus priimti turė- 
davo akimirksniu. Todėl senovėje kovos linijos pralaužimas 
kėlė dar didesnį siaubą, negu šiais laikais. 

Tuo tarpu pralaužti kovos liniją senovėje buvo lengviau, 
negu dabar. Graikų falangos gylis — paprastai 8 žmonės, sto- 
vintys glaudžiai vienas paskui kitą; makedoniečių falangos 
gylis — 16 žmonių. Pasakojama, kad karo tarp Egipto kara- 
liaus Ptolomėjaus IV ir Sirijos karaliaus Antiocho III metu 
mūšyje prie Rafijos (217 m. pr. m. e.) egiptiečių falangą su- 
darė 12000 žmonių, neskaitant raitininkų ir lengvųjų pėsti- 
ninkų. Pamėginkite įsivaizduoti šios gana gilios ir išilgai 

fronto labai ištįsiišios didžiulės žmoūių masės puolimą. Dei 
kiekvieno krūmo, mažiausio vietovės nelygumo šioje didžiu- 
lėję masėje kai kur susidarydavo spragos, kai kur susigrū- 
dimai. Artėjant į priešą, šios spragos falangai būdavo pražū- 
tingos. Į jas mesdavosi priešai, ir šie tarpai virsdavo prasi- 
veržimais, įgalinančiais pulti iš šono ir iš užnugario. 

Taip atsitiko mūšyje prie Kinoskefalų Graikijoje 197 m. 
pr. m. e., kur Makedonijos karaliaus Filypo V falangą, dėl 
nelygios vietovės sutrikus gretoms, romėnai pralaužė ir su- 
mušė. Taigi puolančiajai falangai reikėjo lygaus lauko. 

Karalių laikotarpiu romėnai, kaip ir graikai bei makedo- 
niečiai, mūšiui rikiuodavosi falanga. Tačiau po karų su ga- 
lais romėnai įvedė rikiavimąsi manipulais: kiekvienas legionas 
rikiuodavosi trimis linijomis, po 10 manipulų kiekvienoje. Ši 
nauja rikiuotė buvo kur kas pranašesnė už graikų ir make- 
doniečių falangą. Falanga puolė ištisine mase. Romėnų legio- 
nas artėdavo į priešą, išlaikydamas dešimties—dvidešimties 
žingsnių atstumą tarp visų trijų linijų ir kelių žingsnių tar- 
pus tarp tos pačios linijos manipulų. 

Tokia rikiuotė įgalindavo pulti bet kokia vietove. Jeigu 
pasitaikydavo kliūtis ir susidarydavo didelis tarpas priešaki- 
nėje manipulų linijoje, vienas ar du antros linijos manipulai 
paspartindavo žingsnį ir užpildydavo jį. Be to, esant tam 
tikriems tarpams tarp vienos linijos manipulų, nebūdavo susi- 
grūdimų — manipulai tik arčiau sueidavo ir tarpai išnykdavo. 

Įsivaizduokite falangos puolimą. Falangos kelyje — krūmai 
arba kitos kokios kliūtys. Taigi kai kur susidaro tarpai, kai 
kur susigrūdimai. Apėjusi krūmą, falanga negali iškart susi- 
tvarkyti, tam reikėtų truputį stabtelėti, išsilygiuoti. O priešas 
nesnaudžia. Jis stengiasi atakuoti falangą kaip tik tuo metu, 
kai ji baigia apeiti kliūtį, kol ji dar sutrikusi. Smūgis į su- 
trikusią falangą visada baigiasi jos pralaužimu ir žuvimu. 

Dabar pamėginkite įsivaizduoti, kaip puola legionas, išri- 
kiuotas manipulais. Apeinant kliūtį, pirmoje manipulų linijoje 

susidarė spraga. Tačiau tarpai tarp viėnos linijos manipulų 
lengvai užpildomi: kai tik pirmoji linija įveikia kliūtį, antros 
linijos manipulai, esantys už spragos, paspartina žingsnį, išei- 
na į priekį ir užpildo spragą. Priešo link slenka vėl ištisinė 
linija. Jeigu vėl susidaro spraga, ją užpildo trečios linijos 
manipulai. Visai priartėję prie priešo, visų trijų linijų mani- 
pulai susieina į vieną glaudžią masę ir atakuoja kaip įprastinė 
falanga. Taigi romėnų manipulų legionas — tai ta pati falanga, 
tik suskirstyta ir išrikiuota taip, kad galėtų veikti bet kokioje 
vietovėje. 

Rikiavimasis manipulais buvo išgalvotas daugiausia prie- 
šo prasiveržimams greitai likviduoti. Jį pagimdė kovos linijų 
pralaužimo baimė. 

Tačiau kovos linijos pralaužimas nėra pavojingiausias da- 
lykas, gresiantis kariuomenei mūšyje. l 

„Bataliono frontas, iš naujo pažymėtas žemėlapyje, buvo 
išlenktas kaip pasaga. Abu galai apkapoti, abu rėmėsi į tuš- 
tumą. Ne, ne į tuštumą. Buvo kaimynai. Iš dešinės kaimynai 
buvo vokiečiai; iš kairės kaimynai buvo vokiečiai; iš užpakalio 
nepridengtame užnugaryje, kur Rachimovas pritraukė du kul- 
kosvaidžius ir išstatė sargybas,— iš užpakalio irgi vokiečiai“. 

Taip rašytojas A. Bekas apysakoje ,„Volokolamsko plentas“ 
aprašo vokiečių apsuptą batalioną, kuriam vadovavo Baurdža- 
nas Momyšas-Ula. 

„Apsupimas“ — baisus žodis, žinomas visiems karo daly- 
viams. Apsupimas įvykdomas, pralaužus fronto liniją arba 
apėjus iš sparno. Priešas apeina kariuomenę iš šono ir už- 
griūva neginamą užnugarį. Apsupimas atremiamas, panaudo- 
jant rezervus. Tie kulkosvaidžiai, kuriais Rachimovas pridengė 
savo užnugarį, buvo apsupto bataliono rezervas. Šie rezervai 
buvo labai silpni, kad galėtų atremti apsupimą; jų užteko tik 
bataliono užnugariui šiek tiek pridengti. 

Senovės egiptiečiai, asirai, persai, graikai, makedoniečiai 
ir romėnai iki II Pūnų karo neturėdavo rezervų. Kiekvienas 

prašiveržimas arba apėjimas buvo tolygus kariuomenės prá- 

Pabandykite įsivaizduoti falangą ar netgi manipulų legio- 
ną, mūšio įkarštyje apeitą priešo. Atrodo, kas gali būti pa- 
prastesnio: falangos užpakalinės eilės arba užpakaliniai le- 
giono manipulai turi apsisukti, atsigręžti į priešą ir pridengti 
užnugarį. 

Tačiau gyvenimas parodė, kad tai visiškai neįmanoma. 
Viena, vadovauti kariams, suėjusiems į artimą mūšį, nega- 
lima. Kiekvienas jų taip užsiėmęs grumtynėmis, kad nieko 
negirdi ir nemato, tik savo tiesioginį priešininką; bet koks 
dėmesio atitraukimas gali atsieiti gyvybę. Antra, prasidėjus 
kirstynėms, talangos arba manipulų legiono darnios gretos 
virsdavo beforme mase. Užpakalinės šios masės eilės, kurioms 
negrėsė tiesioginis priešo kalavijų ir iečių pavojus, spaudė 
karius, stovinčius priešakinėse eilėse, trukdydami jiems trauk- 
tis atbuliems ar bėgti, ir vertė kautis. Pasukti bent dalį šių 
žmonių norimon pusėn praktiškai buvo neįmanoma. To ne- 
būtų galėjęs padaryti nė vienas autoritetingiausias vadas, juo 
labiau kad apsisukimui reikalingas laikas senovėje, kai žmo- 
nės neturėjo šaunamųjų ginklų ir kaudavosi artimame mū- 
šyje, buvo skaičiuojamas sekundėmis: kai priešas įsiverždavo 
į kariuomenės gretas iš užnugario ar sparno, suktis būdavo 
per vėlu. 

Taigi senovės karvedžiams, neturėjusiems rezervų, tekdavo 
spręsti, atrodo, neišsprendžiamą uždavinį: ar ištęsti falangos 
irontą, ar kaip tik jį sutrumpinti, padidinant jo gylį. Kuo 
gilesnė būdavo falangos arba legiono rikiuotė, kuo daugiau 
žmonių stovėdavo vienas už kito, tuo stipresnis būdavo spau- 
dimas ir tuo lengviau falanga pralauždavo priešo frontą. Antra 
vertus, kuo gilesnė falangos rikiuotė, tuo ji trumpesnė, tuo 
lengviau ją apsupti iš sparno ir apeiti iš užnugario. 

Karvedys, ketindamas apsupti priešą, turėjo ištęsti savo 
falangą į ilgį, sumažinti jos gylį ir tuo pačiu sudaryti savo 

kariuomenei priešo prasiveržimo grėsmę; beje, tas prasiverži- 
mas gali įvykti anksčiau, negu karo vadas baigs numatytą 
apsupimą. Karvedys, planuodamas pralaužti priešo frontą, 
turėjo giliau išrikiuoti savo falangą, sutrumpinti savo frontą. 
Priešas, turintis ilgesnį frontą, galėjo apsupti tokią falangą 
anksčiau, negu karvedžiui pavyks įgyvendinti sumanytą pra- 
silaužimą. 

Romėnų manipulų rikiuotė buvo nepritaikyta apsupimui 
atremti. Manipulų legionas likdavo vieningas, išvien veikiantis 
taktinis vienetas. Jis neturėjo rezervų. Tačiau manipulų rikia- 
vimąsi buvo lengviau, negu falangų, pakeisti kariuomenės 
rikiavimu, paliekant rezervus. Falanga ir artėdama prie prie- 
šo, ir mūšio metu būdavo vieningas, neskaidomas vienetas. 
Manipulų legionas virsdavo vienalyte mase tik mūšyje. Artė- 
jant prie priešo, jis būdavo suskirstytas į atskiras linijas ir 
manipulus. Kad galėtų atremti apsupimą ir patys apsupti 
priešą, kad sudarytų rezervą, romėnams tereikėjo išlaikyti 
esamą legiono suskirstymą ir per patį mūšį. Tačiau tam pri- 
reikė daug laiko, didelės karinės patirties ir visiškai naujo 
kareivių ir vadų apmokymo. 

Per II Pūnų karą romėnai susidūrė su samdyta kartaginie- 
čių kariuomene, kuriai vadovavo Hanibalas — vienas didžiau- 
sių, jeigu ne pats didžiausias, senovės karvedys. Hanibalas 
vienas pirmųjų mūšyje panaudojo rezervus. Pasiekti. puikią 
pergalę ir apsupti romėnus prie Kanų jam pavyko, tik pa- 
naudojus rezervus. 

Baisiai pamokyti ties Kanais, romėnai įvertino rezervų 
reikšmę ir suprato, kad jie būtini. Ir štai mūšyje prie Zamos, 
paskutinėse II Pūnų karo kautynėse, rezervus jau panaudoja 
ne tik Hanibalas, bet ir romėnų karvedys Scipionas. Pergalę 
iškovoja tas, kuris turi didesnius rezervus,— Scipionas. 

Po II Pūnų karo kiekvienas legionas, taigi ir visi romėnų 
sunkieji pėstininkai buvo skirstomi į dvi dalis — į du ešelc- 
nus. Pirmąjį ešeloną sudarė dvį linijos — hastatų ir principų, 


130 


kurie dalyvauja pirmajame susirėmime su priešu, grumtynėse 
veikia bendra mase, o artėja prie priešo dviem linijomis, kas 
įgalina likviduoti spragas ir prasiveržimus puolamojoje ri- 
kiuotėje. Antrąjį ešeloną sudaro trečioji, triarijų linija. Ji ne- 
dalyvauja pirmajame susirėmime su priešu. Ji atitraukta nuo 
pirmųjų dviejų linijų ir panaudojama jau tada, kai mūšis 
prasidėjęs, tik pačią lemiamą kautynių akimirką. Ji dažniau- 
siai panaudojama gresiančiam apsupimui atremti ir priešo 
sparnams bei užnugariui apeiti. 

Taip romėnų armijoje atsiranda rezervai. Rezervu tampa 
antrasis kiekvieno legiono ešelonas, kurį sudaro 10 trečiosios 
linijos manipulų, taigi triarijai. 

Atsiradus rezervams, keičiasi ir karvedžio vaidmuo. Anks- 
čiau karvedys galėjo vadovauti kariuomenei, duoti įsakymus 
tik iki artimų kautynių pradžios. Kai tik falanga arba mani- 
pulų legionas stodavo į kirstynes, karvedys jau niekaip ne- 
galėdavo paveikti mūšio eigos. Jam nieko kita nelikdavo, tik 
stoti į mūšį ir kautis lygiomis su eiliniais kariais. Tik šitaip 
jis galėjo paveikti karių kovingumą, kadangi tada jie kauda- 
vosi noriau, nes žinodavo, kad jų vado tyko tie patys mūšio 
pavojai. Todėl tokie žymūs senovės karvedžiai, kaip Miltiadas, 
Temistoklis, Aleksandras Makedonietis, mūšio metu kaudavosi 
kaip eiliniai kariai, nors, pasinerdami į kirstynes, jie netek- 
davo galimybės vadovauti mūšiui. 

Romėnų kariuomenės viršininkai po II Pūnų karo jau retai 
patys dalyvaudavo mūšyje. Kaip ir dabar generolai, jie bū- 
davo atokiau nuo mūšio. Taip jie elgėsi ne iš bailumo, o to- 
dėl, kad dabar karvedys galėjo duoti įsakymus bei manevruo- 
ti, netgi prasidėjus kirstynėms. Jis turi laisvą, į mūšį dar 
nemestą rezervą, kurį gali pasiųsti kur nori, kuriam gali įsa- 
kinėti. Dabar karvedžio reikalas — šaltakraujiškai stebėti kau- 
tynes ir parinkti lemiamą momentą rezervams į mūšį mesti. 

Tačiau pirmieji romėnų rezervai buvo dar labai netobuli. 
Svarbiausias trūkumas buvo tas, kad rezervas — antrasis le- 

giono ešelonas — veik- 
i terorros rorrrid] davo kaip vieninga vi- 
e TEG CARIS suma. Jeigu karvedys 
sumanydavo apsupti 
priešą, jis turėdavo 
siųsti apsupimui visą 
savo antrąjį ešeloną. 
visus savo triarijus. 
Jeigu po to jo kariuo- 
menę priešas apsup- 
davo arba jeigu pra- 
lauždavo jo kovos li- 
niją, jis neturėdavo 
kuo šio apeinamojo 
manevro arba pralau- 
žimo atremti, jam iau 
nelikdavo rezervų. Kad 
Mūšis prie Farsalo (48 m. pr. m. e.). karvedys galėtų nau- 
(Schema) doti rezervus dalimis, 
laipsniškai, visą laiką 
turėdamas atsargoje 
tam tikrą kariuomenės dalį, reikėjo legioną suskirstyti į 
smulkesnius savarankiškai veikiančius taktinius vienetus. Ma- 
nipulai ir manipulų legiono linijos nebuvo pritaikyti veikti 
savarankiškai. 

Taigi po II Pūnų karo legionas buvo skirstomas į dvi tak- 
tines dalis, į du ešelonus, kurių kiekvienas veikė visiškai 
savarankiškai. Tačiau to neužteko. Buvo reikalingi dar smul- 
kesni, lankstesni ir judresni daliniai. Reikėjo sudaryti tokį 
rezervą, kurį būtų buvę galima skaldyti, mesti į mūšį laipsniš- 
kai, dalimis. 

Tai padarė Marijus. Jis suskirstė legioną į 10 kohortų, 
kurių kiekviena buvo mažytė legiono kopija ir galėjo veikti 
savarankiškai. Iš kohortų sudarytas legionas taip pat buvo 

dalijamas į ešelonus, ir paskutinį kiekvieno romėnų legiono 
ešeloną dabar sudarė trys kohortos. Kadangi Romos armijoje 
visada būdavo keli legionai, tai karvedys savo dispozicijoje 
turėdavo mažų mažiausia šešių kohortų rezervą, 0 paprastai ir 
kur kas didesnį. Šį rezervą buvo galima skaldyti, mesti į mūšį 
ne iš karto, o laipsniškai, dalimis; buvo galima keturias ko- 
hortas pasiųsti priešui apeiti, o dvi dėl viso pikto pasilikti prie 
savęs. 

Sudarius kohortas, karvedžio vaidmuo dar padidėjo. Dabar 
jis galėjo kautynių metu iš pagrindų keisti mūšio planą, su 
savo rezervu, jau prasidėjus kautynėms, atlikti labai sudėtin- 
gus manevrus. Ryškiausias kohortų rezervo panaudojimo pa- 
vyzdys buvo mūšis prie Farsalo tarp Cezario ir Pompėjaus. 

Tai įvyko 48 m. pr. m. e. Romoje dėl valdžios tarpusavyje 
kovojo Gnejus Pompėjus ir Julijus Cezaris. Abiejų karvedžių 
armijos susitiko netoli Farsalo miesto (Graikijoje). Cezario 
kariuomenė buvo kiek mažesnė už Pompėjaus kariuomenę, 
tačiau ją sudarė seni ir prityrę kariai — veteranai. Raitininkų 
Pompėjus turėjo kur kas daugiau, negu Cezaris. Pompėjus, 
nelabai pasikliaudamas savo nepakankamai išmokyta kariuo- 
mene, nutarė išnaudoti mūšyje didžiulį savo kavalerijos pra- 
našumą. Tuo tikslu jis savo legionus taip išrikiavo, kad deši- 
nysis jo kariuomenės sparnas remtųsi į upelį. 

Apsaugojęs savo dešinįjį sparną nuo apsupimo, Pompėjus 
visą savo kavaleriją ir lengvuosius pėstininkus išrikiavo kai- 
riajame sparne. Tai buvo senos įprastos mūšio rikiuotės 
pažeidimas. Raitininkai ir lengvieji pėstininkai paprastai bū- 
davo rikiuojami abiejuose armijos sparnuose. Pompėjus tyčia 
sulaužė įprastą rikiuote, sutelkdamas visus savo raitininkus ir 
lengvuosius pėstininkus į kumštį kairiajame sparne. Jis tikė- 
josi savo stipresne kavalerija apsupti priešais stovintį dešinįjį 
Cezario kariuomenės sparną. 

Savo sunkiesiems pėstininkams Pompėjus įsakė stovėti vie- 
toje ir laukti Cezario legionierių atakos. Pulti turėjo kairia- 

jame sparne tik Pompėjaus raitininkai ir lengvieji pėstininkai. 
Kol Cezario legionieriai pribėgs iki ramiai stovinčių Pompė- 
jaus sunkiųjų pėstininkų kovos linijos, Pompėjaus raitininkai 
spės apsupti dešinįjį cezariečių sparną ir užeis jiems į už- 
nugarį. Cezario sunkieji pėstininkai bus apsupti ir leisis bėgti; 
mūšis bus laimėtas, prastai išmokytiems Pompėjaus legionie- 
1iams dar nesusirėmus su prityrusiais Cezario veteranais, arba 
šis susirėmimas įvyks, kai Cezario užnugaryje atsidurs grės- 
minga Pompėjaus kavalerija ir sumažins cezariečių spaudimą. 

Cezaris, matydamas tokią neįprastą Pompėjaus kariuomenės 
rikiuotę ir puikiai suprasdamas jo sumanymą, irgi sutelkė vi- 
sus turimus raitininkus ir lengvuosius pėstininkus savo deši- 
niajame sparne priešais Pompėjaus kavaleriją, norėdamas at- 
remti jo raitininkų ataką. Tačiau Cezaris gerai suprato, kad 
šiame mūšyje jo silpnus raitininkus tikrai sutriuškins gausi 
Pompėjaus kavalerija. Todėl, papildydamas savo silpną kava- 
leriją ir lengvuosius pėstininkus, Cezaris paėmė iš rezervo še- 
šias kohortas ir išdėstė jas savo dešiniajame sparne. Tačiau 
jis nesumaišė jų su raitininkais, kaip lengvųjų pėstininkų, o 
išrikiavo juos atskirai stačiu kampu į legionierių kovos liniją. 
„Savo raitininkams Cezaris įsakė nestoti į mūšį su atakuojančia 
Pompėjaus kariuomene, o tvarkingiausiai trauktis, atidengiant 
savo kovos linijos sparną: vis tiek Pompėjaus raitininkai ne- 
galės iš karto apsupti legionų, nes šešios legionierių kohortos, 
išrikiuotos stačiu kampu į frontą, sudarys lyg ir fronto su- 
apvalinimą ir neleis iš karto priešui užeiti į Cezario armijos 
užnugarį. 

Maža to, šios šešios rezervo kohortos turėjo savo ruožtu 
pagal karvedžio signalą atakuoti Pompėjaus raitininkus ir 
lengvuosius pėstininkus iš sparno tuo metu, kai jie eis pro 
Cezario legionų sparną, persekiodami atsitraukiančią Cezario 
kavaleriją. Pagal tą patį signalą Cezario kavalerija turėio 
baigti trauktis ir atsisukusi atakuoti Pompėjaus raitininkus iš 
fronto. Taigi pagal Cezario sumanymą Pompėjaus raitininkai, 

iš sparno spaudžiami šešių sunkiai ginkluotų kohortų, o iš 
fronto atakuojami Cezario raitininkų, turėjo būti apsupti ir 
patekti į reples. 

Viskas vyko taip, kaip numatė Cezaris. Sunkiai ginkluoti 
Pompėjaus pėstininkai liko stovėti vietoje, laukdami Cezario 
legionierių, kurie bėgte atakavo pompėjiečius, puolimo. Ce- 
zario legionieriams artėjant prie Pompėjaus kovos linijos, 
pastarojo raitininkai puolė silpną Cezario kavaleriją. Ši atsi- 
traukė, nestodama į mūšį. Persekiodami cezariečių kavaleriją, 
Pompėjaus raitininkai jojo palei dešinįjį Cezario legionų spar- 
ną, ir jai smogė šešios rezervinės kohortos. Tuo pat metu Ce- 
zario raitininkai, kurie be mūšio traukėsi tvarkingai, todėl 
nebuvo apimti panikos, apsisuko ir puolė Pompėjaus kava- 
leriją. Pompėjaus raitininkai ir lengvieji pėstininkai neatlaikė 
smūgio, kurį sudavė į sparną šešios Cezario sunkiųjų pėsti- 
ninkų kohortos, ir atakos, kurią įvykdė fronto raitininkai ir 
lengvieji pėstininkai. 

Pompėjaus kavalerija buvo sumušta ir paniškai traukėsi. 
Ją persekiodamos šešios cezariečių kohortos kartu su savais 
raitininkais ir lengvaisiais pėstininkais apėjo kairįjį Pompė- 
jaus legionų sparną ir puolė juos iš užnugario. Rezervai, ku- 
riuos Pompėjus galėjo pasiųsti šiam apsupimui atremti, buvo 
pernelyg silpni. Tuo metu ir Cezaris, ir Pompėjus metė į mūšį 
visus rezervus. Pompėjaus armija buvo apsupta ir sutriuškinta. 
Valdžia Romoje atiteko Cezariui. 

Norint įvykdyti tokį sudėtingą manevrą, reikėjo gerai iš- 
mokyti bei ištreniruoti ir atskirus karius, ir ištisus dalinius. 
Įgyvendinti tokias operacijas pasidarė įmanoma tik po Mari- 
jaus karinės reformos, kai atsirado nuolatinė samdomoji ar- 
mija. Cezario sumanyto manevro nebūtų pajėgusi įvykdyti 
prastai apmokyta apsauginė piliečių kariuomenė. 

ROMOS ARMIJOS MOKYMAS 


Kare žmonėms neišvengiamai tenka susidurti su baime. Tik 
ją įveikę, kariai gali pasiekti karinių laimėjimų. Įveikti baime 
padeda karių sutelkimas į vieningą stipriai sucementuotą tak- 
tinį vienetą, panašų į romėnų kohortą ar šių laikų batalioną. 
Sutelkti karius į vieningą taktinį vienetą galima tik mokymo 
keliu. 

Graikų ar makedoniečių falangos karių mokymas buvo ne- 
sudėtingas, jį sudarė nežymūs pratimai. Iš sunkiai ginkluoto 
graikų pėstininko tebuvo reikalaujama, kad jis mokėtų ju- 
dėti su sunkiais šarvais, mokėtų vartoti ietį, eiti pridurmiu 
gretoje, laikyti kryptį, jokiu būdu neiškrypti iš gretos ir ne- 
suardyti falangos rikiuotės. Šito buvo galima išmokyti kiek- 
vieną Žmogų. neturinti kokių nors fizinių trūkumu. Todėl 
kiekvienas Graikijos pilietis galėio bet kuriuo metu stoti į savo 
gimtojo miesto apsauginę piliečių kariuomenę. Tam jis bū- 
davo užtektinai mokytas. 

Įveikti graikų falangos kario baimę padėdavo pati rikiuo- 
tė: užpakalinės falangos eilės. kurių negalėjo tiesiogiai pa- 
siekti priešo ietys ir kalavijai, spaudė priešakinius ir, truk- 
dydamos jiems trauktis atbuliems. vertė kautis. Graikų ir ma- 
kedoniečių falangos karių susitelkimas buvo tiesioginis: jie 
ėjo mūšin petys į petį, kareivis visada jausdavo šalimais savo 
draugą. | 

Romėnų manipulų legione kariai susitelkdavo, tik praside- 
dant kirstynėms su priešu, kai legionas virsdavo tokia pat 
ištisinę žmonių mase, kaip graikų ar makedoniečių falanga. 
Pačiu atsakingiausiu artėjimo prie priešo momentu, kai karys 
ypač turi jausti, kad jį remia draugai, kai užpakalinės falan- 
qos eilės stumia pirmyn priešakinius karius, kaip tik šia le- 
miama akimirką romėnų manipulų legionas būdavo suskaldy- 
tas, išskirstytas į atskiras linijas ir manipulus. Labiausiai le- 
miamu momentu manipulų legione betarpiško artumo, susitel- 

kimo nebūdavo. Šį susitelkimo nebuvimą reikėjo kuo nors pa- 
keisti. Kas gi romėnams atstojo tą „peties jutimo“ jausmą, ku- 
ris traukė į priekį graikų hoplitą? 

Romėnų manipulų legione betarpiško susitelkimo iausma 
atstodavo vidinės vienybės jausmas. Kiekvieno priešakinio 
manipulo, kiekvienos centurijos karys buvo tvirtai įsitikines. 
kad, jo daliniui susirėmus su priešu, užpakaliniai manipulai ir 
centurijos neims bėgti, nepaliks jo vieno, o paskubės į prieki, 
užims tarpus tarp linijų ir manipulų, sulies legioną į vieninaa 
betarpiškai sutelkta vienetą. Nesant šio įsitikinimo, manipulu 
legionas nebūtų galėjęs ne tik pulti, bet ir iš viso egzistuoti. 

Romėnų manipulų legiono karių mokymas — tai visų pirma 
mokymas pagal centurionu įsakyvma eiti į priekį, užpildvti ko- 
vos linijos spragas, priešakinių eilių susirėmimo su priešu aki- 
mirką paskubėti su jomis susilieti. kartu sudarant bendra išti- 
sine mase, stumti jas pirmyn į priešą. Tokių manevrų atliki- 
mas reikalavo kur kas sudėtingesnio karių mokymo, nea 
graikų ar makedoniečių falangoje. 


Ešelonų atsiradimas, legiono skirstymas į kohortas ir dėl 
to sudėtingesni manevrai reikalavo geriau išmokyti karius. 
Todėl ne atsitiktinai po Marijaus reformos vienas jo bendražv- 
gių, Rutilijus Rufas, įvedė Romos armijoje naują kareivių mo- 
kymo sistema, primenančią gladiatorių mokyma gladiatoriu 
mokyklose. Tik gerai ištreniruotas ir išmokytas karys galėio 
įveikti baime ir suartėti su priešu, pulti iš užnugario didžiulė 
priešo kariuomenės mase, įausdamas greta ne visa legiona. 
kaip anksčiau, o tik 500—600 savo kohortos karių. Tai galėio 
padaryti tik labai drausmingas kareivis. Todėl Romos armi- 
joje drausmė turėjo būti kur kas didesnė, negu graikų arba 
makedoniečių kariuomenėje. 

ROMĖNŲ DRAUSMĖ 


„Mūšio metu žmoguje grumiasi dvi jėgos: pareigos supra- 
timas ir savisaugos instinktas. Įsiterpia trečioji jėga — draus- 
mė, ir pareigos supratimas paima viršų". Taip rašytojas A. Be- 
kas savo knygoje „Volokolamsko plentas“ Baurdžano Mo- 
myšo-Ulos lūpomis kalba apie neišvengiamą baimę mūšyje 
ir apie priemones jai įveikti. „Baimę nugali drausmė“ — 
sako jis. 

O drausmė —tai ilgo karių ruošimo, ilgalaikio mokymo 
rezultatas. Toje pačioje knygoje sakoma: „Prisiminiau, kain 
mane, laisvąjį kazachą, stepių žirgą. nepakelianti kamanu. da'ė 
kareiviu. Sunkūs, neįmanomai sunkūs buvo pirmieji mėne- 
siai armijoje. Man atrodė, kad žeminantis dalykas yra bėno- 
mis prieiti prie vado, stovėti prieš jį ramiai, klausytis įsak- 
maus Îr trumpo .„Be kalbų! Aplink!“ Sieloje viskas maištavo: 
„Kodėl be kalbų? Kas aš jam, vergas? Ar aš ne toks pat žmo- 
aus, kaip ir jis? Ir ne tik sieloje. Aš blykšdavau ir rausdavau, 
įžūlavau, nepasiduodavau... Ilgainiui supratau. jog absoliučiai 
būtina neprieštaraujant paklusti vado valiai. Tuo remiasi ar- 
mija. Be šito žmonės, netgi karščiausiai mylintys Tėvyne, ne- 
laimės mūšio“. 

Kareivio mokymas — tai visų pirma mokymas paklusti. mo- 
kymas drausmės. Dažnai, ypač karo metais, drausmė palaiko- 
ma griežtomis priemonėmis. Jos ypač būtinos paties mūšio 
metu. 

Romos armija garsėio savo drausme. Graikų-makedoniečių 
kariuomenė labiausiai skyrėsi nuo romėnų kariuomenės savo 
drausme. Senovės Graikijoje netgi už tokius sunkius karinius 
nusikaltimus, kaip dezertyravimas, bailumas, pabėgimas. kar- 
vedžiai galėjo. tik baigę žvgi, iškelti kaltininkui byla Tautos 
susirinkime. Netgi Spartos armijoje ne taip retai mūšio metu 
pavaldiniai atsisakydavo vykdyti įsakymus ir imdavo ginčy- 
tis su karvedžiu. Aleksandro Makedoniečio žygių metu kar- 

vedys galėdavo nubausti mirtimi prasikaltusį karį, tik sutikus 
kariuomenės sueigai. 

Visai kitaip buvo Romos armijoje. Karo metu visiškoje 
romėnų karvedžių valioje buvo jų pavaldinių gyvybė ir mir- 
tis. Už mažiausią vyriausiojo vado įsakymų pažeidimą baus- 
davo mirtimi. 340 m. pr. m. e. romėnų karo su sukilusiais 
prieš juos sąjungininkais lotynais metu Romos konsulo Tito 
Manlijaus Torkvato sūnus žvalgyboje be vyriausiojo vado į5a- 
kymo stojo į dvikovą su priešų būrio vadu ir jį nugalėjo. 
Grįžęs jaunuolis didžiuodamasis papasakojo apie savo pergalę. 
Tačiau konsulas prieš rikiuotę pasmerkė sūnų mirti už įsa- 
kymo sulaužymą. Mirties nuosprendis buvo čia pat įvykdytas, 
nors visa kariuomenė maldavo pasigailėti drąsiojo jaunuolio. 

Romos konsulo priešakyje eidavo 12 liktorių su rykščių 
ryšuliukais (karo metu į ryšuliukus įkišdavo kirvį). Šis aukš- 
čiausios valdžios simbolis primindavo, kad žygio metu kon- 
sulas yra visų savo pavaldinių gyvybės ir mirties viešpats. Už 
įsakymo pažeidimą, dezertyravimą ir bailumą bausdavo tuoj 
pat. Konsulo įsakymu liktoriai prieš rikiuotę plakdavo prasi- 
kaltusį rykštėmis, o po to nukirsdavo jam kirviu galvą. Jeigu 
bailus būdavo visas dalinys ar dalis kariuomenės, kareivius 
išrikiuodavo viena linija ir mirtimi bausdavo kas dešimtą. Ši- 
tai buvo vadinama „decimacija“ (iš lotynų kalbos žodžio „dc- 
cimus“ — dešimtas). 

Šią priemonę Krasas pritaikė legionams, kuriuos sumušė 
Spartako armija, įsakydamas nubausti mirties bausme kelis 
šimtus kareivių. 

Jeigu sargybinis užmigdavo poste, jį perduodavo karo teis- 
mui ir užmušdavo akmenimis bei lazdomis. Už nedidelius nu- 
sižengimus taikydavo tokias bausmes: plakdavo, mažindavo 
algą ir maisto davinį, pristatydavo sunkiems darbams, paže- 
mindavo laipsnį (karininkams), atimdavo Romos piliečio teises. 

Drausmei palaikyti naudodavo ir skatinimo priemones. To- 
kios priemonės buvo apdovanojimai už nuopelnus. Pasižymė- 

jusį karį pagirdavo Tautos susirinkime, pakeldavo jam laips- 
nį, padidindavo algą ir maisto davinį, jo karo grobio dalį, iš- 
einančiam į atsargą, skirdavo pinigų arba žemės, atleisdavo nuo 
stovyklos darbų, pagaliau, apdovanodavo pasižymėjimo ženk- 
lais, kuriuos karvedys įteikdavo iškilmingoje aplinkoje, daly- 
vaujant visai kariuomenei, 

Įprasti pasižymėjimo ženklai buvo sidabrinės arba auksi- 
nės apyrankės, grandinėlės, falerai — skrituliukai, panašūs į 
medalius su dievų arba karvedžių atvaizdais, garbės ginklas. 
Falerus nešiodavo ant krūtinės, kaip dabar nešioja medalius. 
Aukščiausias romėnų pasižymėjimo ženklas buvo vainikai, 
Ąžuolo lapų vainiku vainikuodavo karį, išgelbėjusį mūšyje 
savo draugą — Romos pilietį; vainiku su dantytos sienos at- 
vaizdu vainikuodavo tą, kuris pirmas užkopdavo ant priešo 
tvirtovės sienos arba priešininko stovyklos pylimo. Jūrų vai- 
niką, išgražintą auksiniais laivų pirmagalių atvaizdais, duodavo 
tam, kuris per abordažą pirmasis užšokdavo ant priešo laivo 
denio. Apgulties vainiką kariuomenė skirdavo karvedžiui, iš- 
vadavusiam miestą arba tvirtovę iš apsupties. Karvedį nuga: 
lėtoją Senato sprendimu vainikuodavo triumfatoriaus laurų 
vainiku. + A 

Triumfas Romoje buvo aukščiausias apdovanojimas. Jį 
rengdavo tik tam romėnų karvedžiui, kuris turėdavo imperijų, 
tai yra aukščiausią karinę valdžią. Be to, viename jo vado- 
vautame mūšyje turėjo būti nukauta ne mažiau kaip 5000 prie- 
šų. Už neteisingo nukautų priešų skaičiaus nurodymą, siekiant 
gauti triumfą, karvedys būdavo baudžiamas. 

Iki triumfo karvedys neturėjo teisės įžengti į Romą ir Se- 
natas rinkdavosi išklausyti jo ataskaitos karo deivės Belo- 
nos šventykloje už Romos sienos. Išklausę ataskaitą, sena- 
toriai, Tautos susirinkimo sprendimu, skirdavo triumfo dieną. 
Numatytą dieną karvedys nugalėjusios kariuomenės prieš- 
akyje, lydimas triukšmingos minios, pro specialiai pastatytus 

triumfo vartus įvažiuodavo į miestą ir pasukdavo Kapitoli- 
jaus kalvos link. 

Triumfatorius važiuodavo apskritu auksuotu vežimu, pa- 
kinkytu keturiais baltais žirgais. Greta ėjo jo giminės ir drau- 
gai baltais šventiniais drabužiais. Pats triumfatorius vilkėjo 
purpurine tuniką su išsiuvinėtomis palmių šakelėmis ir togą. 
Už karvedžio stovėjo vergas, kuris laikė virš jo galvos auk- 
sinį vainiką ir balsu kartojo, kad jis neturįs išpuikti iš lai- 
mės, kad, nežiūrint didžių pergalių, jis esąs tik paprastas mir- 
tingasis. Priešais vežimą nešė karo grobį ir varė belaisvius. Už 
vežimo ėjo liktoriai, muzikantai ir dainininkai, dainuodami 
triumfo dainas. 

Iš paskos žygiavo likusi kariuomenė, dainuodama kartais 
liaupsinančias, kartais jumoristines dainas apie savo karvedį. 
Geležinė romėnų drausmė per triumfą susilpnėdavo, ir karei- 
viams leisdavo pašiepti mylimą karvedį. Julijaus Cezario ka- 
reiviai, be galo mylintys jį, triumfo metu šaipėsi iš savo vado 
plikės, ragino romėnus slėpti nuo Cezario savo žmonas ir t.t. 

Nenutilstančių minios šūksnių „Io! Triumfas!” (šūksnis „To!“ 
atitinka mūsų „,„Valio!") lydima eisena pasukdavo į Kapito- 
lijų, kur laukdavo iškilmingais apdarais senatoriai. Kapitoli- 
jaus Jupiterio šventykloje triumfatorius aukodavo aukas, nu- 
siimdavo auksinę karūną ir aukodavo šventyklai dalį karo 
grobio. Po to paleisdavo kareivius, išdalijęs jiems dovanas. 
Tada prasidėdavo iškilminga puota, kuria ir baigdavosi šventė. 

Romėnai suprato, kokią reikšmę turi sąmoninga drausmė. 
Prieš mūšį karvedys paprastai išrikiuodavo kareivius ir pasa- 
kydavo jiems kalbą, kurioje išaiškindavo uždavinius, primin- 
davo patriotinę pareigą, apibūdindavo priešą, įtikinėjo ir drą- 
sino kareivius. 

Netgi neturtingiausieji romėnai buvo suinteresuoti grobi- 
kiškais karais. Užkariaujant Italiją, iš pavergtų tautų atimdavo 
dalį jų žemių. Šios užgrobtos žemės buvo skirstomos į tris 
dalis. Viena jų buvo sklypais pardavinėjama ir, aišku, atitek- 

davo turtuoliams. Kita tapdavo Romos valstybės nuosavybe ir 
buvo išnuomojama piliečiams. O trečdalį užgrobtos žemės išda- 
lydavo neturtingiems romėnams. Taigi visi Romos piliečiai 
turėdavo apčiuopiamos naudos iš savo armijos pergalių. 
Paskutiniu Respublikos laikotarpiu ir Imperatorių laikais 
išeinantiems į atsargą kareiviams buvo duodamos piniginės 
pašalpos ir nemaži žemės sklypai. Susikūrė ištisos kareivių 
veteranų, ištarnavusių nustatytą laiką, gyvenvietės. Šios Ro- 
mos piliečių gyvenvietės stiprino Romos įtaką pavergtose že- 
mėse, tvirčiau pririšdavo šias žemes prie Romos valstybės. 


ROMĖNŲ STOVYKLA 


Visiems gerai žinoma, kokią didelę reikšmę karyboje turi 
lauko įtvirtinimai, arba ąpkasai. 

Azovo apsiausties metu Rusijoje tarnavęs škotų generolas 
Patrikas Gordonas mokė jaunąjį Petrą I, kad geras karvedys 
kariauja „koše ir kastuvu“. Lauko žemės įtvirtinimai įgalina 
tausoti jėgas. Juos gali apginti nedideli karių būriai, o tuo 
pačiu atsiranda galimybė sudaryti jėgų persvarą kituose ko- 
vos linijos baruose. Juose galima pasislėpti nuo stipraus priešo. 
Lauko įtvirtinimų dėka buvo laimėtas garsusis Poltavos mū- 
šis. Į šiuos įtvirtinimus sudužo bebaimių Karlo XII švedų gre- 
nadierių puolamasis veržlumas. 

Ir senovėje buvo suprantama lauko įtvirtinimų reikšmė. 
Persai, graikai, makedoniečiai statydavo įtvirtintas stovyklas. 
Tačiau pirmuosius rimtus lauko įtvirtinimus įrengė romėnai. 
Apie juos buvo galima sakyti, kad jie visada gabenasi tvirto- 
vę. Kur ir kuriam laikui bebūtų sustoję, Romos legionieriai 
tučtuojau pradėdavo rengti įtvirtintą stovyklą. Jeigu reikė- 
davo žygiuoti toliau, jie palikdavo stovyklą nebaigtą. 

Jeigu kariuomenė likdavo vietoje, priartėjęs priešas visada 
rasdavo romėnus pasislėpusius už stiprių lauko įtvirtinimų. 
Tokia stovykla įgalindavo romėnus pasirinkti kautynėms pa- 


142 


togų laiką, o ėsarit jiems nepalankiam jėgų santykiui — laukti. 
Pralaimėję atvirame lauke, romėnai visada galėdavo pasi- 
slėpti stovykloje. Dažnai atsitikdavo, kad po pralaimėjimo 
romėnų kariuomenė, išbuvusi keletą dienų stovykloje, vė! 
stodavo į mūšį ir įveikdavo ankstesnįjį nugalėtoją. 

Kiekvienai nakvynei romėnai įrengdavo karinę stovyklą; 
jeigu toje vietoje kariuomenė likdavo ilgesniam laikui, sta- 
tydavo nuolatinę stovyklą, kuri skyrėsi nuo įrengiamos vie- 
nai nakčiai stipresniais įtvirtinimais. Kartais armija tokioje 
nuolatinėje stovykloje likdavo žiemoti. Tokia stovykla buvo 
vadinamą žiemos stovykla, ir vietoje palapinių joje statydavo 
namus ir barakus. 

Vienas svarbiausių karvedžio uždavinių žygyje buvo rasti 
patogią vietą stovyklai. Stovyklai vietos paprastai ieškodavo 
karo tribūnas, kurį pasiųsdavo į priekį su nedideliu būriu. 
Stengdavosi rasti sausą vietą, dažniausiai pietiniame, saulė- 
tame kalvos šlaite. Arti turėjo būti vandens, kuro ir geros 
žolės gurguolės gyvuliams. Radęs tokią vietą, tribūnas praneš- 
davo karvedžiui, ir -tada vyriausiojo vado sprendimu pradė- 
davo rengti stovyklą. Seniausiais laikais stovyklai parinkta 
vieta buvo laikoma šventa ir ją atmatuodavo žynys auguras. 
Vėliau augurą pakeitė specialus karininkas matuotojas, kuris 
dirbo su grupe padėjėjų. Stovykla iš pradžių buvo kvadratu 
formos, o vėliau — pailgo stačiakampio, kurio ilgis trečdaliu 
didesnis už plotį. Pirmiausia numatydavo vietą pretorijui. 

Pretorijus — tai kvadratinis žemės plotas, kurio kiekvienu 
kraštinė buvo lygi penkiasdešimčiai metrų. Čia statydavo vy- 
riausiojo vado palapinę, aukurus dievams, tribūną, iš kurios 
karvedys kreipdavosi į kariuomenę, ir karines vėliavas. Čia, 
esant reikalui, rinkdavosi kariuomenė, čia vykdavo karo lauko 
teismas. 

Į dešinę nuo pretorijaus statydavo kvestoriaus palapinę, 
į kairę — legatų palapinę. Iš abiejų pretorijaus pusių stovėjo 
tribūnų palapinės. Priešais šias palapines per stovyklą ėjo 

pagrindinė 25 m pločio gatvė. Abiejuose šios gatvės galuošė 
buvo vartai, vedantys anapus stovyklos įtvirtinimų. Pagriu- 
dinę gatvę per vidurį kirto kita 12 m pločio gatvė. Abu jos 
galai taip pat baigėsi vartais. Abipus vartų dažnai statydavo 
pokštus, iš kurių buvo galima apiberti strėlėmis ir akmenimis 
stovyklą atakuojantį priešą. 

Iš abiejų šios gatvės pusių stovėjo legionų raitininkų, 
triarijų, hastatų, principų ir sąjungininkų palapinės. Jas sta- 
tydavo taisyklingomis eilėmis per tam tikrą atstumą. Griežtai 
nustatyta atskirų dalinių vieta įgalindavo organizuotai, nesi- 
stumdant ir nesusigrūdant, išeiti iš stovyklos į atvirą lauką. 
Kiekviena centurija statydavo dešimt, o kiekvienas manipulas 
dvidešimt palapinių. Palapinės turėjo medinį pagrindą ir dvi- 
šlaitį lentų stogą. Jas užtiesdavo oda arba stora medžiaga. Pa- 
lapinei skirdavo 2,5X7 m plotą. Joje gyveno dekurija — nuo 
o iki 10 Žmonių, bet du iš jų visą laiką eidavo sargybą. 

Palapinės vidus buvo perskirtas į dvi dalis: mažesnę — gy- 
venamąją ir didesnę, kuri atstojo ginklų, maisto produktų 
sandėlį bei dekurijai priklausančių nešulinių gyvulių dien- 
daržį. Dekurijos ūkis buvo bendras. Vienos palapinės ka- 
reiviai buvo vadinami bendrapalapiniais (kontubernaliais). 

Kavalerijos ir pretorionų gvardijos palapinės buvo didelės. 
Žiemos stovyklose statydavo medinius šiaudais dengtus ba- 
rakus. Stovyklą apjuosdavo giliu ir plačiu grioviu, o taip pat 
iki šešių metrų aukščio pylimu. Tarp pylimo ir palapinių pa- 
likdavo tuščią 50 m pločio plotą, kad priešas negalėtų pa- 
degti stovyklos pastatų uždegtomis strėlėmis. Ant pylimo už- 
tverdavo basliatvorę. Be jos, statydavo medinius bokštus, 
kuriuose įrengdavo kovos pabūklus strėlėms ir akmenims lai- 
dyti. Priešais stovyklos įtvirtinimus įrengdavo kliūčių ruožą, 
kurį sudarė vilkduobės ir kitokie spąstai. 

Laikiną stovyklą nakvynei romėnai statydavo ne ilgiau kaip 
3—5 valandas. 

Didelės romėnų armijos paprastai įsirengdavo ne vieną, 0 

kelias stovyklas. Tai būdavo ištisa lauko įtvirtinimų sistema. 
Daugelis romėnų nuolatinių stovyklų, pastatytų pavergtose že- 
mėse, ilgainiui virto tikromis tvirtovėmis ir netgi miestais. Už 
stovyklos sienų kilo gyvenvietė. Čia gyveno karininkų ir ka- 
reivių žmonos, prekiautojai, kalviai, šikšniai, ginklininkai, fel- 
čeriai ir arkliagydžiai, žyniai. Imperatorių laikais legionai de- 
šimtis metų išstovėdavo vienoje vietoje (romėnai retai keis- 
davo kariuomenę), ir pamažu stovykla virsdavo miestu, o gy- 
venvietė — priemiesčiu. 

Daugelis Europos miestų įsikūrė kaip tik šitaip, sakysim, 
Anglijos miestai, kurie baigiasi priesaga „česteris“ arba „kas- 
teris” (lotyniškai „castrum“ — stovykla) — Lankasteris, Vin- 
Česteris, Ročesteris ir kiti. Iš romėnų stovyklų išaugo Kelnas 
(romėnų Colonia Agrippina), Strasburgas (Argentoratum), Vie- 
na (Vindobona) ir daugelis kitų. 

Šių miestų planas rodo, kad iki šiol jų pagrindinės gat- 
vės susikerta kaip svarbiausieji romėnų stovyklos keliai; kitos 
gatvės yra taisyklingai išplanuotos. 


SVAIDOMIEJI IR APSUPTIES PABŪKLAI 


Artilerijoje visus pabūklus pagal sviedinio trajektoriją (lė- 
kimo liniją) galima suskirstyti į dvi grupes: patrankas ir hau- 
bicas. Patrankų sviedinio lėkimo trajektorija beveik tiesi, hau- 
bicų — kreivesnė, labiau lenkta. Haubica, arba inortira, tu- 
rėdama lenktą trajektoriją, gali permesti sviedinį per aukštą 
sieną ir kliudyti taikinį tvirtovės viduje. 

Šiais laikais haubicos artilerijoje naudojamos įtvirtintiems 
priešo ugnies taškams naikinti, o patrankos — kovai prieš tan- 
kus ir gyvąją jėgą. 

Senovėje irgi buvo svaidomųjų pabūklų su kreiva ir tiesia 
sviedinio lėkimo trajektorija. Pirmieji vadinosi onagrai ir 
svaidė didelius akmens sviedinius, antrieji vadinosi katapul- 
tos ir balistos ir šaudė strėlėmis bei nedideliais sviediniais. 

Tačiau señovės artilerija buvo visai kitokios kofistrukcijos, 
negu dabartinė. 

Dabar iš pabūklo vamzdžio sviedinį išmeta parako dujos, 
kurios susidaro, degant parakui. 

Senovės pabūkluose išmetamąją jėgą duodavo susukti 
tamprūs lynai, kuriuos pindavo iš gyvulių sausgyslių. Kad su- 
prastume, kaip veikė senovės pabūklai, išnagrinėkime onagıo 
konstrukciją. Šios mašinos pavadinimas susijęs su senovės 
žmonių galvosena, kad, esą, laukinis asilas, onagras, bėgda- 
mas nuo persekiotojų, mėtąs į juos kanopomis akmenis. To- 
dėl sunkusis pabūklas, svaidąs didelius akmens sviedinius, 
imtas vadinti onagru. 

Onagro pagrindas buvo tvirti mediniai rėmai, primenantys 
skersinėmis sijomis sujungtas didelių rogių pavažas. Šias pa- 
važas statydavo ant žemės. Tarp jų įtempdavo kuokštelį 
sausgyslių arba stangrių lynų. Į šį kuokštelį vienodu atstumu 
nuo pavažų įkišdavo vieną svirties galą. Kitame svirties gale 
buvo didelis kaušas, į kurį dėdavo akmens sviedinį. Svirtis -— 
pagrindinė pabūklo dalis. Šią svirtį gamindami įsukdavo į vie- 
ną pusę ir taip įtempdavo sausgysles, kad, atleidus svirtį su 
kaušu, ji imdavo suktis į priešingą pusę, negu buvo įsukta. 

Norint suprasti, kaip tai vyko, reikia paimti dvi gumines 
žarneles arba juosteles, įtvirtinti kur nors jų galus, įkišti 
tarp jų liniuotę ir sukti ją į vieną pusę. Po to padėti ant li- 
niuotės galo nedidelį akmenuką ir paleisti. Liniuotė nusvies 
akmenį priešinga kryptimi, negu buvo įsukta. Tačiau liniuotė 
ir toliau suksis, kol visai sumažės guminių žarnelių arba juoste- 
lių, tarp kurių ji įkišta, įtempimas. Kad svirtis taip visai neišsi- 
suktų, onagro svirties su kaušu kelyje įtaisydavo atramą, 
sukaltą dažniausiai iš trijų sijų ir primenančią rusų didžiąją 
raidę „II“, kurios apatinius galus pritvirtindavo prie pavažų, 
gulinčių ant žemės. Taigi kovos svirtis galėdavo judėti tik. 
erdvėje, kurią iš vienos pusės ribojo atrama, o iš kitos —- 
sijos, jungiančios pavažas. 


146 


Onagras — mašina sunkiems akmenims svaidyti. 


Matyti svirtis su kaušu, įtaisytu tarp lynų, susuktų iš sausgyslių. Onagre 

buvo panaudota šių lynų stangrumo jėga. Pavaizduotas pabūklo užtaisy- 

mas: du kariai suktuvu atitraukia svirtį su kaušu į kovos, horizontalią 
padėtį. Trečiasis karys pasiruošęs įdėti į kaušą akmeninį sviedinį 


Iš onagro šaudydavo šitaip. Svirtis, tempiama atgal suk- 
tuvo su lynu (panašaus į šulinių suktuvus), atlinkdavo į ho- 
rizontalią padėtį ir būdavo lygiagretė ant žemės gulinčioms 
apatinių rėmų pavažoms. Tada į svirties samtį įdėdavo akmens 
sviedinį. Po to svirtį atleisdavo, ir ji, susuktų lynų tempiama, 
imdavo suktis, kol atsitrenkdavo į minėtus „II“ raidės pavi- 
dalo rėmus. Svirties smūgio metu akmuo iš kaušo išlėkdavo 
ir iš inercijos skriedavo toliau, brėždamas lenktą trajektoriją. 

Norint antra kartą šauti, reikėjo vėl suktuvu atlenkti 
svirtį. Kadangi sviedinio lėkimo trajektorija buvo lenkta, 
onagras galėjo apšaudyti vidinę apsiaustos tvirtovės dalį ir 
kliudyti įgulos karius, pasislėpusius ant sienų ir už jų. XX a. 
pradžioje Vokietijoje pagamintas onagro modelis per bandy- 
mus artilerijos šaudykloje daugiau kaip pusantro kilo- 
gramo sviedinius numesdavo 300 m atstumu. Senovėje ga- 
mindavo dar galingesnius onagrus. Todėl jie gerokai toliau 
nusviesdavo kur kas didesnius sviedinius. 

Kad onagras šaudant nesubyrėtų, jį statydavo ant skaldos 
krūvos arba ant smėlio, kad sušvelnėtų smūgio jėga. Hori- 
zontalia kryptimi onagrą nutaikydavo, pasukdami jį reikiamon 
pusėn. Vertikaliai nutaikydavo, pakišdami po onagro galais 
sijas ar akmenis ir iškeldami jo priešakinį ar užpakalinį galą. 
Toks grubus nutaikymas neleido šaudyti taikliai, ir juo buvo 
apmėtomi ne smulkūs taikiniai, o dideli plotai. Kai onagrą 
reikėdavo pervežti į kitą vietą, jį užkeldavo ant ratų, ir taip 
jis galėjo važiuoti paskui kariuomenę žygio metu. Prieš šau- 
dymą ratus paprastai nuimdavo, nes ašys negalėdavo ilgiau 
išlaikyti akmenis svaidančios svirties smūgių atatrankos ir 
greitai lūždavo. 

Balistoje ir katapultoje, kaip ir onagre, šaudymui buvo 
panaudojama susuktų sausgyslių kuokštelio jėga. Tokie kuokš- 
teliai buvo du, o juos įtaisydavo dvejuose rėmuose iš dešinės 
ir kairės pusės lovio, į kurį dėdavo strėles arba sviedinius. 
Abu sausgyslių kuokšteliai buvo ištempti ne horizontaliai, kaip 
onagre, o vertikaliai. Į kiekvieną kuokštelį įstatydavo medinę 
svirtį. Svirčių galai, panašiai kaip lanko galai, buvo sujungti 
temple, prie kurios vidurio pritvirtindavo slankiklį, slankio- 
jantį loveliu. 

Norint šauti katapulta, reikėjo atitraukti suktuvu slan- 
kiklį su temple loveliu atgal iki galo, padėti į lovelį sviedinį 
arba strėlę ir atleisti slankiklį. Svirtys įtempdavo temple, ir 
slankiklis greitai, šliauždamas pirmyn loveliu, mesdavo svie- 
dinį ar strėlę, kuri lėkdavo tarp dviejų stipriai susuktų saus- 
gyslių kuokštelių. 

Pabūklo pavadinimas priklausė nuo to, kuo jis šaudė. Ma- 
šinos, svaidžiusios strėles, buvo vadinamos katapultomis; ma- 
šinos, svaidžiusios sviedinius, vadinosi balistos. Beveik tiesi 
balistų ir katapultų sviedinių lėkimo trajektorija leido, pa- 
keliant, nuleidžiant arba pasukant pabūklą, prisitaikyti tiks- 
liau, negu šaudant iš onagro. Todėl katapultos ir balistos pa- 
prastai būdavo naudojamos nepasislėpusiems priešo kariams 

triuškinti. Skirtingai negu onagras, kurį vartodavo daugiausia 
apgultoms priešo tvirtovėms apšaudyti, balistas ir katapultas 
buvo galima vienodai panaudoti, ir puolant priešo įtvirtini- 
mus, ir ginant savus. Dideliais sunkiųjų balistų sviediniais 
buvo griaunamos dantytos sienos. Dėl to gynėjai netekdavo 
priedangos ir palikdavo sienas, kurias su kopėčiomis galėjo 
lengvai paimti apsiautusieji. 

Sienoms ir bokštams griauti romėnai turėjo sienų griovimo 
mašinas — taranus. Tai buvo didelis sunkus rąstas vienu gele- 
žimi apkaltu galu. Taraną pakabindavo ant grandinių ar lynų, 
pritvirtintų rėmuose, panašiuose į rusišką raidę „IT“. [sup- 
dami taraną ant grandinių, jo kaustytu galu be paliovos dau- 
žydavo tvirtovės sieną, kol ji išgriūdavo ir pasidarydavo 
spraga, pro kurią buvo galima įsiveržti į vidų. Kad taranuo- 
jantys žmonės nenukentėtų nuo akmenų ir strėlių, virš jų 
įrengdavo jaučio odos stoginę arba metalinį stogelį. Buvo ir 
taranų su stoginėmis, užkeltomis ant ratų. 

Be onagrų, katapultų, balistų ir taranų, romėnai turėjo ir 
kitokių apsiausties mašinų. Svarbiausia iš jų buvo „helepola“ 
(„miestų žudytoja“). Tai 10—20 aukštų medinis bokštas, ap- 
muštas geležies ar vario lakštais ir užkeltas ant ratų. Viršu- 
tiniame helepolos aukšte, iškilusiame virš apsuptos tvirtovės 
sienų, statydavo katapultas ir balistas. Apatiniame aukšte įtai- 
sydavo taraną. Apsiaustos tvirtovės sienų aukštyje helepoloje 
įrengdavo tiltą, kurį buvo galima nuleisti ir pakelti grandi- 
nėmis. 

Pristūmus helepolą prie priešo tvirtovės, taranas apačioje 
iškart pradėdavo griauti sieną. O iš apsiausties bokšto vir- 
šutinės aikštelės tuo pat metu imdavo šaudyti balistos ir ka- 
tapultos, išvaikydamos gynėjus nuo tos tvirtovės sienos da- 
lies, kuri būdavo priešais helepolą. Palaužus tame ruože gy- 
nėjų priešinimąsi, ant sienos permesdavo pakeliamąjį tiltą, ir 
apsiautusios kariuomenės kareiviai pereidavo juo į priešo 
įtvirtinimus. Vidiniai helepolos aukštai buvo sujungti tarpuc-a- 

Kairėje: helepola — apsiausties bokštas. Ji privažiuodavo prie priešo tvirtovės, kad 
apsiautusieji galėtų, permetę pakeliamąjį tiltą, užimti tvirtovės sienas. Helepolos 
apačioje — taranas su avino galvos formos koviniu antgaliu. Dešinėje: balista — 
mašina lengviems akmenims arba švininiams sviediniams svaidyti. Matyti, kaip 
įtaisyta balista: dvi svirtys įkištos tarp lynų (iš susuktų sausgyslių), kurie savo 
tamprumu verčia templę slinkti į priekį. Atviras lovelis tarp svirčių atstoja vamz- 
dį, į jį dedamas sviedinys. Prie templės, jungiančios abi svirtis, pritvirtintas slan- 
kiklis, kuris slysta loveliu ir šaunant išstumia sviedinį. Sukant veleną, slankiklį 
su temple galima atitraukti atgal. Pavaizduotas užtaisytas pabūklas 
i 

vyje laiptais, kuriais apsiautusieji galėjo pakilti į aukštą, iš 
kurio buvo permestas tiltas, ir veržtis ant apsiaustos tvirto- 
vės sienos. 

Romėnai apsiaustį pavertė menu ir sukūrė taisykles, ku- 
riomis karvedžiai naudojosi tol, kol egzistavo tvirtovės, tai 
yra iki 1914—1918 m. pirmojo pasaulinio karo. 

Apsiautę labai sustiprintą tvirtovę, romėnai pirmiausia ap- 
juosdavo ją pylimų su basliatvore ir grioviu. Šie įtvirtinimai 
vadinosi kontrvalacinė linija. Jos paskirtis — užkirsti kelią 
išpuoliams iš apsiaustos tvirtovės ir užtikrinti saugų apsiaus- 
ties mašinų ir šturmo kolonų artėjimą prie sienų. 

Esant grėsmei, kad apsiaustiesiems padėti gali atvykti 
priešo kariuomenė, romėnai tam tikru atstumu nuo kontrva- 
lacinės linijos įrengdavo kitą, kurios įtvirtinimai buvo atsukti 
išorinėn pusėn, iš kur galėjo priartėti priešo armija. Ši linija 
vadinosi cirkumvalacinė. Jos įtvirtinimai paprastai būdavo 
labai stiprūs ir sudėtingi. 

Išliko aprašymas cirkumvalacinės linijos. kurią pastatė 
Cezario legionieriai, apsiautę galų tvirtovę Aleziją. Liniją su- 
darė basliatvore sustiprintas pylimas, ant kurio kas 25 m 
stūksojo daugiaaukščiai bokštai. Ant jų stovėjo katapultos ir 
balistos. Iš šių bokštu buvo galima atidengti kryžmineė ugni 
į puolanti priešą. Priešais pylimą kas 100 m buvo iškasti trys 
grioviai. Į vidurinį griovį prileido vandens iš upės. Priešais 
griovius penkiomis eilėmis buvo sukasti į žemę medžių ka- 
mienai, kurių nusmailintos šakos buvo susipynusios ir sudarė 
nepereinamus dygius brūzgynus, panašius į dabartines vielų 
užtvaras. Romėnai vadino juos „antkapiais“. 

Priešais „antkapius“ buvo prikasta vilkduobių, o jų dugne 
prikalta aštrių smaigų. Žmogus, įkrites į tokią duobe, neiš- 
vengiamai pasismeigdavo ant tokio kuolo. Priešais vilkduo- 
bes buvo privaryta į žeme kuolų su styrančiais į visas puses 
ilgais aštriais kabliukais. Šie kuolai su kabliukais stovėdavo 
priešais visus įtvirtinimus, kad priešas negalėtų naktį staiga 
prasigauti prie romėnų gynybos linijos. 

Tarp kontrvalacinės ir cirkumvalacinės linijos paprastai 
būdavo įtvirtintos stovyklos, kuriose gyveno pagrindinės ap- 
siautusios armijos jėgos. Tik tada, kai baigdavo statyti visus 
šiuos įtvirtinimus ir priešas atsidurdavo spąstuose, romėnai 
pradėdavo ruoštis generaliniam puolimui. 

Štai kaip vokiečių rašytojas Lionas Foichtvangeris, naudo- 
damasis antikinių autorių medžiaga, aprašo kalnų tvirtovės 
Jotapatos (Palestinoje), kurią gynė judėjai, 67 m. e. m. suki- 
lusieji prieš romėnų viešpatavimą, apsiaustį ir šturmą: 

„Praėjo visa savaitė, kol romėnams pavyko atstatyti savo 

apsiausties įvirtinimus šiaurėje, ten, kur judėjai sugriovė 
juos savo drąsiu išpuoliu. Tačiau per tą laiką romėnų legio- 
nieriai spėjo pastatyti prie tvirtovės sienos savo apsiausties 
mašinas — taranus. Tai buvo didžiuliai rąstai, panašūs į laivų 
stiebus, priešakiniame gale turintys sunkų metalo luitą, pri- 
menantį avino galvą. Per vidurį šie stiebai buvo pakabinti 
lynais prie horizontalios siios, nejudamai pritvirtintos prie 
stiprių stulpų. Didelis būrys kareivių atitraukdavo rąstą atgal 
ir paleisdavo. Netgi stipriausia mūro siena negalėjo ilgai at- 
laikyti stiprių šios mašinos smūgių. 

Taranams ilgokai padirbėjus, romėnų vyriausiasis vadas 
nusprendė, kad jau galima pradėti tvirtovės generalinį puo- 
limą. 

Puolimas prasidėjo ankstų rytą. Dangus aptemo nuo strė- 
lių, niūriai ir šiurpiai aidėjo ore legionų trimitai, iš visų svai- 
domųjų pabūklų vienu metu lėkė akmens sviediniai, dusliai 
aidėjo kalnuose onagrų, balistų ir katapultų smūgiai. Ant py- 
limų veikė trys geležimi kaustyti bokštai, kiekvienas 17 metrų 
aukščio; juose telkėsi iečių svaidytojai, lankininkai, laidyk- 
lininkai; čia buvo ir lengvųjų katapultu. Apsiaustieji buvo 
bejėgiai prieš šias šarvuotas pabaisas. Jų dengiami, iš už- 
darų praėjimų, prasidedančių prie tvirtovę juosiančių romėnų 
pylimų, prie jos sienų išlįsdavo baisūs, milžiniški „vėžliai“, 
kurių kiekvieną sudarė šimtas rinktinių Romos kareivių, lai- 
kiusių virš savo galvų skydus apsaugoti po jais esančius ka- 
reivius nuo bet kokių sviedinių. Šarvuoti bokštai savo veiks- 
mus tiksliai derino su šiais „„vėžliais“ ir laidė sviedinius į tas 
sienos vietas, kur slinko „vėžliai“. Puolantieji jau penkiose 
vietose pasiekė sieną ir statė šturmavimo kopėčias. Tačiau ta 
akimirką, kai romėnai negalėjo šaudyti, kad nepataikytų į 
savo kareivius, tvirtovės gynėjai išvertė ant galvų puolan- 
tiesiems kubilus verdančio aliejaus, kuris sunkėsi po geleži- 
niais šarvais, ir išliejo ant kopėčių tirštą ir slidų graikiškų 
žolių viralą, todėl puolantieji nesulaikomai ritosi atgal. 

Tvirtovės šturmas. 


Priešakyje dešinėje — balista ir onagras, užtaisomi dviejų karių. Abi mašinos stovi 

aikštelėje, apsaugotoje nuo priešo pusės rąstų siena. Toliau dešinėje legionieriai 

šturmuoja pramuštą sieną. Tarp dviejų bokštų kariai, prisidengę ,,vėžliu“ (ko- 

lona kareivių, laikančių virš galvos kaip stogą gerai suglaustus skydus), mė- 

gina kopėčiomis užlipti ant sienos. Tolumoje — taranas, apsaugotas vinėjomis 

(dvišlaitėmis pastogėmis), griauua bokšto pagrindą ir helepola, nuo kurios romė- 
nai permeta tiltą ant tvirtovės sienos 


Užėjo naktis, tačiau romėnai puolė su tokiu pat įniršiu. 
Dusliai visą naktį dunksėjo taranai, ritmingai dirbo šarvuo- 
tieji bokštai ir svaidomosios mašinos. Sužeistieji, keldami juo- 
ką ir siaubą, kulvirsčiavo nuo sienų. Aidėjo šūksniai, aimanos 
ir dejonės. Naktis buvo sklidina tokio pasibaisėtinai kraupaus 
triukšmo, kad judėjų karo vadai privertė savo kareivius, gy- 
nusius sienas, užsikimšti ausis vašku.“ 

KOVOS DRAMBLIAI 


Pirmojo pasaulinio karo metais visų kariaujančių šalių 
armijose labai paplito kulkosvaidis. Jis iš pagrindų pakeitė 
karo pobūdį. Kulkosvaidžių ugnis išguldydavo atakuojančių 
pėstininkų kolonas ir grandis. "Kad apsisaugotų nuo kulko- 
svaidžių, pėstininkai buvo priversti slėptis žemėje, kasti ap- 
kasus. Frontas pasidarė stabilus, virto apkasų linija, dažnai 
nutįsusia per keletą šalių nuo jūros iki jūros. 

Aršiausios atakos, pareikalavusios begalės žmonių aukų. 
įgalindavo nugalėtojus pasislinkti į priekį tik kokį šimtą ar 
tūkstantį metrų. Mūšio lauke viešpatavo artilerija. Jos ura- 
ganinė ugnis, kartais trunkanti keletą valandų, naikino kul- 
kosvaidžių lizdus ir valė kelią pėstininkams. 

Tačiau tereikėdavo išlikti bent keliems kulkosvaidžiams 
kur nors gynybos gilumoj, ir pėstininkų puolimas sutrikdavo, 
sustodavo, taigi visas artilerijos darbas, pareikalavęs begalės 
sviedinių, eidavo niekais, ir frontas vėl apmirdavo vietoje. 

Visų kariaujančių šalių generolai, inžinieriai, mokslininkai 
karštligiškai ieškojo priemonių, kurios padėtų įveikti kulko- 
svaidį, kurios grąžintų pėstininkams ankstesnį jų judrumą, 
ankstesnę viešpataujančią padėtį mūšio lauke. 

Tokia priemonė galų gale buvo rasta: pirmojo pasaulinio 
karo pabaigoje pasirodė tankas. Jo šarvai buvo užtektinai 
tvirti, kad jų negalėtų prakirsti kulkos, jo kulkosvaidžiai ga- 
lėjo išsklaidyti priešo pėstininkus, jo patranka galėjo naikinti 
priešo kulkosvaidžius tiesiu taikymu. 

Išradus tanką, frontas pagyvėjo. Pėstininkai galėjo lipti iš 
apkasų ir, sekdami paskui tankus, kurie naikino kulkosvai- 
džius, brautis pirmyn dideliais atstumais. Taigi tankas atsi- 
rado kaip priešo gynybos pralaužimo priemonė. 

Vėliau, antrojo pasaulinio karo išvakarėse, be sunkiųjų 
tankų, skirtų priešo gynybai pralaužti, atsirado ir greitaeigių 
vidutiniųjų bei lengvųjų tankų, kurie pamažu išstūmė kavale- 

riją ir šiuolaikiniame kare atlieka jos vaidmenį. Sunkieji tan- 
kai pralauždavo įtvirtintą priešo gynybą, o paskui juos į pra- 
laužtą vietą leisdavosi lengvieji ir vidutinieji tankai. Jie įsi- 
verždavo į priešo užnugarį, staiga pasirodydavo ten, kur jų 
visai nelaukdavo, sėjo mirtį, baimę ir sąmyšį. Jie vijosi ir per- 
sekiojo atsitraukiančius pėstininkus, naikino štabus ir sandėlius, 
ardė kariuomenės aprūpinimą, blaškė neparuoštus gynybai re- 
zervus. Priešo tankų pasirodymas užnugaryje yra pražudęs iš- 
tisas armijas. 

Romėnų kariuomenėje dabartinius greitaeigių vidutiniųjų 
ir lengvųjų tankų uždavinius atlikdavo kavalerija; sunkiuo- 
sius tankus atstojo drambliai, kuriuos naudodavo priešo ko- 
vos linijai pralaužti. Floberas romane „Salambo“ taip aprašo 
senovės kovos dramblių išore: 


„Jų iltys buvo paauksuotos, 0 ausys nudažytos mėlynai ir 
uždengtos bronza; ant ryškiai raudonų gūnių lingavo odiniai 
bokštai, ir kiekviename bokšte lindėjo po tris šaulius su 
įtemptais lankais... Dramblių krūtinė buvo apsaugota ietimi, 
nugara — šarvais, iltys buvo pailgintos geležinėmis geležtė- 
mis, lenktomis kaip kardas; kad drambliai būtų piktesni, juos 
girdydavo pipirų, gryno vyno ir smilkalų mišiniu...“ 

Ant dramblio sprando sėdėjo varovas, kuris valdydavo 
didžiulį gyvulį anku — aštriu geležiniu kabekliu. Lygiai kaip 
tankai šiuolaikinio mūšio lauke, senovėje kovos drambliai 
buvo pavojingi kariuomenei, kuri pirmą kartą juos matė, ne- 
mokėjo su jais kovoti, bijojo didžiulių pabaisų ir nežinojo jų 
silpnųjų vietų. 

Drambliai galėjo puolime nušluoti nuo kelio lengvai gink- 
luotus pėstininkus, pakrikdyti ir išblaškyti kavaleriją. Tačiau 
kaip dabar sunkusis tankas yra bejėgis prieš giliai ešelonuotą, 
gerai organizuotą prieštankinę gynybą, taip senovėje kovos 
dramblys buvo visiškai bejėgis prieš gilią sunkiai ginkluotą 
pėstininkų rikiuotę, mokančią kovoti su milžinišku gyvuliu. 

Kai kurių senovės autorių pasakojimai, kad drambliai pul- 
dami nušluodavo gerai paruoštus sunkiųjų pėstininkų būrius, 
patikrinus niekada nepasitvirtina. Tai prasimanymai žmonių, 
prastai išmanančių karybą. Labai dažnai įsiutę iš skausmo su- 
žeisti drambliai pavojingesni būdavo savo kariuomenei, negu 
priešui. Sužeistas dramblys, apimtas siuto, dažnai apsigręż- 
davo ir įniršęs puldavo savo kariuomenę. Tiesa, tokiam atve- 
jui varovas po balnu visada laikydavo kūjį ir plieninį kaltą. 
Jeigu įsiutęs dramblys puldavo savuosius, varovas įkaldavo 
kūju kaltą į gyvulio pakaušį ir jį nužudydavo. Tačiau siun- 
tantis dramblys dažniausiai nusviesdavo varovą anksčiau, 
negu šis spėdavo panaudoti kaltą ir kūjį. 

Dramblys turi kelias pažeidžiamas vietas, į kurias patai- 
kius, jį galima pargriauti ir užmušti. Sakysim, prityrę medžio- 
tojai — Centrinės Afrikos negrai — moka vienu ieties smūgiu 
iš apačios nudobti dramblį. Užbėgus iš užpakalio, galima per- 
kirsti gyvulio kojų sausgysles; tereikia pažeisti vienos kojos 
sausgysles, ir dramblys krenta ant žemės. 

Dėl šių kovos dramblių trūkumų romėnų karvedžiai galų 
gale atsisakė šios rūšies ginklo. Nuo imperatoriaus Augusto 
laikų kovos drambliai Romos armijoje išnyksta. 


ROMĖNŲ KARO MENO ĮTAKA 
ŠIUOLAIKINIAM KARO MENUI 


Beveik nėra nė vienos šiandieninio gyvenimo srities, ku- 
rios nebūtų paveikusi senovės Romos kultūra. Turime Romos 
palikimą ir karyboje. Romos valstybėje karinė organizacija 
buvo pasiekusi aukščiausią išsivystymo lygį, kokį begalima 
pasiekti vergovinės santvarkos sąlygomis. 

Visi, aišku, yra girdėję apie tokias puikias mūsų kariuo- 
menės pergales Didžiajame Tėvynės kare, kaip mūšis prie 
Volgos, Korsunės-Ševčenkos operacija ir daugelis kitų, kai 
buvo apsuptos ir paimtos į nelaisvę ištisos priešo armijos. 

Tačiau toli gražu ne visi žino, kad šių laimėjimų pagrindinis 
laidas — sumanus rezervų panaudojimas. Ir tik visai nedaugelis 
šia proga prisimena, jog kaip tik romėnai pirmieji plačiai pa- 
naudojo rezervus, atskyrę juos nuo pagrindinės kariuomenės 
masės. 

Taip pat ne visi žino, kad romėnai pirmieji iš senovės 
tautų pradėjo sistemingai naudoti lauko įtvirtinimus. Galima 
sakyti, kad romėnai nugalėdavo veikiau kastuvu, o ne ginklu. 
Kaip šiuolaikinės armijos kareivis bet kokio sustojimo metu 
visada stengiasi įsirengti apkasą, žinodamas, jog kare pra- 
kaitas taupo kraują ir dešimt metrų apkaso geriau, negu du 
metrai kapo duobės, taip Romos legionierius, sustojęs poilsio, 
imdavo rengti įtvirtintą stovyklą. Romėnų įtvirtinta stovykla 
buvo tiesioginis dabartinių apkasų protėvis. 

Nuo XVIII a. iki šios dienos visose pasaulio armijose ma- 
sinis individualus kario ginklas tebėra šautuvas su durtuvu. 
Jis įgalina tą patį Žmogų ir šaudyti, ir dalyvauti kirstynėse. 
Tačiau nedaug kas prisimena, jog kaip tik romėnai įdavė ka- 
riui į rankas ir tolimo, ir artimo mūšio ginklus ir tuo pačiu 
nurodė kelią, kuriuo toliau vystėsi individualusis ginklas. 

Senovės romėnai buvo šių dienų žmonijos mokytojai ne 
tik mokslo ir meno srityje. Tr ne veltui tuo laikotarpiu, kai 
senovės graikų bei romėnų civilizacijos įtakoje formavosi 
Europos buržuazinė kultūra, XVI a. italų politinis veikėjas ir 
rašytojas Makiavelis senovės romėnų karinę organizaciją 
laikė aukštesne, negu ji buvo tuometinėje Europoje. 

Tačiau bet koks visuomenės ir technikos vystymasis daro 
pakitimų karyboje: kinta armijų dydis ir ginkluotė, keičiasi 
vadovavimo joms būdai, labiau naikinantys darosi karo veiks- 
mai. Puikus karo meno žinovas F. Engelsas rašė: „Naujų ga- 
lingesnių priemonių sukūrimas įgalina pasiekti naujus gran- 
dioziškesnius rezultatus. Kiekvienas didis karvedys, sukūręs 
naują epochą karų istorijoje... yra arba naujų materialių prie- 
monių išradėjas, arba pirmasis randa teisingą naujų priemo- 

nių, išrastų iki jo, panaudojimo būdą“. Romėnų karinė orga- 
nizacija buvo neatskiriamai susijusi su vergvaldyste. Ji kei- 
tėsi, keičiantis vergoviniams santykiams Romos valstybėje, ir 
vergovinės sistemos žlugimas suardė visą romėnų karinę orga- 
nizaciją. 


CIVILINĖ TEISĖ 


——- 


Viena nuostabiausių senovės Romos 


kultūros paminklų yra romėnų teisė. 

Teisė —tai įstatymu paversta valdančiosios klasės valia. 
Ji įteisindavo tai, kas reikalinga ir naudinga viešpataujančiai 
klasei, ji drausdavo tai, kas jai buvo pavojinga ar žalinga. 
Ji tiesė kelią naujybei ir smerkė senybę arba, atvirkščiai, ka- 
binosi į senybę ir nuožmiai persekiojo naujybę. Teisė galėjo 
būti pažangos laidas, bet dažnai toji pati teisė yra sankciona- 
vusi kruvinus reakcijos nusikaltimus. 

Vergovės epochos teisė teigė ir tvirtino žiaurų vergų iš- 
naudojimą ir vergvaldžių klasės valdžią. Feodalinės vals- 
tybės teisė sankcionavo valstiečių pritvirtinimą prie žemės, 
cechų sistemą, visuomenės skirstymą luomais. Nugalėjusios 
buržuazijos teisė naikino feodalinius santykius ir tvirtino ka- 
pitalistų valdžią; ji įtvirtino samdomojo darbo laisvę ir darbi- 
ninkų išnaudojimo laisvę. 

Didžioji Spalio socialistinė revoliucija sukūrė naują visuo- 
menę ir naują teisę. Socialistinė visaliaudinės Tarybų vals- 

tybės teisė gina ir saugo didžiausias ir pažangiausias žmonijos 
idėjas. Ji gina mūsų santvarką, auklėja darbo žmones komu- 
nistinės moralės dvasia, padeda formuoti naujus, komunisti- 
nius santykius ir ugdyti naują žmogų. Socialistinė teisė ko- 
voja su praeities atgyvenomis. Ji negailestinga tarybinės liau- 
dies priešams ir stengiasi perauklėti tuos, kurie suklumpa, 
bet dar nėra mums žuvę... 

Komunistinės visuomenės išplėstinės statybos epochoje 
mūsų teisė vaidina didžiulį vaidmenį. 

Visa tai skaitytojui yra žinoma. Bet ar visi įsivaizduoja, 
kokia plati teisinių santykių sritis ir koks didžiulis senovės 
Romos indėlis į daugelio visuomenių ir šimtmečių teisės 
istoriją! 


* * 
* 


Iš posūkio išnėrė autobusas, ir sunkios mašinos vairuoto- 
jas sklandžiai sustabdė ją sustojimo vietoje. Dešimtys žmonių 
įlipo į autobusą, su jais ir Jūs, skaitytojau. Konduktorė įpras- 
tu rankos judesiu metė į krepšį Jūsų kapeikas ir atplėšė Jums 
iš ritinėlio popieriaus lapelį su numeriu — autobuso bilietą. 
Štai ir sustojimas. Jūs išlipote, numetęs į dėžutę Jums jau ne- 
reikalingą bilietą. Tramvajai, autobusai, troleibusai kasdien 
perveža dešimtis milijonų keleivių. 

„Bet kam tos šnekos apie miesto transportą?“ — paklaus 
nesusigaudydamas skaitytojas. O reikalas tas, kad, gaudamas 
bilietą (ir sumokėjęs už jį), Jūs sudarote sutartį su valstybine 
įstaiga (Tramvajų trestu, Metropoliteno direkcija, Autotrans- 
porto valdyba ir t.t.). Pagal šią sutartį įstaiga turi teisę gauti 
iš Jūsų užmokestį už Jūsų pervežimą, o sumokėjus privalo 
pervežti Jus autobusu (tramvajumi, metro) bet kuriuo atstumu 
arba Jūsų apmokėtu ruožu. Jūs privalote sumokėti pinigus, 
ir po to turite teisę reikalauti, kad transportas Jus nuvežtų. 

Cia mės susiduriame su dvišale sutartimi. Joje dalyvauja 
dvi pusės: Jūs ir valstybinė įstaiga. Lengva pastebėti, kad 
vienos pusės teisė yra kitos pusės pareiga (Jūs privalote 
įmokėti keturias kapeikas. Autotransporto valdyba turi teisę 
reikalauti, kad sumokėtumėte; sumokėję Jūs turite teisę rei- 
kalauti, kad Jus pervežtų, ir Autotransporto valdyba privalo 
tai padaryti. Ši sutartis vadinama pervežimo sutartimi). O kal- 
bame apie ją taip smulkiai todėl, kad pirmieji sutarties teoriją 
sukūrė senovės Romos juristai, 

Žinoma, ir geležinkeliu važiuojama (ne zuikiu!) taip pat 
pagal sutartį. Šimtams milijonų keleivių nė į galvą neateina, 
kad, pirkdami bilietą, jie sudaro sutartį su Susisiekimo minis- 
terija. 

Jūs užėjote į paštą išsiųsti laiško. Užrašę adresą, prikli- 
javote ant voko keturių kapeikų ženklą (arba panaudojote 
irankuotą voką) ir įmetėte laišką į dėžutę. Daugiau laišku 
jau nesirūpinate, jis pasieks adresatą, jeigu tik per išsiblaš- 
kymą nepamiršote užrašyti, į kurį miestą siunčiate. Ir Jūs nė 
nepagalvojate, kad sudarėte su Ryšių ministerija sutartį dėl 
laiško persiuntimo. Tai irgi dvišalė sutartis: Jūs turite teisę 
reikalauti, kad Ministerija pristatytų laišką, kai sumokėjote 
keturias kapeikas (Jūs tai privalote), o Ryšių ministerija pri- 
valo pristatyti Jūsų laišką. 

Jūs kasdien valgote valgykloje, perkate parduotuvėje 
duoną arba dešrą, pieštuką, degtukus, laikraštį... Ir kiekvieną 
kartą Jūs sudarote pirkimo-pardavimo sutartį: Jūs turite tei- 
sę išsirinkti daiktą, kuris tampa Jūsų asmenine nuosavybe, 
kai tik sumokate valstybinei įstaigai (Gastronomui, Maistpre- 
kybai, Sąjunginei spaudai ir t. t.) pinigus. Įstaiga turi teisę 
reikalauti, kad Jūs sumokėtumėte, o kai sumokate, privalo ati- 
duoti Jums pirktą daiktą. Jūs privalote sumokėti ir tada turite 
teisę gauti daiktą. Nėra pirkimo be pardavimo, yra tik pirki- 
mas-pardavimas. 

Jūs mokate už butą pagal gyvenamojo ploto nuomos su- 

lartį. Mokate už telefoną, už vandenį, dujas — taigi kiekvie- 
name žingsnyje susiduriate su sutartiniais santykiais. 

O darbo užmokestis? Čia prieš akis darbo sutartis, kurios 
sąlygas nustato Tarybų valstybės įstatymai darbo žmonių inte- 
resais. | 

Jūs nunešėte nereikalingą paltą į komiso parduotuvę -- 
ir čia sutartis, jau romėnų pavadinta komisijos sutartimi. Jūs 
padėjote indėlį taupomojoje kasoje, gavote paskolą savišalpos 
kasoje, apdraudėte savo gyvybę, įsigijote daiktinės loterijos 
bilietą (žinoma, svajodami apie ,„„Volgą“), gavote pašto per- 
laidą, pakvietėte meistrą sutaisyti vandentiekio čiaupą, įstik- 
linti langą, išdažyti kambarį, užsakėte atelje kostiumą — kiek- 
vienu tokiu atveju turime teisinį santykį (indėlio sutartis, 
paskolos sutartis, draudimo sutartis, rangos sutartis ir t. t.). 

Žinoma, reikia neišleisti iš galvos kai ko. Visi mūsų pa- 
teikti pavyzdžiai (Jūs galite be didelio vargo priskaičiuoti 
jų daugiau) atskleidžia TSRS piliečių ir Tarybų valstybės 
(valstybinių įstaigų asmenyje) tarpusavio santykius. Tai so- 
cialistinės visuomenės teisiniai santykiai. Jie nesusiję su ro- 
mėnų teise, nors čia ir naudojamasi Romos juristų sąvokomis 
bei terminais. - 

Taigi socialistinėje visuomenėje romėnų teisė neturi prak- 
tinės reikšmės, tuo tarpu visai kitoks milžiniško senovės tei- 
sininkų darbo likimas buvo visuomenėse, pagrįstose išnaudo- 
jimu. 

Romėnų teisė, kurią pagimdė vergovinė santvarka, turėjo 
bruožų, užtikrinusių jai didelį gyvybingumą ir nepaprastą ilga- 
amžiškumą. Kai Vakarų Europoje ėmė vykti feodalinis susi- 
skaldymas ir pradėjo kurtis centralizuotos feodalinės valsty- 
bės, karalių valdžia, kuri tuo metu buvo pažangi kovoje prieš 
feodalinį pakrikimą, vadovavosi romėnų teise. Karaliūs rėmė 
nauja galinga jėga — miestai. 

Karalių ir juos palaikiusių biurgerių galinga atrama buvo 
juristai ir romėnų teisės normos. Šios normos buvo grindžia- 

mos griežta teisine tvarka, neginčijamu centrinės valdžios 
autoritetu, teisminių sprendimų tvirtumu, privatinės nuosavybės 
nepajudinamumu. Kaip tik šie romėnų teisės bruožai buvo 
tvirto valstybingumo formavimosi priemonė. XII—XIII am- 
žiuje Vakarų Europoje vyksta romėnų teisės recepcija (per- 
ėmimas) — ją pradeda studijuoti, aiškinti, komentuoti; prasi- 
deda nelyginant antrasis romėnų teisės gimimas. 

Tačiau labai savotiškas romėnų teisės likimas buvo buržua- 
zinėje epochoje. 

Tai galima paaiškinti viena romėnų teisės ypatybe — ji 
grindžiama neribotu privatinės nuosavybės viešpatavimu. Ro- 
mėnų teisininkai sukūrė pačią smulkiausią, sudėtingiausią ir 
darniausią sistemą santykių, pagrįstų privatine nuosavybe. 
Privatinės nuosavybės įsigijimas, nusavinimas, paveldėjimas, 
pirkimo-pardavimo santykiai, turto nuomos, paskolos, komisi- 
jos, užstato santykiai ir t.t. ir pan. romėnų teisininkų buvo 
taip kruopščiai reglamentuoti, kad buržuazinė visuomenė ga- 
lėjo milžinišką senovės juristų darbą panaudoti kapitalizmui 
vystyti ir plėsti. 

Romėnų teisę pi mė į savo arsenalą buržuazija. Visa bet 
kurios buržuazinės šalies civilinė teisė ir šiandien grindžiama 
romėnų teise. „Romėnai, — rašė K. Marksas, — iš esmės pirmieji 
sukūrė privatinės nuosavybės teisę“. Kadangi romėnų teisinių 
normų formuluotės buvo tikslios, pilnos, aiškios ir logiškos, 
romėnų juristu darbas pradėjo naują gyvenimą ir ėmė tar- 
nauti buržuazijai. 

Kai Prancūzijos buržuazinė revoliucija nuvertė feodalinę 
santvarka ir didžiausių sukrėtimų ugnyje ir sūkury gimė ka- 
pitalistinė visuomenė, Prancūzijos buržuazinis kodeksas ! (Na- 
poleono kodeksas) įstatymiškai įtvirtino stambiosios buržuazi- 
jos pergalę. O šis kodeksas ištisai grindžiamas romėnų teise! 

Ten, kur dar egzistuoja kapitalizmas, gyvuoja ir romėnų 


l Kodeksas, lot.— knyga, susistemintas įstatymų rinkinys. 

teisės normos. Primename, kad carinėje Rusijoje Napoleono 
kodeksas oficialiai veikė tik lenkiškose Rusijos imperijos sri- 
lyse (vadinamojoje Lenkijos karalystėje), kur prancūzų ko- 
deksą Napoleonas įvedė 1807 metais. Tačiau visose kitose 
Rusijos imperijos srityse (gubernijose) visas civilines bylas 
teismai spręsdavo irgi romėnų teisės dvasia. Kitaip sakant, 
romėnų teisė buvo civilinių sandėrių (pirkimo-pardavimo, 
paskolos, užstato, komisijos, pervežimo, kredito, draudimo ir 
t.t.) pagrindas visoje Rusijoje, kaip ir visose kapitalistinėse 
šalyse. 

Štai kodėl su romėnų teise, neturinčia mums praktinės 
reikšmės, turi būti gerai susipažinęs kiekvienas išprusęs ju- 
ristas. Romėnų teisę studijuoja mūsų studentai — būsimieji 
teisėjai, tardytojai, prokurorai ir advokatai. Kitaip neįmanoma 
suprasti, kodėl tokie gyvybingi yra romėnų teisiniai santykiai, 
gyvuojantys daugelį šimtmečių po vergovinės Romos žlugimo. 
Mūsų valstybė plačiai prekiauja su dešimtimis šalių. Mūsų 
ūkiniams, užsienio prekybos darbuotojams ir teisininkams 
tenka susidurti su šių valstybių įstatymais, vadinasi, ir su ro- 
mėnų teisės normomis (žinoma, čia turirkė galvoje kapitalisti- 
nių valstybių įstatymus). 


* * 
* 

Kaip ir visos senovės tautos, romėnai savo istorijos prieš- 
aušryje dar neturėjo rašytos teisės. Egzistavo tik papročių 
teisė. 

Kas yra papročių teisė, paaiškinti nesunku. Tai teisė, ku- 
rios laikomasi, nors ji ir neužrašyta. Papročių teisės normos — 
žodinės, perduodamos iš kartos į kartą. Jos pradėjo formuotis 
dar pirmykštės bendruomeninės santvarkos gelmėse. O kai vi- 
suomenė suskilo į klases ir susikūrė valstybė, viešpataujanti 
klasė panaudojo papročių teisę savo interesais. Beje, diduo- 

menė įžūliai pažeidinėjo senąją teisę, aiškino ją sau naudinga 
kryptimi, be atodairos piktnaudžiavo. Taip buvo todėl, kad 
papročių teisė trukdė kilmingiems ir galingiems vadams. Ji 
ribojo jų savivalę. 

Didikai negailestingai išnaudojo beturčius, versdavo juos 
dirbti ir atimdavo derlių, laikė varguomenę skurdo prislėgtą. 
Turtuoliai kas žingsnis laužė papročių teisę. Nuo amžių žemė 
buvo visų bendra, o didikai paskelbė ją savo nuosavybe. 
Žmonės buvo laisvi, o didikai pavertė juos priklausomais ir 
engiamais. Didikams nereikėjo teisės, ji pripažino tik jėgą. 
Todėl nuolatiniai piktnaudžiavimai tapo sistema. 

Taigi nieko nuostabaus, kad aršioje plebėjų ir patricijų ko- 
voje engiamieji ir nepilnateisiai senovės Romos gyventojai — 
plebėjai — energingai reikalavo užrašyti (kodifikuoti) papro- 
čių teise. 

451 m. pr. m. e. plebėjai iškovojo didelį laimėjimą. Tais 
metais nebuvo renkami konsulai, o visa valstybės valdžia 
buvo perduota decemvirų — dešimties vyrų — kolegijai. Juos 
įgaliojo išdėstyti raštu svarbiausius Romos valstybės įsta- 
tymus. 

Decemvirai sudarė 10 lentelių įstatymų. Tačiau paaiškėjo, 
kad teisė surašyta vien patricijų interesais, ir plebėjai ja la- 
bai pasipiktino. Įgąsdinti plebėjų neramumų, patricijai kiek 
nusileido, ir decemvirų kolegija buvo atnaujinta (plebėjai ga- 
vo pusę vietų). Šie naujieji kolegijos nariai surašė dar dvi 
įstatymų lenteles, ir taip pasaulį išvydo garsieji dvylikos len- 
telių įstatymai — pirmoji Romos istorijoje rašyta teisė. 

Griežti ir negailestingi buvo dvylikos lentelių įstatymai. 
Žiaurus susidorojimas grėsė už privatinės nuosavybės „šven- 
tos“ teisės pažeidimą. Vagį buvo leidžiama užmušti nusikalti- 
mo vietoje arba išplakti ir paversti vergu. Asmuo, pas kurį 
rasdavo vogtą daiktą, turėdavo sumokėti trigubą to daikto 
vertę. 


Tačiau lentelių įstatymai skelbė visišką laisvę operuoti 

savo nuosavybe. Bet kokią nuosavybę buvo galima laisvai 
parduoti ir dovanoti, užrašyti testamentu ir užstatyti, dalyti, 
nuomoti ir t.t. O tai reiškė, kad nauji, rašyti įstatymai griau- 
na gimininius ryšius ir stiprina vergovinės valstybės pagrindus. 

Lentelių įstatymai pabrėžė priklausomą moters padėtį, ta- 
čiau kiek sušvelnino tėvo valdžią vaikams. Sakysim, jeigu 
tėvas tris kartus parduodavo sūnų į vergiją, jis netekdavo į jį 
tėvo teisių. 

Ypač griežti lentelių įstatymai buvo skolininkams. Jeigu 
skolininkas nesumokėdavo skolos, jam terminą atidėdavo 
30 dienų, o jeigu ir po to jis nepajėgdavo atsiskaityti -— na- 
bagui nukirsdavo dešinę ranką. Neatsiskaitantį skolininką 
buvo galima netgi nubausti mirtimi arba parduoti vergijon už 
Tiberio (tai yra už Romos valstybės ribų). 

Lentelių įstatymai iki šių dienų nėra pilnai išlikę. Tačiau 
mes žinome, kad juose buvo surašytos nuomos, paskolos, pir- 
kimo-pardavimo, įsisenėjimo ir kitos teisinės normos. Jos pa- 
dėjo apriboti savivaliavimą, vystyti prekybą ir amatus. Tai 
buvo žingsnis į priekį visuomenės gyvenime. 

Surašius lentelių įstatymus, romėnų teisė toliau vystėsi 
dviem kryptimis: buvo aiškinami surašytieji įstatymai (šioje 
srityje reiškėsi ištisos romėnų juristų kartos) ir leidžiami 
nauji. 

Įstatymu romėnai vadino Tautos susirinkimų nutarimus ir 
plebiscitus (plebėjų susirinkimų nutarimus). Įstatymų leidimo 
iniciatyva ! priklausė tik magistratui 2. Jis paskelbdavo siūlo- 


! Įstatymų leidimo iniciatyva — teisė pateikti įstatymų projektus 
valstybės įstatymų leidimo organui. Romos valstybėje įstatymų leidi- 
mo iniciatyvą turėjo tik magistratai (konsulai, pretoriai, tribūnai), pa- 
teikdavusieji įstatymo projektą Tautos susirinkimui, kuris galėjo pa- 
tvirtinti arba atmesti siūlymą, bet neturėjo teisės jo svarstyti. Jau vien 
iš to matyti, kad Romos respublika buvo ne demokratinė, o aristokra- 
tinė (senovės Graikijos miestuose valstybėse įstatymo projektą galėjo 
pateikti kiekvienas pilietis — Tautos susirinkimo dalyvis). 

2 Žr. priedą gale knygos. 

mą įstatymo projektą Forume ne mažiau kaip prieš 24 dienas 
iki balsavimo. Projektą pateikdavo balsuoti iš karto — jokie 
svarstymai nebuvo leidžiami. Pradžioje balsuodavo žodžiu. o 
vėliau buvo įvestas slaptas balsavimas (į urną mėtė lenteles 
su užrašu „taip“ arba „prieš“). 

Įstatymas, priimtas paprasta balsų dauguma, tuoj pat įsiga- 
liodavo, tačiau jį galėjo užprotestuoti liaudies tribūnas. Įsta- 
tymo tekstą iškabindavo Forume (surašytą baltai nudažytoje 
lentoje). Įstatymo kopija eidavo į archyvą. 

Kartais įstatymas būdavo pavadinamas jį pateikusio ma- 
gistrato vardu, priduriant trumpą akto apibūdinima (pavyz- 
džiui, Licinijaus agrarinis įstatymas — 367 m. pr. m. e.). 

Senato nutarimai buvo vadinami senatus consultum ir taip 
pat turėjo įstatymo galią. Imperijos epochoje įstatymu tapdavo 
imperatoriaus potvarkiai. 

Vis dėlto romėnų teisės formavimosi pagrindas buvo teis- 
minė praktika, o ne įstatymai. Tik praktika sukūrė civilinės 
teisės normas, pasižyminčias aiškia ir tikslia kalba, nepaprastu 
minties ir žodžio lakoniškumu, geležine logika — tais bruožais, 
už kuriuos romėnų teisė vėliau pradėta vadinti „rašytu 
protu". 

Pretorius — vyriausiasis valstybės teisėjas, pradėdamas eiti 
savo pareigas, specialiu įsaku (ediktu) paskelbdavo visų ži- 
niai teisminės politikos pagrindus. Jis nurodydavo, kokie at- 
vejai užtikrina teisę į ieškinį, kaip pretorius spres teismo 
bylas, jeigu nepakaks senosios teisės joms išspręsti. Šie pre- 
torių ediktai kūrė naujas teisės normas. 

Pasibaigus pretoriaus įgaliojimams, jo išleistas ediktas for- 
maliai netekdavo galios. Bet užtat įsigaliodavo nauiojo pre- 
toriaus ediktas. Paprastai kiekvienas pretorius įtraukdavo į 
savo edikta teisės normas, veikusias pirmtako teisėjavimo lai- 
kotarpiu (pavyzdžiui, pirkimo-pardavimo, patalpų nuomos, 
palikimo ir paveldėjimo, įsūnijimo ir kt. nuostatus). Kitais 
žodžiais tariant, įpėdinis papildydavo savo pirmtako edikta 

naujais teiginiais, o didelė teisės normų dalis likdavo ta pati. 
Taip susiklostė didžiulė teisės sritis — pretorinė teisė. 

Tačiau praslinko Respublikos amžiai ir prasidėjo Imperijos 
epocha. Apie 130 m. e. m. žymus juristas Julianas, imperato- 
riaus Adriano pavestas, paruošė galutinį pretorių edikto teks- 
tą amžių amžiams (ediktas buvo pavadintas „amžinuoju“). 
Pretorių ediktas tada sustingo ir virto stabiliu civilinės teisės 
kodeksu. 

Pirmieji trys Imperijos gyvavimo šimtmečiai pasižymi ro- 
mėnų teisininkų veiklos klestėjimu. Jie buvo ištikimi impera- 
toriaus tarnai ir užėmė aukščiausią padėtį visuomenėje. Jų 
gausūs darbai vėliau buvo reikiamai įvertinti ir suvaidino di- 
džiulį vaidmenį VI m. e. a., kai Rytų Romos imperijos impe- 
ratoriaus Justiniano paliepimu buvo atliktas milžiniškas kodi- 
fikacijos darbas. 533 m. dienos šviesą išvydo milžiniškų Romos 
ir Konstantinopolio teisininkų pastangų vaisius — žymusis civi- 
linės teisės rinkinys „Corpus iuris civilis“. Jis ir įėjo į istoriją 
kaip ilgaamžio romėnų teisės vystymosi įkūnijimas. 


* * 
* 


O dabar persikelkime į dviejų tūkstančių metų pracitį --- 
į vėlyvosios Respublikos Romą. 

„„Romos pilietis Aulas Agerijus išklausė savo kaimyno 
Numerijaus Negidijaus prašymą ir perleido jam šešiems mė- 
nesiams savo vergą Stichą. Už naudojimąsi svetimu turtu 
Numerijus Negidijus įsipareigojo mokėti kaimynui kas mė- 
nuo tam tikrą sumą, o pasibaigus terminui — grąžinti vergą 
Stichą. Tačiau praėjo ir šeši, ir septyni, ir aštuoni mėnesiai, 
o Numerijus Negidijus liovėsi mokėti ir atsisakė grąžinti ver- 
gą jo savininkui. Jis sakė, kad vergas ilgai sirges, ir jam 
gydyti išleidęs geroką sumą. Todėl tegu Aulas Agerijus su- 

moka jam du sestercijus, ir tik tada senasis Stichas grįš į savo 
pono namus. 

Aulas Agerijus nusprendė kreiptis į teismą („iškelti by- 
lą" — kaip sakydavo Romos juristai ir kaip sakome mes). Ta- 
čiau šitai ne taip jau paprasta. 

Kaip ir mes, romėnai turėjo nedarbo ir darbo dienas. Ta- 
čiau ne visomis darbo dienomis buvo galima kelti ieškinį, 
dirbti teismams ir sudarinėti sandėrius. Dienos dar buvo 
skirstomos į tokias, kuriomis galima vykdyti teisingumą, to- 
kias, kuriomis galima šaukti Tautos susirinkimus, bet negali- 
ma teisti, ir tokias, kuriomis negali vykti nei teismo posėdžiai, 
nei Tautos susirinkimai. Nedarbo buvo ir dienos, skirtos miru- 
siems atminti arba požemių dievams, arba gedulo dienos 
(sakysim, baisaus romėnų kariuomenės pralaimėjimo prie Tra- 
zimeno ežero metinės — birželio 23-oji). 

Taigi mūsų ieškovas Aulas Agerijus turėjo sužinoti, kokia 
šiandien diena, tai yra, mūsiškai, ar priima šiandien teisėjas. 
Sužinojęs, kad šiandien darbo diena, Aulas Agerijus nuėjo 
į Forumą. Čia buvo pretoriaus tribunolas — paaukštinimas, ant 
kurio stovėjo kurūlinė kėdė — vienas aukštojo magistrato 
valdžios ženklų. Tai kėdė be atkaltės, iš dramblio kaulo ar 
bronzos. Magistrato sprendimas buvo laikomas teisėtu, jeigu 
ji paskelbdavo iš šio „sosto“. l 

Forumas pilnas žmonių, ir mes, sekdami paskui mūsų 
ieškovą, galėtume matyti visoje aikštėje gyvą prekybą. Ro- 
mos teisininkai griežtai skyrė dvi daiktų rūšis — res mancipi 
ir res nec mancipi. Prie pirmųjų priklausė žemė, vergai, gal- 
vijai. Res mancipi pardavimo susitarimai reikalavo laikytis griež- 
tos formos ir ypatingų apeigų, kurios vadinosi mancipacija. 

Res nec mancipi — visiems kitiems daiktams — nereikėjo 
tokios sudėtingos tvarkos, jiems parduoti (pirkti) pakakdavo 
tiešiog perduoti daiktą, gavus pinigus. Tokių daiktų parda- 
vimas ir pirkimas nereikalavo liudininkų ir vadinosi tradicija 
(„perdavimas“). 

Valstietis pardavė nupenėtą žvilgančiais plaukais jautį. 
Gyvulį pirko mėsininkas — Romos gyventojas ir pilietis. Gre- 
ta pirkėjo stovėjo penki pilnamečiai piliečiai. Tai liudininkai, 
be jų sandėris negalioja. Pirkėjas laikė rankose svarstykles 
(kitados jomis sverdavo sidabrą, tolimoje praeityje Roma dar 
neturėjo kaltų pinigų; dabar svarstyklės buvo tik iškilmingų 
apeigų elementas: Roma jau seniai turi tikras monetas). Pir- 
kėjas padėjo ant svarstyklių pinigus — jaučio kainą, palietė 
ranka gyvulį ir pakiliai kaip maldą ištarė šiuos žodžius: 
„Tai mano pagal kviritų įstatymą: aš sumokėjau pilnasvoriu 
metalu". Dabar mėsininkas galėjo vestis nupirktą jautį. Taip 
vykdavo mancipacija. 

Kiek atokiau Romos legionierius ėmė iš seno pinigų kei- 
tėjo paskolą. užstatydamas savo šalmą. Abu ištarė iškilmingas 
frazes: ,,„Pasižadi duoti?" — paklausė šaunusis kareivis: „Pasiža- 
du" — atsakė paskolos teikėjas. Romėnai žinojo, kad nega- 
lima prie šių frazių nieko pridėti ir nieko jose pakeisti -— 
tereikėdavo supainioti žodžius ar sukeisti jų tvarką, praleisti 
skiemenį, ir sandėris nustodavo galios. 

Nutaisęs orią veido išraišką, rimtas ir susiraukęs, atėjo 
pretorius. Jis vilki baltą togą su purpuriniais apsiuvais, jo 
galva niekuo nepridengta, nors lauke karštis. Garbės sargy- 
ba — liktoriai (pretorius turėjo juos šešis, vienas jų ėjo prieš- 
akyje) —stumdė minią, darydama praėjimą vyriausiajam 
valstybės teisėjui. Apie aukštą teisėio rangą byloja rykščių 
ryšuliukai, permesti per kiekvieno liktoriaus peti — valdžios 
piliečių kūnui ženklas (šis ženklas simboliškas: Romos piliečių 
negalima plakti, žinoma, ne be išimčių; beie, perdavo karei- 
vius ir mokinius). Pretorius priėjo prie tribunolo ir atsisėdo 
ant senoviškos sėdynės (romėnai sakydavo, jog kurulinė kėdė 
turi priminti kovos vežimo sėdynę). Netardamas nė žodžio, 
vien tik isakmiu rankos gestu, jis atidarė teismo posėdi. Au- 
lui Agerijui reikia palaukti: kai kas užėmė eilę prie teismo 
dar naktį, 

Pasinaudokime proga, kad mūsų ieškovas laukia savo ei- 
lės. Pirmoji byla prasidėjo teisminių nagrinėjimu. Vynuogyno 
savininkas reikalavo, kad jam būtų padengti nuostoliai: atsa- 
kovas savavališkai iškirto 18 vynuogienojų. Byla paprasta ir 
aiški. Deja, ieškovas ją pralaimėjo: jis apsiriko ir pažeistus 
objektus pavadino vynuogienojais, o pagal seną formuluotę 
reikėjo sakyti „medžius“... Nusiminęs ieškovas negalėjo kreip- 
tis į aukščiausiąjį teismą — romėnai tokio, kaip mes teismo, 
kuriam būtų galima apskųsti žemesnio teismo sprendimą, ne- 
turėjo. Tačiau buvo galima apskųsti teismo nuosprendį (spren- 
dimą) kitam pretoriui, ir anas turėjo teisę sustabdyti arba 
panaikinti savo kolegos sprendimą (vadinamoji intercesija). 
Sprendimą padaręs pretorius galėjo pats jį peržiūrėti ir pa- 
keisti (laikyti procesą „tarytum neįvykusį“), tačiau taip atsitik- 
davo retai. 

Antroji byla, be abejonės, sudomins mus. Tai byla dėl 
žemės. Ieškovas ir atsakovas atsinešė didžiulę velėną — reikė- 
jo būtinai pateikti teismui ginčo objektą, nors ir simbolišką 
(velėną vietoj lauko, galvijo galvą, vietoj visos bandos. čer- 
pę vietoj namo ir t. t.). Ieškovas, įdegęs kresnas žemdirbys, 
laikė rankoje šiaudą (jis atstojo ietį!). Jis palietė šiaudu velė- 
ną ir tarė: „Aš tvirtinu, kad pagal kviritų teisę atsakovas — 
mano žmogus. Kaip aš sakiau, taip jis ir užgrobė“. Pretorius 
tylėdamas pažvelgė į atsakovą — irgi kuklų žemdirbį. Jeigu 
šis nutylės, vadinasi, pripažins ieškinį. Tačiau atsakovas žen- 
gė į priekį, irgi palietė nendrės stiebeliu žemę ir išdrožė tą 
pačią iškaltą frazę. Tada pretorius paskelbė savo sprendirną 
taip pat iškilminga formuluote: „Tebūnie teisėjas Oktavijus. 
Jeigu paaiškės, kad teisus ieškovas, tai atsakovą apkaltink, 
jeigu nepaaiškės, išteisink!" Šie žodžiai reiškė, kad pretorius 
šią bylą palaikė verta svarstymo ir nukreipė ją teisėjui. Tuo 
ir baigėsi pirmoji bylos nagrinėjimo stadija — sprendimas pa- 
gal teisę, tai yra nesigilinant į ginčo esmę (pretorius neklau- 
sinėjo liudininkų, netikrino įrodymų). Nesunku pastebėti, kad 

pretoriaus sprendimą sudarė trys dalys: teisėjo paskyrimaš, 
ieškovo pretenzijos ir pretoriaus pavedimas teisėjui. 

Atėjo Aulo Agerijaus eilė. Atsakovas Numerijus Negidi- 
jus buvo čia pat. Jis nepripažino ieškinio. Ir šią bylą preto- 
rius nukreipė teisėjui Oktavijui mums jau žinoma formu- 
luote. 

Dabar valstiečiai, ginčijęsi dėl žemės, ir mūsų pažįstami 
Aulas Agerijus ir Numerijus Negidijus turėjo susitarti, ku- 
rią dieną jie eis pas teisėją Oktavijų. Ją reikėjo parinkti ne 
vėliau kaip po 18 mėnesių. Teisėjas Oktavijus turi išnagri- 
nėti ir išspręsti bylą jau ne pagal teisę, o iš esmės. Mes nei- 
sime su besibylinėjančiomis pusėmis pas Oktavijų; tikėkime, 
kad Aulas Agerijus laimės bylą. 

Vergas Stichas, dėl kurio vyko ginčas, buvo laikomas 
daiktu lygiomis su visais kitais mancipijos daiktais. Romėnų 
teismas nelaikė vergo žmogumi. Vergas neturėjo nuosavybės, 
jo negynė teismas. Vergo kaip liudininko parodymai baudžia- 
mojoje byloje būtinai reikalavo kankinimų (parodymus duoda- 
vo kankinamas vergo kūnas, o ne jo siela — jos vergas ne- 
turėio!). 

Romėnų teisė buvo lankstus ir paklusnus vergovinės vals- 
tybės svertas. Ji užtikrino vergvaldžiams valdžią per visą 
daugiau kaip tūkstantmetinę Romos valstybės istoriją. O kai 
Romos imperija, pakirsta giliausios vergovinės santvarkos 
krizės, žlugo nuo „barbarų“ smūgių, istorija paruošė romėnų 
teisei žymią vietą feodalinėje epochoje ir suteikė dar didesnį 
vaidmenį kapitalistinėje visuomenėje. 

Dabar gyvuoja ir diena iš dienos tvirtėja pasaulinė socializ- 
mo sistema. Kapitalizmas — žlugti pasmerkta santvarka, ir jo 
dienos suskaitytos. Galutinai žlugus kapitalizmui, senovės 
romėnų teisė liks tik istorinis reiškinys. Tačiau ir tada istori- 
kai ir teisininkai studijuos senovės Romos juristų veikalus. 


ROMĖNŲ PORTRETAS 


"| As — 1 až 


Galima daug žinoti apie senovės Ro- 
mą, galima smulkiai išnagrinėti jos istoriją. galima labai 
gerai įsiminti didžiųjų mūšių datas ir didžiųjų karvedžių var- 
dus. Galima atmintinai išmokti garsiųjų Romos poetų eilėraš- 
čius, tačiau niekas neįgalins iš taip arti pajusti tuos tolimųjų 
kartų Žmones, kaip jų portretai, atlikti amžininkų. 

Per keletą šimtmečių Romos dailininkai sukūrė daugybę 
portretų. Jie nepaprastai įvairūs, šitie marmuriniai biustai ir 
statulos, čia šalti ir griežti, panašūs į idealiai gražias senovės 
Graikijos skulptūras, čia, atvirkščiai, krintantys į akis sausa 
ir negailestinga gyvenimo tiesa. 

Romėnas buvo blaivaus proto ir praktiškas žmogus. Jis 
gėrėjosi graikų statulomis, kurios šimtais buvo vežamos iš 
romėnų užgrobtos Helados, susidomėjęs apžiūrinėjo graikų 
dailininkų paveikslus. Tačiau Respublikos epochoje portreto 
menas iš pagrindų tebebuvo romėniškas. Užsakytojas norėjo 
portrete matyti save tokį, koks yra iš tikrųjų. Tokį portretą 

paveldėdavo vaikai ir vaikaičiai, žiūrint į jį, buvo galima 
pasakyti: „Štai koks buvo tavo tėvas“. 

Graikų skulptūros, kuriomis dailininkai norėjo pavaizduoti 
ne tiek kokį nors konkretų žmogų, kiek idealią asmenybę, 
buvo tolimos romėnams, nes jų gyvenimas buvo visai ne 
toks poetiškas, kaip graikų. Graikų portretas turėjo uždavinį 
šlovinti didvyrį, romėnų — kuo tiksliau vaizduoti eilinį pilietį. 

Romėnų portretas savo priešaušryje buvo dar labai tolirnas 
menui. Nebuvo nei dailininko šiuolaikine žodžio prasme, nei 
pozuojančio jam užsakovo. Viskas dėjosi kur kas paprasčiau. 

Žmogus gyvendamas nė nepagalvodavo užsisakyti portretą. 
Tačiau atsėlindavo senatvė, ir žmogus mirdavo. Prieš laido- 
dami numirėlį, giminės pakviesdavo meistrą nuimti jo kau- 
kės. Ant veido užliedavo vaško. Jis sustingdavo, susidariusią 
formą pridėdavo molio, ir išeidavo tiksli mirusio Žmogaus 
veido atlieja. O paskui šią kaukę laikydavo atrijuje, specia- 
lioje nišoje, kur ilga virtine jau rikiavosi seniau ir neseniai 
palaidotų giminaičių kaukės. Jos buvo šventa šeimos relik- 
vija. Švenčių ir įvairių eisenų metu jas išimdavo iš saugyklos. 
Kai kas nors iš giminės mirdavo, visi jo proseneliai, įkūnyti 
vaškiniuose ar moliniuose portretuose, lydėdavo jį paskutinė- 
je kelionėje. 

Žinoma, tokios kaukės, tiksliai pakartojančios sustingusius 
mirusiojo bruožus, negalima laikyti meno kūriniu. Menas --- 
tai ne šalta tikrovės kopija, o gyvas jos atvaizdas, sušildytas 
dailininko sielos jaudinimosi. Ilgainiui Romos meistrai pradėjo 
tai jausti. Gal nuobodžios jiems pasidarė bedvasės atliejos, 
o gal, pamatę svetimšalių meistrų portretus, romėnai suprato, 
kad kaukės neišraiškingos ir negyvos, kaip ten bebuvo, tik 
netrukus pasirodė pirmieji, dar nevykę bandymai pagyvinti 
sustingusius veidus. Negyvuose veiduose meistrai ėmė vaiz- 
duoti šypseną. Vėliau kaukės buvo pakeistos akmens portre- 
tais. Tačiau ir juose iš pradžių buvo daugiau dokumentinio 
panašumo, negu tikrosios gyvenimiškos šilumos. 

Amžių bėgyje romėnų portretas -keitėsi labai nedaug. Pa- 
prastas ir rūstus Respublikos laikų Romos gyvenimo stilius, 
prozaikiški ir griežti tos epochos papročiai neįkvėpdavo dai- 
lininkų kurti kūrinius, kurie priverstų žiūrovus jaudintis. 
Romos menui reikėjo akstino, reikėjo pamatyti ir gerai susi- 
pažinti su tuo menu, kurio įtakon jau seniai buvo patekusios 
Viduržemio jūros pakrantės. Tai buvo Graikijos menas. 

Negalima sakyti, kad romėnai šio meno kūrinių nebūtų 
regėję. Graikai iš seno turėjo kolonijų Apeninų pusiasalyje, 
jose buvo statomos šventyklos, ten atveždavo statulų, pa- 
veikslų, ir graikų menas buvo madingas Romoje. Tačiau visa 
tai buvo tik lašas jūroje, palyginti su tuo meno vertybių 
srautu, kuris pradėjo plūsti Romon, užgrobus Graikiją. Sau- 
suma ir jūra stačiašoniais laivais ir sunkiais girgždančiais ve- 
žimais buvo gabenami į Romą vertingiausi graikų dailininkų 
kūriniai. Dėžėse su šiaudais vežė trapias molines vazas su 
subtiliais piešiniais. Gelsvo Pentalijos marmuro statulos — 
geriausių graikų skulptorių kūriniai — puošė aikštes ir romė- 
nų namus. Kiekvienas karvedys, pabuvojęs Graikijoje, sureng- 
davo Forume savotišką prisiplėštų meno kūrinių parodą. 

Turėti namuose graikišką statulą, paveikslą, vazą tapo 
gero tono požymiu. Buvo stengiamasi kalbėti graikiškai. 

Diktatoriai ir karvedžiai norėjo būti pavaizduoti kaip grai- 
kų didvyriai. Tai nebuvo vien mada. Toks žmogus norėjo 
prilygti dievui, norėjo, kad jį garbintų. O kas geriau už 
graikus mokėjo vaizduoti dievus, turinčius visus Žmogaus 
bruožus, bet kartu idealiai gražius? 

Šitaip graikų menas padėjo sukurti portretą, kuris galėjo 
patenkinti naujus reikalavimus. Ne be pagrindo idealizuojantį 
graikų meną priėmė turtingieji. Tuo tarpu romėniškojo, griež- 
to ir sauso, portreto tradicija išliko demokratiškesniuose gy- 
ventojų sluoksniuose. 

Pirmiesiems Romos imperatoriams menas buvo galinga 
valdžios stiprinimo priemonė. Vienoje Valstybinio Ermitažo 

salėje stovi marmuro statula, 
primenanti senovės graikų die- 
vų statulas. Tai imperatoriaus 
Oktaviano Augusto statula. Jis 
sėdi ramus, truputį pakreipęs 
galvą į dešinę. Jo rankoje per- 
galės deivės Viktorijos (graikų 
Nikės) atvaizdas. Lygiai taip 
pergalės deivės statulą laikė 
garsioji Atėnė Paladė, Fidijo 
kūrinys. 

Lengvomis  klostėmis ap- 
siaustas krinta nuo imperato- 
riaus peties ir uždengia kelius. 
Jo kūnas nuogas, o tai vėl 
primena mums graikų dievų 
statulas. Ir tik gerai įsižiūrė- 
jus į šios didingos statulos 


Imperatorius Augustas. veidą, pamatai, kiek daug ja- 
Marmuras. Valstybinis S aa me tipiškų romėno bruožų. 
I m.e.a. romėnų statula. Augustas x v: . 
pavaizduotas kaip Jupiteris. Dešinėje Iš pradžių veidas atrodo 


jo rankoje Viktorijos — pergalės dei- idealiai gražus, ką apsprendžia 
= bendra didingos ramybės iš- 
raiška. Tačiau šis veidas turi 

savų nepakartojamų, būdingų tik vienam žmogui bruožų. 

Laiba nosis su kuprele, kiek palinkusi ant išdidžiai su- 
spaustų lūpų, plokšti skruostai, plati kakta, šalto išdidumo 
išraiška piešia mums labai sudėtingą žmogų, verčia tikėti, jog 
kaip tik toks ir buvo Augustas. 

Aišku, mes žinome, kad pozą, panašią į Dzeuso pozą, 
olimpinį didingumą, iškilmingumą skulptorius suteikė statulai, 
tenkindamas to meto skonį ir galingą užsakovą. Bet juk pa- 
prastas romėnas žiūrėjo į statulas kitomis akimis. Gyvieji 
imperatoriaus bruožai jo vaizduotėje susiliedavo su idealizuo- 

tais didingos statulos bruožais, kurią galima matyti kur kas 
dažniau, negu patį Augustą. Ir, žinoma, toks menas padėdavo 
įtikinti paprastus ir tamsius žmones imperatoriaus „dieviška 
prigimtimi“. 

Kiek bepamatytume tų laikų didikų portretų, visi jie ku- 
pini šaltos ir iškilmingos didybės. Būdingieji bruožai juose 
sušvelninti ir dažnai beveik nepastebimi. Tas menas, kuris 
cficialiai buvo pripažintas Romoje, turėjo grynai praktinį pri- 
taikymą — ugdė žmonių nuolankumą imperatoriui ir imperato- 
riaus valdžiai, 

Žymusis romėnų poetas Vergilijus savo poemoje „Eneida“ 
rašė, kad svarbiausias romėnų menas — valdyti pavergtas 
tautas, 

Mes, aišku, žinome, kad ir skulptūra, ir tapyba buvo išvys- 
tytos Romoje. Tačiau oficialųjį meną įkvėpdavo tie patys 
uždaviniai, apie kuriuos poetas sako: „„..tautas valdyt mokėki, 
Romėne... taikos tvirtovę statyti, pasigailėt nuolankių ir gink- 
lais sudraust išdidžiąsias“. 

Žinoma, Romos menas nesiribojo tuo, kas buvo daroma 
pagal imperatoriaus užsakymą. Romos dailininkai, daug ką 
perėmę iš graikų, tais pačiais metais, kuriais buvo sukurta 
Augusto statula (I m. e. a.), kūrė ir visai kitokius portretus. 
Jie atrodo tarytum gyvi, o marmuras, iš kurio jie buvo pada- 
ryti, — šiltas, kaip žmogaus kūnas. Ten pat, Ermitaže, yra 
romėno biustas. Jo veide atsispindi protas ir patirtis. Akys 
įdėmiai žvelgia iš po surauktų antakių, lūpos kiek išlenktos 
pašaipios šypsenos. Imperatoriaus portretų šalto apibendrini- 
mo čia nėra nė pėdsakų. 

Kai romėnų meistras naudojosi graikų kūriniais, kaip impe- 
ratorių šlovinimo priemone, išeidavo statulos, panašios į 
Augusto statulą. Tuo tarpu kai jis mokydavosi iš graikų, jų 
nekopijuodamas, sukurdavo portretus, kupinus gyvybės ir ši- 
lumos. 

Kiekviena epocha duoda menui kažką nauja. Keičiasi 

Imperatorius Filypas 
Arabas. 


Marmuras. Valstybinis Er- 
mitažas. III m. e. a. romė- 
nų biustas. Portretas tei- 
singai ir be dailinimo per- 
teikia rūsčius veido bruo- 
žus imperatoriaus, kilusio 
iš kareivių, ir tolimo sub- 
tiliai ankstesniųjų amžių 
kultūrai 


žmonių skoniai, ir tai, kas patinka šiandien, 'rytoj atrodys 
nuobodus, juokingas arba netgi absurdiškas dalykas. Kad ge- 
riau suvoktume, kaip ilgainiui kinta menas, pažiūrėkime, kaip 
atrodė portretai vėlesniais laikais. 

Dažnai vienas ar kitas imperatorius primesdavo dailinin- 
kams savo skonį. Jie norėjo, kad menas būtų ne toks, koks 
jis formavosi savo natūralaus vystymosi eigoje, o panėšėtų 
į jiems patinkančius pavyzdžius. 

Sakysim, imperatorius Trajanas (II m. e. a.) stengėsi atgai- 
vinti išorines Romos respublikos kultūros formas. Tenkindami 
valdovo skonį, daugelis dailininkų ėmė mėgdžioti Respublikos 

laikų meną. Tačiau mėgdžiojimas toli gražu neprilygsta menui. 
Todėl tų metų portretai atrodo nepaprastai šalti ir demonstra- 
tyvūs. Negalima atgaivinti tų menų formų, kurios seniai atgy- 
veno. Trajanui mirus, madingus jo laikais portretus liautasi iš 
viso kurti. 

Nuo imperatoriaus Adriano, aistringai mėgusio graikų me- 
ną, viešpatavimo laikų yra išlikę kūrinių, iš paviršiaus ne- 
paprastai panašių į senovės Graikijos Fidijo epochos meninin- 
kų kūrinius. Išliko daugybė imperatoriaus numylėtinio, žavin- 
go jaunuolio Antinojo, skulptūrinių portretų. Adrianas, 
svajojęs atgaivinti klasikinės Graikijos kultūrą, laikė jį gyvu 
jau seniai praėjusio gyvenimo atvaizdu. Atrodo, kad Antinojo 
portretas, esantis greta kitų Ermitažo portretų, yra asitiktinai 
čia patekęs graikų dievo biustas tarp paprastų žemės Žmonių. 
Nors ir labai gražus buvo Antinojas, nors ir nepaprastai sten- 
gėsi romėnų bei graikų dailininkai perteikti marmure jo gro- 
žį, vis dėlto jo portretai ir į juos panašūs kūriniai toli gražu 
neprilygs pilnakraujams klasikinės Graikijos meistrų dar- 
bams. Senovės Helados skulptoriai kūrė taip, kaip jautė, bet 
ne mėgdžiojo pavyzdžius to meno, kuris gyvavo prieš keletą 
šimtmečių. 

Žinoma, ne imperatorių skonis lemia meno ateitį. Imperato- 
rių sukurta mada tapyboje ar skulptūroje išsilaikydavo neilgai. 
Meną vystytis ir kisti nepalenkiamai verčia pats amžinai besi- 
keičiantis gyvenimas. 

Paaiškinsime tai dar vienu pavyzdžiu. 

Išviršinę ramybę, kuri buvo būdinga Romai pirmųjų impera- 
torių laikais, pakeitė sunkių karų ir ilgų tarpusavio vaidų me- 
tai. Trečiasis mūsų eros amžius kartais vadinamas kareivių 
imperatorių epocha. Tai laikai, kada imperatoriais tapdavo 
energingi ir valdžiotroškos karvedžiai, kuriuos kareiviai pa- 
skelbdavo cezariais. 

Imperatoriaus valdžią paimti įgalindavo žmogžudystės ir 
sąmokslai, o dažniausiai kariuomenės, tikinčios vienu ar kitu 

Imperatorius Balbinas. 


Marmuras. Valstybinis Ermi- 
tažas. III m.e.a. romėnų 
biustas. Portretas bevalio ir 
silpno imperatoriaus, kuri 
į sostą iškėlė kareiviai ir 
patys greitai nužudė. Skulp- 
torius panaudojo griežtas ir 
šykščias linijas, būdingas 
III a. menui 


karvedžiu, parama. Tokie imperatoriai, įkopę į sostą gudrumu 
ir jėga, jau nenorėjo ir, žinoma, negalėjo dėtis dieviškais dan- 
gaus pasiuntiniais. Kodėl jie turėjo gražintis svetimais drabu- 
žiais, šitie stiprūs, klastingi ir žiaurūs žmonės? Gyvenime vyko 
kova. Laimėdavo ją stipresnis. 

Tai atsispindėjo ir mene, imperatorių atvaizduose. Visai 
netoli Augusto statulos Ermitaže stovi marmurinis Filypo Ara- 
bo biustas. Kur dingo Augusto laikų statulų bei portretų iškil- 
mingas ramumas, šaltas grožis? Čia viskas kitoniška. Negražus 

valdingas veidas storomis lūpomis, sunkus žvilgsnis iš po pà- 
brinkusių blakstienų, žiaurios raukšlės ant skruostų... 

Tokios rūšies paprasti, netgi gruboki, portretai buvo kuriami 
dar ir todėl, kad juos užsakantys imperatoriai patys buvo ka- 
reiviai, praleidę visą gyvenimą karuose ir žygiuose. Subtili 
ankstesniųjų kartų kultūra jiems buvo svetima ir nesuprantama. 
Pasitikėdami vien savo jėga, jie norėjo, kad ir portretuose būtų 
pavaizduoti tokie, kokie yra iš tikrųjų. 

Nereikia pamiršti ir to, kad į Romą beatodairiškai skverbėsi 
romėnų nukariautų tautų kultūra, tautų, kurias patys romėnai 
vadino barbarais, — galų, germanų. Jų menas, gyvas, tolimas bet 
kokiam subtilumui, pasižymėjo pastabumu, paprastumu, visišku 
idealizavimo nepripažinimu. Jų menas veikė romėnų portretą, 
suteikdamas jam tą išraiškingą paprastumą ir gruboką gyvumą, 
kurie taip jaučiami Filypo Arabo portrete. 

Portretas, teisingas, gyvas ir išraiškingas, — vienas žymiausių 
Romos meno reiškinių. Todėl nenuostabu, kad ir po daugelio 
amžių romėnų portretai kėlė susižavėjimą ir buvo mėgdžiojami. 
Nenuostabu, kad ir mes šiandien susiduriame su marmuriniais 
romėnų biustais kaip su gyvais žmonėmis. 


LUKRECIJUS 


PE 7s9xx9—„'/„cc=.,.,2m2—--—-— 
——————————7————: 


POEZIJOS GIMIMAS 


Nelaisvėn patekusi Graikija : 
Sužavėjo laukinius nugalėtojus: 
Į rūstųjį Lacijų meną 
Ji atnešė... 
Horacijus 


N uo seniausių laikų Italijos gyventojai 
mėgo dainas. Daina lengvino valstiečio darbą. Dainomis išlieda- 
vo jis savo sielvartą ir džiaugsmą. Dainomis kreipdavosi į die- 
vus, prašydamas duoti gerą derlių, išgydyti ligonius, padėti nu-. 
galėti priešus. Dainos skambėjo vestuvėse ir laidotuvėse. 

Per šventes už puotos stalo buvo įprasta dainuoti dainas 
apie legendarinių didvyrių žygius, apie Romulą ir Remą, apie 
pirmuosius romėnų karalius, apie Mucijų Scėvolą, kuris apdegi- 
no ugnyje savo ranką, norėdamas parodyti, kad niekina kančias 
ir mirtį. 

Per Saturnalijas ! aikštėse po atviru dangumi dainuodavo 
ir šokdavo persirengėliai, išjuokdavo kilmingus ir turtingus 
piliečius, vaidindavo juokingas romėnų gyvenimo scenas. 

Žodinėje liaudies kūryboje formuojasi visi pagrindiniai poe- 
zijos Žanrai — epas ir lyrika, tragedija ir komedija. Iš persiren- 
gėlių šokių ir dainų, atliekamų per liaudies šventes, gimsta dra- 
ma. Iš užstalės dainų apie didvyrių žygdarbius atsiranda epas. 


! Saturnalijos — liaudies šventė dievo Saturno garbei, švenčiama 
visą savaitę gruodžio mėnesį. 

Darbo, vestuvių, laidotuvių dainos duoda pradžią įvairioms ly- 
rinėms poezijos rūšims. M. Gorkio žodžiais tariant, tauto- 
saka yra „naši dirva“, „žodžio meno pradžia“. Romėnų litera- 
tūra ypatinga tuo, kad ją, įleidusią gilias šaknis į žodinę 
kūrybą, nuo pat pradžios nepaprastai veikė graikų literatūra. 

Nukariautose graikų miestuose romėnai rado labai išvystytą 
kultūrą: puikias šventyklas, nuostabaus grožio ir nuostabių pro- 
porcijų statulas, nemarius graikų poezijos kūrinius, išvystytus 
įvairius mokslus — filosofiją, istoriją, matematiką, gamtotyrą... 

Graikų kultūra padarė didžiulę įtaką romėnų kultūrai. Vie- 
tiniai italų dievaičiai ilgainiui įgavo tokių pat idealiai gražių 
vyrų ir moterų bruožus, kokius jie matė Olimpo dievų sta- 
tulose. Romoje buvo statomos didingos šventyklos, sekant 
helenų architektūros pavyzdžiais. Romėnai lenkė galvą prieš 
graikų autorių genijų, jie mokėsi graikų kalbos, studijavo 
graikų literatūrą ir filosofiją. Jie norėjo sukurti tokius pat 
nemirtingus meno kūrinius, kokius buvo sukūrę graikai, to- 
kius pat eilėraščius ir poemas, tragedijas ir komedijas. 

Romėnų literatūra pradeda vystytis, verčiant graikų kūrinius 
į lotynų kalbą. Ilgainiui romėnų poezija įgauna tuolaikinį na- 
cionalinį turinį, poetai vis plačiau naudoja vietinę liaudies kū- 
rybą. Romėnų rašytojai pavyzdžiu tebelaiko graikų kūrinius, 
tačiau vaizduoja savo amžininkų gyvenimą, romėnų būdą ir 
papročius, išreiškia savo tautos mintis ir jausmus. 

Ne atsitiktinai pirmasis romėnų poetas buvo graikas iš Ta- 
rento Livijus Andronikas, gyvenęs III a. pr. m. e. Jis pateko į 
romėnų nelaisvę ir, kaip daugelis belaisvių graikų, ėmė mokyti 
turtingus romėnų jaunuolius visų mokslų. Livijus Andronikas 
ryžosi supažindinti romėnus su Homero epu ir sukūrė herojinę 
poemą „Lotyniškoji Odisėja“ — tai pirmasis Homero kūrinio 
vertimas į lotynų kalbą. Po to jis vertė graikų tragedijas ir ko- 
medijas, rašė iškilmingus himnus, sekdamas didžiaisiais Graiki- 
jos poetais. Romėnai Livijų Androniką laikė pagrindinių poezi- 
jos žanrų lotynų kalba pradininku, 

III a. pr. m. e. gyveno pirmasis nacionalinis Romos poetas — 
Gnejus Nevijus. Jis išgarsino romėnų žygius, kovojant su 
Kartagina, poemoje „Pūnų karas“. Jis rašė tragedijas ir komedi- 
jas pagal graikų autorius. Sakysim, sekdamas Aristofanu, Ne- 
vijus savo komedijose išjuokė romėnų politinius veikėius, už 
ką buvo griežtai nubaustas ir visam laikui ištremtas iš Romos. 


Trečiasis įžymus Pūnų karų epochos poetas buvo Kvintas 
Enijus, pramintas „,romėnišku Homeru". Jis sukūrė lotyniškojo 
hegzametro eiliavimo formą, ir jo istorinė-mitologinė poema 
„Analai“ buvo laikoma geriausiu romėnų epiniu kūriniu iki 
Vergilijaus „Eneidos“ pasirodymo. Enijus taip pat rašė tragedi- 
jas bei komedijas ir davė pradžią naujam poetiniam žanrui, ne- 
sivysčiusiam Graikijoje,— satyros žanrui. 

III—II a. pr. m. e. ypač išsivysto romėnų drama. Livijaus 
Androniko, Gnejaus Nevijaus ir Kvinto Enijaus tragedijų bei 
komedijų neišliko. Tačiau išliko 20 Plauto komedijų ir 6 Teren- 
cijaus komedijos — dviejų didžiausių šio žanro senovės rašyto- 
jų komedijos. 

Titas Makcijus Plautas, kilęs iš žemųjų Romos visuomenės 
sluoksnių, aktorius profesionalas, parašė daug kūrinių, kupinų 
sąmojaus, linksmybės, gyvenimo džiaugsmo, persunktų tikrai 
liaudiško humoro. Jis pašiepė daugelį ano meto gyvenimo pusių 
ir nutapė ryškius charakterius — įkūnijo bendražmogiškas ydas. 

Paleistas laisvėn vergas iš Kartaginos Publijus Terenciius 
Afras, sekdamas graikų komedijų rašytoju Menandru, kūrė 
grakščias ir sąmojingas komedijas, persunktas gilaus humaniz- 
mo bei nuoširdžios simpatijos paprastiems ir neturtingiems 
žmonėms. Plauto ir Terencijaus komedijos turėjo didžiulę įta- 
ką dramos vystymuisi Europoje. Jų kūrinių siužetus naudojo 
visų Europos šalių dramaturgai, jų tarpe Šekspyras Anglijoje 
ir Moljeras Prancūzijoje. Plauto ir Terencijaus komedijas la- 
bai vertino A. Gribojedovas, jas studijavo ir į rusų kalbą 
vertė A. Ostrovskis. 

Pilietinių karų laikotarpiu Romoje poezija pirmenybės pal- 
mę užleidžia prozai, kuri gali aktyviau veikti politinį gyvenimą 
ir veiksmingiau kištis į priešiškų klasių, luomų, partijų ir pre- 
tendentų į diktatoriaus sostą tarpusavio kovą Romoje. Štai ko- 
dėl to laikotarpio literatūroje į pirmą vietą iškyla Cicerono 
kalbos, istoriniai Salustijaus ir Julijaus Cezario kūriniai. Iš tos 
audringos epochos poetinių kūrinių šiandien yra išlikusi filoso- 
tinė Lukrecijaus poema „Apie daiktų prigimtį“ ir nedidelė Katu- 
lo lyrinių eilėraščių knyga. 

Oktaviano Augusto principatas — didžiausio romėnų poezi- 
jos suklestėjimo epocha; ji vadinama romėnų literatūros „aukso 
amžiumi“. Šioje epochoje gyveno trys žymiausi Romos poe- 
tai — Vergilijus, Horacijus ir Ovidijus. Tuo laikotarpiu Tibulo 
ir Propercijaus kūryboje labai išsivystė romėnų elegija. Šiems 
autoriams būdingas nutolimas nuo visuomeninių-politinių temų 
ir pasinėrimas į intymių pergyvenimų pasaulį. Elegija, labai 
įvairiapusiška savo turiniu klasikinėje graikų lyrikoje, dabar 
virsta perdėm subjektyvių, daugiausia meilės jausmų išliejimu. 
Tibulas kvietė savo elegijose bėgti iš triukšmingos Romos į 
ramų ir tylų kaimą, plūdo karą ir šlovino savo mylimąją Deliją. 
Propercijus liepsninguose eilėraščiuose aprašo savo meilę gra- 
žiajai Kintijai, o kai mylimoji pasidaro jam neištikima, meilę 
vaizduoja kaip didžiausią, nepagydomą ligą. Tibulo ir Properci- 
jaus elegijos įkvėpdavo daugelį naujųjų laikų poetų. Jų pa- 
veiktas, Getė parašė „Romėniškas elegijas“. Daug graudžių ele- 
gijų sukūrė jaunystėje Puškinas, kuris vadino save „Tibulo 
krikštasūniu“. 

Teroro epochos (Tiberijaus, Kaligulos, Klaudijaus ir Nerono 
valdymo laikotarpio) literatūra vadinama romėnų literatūros 
„Sidabro amžiumi“. Šios epochos rašytojai vengė tuometinių 
politinių temų. tačiau jų kūriniai persunkti slaptos neapvkantos 
despotizmui. Tuo laikotarpiu gyveno talentingų rašytojų, bet 
daugelis jų tapo kruvino teroro aukomis. Antai imperatorius 
Neronas pasmerkė mirti savo mokytoją garsųjį filosofą Sene- 

ką — išgarsėjusių tragedijų autorių; jauną talentingą epinį poe- 
tą Lukaną — pilietinį karą vaizduojančios istorinės poemos 
„Farsalijos“ autorių; nuostabųjį satyriką Petronijų, proza ir ei- 
lėmis parašiusį romaną „Satyrikonas“, kuriame gyvai pavaiz- 
davo įvairiausias romėnų gyvenimo puses. 

Iš Romos imperijos laikotarpio grožinių kūrinių ypač didelę 
reikšmę Europos literatūros vystymuisi turėjo Fedro pasakėčios, 
Marcialio epigramos, Juvenalio satyros, o taip pat Apulėjaus 
romanas „Metamorfozės, arba „Aukso asilas". 

Iki šių dienų išliko tik dalis romėnų poezijos, kuri primena 
senovės skulptūros muziejų. Retai užtinkamos žemėje visa gro- 
žybe antikinės skulptūros. Dažniausiai prieš mus tik nuostabiųjų 
skulptūrų skeveldros. 

Laikas — rūstus teisėjas. Tačiau negalima jo laikyti negai- 
lestingu. Išliko geriausi romėnų poezijos pavyzdžiai. Išliko kūri- 
niai, kurie buvo labiausiai vertinami, smulkiai nagrinėjami mo- 
kykloje, dažniau perrašinėjami. 

Geriausi romėnų poezijos kūriniai įėjo į pasaulinės literatū- 
ros aukso fondą. Jie neprarado savo žavesio. Romos poetai jau 
daugelį šimtmečių teikia visų tautų menininkams įkvėpimą, o 
skaitytojams pasigėrėjimą. Šių poetų vardai nemarūs. 


KOVINGASIS ATEISTAS 


Lukrecijus šlovino Epikūrą 
kaip didvyrį, pirmą kartą nuver- 
tusį dievus ir pamynusį religiją. 


K. Marksas 


Titas Lukrecijus Karas buvo didžiausias epinis paskutiniojo 
Respublikos šimtmečio poetas. Gyvendamas Cicerono ir Julijaus 
Cezario laikais, jis pats matė kruvinuosius pilietinių karų epo- 
chos įvykius. Savo eilėraščiuose poetas kreipiasi į meilės deivę 
Venerą, prašydamas perkalbėti dievą Marsą, kad šis liautųsi 

liejęs kraują ir suteiktų Romos gyveniojams ilgai lauktą taiką. 

Apie Lukrecijaus gyvenimą beveik nieko nežinome. Munis 
teišliko labai abejotinos žinios, pateiktos vieno IV m. e. a. ra- 
šytojo, kad Lukrecijus gimęs 95 m. pr. m. e., kad jis sirgęs psi- 
chine liga ir priepuolio metu nusižudęs, turėdamas 44 metus. 

Visą gyvenimą Lukrecijus kūrė poemą „Apie daiktų prigini- 
tį“. Jis nespėjo jos baigti. Poetui mirus, Ciceronas išplatino 
Lukrecijaus poemą tokią, kokia ji išliko iki šių dienų. 

Poema „Apie daiktų prigimtį“ — filosofinis epas. Lukrecijus 
ėmėsi labai sunkaus uždavinio. Jis ryžosi populiariai eilėmis 
išdėstyti materialistinį didžiųjų graikų mąstytojų — Demokrito 
ır Epikūro — mokymą. 

Didžiuodarnasis poetas kalba apie tai, kad jis pirmasis Romo- 
je eilėmis apdainavo Epikūro filosofiją: 

Per Pijeridžių laukus keliauju takais nepramintais. 
Miela, tyrą šaltinį užtikus, suvilgyti lūpas; 
miela taip pat, naujų, nematytų gėlių prisiskynus, 


sau ant galvos po to užsidėti žavingą vainiką, 
kokiu nė vieno žmogaus smilkinių nepapuošė Mūzos. 


Apsišvietusių romėnų tarpe la- 
bai plito įvairiausios graikų filoso- 
fijos srovės. Populiariausi buvo 
idealistiniai stoikų ir vėlesniųjų 
Platono pasekėjų mokymai. Iš Epi- 
kūro filosofijos romėnų rašytojai 
perėmė daugiausia jo etiką, kurios 
gyvenimišką išmintį sudaro sieki- 
mas išvengti kentėjimų ir rasti gy- 
venimo laimę. Savo poemą Lukre- 
cijus iš esmės paskyrė Epikūro 
fizikai — jo sukurtai medžiagos ato- 
minės sandaros teorijai. 

Titas Lukrecijus Toli gražu ne kiekvienas romė- 


Karas. d osi šiais Ti i is T 

tarpu poezija anuo metu buvo labai paplitusi. Štai kodėl Lukre- 
cijus savo šviečiamajam uždaviniui įgyvendinti pasirinko poe- 
tinę formą. Jis lygina save su gydytoju, kuris, norėdamas išgy- 
dyti sergantį vaiką, tepa medumi karčius vaistus: 


Juk kai maždaug vaikus biauriom metėlėm gydyti bando, 
prieš vaistažoles duodant, pakraštį taurės aplinkui 

patepa visą geltono medaus skystimu maloniausiu; 

jo privilioti ir lūpas apgavę, be įtarimo 

geria mažieji vaikai iki dugno metėlių skystį 

kartųjį... 

Taigi ir aš taip darau... 


Ne taip jau paprasta buvo jam savo teoriją įvilkti į skambų 
hegzametrą. 


Neapsiriksiu pasakęs, kad tamsųjį graikišką mokslą 
visą eilėm lotyniškom aiškiai išdėstyt nelengva, — 


rašo Lukrecijus poemos pradžioje. Jis skundžiasi, kad romėnų 
„kalba yra skurdi“ ir neturi terminų filosofinėms sąvokoms 
tiksliai apibrėžti. Daugelis terminų, kuriuos Lukrecijus sudarė 
graikiškų terminų pavyzdžiu, tvirtai įėjo į romėnų mokslą, o 
vėliau ir į visos Europos mokslinę terminologiją. Poetas tvirtai 
pasiryžęs 


„„darbą atlikti 
nors ir sunkiausią, naktis giedriąsias be miego praleidžiant, 
žodžių ir posakių ieškant eilėms, kuriomis sugebėčiau 
priešais tavąjį ! protą šviesą ryškiausią paskleisti, 
kad dalykus paslėptus giliai įžvelgti galėtum. 


Su didžiu entuziazmu ir pagarba Lukrecijus kalba apie savo 
mokytoją Epikūrą: 


Graikų genties puošmena, tavim dabar sekdamas, taikau 
savo žingsnius nukreipti tvirtai į pėdsakus tavo. 
Rungtis su tavimi nemanau, tik meilės pagautas 


———————— 


! Lukrecijus savo poemą skiria pretoriui Memijui. (Žr. išnašą p. 213) 

trokštu sekti tavim. Ar kregždei su gulbėmis tiktų 
spyriotis?.. 


Būdamas karštas filosofo Epikūro gerbėjas, Lukrecijus ne tik 
išdėsto graikų materialisto mokymą, bet ir kūrybiškai jį išvys- 
to. Lukrecijus -— didis filosofas ir didis poetas. Jis mąsto apie 
Visatą kaip mokslininkas, bet mato pasaulį menininko akimis. 
Lukrecijus piešia ryškius gamtos gyvenimo vaizdus, gyvus pa- 
veikslus. 

Lukrecijaus poemą sudaro šešios knygos. Ja visa siekiama 
vieno tikslo — protingai, moksliškai paaiškinti visus gamtos 
reiškinius. Poetas nori išlaisvinti žmogaus protą iš religijos 
varžtų, iš tikėjimo pranašystėmis ir burtais, stebuklais ir pomir- 
tiniu gyvenimu. Lukrecijus sako, kad žmones visą laiką kanki- 
no baimė, 


Kai kitados visų akyse gyvenimą biaurų 
žemėje žmonės gyveno, ir juosius tikėjimas sunkiai 
slėgė... 


Negalėdami protingai paaiškinti aplinkinio pasaulio reiški- 
nių, žmonės be reikalo dreba prieš pačių išgalvotų stebuklų 
galią: 


Juk kaip vaikai šiurpioj tamsybėje bijo ir dreba, 
lygiai ir mes dažnai dienos metu išsigąstam 

to, ko tuo tarpu nė kiek ne daugiau priderėtų bijotis, 
kaip kad to, ko vaikai patamsiais drebėdami laukia. 


Svarbiausiu savo uždaviniu Lukrecijus laiko žmogaus išva- 
davimą iš pomirtinės karalystės kančių baimės. 


„ir išvaryti laukan Acheronto paikąją baimę, — 
iš pagrindų ji tiesiog žmonių gyvenimą ardo, 
viską mirties baubu paniurina, viską aptemdo 
ir džiaugsmu šviesiu bei ramiu neduoda naudotis. 


Lukrecijus mano, kad baimė pagimdė tikėjimą i pirmuosius 
dievus. Žmonės drebėjo prieš paslaptingus ir rusčius gamtos 

reiškinius. Jie negalėjo paaiškinti metų laikų kaitos ir dangaus 
šviesulių pasirodymo, žemės drebėjimo ir sapnų, todėl visa, ko 
nesuprasdavo, laikė dievų darbu: 


Juk mirtingus visus nenumaldomas apima šiurpas, 
stebint danguj ir ant žemės plačios reiškinių begalybę, — 
nes priežasties reiškinių nepajėgia įžvelgti ir mano, 

kad tik dievybės valia visa tai pasauly įvyksta. 


Religija ne tik pripildo Žmogaus sielą baimės ir šiurpo, bet 
ir stumia jį į nusikaltimus. Lukrecijus užsimena apie dievams 
aukojamus žmones ir duoda pavyzdį iš sakmių apie Trojos ka- 
rus, kai Agamemnonas turėjo paaukoti savo dukterį Ifijana- 
są (Ifigeniją), kad dievai siųstų palankų vėją žygiui prieš Troją. 
Nelaimingąją nuviliojo į Aulidės uostą, žadėdami išleisti už gar- 
saus didvyrio Achilo, tačiau vietoj jungtuvių jos laukė baisinga 
mirtis: 

„„gimdė ne kartą 
ir nedorus veiksmus, ir žygius nelabuosius tikyba. 
Štai panašiai atsitiko Aulidėj pirmiesiems danajų 
vyrams, rinktiniams vadams, kai aukurą Trivijos deivės 
suteršė Ifijanasos krauju nekaltuoju gėdingai. 
Kai tik plaukus mergelės kaspinas šventas apvijo 
ir jo lygūs galai pagal skruostus iš šonų nusviro, 
kai tik pamatė jinai, kad tėvas, baisiai nuliūdęs 
stovi prieš aukurą, durklą tarnai mėgina paslėpti, 
ašaras lieja piliečiai graudžias, stebėdami jąją,— 
žado nustojus nuleipo ir keliais palietė žemę. 
Ir nelaimingajai tuokart nė kiek nepadėjo, kad tėvo 
vardą karaliui ji buvo suteikusi, gimus pirmoji. 
Rankom savo ją vyrai pakėlė ir drebančią nešė 
aukuro link, bet ne tam, kad, apeigas baigę šventąsias, 
eisenoj ją iškilmingai lydėtų vardan Himenėjo, 
tik kad mergelė skaisčioji prie pat vestuvinio slenksčio 
būtų tėvo smūgiu nuodėmingu liūdnai paaukota 
tam, kad laivynas galėtų laimingai išplaukti į jūrą. 
Štai į kokias blogybes paskatint galėjo tikyba! 


Argi galima po viso to paklusti žyniams ir tikėti pranašau- 
tojais! 

„nes iš tikrųjų nemaža kliedėjimų jie išgalvoti 
geba, kad tik galėtų gyvenimo tavo ardyti 
pagrindus, kaip ir baugais visokiais drumsti tau laime. 


Juokinga ir naivu tikėti, jog egzistuoja fantastinės būtybės, 
sudarančios neįtikėtiniausius žmogui žinomų gyvūnų derinius: 
kentauras — pusiau vyras, pusiau arklys; sirena — pusiau mote- 
Iis, pusiau žuvis; sfinksas — pabaisa su liūtės liemeniu, gyvatės 
uodega ir moters galva ir t. t. Įrodinėdamas, kad tokios būtybės 
negali egzistuoti, Lukrecijus griebiasi įvairių argumentų: 


Bet niekuomet nėra buvę Kentaurų jokių, kaip ir gyvių 
būt negalėjo esybės dvilypės su kūnu dvejopu, 
glaudžiai labai iš dalių įvairių sulipdytų, kurių ir 

visos savybės skirtingos vienam ir antram buvo šone. 
Gali tai net bukagalvis suprasti be jokio sunkumo. 


Kiekvienos rūšies gyvūnai turi savus vystymosi dėsnius. 
Treigys arklys — pati jėga, o trejų metų vaikas dar mažylis; 
o kai jaunuoliui ant veido pradeda kaltis pirmieji pūkai, nukar- 
šes arklys jau atsisveikina su gyvenimu. Negali viena būtybė 
turėti kūno dalių, „nesiderinančių viena su kita“ — 


Dalys gyvūnų tokių negalėtų nei augti tvarkingai, 
nei pražydėt, nei jėgų, senatvei atėjus, netekti; 

jų ir aistra nevienodai liepsnotų, taip pat ir būdas 
būtų skirtingas, ir kūnui naudingas ne tas pat valgis. 


Žmonės patys sugalvojo mitus — šias nuostabias, poezijos 
persunktas pasakas. Tik nereikia jų laikyti tikrove — nereikia 
tikėti visais stebuklais, kurie ištinka mitologinius didvyrius. 
Tegul poetas linksniuoja dievų ir didvyrių vardus, tačiau tegu 
jis negalvoja, kad žemė arba jūra gali jausti ir įsakinėti: 


Šitoki nors ir geri padavimai, ir gražūs atrodo, 
patikimumo juose tačiau nesurasime jokio... 
Jeigu kas nusistatytų ar JUrą vadinti Neptūnu, 
Ar Cerera — javus, arba net pavadinimą Bakcho 
vietoj tikrojo vardo be reikalo vynui suteiktų, 

galimė mes nusileisti tokiam: lai ir rutulį žemės 
motina toks dievų pavadina, jei tik iš tiesų jo 
sielos nejuodina prietarai šlykštūs niekingos tikybos. 


Lukrecijus neneigia, kad egzistuoja dievai. Bet jeigu jie gy- 
vena kažkur tolimoje tarpžvaigždėj erdvėj, tai neturi jokio ry- 
šio su Žmonių gyvenimu ir negali daryti jokios įtakos jų liki- 
mui, nes gamta, kuri vystosi pagal savus dėsnius, visada buvo 
ir bus — dievai negalėjo jos sukurti ir negalės sunaikinti: 

Kaip iš pačios dievų prigimties išplaukia — jie turi 
Mėgautis amžina savo būtim be rūpesčio jokio, 

Mūsų bėdoms svetimi, nė žinot nenorėdami jųjų. 
Jeigu tad visiškai nežinomi būtų pirmykščiai 

pradai daiktų, ir tada iš dangaus reiškinių ir daugybės 
dargi kitokių drįsčiau laikyti įrodyta aiškiai, 

jog ne mums ir ne dievo valia šis pasaulis sukurtas... 


Dievai negali bausti Žmogaus aname pasaulyje. Be reikalo 
žmonės tiki pasakomis apie pomirtinį gyvenimą, be reikalo bi- 
josi liepsnojančių Flegetono vandenų, pragaro šuns trigalvio 
Cerberio, baisių niūriojo Tartaro požemių. Visos pomirtinio pa- 
saulio baisybės egzistuoja tik Žmogaus vaizduotėje. O jo siela 
negali gyventi atskirai nuo kūno: 


Jau pačioje pradžioje mes nusakėme prigimtį dvasios 
kūnišką esant, ir ją, kaip ir visa, kas gimsta, mirtingą, 
nesužalotą per ilgus amžius ištverti negalint. 


Siela, mūsų sąmonė, mūsų protas — neatskiriama gyvo kūno 
dalis. Pasaulyje yra begalė bedvasių kūnų, tačiau bekūnių sielų 
negali būti. Siela negali egzistuoti be mirtingo kūno. Žmogaus 
kūnas ir siela kartu gimsta ir kartu miršta: 


Sielą ir dvasią taip pat iš viso mūs kūno išveržti 

bus nelengva be to, kad visa visuma nesuirtų: 

taip tarp savęs jau nuo pat net gimimo dienos susipynę 
esti jų pradai, jog bendro likimo gyvenimą turi. 

Neigdamas pomirtinį gyvėnimą, didysis poėtas ir mąstytojas 
he tik pakerta romėnų mitologijos autoritetą, bet ir smogia triuš- 
kinantį smūgį bet kokiai religijai per visus amžius. 


POETINIS PASAULIO VIEŠPATS 


Lukrecijus — naujas, drąsus, 
poetinis pasaulio viešpats. 


K. Marksas 


Nepripažindamas dievų valdžios žmonėms, Lukrecijus šlovi- 
na žmogų, jo proto galią. Žmogaus mintis prasiskverbia į gam- 
tos paslaptis, paaiškina nesuprantamus augalų, gyvūnų, žmonių 
gyvenimo reiškinius, nuklysta į tolimus žvaigždynus. Dar daug 
neatrastų dėsnių, neatskleistų paslapčių. Tačiau nėra pasaulyje 
stebuklų. Viskas turi savo priežastis ir pasekmes. Gamta gyve- 
na pagal tam tikrus dėsnius. Ir mąstytojo uždavinys — atrasti 
šiuos dėsnius ir atskleisti juos Žmonėms. 

Lukrecijus dažnai dvejopai ir netgi trejopai aiškina tą patį 
gamtos reiškinį, nežinodamas, kuriam aiškinimui duoti pirme- 
nybę. Svarbiausias jo tikslas — parodyti, kad pasaulyje nėra 
nieko anigamtiško, kad Žmogus gali viską suprasti ir paaiškinti. 
Šio tikslo Lukrecijus siekia su visa mąstytojo, tikinčio savo 
teisumu, aistra, su visu poeto įkvėpimu. 

Gamta amžina. Ji visada buvo, yra ir bus. Jos negalėjo die- 
vai sukurti iš tuštumos: 


„„niekas iš nieko dievo valia niekuomet nesidaro. 
Lukrecijus daug sykių kartoja šią nepaprastai svarbią tiesą: 


.„jau dabar įrodžiau, kad rastis iš nieko negali 
daiktas bet koks, o užgimęs negali į nieką pavirsti... 


Kiekviena gyva būtybė yra mirtinga. Kiekvienas atskiras 
daiktas atsiranda ir išnyksta. Kiekvienas reiškinys turi pradžią 
ir pabaigą. Tačiau juos pakeičia kitos būtybės, kiti daiktai bei 

reiškiniai. lr neturi galo šis apskritinis judėjimas. Kiekviena 
mirtis yra gimimas. Pati gamta, vienijanti šį besikeičiantį pasau- 
lį, yra nemirtinga: 

Taigi visiškai niekas nežūna, nors rodos, kad žūna, 

nes gamta visuomet iš vieno kita atstato, 

niekam užgimti neleidžia, kitam kam tuo tarpų nemirus. 

Visata begalinė. Erdvė beribė. Pasaulis neturi nei galo, nei 

pradžios. Kiekvienas atskiras daiktas yra ribotas. Tačiau ganito- 
je tų daiktų begalinė daugybė, todėl 


Erdvei nėra pabaigos, kryptin bet kurion ji beribė. 


Kaip. toli žmogus benueitų, jis visada gali žengti dar vieną 
žingsnį. Kaip stipriai jis bemestų ietį, ji arba į ką nors atsi- 
trenktų, arba dar toliau lėktų. Vadinasi, kažkas yra už šios 
ribos ir vienu, ir kitu aveju. Jūrą riboja sausuma. Kalnų viršū- 
nės liečia orą. Kaip toli beprasiskverbtų Žmogaus žvilgsnis į 
bekraštį dangų, už vienų žvaigždynų rastų vis naujus ir nau- 
jus: 

„„Vverčiami dabar esam sutikti, kad nėr už visatos 

nieko, tad nėr ten pakraščio jokio, ribos arba galo. 

Ir vis vien, kurioje visatos daly atsidurtum: 

kur tik kas nors atsidurtų, visur nuo to taško, kur stovi, 
viskas visom kryptim be ribų pasilieka, be galo. 

Laikas, kaip ir erdvė, neegzistuoja savaimingai. Kiekvienas 
reiškinys arba vyko praeityje, arba vyksta dabar, arba vyks 
ateityje. Viskas dedasi tam tikru laiku. Nieko nėra ne laike. 
Lukrecijus iš esmės nuspėjo vieną pagrindinių šiuolaikinio ma- 
terializmo teiginių, kad erdvė ir laikas yra materijos egzistavi- 
mo formos: 


Lygiai ir laiko nėra savaimingo, o patys dalykai 
žadina pojūčius to, kas amžių bėgyje vyko, 

kas pasidarė dabar ir ateityje kas darysis. 

Būtina mums pripažinti, kad niekas pajusti negali 
laiko, kaip tokio, anapus rimties ir judančių kūnų. 

Pasaulyje nėra nieko pastovaus. Viskas juda, viskas kinta. 
Materija amžinai keičia savo būvį; iš kieto pereina į skystą, 
iš skysto — į dujinį. Visa kinta pagal tam tikrus dėsnius. Mate- 
rija ir judėjimas sudaro vienybę, jie negali egzistuoti be vienas 
kito. 

Viskas gamtoje juda, nuolatos kinta, vienus daiktus, reiški- 
nius ir savybes amžinai keičia vis kiti ir kiti, viskas gimsta ir 
miršta, visur vyksta nuolatinė kova: 


Pradų taipogi pačių tarpusavio karas nuo amžių 

vedamas, susirėmimuose laimei dažnai pasikeičiant: 

nugali čia arba ten tai gamtos gyvybingosios jėgos, 

tai, pasitaiko, mirtis. Gedulingi vaitojimai maišos 

su graudingu verksmu vaikučių, išvydusių šviesą. 

Nėr nei nakties, nei dienos, kurios eina viena paskui kitą, 
kad ten nebūtų girdėti kūdikių verksmo su rauda 

tų, kurie miršta ar lydi į amžino poilsio vietą. 


Gamtoje visi kūnai, visi daiktai sudaryti iš mažiausių mate- 
Iijos dalelyčių, kurios be perstojo juda ir, sukibdamos viena 
su kita, sudaro įvairių savybių medžiagas. Tiesa, šių mažyčių 
dalelyčių negalima pamatyti. Bet argi kas matė savo akimis 
vėją, kuris nirtulingai šiaušia bangas, gena padangėje debesis, 
Iauna su šaknimis medžius ir drebina kalnų aukštybes? Oras, 
vanduo ir žemė — viskas susideda iš atomų. Tai, ko žmogus 
negali pamatyti, išminčius gali suvokti savo protu. Antai tam- 
siame kambaryje nieko nematome, ir mums atrodo, jog jis vi- 
siškai tuščias, bet kai tik tamsą perskrodžia saulės spindulys, 
įsitikiname, kad ore plauko begalių begalė dulkelių: 


Štai, pažiūrėk: kai saulės šviesa į mūs kambarį veržias, 
prarėždama spinduliais kiaurai tamsybę pro plyšį, 
tuštumoje pamatysi tų kūnų mažyčių daugybę: 

skrieja pirmyn ir atgal spindulingam švitėjime saulės, 
tartum kovoj amžinoj susiremia savo jie tarpe, 

puola būriais prieš būrius, nė trumpam nepertraukia mūšio, 

ar tai susideda viens su kitu, arba vėl išsiskirsto. 
Taigi iš to tu suvokti gali, kaip pradai pirmykščiai 
be atvangos šen ir ten tuštumoj begalinėje plazda. 


Iš atomų sudaryti visi gyvi sutvėrimai — visų gyvūnų ir net- 
gi žmonių kūnas. Todėl mirties negali išvengti nei viena būty- 
bė: kiekvienas kūnas anksčiau ar vėliau subyra į sudėtines da- 
lis. Tačiau negali dingti atomai — pirmykščiai pradai. Jie amiži- 
nai jungsis vieni su kitais ir sudarinės naujus kūnus. Gamta 
nemati. 


Lukrecijui atrodė, kad žmogaus siela irgi sudaryta iš ato- 
mų — pačių mažiausių, lygiausių ir apskričiausių, pačių jaut- 
riausių. Ir kai pradeda irti kūno atomai, kartu yra ir sielos 
atomai. Todėl jokio pomirtinio gyvenimo negali būti. Dėl šių 
naivių Epikūro ir Lukrecijaus pažiūrų į atominę sielos sandarą 
didysis idealistas Hegelis rūstaudamas rašė: „Visa tai tušti Žo- 
džiai!“ V. Leninas knygos paraštėje energingai jam prieštaravo: 
„Ne, tai genialūs spėliojimai ir kelio nurodymas mokslui, o ne 
klerikalizmui... Tai irgi nuostabu!!!" 

Lukrecijus teigia, kad „siela yra kūniškos prigimties“. Min- 
tys ir jausmai atsiranda kartu su gimstančiu žmogumi ir išnyks- 
ta jo mirties akimirką. Žmogaus siela negali egzistuoti be jo 
kūno. Lukrecijus juokiasi iš tų, kurie tiki, kad siela galinti gy- 
venti atskirai nuo kūno. Juk jeigu tarsime, kad mintys ir jaus- 
mai gali egzistuoti patys vieni, tai tikriausiai ir atomai, iš kurių 
sudaryta visa gamta, irgi gali mąstyti ir jausti: 


Lieka sutikti, kad pradai panašūs į gyvą būtybę 

ir būtinai turi justi jie tai, ką mes juntame patys, 
kad jų jausmai su gyvybės jausmu sutapti galėtų. 
Bet argi galima tokius pradus pavadinti pirmykščiais? 


Tačiau negyvoji materija jokių pojūčių neturi. Netgi Žmogaus 
ranka, atskirta nuo savo kūno, negali jausti. Kiekviena jausti 
galinti būtybė „turi susidėti iš pirmykščių pradų, kurie, neabe- 

jojamai, jutimų neturi“. Bejausmiai mūsų kūno elementai tani 
tikromis sąlygomis įgauna gebėjimą mąstyti ir jausti, kaip 
sausos pliauskos, jas padegus, gali degti ryškia ugnimi. 

Žmogus pažįsta jį supantį pasaulį per pojūčius. Jutimo 
organai padeda jam nustatyti spalvą ir garsą, kvapą ir skonį, 
„Kas minkšta, kas kieta, šalta ar karšta, vienaip nudažyta ar 
kitaip“. Lukrecijus yra tos nuomonės, kad pojūčiai padeda 
suprasti daiktus. Protas gali teisingai ar neteisingai paaiškinti 
vienus ar kitus reiškinius, bet „pojūčių paneigti niekuo ne- 
galima". Mažiausios materijos dalelytės susiliečia su mūsų 
liežuviu, patenka į mūsų nosį arba ausį, ir nuo to jaučiame 
skonį arba kvapą, girdime garsą. Tačiau mūsų jutimo organų 
galimumai yra riboti. Mūsų akių vyzdžiai negali įžiūrėti smul- 
kiausių materijos dalelių — 


Juk nejaučiame mes niekados nei dulkių, prie mūsų 
kūno prikibusių, nei kreidos, kuri jį apibėrė; 

ir kai naktį migla ar voratinklio siūlai plonyčiai 
einančius mus apgaubia iš priekio, nieko nejaučiam. 


Žmonės geriausiai suvokia tai, ką galima tiesiogiai pa- 
justi — pamatyti, išgirsti, išmėginti, pačiupinėti, pauostyti. 
Stai kodėl taip sunku juos įtikinti, kad gamta sudaryta iš 
atomų: tokių mažyčių, jog negalima jų įžiūrėti. 

Taip atsitinka, kai klausai patiekiama tai, iki šiolei 
kas negirdėta, ir ko akimis pamatyti negalim, 


ar savo rankom apčiuopti; o šitas pamokymo kelias, 
norint įtikint, tikriausias: į širdį ir protą jis veda. 


Lukrecijus piešia didingą gyvybės vystymosi žemėje pa- 
veikslą: pirmiausia atsiranda augalai, po to — įvairūs gyvū- 
nai. Išgaišo didžiuliai žvėrys, gyvenę neatmenamais laikais. 
Juos pakeitė mažesni, bet užtat stipresni ir gudresni. Vėliau 
už kitus gyvūnus atsirado žmogus. 

Lukrecijus tapo žmonijos istoriją ne pagal mitus. Jis ryž- 
tingai atmeta legendą apie „aukso amžių“, kurioje sakoma, 

kad iš pradžių žmonės gyvenę patenkinti ir laimingi dievo 
Saturno valdžioje. Pirmieji žmonės gyveno ne kaip nemirtin- 
gieji dievai, o kaip laukiniai žvėrys. Poetas pateikia daug 
faktų, bylojančių apie žmogaus artumą kitiems gyvūnams. 
Jis juokiasi iš tų, kurie tiki, jog „upės auksinės anuomet źe- 
mės paviršium tekėjusios, medžiai žemčiūgais žydėję“. Pir- 
mykščiai žmonės buvo stiprūs ir ištvermingi. 

Ilgus amžius, jau saulei daug kartų danguj apsisukus, 

žmonės klajoklių gyvenimą leido lyg žvėrys laukiniai. 

Tvirta ranka niekas arklo nevaldė, nei žemę įdirbti 

geležinė lenkta žagrė dar tuomet nemokėjo, 


nei pasodinti į žemę medelių naujų, nei nuo aukšto 
medžio senąsias šakas, kai nudžiūsta, peiliu išgenėti. 


Žmonės mito vaisiais. Laukinių gyvulių kailiai dengė jų 
kūnus, „gyveno jie giraitėse, miškuose arba kalnų urvuose“. 
Pirmasis žmogaus ginklas tebuvo lazda. 

Ne Prometėjas atnešė žmonėms dieviškąją ugnį — Žmonės 
patys išmoko gauti ugnį trynimu. Jie matė, kaip žaibas tren- 
kia iš dangaus ir sukelia gaisrus. Jie matė, kaip, pučiant stip- 
riam vėjui, sausi medžiai trinasi kamienais bei šakomis, ir 
„Smarkus jų trynimasis įžiebia ugnį“. 

Lukrecijus paneigė ir naivų kalbos atsiradimo aiškinimą: 


Taigi manyt, jog kas vienas daiktams pavadinimus davęs, 
o jau iš jo ir kiti žodžius bus pirmuosius išmokę,— 
kvaila yra. Juk jei vienas žodžius pramanyti galėjęs 

ir liežuviu leist garsus įvairius, tada kam gi galvoti, 

kad ir kiti tuo metu negalėjo to pat padaryti? 


Kalbos negalėjo išrasti vienas žmogus. Bendrai kovodami 
ir išvien dirbdami, žmonės palaipsniui išmoko kalbėti, jiems 
„reikalas diktavo daiktų pavadinimus“. 

Iš pradžių žmonės išmoko naudoti varį — jis minkštesnis, 
todėl lengviau apdirbamas. Vėliau atrado geležį. Ilgainiui 

žmonės įgudo statytis būstus, laivus, dirbti žeme. Žmonių 
visuomenėje atsiranda šeima, valstybė, įstatymai. Tada pra- 
deda vystytis menai, teikiantys žmonėms pasigėrėjima: 


Jūrų laivybą, kelius, žemdirbystę, audimą, statybą, 

teisę valstybių, ginklus ir kitokį dar mokslą panašų 

ir visa tai, kas suteikia gyvenime džiaugsmo didžiausio, 
pavyzdžiui, meną vaizdingą, dainas, auksarankę skulptūrą,— 
reikalas žmogui išrado, o didis jo proto veržlumas, 
vesdamas žingsnis po žingsnio į priekį, visko išmokė. 


Lukrecijui atrodo, jog didžiausias džiaugsmas yra atskleisti 
gamtos dėsnius ir aiškinti juos žmonėms. Poema ištisai per- 
sunkta tiesos ieškojimų ir atradimų džiaugsmo. Visoje poemo- 
je šlovinama proto galia. Didžiuodamasis poetas kalba apie 
žmogų, kuris mintimis prasiskverbia į giliausias gamtos pa- 
slaptis ir atneša iš ten tiesą. Toks Lukrecijui buvo jo mo- 
kytojas Epikūras, kuris savo mintimis perskrodė beribes 
erdves, kurio negalėjo įbauginti nei šnekos apie dievus, nei 
dangaus griaustiniai ir žaibai. 

Atmetęs visus religinius aiškinimus, Lukrecijus stengiasi 
rasti visų pasaulio reiškinių gamtines priežastis. Naivūs žmo- 
nės sako, kad griaustinis ir žaibas yra Jupiterio pykčio pasi- 
reiškimas, tuo tarpu Lukrecijus teigia, jog visa tai įvyksta, 
susidūrus debesims. Dieną keičia naktis, nes saulė nusileidžia 
už horizonto, kad kitą rytą vėl pasirodytų rytiniame dangaus 
skliaute. Mėnulis šviečia todėl, kad atspindi naktį nemato- 
mos Saulės spindulius. Saulės užtemimai esti todėl, kad Mė- 
nulis užslenka tarp Saulės ir Žemės ir užkerta kelią Saulės 
spinduliams. 

Stebinančiai drąsias mintis Lukrecijus reiškia apie apskri- 
tinį vandens judėjimą gamtoje ir apie ugnikalnių išsiver- 
žimo priežastis, apie daiktų atsispindėjimą veidrodyje ir apie 
kalbos kilmę, apie paveldimumą ir sapnų priežastis. 

Daugelis dalykų poemoje „Apie daiktų prigimtį“ mums at- 

rodo vaikiškai naivūs: juk ji parašyta Europos mokslo prieš- 
"aušry. Tačiau daugelis genialių Lukrecijaus nuvokimų tapo 
mokslo tiesomis, įrodytomis per du tūkstančius metų. Lukre- 
cijaus eilėse bendriausia forma iš anksto nuspėtas ir Džordano 
Bruno mokymas apie pasaulių beribiškumą, ir Lomonosovo -- 
Lavuazje medžiagos tvarumo dėsnis, ir Daltono—Gei-Liusako 
atominė teorija, ir Mendelejevo atskleisti dėsningumai, ir 
Darvino natūraliosios atrankos teorija. 

Lukrecijaus poemai būdingos aukštos poetinės savybės. 
Liepsningomis eilėmis jis apdainuoja gamtą ir Žmogų. Ryškio- 
mis spalvomis tapo įvairių negyvosios materijos formu 
atsiradimo ir suirimo paveikslą, augalų bei gyvūnų atsiradimo 
ir žuvimo, žmonių, valstybių ir begalinių pasaulių gimimo ir 
mirties paveikslus. l 

Lukrecijaus darbas hegzametro eiliavimo formos srityie la- 
bai padėjo ruošti dirvą romėnų poezijos suklestėjimui „aukso 
amžiaus” epochoje. Materialistinės filosofijos priešininkai de- 
ramai vertino Lukrecijų kaip poeta. Ciceronas rašė broliui, 
kad poemoje „Apie daiktų prigimtį“ jaučiamas įgimtas auto- 
riaus talentas ir didelis meniškumas. Jis buvo tos nuomonės, 
kad šį puikų kūrinį reikia išsaugoti palikuonims, nors pats 
nepritarė Lukrecijaus filosofinėms pažiūroms. 


Kaip laimingas tasai, kurs visatos priežastis rado, 
Kurs pamėkles visas, lemties nepalenkiamą valia 
Ir Acheronto godaus šniokštimą po kojų pamynė — 


rašė Vergilijus „„Georgikose“. Lukrecijumi žavėjosi Ovidijus. 
Romoje jam buvo visuotinai pripažinta didžio poeto šlovė. 

Viduramžiais Lukrecijus, kaip ir Epikūras, buvo laikomas 
bedieviu, todėl susilaukė visų bažnyčios tėvų aršiaurių išpuo- 
lių. Jo eilės buvo smūgis ne tik pagoniškajai mitologijai, bet 
ir krikščionių religijai. Niūrius pomirtinio pasaulio šešėlius 
blaškė kaip dulkes „drąsi, triuškinanti Lukrecijaus daina“ 
(K. Marksas). 

XV amžiuje vėl pradeda atgimti Lukrecijaus šlovė. Jį lei- 
džia, nagrinėja ir komentuoja Atgimimo epochos mokslinin-- 
kai. Demokrito ir Epikūro kūriniai išliko labai nepilni. Todėl 
Lukrecijaus poema yra vienintelis kūrinys, kuriame nuosek- 
liai išdėstytas antikinių materialistų mokymas. Genialioji ro- 
mėnų poeto poema turėjo didžiulės įtakos daugeliui naujųjų 
laikų mąstytojų — Džordanui Brunui ir Frensiui Bekonui, 
Gasendžiui ir Hobsui, Niutonui ir Lokui, Helvecijui ir Holba- 
chui, Didro ir Kantui, Lomonosovui ir Radiščevui. 

Poemą „Apie daiktų prigimtį“ ypač vertino marksizmo 
klasikai. Karlas Marksas ją plačiai panaudojo savo disertaci- 
joje daktaro laipsniui gauti „Skirtumas tarp Demokrito gamtos 
filosofijos ir Epikūro gamtos filosofijos“, kurioje jis žavisi 
Lukrecijumi kaip poetu ir mąstytoju. 


KATULAS 


PIRMASIS ROMĖNŲ LYRIKAS 


Katilinos laikais Romoje gy- 
veno „lotyniškasis Puškinas“ — 
poetas Valerijus Katulas. 


A. Blokas 


k 4 
Žymiausiu Respublikos paskutinio 


amžiaus epiniu poetu laikomas Lukrecijus, o didžiausias to 
meto lyrinis poetas buvo Gajus Valerijus Katulas. 

Katulas gimė 87 m. pr. m. e. Italijos šiaurėje, netoli Vero- 
nos miesto. Tenai, derlingame Po upės slėnyje, Alpių kalnų 
papėdėje, vaizdingo Gardos ežero pakrantėje, prabėgo poeto 
vaikystė. 

Eilėraščius kurti jis pradėjo labai anksti. Vėliau poetas 
prisimindavo: „Tais laikais, kai pirmą kartą gavau baltą togą, 
daug dainų išdainavau...“ 

Katulo tėvas, matyt, buvo įtakingas savo provincijoje vy- 
1as. Rašytojo Svetonijaus tvirtinimu, jis palaikęs draugiškus 
ryšius su Julijum Cezariu. 

Provincijos gyventojai buvo neseniai gavę Romos piliečių 
teises, jiems atsivėrė kelias mokytis sostinėje, siekti politinės 
karjeros, turtų ir šlovės. Tarp jaunuolių, išsirengusių iš įvai- 
rių Italijos miestų į Romą, buvo ir jaunasis Katulas. Tačiau 
jo netraukė nei viliojanti valstybinės tarnybos garbė, nei 

mokslinės problemos, teikiančios džiaugsmą vienumoj studi- 
juoti graikų filosofiją. Jis visas pasinėrė į nerūpestingą ir 
smagų aukštuomenės gyvenimą, leido laiką su artimais drau- 
gais, dažniausiai su kaimynais ir žemiečiais — išeiviais iš tos 
pačios provincijos. 

Nors Katulas tiesiogiai ir nedalyvavo politinėje veikloje, 
vis dėlto eilėraščiuose ryškiai atsispindėjo jo pažiūros. Visiškai 
teisingai rašė A. Blokas: „Asmeninė Katulo aistra, kaip ir 
kiekvieno poeto aistra, buvo persunkta epochos dvasios... 
Audrų ir nerimo epochose subtiliausi ir intymiausi poeto 
sielos siekimai taip pat kupini audros ir nerimo...“ 

Romėnų poeto eilėraščiuose randame jį jaudinusių įvykių 
atgarsius. Katulas nepritarė triumvirų veiklai, išdrįso stipriai 
pulti Pompėjų ir Cezarį. Grubiai ir negailestingai jis vainojo 
savo žemietį Mamurą, Julijaus Cezario favoritą, kuris begė- 
diškai plėšė pavergtas provincijas: 


Kas gal į tai žiūrėti, kas galės pakęst? 

Tik besarmatis, sukčius ir švaistūnas koks — 
Mamura grobia Galijos turtus didžius 

Ir kas vertinga tolimoj Britanijoj! 

Gašlūne Romulai !, regi ir leidi tai? 

Tad besarmatis, sukčius ir švaistūnas tu! 


Katulas deramai vertina Cezarį kaip genialų karvedi, ta- 
čiau negali dovanoti jam neteisybių ir švaistumo. Favoritams, 
kurie jį remia, karjeristams ir palaižūnams, Cezaris leidžia 
plėšti valstybės turtą ir pavergtas šalis. Paskutinės šito eilė- 
raščio eilutės rodo, jog Katulas vienodai smerkė Cezarį ir 
Pompėjų jų ambicingoje kovoje dėl valdžios: 


Dėl to tu, karžygy, nepralenktas šlove, 
Pasiekei Vakaruos tą salą tolimą, 


! Kreipinyje į Cezarį „„Romulai“ slypi ironija, pašiepiantis meili- 
kavimas, kadangi paaiškėja, kad šitas „Romulas“ —,,sukčius“ ir „be- 
sarmatis". 

Idant šis tavo nukamuotas eržilas 
Švaistytųsi šimtais ir tūkstančiais kasdien? 
Ir tai dosnumas vis, be saiko, be ribų! 
Mažai išmėtė dar, mažai dar prašvilpė? 
Pirmiausia savo tėvo praūžė turtus, 
Tuomet jis apiplėšė Pontą, o po to 
Hiberiją, kur Tagas, auksu srūvantis. 
Nūn, Galija, drebėk ir tu, Britanija! 

Kam globiat tą nenaudėlį? Jis moka vien 
Prašvilpt, ką gavo iš tėvų ir protėvių. 
Dėl to jūs, karžygy, nepralenktas šlove, 
Abu su žentu!' mums užtraukėt prapultį. 


Rūstybe ir neapykanta alsuoja Katulo eilės, nukreiptos 
prieš Romos raitelį Kominijų, kuris stojo prieš liaudies tri- 
būną Kornelijų ir tuo sukėlė laisvųjų Romos piliečių pasipik- 
tinimą: . i 
Kai po niekšybių visų, Kominijau, laikui atėjus, 

Galvą pražilusią tau liaudies sprendimas nuims, 
Neabejoju visai, kad gerųjų priešą liežuvį 

Tau iš burnos išraus pesliui besočiui sulest. 

Juodas kranklys akis iškapos, marindamas alkį, 

Vidurius šunys suris, sąnarius plėšys vilkai. 


Politiniai avantiūristai, supantys Julijų Cezarį, nesibiaurė- 
dami jokiomis priemonėmis, veržiasi į valdžią. Cezario legatas 
Nonijus užima kurulinio edilo postą — vieną aukščiausių 
valstybinių pareigų. Cezarietis Vatinijus papirkimo dėka tamı- 
pa pretoriumi ir jau prisiekinėja konsulatu, kurį jam žada 
Cezaris. Respublika tampa priedanga, už kurios vyksta ne- 
švarios politinės spekuliacijos. Ir Katulas nusiminęs sušunka: 


Kodėl, Katulai, tu numirti neskubiė 
Kuruliniam krėsle štai Struma Nonijus, 
O konsulo garbė prekiaus Vatinijus. 
Kodėl, Katulai, tu numirti neskubi? 


! „Abu su žentu“"— Pompėjus ir Cezaris pražudė Romą, nuolai- 
džiaudami savo šalininkų ištvirkavimui ir plėšikavimui. (Pompėjus bu- 
vo vedęs Cezario dukterį.) 

Katulo draugas Licinijus Kalvas stojo kaltintoju prieš Va- 
tinijų ir aistringoje kalboje įrodė, kad šis negarbingu keliu 
užėmė pretoriaus pareigas. Išgąsdintas Kalvo kaltinimų, Vati- 
nijus sušunka: „Nejau aš turiu likti kaltas vien todėl, kad 
mano kaltintojas toks gražbylys?“ Katulas atsiliepė į šį įvykį 
epigrama, kurioje šaipėsi ir iš savo draugo Kalvo, pasižymė- 
jusio žemu ūgiu: 

Tai juokiaus andai iš žmogaus vyrijoj! 
Kai Vatinijaus, aiškiai kaip ant delno, 
Niekšystės visas Kalvas iškedeno, 


Keldamas rankas, tarė tas iš džiaugsmo: 
„O dievai šventi! Iškalbumas bamblio!“ 


Šiame garsiame procese cezarietį Vatinijų gynė Ciceronas. 
Žinoma, Katulo simpatijos buvo ne jo pusėje. Juk prieš dve- 
jus metus Ciceronas stojo prieš tą patį Vatinijų. Bet Vatinijų 
rėmė Cezaris, o Ciceronas kaip tik tuo metu pradėjo artėti 
su Julijum Cezariu. Katulas negalėjo atleisti Ciceronui, kad 
šis pamynė savo respublikoniškus idealus. Išliko kupina kan- 
džios ironijos epigrama, skirta Ciceronui, kurioje Katulas daro 
užuominą apie „geriausio“ Romos oratoriaus neprincipinguiną: 


Iškalbingiausias Romulo vaikaičių, 

Kiek jų yra, kiek buvo, Markai Tulijau, 
Ir kiek dar bus, praėjus mūsų metams! 
Širdinga padėka tau nuo Katulo, 

Paties blogiausio iš visų poetų. 

Jis tiek blogesnis už kitus poetas, 

Kiek tu visų geriausias bylininkas. 


Romoje vis labiau buvo jaučiama vienvaldystės tendencija, 
ir Katulas neigiamai žiūri į Julijų Cezarį ir jo šalininkus. 
Kandžiose epigramose Katulas išjuokia būsimąjį diktatorių. 
Jis priskiria jam visas moralines ydas: 

Susigiedojo du begėdžiai niekšai — 
Mamura ir meilužis jojo Cezaris. 
Ir nieko nuostabaus: panašios dėmės 


205 


Romėno, kaip ir Formijų piliečio !. 
Abu jom pažymėti nenuplaunamai, 
Abu supuvę jie, abudu kaip dvyniai. 


Julijus Cezaris pripažino, kad poetas Katulas „amžiams 
sutepė jo vardą“. Jis dėjo pastangas prisigerinti Katului ir 
suartėti su aštrialiežuviu poetu. Tačiau Katulas drąsiai atsisa- 
kė tarnauti ir pataikauti galingam triumvirui: 


Aš negalvoju visai, kaip, Cezari, tau įsiteikti, 
Ir nenoriu žinot, baltas ar juodas esi. 


Katulas buvo jaunųjų Romos poetų literatūrinio ratelio 
centre. Jie pradėjo naują kryptį lotynų poezijoje, stojo prieš 
senojo stiliaus garbintojus, kurie sekė pirmaisiais Romos 
poetais ir rašė didelius, pompastiškus kūrinius. Vietoj storų 
poemų jaunieji poetai rašė nedidelius, sąmojingus, grakščius 
eilėraščius. Savo eilėraščiuose Katulas piešia ne didingus mi- 
tologinius paveikslus, ne grandiozinius mūšius ir žygius, o 
pačius nežymiausius asmeninio gyvenimo epizodus: meilės 
nutikimus, visokius niekučius, kuriuos pats poetas vadina 
„ŽžŽaismais“ ir „niekniekiais“. Vietoj pompastiško retorinio sti- 
liaus Katulas sukūrė visiems prieinamą lengvą, paprastą stilių. 
Jis įtraukė į poeziją gyvąją kalbą, kurią buvo galima išgirsti 
gatvėje, viešojoje pirtyje, turgaus aikštėje. Poetas sąmoningai 
naudojo eilėraščiuose grubius, vulgarius žodžius, provincia- 
lizmus. 

Ciceronas Katulą ir jo literatūrinius bendraminčius vadino 
„neoterikais“ — naujos krypties poetais. Šis vardas jiems iš- 
liko ir literatūros istorijoje. Neoterikai žavėjosi vėlyvąja he- 
lenizmo epochos graikų lyrika, kurios centras buvo Aleksand- 
rija, Egipto sostinė. 

Aleksandrinė poezija pagrindinį dėmesį skyrė asmeniniain 


! Cezaris buvo gimęs Romoje, o Mamura — raitelis iš Formijų mies- 
to Šiaurės Italijoje. 

žmogaus gyvenimui. Tai suartino su Aleksandrijos poetais 
Katulą ir jo draugus. Jie mėgdžiojo graikų lyrikus, naudojo 
jų temas ir eilėdarą. Išliko grakščios, aleksandrinės lyrikos 
dvasia parašytos nedidelės Katulo poemos — epilijai , Vestu- 
vių daina“, „Atidas“, „Pelėjo ir Tetidės vestuvės“, „Berenikės 
kasos“. 

Katulas į poeziją žiūrėjo visų pirma kaip į mėgavimosi 
šaltinį, žaidimą ir pramogą. Eilėraščiai turi būti iki blizgesio 
nudailinti, spindėti minties žaismu, netikėta pabaiga. Katulas 
laikėsi nuomonės, jog eilėraščiuose galima rašyti apie viską, 
svarbu, kad tik jie būtų vaizdingi, samojingi, patrauklūs. 
Poeto uždavinys — prajuokinti, sujaudinti, nustebinti, pataisyti 
nuotaiką. 

Kai du bičiuliai, Furijus ir Aurelijus, pagarsėję toli gražu 
ne dorovingu elgesiu, ėmė priekaištauti Katului, kad jis ku- 
riąs stačiokiškus ir nepadorius eilėraščius, poetas jiems griež- 
tai atkirto: 

Kad mano eilės lengvos ir nekuklios, 
Atrodo jums, kad pats aš palaidūnas. 
Poetas turi būt kuklus ir doras, 

Bet eilės gali būti ir ne tokios. 
Žavesnės dar ir žaismingesnės būna, 
Kai jos laisvesnės ir ne baisiai kuklios. 
Smagumas tikras jų, tik ne vaikėzams, 


O vyrams su barzdom, žilom, gauruotom, 
Kuriems gyvenimas sustingdė strėnas. 


Katulo mintį, kad poeto gyvenimas turi būti nepriekaiš- 
tingas, o jo eilės gali būti ir nekuklios, pasigavo daugelis 
romėnų poetų, jų tarpe Ovidijus ir Marcialis. 

Katulas išvystė tradicines aleksandrinės lyrikos temas -—— 
meilės ir draugystės, vyno ir linksmybių temas. Draugiškuose 
pokyliuose reikia nerūpestingai linksmintis, visai nebūtina 
skiesti vandeniu stiprų Falerno vyną: 


Senojo kartaus Falerno 
Taurę man pripilk, berneli, 

Kaip Postuiūiija įsakė, 

Pokylio mūs šeimininke, 

Užu vynuogę svaigesnė. 

Bėk tolyn, šaltini tyras, 

Bus gana gadint tau vyną, 

Eik, pagirdyki šventeivas! 
Mums mielesnis Bakchas grynas. 


Tradicinės graikų lyrikos temos Katulo kūryboje prisipil- 
dydavo gaivių realaus gyvenimo syvų. Jis naudojo graikišką 
eilėdarą, graikiškus siužetus ir mitus. Tačiau jis kūrė ne 
literatūrinius sekinius, o gyvas scenas, vykstančias viešosiose 
pirtyse arba kirpyklose, knygynuose arba Romos gatvėse. 
Tai, kas daugeliui vėlesniųjų poetų buvo tik literatūrinė tra- 
dicija, sudarė realų Katulo gyvenimo turinį. Meilė ir pavydas 
draskė jo širdį. Draugystė turėjo ypatingą vaidmenį jo gyve- 
nime. Vynas plūsdavo upe draugiškose išgertuvėse. Triukš- 
mingai ir nedorai leido savo dienas auksinis Romos jaunimas, 
kurio draugėje ūžavo ir Katulas. Jis dažnai ironizuodavo savo 
dykinėjimą: 

Nuo dykavimo tu, Katulai, žūsti, 
Nuo dykavimo tu per daug maištauji. 
Nuo dykavimo ir didingos Trojos 


Krito valdovai. 
(Vertė A. Churginas) 


Katulas kandžiai išjuokdavo savo literatūrinius priešinin- 
kus. Archainės poezijos šalininko Voluzijaus poemą „Analai“ 
jis vadino „prasčiausiais blogiausio poeto tauškalais': 


Jums nėr ko laukt! Tuojau visi į ugnį! 
Paikystės vien ir kliedas ištisinis 
Voluzijaus „Analų“ lapai pridergti. 

Pompastiškai herojinei netalentingo Voluzijaus poemai 
Katulas priešpastato ištobulintą ir kruopščiai nušlifuotą epili- 
jų „Smirna“, kurį jo žemietis ir neoterikų ratelio draugas 
Gajus Helvijus Cina kūrė daugelį metų: 

Padujoj giniė ir mirs Volužijaus tnetraščių knygos, 
Turguj nesykį pirklys skūmbres į juosius vynios. 

Savo bičiulio maža knygele džiaugiuos aš širdingai, 
Žmonės tegu ilgai džiaugiasi jo veikalais. 


Poezija Romoje buvo labai paplitusi. Kiekvienas apsišvic- 
tęs romėnas bandydavo rašyti eiles, daug dėmesio tam buvo 
skiriama mokyklinio mokymo metu. Priviso daugybė grafo- 
manų, negabių rašeivų, kurie įsivaizduodavo esą poetai. Jie 
leido savo eilėpalaikes puošniais leidiniais. Katulas, ypatinga 
reikšmę skyręs poetinių kūrinių formai, išjuokė tokius eilia- 
kalius: 

Sufenas, Varai,— jį gerai pažįsti — 
Žmogus kalbus, išauklėtas ir mielas, 
Be to, eiles jis rašo ilgas ilgas... 

Po tūkstantį, po dešimt tūkstančių 

Ir dar daugiau eilučių nukala. 

Ir rašo vis ne lapuos, jau rašytuos, 
Kaip mes, — naujuos, karališkuos, voleliai 
Nauji, raudonas tymas, pergamentas, 
Švinu pabrėžtas, pemzos negailėta. 
O paskaitysi — ir puošnus, išauklėtas 
Sufenas liks ožkūmelžis tau vėlei 

Ar duobkasys: taip staigiai pakitės. 
Kas pasidarė čia? Gudreiva tokis, 
Jog niekas jam prilygti nevalios, 

Iš karto tampa kvaišų kvaiša, 

Kai tik pažvelgsi į eiles... 


Artimiausias Katulo draugas Licinijus Kalvas šposauda- 
mas padovanojo jam jų literatūrinių priešininkų eilės —- per 
Saturnalijų šventę romėnai paprastai keisdavosi draugiškomis 
dovanomis. Katulas pasiruošęs neapkęsti savo draugo, kaip 
Vatinijaus, kurio nusikaltimus Kalvas viešai demaskavo: 


Jei mielesnis man už akis nebūtum, 
Kalvai mylimas, — už dovaną tokią, 
Kaip Vatinijus, ant tavęs įnirščiau. 
Ką aš padariau, ar kuo prasižodau, 
Kad eiliakalių šiom baisiom terlionėm 

Taip mane baudiė.. 

O dievai šventi! Koks baisumas knygų! 
Ir tu atsiuntei jas Katului savo, 

Idant kristų jis vietoje negyvas, 
Saturnalijų švęsdams didžią šventę. 


Ir Katulas ruošia savo draugui baisų kerštą: jis nori pri- 
pirkti knygynuose pačių netalentingiausių rašeivų kūrinių ir 
padovanoti visą šitą terlionę savo klastingam bičiuliui: 


Veltui nepraeis tau, gudruoli, pokštas. 
Ryt, kai tik prašvis, aplakstysiu pėsčias 
Knygų krautuves ir surinksiu šlamštą — 
Cezijus visus ir Akvinijus, 

Ir Sufeną sau atpildąų tu gausi! 

Jums gi tuoj sudieu! Trūkit galvas greitai 
Ten, iš kur pas mus nėgandas jus nešė, 
Rykštė šių dienų, rašikai nevykę! 


Katulo kova su literatūriniais konservatoriais ir netalentin- 
gais eiliakaliais yra neatskiriama nuo jo asmeninių santykių 
su šiais žmonėmis. Būdamas karštos širdies, Katulas mokėjo 
stipriai ir nuoširdžiai mylėti draugus ir aistringai neapkęsti 
priešų. Katulas žinojo kandaus žodžio vertę. Jis buvo įsitiki- 
nęs, kad ironijos nuodų persunkta epigrama pliekia kur kas 
skaudžiau už ranką. Paleidęs ant vieno savo priešininko gal- 
vos ištisą krušą užgaulių epigramų, vieną jų Katulas baigia 
šitaip: 

Pervers mūs žodžiai tave, krisi negyvas bemat. 
Poeto kerštas baisesnis už pačią mirtį. Jis gali taip apjuo- 


dinti išdaviko vardą, kad iš kartos į kartą eitų herostratiški 
jo Žodžiai: 

Tu nepabėgsi nuo keršto! Vaikaičiams žinomas būsi. 

Kad išdavikas esi, gandas be gailesčio skelbs. 


Katulas neabejoja savo lemtimi. Kartu su jo eilėmis pa- 
sieks tolimus palikuonis jo draugų ir priešų vardai. Kai ne- 

vykėlis priešininkas pabandė pavilioti jo mylimąją, poetas 
geliančiomis eilėmis prikalė jį prie amžių gėdos stulpo: 


Ar pamišimas, vargšas Ravidai, tave 

Be dvasios veja mano jambų raizginin? 
Koks dievas, gal nenulenktas kada aukos, 
Sumaišė protą tau, kad stotum į ginčus? 
Ar kad visi kalbėtų vien apie tave? 

Ko nori? Gal bet kokia kaina pagarsėt? 
Gerai! Garsėsi ir gailėsies tu ilgai, 

Kad mano meilę ryžaisi paveržt. 


Katulas moka keršyti savo priešams. Bet jis moka stipriai 
ir nuoširdžiai mylėti savo draugus. Jo artimiausių draugų bū- 
ryje — istorikas Kornelijus Nepotas, kuriam Katulas dedikuo- 
ja savo eilėraščių rinkinį; poetas Valerijus Katonas — vienas 
neoterikų ratelio organizatorių; oratorius Licinijus Kalvas ir 
kt. Už meilę ir ištikimybę Katulas moka draugams ta pačia 
moneta. Juo galima pasikliauti, juo galima pasitikėti, jis mo- 
ka laikyti paslaptis, kaip tylėjimo dievas Harpokratas: 


Jeigu gali žmogus patikėti paslaptis draugui, 
Gavęs gerai pažint jo nuoširdumą pirmiau,— 

Drąsiai gali manimi, Kornelijau, tu pasikliauti: 
Žodį mokėsiu laikyt, kaip Harpokratas, ir aš. 


Katulas džiaugiasi, kad Kalvas laimėjo teismo procesą, kad 
poetas Cina „savo kūrinį baigė, ir „Smirna“ parašyta“, kad 
Kornelijus Nepotas „pirmasis iš romėnų ryžosi viso pasaulio 
likimus sutalpinti trijuose moksliškiausiuose, triūsinguose to- 
muose". Poetas gyvena bendrais su jais interesais, skaudžiai 
pergyvena jų nesėkmes, pakiliai sveikina jų laimėjimus. Ne- 
sėkmių ir karčių nusivylimų akimirkomis Katulas kreipiasi 
pagalbos į draugus, nes ...trumputis draugo žodis už Simonido 
himnus jam brangesnis“ !. 


I! Simonidas Kejietis (556—469 m. pr. m. e.) — didis graikų-persų 
karų laikotarpio graikų poetas, kūręs šermenų himnus ir antkapių uż- 
rašus, šlovinančius žuvusiuosius karžygius. ) 

Išgirdęs naujus gerus eilėraščius, Katulas skuba susikviesti 
draugus ir pasidalyti poetiniais džiaugsmais. Mėgiamas drau- 
giškų susitikimų užsiėmimas buvo bendros improvizacijos, 
ekspromtų, burimė, eiliuotų klausimų ir atsakymų kūrimo 
varžybos. Dažniausiai Katulas tai darė su savo geriausiu 
draugu Licinijum Kalvu: 


Valandom laisvom, Licinijau, vakar 
Žaidėme ilgai mes abu lentelėm, 

Kaip seniau, meni, buvom susitarę. 
Rašėme eiles vienas paskui kitą, 

Taikėm joms metrus, kokius tik žinojom, 
Varžėmės juokais, ir girsnojom vyną... 
Aš grįžau namo, visas sužavėtas 

Tavo sąmojo ir minčių lakumo... 

Draugiškuose laiškuose Katulas gyvai piešia to meto buitį 
ir papročius. Juose galima rasti daugybę smulkmenų, netgi 
pavadinimus tų Romos vietų, kur Katulas ir jo draugai mėgo 
leisti laiką: 

Prašau, nors būti įkyrus nenoriu, 
Sakyk, kur nulendi tu pasislėpt? 
leškojau ir Mažojoj aikštėje, 

Ir cirke, ir pas knygų prekijus, 
Buvau Jupiterio aukštoj šventykloj 
Ir į Pompėjaus užsukau galeriją... 


Katulo gyvenimas, kupinas audringų pergyvenimų, nepasi. 
žymi gausiais išoriniais biografiniais duomenimis. Eilę metų 
jis praleido Romoje, retkarčiais apsilankydamas Veronos prie- 
miestyje, tėvo namuose. Tačiau neilgai jį smagino palaido 
aukštuomenės gyvenimo džiaugsmai. Poeto likimą aptemdė 
tragiški įvykiai, kai jis dar neturėjo nė 30 metų. Iš tolimos 
Mažosios Azijos atėjo žinia, kad tenai mirė karštai mylimas 
brolis. Katulas kuriam laikui išvyko į tėvų namus. Grįžės į 
Romą, jis sužinojo, kad moteris, kurią aistringai mylėjo, su- 
laužė ištikimybę. Jisai įsitikino, jog gali, išduoti netgi arti- 
miausi draugai. Sielvarto priblokštas, Katulas nutarė palikti 

Romą. 57 m. pr. m. e. jis įsijungė į pretoriaus Memijaus ! 
svitą ir išlydėjo jį Mažojon Azijon, Bitinijos provincijon. 

Kelionė padėjo Katului pergyventi nusivylimo kartėlį. 
Įspūdžių pasikeitimas ir atėjęs pavasaris grąžino poetui bū- 
dingą gerą nuotaiką. 

O, kaip širdį svaigina norai keliauti! 

Kaip skuba kojos į linksmąjį kelią! 
Katulas aplankė Graikijos ir Mažosios Azijos miestus. Jis 
nukako kelią, kurį vėliau pakartojo didieji Romos poetai: 
Horacijus ir Ovidijus jaunystėje, Vergilijus — prieš mirtį. 

Matyt, viena kelionės į Aziją priežasčių buvo siekimas 
pataisyti savo materialinius reikalus. Gyvenimas Romoje su- 
rydavo begales pinigų. Katulas dažnai skundžiasi eilėraščiuose, 
kad jo „piniginėje priaugo voratinklių“. Juokaudamas kviečia 
draugą atvykti į svečius ir prižada bičiulį gerai pavaišinti, 
jeigu šis atsineš vyno ir užkandžių. Kitame eilėraštyje jis 
sako, kad jo namą gairina ne vakaris, ne pietų ir ne rytų 
088: Už tūkstančių penkiolika 
Ir du šimtus jis įkeistas. 

Baisus ir pražūtingas vėjas tas! 

Roma čiulpė iš nukariautų kraštų visus syvus. Vietininkai 
negailestingai plėšė provincijas. Paprastai romėnų jaunuoliai 
grįždavo iš Azijos praturtėję ir pakilę tarnyboje. Tačiau Ka- 
tului ir čia nepasisekė. Išbuvęs Memijaus palydoje mažiau 
kaip metus laiko ir nieko neuždirbęs, jis meta savo bendra- 
keleivius Bitinijos sostinėje Nikėjoje: 

Likite sveiki, mielieji bičiuliai! 
Mes, ilgai drauge svetur vaikštinėję, 
Grįšime keliu jau savu kiekvienas. 


! Gajus Memijus — liaudies tribūnas 66 m. pr. m. e., pretorius — 
58 m. pr. m. e.; buvo priešiškai nusiteikęs Julijui Cezariui; Epikūro 
šalininkas, oratorius ir poetas; Lukrecijus dedikavo jam savo poemą 
„Apie daiktų prigimtį“. Vėliau Memijus perėjo Julijaus Cezario pusėn. 

Katulas grįžta į Romą, nepadaręs karjeros ir nesusikrovęs 
turtų. Tokios nesėkmės nebuvo retos išimtys. Visa nauda pir- 
miausia patekdavo į kilmingų romėnų, turinčių valdžią, ran- 
kas. Vietininkai lobo, plėšdami ne tik vietinius gyventojus, 
bet ir savo pavaldinius. Kai du Katulo bičiuliai su tokia pat 
„lengva našta“ grįžo į Romą iš Ispanijos, kur tarnavo preto- 
riaus Lucijaus Kalpurmnijaus Pizono, artimo Julijaus Cezario 
giminaičio, palydoje, Katulas prisiminė ir savo kelionę: 


Katulas 


Vargšai karžygiai iš svitos Pizono 

Su lengva našta ir tuščiais krepšeliais, 
Fabulai ir tu, Veranijau mielas! 

Kaip jums sekasi? Prikentėjot sočiai 
Su tuo švaistūnū šalčio jūs ir bado? 
Liko jums kasoj truput, ar išleidot 
Viską, kaip ir aš, kurs, lydėdams savo 
Pretorių, skolas jo dažnai mokėjau? 

O tu, Memijau, kurs mane be gėdos 
Varginai ilgai ir neklausei vardo! 
Kaip dabar matau, bus ir jums nutikus 
Laimė ta pati: ne menkesnis iešmas 
Miklino ir jus. Ir ieškok, kad nori, 
Tarp aukštuomenės tu sau užtarėjų! 
Lai jiems atmokės ir dievai, ir deivės 
Nėgandais, šiai gėdai Romulo ir Remo! 


savo eilėraščiuose dažnai prisimena vienintelį 


bandymą imtis tarnybinės veiklos. Sunkiai ir jautriai jis per- 
gyvena savo nesėkmę. Į klausimą apie kelionę į Bitiniją jis 
atsakinėja, kaip visada, krėsdamas šposus ir linksmai: 

Kai nuėjom ten ir kalbėti ėmėm 

Apie šį bei tą, mums kažkaip užkliuvo 

Ir Bitinija, kaip tenai gyvena, 

Gal aš kartais sau prisikroviau turto. 
Atsakiau aš jiems, kaip iš tikro buvo: 
Nieko pretoriai, nei svita negavo, 

Niekas reikalų savo nepataisė, 

Ypač veltkleidys pretorius kam buvo 

Ir kiek plikės plaukas įam žmogus rūpėjo. 


Grįždamas iš Bitinijos, Katulas aplankė brolio kapą Mažo- 
joje Azijoje, Marmuro jūros pakrantėje. Skaudaus netekimo 
sukeltus jausmus poetas išreiškė epitafijoje ir elegijose, per- 
sunktose gilaus sielvarto: 


Perplaukęs daug vandenų ir žmonių visokių pamatęs, 
Liūdnas pasiekiau galop tavąjį kapą, brolau, 
Mirusiam tau pagarbos atiduot paskutinį šį kartą, 
Tavo dulkėms tylioms žodį be atbalsio tart. 
Negailestinga lemtis, nutraukusi gyvasties siūlą, 
Vargšas broleli, tave atėmė man per anksti. 
Atnašas nūn graudžias, aplaistytas ašarom gausiai, 
Kaip reikalauja seni mūsų tėvų papročiai, 
Ant šio belaik supiltojo kapo teikis priimti 
Ir pasakyti man leisk tau amžinai sudieu. 


Grįžęs į tėvynę, Katulas nepanoro gyventi Romoje, kur 
likimas sudavė tiek skaudžių smūgių. Jis atvyko į Verona, 
prie kalnų ežero Gardos vaizdingų krantų, kurį, sekdami Ka- 
tulu, vėliau apdainavo daugelis poetų. Tenai, nedideliame 
Sirmijaus pusiasalyje, jo laukė tėvų namai. Naktimis ten 
buvo galima klausytis „jūros mūšos“, kurią po eilės metų 
išgarsino savo eilėraščiuose Vergilijus. Dieną buvo galima 
nueiti į prižėlusį žalumynų grotą, kurį ir šiandien Veronos 
gyventojai vadina „Katulo grotu". 

Džiugiai ir jausmingai Katulas aprašo savo grįžimą į tėvy- 
nę, susitikimą su Gardos ežeru — „ežerų mėlio ir jūrų tolių 
gražmena“, su Sirmijaus pusiasaliu — visų pasaulio „salų ir 
pusiasalių puošmena“. Koks jis buvo linksmas ir laimingas, 
vėl pamates gimtąsias vietas! Tegul kartu su juo džiaugiasi 
ir juokiasi jo gimtieji namai ir visi daiktai, kurie sutinka jį 
namuose! 

O, kaip smagu, pamiršus rūpesčius visus, 
Laisvam nuo pareigų sugrįžt pavargusiam 
Iš kelio tolimo į savą židinį 

Ir sąnarius ištiest guoly pasilgtam! 


215 


Kaimo gyvenimo ramumoj, toli nuo Romos, kurioje vėl 
pradėjo liepsnoti politinės aistros, Katulas parašo paskutinius 
savo kūrinius. Iš jų pažymėtina nedidelė poema — giliai psi- 
chologinis epilijas „„Atidas“. Jo turinys paimtas iš vėlyvųjų 
graikų mitų. Labai gražus jaunuolis Atidas palieka civilizuo- 
tąją tėvynę ir bėga per jūras į Mažosios Azijos kalnų ir girių 
tankmes, į gūdžius plėšrių žvėrių gyvenamus Frigijos miškus. 
Gyvi neseniai atliktos kelionės įspūdžiai jaučiami vaizdinga- 
me gamtos aprašyme,— gamtos, taip veržliai sužystančios 
pavasarį tropiniuose Azijos kalnynuose. Po maištingo, apdu- 
jusio Atido kentėjimų skraiste jaučiamas vidinis paties poeto 
sielos pakrikimas, jo troškimas pabėgti nuo savo pergyveni- 
mų, nuo apviltos meilės kančių, nuo Romos nusikaltimų ir 
niekšybių. Su didele menine jėga Katulas vaizduoja savo he- 
rojaus vienatvę ir jo tėvynės ilgesį. Su pasibaisėjimu ir šiur- 
puliu jis aprašo azijiečių religinius kultus ir laukines apeigas, 
kurių auka tapo jo herojus. 

Gyvenimas gimtuose namuose, kaimo peizažų grožis bei 
rimtis raminančiai veikia poetą, gydo jo sielos žaizdas. Jis 
kuria ramias ir giedras vestuvines dainas — epitalamijas, ku- 
riose jaučiama puikių didžiosios poetės Sapfo sutuoktuvinių 
himnų ir vietinio Italijos folkloro įtaka. Vieną vestuvinę dai- 
ną jis paskyrė laimingai savo draugo ir kaimyno Manlijaus 
Torkvato santuokai. Paprastais ir jaudinančiais žodžiais jis 
šlovina grožį jaunos nuotakos, virpančia širdimi laukiančios 
mylimojo, ir nekantravimą jaunikio, įtemptai besiklausančio 
jos žingsnių. Kiek džiaugsmų, kiek glamonių laukia šių lai- 
mingųjų nakties tyloj! Kaip švelniai, kaip širdingai jie mylės 
vienas kitą! Šviesūs ir džiaugsmingi bus nuotakai jos vyro 
namai, kol liūdnoji senatvė nusidabruos jos plaukus. Sulauks 
jie sūnaus — visai į tėvą, ir mažasis Torkvatas ties savo 
gležnas rankytes į motiną ir šypsena pasitiks tėvą! 

Su įkvėpimu ir labai nuoširdžiai šlovina Katulas tyrą mei- 
le ir laimingą šeimyninį gyvenimą, kurio jam nebuvo lemta 
patirti. 

Nuo 55 m. pr. m. e. žinios apie poetą nutrūksta. Senovės 
autoriai teigia ir šiuolaikiniai tyrinėtojai mano, kad poetas 
mirė 54 m. pr. m. e., sulaukęs 33 metų. Jo ankstyvos mirties 
aplinkybės mums nežinomos. Jo gyvenimas, veržlus, audrin- 
gas, persunktas liepsnojančių aistrų ir karčių nusivylimų, 
tragiškai nutrūko. Jis mirė pačiame savo kūrybinio kelio 
klestėjime ir, neabejotinai, būtų galėjęs sukurti dar daugeli 
puikių kūrinių. 

Toli gražu ne visi eilėraščiai, kuriuos jis spėjo parašyti, 
išliko iki mūsų dienų. XIV a. pradžioje viename vienuolyne 
buvo rastas pergamentas su Katulo eilėraščiais. „Šią mažytę 
knygutę, gludžiai iššveistą pemza šiurkščiąja“, sudarė 113 ne- 
didelių eilėraščių. Ji apstulbino mokytuosius Italijos humanis- 
tus savo gyvumu. Knyga buvo išleista ir išversta į visas 
Europos kalbas. Jinai išlaikė šimtmečių išmėginimus ir liko 
vienu puikiausių pasaulinės poezijos puslapių. 


LESBIJA 


Paliki, Lesbija, lempelę 
Prie meilės patalo tylaus... 


A. Puškinas 


Katulo lyrikos centre — meilės eilėraščiai. Šią amžiną temą, 
labai populiarią antikinėje poezijoje, Katulas traktuoja pla- 
čiai ir laisvai: nuo kilnaus dievinimo iki neslepiamo grubumo. 
Turtinga ir įvairi jo reiškiamų jausmų gama: gili aistra, išdy- 
kėliškas meilingumas, pasimatymo žavesys ir džiaugsmas, 

išsiskyrimo kartėlis, pyktis ir grūmojimai, pavydas ir neapy- 
kanta. Katulas nevengia kalbėti apie pačias slaptingiausias 
žmonių santykių puses. Jis dažnai piešia nekuklias ir magias 
scenas, pareikšdamas: 


Poetas turi būt kuklus ir doras, 
Bet eilės gali būti ir ne tokios. 


Negalima Katulo eilėraščiuose įžiūrėti vien jo biografijos 
puslapius. Bet kiekvienoje eilutėje pulsuoja gyvas poeto 
jausmas. Tikros, nepramanytos aistros skamba jo eilėse, realūs 
džiaugsmai ir susikrimtimai atsispindi jose. Katulo meilės ly- 
riką pagimdė tragiška aistra, kuri sukrėtė jo sielą, išvijo ji 
iš Romos ir, galimas daiktas, buvo jo žuvimo priežastis. 

Atvykęs į Romą, jaunasis poetas susipažino su prašmatnia 
aukštuomenės gražuole Klodija, Apijaus Klaudijaus Pulchro 
dukterimi, liaudies tribūno Klodijaus Pulchro — apsukraus 
demagogo ir Julijaus Cezario karšto šalininko — seserimi. 
Moteris ji buvo protinga ir patraukli, lengvabūdė ir žiauri. 
Ji vaidino nemažą vaidmenį slaptojoje Romos politikoje. Jos 
vardą randame Cicerono, Salustijaus, Plutarcho, Apulėjaus ir 
kitų senovės rašytojų veikaluose. 

Klodija buvo ištekėjusi už konsulo Metelo, apie kurį Ci- 
ceronas rašė, kad „Metelas — ne žmogus, o akmuo, vario ga- 
balas, visiška tuštuma“. Santuoka netrukdė Klodijai turėti 
daugybę garbintojų. Beje, šiuo atžvilgiu ji toje visuotinio 
dorovės smukimo epochoje nebuvo išimtis. 

Klodiia buvo stulbinančiai graži. Netgi pikčiausi jos prie- 
šai negalėjo to nepripažinti. Ciceronas jos neapkentė, įniršęs 
koneveikė šitą „visų drauguže“, „triskatikę Klitemnestra", ta- 
čiau tas pat Ciceronas, pripažindamas jos protą ir grožį, va- 
dino ią čia „jautake Hera“, čia „Palatino sodų Medėja“. 

Apakintas Klodijos grožio, Katulas įsimyli ją visa jaunat- 
viška aistra. Ir sostinės gražuolė, persisotinusi kilmingoio 
jaunimo draugija, tuo pačiu atsakė į jauno provincialo meilę. 

Ją patraukė jaunojo poeto naivumas ir patiklumas, karštumas 
ir nuoširdumas. Tačiau jų laimė truko neilgai. Išlepinta ir 
egoistė Klodija buvo nepastovi. Katulas susilaukė varžovų, 
o dėl to kilo pavydas ir nusivylimas meile. 

Kai Katulas, gavęs žinią apie brolio mirtį, išvyko į Vero- 
ną, Klodija galutinai jo išsižadėjo: ji pradėjo neslėpti savo 
1yšių su oratoriumi Marku Celijum Rufu. Šie ryšiai baigėsi 
skandalingų teismo procesu, kuriame ir Klodija, ir Rufas 
drabstė vienas kitą labiausiai įžeidžiančių kaltinimų purvais. 

Nelaiminga meilė atsispindėjo Katulo lyrikoje. Daugelis 
jo eilėraščių yra perdėm asmeninio pobūdžio. Katulas sukūrė 
vienintelį tokios rūšies romaną iš neilgų lyrinių eilėraščių, 
ir Klodija buvo šio romano herojės prototipas. Šito romano 
herojų gyvenime nėra didelių įvykių. Tačiau kiekviena 
smulkmena įgauna nepaprastą reikšmę, kaip ir esti įsimylėju- 
siųjų santykiuose. Katulo eilėraščiuose ryškiai ir tikroviškai 
skamba visi žmogiškų jausmų atspalviai — nuo liepsningos 
meilės iki naikinančios neapykantos, visi dviejų įsimylėjėlių 
sudėtingų ir prieštaringų santykių niuansai. Poeto prasiskver- 
bimo į intymių pergyvenimų pasaulį požiūriu Katulo lyrikai 
niekas negali prilygti antikinėje poezijoje. 

Katulas savo heroję pavadino Lesbija — pagerbdamas di- 
džiąją graikų poetę iš Lesbo salos Sapfo, kuri pirmoji atskleidė 
meilės pergyvenimų pasaulį savo giliuose ir nuotaikinguose 
eilėraščiuose. Katulas išvertė į lotynų kalbą jos garsiąją meilės 
dainą, kreipdamasis joje ir į savo numylėtąją: 


Tas atrodo man lyg dievai laimingas, 
Savo laime tas ir dievus pranoksta, 
Kurs tave regėt ir tavųjų žodžių 

Gali klausytis. 
Tu saldžiai juokies, o man, vargšui, kūną 
Pametė jausmai: vos tiktai išvydau, 
Lesbija, tave, — gomury manajam 

Balsas numiršta. 

„ Stoviu nebylus, paslaptingos liepsnos 
Teka gyslose, prisipildo ausys 
Užesio gūdaus, ir naktis dvilypė 

Dengia man žvilgsnį... 


(Vertė A. Churginas) 


Laimė būti drauge su mylimąja — atrodo negyvenimiška 
svajonė, „saldi, tačiau nepasiekiama laimė“. Bet štai draugo 
Alijaus namuose įvyksta pirmasis meilės pasimatymas: 


Ten aš ir meilę tuomet, ir atbalsį josios patyriau, 
Deivė ten mano šviesi eisena savo lengva 
Įžengė ir kojytėm skaisčiom sustojo ant slenksčio, 
Vos sučiužėjus į jį savo bateliais dailiais... 
Katulas prisiekinėja, kad niekas nieko taip stipriai SS 
lėjo, kaip jis myli Lesbiją: 


Moteris nė viena negal pasigirti mylėta 
Taip, kaip mylėjau tave, Lesbija mano miela! 


Jis myli Lesbiją švelniai ir aistringai — ir kaip mylimasis, ir 
kaip brolis arba tėvas: 


Lygiai kaip tėvui duktė — taip tu buvai man miela. 


Katulas apdainuoja ne tik Lesbiją, bet ir visa, kas ją supa, 
ką paliečia jos ranka. Jis šlovina eilėraščiuose žvirblį, kuris 
gyvena pas jo mylimąją: 


O žvirbleli, mielas mano numylėtai! 
Su tavim ji žaidžia, paima sterblėn, 
Drįsta prieš tave atstatyt pirštelį, 
Erzina, kad tujen kirstum jai piktai... 


Žvirbliui nugaišus, poetas parašė eilėraštį, imituojantį lai- 
dotuvių himnus: 
Verkite, veneros jūs ir kupidonai, 


Ir kam jautriai plaka žmogiška širdis! 
Oi! nugaišo žvirblis mano numylėtos, 

Žvirblis — visas džiaugsmas mano mylimės. 
Už akis savąsias jį labiau mylėjo, 

Buvo, mat, linksmutis ir pažino mielą, 
Kaip maža mergytė savo motiną... 


Katulas garsina Lesbijos grožį. Jo mylimoji gražesnė nei vi- 
sos pasaulio moterys. Kažkas išdrįso pasakyti, kad gražuolė 
Kvintija dailesnė už Lesbiją, ir poetas piktinasi: 


Kvintija, sako, graži nevienam, o man ji — baltveidė, 
Liekno liemens, stati — tai pripažįstu ir aš. 

Bet kad gražuolė jinai — nesakysiu: stinga grakštumo, 
Žavesio jokio nėra kūnui gremėzdiškam jos. 

Lesbija — grožis tikrai, joje be priekaišto viskas: 
Kas tik kur būna žavu — sutelkta joj vienoje. 


Kai Romoje pasirodė kita Lesbijos varžovė — provincijos 
gražuolė, Katulas išjuokė ją šiurkščiai ir negailestingai: 


Būk sveika, mergaite tu, ištįstanose! 
Trinkos tau — ne kojos, akys be spalvos, 
Pirštai trumputėliai, gerklėje tau gergždžia, 
Kalboje mikčioji ir esi sniaukra 

Tu, baisaus švaistūno Formijono meile! 
Sako, tu už miesto esanti gražuolė? 

Net su Lesbija drįsta kitas lygint? 

Oi! kokie laikai, kaip neturi skonio! 


Meilė — tai dievų dovana, žavinga ir reta. O gyvenimas 
toks trumpas, veikiai „miegot nakty turėsim amžinoj', kur 
nebus meilės džiaugsmų. Todėl nereikia klausyti „priekabin- 
gų senių", kurie ragina laikytis griežtų senolių papročių: 


O Lesbija, gyvenkim ir mylėkim! 

Pikti liežuviai priekabingų senių 

Visi mums vieno asio teverti. 

Jei saulės nusileido, grįš jos vėlei; 
Tik mes, šviesos akimirką išvydę, 
Miegot nakty turėsim amžinoj... 

Duok bučinių man tūkstantį — ir šimtą, 
Paskui dar tūkstantį — ir šimtą dar, 

Paskui dar sykį tūkstantį ir šimtą, 
Paskiau, kada bus tūkstančių daugybė, 
Užmiršę skaičių, mes juos sumaišysim, 
Idant, tiek daug pamatęs bučinių, 

Jų neužgautų žvilgsnis pavydus. 


(Vertė A. Churginas) 


Šis nuostabus eilėraštis, kurį mėgdžiojo daugelis poetų —- 
nuo Horacijaus iki Bairono, baigiasi tradiciniu motyvu: įsimy- 
lėjėliai bučiuojasi kambaryje, o pro plyšelį pasalom stebi sek- 
liai; reikia sutrukdyti jiems skaičiuoti bučinius, kad apkalbo- 
mis nesugriautų laimės. Taip juokaujamai baigiasi ir kitas Ka- 
tulo eilėraštis, kuriame aistringi meilės prisipažinimai pinasi su 
mitologiniais mokslinės poezijos vaizdais: 


Klausi, Lesbija, bučinių kiek tavo 

Man galės užtekt, kad jų būčiau sotus? 
— Tiek, kiek bus smilčių Libijos smėlynuos, 
Kvepiančioj žolėm saulėtoj Kirenėj !, 
Tarp Jupiterio Ž karštojo šventyklos 

Ir seniai garsaus Bato? švento kapo; 
Arba kiek žvaigždžių giedrą naktį stebi, 
Kaip paslapčiomis glamonėjas žemėj,— 
Kai tu jį karštai tišksyk pabučiuosi, 
Tai galės užtekt apduotam Katului, 

Kad smalsi akis nebesuskaičiuotų, 

Ir liežuvis piktas tuosyk nepakenks. 


Žinoma, įsimylėjėlių gyvenimas — tai ne vien meilės sma- 
gumai. Pasitaiko ir nuoskaudų, kivirčų, nesutarimų, dažniau- 
siai dėl niekniekių. Tokie kivirčai trumpalaikiai. Greit pra- 


l! Kirenė — senasis Libijos (šalies, įsikūrusios šiaurinėje Afrikos pa- 
krantėje) pavadinimas. 

2 Egipto dievo Jupiterio-Amono orakulas buvo oazėje, Libijos dy- 
kumos gilumoj. 

3 Batas — mitinis Kirenės miesto, Libijos sostinės, įkūrėjas; jo ka- 
pas buvo irgi Libijos dykumoje. 

dedama atgailauti. Įsiliepsnojusi rūstybė gęsta, ir šiurkštumą 
pakeičia lipšnumas. Dar karščiau įsiliepsnoja meilė. 
Ir tu tiki, kad aš užgauti žodžiais galėjau 
Tą, kur brangesnė yra man už abidvi akis? 
Ne! negaliu: jei galėčiau — pašėlusiai taip nemylėčiau... 


~ Poetas žino, ko verti akimirkos nesutarimai. Mylinčiųjų 
žodžiavimas — tai tik pramogavimas. Jie mylėdami barasi. Su- 
pykus negalima likti abejingam: 


Lesbija bara mane, nurimt nevaliodama niekad. 
Skradžiai galiu prasmegt: Lesbija myli mane. 

Iš kur žinau? Ir aš tuo pat atsilyginu nuolat: 
Skradžiai galiu prasmegt, jeigu nemyliu aš jos! 


Tačiau mylinti širdis nebūna rami. Susirūstinimą keičia 
meilumas, džiūgavimą — nusivylimas. Abejonės drasko sielą. 
Netikėjimas mylimosios žodžiais vis dažniau kankina poetą. 
Jis karštai maldauja Lesbiją meilės visam gyvenimui, iki pat 
kapo smilties: 


Meilę džiaugsmingą žadi abiem mums, mano gyvybe, 
Bus amžina, sakai, mudviejų nieks neišskirs. 

O galingieji dievai! Padėkit jai žodį įvykint, 
Lai pažadai šitie eina iš sielos gelmių, 

Kad bičiulystės šventos ryšius, tvirtai užmegztuosius, 
Mes išlaikytum abu, kolei atgulsim kapan. 


Tačiau laimė ne amžina, Ateina tragiška atomazga. Lesbija 
išsižada poeto. Ji pasirenka Rufą, kuris buvo geriausias poeto 
draugas. Kankinantį pavydą, troškimą susigrąžinti mylimąją, 
niršulį ir nuoskaudą dėl apgautos draugystės ir suvedžiotos 
meilės — viską nelaimingasis poetas išlieja eilėse. Jis rašo 
prieš savo konkurentą pritrenkiančias epigramas. Jis prakeikia 
abu išdavikus. Jis grasina Rufui amžiams išdergti jo vardą. 


Veltui aš, Rufai, tave laikiau bičiuliu širdingiausiu. 
Ką sakau — veltui, deja: brangiai kaštavo tai man! 
Įšliaužei tu kaip vagis ir, širdy išdeginęs žaizdą, 

- . 
Mira, 


Vargšūi išplėšei tu man, ką aš turėjau brangauL 
Pagrobei, varge! man ją, nuodais užteršdamas sielą, 
Ir taip žudikas tapai mūs bičiulystės senos. 
Ašaros veržias, kai aš pagalvoju: nesuterštas lūpas 
Mano mergaitės skaisčios teršia šlykštus bučinys. 
Tu nepabėgsi nuo keršto! Vaikaičiams žinomas būsi. 
Kad išdavikas esi — gandas be gailesčio skelbs. 


Karčiai priekaištauja Katulas ir neištikimajai Lesbijai, pri- 
mena jai, kaip aistringai ir ištikimai jis ją mylėjo, kokie jie 
buvo laimingi: 

Moteris nė viena negal pasigirti mylėta 
Taip, kaip mylėjau tave, Lesbija mano miela! 
Saitų, tvirtesnių už tuos, kuriais pririšo širdinga 
Meilė mane prie tavęs, žemėj nebuvo tikrai. 
Nuūngi dėl tavo kaltės širdis apmirus sustingo, 
Ištikimybė šventa pritrenkė ją baigtinai: 
Nebegaliu nei kliautis tavim, nors taptum doringa, 
Nei nemylėti tavęs, nors tu sau leistum bet ką. 


Nepaprastai emocingai Katulas vaizduoja prieštaringų jaus- 
mų persipynimą, kamuojančią aistrų kovą. Pagaliau jis randa 
žodžius savo sielos būsenai išreikšti. Žodžius, kuriuos vėliau, 
sekdami Katulu, kartos daugelis Europos poetų: 

Myliu ir neapkenčiu. Kodėl taip darau, gal paklausi? 
Pats nežinau, tik jaučiu, jogei taip, ir kankinuos. 

Katulas veltui mėgina susigrąžinti prarastą laimę. Jis pasi- 

1yžęs atleisti neištikimybę. Jis šaukia savo mylimąją: 


Jei mirdamas kada aš šaukčiausi tavęs, 
Nejau numotumei ranka, beširde tu? 


Kova su savimi, su savo nelaiminga meile ypač stipriai 
skamba iškilmingame meilės atsižadėjime, kuriuo baigiamas 
šis Katulo eilėraščių ciklas, skirtas Lesbijai: 


Ką tik gera žmogus kitam padaryti įmano 
Žodžiais arba darbais — viską tu jai padarei. 
Ką patikėjai tu jai, nedėkinga ji sutrypė viską, 
5 Tad ar yra dėl ko tau dar kankintis daugiau? 
4 


Ar nesuimnsi savęs, vis grįši į pėdas pramintas 
Ir prieš valią dievų būsi vis neganda sau? 
Baisiai sunku iškart ilgametę meilę pamiršti, 
Baisiai sunku, tiesa, bet prisiverskį kaip nors. 
Kelias čia vienas tėra — tau reikia nusigalėti, 
Tą padaryti turi, lengva tai bus, ar sunku. 
O galingieji dievai! Jei mokate pasigailėti, 
Jeigu mirties patale ištiesėt ranką kam nors, 
Vargšą atminkit mane ir, jei gyvenau aš padoriai, 
Raukite man iš širdies gėluonį šių negandįą. 
Jis, įsisiurbęs giliai į mano kraują kaip nuodas, 
Mano krūtinėj jaunoj džiaugsmą užgniaužė seniai. 
Aš nebe to prašau, kad vėl jai meilė atgimtų 
Ar, ko negali bebūt,— kad ji pataptų dora,— 
Nel kad pasveikčiau aš pats, kad liga nelemtoji atstotų. 
Duokit man tai, dievai, jeigu aš doras buvau! 


Katulo lyrika įėjo į pasaulinės poezijos aukso fondą. Jo 
eilėraščiai atskleidė sudėtingą Žmogaus jausmų pasaulį. Lieps- 
ningai rūstaujantys, geraširdiškai juokaujantys, kartais švel- 
nūs, kartais aistringi, sielvartingi ar džiaugsmingi — jie visada 
skamba natūraliai, nuoširdžiai, nes yra išsilieję iš pačių sielos 
gelmių. 

„Tiems, kurie mėgsta Katulą,— rašė Puškinas, — tiems, ku- 
rie myli poezijoje ne vien lyrinius polėkius arba graudų ele- 
gijų įkvėpimą, ne tik didžiulius dramos ir epopėjos kūrinius, 
bet ir sąmojo Žžaismingumą, ir proto pramogas, įkvėptas gied- 
ro linksmumo,— nuoširdumas yra vertingas poeto bruožas. 
Mums malonu matyti poetą visokiose jo gyvos ir kūrybiškos 
sielos būklėse, kitimuose: ir sielvartaujantį, ir besidžiaugiantį, 
ir plevenantį ekstazėje, ir jausmų atilsio akimirkomis, ir juve- 
nališkai įširdusį, ir truputį apmaudaujantį ant nuobodaus kai- 
myno..." 

Katulo poezija neprarado žavesio per du tūkstančius metų. 
Va, kodėl į Katulą kreipė savo žvilgsnius patys Žymiausieji 
naujųjų laikų poetai lyrikai: Petrarka — Italijoje, Baironas — 
Anglijoje, Heinė — Vokietijoje, Puškinas ir Blokas — Rusijoje. 

VERGILIJUS 


IMPERATORIAUS OKTAVIANO 
DRAUGAS 


Sakoma, kad Homeras su- 
kūręs Vergilijų. Jeigu šitaip — 
tai, neabejotinai, jis pats geriau- 
sias jo kūrinys. 

Volteras 


Publijus Vergilijus Maronas gimė 
70 m. pr. m. e. Šiaurės Italijoje. Jo tėvai buvo nekilmingi 
žmonės, jie turėjo namą ir nedidelį žemės sklypelį vaizdin- 
gose Mantujos miesto apylinkėse, kur būsimasis poetas pra- 
leido savo vaikystę. 

Tėvas įstengė duoti sūnui gerą išsilavinimą iš pradžių pro- 
vincijos mokykloje kaimyniniame Kremonos mieste, o paskui, 
sūnui tapus pilnamečiu, Milane, kuris tuo metu buvo Šiaurės 
Italijos kultūros centras. 

47 m. pr. m. e., sukakęs 23 metus, Vergilijus atvyko į Ro- 
mą, kur studijavo filosofiją ir literatūrą. Čia jis pradėjo lite- 
ratūrinę veiklą. Pirmuosius eilėraščius jis parašė, paveiktas 
lengvosios Katulo poezijos — Katulo draugai ir mėgdžiotojai 
dar buvo labai populiarūs Romoje. 45 m. pr. m. e. grįžęs į gim- 
tąją Andų gyvenvietę, poetas ėmė studijuoti graikų poeziją ir 
sukūrė eilėraščių aleksandrinės lyrikos stiliumi. 

Tuo metu Romoje, nužudžius Julijų Cezarį, vėl įsiliepsnojo 
pilietinis karas. Cezario įpėdiniai, nugalėję respublikos šali- 
ninkus, pradėjo dosniai dalyti armijos veteranams žemę, atim- 


226 


dami ją iš valstiečių. Buvo konfiskuoti visi sklypai Kremonos 
ir Mantujos apylinkėse, jų tarpe ir Vergilijaus ūkis, ir poetas 
vėl išvyko į Romą. 

42—39 m. pr. m. e. laikotarpiu Vergilijus parašė pirmąjį 
stambų kūrinį —, ,„Bukolikos“. Pavyzdžiu jis pasirinko Alek- 
sandrijos poetą Teokritą, bukolinės poezijos pradininką. 

„Bukolikose“ Vergilijus piešia piemenų ir piemenaičių gy- 
venimą puikios Italijos gamtos fone. Jo herojai — idealūs 
žmonės, visiškai nepanašūs į realius valstiečius. Tačiau Ver- 
gilijus paliečia ir tuometinius įvykius: jis ragina baigti pilie- 
tinius karus, pataria bėgti iš triukšmingų miestų į taikios 
kaimo gamtos prieglobstį. Čia Vergilijus jau reiškia savo sim- 
patijas būsimam imperatoriui Oktavianui. 

Ankstyvaisiais eilėraščiais ir ypač „„Bukolikomis“ Vergilijus 
plačiai išgarsėjo. Jis susipažino su žymiausiais Romos poetais. 
Vergilijų patraukė prie savęs turtingas ir galingas Augusto 
draugas Mecenatas. Globėjams tarpininkaujant, Vergilijui bu- 
vo grąžinta konfiskuota žemė. Ilgainiui poetas tapo paties Ok- 
taviano draugu. Jis įsitaisė nuosavus namus Romoje, netoli 
garsiųjų Mecenato sodų. 

Tačiau Vergilijus bevelijo gyventi provincijoje — čia Sici- 
lijoje, čia Kampanijoje. Ilgam jis sustodavo Neapolyje, kur 
lankydavo filosofo epikūriečio Sirono mokyklą. Jo interesai 
buvo labai įvairiapusiški. Daug studijavo matematiką ir me- 
diciną. Kartą stojo teisme kaip advokatas, tačiau jo kalba buvo 
pernelyg lėta teismo proceso varžyboms. Užtat eilėraščius jis 
skaitė puikiai, nepaprastai grakščiai. Vienas amžininkas sakė, 
kad jis norįs pagrobti Vergilijaus balsą ir gestus. Istorikas 
Svetonijus taip aprašo jo išorę: „Jis buvo aukšto ūgio, tvirto 
kūno sudėjimo, tamsiaveidis, panėšėjo į valstietį ir nepasižy- 
mėjo stipria sveikata“. Vergilijus buvo kuklus ir netgi dro- 
vus. „Kai jis, retkarčiais atvykęs į Romą, pasirodydavo gat- 
vėje ir žmonės, eidami iš paskos, rodydavo į jį, jis sprukdavo 
nuo jų į artimiausią namą“, — pasakoja Svetonijus. 

Savo globėjo patar- 
tas, Vergilijus rašo ant- 
rą stambų kūrinį — poe- 
mą „Georgikos“. Dabar 
jis pavyzdžiu ima ne vė- 
lyvąją aleksandrinę poe- 
ziją, o klasikinę Graiki- 
jos poeziją, kuri buvo gi- 
lesnė ir turiningesnė. Pa- 
našiai kaip didysis grai- 
kų poetas Hesiodas, Ver- 
gilijus „„Georgikose“ duo- 
da patarimus ir pamo- 
kymus žemdirbystės klau- 
simais. Jo poemą sudaro 
keturios dalys: žemdir- 

Publijus Vergilijus Maronas. bystė, vynuogininkystė, 
Romėnų mozaika gyvulininkystė ir bitinin- 

kystė. Žinoma, poema 

„Georgikos“ — tai ne žemės ūkio vadovas, o poetinis gamtos 


ir žemės ūkio darbų šlovinimas, nes šie darbai yra Romos 
gerovės šaltinis. Čia skamba tie patys pražūtingų vidaus karų 
ir nedorovingo miestų gyvenimo motyvai, tie patys kvieti- 
mai gyventi arčiau gamtos. Su didžiausiu patriotiniu jausmu 
Vergilijus apdainuoja ,„„Georgikose“ Italiją ir baigia poemą 
Oktaviano išliaupsinimu. 

Šią poemą Vergilijus rašė nuo 36 iki 29 m. pr. m. e. Kiek- 
vieną rytą jis parašydavo daugybę eilių, o paskui sutrumpin- 
davo jas iki kelių eilučių. Poetas juokavo, kad jis gimdąs eiles, 
laižąs, kaip lokė naujagimį, kiekvieną eilutę, kol ji įgauna rei- 
kiamą pavidalą. 

Oktaviano paprašytas, Vergilijus keturias dienas skaitė jam 
ką tik baigtą poemą. Pavargusį Vergilijų pakeisdavo Mecenatas. 

Abu jo draugai ir globėjai buvo sužavėti. Žinia apie naują kū- 
rinį paplito literatūriniuose sluoksniuose. Vergilijus tapo pri- 
pažintu Mecenato ratelio vadovu ir pirmuoju Romos poetu. 

Paskutiniuosius gyvenimo metus Vergilijus paskyrė „Enei- 
dai“ — svarbiausiam jo viso gyvenimo kūriniui. Imdamas pa- 
vyzdžiu Homero epą, jis nutarė išgarsinti Romą, plačiai panau- 
dodamas mitologiją. Vergilijus sujungė graikų ir romėnų mitus 
gerai apgalvotu siužetu. Pirmiausia jis visus įvykius išdėstė 
proza. Po to ėmė kurti atskiras poemos dalis eilėmis. Daugeliui 
vietų jis darydavo juodraštinius metmenis, kuriuos vėliau 
kruopščiai apdorodavo. Vergilijus mėgdavo sakyti, kad jis sta- 
tąs laikinus spyrius, kurie turį laikyti jo kūrinį, kol bus su- 
mūrytos tvirtos kolonos. 

Vergilijus rašė poemą daugiau kaip dešimt metų. Jis sten- 
gėsi niekam nerodyti savo eilių, nors šlovė apie jas jau plito 
Romoje. Jį dažnai apimdavo abejonės ir nepasitikėjimas savo 
jėgomis. Kai Oktavianas, būdamas tolimame žygyje, paprašė 
atsiųsti jam nors vieną „Eneidos“ „,puseilį“, poetas atsakė: 
„Kai dėl mano Enėjo, tai, prisiekiu, mielai pasiųsčiau jį tau, 
jeigu jis jau būtų vertas tavo dėmesio; tačiau dalykas, kurio 
ėmiausi, yra toks, jog kartais man rodosi, kad neprotinga 
buvo imtis tokio didelio sumanymo...“ 

19 m. pr. m. e, eidamas 52 metus, Vergilijus išsiruošė 
į Mažąją Aziją, norėdamas pats pamatyti tas vietas, kur vy- 
ko legendarinis Trojos karas, jo aprašytas poemoje. Atėnuose 
jis susitiko su Oktavianu, kuris pakvietė Vergilijų lydėti jį 
kelionėje po Graikiją. Jiems apžiūrint Megaros miestą, poetą 
ištiko saulės smūgis. Oktavianas išsiuntė jį sunkioje būklėje 
į tėvynę. Jūroje jo sveikata dar pablogėjo. Rugsėjo 22 d., 
laivui pasiekus Italijos krantus, Vergilijus mirė Brundizijaus 
mieste. Vykdant poeto testamentą, jo kūnas buvo atvežtas 
į Neapolį, kur kitados jis daug laiko paskyrė poezijai ir filo- 
sofijai. Ten jį palaidojo, kaip buvo įprasta, už miesto, kelio 
pakraštyje. 

Vergilijus sukūrė savo antkapiui epitafiją, paminėdamas 
joje tris miestus, susijusius su jo biografija: 


Mantuja davė mane, Kalabrai išplėšė, o ilsiuos 
Partenopėj !, dainavau kaimą, lankas ir vadus. 


Prieš mirtį Vergilijus prisakė sudeginti „Eneidos“ rankraš- 
tį, nes dar ketino daug prie jo dirbti ir laikė jį nevertą skelbti. 
Paskutiniuosius gyvenimo metus jis norėjo paskirti filosofijai. 
Oktaviano nurodymu, poeto įpėdiniai sulaužė priesaką ir iš- 
leido poemą. Vienas vėlyvųjų romėnų poetų dėl to rašė: 


Vos nepražuvo ugny ir antrąsyk Pergamas vargšas, 
Vos Ilionas ir vėl neplieskė laužo liepsnom. 


„ENEIDA“ 


Eikit į šalį, romėnų rašytojai, 
eikite, graikai! 

Tuoj didingesnio kažkas už 
„Iliadą“ užgims. 


Propercijus 


Vergilijus buvo žymiausias Romos poetas. Jo globėjai, 
Augustas ir Mecenatas, vylėsi, kad jis išliaupsins savo eilėse 
pirmojo Romos imperatoriaus žygius, pergales ir gerus dar- 
bus. Vergilijus pateisino jų viltis, sukurdamas poemą „Enei- 
da“, nors jos herojus buvo ne Augustas, o jo legendarinis se- 
nolis Enėjas. 

Pasak mito, Enėjas iš Trojos atvykęs į Italiją su sūnumi 
Julu ir davęs pradžią Julijų giminei, kuriai priklausė Julijus 
Cezaris ir Oktavianas Augustas. Šlovindamas poemoje Enėją, 
Vergilijus tuo pačiu šlovino ir Oktavianą. Enėjas buvo deivės 


! Partenopė — senasis Neapolio pavadinimas. 

Veneros sūnus ir paties Jupiterio anūkas. Taigi Vergilijus ne 
tik garbino imperatorių, bet ir akcentavo jo valdžios dangišką 
kilmę. Vergilijaus poezija, ypač jo „Eneida“, tarnavo tam tik- 
ram politiniam tikslui: ji stiprino naująjį režimą — vienval- 
dystę — ir teisino agresyvią Romos politiką — užkariaujamuo- 
sius karus. 

Vergilijus norėjo parodyti, kad Italijos gyventojai turi to- 
kią pat ilgaamžę istoriją, kaip graikai, tokią pat turtingą kul- 
tūrą ir mitologiją. Jam atrodė, kad trojėnai yra kilę iš Italijos 
gyventojų. Ši idėja, labai tolima istorinei tiesai, tarytum tei- 
sina romėnų nukariavimus Rytuose. Jeigu Italija — senoji 
trojėnų protėvynė, vadinasi, romėnai turi seną teisę valdyti 
Azijos šalis. Vergilijus sutinka, kad graikai pranoko romėnus 
mokslu ir menu, tačiau teisingai valdyti pasaulio tautas galį 
tik romėnai: 

Kaltu įkvėps kiti švelnesnį alsavimą variui, 

(Aš tuo tikiu), iškals iš marmuro veidus kaip gyvus, 
Prieš teisėjus gražiau pabylos ir, nendre nubrėžę 
Aukšto dangaus takus, apreikš tekėjimą žvaigždžių — 
Tu gi pasaulio tautas valdyt mokėki, Romėne, 


Tau bus tokie menai: taikos tvirtovę statyti, 
Pasigailėt nuolankių ir ginklais sudraust išdidžiąsias. 


Visą poemą sudaro dvylika giesmių, suskirstytų į dvi ly- 
gias dalis. Pirmose šešiose giesmėse Vergilijus aprašo Trojos 
karo įvykius, Enėjo pabėgimą, žlungant Trojai, ir klajones 
bei nutikimus pakeliui į Italiją. Ši poemos dalis savo siužetu 
primena „Odisėją“. Antroji „Eneidos“ dalis panaši į „Iliadą“. 
Joje pasakojama apie Enėjo atvykimą į Italiją, apie mūšius 
su italų gentimis, apie Enėjo pergalę prieš vietinį vadą Turną 
ir apie Lavinijo miesto įkūrimą. 

Daugelį šimtmečių buvo galvojama, kad romėnų mitai, su- 
siję su Italijos miestu Laviniju, yra grynai pasakiški. Tačiau 
jau mūsų dienomis italų archeologai už trisdešimt dviejų kilo- 
metrų nuo Romos aptiko senovės miesto ir Penatų šventyklos 

su dvylika aukurų liekanas toje vietoje, kur, pasak mito, 
buvęs įkurtas Lavinijas. Galima tikėtis, kad mokslininkai ne- 
trukus atskleis tuos istorinius faktus, kurie pagimdė mitą apie 
karą tarp Enėjo ir Turno. 

Vietiniai italų mitai liaudies padavimuose susijungė su 
graikų mitais gerokai anksčiau prieš Augusto epochą. Mitus 
apie Trojos kara į Italiją atnešė graikų kolonistai dar VIII -- 
VII a. pr. m. e. ! Pirmieji romėnų III-II a. pr. m. e. rašytojai 
Trojos mitus jau jungė su Romos įkūrimo mitais. Ir vis dėlto 
Vergilijus turėjo labai daug padirbėti, rinkdamas ir apdoro- 
damas romėnų legendas. 


JUNONOS RUSTYBĖ 


Poetas aš buvau; žygius Enėjo 

Išgarsinau ir apsakiau, kaip jis 

Iš Trojos miesto degančio išėjo. 
Dantė 


Poemos įžangoje Vergilijus aiškina, kodėl deivė Junona 
neapkentė Enėjo ir jį persekiojo. 

Ji ne tik nepamiršo senos skriaudos — neteisingo spren- 
dimo, kurį padarė trojėnas Paris, neįvertinęs jos grožio ir 
nesantaikos aukso obuolį atidaves deivei Venerai. Buvo ir 
kita rūstybės priežastis. Junona labiau už visus kitus miestus 
mylėjo turtingą ir karingą Kartaginą. Girdėjusi ji pranašystę, 
kad trojėnų palikuonys paversią šį miestą pelenais, tad nu- 
sprendusi paskandinti Enėjo laivus ir pražudyti visus trojėnus. 

Kai tik Enėjui ir jo bendrakeleiviams dingo iš akių Sici- 
lijos krantai, Junona nuskubėjo į Eoliją — miglų, audros de- 


1 Pirmasis apie Enėjo kelionę į Italiją užsimena graikų poetas Ste- 
sichoras, gyvenęs Sicilijoje (VII—VI a. pr. m. e.). 

besų ir pragaištingų vėtrų šalį. Ji įsakė Eolui išleisti laisvėn 
vėjus ir paskandinti Enėjo laivus. 

Eolas smogė ietimi į tuščiavidurės uolos šoną, ir visi vė- 
jai išsiveržė į laisvę pro atsivėrusį iš tamsaus urvo išėjimą. 
Jie nuskriejo į jūrą. Sukunkuliavo didžiulės bangos. Dangų 
aptraukė grėsmingi debesys. Sutviskėjo žaibai, ir sudundėjo 
griaustinis. Nuplėštos visos burės, sulaužyti irklai. Bejėgiame 
laivagalyje iki pat dangaus kyla kunkuliuojančio vandens 
kalnas. Trys laivai jau sudužo į povandenines uolas. Kiti trys 
užmesti ant seklumos ir paskandinti smėlio sūkury. Tarp 
bangų šmėkščiojo trojėnai, jų ginklai, lentos, Trojos bran- 
genybės... 7 

Neptūnas nutildo audrą ir išgelbsti trojėnus. Paaiškėia, 
kad bangos atnešė Enėjo laivus prie Afrikos krantų. Enėjas 
patenka į Kartaginą, kurią čia buvo įkūrusi karalaitė Didona. 
Ji svetingai sutinka trojėnus, žada jiems padėti ir kviečia vi- 
sus į savo rūmus. Čia prabangios puotos metu Enėias, Didonos 
prašomas, pasakoja apie Trojos išgriovimą, apie danajų qud- 
rybes, kurie pastatė medinį arklį, pražudžiusį Troją, apie žy- 
nio Laokoono — Enėjo dėdės — mirtį, apie priešų įsiveržimą į 
miestą ir miegančių troiėnų žuvimą, apie pranašingą sapną 
Enėio. kuriam Hektoro šešėlis liepęs bėgti iš Trojos, kad iš- 
gelbėtų miesto penatus. 

Kadangi pabėgti kautynių metu yra labai gėdinga, Verai- 
lijus smulkiai aprašo savo herojaus elgesį, kad Enėjo nebūtų 
galima įtarti bailumu. 

— Aš pabudau, — pasakoja Enėjas, — o per miestą vis pla- 
čiau aidi raudos. Mano tėvo Anchiso namai stovėjo nuošaliai, 
prisialaude medžių paunksnėįj. Tačiau ir čia jau buvo airdėti 
kalaviių pokšėiimas ir ginklų žvanaėjimas. Užlipes konpėčio- 
mis ant namo stogo, ilgai klausiausi mūšio gausmo, kol su- 
pratau visas graikų gudrybes ir sapno prasmę. Suglumes grie- 
biuos ginklų, siela liepsnoja, rūstybė ir narsas sumaišo prota. 
norisi šokti į mūšį — juk kaip puiku mirti už tėvynę! Aš sutel- 

kiau būrį narsių jaunuolių, pasiryžusių eiti į tikrą mirtį, ir mes 
leidomės, kaip vilkų gauja. Argi galima žodžiais pavaizduoti 
visą šį siaubą, šią žiaurių žudynių naktį, šį kraujyje ir ugnyje 
žūstantį miestą? Bedvasiai lavonai guli gatvėse ir namuose, ant 
šventyklų slenksčių. Susidūrę su nedideliu graikų būriu, mes 
apsupome jį, išžudėme visus ir, užsidėję priešų šarvus, dažnai 
stodavome į mūšius, dengiami nakties tamsos. 

— Prisiekiu Trojos pelenais — sušunka Enėjas, — šiose kau- 
tynėse mirties nevengiau! Matyt, likimas norėjo, kad išsigelbė- 
Čiau! 

Veneros palieptas, Enėjas užsikėlė ant pečių negalėjusį eiti 
tėvą Anchisą, paėmė už rankos sūnų Askanijų-Julą, paliko de- 
gančią Troją ir išnešė miesto šventenybes. 

Prie Enėjo prisidėjo daug trojėnų, pabėgusių iš Trojos. Jie 
ilgai slapstėsi kalnuose, vėliau, Enėjo vadovaujami, pasistatė 
laivus ir paliko gimtąjį krantą, patekusį į priešo rankas. 

Enėjas su savo bendrakeleiviais ilgai klajojo Viduržemio 
jūros bangomis. Jie pabuvojo Frigijoje, praplaukė nesuskaičiuo- 
jamą daugybę Egėjo jūros salų, aplankė šventąią Delo salą, kur 
Apolonas jiems išpranašavęs, kad jie atrasią tą žeme, iš kurios 
kildina savo gimine trojėnai, ir įkursią ten miestą, kuriam. vè- 
liau paklusią visos šalys ir visos žemės. Enėjo tėvas Anchisas 
nutarė, kad Apolonas savo pranašystėje nurodė Kreta, nes Tro- 
jos įkūrėju buvo laikomas Teukras, kilęs iš Kretos. Jie pasiekė 
Kretos krantus, tačiau buvo priversti iš ten bėgti, nes saloje 
kilo maras. Vėliau Enėjas sužinojo, kad trojėnų protėvynė yra 
ne Kreta, o Italija, iš kur į Mažąją Aziją atvyko Dardanas, 
vedęs Teukro dukterį, taigi jis ir davęs pradžią Trojos karalių 
giminei. 

Po ilgų klajonių Enėjas pasiekė Italijos krantus. Daugelį 
sykių trojėnams grėsė mirtinas pavojus. Vargais negalais jie 
praplaukė baisų Charibdės vandens verpetą, pabuvojo pakran- 
tėse, kur gyvena vienaakjai ciklopai, matė Etnos ugnikalnį ir 

girdėjo išsiliejančioš lavos grumėjimą. Sicilijoje mirė Enėjo 
tėvas Anchisas. 

Enėjas baigia savo pasakojimą graudžiais žodžiais, kuriuose 
skamba nenumaldomas sielvartas, netekus tėvo. Jo mirtį jis 
vadina pačiu sunkiausiu išmėginimu. 

Greta taurumo, jausmingumo, ryškaus sūniškų ir tėviškų 
jausmų pasireiškimo Enėjo charakteryje pastebimas švelnumas, 
gerumas, jautrumas ne tik draugams, bet ir priešams. 


Vergilijus ypač pabrėždavo savo herojaus religingumą. Luk- 
recijus galvojo, kad religija gadina žmones, tuo tarpu Vergili- 
jus laikėsi priešingos nuomonės: norint išnaikinti ydas, reikią 
grįžti prie senų laikų papročių, šventai saugoti tikėjimą į die- 
vus, atgaivinti pirmųjų Respublikos amžių papročius. Šie reli- 
giniai Vergilijaus pamokymai atitiko Oktaviano politiką, kuris 
atkūrė daugelį užmirštų apeigų, statė altorius ir šventyklas, pla- 
čiai naudojo religiją savo interesais. 


DIDONOS MEILĖ 


Atnešė durklą ir meilę Sidono 
valdovei Enėjas, 

Žuvo Didona tuomet, durklą 
suvarius širdin. 


Ovidijus 


Vergilijus parodo ypatingą meistriškumą, vaizduodamas 
žmogaus jausmus. Realaus gyvenimo stebėjimus jis perkelia į 
mitologinių įvykių pasaulį. Poetas ryškiomis spalvomis piešia 
herojų pergyvenimus. 

Deivės Veneros paveikta, Didona aistringai pamilsta svetim- 
šalį Enėją. Ji nejučiomis galvoja vien tik apie jį, prisimena jo 
veidą, jo kalbas, visą jo vyrišką išvaizdą, žygius, jo- patirtus 

kentėjimus. Karalienė savo meilės paslaptį atskleidžia seseriai 
Anai, ir toji įkalba Didoną susituokti su Enėju. 

Didona vedžioja Enėją po miestą ir rodo jam savo turtus. Ji 
pradeda su juo kalbėti ir pusėj žodžio nutyla. Vakare Didona 
įsako vėl surengti puotą, prašo Enėją papasakoti apie savo žy- 
gius ir negali atitraukti akių nuo pasakotojo. Kai visi išsiskirsto 
ir Didona lieka viena, sėda ji ant minkštasuolio, kur ką tik 
gulėjo Enėjas, ir jai atrodo, kad jis čia, kad jinai mato ir 
girdi jį. e 

Paini dvasinė kova vyksta ir Enėjo širdyje. Jis myli Didoną, 
nori likti su ja Kartaginoje. Tačiau dievai primena Enėjui, kad 
jis turi nugabenti Trojos penatus Italijon. 

Meilės ir pareigos jausmų tarpusavio kova baigiasi pasta- 
rosios pergale. Enėjas įsako ruošti laivus išplaukimui. Jis vis 
nesiryžta pasakyti Didonai apie išvykimą. Didona sužinojo apie 
pasiruošimus krante ir suprato, kad laukia išsiskyrimas, pati pa- 
juto nelaimę. Argi galima apgauti mylinčią moterį? Kaip pa- 
kvaišusi klaidžioja ji po Kartaginą. Degdama rūstybe, šitaip 
kalba Enėjui: 

— Kaip drįsti slapta mane palikti? Nejau mūsų meilė, mūsų 
santuoka tavęs nesulaikys? Kodėl tu nuo manęs bėgi? Jeigu aš 
padariau ką nors gera, jeigu kuo nors pelniau tavo meilę, jeigu 
aš tau bent kiek brangi, susimilk, apsigalvok, likis, pasigailėk 
manęs! Dėl tavęs aš pamiršau visas priesaikas! Dėl tavęs neken- 
čia manęs visi Libijos genčių vadai, kuriuos aš pavariau ir 
atstūmiau, kai jie siekė mano rankos! Kas laukia manęs pames- 
tos? Už ką pasmerki mane mirčiai? 

Nelengva buvo Enėjui klausytis tokios kalbos. Tačiau jis, 
išklausęs Didoną ir užslopinęs savo jausmus, atsakė: 

— Aš niekada nepamiršiu viso to, ką man padarei. Kol gy- 
vas, visada prisiminsiu tave, Didona. Aš neketinau slapta bėgti, 
bet iškart pasakyti nesiryžau. Neieškojau čia nuotakos — ne 
vestuvių kelti atvykau. Jeigu būčiau galėjęs pats tvarkyti savo 
likimą, nebūčiau palikęs Trojos ir savo senolių palaikų. Bet 

dievai didieji įsakė man plaukti Italijon. Čia meilė, ten — tėvy- 
nė. Kaip tave čia laiko tavo Kartaginos sienos, taip mane trau- 
kia gimtoji žemė. 

Sielvartas sumaišė Didonos protą. 

— Ne deivė tave paglmdė,— sušunka ji, — o pasiutusi tigrė 
tarp plikų negyvenamo Kaukazo uolų! Ar tu pažvelgei į mane? 
Ar tu atsiliepei į mano ašaras? Ar pagailėjai savo mylimosios? 
Aš priglaudžiau tave skurdžių, rastą pakrantėje, išgelbėjau tavo 
laivyną, grąžinau gyveniman tavo draugus ir apkvaišusi pasi- 
dalijau su tavimi savo karalystę. Ir štai koks man atpildas! 
Plauk! Aš nelaikau tavęs! 

Ieškok bangose tėvynės! Tikiu, kad užplauksi ant uolų! Ne- 
garbingai mirdamas, kartosi Didonos vardą! Aš atlėksiu pas 
tave ir juodu fakelu rodysiu kelią. Sekiosiu tave kaip šešėlis, 
kol tavo siela išsiskirs su kūnu! 

Pusėj žodžio nutraukusi kalbą, Didona bėga į savo kamba- 
rius, iškankinta sielvarto. Vergės įneša ją, netekusią jėgų, į 
marmurinį miegamąjį ir guldo ant minkštasuolio. 

Giliai sukrėstas Didonos kančių, Enėjas vis dėlto ryžtingai 
vykdo dievų valią. 

Didona išmėgino visas priemones Enėjui sulaikyti — ašaras, 
maldavimus, apsukrumą, sesers Anos tarpininkavimą, priekaiš- 
tus, grasinimus ir prakeikimus. Jos sieloje karštligiškai greitai 
kaitaliojasi meilės ir neapykantos, baimės ir nevilties, pažemi- 
nimo ir išdidumo jausmai. Įsitikinusi, kad išsiskyrimas neišven- 
giamas, Didona įsako sukrauti iš ąžuolų ir pušų didžiulį laužą 
ir jo viršūnėje sudėti Enėjo paliktus ginklus. Didona papuošė 
laužą gėlėmis, kaip kapą. 

Žemėje viešpatavo ramybė. Snaudė miškai. Ilsėjosi neramio- 
ji jūra. Nakties aukštybėse mirgėjo tolimos žvaigždės. Tyloje 
skendėjo laukai ir miškai. Ramiai miegojo bandos. Nakties 
tamsoje užsnūdo greitasparniai paukščiai. 

Tik nelaimingoji Didona visą naktį nemigo, nė valandėlei 
nesumerkė bluosto. 

Iš aukšto bokšto viršūnės Didona pamatė, kaip su pirmaisiais 
tekančios saulės spinduliais Enėjo laivynas paliko ištuštėjusį 
krantą. Ji pratrūko raudoti ir apdujusi ėmė rauti ant galvos 
auksines garbanas. 


Didona siunčia prakeiksmus, prašo dievus atkeršyti už ją, 
prisako tautai neapkęsti, persekioti visus Enėjo palikuonis ir 
jiems keršyti. Pakvaišusi nuo savų minčių, drebėdama iš susi- 
jaudinimo, su raudonomis dėmėmis išblyškusiame veide, su pri- 
tvinkusiomis kraujo akimis Didona dairydamasi lipa ant aukšto 
laužo, ištraukia iš makštų Enėjo dovanotą kalaviją ir persive- 
ria juo. 

Kai tik tarnaitės pamatė karalienę ir krauju garuojantį kala- 
viją, aimanos užliejo karalienės kambarius, nuskriejo garsas per 
sukrėstą miestą, sudrebėjo nuo klyksmo namai, dejonių prisi- 
pildė dangus. 

Tuo tarpu Enėjo laivynas nesvyruodamas plaukė į atvirą jū- 
rą. Žvelgdamas į tolstantį krantą, Enėjas staiga pamatė, kaip 
liepsna apšvietė rūmų sienas. Nežinojo jis, ką reiškia šis lau- 
žas, tačiau širdis jautė, jog kažką baisaus padarė Didona, pa- 
veikta didžios rūstybės ir beprotiškos meilės. 


POŽEMIŲ KARALYSTĖJE 


Čia kelias į dejonių viešpatystę, 
Čia kelias ten, kur skausmas ir tamsa, 
Čia kelias į šešėlių karalystę. 


Dantė 


Enėjo laivus vėl ištiko audra. Jiems teko sustoti prie Sicili- 
jos krantų, kur Enėjas aukomis ir tradiciniais kariniais žaidi- 
mais pažymėjo Anchiso mirties metines. 

Iš Sicilijos Enėjas pasuko link Kumų miesto, įsikūrusio Kam- 
panijoje. Tenai buvo įžymioji Apolono šventykla. Apolono žynė 
pranašautoja Sibila padėjo Enėjui nusileisti į požemių karalystę 
pasimatyti su tėvu. 

„Eneidos“ poemoje daug fantastinių, pasakiškų scenų. Dau- 
gelis puslapių persunkti misticizmo, prietaringos baimės, religi- 
nio šiurpo. Poetas įtraukia į pasakojimą baisius paveikslus, 
siaubingas scenas, paslaptingus simbolius. Senoji žynė Sibila 
gyvena niūrioje oloje kalno viršūnėje. Ji veda Enėją klaikiais 
miškais ir pilnais baisybių slėniais. Didžiulio ąžuolo viršūnėje 
Enėjas randa auksinę šaką, kurią atneša dovanų požemio kara- 
lystės valdovei Prozerpinai. Herojui kelią rodo du deivės Ve- 
neros pasiųsti balandžiai. 

Sibilos vedamas, Enėjas pasiekė įėjimą į požemių karalystę. 
Sudejavo žemė po kojomis, sujudo miške medžių viršūnės, tolu- 
moje pasigirdo pratisas Hekatės, darančios Tartaro vartus, šu- 
nų staugimas. Sibila, garsiai šūktelėjusi, nėrė į atvirą olą, o 
paskui ją su pliku kalaviju rankoje žengė Enėjas. 

Didžiausioj migloj ėjo jie pro niūrius Plutono karalystės 
šešėlius. Pačiame požemių karalystės prieangyje pulkavosi iš- 
blyškusios Ligos, sielvartingos Raudos, nusiminusi Senatvė, 
Sąžinės graužimai, žudanti Baimė, išsekęs Badas, šlykštus Ne- 
turtas, negailestingoji Giltinė, kraujo trokštantis Karas. 

Kelias atvedė juos prie požeminio drumstojo Acheronto ban- 
gų. Saugo šiuos vandenis vyresnysis valtininkas Charontas, 
visas purvinas, su krintančių nuo pečių apsiaustu, su pasišiau- 
šusia žila barzda, ugnimi liepsnojančiu žvilgsniu. Kartimi irda- 
mas luotą, -jis perveža į kitą pusę mirusiųjų vėles. 

Vis didėjanti minia puola į mirties krantą: motinos, seni 
tėvai, kilmingi vyrai, karo didvyriai, jaunuoliai, mergaitės. Taip 
daugybė nuvytusių lapų krenta miške nuo šakų žemėn, pučiant 
stipriam rudens vėjui... 

Senasis Charontas perplukdo Enėją ir Sibilą per mirties upę. 
Žynė užmigdo žolėmis pragaro šunį Cerberį. Jie įžengia į pože- 

mių karalystę. Pastaroji padalyta į dvi dalis: dešinėje — Elisie- 
jus, kur gyvena tyros, kilnios vėlės, kairėje — Tartaras, kur 
kenčia pragariškas kančias piktadariai. Enėjas pažvelgė į kairę 
ir sudrebėjo. Po uola jis pamatė didžiulį miestą, apjuostą tri- 
guba siena. 

Tartaro centre — didžiuliai vartai ir geležiniai bokštai, kad 
nei žmonės, nei dievai negalėtų šios tvirtovės sugriauti. Iš ten 
Enėjas girdi vaitojimus, širdį veriančius klyksmus, baisių smū- 
gių aidus, geležies žvangėjimą ir grandinių <skambėjimą. Tenai 
pragariškai kankinami visi tie, kurie neapkentė savo brolių, 
pakėlė ranką prieš tėvą, neteisėtai apsuko klientą, kurie buvo 
godūs pinigams, ištvirkavo. Čia tėvynės išdavikai, priesaikos 
laužytojai, neteisingų karų dalyviai. 

Enėjas skuba pasitraukti nuo baisiojo Tartaro. Jo kelias 
veda per Elisiejų, kur gyvena kilnieji šešėliai. Jis su palydove 
įžengia į šviesią karalystę. Eina džiaugsmingais miškais ir lai- 
mingomis lankomis. Čia didžiausia skaidruma, viskas persunk- 
ta šviesos. Čia sava saulė ir savos žvaigždės. Palaimintosios 
vėlės čia yra laimingos. 

Kvapioje laurų giraitėje, vandeningo Eridano krante, sugulę 
ant minkštos žolės tie, kurie krito mūšyje už tėvynę, kurie visą 
gyvenimą pragyveno sąžiningai, dievobaimingi žyniai ir prana- 
šautojai, išradėjai ir menininkai — visi, kurie mirdami paliko 
žemėje gerą atminimą. 

Elisiejuje Enėjas susitinka tėvą. Anchisas rodo sūnui kilnių 
didvyrių sielas,— didvyrių, kurie antrą kartą turi ateiti į pa- 
saulį. Jie geria iš užmaršties upės Letos ir užmiršta viską, ką 
matė savo ankstesniame gyvenime. Anchisas išpranašauja dar 
negimusių didvyrių likimą, ir Enėjas sužino savo tolimų pali- 
kuonių ateitį. 

Anchisas pasakoja Enėjui: 

— Ana Romulas, Marso ir Rejos Silvijos pagimdytas! Jam 
vadovaujant, septynios kalvos susijungs į vieną amžinąjį 
miestą. 

— Matai du vienodai švytinčiais ginklais? Čia jie gyvena 
taikiai! Bet kai grįš į pasaulį — o varge! — kokį karą jie pradės 
tarpusavy! Kokios bus žudynės, kai Cezaris pradės vesti savo 
kariuomenę iš Alpių aukštumų, o priešais jį — Pompėius, jo 
žentas, patrauks su rytine kariuomene iš Graikijos! Vaikai, 
šlykštėkitės brolžudiškomis skerdynėmis, nenukreipkite karo 
jėgos į tėvynės širdį! Tu, Cezari, kuriame teka mano kraujas, 
pirmasis meski kruviną kalaviją, juk tavo giminę pradėjo 
Jupiteris! 

— O čia Augustas — dieviškasis Julijaus Cezario sūnus, 
apie kurį aš tau tiek daug esu kalbėjęs. Jis grąžins Italijai 
aukso amžių. Jis nugalės daugelį nežinomų šalių ir išplės tė- 
vynės sienas iki Afrikos slėnių, iki tolimojo Indo krantų, kur 
spindi kiti žvaigždynai, iki pat žemės krašto, kur didysis At- 
lantas laiko dangaus skliautą ant galingų savo pečių. Būkštau- 
damos laukia jo atėjimo Kaspijos ir Azovo jūrų pakrantės, ir 
iš anksto nerimauja drumsti septynvagio Nilo vandenys... 

Elisiejus turi dvejus vartus: pro vienus išlekia tikrieji sap- 
nai, pro kitus — melagingieji šešėliai. Anchisas išlydėjo Enėją 
pro antruosius vartus, spindinčius baltu dramblio kaulu. 

Enėjas grįžo iš požemių karalystės į žemę, įkvėptas Anchiso 
pasakojimo. Jis drąsiai ėjo pasitikti visų išmėginimų, turėdamas 
prieš akis Italijos ateitį ir savo palikuonių šlove. 


KARAS ITALIJOJE 


Vergilijus — romėnams tas 
pat, kas Homeras visai žmonijai. 


N. Dobroliubovas 
Septyneri metai praėjo nuo to laiko, kai Enėjas paliko de- 


gančią Troją. Po ilgų klajonių jis galų gale pasiekė Tiberio 
žiotis, nuplaukė juo aukštyn ir išlipo į Lacijaus krantą. Kara- 

lius Lotynas svetingai sutiko svetimšalius. Jis neturėjo sūnų, 
jo sosto paveldėtoja buvo vienintelė duktė Lavinija. Daug jau- 
nikių jai piršosi iš visų Italijos kampelių. Tačiau karalius Loty- 
nas žinojo dievų numatymą, kad ji ištekėsianti už ateivio iš 
tolimų kraštų ir kad iš šios santuokos gimsią garsūs palikuonys. 
Todėl karalius žadėjo Enėjui ne tik sąjungą ir draugystę, bet 
ir santuoką su savo dukterimi. Tačiau Lotyno žmona karalienė 
Amatė norėjo žūt būt ištekinti Laviniją už galingo ir narsaus 
kaimyninės rutulų genties vado Turno. 

Deivės Junonos sukurstytas, Turnas sukėlė rutulus į kovą 
prieš Enėją. Karalienės Amatės padedamas, jis sužadino neapy- 
kantą svetimšaliams ir lotynų tarpe. Karalius Lotynas pasitrau- 
kė nuo valdžios ir užsidarė savo rūmuose. Karingasis Turnas 
patraukė su jungtine lotynų ir rutulų kariuomene į mūšį sų 
trojėnais. 

Ilgai truko šis karas. Daug žygių atliko vadai. Enėjo vardas 
jau skambėjo visoje Italijoje. Etruskai ir kitos gentys skubėjo 
sudaryti su juo sąjungą. Žuvo sąjungininkų vadas, narsusis 
Palantas. Turnui kariauti padeda Junona, Enėjui — jo motina 
Venera. 

Lemiamame mūšyje pergalė pakrypo Enėjo pusėn. Kai pas jį 
ateina lotynų pasiuntiniai, prašydami atiduoti kritusiųjų kūnus, 
jis mielai patenkina jų prašymą ir giliai prijaučia lotynų žmonų 
ir motinų sielvartui. Enėjas sako, kad: lotynai be reikalo atsi- 
sakė pasiūlytos draugystės, be reikalo kariauja šį karą, kuris 
neša tiek vargų visoms gentims. Jo ginčą su Turnu turi išspręs- 
ti dvikova. 

Matydamas, kad jo kariuomenė pralaimi, Turnas sutinka 
stoti dvikovon. Trojėnai ir lotynai tariasi dėl paliaubų sąlygų. 
Turnas ir Enėjas — abu ruošiasi mirtinam mūšiui, turinčiam 
išspręsti, kuris jų bus Lavinijos vyras. 

Vos spėjo kitos dienos rytas nuspindinti kalnų aukštybės, 
lotynai kartu su trojėnais ėmė matuoti dvikovai vietą prie 
miesto sienų. Žvilgėdamos ginklais, sueina čia Enėjo ir Turno 

kariuomenės. Jų priešakyje prašuoliuoja ant žirgų, švytėdami 
variu ir auksu, vadai. Pagal bendrą ženklą visi įsmeigia į žeme 
ietis ir padeda skydus. 

Ant namų stogų, ant vartų ir bokštų susispiečia moterys ir 
seniai. Kovos vežimų, pakinkytu ketvertu arklių, atvažiuoja 
pats karalius Lotynas. Kratydamas rankoje dvi ietis, joja pora 
baltų žirgų Turnas. Joja Enėjas, spindindamas stebuklingus 
ginklus, kuriuos, Veneros prašomas, nukalė kalvystės dievas 
Vulkanas. Turnas ir Enėjas leidosi vienas priešais kitą. Sudrebė- 
jo žemė. Sušvytavo skydai, sužvangėjo kalavijai. 

Pasitikėdamas smūgio jėga, Turnas aukštai iškelia savo sun- 
kų kalaviją ir sužeidžia Enėją. Šūksnis nuvilnija ir trojėnų, ir 
lotynų eilėmis. Sustingsta ir vieni, ir kiti. Tačiau lūžta kalavi- 
jas, atsitrenkes į Enėjo skydą. Beginklis Turnas leidžiasi bėgti. 
Jis greičiau už vėją lekia plačia lyguma, mėtosi į visas puses, 
spausdamas rankoje kalavijo rankeną. Enėjas atkakliai jį per- 
sekioja. 

Penkis kartus aplėkė jie lauką. Turnas jaučia, kad pati mir- 
tis lipa jam ant kulnų. Kratydamas didžiulę ietį, Enėjas nori 
mesti ją į priešą. Pastarasis paima akmenį, tokį didelį, kokio 
nepakeltų nė dvylika rinktinių vyrų, ir meta į Enėją. Tačiau 
akmuo neprilėkė iki Enėjo. Turnas sudrebėjo, matydamas į save 
atsuktą ietį. Gerai prisitaikęs ir įsitempęs visu kūnu, Enėjas iš 
tolo metė ietį. Kaip akmuo, išmestas sienų griovimo pabūklų, 
viesulu lekia ietis ir, sutrupinusi žvynuotą skydą, pramušusi 
šarvus, švilpdama įsminga į šlaunies vidurį. Turnas, ieties per- 
vertas, suklumpa ir krinta žemėn. 

Nugalėtas Turnas tiesia nugalėtojui ranką. Jis maldauja 
Enėją pasigailėti jo arba bent atiduoti jo kūną senajam tėvui. 
Prisiminęs savo tėvą Anchisą, Enėjas jau norėjo pasigailėti 
priešo. Tačiau tą akimirką Enėjas pamatė, kad Turnas užsidėjęs 
jo draugo Palanto, kurį nukovė rutulas, perpetę. Įsmeigė 
Enėjas akis į ją, prisiminė neseniai pergyventą sielvartą, ir 
užvirė jame baisiausias įniršis: 

— Nejau išsisuksi nuo manęs, apsilopęs mylimo draugo 
šarvais? Palantas baudžia tave šia mirtimi! 

Enėjas suvarė savo kalaviją į Turno širdį. Šaltis sukaustė 
rutulų vado sąnarius, ir jo siela atsiskyrė nuo kūno. 


ENĖJO NEMIRTINGUMAS 


Kaip poetas glaudžiausia šio 
žodžio prasme, kaip vienintelis 
eilių meistras, kaip didysis žo- 
džių burtininkas, Vergilijus ir 
mums yra mokytojas. 


V. Briusovas 


„Eneida“ yra ne tik geriausias Vergilijaus kūrinys, bet ir 
nepralenktas epo pavyzdys visoje romėnų literatūroje. Vergili- 
jus apdainuoja ne tik imperatorių Augustą — jis šlovina savo 
tėvynę, savo tautą, Romos istoriją, Italijos gamtą. Patriotinis 
poemos patosas turėjo didelę įtaką poeto amžininkams ir se- 
kančioms romėnų kartoms. 

Verailijus turi lakią fantaziją. Su didele poetine jėga jis 
piešia kautynių ir Enėjo klajonių vaizdus, didingų ir rūsčių 
gamtos stichijų paveikslus. Šios jėgos šaltinis — graikų ir ro- 
mėnų žodinė liaudies kūryba. 

Ypač meistriškai Vergilijus vaizduoja žmogaus jausmus, sie- 
los pergyvenimus, priešingų aistrų kovą. 

Žinoma, Vergilijaus epo negalima lyginti su tikru liaudies 
epu, sakysim, su „Iliada“ ir „Odisėja“. Homero epas išreiškė 
visos liaudies idealus, tuo tarpu „Eneida“ išreiškia aukštųių 
Romos vergovinės santvarkos sluoksnių mintis ir jausmus. To- 
dėl Vergilijus pateisina užkariaujamuosius Romos karus, propa- 
guoja paklusnumą žemiškiems ir dangiškiems valdovams. Mi- 
tologinė medžiaga čia naujai įprasminta, pajungta tam tikriems 
244 


politiniams tikslams, persunkta tuometinio turinio ir priversta 
tarnauti naujam režimui — besiformuojančiai vergovinei mo- 
narchijai. 

Įdomi poemos struktūra. Ji parašyta pagal griežtai apgalvo- 
tą planą. Kiekviena giesmė yra savarankiškas meno kūrinys, ir 
visos dvylika dalių sudaro vieningą visumą. Poema kupina dra- 
matinio veiksmo, įvykiai greitai keičia vienas kitą, pasiekdami 
kiekvienos dalies pabaigoje didžiausios įtampos. 

Ypatingą dėmesį Vergilijus skiria poetiniam eilių apdoroji- 
mui. Jis siekia stulbinančio eilutės grožio, skambumo ir melo- 
dingumo. Pats garsų skambesys dažnai atitinka piešiamą vaiz- 
dą. Vergilijus — didelis trumpos, glaustos ir išraiškingos kalbos 
meistras. Todėl daugelis „Eneidos“ eilučių tapo lakiais posa- 
kiais, virto lotynų patarlėmis. 

Apie didelius formos reikalavimus byloja, sakysim, ir tas 
faktas, kad Vergilijus rašė ir dailino poemą dešimt metų. Jis 
buvo tos nuomonės, kad „Eneidai“ galutinai nušlifuoti reikės 
dar beveik tiek pat laiko. Ir vis dėlto šitokia, neištobulinta 
„Eneida“ savo poetinėmis vertybėmis pranoko visa, kas buvo 
sukurta Romoje iki Vergilijaus ir po jo mirties. 

„Eneida“ buvo gerai įvertinta, dar autoriui gyvam esant. Jis 
buvo vadinamas „romėnų Homeru". Visi vėlesnieji poetai dau- 
giau ar mažiau laikė save Vergilijaus mokiniais. Ovidijus rašė, 
kad „Eneida“ — „kūrinys, už kurį garsesnio Romoje nėra". 

Vergilijaus kūriniai iškart įėjo į chrestomatijas ir mokykli- 
nius vadovėlius. Vergilijų mokėjo ir mėgo visi Romos sluoks- 
niai, apie ką byloja, sakysim, užrašai ant sienų, rasti Pompėjos 
mieste, atvaizdai ant taikomosios dailės reikmenų. 

Viduramžiais daugelis antikinių kūrinių buvo užmiršti ir su- 
naikinti. Toks likimas neištiko Vergilijaus kūrybos, ji buvo stu- 
dijuojama, perrašoma. Vergilijaus temomis buvo rašomi riterių 
romanai, pagal „Eneidą“ būrė ir pranašavo likimą. 

Vergilijus turėjo didelę įtaką naujųjų amžių poetams. Pir- 
masis Atgimimo epochos poetas didysis italas Dantė vadino 

Vergilijų savo vadu ir mokytoju, jis romėnų poetą padarė viė- 
nu pagrindinių savo „Dieviškosios komedijos“ veikėjų. Vergi- 
tijų laikė pavyzdžiu ir kiti italų poetai — Petrarka, Ariostas, 
Torkvatas Tasas. Anglijoje Vergilijų studijavo Šekspyras ir 
Miltonas. Prancūzijoje Vergilijaus poezija veikė Ronsarą, Bua- 
lo, Rasiną, Volterą ir daugelį kitų poetų. Vergilijų labai vertino 
Viktoras Hugo ir Anatolis Fransas. Vokietijoje Lesingas studi- 
juoja romėnų poeto kūrybą, Šileris ją verčia. 

Rusijoje Vergilijaus kūryba labai paplinta XVIII ir XIX am- 
žiuje. Su ja buvo gerai susipažinę ir ją labai vertino Lomonoso- 
vas ir Deržavinas, Žukovskis ir Batiuškovas, Baratynskis ir 
Puškinas. Rusų revoliuciniai demokratai iš viso buvo tos nuo- 
monės, kad romėnų literatūra yra kur kas žemesnio lygio už 
graikų literatūrą. Jie griežtai kritikavo Vergilijaus, Horacijaus, 
Ovidijaus poeziją už pataikavimą rūmams, kartais reikiamai 
neįvertindavo jų kūrinių. Tačiau, prikišdami Vergilijui kelia- 
klūpsčiavimą prieš Augustą, jie pripažindavo dideles poetines 


jo poezijos teigiamybes. „Už „Eneidą“ — šimtmečių išmėgini- 
mai, už ją — žinovų aikčiojimai, už ją — jinai pati, su savo 
įvairove, subtilybėmis, žavesiu“, — rašė Dobroliubovas. 


Daugelis rusų poetų vertė „Eneidą“, tačiau vertimo, prilygs- 
tančio originalui, iki šiol nėra. Žymusis XIX a. poetas A. Fetas 
išvertė „Eneidą“ sąžiningai, suprantama skaitytojui kalba. Ta- 
čiau jį teisingai kritikavo XX a. poetas V. Briusovas už tai, 
kad vertime visiškai neperteiktas originalo žavesys ir grožis. 
Briusovas pats išvertė pirmąsias septynias „Eneidos“ giesmes. 
Jis stengėsi išlaikyti Vergilijaus eilių grožį, melodingumą, eufo- 
niją, tačiau Briusovo vertimas labai sunkiai skaitomas: perteik- 
damas skambėjimo grožį, jis nepajėgė pasiekti minties aiškumo !. 

Europos literatūroje jau seniai ėmė plisti satyriniai „Enei- 
dos“ sekimai. Poetai, parodijuodami Vergilijų, išjuokdavo savo 


! Lietuvių kalba „Eneida“ išleista 1967 m. Ją išvertė A. Dambraus- 
kas. (Red.) , 

amžininkus. Italijoje XVII a. pasirodė Lalio parašyta „Eneidos“ 
parodija. Prancūzijoje — Skarono poema „Išvirkščias Vergili- 
jus“. Vokietijoje XVIII a. — Bliumauerio ,„Dievobaimingojo 
didvyrio Enėjo nuotykiai“. Rusijoje XVIII a. — Osipovo ir 
Kotelnickio „Eneida, išversta į atvirkščiąją pusę“, o XIX a. 
Boičevskio ,,„Humoristinė Eneida“. Baltarusijoje --- Rovinskiui 
revskio „Eneida“. 

Vergilijaus poezija buvo daugelio šalių ir tautų poetų įkvė- 
pimo šaltinis ištisus du tūkstantmečius. Ir šiandien ji nenustojo 
savo reikšmės, vis tebeteikia skaitytojams estetinį pasigėrė- 
jimą. 


HORACIJUS 


SUSITIKIMAS SU SENU DRAUGU 


„kaip nešėlti 
Šiandien iš džiaugsmo, bičiuliui grįžus! 


Horacijus 


1835 m. A. Puškinas išvertė Horacijaus 
odę „Pompėjui Varui“. 

Pompėjus Varas — Horacijaus jaunystės draugas. Jie susi- 
tiko po ilgo išsiskyrimo. Romoje baigėsi pilietinis karas, valdžią 
paėmė Oktavianas Augustas. Horacijus prisitaikė prie naujos 
tvarkos, suartėjo su dvariškiais, su pačiu imperatoriumi. Susi- 
tikęs seną draugą, poetas prisiminė, kaip jie kartu kitados su 
ginklu rankose gynė Respubliką, kovojo prieš Oktavianą ir 
kaip teko gelbintis bėgti, kai Bruto kariuomenė buvo sumušta 
kautynėse prie Filipų. 

Matyt, Puškinas prisiminė savo jaunystę, laisvės svajones, 
draugus dekabristus, kai vertė Horacijaus ode: 


O, atvestasis su manimi nesyk 
Mirties pavojun Bruto vestuos pulkuos, 
Kas nūn tave grąžino laisvą 
Bočių dievams ir italų dangui, 
Pompėjau mielas, pirmasai tarp draugų? 
Kiek sykių mudu dieną prailgusią 
Vyne skandinom, nuo aliejų 
Plaukus kvapius apsikaišę rožėm! 
Drauge Filipus ir lenktynes bėglių 
Patyriau, metęs skydą aš negražiai, 
Palūžus drąsai, kai narsuoliai 

Žemę smakrais negarbingai lietė. 
Mane pro priešus greitas Merkurijus, 
Miglom apsupęs, drebantį pravedė, 
Tave gi nunešė atūžę 
Potvynio bangos atgal į mūšį. 
Todėl atšvęski puotą Jupiteriui 
Ir kūną, ilgo žygio išvargintą, 
Ištiesęs po manaisiais laurais, 
Tuštink ąsotį, kuris tau skirtas. 
Taures pripilki masiko, kurs nuplaus 
Visokią gėlą, kvepalus iš kriauklių 
Gausingai lieki. Kas nupindins 
Mums vainikus iš saliero žalio 
Arba iš mirtų? Ką pastatys puotos 
Vadu Venera? Ūžausiu aš tikrai, 
Kaip koks edonas !: kaip nešėlti 
Šiandien iš džiaugsmo, bičiuliui grįžus! 

"Pradėjęs rašyti apysaką iš Nerono laikų romėnų gyvenimo, 
Puškinas įterpė į ją Horacijaus odę „Pompėjui Varui“. Šios ne- 
baigtos apysakos herojus romėnų rašytojas Petronijus impera- 
toriaus Nerono buvo pasmerktas mirti. Prieš mirtį Petronijus 
skaito Horacijaus odę ir sako: 


„Klastingas poetas norėjo prajuokinti Augustą ir Mecenatą 
savo bailumu, kad neprimintų jiems Kasijaus ir Bruto bendražy- 
gio. Jūsų valia, aš matau daugiau nuoširdumo jo šūksnyje: 


„Gražu ir garbinga krist už tėvynę“. 


Petronijaus lūpomis Puškinas teisina Horacijų: 

„Skaitant tokius eilėraščius, man visada norisi žinoti, kaip 
mirdavo tie, kuriuos taip stipriai veikė mintis apie mirtį. Ana- 
kreontas tikina, jog Tartaras jį baugina, tačiau netikiu juo, ly- 
giai kaip netikiu Horacijaus bailumu...“ 

Puškinas buvo teisus, sakydamas, jog negalima iš šios 
odės spresti apie Horacijaus bailumą. Mesti skydą kautynėse 
buvo laikoma gėdingiausiu dalyku, nešlove. Vargu ar Horaci- 


! Edonaį — puslaukinė tauta Trakijoje, pasižymėjusi orgijomis. 

jus eilėraščiuose imtų rimtai kalbėti apie savo negarbingumą 
ir bailumą. 

Iš tikrųjų, mestas skydas — tradicinis antikinės literatūros 
įvaizdis. Jau VII a. pr. m. e. didis graikų poetas Archilochas 
rašė: 


Nūn išdidus sajietis' nešios mano skydą beydį: 
Teko man jį nenorom mesti į krūmus tuomet. 


Alkajas, Anakreontas ir kiti Žymūs poetai su ironija rašė, 
kad jie bėgo iš kovos lauko, metę skydą į krūmus. Demosteno 
biografijoje buvo pasakojama, kad šis narsumu pagarsėjęs 
oratorius mūšyje prieš Filypą Makedonietį taip pat metęs 
skydą. 

Kovodamas Bruto kariuomenėje, Horacijus pasižymėjo nar- 
sumu ir veikiai iškilo į vadovaujančias pareigas. Kai poetas 
prisimena mūšį prie Filipų ir, užuot pasakojęs apie visos ka- 
riuomenės pralaimėjimą, kalba tik apie tai, kad vienas jis 
metęs savo skydą ir pabėgęs, — šitai galėjo tik sukelti jo drau- 
gų šypseną. 

Odėje Horacijus panaudoja dar vieną tradicinį įvaizdį: 
Merkurijus uždengė jį debesiu ir „pro priešus drebantį pra- 
vedė". Dar „Iliadoje“ Olimpo dievai šitaip gelbėdavo savo 
numylėtinius: apmuturiuodavo mitinį herojų debesiu ir išnešda- 
vo iš kovos lauko. 

Puškinas savo vertime puikiai perteikia pagrindinį jausmą, 
kuris persunkia odę „Pompėjui Varui“ — džiaugsmo jausmą, 
susitikus su senu draugu. Kovos už laisvę temą Horacijus 
nustumia į antrąjį planą. Jis atlaidžiai, su geraširdiška ironija 
kalba apie tas tolimas dienas, kai jie ėjo į mūšį „už laisvės 
iliuziją“. 


! Sajiečiai — viena iš daugelio Trakijos genčių. 

BRUTO KARIUOMENĖJE 


Kai laisvės vydamas šešėlį, 
Mus Brutas vedė be vilties... 


A. Puškinas 


Kvintas Horacijus Flakas gimė 65 m. pr. m. e. gruodžio 
8 d. Venuzijos mieste, Apulijos ir Lukanijos pasienyje, atleis- 
tinio šeimoje. Poeto tėvas buvo atleistas į laisvę, gavo Romos 
piliečio teises ir savo pono vardą. Kad išlaikytų šeimą, Hora- 
cijaus tėvas stojo dirbti valdininku, kuris turėjo dalyvauti 
varžytinėse ir išieškoti skolas. 

Horacijaus motina buvo paprasta ir varginga moteris. Ji 
mirė, kai Kvintas buvo dar vaikas. Jis neprisiminė jos ir ne- 
minėjo savo kūriniuose. Apie tėvą Horacijus kalbėdavo daž- 
nai ir visada su didele meile ir pagarba. Jis nesigėdijo savo 
žemos kilmės: 

Kad, Mecenatai, nėra už tave prakilnesnio nė vieno 
Vyro tarp lidų, kiek jų Etruskų žemėj gyveno; 

Kad tau proseniai, lygiai iš tėvo ir motinos pusės, 
Buvo kadaise vadai legionų garsių ir galingų, — 
Nosies dėl to negalvoji suraukt, kaip dar ne vienas, 
Prieš žemakilmį, kaip aš va, sakysim, sūnus atleistinio. 
Nieko nereiškia, sakai, kas buvo vieno ar kito 
Tėvas — gana, kad ne vergas, — ir gãli būt viskuo... 


Tėvas nesigailėjo nei jėgų, nei laiko, nei pinigų sūnui 
lavinti. Jis nuvežė jį Romon pas garsų pedagogą Orbilijų, ku- 
ris mokė raitelių ir senatorių vaikus. Horacijus su didžiausia 
padėka prisimena tėvą savo eilėraštyje: 

Viskas — nuopelnas tėvo, kurs, menką ūkelį turėdams, 
Vaiko pas Flavijų leist nenorėjo, nors ėjo ten mokslus 
Sūnūs didingi iš centurionų ! šeimų didingųjų, 

! Centurionas — romėnų armijos šimtininkas. 

Pasikabinę ant rankos kairės lentelę ir krepšį, 

lr po aštuonis asus kas idos! nešė už mokslą. 

Bet jam užteko drąsos nuvežti sūnų į Romą... 

Pats jis, kaip sargas budrus, kurio negalėjai papirkti, 
Mokslo metu su manim šalimais nuolat sėdėjo. 


Mokykloje Horacijus susipažino su romėnų rašytojų kū- 
ryba. Orbilijus, kitados kareiviavęs, buvo tiesus ir grubus 
vyras, griežtas ir reiklus mokytojas. Jis dažnai paleisdavo 
į darbą rodomąją lazdelę arba rykštę. Tačiau senukas Orbili- 
jus stengėsi diegti mokiniams meilę tėvynei, nacionalinei kü- 
rybai. 

Kai Horacijus baigė lavintis Orbilijaus mokykloje, tėvas 
pasiuntė sūnų į Atėnus toliau tęsti mokslų. 

Atėnai dar tebebuvo mokslo ir kultūros centras. Ten dės- 
tė įžymūs filosofai ir oratoriai. Horacijus studijavo graikų li- 
teratūrą, retoriką ir filosofiją. Jis gėrėjosi didžiaisiais klasiki- 
nio meno paminklais — Partenonu, Propilėjais, Fidijo skulptū- 
romis,  Polignoto paveikslais, šventyklomis ir rūmais, 
kolonadomis ir statulomis. Visa tai padarė Horacijui neišdil- 
domą įspūdį. Jis visam gyvenimui pamilsta graikų meną, 
graikų poeziją. 

Studijuodamas Horacijus pradėjo rašyti graikų kalba eilė- 
raščius, bet veikiai liovėsi. „Troškimas pagausinti graikų poe- 
tų gretas yra toks pat absurdiškas, kaip idėja tempti į mišką 
malkas", — rašė jis. 

Horacijus turėjo 20 metų, kai Romoje vėl įsiliepsnojo pi- 
lietinis karas. Diktatoriaus Julijaus Cezario vienvaldystė kėlė 
nepasitenkinimą. Daugelis svajojo apie Respublikos atkūrimą. 
Nors Cezaris demonstratyviai atsisakė priimti karaliaus vai- 


! Idos — diena mėnesio vidury, kada buvo renkami mokesčiai, at- 
liekami mokėjimai. 

niką, bet faktiškai jis buvo pilnavaldis visos didžiulės Romos 
valstybės šeimininkas. 

Brutas ir Kasijus organizavo prieš Cezarį sąmokslą, kuria- 
me dalyvavo apie 60 žmonių. 44 m. pr. m. e. kovo 15 d. tu- 
rėjo įvykti Senato posėdis. Sąmokslininkai paslėpė gretimame 
pastate ginkluotą būrį gladiatorių, kad, esant reikalui, jie ga- 
lėtų įsikišti į įvykius. Kai Cezaris atėjo į Senatą, kažkas įtei- 
kė jam laišką, kuriame buvo įspėjama apie gresiantį pavojų. 
Tačiau jis šio laiško neperskaitė. Brutas, Kasijus ir jų vien- 
minčiai apsupo Julijų Cezarį. Vienas jų paprašė diktatorių 
amnestuoti savo brolį. Gavęs neigiamą atsakymą, jis griebė 
Cezarį už togos — tai buvo ženklas pulti. Kalavijais ir durk- 
lais sąmokslininkai pridarė daug žaizdų. Cezaris krito negy- 
vas prie Pompėjaus statulos kojų. 


Prasidėjo kova tarp respublikos ir Cezario šalininkų. Kasi- 
jus ir Brutas, nesitikėdami paramos Romoje, išvyko į savo 
provincijas — į Siriją ir Makedoniją — telkti ten kariuomenės 
tolesnei kovai. 

Atėnuose pasirodžiusį Brutą liaudis sutiko džiūgaudama, kaip 
išvaduotoją, kuris išgelbėjo Romą iš tironijos ir grąžino ilgai 
lauktą laisve. Atėnuose buvo daug romėnų jaunimo, kuris ten 
siekė aukštojo mokslo. Atėnų studentai karštai ginčijosi ir 
daug kalbėjo apie laisvę, Respubliką, apie Romos ateitį. 
Brutas pastebėjo šioje minioje būsimąjį poetą ir labai su juo 
suartėjo. Horacijus su visu jaunatvišku įkarščiu susižavėjo 
Respublikos atgaivinimo idėjomis ir laisva valia įstojo į Bru- 
to kariuomene. 

Armijoje Horacijus greitai iškilo, gavo karo tribūno laips- 
nį ir ėmė vadovauti legionui. Dvejus metus poetas praleido 
Respublikos šalininkų stovykloje. 

Kovotojai už Respubliką išvadavo iš Cezario šalininkų vi- 
są Graikiją ir Makedoniją. Mažojoje Azijoje Bruto kariuome- 

nė susijungė su Kasijaus kariuomene. Į jas plūdo žmonės iš 
visų Romos respublikos kampelių. lArmija lišžygiavo Romos 
link. 

Tuo metu pačioje Romoje susivienijo visi vienvaldystės 
šalininkai: Antonijus, Cezario draugas konsulo pareigose. ku- 
ris paėmė į savo rankas iždą ir valdžią; Oktavianas, Julijaus 
Cezario giminaitis, kurį pastarasis įsūnijo ir padarė savo įpė- 
diniu, ir romėnų raitelių viršininkas Lepidas. Jie sudarė naują 
triumviratą ir pradėjo žiauriai naikinti respublikos šalininkus. 
Romoje kasdieniu dalyku tapo suėmimai ir mirties bausmės, 
buvo sudarinėjami proskripciniai sąrašai. 

Triumvirai patraukė su savo kariuomene pasitikti priešo. 
Abi armijos susitiko Makedonijoje, skardžioje aukštumoje, 
prie miesto, pavadinto Filypo Makedoniečio garbei jo vardu. 
Mūšį prie Filipų laimėjo Antonijus ir Oktavianas. Respubli- 
kos kariuomenė buvo sutriuškinta. Brutas ir Kasijus nusižudė. 
Nedaugelis Respublikos šalininkų liko gyvi, jų tarpe — jauna- 
sis Horacijus. 

Antonijus ir Oktavianas rytojaus dieną po mūšio paskelbė, 
kad visiems Respublikos šalininkams, kurie tuojau pat sudės 
ginklus, bus dovanota gyvybė, laisvė ir suteikta pilna amnes- 
tija. 14 tūkstančių Bruto šalininkų iškart perėjo į triumvirų 
pusę. Horacijaus tarp jų nebuvo. 

Po pralaimėjimo prie Filipų Horacijus ilgai slapstėsi, kla- 
jojo po Graikijos salas ir Mažosios Azijos miestus, patirda- 
mas skurdą ir nepriteklius. Pilietinis karas truko dar daugelį 
metų, bet Horacijus jame jau nedalyvavo. 


MECENATO RATELYJE 


„„ Vaikas neturtėlių, 

Kaip, Mecenate mielas, mane visad 
Vadinti mėgsti, aš nemirsiu, 
Vandenys Stikso negaus pagrobti! 


Horacijus 


Pilietinis karas Romoje baigėsi monarchinio režimo įvedi- 
mu. Po ilgametės žiaurios, kruvinos kovos tarp įvairių sluoks- 
nių, partijų ir pretendentų į diktatoriaus sostą visos didžiulės 
Romos valstybės valdovu tapo Oktavianas. 

Romoje liaudis entuziastingai sveikino nugalėtoją: visus 
buvo iškankinęs, visiems nesuskaičiuojamų nelaimių pridares 
ilgametis pilietinis karas. Tik stipri centralizuota valdžia galė- 
jo padaryti galą kruviniems vidaus kivirčams. 

Oktavianas, vykdydamas klastingą politiką, sugebėjo pa- 
traukti savo pusėn plačiąsias Romos gyventojų mases. Jis 
visų pirma paskelbė, kad norįs atkurti ilgai lauktą taiką ir 
senosios Respublikos papročius. 

Palaipsniui Oktavianui buvo atiduotos visos aukščiausios 
valstybinės pareigos: jis tapo konsulu, cenzoriumi, imperato- 
riumi (vyriausiuoju vadu) ir netgi didžiuoju pontifiku (pir- 
muoju žyniu). Jam buvo suteiktas garbingas „Tėvynės tėvo“ 
vardas. Jis gavo liaudies tribūno teises, todėl galėjo kištis 
į Senato sprendimus. Oktavianas veidmainiškai savo nuopelnu 
laikė tai, kad visą valdžią atidavęs Senatui ir liaudžiai, vadin- 
damas save „princepsu“, tai yra pirmuoju senatoriumi, „pir- 
muoju tarp lygiųjų“. Tačiau jis pakeitė Senato sudėtį, įtraukė 
į jį daug savo šalininkų, vertė senatorius sekti vienas kitą ir 
viską pranešinėti jam. Senatui beliko tik politinės valdžios 
šešėlis. Respublikos skraistė tik pridengė jau susiformavusią 
vergovinę monarchiją. 

Paėmęs valdžią, Oktavianas nutraukė represijas, mirties 
bausmes, proskripcijas. Buvo skelbiami apdovanojimai ir leng- 
vatos. Dalijamos žemės, vergai ir pinigai. Paskelbta visiška 
visų Kasijaus ir Bruto šalininkų amnestija. 

Senatas iškilmingų dekretu suteikė Oktavianui Augusto ! 
titulą. Julijų Cezarį priskyrė prie dievų. Augustą vadino 
„dieviškojo Julijaus sūnumi". Jam ėmė reikšti dievišką pagar- 
bą. Oktaviano atvaizdą gretindavo prie dievų atvaizdų. Žynių 
kolegijos kūrė padėkos maldas. Senatoriai gudrinosi kuo la- 
biau meilikauti ir pataikauti. Poetai šlovino princepso žygius. 
Filosofai ir astronomai ginčijosi, tarp kurių žvaigždynų gy- 
vens Oktaviano siela, jam mirus. Nukaršę Romos didika: 
keldavosi anksti rytą sveikinti Augusto, šiam nubundant. Ro- 
mos gyventojai plodavo, kai prie jų artindavosi imperatorius. 
Cirke, teatre, aikštėje publika atsistodama sutikdavo jo pasi- 
rodymą entuziastingomis ovacijomis. Jo portretas buvo kal- 
dinamas monetose. Oktavianą vaizduojančios statulos puošė 
gatves ir aikštes. Augusto garbei buvo statomos triumfo ar- 
kos, kolonos, obeliskai, šventyklos ir altoriai, jam buvo au- 
kojami gyvuliai, į jį buvo meldžiamasi kaip į Jupiterį žemėje. 

Oktavianas Augustas plačiai panaudojo literatūrą savo po- 
litiniais tikslais. Jis gerai suprato, kokią didžiulę įtaką menas 
daro romėnų visuomenės kultūringosios dalies nuotaikoms, 
jausmams ir galvosenai. Jis prisitelkė rašytojų ir dailininkų, 
visokeriopai juos skatino ir premijavo, rengė konkursus ir 
varžybas. Oktavianas įsteigė Romoje dvi viešąsias bibliote- 
kas — Palatino ir Oktaviano. Jis dažnai dalyvaudavo viešuo- 
siuose skaitymuose, neretai pasirodydavo literatūriniuose ra- 
teliuose. 

Italijoje, kaip ir Graikijoje, palankus Viduržemio jūros 
klimatas. Senovės Romos gyventojai nebuvo pratę visą dieną 


1 Augustas — šlovingasis, šventasis, dieviškasis. Šis epitetas iki tol 
buvo priskiriamas tik šventykloms ir dievams skirtoms vietoms. 

užsidaryti savo haimuoše. Žmotiės mielai leisdavo savo laisva: 
laikį gryname ore — gatvėse ir aikštėse, priemiesčio soduose 
ir parkuose. 

Forume, Marso lauke ir kitose vietose visada buvo galima 
matyti besigrupuojančius žmones. Vieni svarstydavo politinius 
klausimus, kiti klausydavosi poetų naujų eilėraščių, treti ste- 
bėjo artistų ar gimnastų varžybas. Šie gatvių sambūriai Ro- 
moje buvo vadinami „rateliais“. 

Gatvėse susiburdavo žemųjų ir vidutiniųjų sluoksnių ro- 
mėnai. Turtingi ir kilmingi vergvaldžiai rinkdavosi į siaures- 
nį ratelį — savo rūmuose ir užmiesčio vilose. Čia puotų metu 
persirengę aktoriai kraipydavosi ir linksmindavo viešpačius, 
vergės šokdavo ir dainuodavo, gladiatoriai žudydavo vienas 
kitą. Kraujas ir vynas plūdo upeliais. Į stalą duodavo praš- 
matniausius patiekalus: austres, žąsų širdis, įdarytus fazanus, 
gaidžių skiauteres, lakštingalų liežuvėlius, varlių letenas, jūrų 
vėžius, vėžlius, balandžius, garnius, putpelių smegenėles, fla- 
mingo ragu, Falerno ir Formijų, Kipro ir Lesbo vyną. 

Tačiau ne visi vergvaldžiai buvo tik rijūnai. Geriausioji 
romėnų visuomenės dalis domėjosi filosofija, poezija, menu. 

Ypač madinga Oktaviano epochoje buvo poezija. Eilėraš- 
čių ant papiruso, ant pergamento ir tiesiog ant vaškinių len- 
telių buvo galima rasti beveik kiekvienuose namuose. Dauge- 
lis kūrinių buvo perrašinėjami ir perduodami iš rankų į ran- 
kas. Eilėraščius rašė daugelis romėnų, netgi karvedžiai ir 
žyniai. Pats princepsas uoliai rašė proza ir eilėmis. Romoje 
buvo daug literatūrinių ratelių. Labiausiai iš jų garsėjo Mece- 
nato ratelis. 

Eskvilino kalvoje stovėjo vieni puošniausių to meto rū- 
mų; už jų driekėsi sodai, papuošti kolonadomis, pavėsinėmis, 
įžymių graikų skulptorių kūriniais. Tai buvo Mecenato 
namai. 

Mecenatas nedalyvavo kautynėse ir neturėjo valstybinių 
pareigų, tačiau buvo vienas artimiausių Augusto draugų. 

Mecenatas buvo pasakiškai turtingas. Jis garsėjo Romoje 
svetingumu ir išlaidumu. Linksmą ir energingą, išlepintą ir 
išpaikintą jį visada supo poetai ir aktoriai, klientai ir vergai. 
Jo namai garsėjo prabangiomis puotomis, pantomimomis ir 
įžymiausių poetų pasirodymais. Mecenatas buvo aistringas 
kolekcionierius, jis rinko meno kūrinius, brangiuosius akme- 
nis, žiedus, perlus. 

Mecenatas žavėjosi mokslais ir menais. Jis rašė proza 
traktatus apie gyvulių gyvenimą ir brangakmenius, rašė 
mokslines poemas apie paukščius, apie gyvates ir gydomąsias 
žoles. Rašė įmantriai, pompastiškai ir sunkiai suprantamai, 

Mecenato ratelis vienijo rūmų poetus, kurie rėmė Okta- 
vianą ir naująją tvarką Romoje. Žymusis didikas traukė į 
savo ratelį talentingiausius literatus ir nesigailėjo jiems dova- 
nų. Poetai ir dailininkai per Mecenato malonę gaudavo gar- 
bingas ir pelningas pareigas Oktaviano rūmuose. Jis leido 
savo privačias lėšas jų gyvenimo reikmėms tenkinti, dalijo 
brangias dovanas, išskirdavo savo turtinguose dvaruose, ku- 
rių turėjo nemaža, vilas, žemės sklypus, vergų ir vergių !. 

Tačiau Romos didikas buvo ne tik dailiųjų menų mėgėjas 
ir globėjas. 

Apipilti jo malonėmis, rašytojai patekdavo į visišką savo 
globėjo priklausomybę, o jis taip pakreipdavo jų kūrybą, kad 
ji tarnautų naujajam Oktaviano Augusto režimui. 

Kai Augustas paskelbė amnestiją visiems gyviesiems Bruto 
šalininkams, Horacijus grįžo į Romą. Čia jo laukė tie patys 
nepritekliai ir negandai, su kuriais apsiprato klajonių metais. 
Tėvas buvo seniai miręs. Visas turtas, paveldėtas po tėvo 
mirties, buvo konfiskuotas ir perduotas armijos veteranams. 
Tad gyvenimui lėšų jis neturėjo. 

! Mecenato vardas tapo bendriniu. Mecenatais imta vadinti turtin- 
gus meno globėjus. Rusų mecenatu buvo vadinamas Maskvos pirklys 


P. Tretjakovas, kuris dosniai padėdavo dailininkams peredvižnikams ir 
įkūrė garsiąją Maskvos paveikslų galeriją. 

Norėdamas užsidirbti duonai, Horacijus įstojo į kvestorių 
raštininkų kolegiją. Už menkutį atlyginimą jis perrašinėjo 
protokolus, sąskaitas, valstybinių nutarimų tekstus. 

Gyvenimo pabaigoje poetas prisimindavo savo varganą 
jaunystę ir pirmuosius eilėraščius, kuriuos jis rašė tais sun- 
kiais metais: 


Bet iš vietų mielų laikai nelemtieji ištraukė 

Ir, nors nemokšą kariaut, pilietinės aistros pastūmė 
Griebtis ginklo mane prieš Augusto ranką galingą. 
O kai nuo kario naštos vėliau atleido Filipai, 

Su nuleistais sparnais, netekusį tėvo ūkelio 

Ir jo namų, — tuomet neturtas įkvėpė drąsą 

Imti rašyti eiles... 


Pamažu Horacijus pasidaro rašytojas profesionalas. Jo ei- 
lės ėmė plisti Romoje, jos buvo perrašinėjamos ir ėjo iš ran- 
kų į rankas. Naujasis talentas greit išpopuliarėjo. Horacijaus 
kūriniai patraukė daugelio poezijos mėgėjų dėmesį. 

Poetas susipažino ir labai susidraugavo su Vergilijum, ku- 
ris tapo pirmuoju vargingo valdininko globėju ir įvedė jį į 
literatūrinį Mecenato ratelį. Šiam rateliui priklausė ir meilės 
elegijų autorius Propercijus, ir poetas Lucijus Varas, parašęs 
poemą „Julijaus Cezario mirčiai atminti“, ir Titas Livijus, pa- 
rašęs Romos istoriją, kurią sudarė 142 knygos, ir Azinijus 
Polionas — karvedys ir oratorius, istorikas ir kritikas, trage- 
dijų autorius ir pirmos viešosios bibliotekos Romoje steigėjas. 

Kai Vergilijus supažindino Horacijų su Mecenatu, pastara- 
sis iškart įvertino nuostabų jaunojo poeto talentą, tačiau ne 
taip greitai leido jam suartėti, prisimindamas jo ankstesnį 
žavėjimąsi Respublika. Tik po metų Mecenatas pakvietė Ho- 
racijų į savo namus ir pasiūlė poetui dalyvauti kelionėje į 
Brundizijų. Horacijus tapo vienu aktyviausių Mecenato lite- 
ratūrinio ratelio dalyvių. 

Mecenatas nesigailėjo poetui malonių. Jis padovanojo Ho- 
racijui ūkį Sabinų kalnuose, neva atlygindamas už konfiskuo- 

tą tėvo turtą. Baigėsi klajonių ir skurdo metai. Horacijus ga- 
lėjo atsidėti vien poezijai. 

Pirmaisiais savo kūrybos metais Horacijus beveik neužsi- 
mindavo apie Oktavianą. Kai Mecenatas pasiūlė Horacijui 
apdainuoti Augusto pergalę prie Akcijaus, poetas atsakė: „Aš 
nejaučiu pašaukimo būti jūsų žygdarbių Homeru!“ Jis ir to- 
liau susitikinėjo su savo draugais iš Bruto stovyklos. Tačiau 
pamažu Horacijus vis rečiau reiškė simpatijas buvusiems 
savo vienminčiams ir vis dažniau pritardavo Oktaviano re- 
formoms. 

Horacijus suprato, kad atkurti Respubliką yra beviltiška, 
kad pilietinio karo metais vyko ginčas vien dėl to, kas val- 
dys Romą — Antonijus ar Oktavianas, ir greičiau prijautė 
pastarajam. | 

Praėjo šešeri ar septyneri metai nuo tos dienos, kai Hora- 
cijus susipažino su Mecenatu, ir šis pristatė jį Oktavianui. 
Imperatorius sugebėjo patraukti poetą. Tiesiogiai Oktaviano 
veikiamas, Horacijus sukūrė daugelį savo eilėraščių. Juose 
buvo garbstomas naujasis režimas ir pakiliai šlovinami Okta- 
viano nuopelnai. 

Iš pradžių Horacijų galėjo apgauti demagoginė Oktaviano 
politika. Jam buvo malonu girdėti, kad jo globėjas atgaivina 
Respublikos laikų laisves. Paskiau jis suprato, jog visa tai 
Luvo tik gražios frazės, bet per vėlai: Romoje nebuvo nei 
laisvės, nei atviros politinės kovos, nebuvo nei mažiausios 
galimybės kovoti ar kritikuoti naująją monarchinę santvarką. 

Augustas labai vertino poetinius Horacijaus nuopelnus. 
Laikydamas jį vienu geriausių Romos poetų, imperatorius 
daug ką jam atleisdavo ir būtinai norėjo išlaikyti sau jo 
simpatijas. Ypač daug dėmesio Horacijui imta skirti po Ver- 
gilijaus mirties, kai jis tapo pirmuoju Mecenato ratelio poetu. 

Perskaitęs vieną Horacijaus eilėraščių rinkinį, Oktavianas 
rašė poetui: „Žinoki, kad pykstu ant tavęs už tai, kad tieko- 
je tokios rūšies kūrinių tu nesišneki su manimi. Gal bijaisi, 

Marmurinis biustas iš 
Pompėjos, eilės mokslinin- 
kų manymu — Horacijaus 

portretas 


kad palikuonys, pamatę mūsų ar- 
tumą, nepalaikytų jo tau gėdin- 
gu?” 

Imperatorius ne kartą mėgino 
atvilioti Horacijų į rūmus. Viena- 
me laiške Mecenatui jis rašė: „Iki 
šiol aš pats galėjau rašyti savo 
draugams; tačiau dabar, kai esu 
labai užimtas, o mano sveikata ne 
per geriausia, noriu atimti iš tavęs 
mūsų Horacijų. Todėl tepereina jis 
nuo tavo įnamių stalo prie mūsų 
karališko stalo ir tegul padeda 
mums kurti laiškus". 

Oktaviano pasiūlymas pasida- 
ryti jo sekretoriumi žadėjo Hora- 
cijui ir garbę, ir naudą. Poetas 
delikačiai, bet griežtai atsisakė. 
Oktavianas po to nesiliovė reiškęs 
draugiškus jausmus. „Nors tu, iš- 
diduoli, niekini mūsų draugystę, 
tačiau mes neatsilyginsime tau pa- 
sipūtimu“,— rašė jis Horacijui. 


Oktavianas dažnai kviesdavosi Horacijų: „Naudokis mano 
namuose visomis teisėmis, lyg jie būtų tavo namai: tai bus 
ne atsitiktinumas, o teisybė, nes aš noriu, kad tarp mūsų būtų 
kaip tik šitokie santykiai, jeigu tai leistų tavo sveikata“. Ho- 
racijus dažnai lankydavosi Oktaviano namuose, skaitydavo 
jam eilėraščius, šnekėdavo įvairiomis temomis, ir imperato- 
rius vėl mėgino supančioti poetą kokiomis nors tarnybinėrnis 
pareigomis. Jis rašė Horacijui: 

„Pasirink kokias nors pareigas jau vien tam, kad pasida- 
rytum nuolatinis mano pašnekovas“. 

Tačiau Horacijus kiekvieną sykį diplomatiškai atmesdavo 
imperatoriaus pasiūlymą. Jis nenorėjo netekti netgi tos taria- 
mos laisvės, kurią turėjo savo ūkyje Sabinų kalnuose. Rūmų 
gyvenimas, politinės intrigos, demagogija, pavydas ir melas, 
kova dėl karjeros, turtų ir valdžios — visa tai Horacijui buvo 
svetima. 

Būdamas Vergilijaus ir Mecenato draugas, Horacijus pritarė 
Oktaviano veiklai ir tapo jo rūmų poetu. Jis gyveno tokį pat 
aukštuomenės gyvenimą, kaip ir jo globėjai. Jis keliaudavo 
kartu su jais. Jis garsėjo Oktaviano rūmuose sąmojumi. Jis 
skaitė savo eilėraščius, vaikščiodamas garsiaisiais Mecenato 
sodais. Jis puotaudavo kartu su jais, pramogaudavo teatre ar 
cirke, kalbėjosi filosofinėmis ir literatūrinėmis temomis. Pasi- 
baigus pilietiniam karui, Horacijus, kaip ir daugelis kitų, mė- 
gavosi visais taikaus gyvenimo džiaugsmais. Jis buvo įsitiki- 
nęs, kad pagaliau atėjo aukso amžius, ir su viltimi žvelgė 
į Romos ateitį. 

Tačiau jame dar nebuvo miręs ir ankstesnysis Horacijus. Bū- 
damas neturtingo atleistinio sūnus, griežtojo Orbilijaus moki- 
nys, Respublikos šalininkas ir Bruto draugas, Horacijus negalė- 
jo nematyti neigiamų vienvaldystės pusių. Jis žinojo, kiek de- 
dasi žiaurių ir neteisėtų dalykų. Jis matė, kaip varganai gyvena 
skurdžiai ir kaip skęsta ištvirkime bei aukse turtuoliai. Ir tada 
jis bėgdavo iš Romos į kaimą, mėnesiais negrįždavo į sostinę, 
skųsdamasis ligomis, ieškojo nusiraminimo kaimo gamtos grožy- 
bėse, stengėsi viską užmiršti, studijuodamas filosofiją ir litera- 
tūrą. Nejaugi jis suklydo, pereidamas Oktaviano pusėn? Nejau- 
gi be reikalo pamynė savo politines pažiūras, savo idealus? Ir, 
norėdamas nuslėpti nuo paties savęs šį prieštaringumą, Horaci- 
jus ėmė išpažinti ir skelbti naują filosofiją, kurios esmė buvo 
ta, kad žmogus, ypač poetas, iš viso neturi užsiimti politika. 

Metams bėgant, Horacijus vis rečiau palieka savo vilą ir 
vis nenoriau vyksta į pasaulio sostinę. Mecenatas ne kartą jam 

už tai priekaištavo ir prašė dažniau jį lankyti Romoje. Poetas 
paprastai teisindavosi bloga sveikata. 

Kartais Mecenatas būdavo pernelyg nekantrus ir reikalauda- 
vo, kad Horacijus grįžtų į Romą. Poetas ne visada suvaldydavo 
apmaudą ir susierzinimą. Antai viename laiške Mecenatui Hora- 
cijus rašė, kad jis norėtų visą žiemą praleisti kaime, ir čia pat 
davė pasakėčią apie šešką ir laukinę pelę: 

„Kartą lauko pelė kažkaip įlindo į klėtį pro siaurą plyšį. Ji- 
nai ten atsiganė, nutuko ir veltui bandė išsprukti laukan. 

— Jeigu nori išeiti atgal, — pasakė jai iš tolo šeškas, — turi 
suliesėti ir išlįsti pro plyšį tokia pat sumenkusi, kokia buvai 
anksčiau". 

Toliau Horacijus rašo, kad jeigu šios pasakėčios turinys 
taikomas jam, tai jis pasiryžęs atsisakyti visų Mecenato dovanų, 
nes jos neduoda jam ramybės ir laisvės. 

Mecenatas atleisdavo poetui tokį laisvumą. Jie mylėjo vie- 
nas kitą. Juos sieio ilgametė nuoširdi draugystė. Jau karšdamas 
Mecenatas vis dažniau kreipdavosi į Horacijų ir, matyt, iš tik- 
rųjų nuobodžiavo be jo. 

Savo testamente Mecenatas prieš mirtį rašė Oktavianui Au- 
gustui: „Prisimink Horacijų Flaką ne mažiau už mane patį". 

Horacijus atsilygindavo savo globėjui tais pačiais jausmais. 
Vienoje savo odėje poetas vadina Mecenatą puse savo sielos, 
sako, jog ši draugystė teikia jam džiaugsmą ir yra gyvenimo 
atrama, užtikrina Mecenatą, kad netgi mirtis negalinti jų iš- 
skirti: Toji diena po vieno 

Pargriaus ir kitą. Priesaiką aš daviau 
Ir žodį tvirtą: eisime, eisime, 
Kur tik tu vesi — aš sutiksiu 
Žengt su tavim ligi kelio galo. 

Savotiško atsitiktinumo dėka poeto priesaika išsipildė: 
8 m. pr. m. e. Romoje mirė Kajus Cilnijus Mecenatas, o po 
dviejų mėnesių, eidamas 57 metus, mirė jo draugas Kvintas Ho- 
racijus Flakas. Poeto palaikai buvo palaidoti Eskvilino kalvoje, 
greta Mecenato kapo. 

KARAS IR TAIKA 


Kas“gi tas buvo, kuris kalaviją pirmas pramanė? 
O, kaip laukinė tikrai ir geležinė širdis! 


Tibulas 


Horacijus, nusivylęs savo jaunystės idealais, vėliau nedaly- 
vavo politiniame gyvenime. Eilėraščiuose jis stengėsi vengti 
aktualių visuomeninių klausimų. Ir vis dėlto pilietinio karo te- 
ma buvo viena centrinių jo kūryboje. 

Baisūs pilietinio karo vaizdai — karo, kuris metų metus kan- 
kino jo tėvynę — visada stovėjo Horacijui prieš akis: 

„Kuris laukas, prisisotinęs lotynų kraujo, nežvelgia į mus 
kapinėmis?“ — klausia poetas. 

„Kuri jūra, kuri gelmė negali papasakoti apie siaubingus 
mūšius?“ 

„Kur upeliais nesiliejo mūsų kraujas?" 

Neapsakomų nelaimių pridarė vidaus karas. Laukai užlieti 
kraujo. Liaudis kankinasi, kenčia nepriteklius. Viešpatauja savi- 
valė ir baimė. Žūsta geriausi piliečiai. Brolis žudo brolį. Moti- 
nos netenka sūnų, žmonos — vyrų. Ir Horacijus su pasipiktini- 
mu ir širdgėla ragina liautis liejus kraują: 


Kur veržiatės, piktadariai, oi kur, 
Pastvėrę durklus į rankas? 

Ar jūroj ir laukuos išlieta dar 
Lotynų kraujo per mažai? 

Nei liūtai, nei vilkai nedaro taip — 
Jie puola žvėris vien kitus. 

Kas varo jus? Akla jėga, šėla 
Ar gal kaltė? Sakykite! 


Ryškiais vaizdais jis tapo Respublikos žlugimo per pilietinį 
karą paveikslą: žlunga Roma, kurios negalėjo sužlugdyti nei 


264 


barbarų gentys, nei kiti besivaržantys miestai. Žvėrys įsiverš į 
miestą. Barbarai tryps kojomis šventąją Romos žemę. 

Baisiems karo paveikslams poetas priešpastato taikaus gvve- 
nimo vaizdus iš palaimingų salų, kur apsigyvena kilnių žmonių 
sielos, jiems mirus. Su karčia ironija Horacijus siūlo romėnams 
ieškoti šių palaimingų salų. 

Vienoje odėje Horacijus Romos valstybę lygina su laivu, 
jūroje skęstančiu per audrą. Šalis, draskoma kivirčų,— laivas 
be irklų ir stiebo: 


O tu, laive! Atgal jūron tave nuneš 
Bangos! Ką tu darai? Plauk, kiek gali, greičiau 
Uostan! Ar nematai, kaip 
Braška šonai visi ir jau 
Irklus tu praradai, viesulas tuoj nulauš 
Stiebą ir skersinius, o skiauterė marga 
Vos įstengia laikytis 
Prieš įsiutusius vandenis? 


Horacijus negali būti abejingas savo nelaimingos tėvynės 
likimui. Pilietinių karų iškamuota Roma pripildo poeto širdį 
sielvarto: 


Dar visai neseniai apmaudas man buvai, 
Šiandien meile tapai ir godomis sunkiom. 


Pasibaisėjęs nesibaigiančiomis skerdynėmis, jis karo dievui 
Marsui sako: 


Sotus jau esi kruvinų žudynių 

Tu, kuriam mieli vien šalmai ir klyksmas 

Su piktu žvilgsniu, kai juo veria marsas ! 
Kruviną priešą. 


Išgelbėti Romą gali tik taika ir pačių piliečių sutarimas. 
Kreipdamasis į Fortūną, Horacijus prašo jos nukreipti romėnų 
kalaviją, atšipusį nusikalstamoje brolžudiškoje kovoje, prieš 
išorinius Romos priešus. 


! Marsai — gentis Lacijuje, pasižymėjusi karingumu. 

Oktavianui paėmus valdžią, pagaliau atėjo ilgai lauktoji 
taika. Princepso garbei Romoje buvo pastatytas milžiniškas 
taikos altorius, kuris turėjo įkūnyti Augusto nuopelnus Romos 
valstybei. Horacijus nenoriai šlovino karinius imperatoriaus 
nuopelnus, užtat su didžiausiu pakilimu dėkoja jam už duotą 


taiką — 


Šiandien jautis ramiai vaikšto plynam lauke 

Ir Cerera dosni duonos nešykšti mums, 

O jūreivis saugus lekia sau per marias, 
Garbei nėr ko bijot šmeižtų... 

Žmonės soduos savuos saulę palydi nūn 

Ir prie medžių perdien raišioja vynuoges. 

O kai grįžta namo prie sklidinos taurės, 
Pirmas dievas tu jiems esi... 


Kad Romos liaudis būtų laiminga ir gerai gyventų, kad 
klestėtų poezija ir filosofija, reikalinga taika. Horacijus rašė, 
jog visoms gentims reikia taikos, kuri yra brangesnė už bet 
kokias gėrybes: 


Šaukias ramumos ir dievus maldauja, 
Kai tik jūreiviūs pakeliui užklumpa 
Audra ir žvaigždes debesim užkloja 
Jūroj Egėjo. 
Meldžia ramumos, ginklams žvangant, trakas, 
Meldžia medai jos, puošiami strėlinių, 
Bet nepirksi jos purpuru nei auksu, 
Grosfai, nei perlais. 


GAUDYK AKIMIRKĄ! 


Kas pasakys, ar pridės dievai rytojaus dienelę 
Tau prie turėtų ligšiol? 
Horacijus 


Horacijus dažnai nukrypsta į filosofinius apmąstymus. Daug 
vietos jo eilėse užima likimo ir mirties tema, tačiau jam yra 
svetima niūri pesimistinė nuotaika. Kalbėdamas apie mirtį, 
poetas visada šlovina gyvenimo žemėje džiaugsmą. 

Nepermaldaujamai lekia laikas. Diena keičia dieną. Nauji 
metai keičia senuosius. Po kiekvieno šimtmečio prasideda nau- 
jas amžius. Niekas negali sustabdyti greitai lekiančio gyvenimo. 
Gėlė pražysta ir miršta. Medis gimsta, auga, o paskui žūva. 
Miršta ir griūva ištisi miestai ir valstybės. 

Trumpas tarsi akimirka žmogaus gyvenimas. Mirtis neišven- 
giama. Prieš ją visi lygūs — turtuoliai taip pat miršta, kaip ir 
didžiausi skurdžiai: 


Vistiek, ar leisi savo dienas liūdnai, 
Ar išsitiesęs pievoje tarp žiedų, 
Toli nuo triukšmo, sau vaišinsies, 
Švęsdamas šventę, senu falernu,— 
Delijau, mirsi tikrai... 
Ar būsi ainis pasakų Inacho !, 
Ar pirmas bėdžius, kilęs iš vargetų, 
Kuriam dangus — visa pastogė,— 
Tu nepabėgsi nuo pikto Orko 2. 


Tačiau beprasmiška galvoti apie tai, kada mirsi. Mintys 
apie mirtį nepakeis gamtos dėsnių. Galvodamas apie rytdieną, 
nepastebėsi, kaip pralėks ši diena. Kam svajoti apie tai, ko 
nėra? Didžiausia išmintis — įvertinti visa tai, ką turi dabar. 
Gaudyk kiekvieną akimirką! Išnaudok šią dieną! Kol gyveni, 
turi sugerti visus gyvenimo syvus, turi patirti visus malonuinus, 
kurių tiek daug pasaulyje: 


Kęski geriau, kas bus, 
Ar daugiau dar žiemų, 
ar tik šita 
tau paskirta viena, 
Kur štai tranko kasdien 
kranto uolas 
Tuskų marių bangom. 


! Inachas — mitinis Argo karalius. 
? Orkas — mirusiųjų gyvenimo vieta, pragaras ir jo valdovas. 

Tu kvailiukė nebūk, 
vyną sau košk 
ir dienele trumpa 
Viltis didžias ribok! 
Kol aš kalbu — 
tau pavydžiės šitõs 
Jau nebėr valandos. 
Mirksnį tad griebk, 
rytdiena nesikliauk! 


Daug vietos Horacijaus lyrikoje užima draugystės tema. 
Draugai padeda žmogui nelaimėje, guodžia sielvarte, gausina 
džiaugsmus. Ištikimų ir atsidavusių draugų būryje galima rasti 
pilniausią laimę. 

Tarp išsilavinusių ir kilnių draugų, turinčių subtilų skonį ir 
gilų protą, galima pajusti kūrybinio darbo džiaugsmą. Horacijus 
skiria savo kūrinius Mecenatui, Vergilijui ir daugeliui kitų 
draugų. 

Ilgametė draugystė Horacijų rišo su literatūriniu jo mokyto- 
ju Vergilijum. Jis garbino Vergilijų kaip puikų poetą ir labai 
brangino jį kaip draugą. Vergilijui Horacijus paskyrė tris odes. 
Vienoje jų jis kreipiasi į laivą, kuriuo Vergilijus išplaukia į 
Graikiją: 

Tau Vergilijų pavedžiau, 
Jį skolingas esi Atikos nūn krantams. 


Sveiką jiems atiduok 
Ir išgelbėsi taip pusę gyvybės man. 


Kitoje odėje, persunktoje neapsakomo sielvarto ir kartėlio, 
Horacijus kalba apie jų abiejų draugo Kvintilijaus Varo mirtį: 


Ar per daug bus kada ir negarbė raudot 

Vyro tokio brangaus? Giesmes užtrauki nūn, 

Melpomėne, liūdnas: tėvas gi tau kankles 
Davė su maloniū balsu. 

Taip Kvintilijų mūs slegia jau amžinas 

Miegas? Kas jį atstos? Sąžinė ir Garbė, 

Niekuo nepapirkta, su Skaistumu kukliu 
Kur sau kitą beras, kaip jis? 

Kas tik doras, visi rauda dėl jo mirties, 

Bet daugiausia gi tu, mielas Vergilijau. 

Veltui maldos tačiau — nebeatšauksi jo: 
Buvo duotas dievų trumpam. 

Nors užgausi kankles už Orfėją žaviau, 

Trakų dainių, ir jų medžiai šile klausys — 

Argi kraujas begrįš jo šešėliui tuščiam, 
Kai baisiąja lazda nūnai 

Kurčias mūsų maldoms Orko duris atvert 

Prie tamsiosios minios Hermis nuvarė jį? 

Tai skaudu. O skausmė vien tik kantrybė padės, 
Kai bejėgis esi, žmogau. 


Ypač daug šilumos Horacijus jaučia Mecenatui. Jis skiria 
jam daugelį kūrinių, kreipiasi eilėraščiuose į jį, patardamas, 
ramindamas, dėkodamas. Pirmąją „„Odžių“ knygą poetas prade- 
da kreipiniu į Mecenatą, sakydamas, kad jo pašaukimas — tik 
poezija: 

O karalių genties atžala Mecenate, 

Mano šl6Gve miela, džiaugsme ir priebėga! 
Laiko laime kai kas ratais įkaitusiais 

Kelti dulkes aikštėj: jei tekiniu pavyks 
Vingriai stulpą aplenkt — palmė garbingoji 
Jį iškels lig dievų, žemės šios viešpačių. 
Kitas džiaugias, kad jį nepastovi minia 
Šiandien veržias iškelt į tris garbės kėdes... 


Horacijui ištikima ir nuoširdi vyrų draugystė — tikros lai- 
mės šaltinis, tuo tarpu moters meilė — tik netvirtas, pralekian- 
tis džiaugsmas. 

Horacijaus odėse mirga Lidijos, Chlojos, Pyros, Glikeros 
vardai, paimti iš graikų poezijos. Nereikia ieškoti šiuose eilė- 
raščiuose autobiografinių bruožų. Horacijus vaizduoja įvairius 
jausmus ir nuotaikas. Žmogus neturi vengti meilės Juk meilė — 
vienas ryškiausių gyvenimo džiaugsmų: 


Bėgi tu nuo manęs, Chloja, kaip vydamas 
Baikščią močią kalnuos jaunas stirniukas koks: 
Girios medžiai ir vėjas 

Tuščią baimę įvaro jam. 
Čia vėjelis švelnus lapuose sušlamės, 
Auštant metui giedram, o čia žali driežai 
Vygsters gervuogių krūme — 
Keliai sudreba ir širdis. 
Aš ne tigras plėšrus, tykąs tave praryt, 
Ir ne liūtas esu, augęs Getuluose. 
Laikas motiną mesti: 
Tu jau vyrą lydėt gali. 


Daug vietos Horacijaus lyrikoje užima gamtos vaizdai. Jis 
piešia kalnus, slėnius, upes, miškus ir laukus. Gyvenimas kaime 
davė peno fantazijai, įkvėpdavo poetą, ir ne veltui jis taip neno- 
riai palikdavo savo buveinę, kad pasirodytų Augusto rūmuose 
ar Mecenato namuose. 

Vaizduodamas gamtą, Horacijus priešpastato ją tvankiam 
dulkėtam miestui. Gamta — didis džiaugsmo šaltinis. 

Horacijaus eilėraščių tematika labai įvairi: meilės ir drau- 
gystės temos, Italijos gamtos vaizdai, filosofiniai žmogaus gyve- 
nimo apmąstymai, literatūros ir meno klausimai, linksmos sce- 
nos ir išmintingi pamokymai Romos gyventojams. 

Vienintelis dalykas, kurio poetas stengiasi išvengti — tai vi- 
suomeninio-politinio gyvenimo klausimai, 


AUKSO VIDURYS 


Horacijus, vadinas, nieko ne- 
išmano lobių rinkimo filosofijo- 
je... 

K. Marksas 


Pats posakis „aukso vidurys“ priklauso Horacijui. Iš jaunų 
dienų ji traukė graikų filosofija. Ilgam jis įsiminė paskaitas, 
girdėtas Atėnuose, Platono įsteigtoje Akademijoje. Iš visų 
Graikijos filosofų didžiausią įtaką jam darė didysis mąstytojas 
Epikūras. 

Graikų išmintis labai vertino vieną seną taisyklę: visada ir 
viskam reikia žinoti saiką. Jau legendariniams septyniems iš- 
minčiams buvo priskiriami aforizmai: „Viskas su saiku“, „Sai- 
kas virš visko“, „Nieko nereikalingo“ ir pan. Graikų poetai 
Iašė: 

Mokėk saikingai džiaugtis laime, dejuok saikingai bėdoje. 
Durų žmonėms neužtrenk, tačiau ir nevaišink kiekvieno. 
Tikras turtas mokėt už dantų laikyti liežuvį: 

Saiką turėsi kalboj — visų tu mėgstamas būsi, 

Juodinti imsi kitus — pats dar juodesnis išeisi. 


Bloga dirbti nuo ryto iki nakties, bet dar blogiau visai ne- 
dirbti. Negalima visai nemiegoti, tačiau labai ilgas miegojimas 
taip pat smerktinas. Saikingai reikia valgyti ir gerti. Saikingai 
linksmintis ir ilsėtis. Tereikia peržengti tam tikrą ribą, ir tau- 
pumas virs šykštumu, draugingumas — įkyrumu, atkaklumas — 
užsispyrimu, atsargumas — įtaringumu, dosnumas — išlaidumu 
ir t. t. Mūsų trūkumai yra mūsų gerųjų savybių tęsinys. Dory- 
bės, pakeltos laipsniu, virsta ydomis. Bet koks kraštutinumas 
veda į nusikaltimus. 

Žinoti viskam saiką, mokėti laiku susilaikyti, apriboti savo 
pomėgius, išlaikyti lygsvarą tarp širdies ir proto įsakymų — štai 
tikroji išmintis ir žmogaus laimės paslaptis. Šią filosofiją lengva 
suvulgarinti, suvesti į miesčioniškumo propagavimą: pasitenki- 
nimas savimi, savo gerove. Horacijui „aukso vidurys“ — tai 
harmonijos siekimas. 

Gamtoje viskas proporcinga, harmoninga ir tobula. Šių har- 
monijos dėsnių reikia laikytis ir mene. Šiomis „aukso vidurio“ 
taisyklėmis žmonės turi vadovautis visais gyvenimo atvejais. 

Horacijus turtą vadino apgaulinga laime. Jis tvirkina žmo- 
gų. Juk didėjant turtui, didėja ir godumas, kuris neturi ribos. 
Kuo daugiau žmogus turi, tuo daugiau nori. Turto vaikyma- 
sis — tai tariamos laimės vaikymasis, kurios niekada negalima 
pasiekti. Ir poetas primena godiems didikams, kad jie neišvengs 
mirties, kokius pasakiškus turtus besusikrautų: 

Dieną nuveja diena 

Ir mėnuo jaunas kaip matai sudyla. 
Tu gi, žengdamas graban, 

Dar skaldai marmurą ir vietoj kapo 
Rūmus išdidžius statai, 

Stengiesi šniokščiančias marias užtvenkti 
Pylimu palei Bajus: 

Tau žemės maža, esančios pakrantėj. 
Ežios stulpą kam keli 

Kaimyno pusėn, per gobšumą baisų 
Iš globotinių savų 

Atimdamas laukus?.. 


Turtuoliai, siekdami pralobti, veja neturtingus klientus iš 
namų, atima jų žemę, paskutinį duonos kąsnį: 


„„Žmona ir vyras, 
Išvaryti iš namų, 
Štai eina su tėvų dievais globėjais 
Ir su murzinais vaikais. 


Aukso troškimas gimdo nusikaltimus. Kovodami dėl paliki- 
mo, brolis duoda į teismą brolį, sūnus pagreitina tėvo mirtį. 

Horacijui nesuprantama aistra kaupti pinigus ir laikyti juos 
po raktu iki pat mirties. Jis sako, kad pamišėlis 


Tas, kas slepia grašius ir auksą, ką veikt nežinodams 
Su taupmenom ir, kaip šventenybę, bijo paliesti. 


Per visą Horacijaus lyriką raudona gija eina tariamosios 
laimės tema. Tariamosios laimės kritika buvo Horacijaus laikų 
papročių kritika. Tačiau poetas anaiptol nekvietė aktyviai ko- 
voti su to meto ydomis. Tereikia kiekvieną įtikinti, kad lai- 
mė — tai ne turtas, ne šlovė, ne garbingos pareigos ir apdo- 
vanojimai. 

Svarbiausia laimės sąlyga — netrikdoma sielos ramybė, ku- 
rios negalima pirkti už jokius pinigus. Žmogaus siela rami, 
širdyje lengva, jeigu jo nemasina tariamoji laimė, jeigu jo 
negraužia pavydas. Nereikia svajoti apie tai, ko nėra. Galvo- 

damas apie negalimus dalykus, žmogus negali pilnai mėgautis 
tuo, ką turi. Laimingas gali būti tik tas, kas moka tenkintis ma- 
žais dalykais, tuo, ką turi dabar: 


Ir mažaturys neblogai gyvena, 

Nors ant jo skobnių blizga paprastutė 

Druskinė tėvų: baimė jam ir godos 
Miego nedrumsčia. 

Ko taip daugel mes, trumpaamžiai žmonės, 

Ieškom, bėgdami, kur kitokia saulė 

Šildo? Nuo savęs kurgi tu pabėgsi, 
Tėviškę metęs?.. 

Džiaukis šia diena ir nesirk rytojum, 

Kartumus buities sau, širdie, pasaldink 

Šypsena švelnia: niekur tu nerasi 
Visiškos laimės. 

Turtingas, gyvenimo išlepintas žmogus visada sunkiau pake- 
lia likimo smūgius. Šia prasme varguolis laimingesnis už turčių. 
Brangesnė už visus žemės turtus — laisvė. Daugelis aukoja savo 
laisvę, parsisamdo turtuoliams ir tampa jų vėrgais: 


„„Šalinkis turtų: vargingoj lūšnelėj 
Laimę tu rasi greičiau, nei didžiūnų karališkuos rūmuos. 
Kas, pabijojęs neturto, atsižada laisvės, daug sykių 
Vertingesnės už naugę, tas velka vergvaldį, paikas, 
Ir amžinai vergaus, neišmokęs kukliai pasitenkint... 


Horacijus gerai pažinojo Romos varguomenės gyvenimą. 
Jaunystėje jis pats skurdo ir badavo. Žinoma, jis suprato, kad 
skurdas žaloja ir žudo žmones. Horacijus laikėsi nuomonės, kad 
žmogui reikalingas vidutinis išteklius — lygiai tiek, kad nieko 
netrūktų ir nebūtų per daug. 

Dažnai eilėraščiuose poetas kartoja, kad jis patenkintas tuo, 
ką turi: nedidelį ūkį su vila Sabinų kalnuose, kur jam patarnau- 
ja keletas vergų. Valstiečio ar neturtingo miestiečio požiūriu 
Horacijus buvo turtingas žmogus. Tačiau, palyginti su jo drau- 
gais ir globėjais, poetas turėjo teisę laikyti save beturčiu. 

Horacijus manė, kad laimės paslaptis — nesiekti didinti savo 
turtą ir stengtis jo visai neprarasti. Visur reikia rasti ‚aukso 
vidurį“. 

Horacijui atrodė, kad laimės reikia ieškoti pas save --- savo 
namuose, savo mieste, savo šalyje. Neišmintingi žmonės visada 
kažkur veržiasi. Pavydas nuodija jų gyvenimą. Jiems atrodo, 
kad kitų namai turtingesni, kad svetimoje žemėje geriau gy- 
venti, kad kiti yra laimingesni. 


Kam svetima dalia mielesnė — savos neapkenčia. 


Žmonėms atrodo, kad gerai tik ten, kur jų nėra. Veltui ieš- 
ko jie laimės svetimuose miestuose ir svečiose žemėse: 


Dykas buvimas mus traukia į vargą: laivais, keturkinkėm 
Vejamės laimę toli, o ji — čia, mūsų pašonėj. 


Horacijus ironizuoja ir save, kai žmogiškos silpnybės prade- 
da įveikti jo išmintį: 
Tiburo Romoj ilgiuos, tuščiagalvis, o Tibure — Romos. 


Savo asmeniniame gyvenime Horacijus vengė prabangos ir 
pertekliaus. Kviesdamas į svečius Mecenatą, jis rašė, kad kuk- 
lus kampelis kaimo glūdumoj gali duoti kur kas daugiau tau- 
raus pasigėrėjimo, negu prabangios puotos Romos rūmuose: 


Tirėnų viešpačių atūžala skaisti, 
O Mecenate! Tau palikti pas mus 
Pilni ąsočiai seno vyno, 

Rožių žiedai ir aliejai kvapūs 
Plaukams taviesiems. Nebeužtruk ilgiau... 
Paliki gausą, nuobodžiu dvelkiančią, 

Su miesto mūrais, siekiančiais debesis, 
Mesk džiaugęsis didingos Romos 

Lobiais, triukšmu ir tirštaisiais dūmais. 
Turtingam malonū juk permaina nesyk, 
lr kuklios vaišės vargšo pastogėje 

Be purpuro skaistaus ir aukso 

Rūpesčių raukšlę kaktoj išdildo. 

Poetas ragina bėgti iš patvirkusios Romos į kaimą, į gamtus 
prieglobstį, kur nėra tų pagundų, kurios žudo turtingą romėną. 
Gamta kilnina žmogų, jis darosi humaniškesnis, doresnis ir 


geresnis. 
Laiške savo draugui, poetui ir mokslininkui Aristijui Fuskai, 


Horacijus rašė: 


Romą pamėgusiam Fuskui širdingai linki sveikatos 
Mėgstantis kaimą žmogus. Tik šiuo vieninteliu bruožu 
Skiriamės mudu begal, kitur — dvyniais palaikysi. 
Širdžia mes — broliai tikri: ką peikiam — vienas ir kitas, 
Linkterim galva, kur verta, kaip pora vienmečių balandžių. 
Lizdą tu sergsti ! budriai, aš garbinu kaimo grožybes — 
Ir samanotas uolas, upelius, ir tamsųjį šilą. 

Aš gyvenu, kaip karalius, neklauski, kai tik pabėgu 
Nuo visa to, ką jūs triukšmingai keliat į dangų. 

Kaip tam žynio tarnui, ragaišis man įkyrėjęs, 

Ir aš duonos pasilgstu labiau nei saldžiausių meduolių. 
Jei panorėsi gyvent, prigimties kaip balsas tau sako, 

Ir statysimai trobai dairysies vietą parinkti — 

Kurgi tu rasi geriau, kaip laimę nešančiam kaime? 
Kurgi tau bus švelnesnė žiema, kur vėjas gaivesnis 
Saulės kaitrumą atmieš, kai ji atrieda į Šunio 

Arba į Liūto plėšraus skaisčius žvaigždynus padangėj? 
Kur ta vieta, kur miegą mažiau tau rūpesčiai drumstų? 
Argi margumas grindų pralenkia kvepiančią žolę? 

Argi švaresnis vanduo, kurs graužia vamzdį švininį, 

Už į pakalnę srauniai čiurlenantį vaiskų upelį? 


Romoje Horacijus svajoja apie žydrą, giedrą dangų, apie 
pavėsingus medžius, žalius vynuogynus, knygas ir draugus, su 
kuriais jis susitiks kaimo gamtos prieglobstyje. Pavaizdavęs 
miesto gyvenimą, pilną tuštybės ir smulkių rūpesčių, Horacijus 
sušunka: 

„O kaime! Kada tave išvysiu! Kada tarp senų knygų, apim- 
tas giedro snaudulio ir sutingimo, galėsiu maloniai atitrūkti 
nuo šio tuščio ir neramaus gyvenimo!.. 


! Lizdą sergsti — visą laiką gyveni Romoje. 

O dieviškosios naktys ir vakarienės artimų bičiulių draugėje! 
Kiekvienas čia valgo ir geria, ką nori. Mes čia kalbame ne 
apie svetimus reikalus ir namus, ne apie tai, ar gerai šoka 
garsusis šokėjas Lepas. Mes šnekučiuojamės apie tai, ką turime 
žinoti ir kas mus jaudina; apie tai, turtai ar geri darbai su- 
daro žmonių laimę; apie savanaudišką ir nesavanaudišką drau- 
gystę; apie gerovės ribas ir tai, kas yra aukščiausias gėris". 

Horacijus, šlovindamas ramų gyvenimą kaime, draugų rate- 
ly, duoda pasakėčią apie miesto ir lauko pelę. 

„Kartą kaimo pelė priėmė savo urvelyje kaip didžiausią 
draugę miesto pelę. Ir būdama labiausiai šykšti bei taupi, sve- 
tingai vaišino viešnią, nesigailėdama nei avižų, nei žirnių, net- 
gi atvilko dantyse sausų uogų ir apgraužtą lašinių spirgą. Su- 
neštų valgių gausybe ji norėjo nustebinti persisotinusią vieš- 
nią, kuri pasipūtusi tik galais dantų paliesdavo patiekalus įvai- 
riausius. 

Pati šeimininkė, atsigulusi ant šviežių šiaudų, graužė polbą 
su pelais, geriausius patiekalus palikdama viešniai, 

Ir tarė jai miesto pelė: 

— Koks malonumas tau, drauguže, lindėti vienišai miške, 
negyvenamoj pakalnėjį Nejau miško medžiai tau mielesni už 
miesto žmones? 

Ir pakvietė ji kaimo pelę pas save miestan, kad toji atsimė- 
gautų visomis greitai lekiančio gyvenimo saldybėmis. Kaimo 
pelė sutiko. Abi negaišdamos niurktelėjo iš urvelio ir leidosi 
kelionėn. Vidurnaktį atvyko jos prie miesto sienų ir prasismel- 
kė į turtingus rūmus. Čionai ant dramblio kaulo gultų buvo 
užtiesti purpuriniai audeklai. Nuo vakarykščio pokylio buvo li- 
kę daugybė skanėstų, sudėtų į brangius ir žvilgančius indus. 
Pakvietusi kaimo viešnią prigulti ant margaspalvio purpurinio 
kilimo, šeimininkė šoko jos vaišinti, nepamiršdama lyžtelėti 
kiekvieno duodamo patiekalo. 

Negalėjo kaimo pelė atsidžiaugti savo gyvenimo permaina. 
Kaip smagu buvo jai puotauti, išvirtus ant gultų! 

Staiga pasigirdo veriamų durų girgždesys. Abi jos pašoko 
ir persigandusios ėmė lakstyti, virpėdamos iš baimės. Visame 
name aidėjo piktų šunų lojimas. 

Tada tarė kaimo pelė miestietei: 


— Taip gyventi toliau nenoriu! Sudie! Mėgaukis viena, o aš 
vėl prisiglausiu savo kukliame urvelyje miško atšlaitėj ir ra- 
miai kramsnosiu lešius.“ 


Ši pasakėčia apie kaimo ir miesto peles yra gana aiški užuo- 
mina, kaip pavojinga gyventi Oktaviano Augusto rūmuose, 
kad jo rūstybė gali staiga užgriūti bet kurį didiką. Verčiau 
ramybė ir tyluma skurdžioje lūšnoje, negu neramus ir pavojin- 
gas gyvenimas Romoje. Netgi laukiniai skitai, klajojantys su 
savo vežimais, netgi tamsuoliai getai, nežinantys privačios nuo- 
savybės, gyvena ramiau, švariau, doriau, negu godūs ir gobšūs, 
išlepę ir patvirkę turtingieji romėnai. 

Bloga vergui, bet dar blogiau — karaliui. Bloga elgetai, bet 
dar blogiau — Krezui. Valdžia ir garbė gadina žmogų lygiai 
taip, kaip ir turtai. Visur reikia laikytis aukso vidurio: 


Aukso vidurio kas laikytis moka, 

Pilnas išminties, tas lūšnoj palaikėj 

Niekad negyvens, nei didinguos rūmuos 
Kito pavydui. 

Viesulai dažniau išlakiausią pušį 

Blaško ir aukšti bokštai į pakalnę 

Griūva triukšmingiau, o kalnų viršūnes 
Spardo perkūnai. 

Negando dienom tvirtas ir drąsingas 

Būki visuomet, o padvelkus vėjui 

Pernelyg geram — atsargiai sutrauki 
Išpūstą burę. 

POEZIJA — TAI IŠMINTIS IR GROŽIS 


Poezija nedaugelio esti ypa- 
tinga aistra, tik gimusiųjų poe- 
tais. 

A. Puškinas 


Daugelis Horacijaus eilėraščių skirti literatūrinėms temoms. 
Epodėse ir satyrose, odėse ir laiškuose romėnų poetas dėsto 
savo pažiūras į poetą, poeziją, į meno tikslus ir uždavinius. 

Horacijaus laikais Romos literatūriniame gyvenime vyravo 
dvi pagrindinės srovės. Vieni rašytojai pavyzdžiu laikė pirmuo- 
sius romėnų poetus ir rašė senoviškai, grubokai, pompastiškai, 
sąmoningai parinkdami pasenusius žodžius bei posakius. Kitos 
krypties poetai pavyzdžiu ėmė vėlyvąją helenizmo epochos 
graikų poeziją: jie rašė grakščiai ir dailiai, pasirinkdavo mažai 
žinomus mitus, originalias temas, stengėsi parodyti savo apsi- 
skaitymą, išsilavinimą ir mokytumą. 

Horacijus poezijoje žengė savitu kūrybiniu keliu. Jis neigia- 
mai vertino ir archainės romėnų poezijos mylėtojus, ir graikų 
aleksandrinės poezijos garbintojus. Pirmosios pakraipos poetus 
Horacijus smerkė už vulgarumą ir grubumą, eilėraščių melodi- 
jos, ritmo, poetinės formos nevertinimą. Antros pakraipos poe- 
tus jis kritikavo už bemintį ir lengvabūdišką eilėraščių turinį, 
už tai, kad jie poeziją laikė vien pramoga ir visą dėmesį sutelk- 
davo į formą. 

Horacijus buvo tos nuomonės, kad abu kraštutinumai vieno- 
dai žalingi. Poezija — tai išmintis ir grožis. Ji vienu metu vei- 
kia skaitytojo protą ir sielą. Jeigu eilėraščiuose nėra įdomių 
minčių, jie nepaveiks skaitytojo proto. O jeigu neturi gražios 
ir skambios melodijos, nesuvirpins žmogaus sielos stygų. Malo- 
niai skambantys, tačiau beminčiai niekučiai nėra tikras menas, 
lygiai kaip nėra menas ir išmintingiausios mintys, įgavusios 
darkią neskambią formą. 

Poezija — tai minčių žaismo ir žodžių harmonijos vienybė. 
Visos kūrinio dalys turi derintis: 

Jei taip galvą žmogaus prie arklio kaklo piešėjas 
Susigalvotų pridurt ir plunksnom išmargintų kūną, 
Jam iš visur pririnkęs dalių — viršuj moteriškė, 
O apačioj šlykštus kažkokis bangžuvis marių — 
Argi tversit juokais, pamatyti gavę, bičiuliai? 

Poezija visų pirma turi būti harmoninga. Atsižvelgdamas į 
turinį, poetas privalo parinkti atitinkamą formą. Komedijos ne- 
galima rašyti iškilmingos ir pompastiškos, lygiai kaip tragedi- 
jos — pilkos ir lengvabūdiškos. 

Autorius turi būti nuoširdus. Jeigu jis nori, kad žiūrovai 
verktų, tai pats turi išgyventi sielvartą ir įkūnyti jį žodžiuose. 
Jeigu autorius nukryps nuo tiesos, žiūrovai juoksis iš tragiškų 
situacijų arba užmigs iš nuobodulio. 

Poezija — ne vien malonus užsiėmimas, bet ir naudingas 
darbas; ji labai veikia žmones, moko juos dorumo, padeda ko- 
voti su ydomis. 

Horacijui atrodo, kad poetas — pirmiausia savo amžininkų 
mokytojas. Jis gali padėti žmonėms suprasti, kas yra tikroji 
laimė, gali tapti skaitytojo vadovu. Poetas turi būti labai išsila- 
vinęs, gerai išmanyti filosofiją — priešingu atveju jis neišmokys 
išminties savo amžininkų. 

Tačiau poetas ne tik išminčius, bet ir menininkas. Jis turi 
siekti tobulos formos, idealaus garsų sąskambio, tobulos melo- 
dijos. Horacijus siūlė kruopščiai išdailintą kūrinį nukišti ir 
niekam nerodyti devynerius metus. Po to vėl perdirbti, nušli- 
fuoti ir tik tada paleisti į pasaulį. 

Horacijus buvo tos nuomonės, kad menas — išrinktųjų lem- 
tis. Poeziją gali įvertinti tik nedaugelis, aštraus proto ir subti- 
laus skonio žmonės. Ji nesuprantama paprastai liaudžiai, ne- 
įkandama ir storžieviškai turtingų vergvaldžių miniai: 


Tu nesistenk nustebint minios — rašyk išrinktiesiems. 

Horacijaus lyrika skirta siauram skaitytojų ratui — artimie- 
siems draugams, apsišvietusiems ir išsilavinusiems žmonėms, 
mylintiems poeziją ir filosofiją. Poetas rašė: 

„Aš skaitau savo eiles vien draugams ir tai tik priverstas, 
ne visada, ne visur ir nedaugeliui. O mes turime daug poetų, 
kurie deklamuoja savo kūrinius Forume, viešosiose pirtyse ir 
kitose vietose...“ 

Horacijus kandžiai išjuokia negabius poetus, kurių tiek 
daug buvo privisę tais laikais Romoje. Jis rašė parodijas elegi- 
jų, vaizduojančių nerealią, fantastinę ir būtinai nelaimingą, 
vienpusę meile. Jis šaipėsi iš bukolinių kūrinių, kuriuose buvo 
aprašomas idiliškas įsivaizduojamų piemenų ir piemenaičių gy- 
venimas. 

Ypač pliekė jis poetus, kurie norėjo padaryti poeziją pajamų 
šaltiniu, ieškojo turtingų globėjų, nesivaržydami meilinosi 
jiems, kad galėtų patekti į aukštuomenę ir už dyką maitintis 
prie pono stalo. 

Išjuokdamas netalentingus rašeivas, Horacijus kartu didžiai 
vertino tikruosius poetus — garbingus romėnų literatūros „„auk- 
so amžiaus“ atstovus. Odėse ir laiškuose Horacijus dažnai giria 
savo amžininkų kūrinius. 

Horacijus kruopščiai apdorodavo kiekvieną savo eilėraštį. 
Visa, kas atrodydavo netobula, jis sunaikindavo. 

Savo eilėraščius Horacijus jungė į nedidelius rinkinius, ir 
beveik visa, ką poetas laikė galimu paleisti į pasaulį, išliko iki 
mūsų dienu. 

Pirmame rinkinyje, pavadintame „Epodės“, tėra 17 eilėraš- 
čių, parašytų įvairia eilėdara, daugiausia jambu. Sekdamas grai- 
kų poetu Archilochu, Horacijus kuria satyrinius eilėraščius. 

Beveik vienu metu su „Epodėmis“ Horacijus sukūrė du 
„Satyrų“ rinkinius. Juose buvo 18 eilėraščių, parašytų hegza- 
metru. Poetas šiuos eilėraščius vadino „Pašnekesiais“. Horaci- 
jaus „Epodės“ buvo kur kas mažiau kandžios nei Archilocho 
jambai, o „Satyros“ — dar atlaidesnės. Jose poetas pasakojo 

įvairius juokingus savo gyvenimo epizodus ir prabėgomis davė 
pamokymų bei patarimų. 

Horacijaus kūrybos centre — „„Odės“, parašytos įvairia eilė- 
dara. Romėnų poetas pavyzdžiu ima didžiųjų Graikijos poetų — 
Alkajo, Sapfo, Anakreonto, Pindaro — kūrinius. Praėjus 7 me- 
tams nuo antros satyrų knygos pasirodymo, Horacijus vienu 
metu išleidžia tris „„Odžių“ rinkinius, sudėjęs į juos 88 eilėraš- 
čius. Po dešimties metų, prašomas Oktaviano, jis išleidžia dar 
vieną, ketvirtąją „„Odžių“ knygą, sudarytą iš eilėraščių, šlovi- 
nančių imperatorių ir jo įpėdinius — Tiberijų ir Druzą. 

Gyvenimo pabaigoje Horacijus išleido du rinkinius „Laiškų“. 
Juose yra 23 laiškai, eiliuoti hegzametru. Daugelis laiškų skirti 
literatūros klausimams: rašyti Mecenatui, Augustui ir „Laiškas 
Pizonams“ („Poezijos menas“), kurį ėmė pavyzdžiu prancūzų 
klasicizmo teoretikas Bualo. Be to, išliko „Jubiliejinis himnas“, 
kurį poetas parašė, Oktaviano užsakytas, kartą per šimtą metų 
švenčiamoms amžiaus žaidynėms. 

Horacijus griežtai vertino ir savo kūrybą. Išleidęs pirmuo- 
sius eilėraščių rinkinius, kurie labai išpopuliarino autorių, Hora- 
cCijus vis dar sakydavo, kad jis negalįs savęs laikyti tikru poe- 
tu. Jis ne kartą buvo prašomas parašyti herojinę poemą, bet 
visada atsakydavo, kad tam neužteks jo talento. 

Išėjus trims knygoms ,„Odžių“, Horacijus ėmė kitaip vertinti 
savo kūrybą. Jis žinojo, kad šie trys nedideli rinkiniai pratur- 
tino romėnų poeziją tikrai gražiais ir visiškai originaliais kūri- 
niais. Jie praplėtė temų ratą — lyrika ėmė atspindėti įvairiau- 
sias to meto gyvenimo puses. Jis persunkė poeziją išminties --- 
eilėraščiai mokė žmones, kaip reikia gyventi. Jie atskleidė nau- 
jas nuostabias gyvosios poetinės kalbos galimybes — eilėraščiai 
pasižymėjo grožiu, skambumu, muzikalumu. Beje, anksčiau ro- 
mėnų poezijoje daugelis eilėdaros formų nebuvo naudojamos. 
Horacijus detaliai išstudijavo graikų lyrikų metriką, pritaikė ją 
gyvajai lotynų kalbai ir sukūrė daug įvairių naujų eilėdaros 
formų. Savo eilėraščių stiliaus, muzikinės formos tobulinimo 

darbą jis prilygino triūsui darbščosios bitės, po lašelį renkan- 
čios medų iš kvapiųjų žiedų. 

Horacijui poezija — didžiausio pasitenkinimo šaltinis. Kas 
pažino poezijos paslaptis, tas nenorės būti nei karvedys, nei 
sportinių žaidynių nugalėtojas, jo nesugundys nei turtai, nei 
valdžia, nei nugalėtojo triumfas. Mūza, įkvėpusi poetą, suteikia 
jam ir garbę, ir šlovę, ir jaunosios kartos meilę: 


Ką, Melpomene, tu lopšy 

Teiksies paglamonėt savo meiliu žvilgsniu, 
To nei Istmo rungtynėse 

Kumštis nepagarsiūs, nei kaip laimėtojo 
Lengvakojai žirgai neneš 

Ratais olimpiniais, ir jis po pergalių, 
Delfų lauruose skęsdamas, 

Kad karalių puikių grėsmę sutriuškino, 
Į Kapitolijų netrauks.— 

Jam upelis, laukais srūvąs pro Tiburą, 
Ir šilų garbiniai tiršti 

Skaisčią garbę atneš giesme eoline. 

Romos, pasaulio viešpatės, 

Sūnūs teikias mane į numylėtinių 
Dainių pulką įvesdinti 

Ir pavydo dantis graužia dėl to mažiau. 
O Pierijos dukterie! 

O, kur aukso kankles virkdai saldžiais balsais 
Ir žuvims nebylioms gali, 

Jei norėtum kada, leisti pragyst gulbe! 
Tavo nuopelnas tai vienos, 

Kad praeiviai mane rodo smalsiu pirštu, 
Romos lyrą pravirkdžiusį, 

Kad giesmėm patinku, jei patinku — tai tu. 


Horacijus laikė savo nuopelnu, kad romėnų poezijai suteikė 
gilų ir protingą turinį bei tobulai gražią formą. Jis ėmė pavyz- 
džiu ne išdailintą ir iš paviršiaus efektingą aleksandrinę poezi- 
ją, o klasikinės Graikijos lyriką. Graikų poetų, visų pirma eolie- 
čių Alkajo ir Sapfo, dainos atskleidė tikrąjį žmogaus jausmų ir 
minčių pasaulį. Horacijus atspindėjo savo amžininkų mintis ir 
jausmus. 

PAMINKLAS 


Kas branginti giesmę moka, 
Mielas būsi tu visiems, 
Kol stovės dangus ir žemė. 


Teognidas 


Dvi temos pinasi Horacijaus kūryboje: mirties tema ir meno 
tema. Žmogaus gyvenimas trumpas. Menas nemirtingas. Kiek- 
vienas turi siekti paimti iš gyvenimo tiek džiaugsmų, kiek leis 
likimas. Didžiausius džiaugsmus teikia kūrybinis darbas. Poetas 
laimingesnis už savo amžininkus: jis mirs, bet jo poezija gyvens 
per amžius. 

Šis motyvas skamba Horacijaus eilėraščiuose, kurie užbaigia 
atskirus jo kūrybos etapus. 

Antroji „Odžių“ knyga baigiama kreipimusi į Mecenatą, ku- 
ris neturįs lieti ašarų ant poeto kapo: 


Tegu nerauda niekas per šermenis 
Tuščius, nereikia skundų ir ašarų, 
Tu nerypuok ir iškilmingos 
Kapui dykam pagarbos neduoki. 


Jo kapas būsiąs tuščias, laidotuvės tariamos, nes poetas ne 
mirs, o pavirs gulbe: 
Sparnais galingais ir nelėktais ligšiol 
Lengvai per giedrą dangų nuskrisiu aš, 
Dvilytis ! dainius, ir nebūsiu 
Žemėj ilgiau — nepasiektas šmeižto 
Miestus paliksiu. 
Virtimas gulbe — tai įvaizdis, įkūnijantis nemirtingumą. Nors 
ir žemos kilmės, Horacijus laimingesnis už kilminguosius savo 
globėjus; jį prisimins visur: smėlėtose Afrikos pakrantėse, ne- 


! Dvilytis dainius, nes iki mirties turėjo žmogaus išvaizdą, o po mir- 
ties virto gulbe. 

aprėpiamuose šiaurės laukuose, Bosforo ir Juodosios jūros pa- 
krantėse, Kaukazo kalnuose, taip pat skitai, ispanai, galai: 


Vaikas neturtėlių, 
Kaip, Mecenate mielas, mane visad 
Vadinti mėgsti, aš nemirsiu, 
Vandenys Stikso negaus pagrobti. 


23 m. pr. m. e. išleisdamas tris „Odžių“ knygas, Horacijus 
galvojo, kad tai bus paskutinės eilės, kurias jis atiduoda skaity- 
tojo teismui. Todėl paskutinioji, 30-oji trečiojo rinkinio odė už- 
baigė, pagal autoriaus sumanymą, visą jo kūrybinį kelią. Kaip 
ir 20-0je antrosios knygos odėje, Horacijus čia kalba apie poe- 
to nemirtingumą. Vaizdinga forma jis įvertina savo poeziją, 
svarbiausiu nuopelnu laikydamas tai, kad pirmasis eoliečių poe- 
ziją išvertė į lotynų kalbą. 


Sau paminklą baigiau: varį jis pergyvens 

Ir didingu aukščiu piramides pranoks. 

Jo nei lietūs pagrauš, nei siusdami piktai 
Šiaurės vėjai nuvers, nei suardyt valios 
Metų metai ilgi, skaičiaus neturintys. 

Visas neisiu kapan, mano dalis didi 
Šermenų neregės: aš ateities kartoms 
Jaunas būsiu šlove, kol Kapitolijun 

Slinks didysis žynys su vestale ! tylia. 

Kur Aufidas Ž sraunus šniokščia putodamas 
Ir kur žmones prastus valdė vandens stingąs 
Daunas,>— šlovins mane, vyrą žemos kilmės, 
Kad aš pirmas drįsau giesmei itališkai 
Lesbo gaidą paimt. Pasididžiuok dėl to, 

Kuo aš nusipelniau, ir man galvą apjuost 
Delfų laurais šventais teikis, Melpomene. 


l! Vyriausiasis žynys su vyresniąja vestale kartą per metus kopdavo 
į Kapitolijų ir maldaudavo Jupiterį Romai laimingo gyvenimo ir amžino 
klestėjimo. 

2 Aufidas — Apulijos upė. 

3 Daunas — legendarinis Apulijos karalius; vasaros Apulijoje esti 
sausringos. 

Paminklo tema antikinėje lyrikoje yra tokia pat tradicinė, 
kaip ir audros genamo laivo arba mesto skydo temos. Horaci- 
jaus eilėraštis, pasižymintis nepaprastu grožiu ir skambumu, 
tapo vienu žinomiausių pasaulinėje literatūroje. 

Po Horacijaus daugelis poetų naudojo šią temą, norėdami 
išreikšti pažiūrą į savo kūrybą. Garsioji Horacijaus odė patrau- 
kė ir rusų poetų dėmesį. 

Rusijoje pirmasis 30-ąją Horacijaus odę išvertė M. Lomono- 
sovas. Jo vertimas gana tikslus, tačiau jame pabrėžiama tai, kas 
vertėją ypač jaudino: Horacijus, vergo sūnus, tapo pirmuoju 
Romos poetu. Lomonosovas, paprasto žvejo sūnus, pastebėjo 
biografijų panašumą: jo „neaukšta kilmė" irgi nekliudė tapti pir- 
muoju Rusijos poetu. 

G. Deržavinas laisvai imituoja garsiąją Horacijaus odę. Jis 
išreiškia savo požiūrį į poeziją. Horacijus poetą laikė žmonių 
mokytoju privačiame jų gyvenime, tuo tarpu Deržavinas yra 
tos nuomonės, kad poetas — karalių pagalbininkas ir patarėjas, 
poetas — tai pranašas, kuris sako tiesą, „,nežiūrėdamas asmenų 
padėties“. Todėl „,„Paminkle“ Deržavinas ypatingu savo nuopel- 
nu laiko tai, kad mokėjo „teisybę carams su šypsena sakyti." 


A. Puškinas taip pat laisvai imituoja Horacijų, imdamas epi- 
grafu pirmuosius jo odės žodžius. Tačiau Puškinas visai kitaip 
supranta poeto vaidmenį: jis turi būti ne tik mokytojas, ne tik 
pranašas — jis turi kovoti už liaudies laimę, šlovindamas jos 
laisvę. 

„Po Radiščevo išgarbinau aš laisvę“, — rašo Puškinas pirma- 
jame eilėraščio variante. Nusileisdamas cenzūrai, galutiniame 
variante jis turėjo išbraukti revoliucionieriaus Radiščevo vardą, 
bet ir čia daro užuominą, kad prijaučia dekabristams: „„Malo- 
nės puolusiems šaukiau“. 


Sukūriau sau paminklą ne ranką statytą. 
Jo liaudis neaplenks, minėdama mane. 
Aukščiau už Aleksandro statinio granitą 
Jis kyla galva neklusnia. kė 


Ne, visas aš nemirsiu. Lyroje skambėjus, 

Dvasia toliau gyvens ir dulkėj neišnyks, 

Ir būsiu tol garsus, kol, kūnui sutrūnijus, 
Bent vienas dainius žemėj liks. 


Ir plis šlovė mana po Rusiją netrukus, 

Ir kiekviena kalba ištart mane panūs: 

Ir slavas išdidus, tungusas ir kalmukas, 
Ir šiaurėj Suomijos sūnus. 


Ir niekad nepaliaus tauta manęs branginti, 

Kad lyra kėliau aš gerų jausmų daugiau, 

Kad laisvę aš ėmiau žiauriais laikais garsinti, 
Malonės puolusiems šaukiau. 


O mūza, būk klusni tu dieviškam liepimui, 
Nesiekdama karūnos, nebijok spyglių. 
Būk atlaidi gyrimui ir peikimui, 

Ir nesiginčyk su kvailiu. 


(Vertė V. Mykolaitis-Putinas) 


Trisdešimtąją Horacijaus odę vertė daugelis rusų poetų: Fe- 
tas, Porfirovas, Fokovas, Nikolskis, Semionovas-Tian-Šanskis, 
Šaternikovas, Golosovkeris ir kiti. 

„Paminklo“ tema gyva ir XX a. poezijoje. 

Vladislavas Chodasevičius, kuris nesuprato revoliucijos, ra- 
šė „Paminklą“, persunktą gilaus pesimizmo: 


Pradžia ir pabaiga many. 

Toks mažas mano kūrinys! 

Bet vis tik aš grandis tvirta, 

Ir toji laimė man skirta. 

Naujojoj Rusijoj, kurios didumas stebins, 
Juk pastatys dviveidį mano stabą 

Prie sankryžos dviejų kelių, 

Kur laikas bėgs su vėjais ir smėliu. 

Vladimiras Majakovskis savo poemos „Visu balsu“ įžangoje 
šią temą traktuoja savitai — gyvenimą teigiančiai, optimistiš- 
kai: 

Man nusispiaut 

į bronzą daugiapūdę, 
man nusispiaut 

į marmurinę plytą. 
Paminklas bendras 

visiems mums tebūna 
Socializmas, 
mūšiuose statytas. 


(Vertė V. Montvila) 


OVIDIJUS 


PUŠKINAS IR OVIDIJUS 


V isa rusų literatūra nuo Lomonosovo 
iki Puškino vystėsi, veikiama klasicizmo. 

To meto mokyklinėse programose pagrindinę vietą užėmė 
senųjų kalbų, mitologijos, graikų bei romėnų literatūros mo- 
kymas. 

Todėl nenuostabu, kad Puškino eilėraščiuose taip dažnai 
sutinkami antikiniai vardai, tarp jų — Ovidijaus herojų vardai: 
Arionas, Dafnė, Ikaras, Orfėjas, Pigmalionas ir daugelis kitų. 

Licėjaus laikų Puškino eilėraščiai dažnai yra mėgdžiojamojo 
pobūdžio. Graikiškų ir romėniškų siužetų gausumas ankstyvuo- 
siuose kūriniuose atitiko to meto tradicijas ir madą. Bet kai 
Puškino talentas subrendo, poetas ėmė plačiai naudoti antikines 
temas, norėdamas apgauti carinę cenzūrą, išreikšti savo pažan- 
gias pažiūras į literatūrą, meną, tuometinį gyvenimą. 

Puškinas ypač domėjosi Ovidijum ištremties į pietus metais. 
Čia, Juodosios jūros pakrantėje, poetas skaitė Ovidijaus eilėraš- 
čius lotynų kalba ir išverstus į prancūzų kalbą. Puškinas aplan- 
kė vietas, susijusias su didžiojo romėnų poeto vardu, ir ieškojo 
jo kapo. 

1823 m. žurnale „Poliarnaja zvezda” („Šiaurės žvaigždė“) 
buvo išspausdintas eilėraštis ,„„Ovidijui“. Puškinas pasakojo, 

kalp jis liūdnas klaidžiojo tomis vietomis, kut kitados klajojo 
patekęs į nemalonę romėnų poetas. 


Dažnai, Ovidijau, to lyros ilgesingo skambesio žavėtas, 
Aš širdimi sekiau tau iš paskos, poete... 


Rusų poetą labai jaudino tragiškas Ovidijaus likimas, jo 
kančios ištremtyje, karti vienatvė ir gilus tėvynės ilgesys: 
Prieš mane 
Šešėlis šmėstelėjo tavo, ir garsai graudingi 
Iš tolo sklido lyg dejavimai išsiskyrimo ilgesingi... 
Veltui Ovidijus svajojo grįžti į tėvynę, į savo numylėtą 
Romą: 
‘savas eiles be reikalo gražuolės vainikavo, 
Be reikalo jaunuoliai mokysis mintinai: 
Nei metai, nei šlovė, nei skundai, skambantys liūdnai, 


Nei drovios dainos jau Oktavijaus nesugraudins, 
Tavos senatvės dienos užmarštin nugrims. 


Puškinas dažnai „Oktavijum“ vadino ne tik Oktavianą Au- 
gustą, bet ir Aleksandrą I. Skaitytojai suprasdavo, kad poetas 
šiame eilėraštyje kalba ne tik apie tolimą praeitį, bet ir apie 
savo meto įvykius. 

Pasakojime apie romėnų poeto kentėjimus ištremtyje Puški- 
no draugai įžiūrėjo tragišką rusų poeto likimą, jo svajones apie 
laisvą Rusiją. 

Ovidijus maldavo Romos imperatorių dovanoti ir leisti jam 
grįžti į Romą. Puškinas savo eilėraštyje davė skaitytojams su- 
prasti, kad jis nesižemins prieš Rusijos carą: 

Žiaurusis slave, aš ašarų neliejau, 
Iačiau pažįstu jas... 

Romėnų poetas Ovidijus padėjo rusų poetui apgauti carinę 
cenzūrą. Siųsdamas šio eilėraščio rankraštį į ,„Poliarnaja zvez- 
da” redakciją, Puškinas rašė dekabristui A. Bestuževui: ,,Numa- 
nau kliūtis Ovidijui skirtoms eilėms spausdinti, bet senutę gali- 
ma ir reikia apgauti, nes ji baisiai kvaila“. Ir senutė cenzūra 

nepastebėjo, kad ištremtas poetas Ezopo kalba papasakojo tai, 
ko nebuvo galima atvirai rašyti. 

Puškinas rašė apie Ovidijų laiškuose Batiuškovui, Gnedičiui, 
Čaadajevui, Baratynskiui, Jazykovui; poemoje „Čigonai“, ro- 
mane „Eugenijus Onieginas“, eilėraščiuose ir laiškuose. 

Laiške Gnedičiui jis papasakojo apie savo gyvenimą pie- 
tuose. Šaly, kur Julijos vainikais padabintas 

lr Augusto gudraus išgintas, 
Ovidijus bodėjosi diena niūria, 
Stygas eiegiškas užgavęs, 
Čionai kurčiam dievaičiui savo 
Jis bailiai skambino lyra... 

Palyginęs savo ištremtį su Ovidijaus ištremtimi, Puškinas 
šitame eilėraštyje pareiškia, kad jis neketina pataikauti Alek- 
sandrui I: 

Oktavijui, aklos vilties pagautas, 
Negiedu pataikaujančių maldų... 

1828 m. almanache „Šiaurės gėlės“ („Severnyje cvety“) bu- 
vo išspausdintas Puškino eilėraštis „„Arionas“. 

Poemoje „Fastai“ Ovidijus pasakojo mitą apie įžymų graikų 
poetą Arioną. Arionas grįžo iš Italijos į Graikiją, veždamasis 
daug brangenybių. Laivininkai nusprendė apiplėšti jį ir įsakė 
jam nusižudyti. Poetas paprašė leisti jam paskutinį kartą prieš 
mirtį padainuoti dainą. Jis apsirengė išeiginiais drabužiais, pa- 
ėmė į rankas kitarą, sudainavo savo gulbės giesmę ir šoko į 
bangas. Tačiau muzika ir daina buvo tokios nuostabios, kad 
Arionas stebuklingai išsigelbėjo: delfinas pakišo jam savo 
kuprotą nugarą ir atplukdė poetą prie gimtųjų krantų. 

Puškinas „„Ariono“ eilėraštyje, sujungęs mitą su bangose 
skęstančios eldijos vaizdu, alegoriškai kalba apie dekabristų 
likimą: sukilimas numalšintas, jo draugai kalėjime arba ištrė- 
mime, Rylejevas nužudytas, Kiuchelbekeris Sibire... Poetas išsi- 
gelbėjo per stebuklą, kaip Arionas, kad giedotų ankstesnius 
himnus, šlovindamas laisve: 

Prarijo marios plaukikus! 
Vien aš tik, dainius įstabus, 
Krantan išplautas, giedu vėlei 
Himnus prabėgusių dienų 

Ir rūbą drėgną džiovinu 
Pajūrio saulėtame smėly. 


(Vertė A. Churginas) 


Puškinas Ovidijų mėgo labiau už kitus romėnų poetus: 
„Meilės dainius, dievų dainius“ mokėjo nuostabiai vaizduoti 
paprastus žmonių jausmus, o tai suartino du žymiuosius poetus. 
Puškinas didžiai vertino Ovidijaus poetinio talento žavesį: 


Turėjo jis žavingą dovaną dainų, 
Psnašų balsą į vandens šniokštimą. 


Puškiną ypač jaudino poeto likimas — poeto, kurį taip žiau- 
riai nubaudė imperatorius Oktavianas. Romane „Eugenijus Onie- 
ginas” Puškinas taip pat rašė apie Ovidijaus ištremtį, apie tai, 
kad jis 

„„kaip tremtinys 

Pabaigt dienas buities audriosios 
Turėjo ne gimtoj šaly — 
Moldavų stepių vidury. 


(Vertė A. Venclova) 


MEILĖS DAINIUS, DIEVŲ DAINIUS 


Publijus Ovidijus Nazonas gimė 43 m. pr. m. e. nedideliame 
Sulmono mieste, 130 kilometrų į pietryčius nuo Romos. 

Prieš metus iki jo gimimo buvo nužudytas Julijus Cezaris. 
Romoje vėl įsiliepsnojo pilietinis karas. 

Šie audringi laikai praslinko, kol Ovidijus buvo dar labai 
mažas. Jis turėjo 13 metų, kai valdžią paėmė Oktavianas Au- 
gustas. 

Poeto tėvas, turtingas romėnų raitelis, stengėsi duoti geriau- 

sią išsilavinimą dviem savo sūnums — Publijui ir jo vyresnia- 
jam broliui. Jis persikėlė į Romą ir pradėjo rengti vaikus būsi- 
mai politinei karjerai. Jie mokėsi pas žymiausius to meto filoso- 
fus ir oratorius. 

Iš vaikystės Publijus mėgo poeziją. Jis niekaip negalėdavo 
atsiskaityti graikų poetų kūrinių, deklamuodavo didingą Ver- 
gilijaus hegzametrą ir skambius lyrinius Horacijaus eilėraščius. 
Ovidijus pirmą kartą „viešai skaitė savo eilėraščius, kai jo 
barzda buvo skusta „tik vieną ar du kartus“, 

Tėvui nepatiko jo žavėjimasis poezija, kurią jis laikė tuščia 
pramoga. „Netgi didysis Homeras mirė kaip paskutinis skur- 
džius“,— sakydavo jis sūnui. Publijus paklausė tėvo patarimo, 
metė eilėraščius ir įniko į retoriką. Jo kalbas gyrė oratorius Se- 
neka Vyresnysis. Baigęs mokslus Romoje, Ovidijus nuvyko į 
Atėnus ir į Mažąją Aziją, kur gyveno daugelis garsių oratorių 
ir filosofų. Keliaujant ir besilavinant pralėkė treji metai. 

Grįžęs į Romą, Ovidijus gavo tarnybą ir per keletą metų 
padarė puikią karjerą. Tada jis turėjo tik 24 metus. Jam atsi- 
vėrė kelias į aukštas pareigas, apdovanojimus, turtus. Tačiau 
Ovidijus atsisakė valstybinės tarnybos ir pasišventė tik poezi- 
jai. Mūza jo sieloje nugalėjo politiką, kaip vėliau rašė jis pats. 

Eilės, perskaitytos literatūriniuose rateliuose, pelnė jam kur 
kas didesnę šlovę, negu Forume pasakytos kalbos. Ovidijus 
suartėjo su žymiausiais to meto poetais. Vergilijų, tiesa, jis 
matė tik vieną kartą. Užtat su Horacijumi buvo gerai pažįsta- 
mas ir ne sykį klausėsi jo Mecenato ratelyje. 

Dažniausiai poetas atsilankydavo į žymaus karvedžio Mesa- 
los namų literatūrinį ratelį. Daugelis šio ratelio poetų nepritarė 
naujai Romos tvarkai, Oktaviano Augusto valdymui. Tačiau jie 
nedrįso kritikuoti imperatoriaus ir vengė politikos. Svarbiausia 
jų kūrybos tema buvo meilė. Mesalos ratelio siela buvo žymus 
poetas Tibulas, kuris vengė savo elegijose net paminėti Augus- 
to vardą. Jis apdainavo meile, gamtą ir kaimo gyvenimą. Meilės 
elegijas rašė išgarsėjęs poetas Propercijus, kuris artimai susi- 

draugavo su Ovidijum ir 
dažnai skaitydavo jam sa- 
vo liepsningus eilėraščius. 

Ovidijus reiškė di- 
džiausią pagarbą savo 
mokytojų talentui: „AŠ 
garbinau juos, ir kiek 
buvo įžymių poetų, tiek 
man buvo žemėje dievų.” 
Propercijaus ir Tibulo 
veikiamas, Ovidijus iš 
pradžių irgi rašė elegijas. 
Jose jis ne tik vaizdavo 
rimtus jausmus, kiek 
švaistėsi sąmojumi, subti- 
lia ironija ir netikėtu žo- 
džių žaismu. Romoje jis 
buvo vadinamas žaismin- 
gu meilės dainiumi. 

Kiekvieną savo kūrinį I—II m. e. a. biustas, laikomas Ovi- 
poetas kruopščiai šlifuoda- dijaus portretu 
vo, siekdamas stiliaus la- 
koniškumo ir grakštumo, eilutės muzikalumo ir skambumo. 
Jis dažnai skaitydavo senus eilėraščius, daug sykių taisydavo 
ir perdirbinėdavo, kitus degindavo, laikydamas netobulais. 

Senovėje buvo žinoma daugiau Ovidijaus kūrinių, negu da- 
bar, nes toli gražu ne visi jie išliko iki šių dienų. Žuvo didelį 
pasisekimą turėjusi Ovidijaus tragedija „Medėja“. 

Be trijų meilės elegijų rinkinių, Ovidijus parašė knygą ,„He- 
roidės“ — eiliuotus laiškus, parašytus mitologinių herojų vardu; 
laiškuose įvairaus charakterio moterys lieja sielvartą, atsiskir- 
damos su sužadėtiniais ar vyrais. Pirmajam kūrybos laikotar- 
piui priklauso taip pat dvi linksmos poemos „Menas mylėti“ ir 
„Vaistai nuo meilės“, 

Poetinis Ovidijaus talentas pasiekė klestėjimo viršūnę pir- 
maisiais mūsų eros metais. Poetas ėmė plačiai naudoti graikų 
ir romėnų mitologijos turtus. Kartu su mitais į jo kūrinius atėjo 
naujos mintys ir jausmai, atsirado naujų siužetų, nors meilės 
tema tebeužėmė svarbiausią vietą. Šiuo, antruoju kūrybos 
laikotarpiu Ovidijus eilę metų rašė dvi dideles poemas. Poema 
„Metamorfozės“ („Pasikeitimai“) buvo sukurta, panaudojant 
daugiausia graikų mitus. Poema „Faustai“! („Romėnų kalendo- 
rius“) vaizdavo vietines romėnų apeigas, iškilmes, mitologinius 
įvykius, susijusius su įvairiais metų laikais. 

Ovidijaus šlovė labai greitai pranoko Tibulo ir Propercijaus 
šlovę. Romoje jo vardas jau buvo tariamas greta didžiųjų Ver- 
gilijaus ir Horacijaus vardų. Dešimt kartų jis buvo pripažintas 
poetinių varžybų nugalėtoju ir apdovanotas alyvų vainiku. 

Ovidijus pasidarė vienas populiariausių Romos poetų. Tur- 
tingi raiteliai ir senatoriai stengėsi su juo susipažinti. Jaunuo- 
liai mokėsi atmintinai savo mylimo poeto eilėraščius. Žmonės 
atsistoję sveikindavo jį, kai jis pasirodydavo cirke ar teatre. Ir 
staiga — kaip perkūnas iš giedro dangaus — išėjo Oktaviano 
įsakymas tuojau pat ištremti Ovidijų visam laikui į tolimąją 
Skitiją, į Tomų? miestą Juodosios jūros pakrantėje. 

Ištremtyje Ovidijus parašė paskutines eilėraščių knygas: 
„Tristijas“ („Liūdesio eilėraščių“ 5 knygas) ir „Laiškus iš 
Ponto“ („Laiškus nuo Juodosios jūros krantų“, 4 knygas). Šie 
graudžių elegijų rinkiniai kupini gilaus liūdesio ir tėvynės 
ilgesio. Ovidijus atsisveikina su mylima žmona, su draugais, 
gimtuoju miestu. Čia jis aprašo savo gyvenimą, paskutinė 
Romoje praleistą naktį, nepriteklius bei kentėjimus, patirtus 
kelionėje ir pačioje Skitijoje. Eilėraščiuose poetas kreipiasi į 
Oktavianą, sako, kad jis niekuo jam nenusikaltęs, maldauja 


| ! Fastai — kalendoriai, kuriuose išvardyta šventės, aukojimai, isto- 
riniai įvykiai. Tokie kalendoriai buvo statomi Romos gatvėse ir aikštėse. 
? Tomai — dabar Konstancos miestas Rumunijos Socialistinėje Res- 

grąžinti jį Romon. Jis viliasi išmaldauti atleidimą ir mirtį 
gimtojoje žemėje. 

Tačiau Ovidijaus svajonėms nebuvo lemta išsipildyti. Nei 
Oktavianas Augustas, nei po jo sostą užėmęs imperatorius 
Tiberijus neleido patekusiam į nemalonę poetui grįžti į Ro- 
mą. Ištremtyje jis išgyveno ilgus dešimt metų ir mirė toli 
nuo tėvynės 18 m. e. m. 


„METAMORFOZĖS" 


Visus mitus apie pasikeitimus Ovidijus išdėstė chronolo- 
gine tvarka. Poema prasideda gamtos susikūrimu: iš Chaoso 
susiformuoja Kosmosas, atsiranda žemė, dangus ir jūra, že- 
mėje — žvėrys, padangėje — paukščiai, jūrose — žuvys, po to 
gimsta gamtos karalius — Žmogus. 

Pavaizdavęs įvairių gamtos stichijų ir žmogaus atsiradimą, 
Ovidijus piešia skaitytojui mitologinius paveikslus, pradedant 
Jupiterio kova su gigantais ir baigiant Trojos karo epizodais. 

Mitai nenutrūkstama gija susieti su realiais istoriniais įvy- 
kiais. Poema baigiama Julijaus Cezario apoteoze !, paverčiant 
jį kometa, ir Oktaviano šlovinimu, kurį Ovidijus vadina „že- 
mės Jupiteriu“. 

Naujoji karta, kuriai priklausė Ovidijus, nepergyveno aud- 
ringų sukrėtimų, nematė kruvinų vidaus kovų, negirdėjo įnir- 
tingų politinių ginčų. Istorikai, oratoriai, poetai — visi šlovino 
Augustą. Nepatenkintieji jo valdymu turėjo tylėti. 

Pradėjęs rašyti, Ovidijus vengė politinių temų. Jo eilėraš- 
čiuose kartas nuo karto nuskamba nepritarimas imperatoriui, 
ir to negalėjo nepastebėti Oktavianas ir jo artimieji. Poetui 
grėsė nemalonė. 

Poemoje „Metamortozės“ Ovidijus ryžosi išgarbinti Augus- 


! Apoteozė — žmogaus sudievinimas, jo pavertimas dievybe; taip 
pat kokio nors veikėjo ar įvykio išgarbinimas. 

tą, kaip buvo įprasta to meto literatūroje. Vargu ar Ovidijus 
vylėsi pasidaryti rūmų poetu, bet jis, aišku, norėjo pelnyti 
Augusto malonę ir išpirkti savo jaunystės kūrinių minčių 
laisvumą. 

„Metamorfozės“ baigiamos iškilmingų himnu Oktaviano 
garbei. Ilgai vystėsi gamta, kad atsirastų žmogus. Daugelis 
miestų ir valstybių suklestėdavo ir žlugdavo, kad atsirastų 
Amžinasis miestas Roma —- Visatos centras, pasaulio sostinė. 
Romai amžiams pavaldžios visos gentys ir tautos. Žmonija 
nuėjo ilgaamžį kelią, kad prasidėtų Oktaviano Augusto aukso 
amžius. 

Imperatoriaus garbinimas neparodo tikrųjų poeto jausmų. 
Atmetus paskutinius skyrius, skaitytojui nė į galvą neateis, 
kad „Metamorfozės“ skirtos tokiam politiniam tikslui. Ma- 
ža to, pirmosiose poemos knygose kai kur netgi skamba ne- 
pasitenkinimo esamu gyvenimu gaidelės. 


Keturių amžių legendoje Ovidijus duoda suprasti, kad jo 
idealai — tolimoje praeityje: puikus buvo žmonijos aukso 
amžius. Pasakojimas apie vario amžių primena pilietinių ka- 
rų baisybes,— karų, kurie daugelį metų nešė romėnų liaudžiai 
neišpasakytas nelaimes. Ypač niūriomis spalvomis Ovidijus 
piešia savo laikus. Geležies amžius — pats žiauriausias, pats 
nusikalstamiausias: žmonės neteko garbės, teisingumo ir gè- 
dos; suktumas, klasta, apgavystė ir prievarta užėmė jų vietą. 
Kova dėl žemės lopelio, aukso troškulys, plėšikavimas ir 
žmogžudystės viešpatauja žemėje. Brolis kelia ranką prieš 
brolį, vyras — prieš žmoną, sūnus — prieš tėvą. Nesunku su- 
vokti, kad šiame paveiksle duota romėnų moralinė charakte- 
ristika. 

Visi mitologiniai įvykiai poemoje priartinti prie tuometi- 
nio gyvenimo. Pasaulinio tvano legendoje Ovidijus vaizduoja 
dievų susirinkimą Olimpe, panašų į Romos Senato posėdį. Die- 
vų yra kilmingų ir nekilmingų. Jupiteris, kaip princepsas, 

sėdi garbingoje vietoje erdvioje marmuro salėje. Dievų bu- 
veinės primena Oktaviano ir jo artimųjų rūmus. 

Ovidijaus poemoje nėra tikrų religinių jausmų. Dievai 
ir deivės yra tradiciniai literatūriniai personažai. Ovidijus 
nesistengia įtikinti skaitytojo stebuklingais pasikeitimais, apie 
kuriuos pasakoja. Poetas nukeldina Olimpo dievus į žeme, 
mitologinius herojus sulygina su paprastais mirtingaisiais. Jo 
poemoje, pridengti mitologiniais vardais, gyvena žmonės, tu- 
rintys žemiškus bruožus, žmogiškąsias dorybes ir ydas. Ovidi- 
jus giliai, su didžia poetine jėga atskleidžia žmogaus dvasinį 
pasaulį, ypač vaiskiai vaizduoja meilės jausmą. 


GAMTOS GIMIMAS 


Iš pradžių buvo Chaosas. Vanduo, žemė ir dangus sudarė 
negražią ir netvarkingą milžinišką sąvartą. Joje viskas buvo 
susimaišę: karštis ir šaltis, drėgmė ir sausra, sunkumas ir 
lengvumas, grubumas ir švelnumas. 

Gamta išplėšė iš tos beformės sąvartos žemę, vandenį ir 
orą: pirmiausia žemė atsiskyrė nuo dangaus, paskui — van- 
duo nuo žemės. Giedras dangus iškilo virš žemės bei van- 
dens, ir aukštybėse įsižiebė ugnis. 

Žemė virto milžinišku rutuliu. Joje išsiliejo jūros, įvilni- 
tos smarkaujančių vėjų. Iš žemės ėmė trykšti spindintys šalti- 
niai. Atsiskleidė vaizdingi ežerai ir neaprėpiamos pelkės. Pra- 
dėjo tekėti galingos vingiakrantės upės. Vienos, išsiliedamos 
į nedidelius upokšnius, ėmė dingti žemėje, kitos, vis platė- 
damos, pradėjo daužyti savo bangomis uolas ir plūsti į be- 
kraštes jūras. Nusidriekė laukai, įdubo slėniai. Iškilo į dangų 
aukšti kalnai, sulapojo miškai. 

Pažemiu pradėjo slinkti ūkanos, pakilo lengvi debesys, 
įsismarkavo šalti vėjai, sutvieskė ugniniai žaibai, sugriaudėjo 

griaustinis. Aukštybėse išsisklaidė giedras, skaidrus dangus. 
Jo gelmėse ryškiai sužibo žvaigždės. 

Kiekvienoje gamtos karalystėje atsirado joms būdingos 
būtybės: žemėje — įvairiausi žvėrys, vandenyje — žvynais 
švytinčios žuvys, ore — greitaspamiai paukščiai. 

Pagaliau atsirado Žmogus, pranokstantis visus gyvūnus 
grožiu ir didžiu protu. Nežinia, ar jį sukūrė Olimpo dievai, 
ar pati jauna žemė išsaugojo žmonėse nemirtingųjų dievų, 
atsiskyrusių nuo jos kartu su eteriu, panašumą. 

Visi gyvūnai vaikšto sulinkę ir žiūri žemyn, tuo tarpu 
Žmogus stovi tiesus, drąsiai žengia per žemę ir, aukštai iš- 
kėlęs galvą, išdidžiai žvelgia į bekraštį dangų ir spindinčias 
žvaigždes. 

KETURI AMŽIAI 


Pirmasis amžius buvo aukso amžius. Nebuvo tada nei 
įstatymų, nei bausmių, nei prievartos. Žmonės gera valia 
gyveno dorai ir sąžiningai. Gilūs grioviai tada nejuosė mies- 
tų. Nebuvo nei vario trimitų, hei šalmų, nei kalavijų. Žmonės 
nežinojo, kas yra karas. 

Žemė priklausė visiems, kaip oras, kaip saulės spinduliai. 
Ištisus metus nesibaigdavo pavasaris, ir švelnus vėjelis šiltu 
alsavimu lingavo žalių medžių šakas ir kvapiųjų gėlių ga!- 
vutes. 

Žemė dosniai vedė vaisius. Žmonės rinko kalnų uogas, 
žemuoges, ant dygių krūmų kabančias gervuoges, nuo plačia- 
šakių ąžuolų krentančias giles. Laukuose apsčiai augo bran- 
džių varpų ir visokiausių vaisių. Tekėjo pieno ir nektaro 
upės. Iš žalių medžių sunkėsi gintarinis medus. 

Bet štai Saturnas buvo nublokštas į niūrųjį Tartarą. ir 
pasaulio valdžią užgrobė Jupiteris. Prasidėjo žmonijos sidabro 
amžius. | 

Jupiteris suskirstė metus į keturias dalis; sutrumpėjo pava- 

saris, radosi karšta vasara, o po jos — nepastovus ruduo ir 
šalta žiema. Žmonės pradėjo glaus'is olose, statytis lapines 
iš virbų ir medžio žievės. Jie ėmė dirbti, tiesdami ilgas va- 
gas juodoje žemėje, ir sunkus jungas privertė mykti jaunus 
jaučius. Prasidėjo trečiasis amžius — vario amžius. Žmonės 
atprato gyventi draugiškai ir taikiai. Kilo kruvini karai. 
Žmogus žudė žmogų. 

Po vario amžiaus stojo geležies amžius — negailestingas, 
žiaurus, nusikalstamas. Žmonės neteko garbės, teisingumu ir 
gėdos. Įsiviešpatavo suktumas, klastingumas, apgaulė ir prie- 
varta. Žemė buvo pasidalyta nedideliais sklypeliais, ir kai- 
mynai ėmė ginčytis dėl ežių. Žmonės prasiskverbė į žemės 
ir jūrų gelmes, ieškodami brangenybių, kurios gimdo nusi- 
kaltimus. Iš žemės jie pradėjo kasti nuožmią geležį ir pra- 
gaištingą auksą. Dėl aukso žmonės ėmė žudyti vienas kitą, 
ir nuo to laiko Karas žvangina ginklu kraujo suteptose 
rankose. 

Žmonės ėmė gyventi iš plėšikavimo. Šeimininkas bijo įsi- 
leisti svečią. Broliai tampa priešais. Vyras ir žmona grasina 
vienas kitam mirtimi. Piktoji pamotė taiso nuodus savo vyro 
vaikams. Sūnus kėsinasi į tėvo gyvybę. Prarasta sąžinė ir 
gėda, ir teisingumo deivė visiems laikams paliko žemę, ap- 
lietą Žmogžudysčių kraujo. 


PASAULINIS TVANAS 


Jupiteris pamatė iš savo sosto aukštybių, kad žemėje 
viešpatauja savivalė ir liejamas kraujas. Didžiai užširūstino 
jis ir nutarė sunaikinti visą žmonių giminę. Liepė sušaukti 
visus dievus į pasitarimą. 

Aukštai virš žemės driekiasi Paukščių takas — jį galima 
išvysti danguje giedrą naktį. Šis kelias veda į karališkus 
griausmavaldžio Jupiterio, visų dievų tėvo, rūmus. Į dešinę 

ir į kairę nuo Paukščių tako yra aukščiausiųjų dievų buvėl- 
nės. Prie atvirų jų namų durų visada pulkuojasi prašytojai. 

Visi nemirtingieji dievai — kilmingieji ir paprastieji — nu- 
skubėjo Paukščių taku į Griausmavaldžio rūmus. Jie susirin- 
ko į erdvią marmuro salę. Aukštame soste sėdėjo Jupiteris, 
pasirėmęs dramblio kaulo skeptru. Jis tris kartus krestelėjo 
savo galingą galvą, ir triskart sulingavo žemė, jūra ir Žvaigž- 
dės. Rūsčiai prabilo Jupiteris: 

— Prisiekiu upėmis, tekančiomis mirusiųjų karalystėje, 
nėra priemonių žmonėms pataisyti. Reikia kalaviju iškirsti 
nepagydomą žaizdą! 

Ir Jupiteris norėjo tuoj pat sviesti žemėn savo žaibus, 
tačiau pabijojo, kad dangus neužsiliepsnotų nuo siaubingo 
gaisro. 

Jupiteris atidėjo į šalį žaibus ir nutarė sunaikinti Žmonių 
giminę tvanu. Jis uždarė Eolo oloje visus vėjus, kurie išsklai- 
do lietų, ir išleido į laisvę tik pietų vėją. Notas išlėkė drėg- 
mės prisisunkusiais sparnais. Baisus jis, apsigaubęs tiršta 
ūkana. Barzda apsunko nuo debesų. Vanduo srovena žilais 
plaukais. Ant sparnų, ant rūbų klosčių — visur vanduo. Ga- 
lingomis rankomis spaudė Notas debesis, pakilusius virš že- 
mės. Sugriaudėjo perkūnas, iš dangaus prapliupo į žemę 
grėsmingos srovės. Žūva pasėliai ir kartu su jais taikių gy- 
ventojų viltys sulaukti derliaus. Ištisų metų triūsas negrįžta- 
mai dingsta po vandeniu. 

Dangaus dievams padėti paskubėjo jūrų ir upių dievybės. 
Neptūnas trenkė į žemę trišakiu. Sudrebėjo žemė, ir atsivėrė 
vidaus vandenys. Upės išsiliejo iš krantų ir ėmė tvindyti lau- 
kus, nusinešdamos kartu su pasėliais medžius, gyvulius, žmo- 
nes, namus ir šventyklas. Bangos jau užliejo aukštą rūmų 
stogą. Kolonos ir bokštai nuvirto, neatlaikę vandens verpeto 
spaudimo. 

Žemės jau negalima atskirti nuo jūros. Viskas susiliejo 
į vieną bekraštį vandenyną. Vienas žmogus ropščia ant uolos 

viršūnės. Kitas irkluoja valtį ten, kur neseniai dirbo žemę. 
Trečias plaukia virš savo namo stogo. Ketvirtas gaudo žuvis 
didžiulės guobos viršūnėje. 

Laivo inkaras įsminga į žalią pievą, kilis braukia vynuo- 
gienojus. Kur neseniai grakščios ožkos skabė žolę, ten plau- 
kioja nerangūs ruoniai. Nereidės po vandeniu stebisi sodais 
ir miestais su šventovėmis ir rūmais. Delfinai nardo miškuose 
tarp krūmų ir medžių. Vilkas plaukia avių būryje. Bangos 
neša rusvuosius liūtus ir dryžuotuosius tigrus. Šerno negali 
išgelbėti jo didelė jėga, o elnio — eikliosios kojos. Paukščiai 
ilgai suka ratu, ieškodami poilsiui vietos, ir išvargę krinta 
į vandenį. 

Aplinkui šėlsta jūra. Galingos bangos daužo aukštas uolas. 
Vanduo praryja viską. Kas nežuvo bangose, tas miršta iš 
bado. 

Tačiau ne visa žemė atsidūrė po vandeniu. Graikijoje iki 
pat žvaigždynų stiebiasi aukštas Parnaso kalnas, dvi jo vir- 
šūnės iškilusios virš debesų. Čia ir atplaukė valtimi Deu- 
kalionas su žmona Pira. Kai jie nužengė ant sausumos, visas 
kitas pasaulis buvo apsemtas bekraštės jūros. 


Nebuvo pasaulyje geresnio ir teisingesnio žmogaus už 
Deukalioną. Nei viena moteris žemėje negarbino taip dievų, 
kaip Pira. Pamatęs, kad visa žemė užlieta vandens, o iš be- 
galinės daugybės vyrų ir moterų gyvi liko tik du, patys 
sąžiningiausi ir doringiausi, Jupiteris išblaškė debesis, išsklai- 
dė ūkanas, ir dangus vėl pamatė žeme, o žemė dangų. 

Neptūnas atidėjo į šalį savo trišakį, nuramdė jūros sti- 
chijas ir įsakė Tritonui duoti signalą, kad atsitrauktų jūrų ir 
upių dievybės. Iš vandens išniro žydrasis Tritonas, visas ap- 
augęs spindinčiais kiaukutais. Jis pridėjo prie lūpų lenktą 
ragą, krestelėjo savo šlapią barzdą ir užtrimitavo. Rago bal- 
sas nuskardėjo virš jūros, ir vanduo ėmė slūgti. Iš jo pradėjo 
kilti kalvos, pasirodė medžiai, aplipę jūrų maurais. Upės 

grįžo į krantus, šaltiniai į savo vagas, jūra nuslūgo iki. se- 
nosios ribos. Žemė įgavo ankstesnę išvaizdą. 

Deukalionas apžvelgė atgimusią Žemę. Aplinkui nebuvo 
matyti nei vieno gyvo sutvėrimo. Žemę gaubė mirtina tyla. 
Deukaliono akys paplūdo ašaromis, ir jis tarė Pirai: 

— Brangioji žmonele, anksčiau mus jungė tik meilė. Da- 
bar mus jungia dar ir pavojai. Mes — vieninteliai Žemės gy- 
ventojai. Visus kitus prarijo jūra. Mums ir dabar gresia pa- 
vojus. 

Taip pasakė Deukalionas, ir jie abu pravirko. 

Deukalionas ir Pira nutarė prašyti išmintingąją deivę 
Temidę patarimo. Deivės šventykla buvo tuščia. Jos stogas 
apaugęs samanomis. Aukurų ugnis užgesusi. Priėję prie šven- 
tyklos laiptų, jie puolė ant žemės, susijaudinę pabučiavo 
šventuosius akmenis ir kreipėsi į deivę: 

— Pasakyk mums, deive, kaip galima atgaivinti žmonių 
giminę? Padėki mums didžioj nelaimėj! 

Temidė pasigailėjo jų ir atsakė: 

— Pasitraukite nuo šventyklos, užsidenkite galvas ir mes- 
kite per jas motinos kaulus! 

Ilgai jie tylėjo priblokšti. 

Pagaliau Deukalionas įspėjo orakulo prasmę. 

— Jeigu aš neklystu, — tarė jis,— orakulas nereikalauja iš 
mūsų nieko blogo. Motina —tai tikriausiai žemė, ir kaulai 
jos — tai akmenys. Juos ir reikia mesti per galvą. 

Deukalionas ir Pira pasitraukė nuo šventyklos, užsidengė 
apsiaustais galvas ir ėmė svaidyti akmenis. 

Paskui atsigręžę pamatė, jog akmenys netenka kietumo, 
minkštėja, tįsta, didėja ir įgauna tam tikrą formą. Kiekvie- 
nas akmuo pradėjo tarytum kažkuo priminti žmogų. Tarsi 
nematomas skulptorius būtų sukūręs, tik dar nenudailines, 
neaiškius pavidalus, nebaigtas žmonių figūras. Puriausios, 
žemėtos akmenų dalys virto mėsa, kiečiausios — kaulais, ak- 

meninės gyslos prisipildė kraujo. Iš bedvasių akmenų išaugo 
nauji Žmonės. 

Kiek akmenų sviedė Deukalionas, tiek atsirado vyrų. 
Kiek akmenų sviedė Pira, tiek atsirado moterų. Štai kodėl 
dabar žmonės tokie žiaurūs, tvirti, sugeba pakelti sunkų, ne- 
žmonišką darbą. 


PAMOKOMOSIOS NOVELĖS 


Jaunystėje Ovidijus gyveno palaidą aukštuomenės gyve- 
nimą. Jis gerai žinojo savo amžininkų charakterį. Romos 
aukštuomenėje jis dažnai sutikdavo menkų žmogelių, kurie 
įsivaizdavo esą genijai arba puikavosi savo turtais ir garsia 
kilme. Pastabus aštrios akies ir geros klausos menininkas Ovi- 
dijus pagavo tipiškas to meto ydas ir apdalijo jomis mitolo- 
ginius dievus ir didvyrius. Todėl poemoje dažnai praskamba 
moralai, daugelis mitų yra pamokomi,. 

Siekimas pralobti — daugelio ydų ir nusikaltimų šaltinis. 
„Keturių amžių“ legendoje Ovidijus sako, kad aukso troški- 
mas neša nelaimes ir sukelia karus. Novelėje „Filemonas ir 
Baukidė“ jis parodo, kad Žmogaus laimę sudaro ne kilmė 
ir ne turtai. 

„Negalima kilti pernelyg aukštai, negalima leistis perne- 
lyg žemai!“— moko Dedalas savo sūnų Ikarą. 

„Stenkis važiuoti kelio viduriu“, — pataria Faetonui tėvas 
Febas. 

Šiuose žodžiuose skamba pamokymai, artimi tuo metu 
plačiai paplitusiai „aukso vidurio“ filosofijai. Priešingai negu 
Horacijus, Ovidijus nesistengia persunkti savo poeziją išmin- 
ties. Pagrindinį dėmesį jis skiria pasakojimo patrauklumui. 
Poetas piešia gyvus charakterius su žmogiškosiomis ydomis 
ir silpnybėmis. 

Pasakodamas mitą apie Faetoną, Ovidijus šlovina savo 

herojaus drąsą, tačiau kartu šmėrkia jo išdidumą ir garbės 
troškimą. Faetonas norėjo įrodyti savo dieviškąją kilmę, ta- 
čiau įžūlumas ir per didelis pasitikėjimas savimi jį pražudė. 

Narcizo legendoje Ovidijus vaizduoja jaunuolio, kuris nie- 
ko nemyli ir nesigaili, egoizmą, puikavimąsi savimi, žiauru- 
mą. Po gražia jo išvaizda slypi negailestinga širdis, ir Narcizą 
pražudo meilė sau pačiam. 

Pasakojime apie išdidžią ir nelaimingą Niobę taip pat 
skamba pamokomieji motyvai. Niobė — motinos meilės įkūni- 
jimas. Kuri motina nelaiko savo vaikų geriausiais pasaulyje? 
Koks sielvartas gali prilygti motinos sielvartui, netekus savo 
sūnų ir dukterų? Tačiau greta kilniųjų jausmų poetas įlieja 
į Niobės sielą ir Žmogiškųjų ydų. 

Niobė pasipūtusi ir išpuikusi, ji didžiuojasi savo grožiu, 
turtais, garsia kilme, ir dievai už tai ją žiauriai baudžia. 

Poetas priskiria dievams ir herojams paprastus žmogiškus 
jausmus: Faetonas — savimi pasitikintis ir garbėtroška þer- 
niukas. Narcizas — savimyla gražuolis. Niobė — išpuikusi mo- 
teris ir karštai mylinti motina. 

Likijos berniukų legendoje prieš skaitytojų akis — išdykę 
ir paiki vaikai, jie plūstasi, basomis kojomis drumsčia purvi- 
ną vandenį; šie pikti ir žiaurūs berniūkščiai nejaučia žmo- 
nėms nei meilės, nei gailesčio. Deivė Latona pavaizduota pa- 
prasta moterimi. Ji švelni motina, pasiaukojamai myli savo 
vaikus ir eina dėl jų per bevandenes dykumas, iškamuota 
troškulio ir kaitros. Latonos vaikai — deivė Diana ir dievas 
Apolonas — paprasčiausi kūdikiai, jie negali gyventi be pie- 
no ir vandens. Tik pasakojimo pabaigoje realius paveikslus 
keičia pasakiški: Latona virsta galinga deive ir nubaudžia 
Likijos berniukus už jų žiaurumą. 

Ovidijus tiesiogiai nepatarinėja ir nemoko, kaip darydavo 
didaktinių poemų autoriai. Moralas visada glūdi tarp eilučių. 
Tačiau skaitytojas lengvai įspėja autoriaus mintis. 

IŠDIDUSIS FAETONAS 


Faetonas — Febo ir okeanidės Klimenės sūnus. Vienaamžiai 
erzino ir įžeidinėjo jį, netikėdami, kad Faetonas — Saulės 
dievo sūnus. Tada Faetonas atbėgo pas motiną ir ėmė klau- 
sinėti, kaip įrodyti, kad jo tėvas — Febas. Klimenė patarė 
sūnui kreiptis į tėvą. Ir Faetonas išsiruošė kelionėn, pasiryžęs 
įrodyti savo dieviškąją kilmę. 

Pačiame žemės pakraštyje stūkso Febo rūmai, Ugninės jų 
kolonos žėri auksu. Aukštas frontonas iš dramblio kaulo. Pla- 
tūs vartai —iš sidabro. Darbas atsiėjo brangiau už pačias 
medžiagas, nes pats kalvystės dievas Vulkanas papuošė įėji- 
mą meniškais raižiniais. Jis iškalė žemės rutulį, apsuptą jū- 
ros, o virš jo — giedrą dangų. Žemėje buvo pavaizduoti žmo- 
nės, miestai, miškai, upės, laukiniai žvėrys. Jūros bangose — 
žuvys, banginiai, jūrų dievai ir nimfos. Virš žemės ir jūros, 
spindinčiame danguje, buvo iškalta dvylika Zodiako ženklų. 

Pakilęs stačiu takeliu ir įžengęs į rūmus, Faetonas išvydo 
tėvą ir atokiau sustojo, negalėdamas pakelti akinančio Saulės 
švytėjimo. Aukštame soste, papuoštame šviesiais smaragdais, 
sėdėjo Febas su purpurine mantija. Jam iš dešinės ir kairės 
stovėjo Diena, Mėnuo, Metai, Amžius ir Valandos. Čia pat 
buvo ir kitos dievybės: jaunasis Pavasaris, visas apsikaišęs 
gėlėmis; pusplikė Vasara su varpų vainiku ant galvos; auksi- 
nis Ruduo, apšlakstytas vynuogių sultimis; ledinė Žiema ži- 
lais pasišiaušusiais plaukais. 

Febas pamatė jaunuolį ir tarė: 

— Ko ieškai, mano sūnau? Kam nuėjai tokį ilgą ir sunkų 
kelią? 

— Mano tėve! — atsakė jam Faetonas.— Tu apšvieti visą 
beribį pasaulį. Jeigu tu vadini mane sūnumi, tai išsklaidyk 
mano abejones ir padaryk taip, kad kiti patikėtų, jog aš tavo 
sūnus! 

Febas. nusiėmė nuo galvos žėruojančius spindulius, liepė 
Faetonui prieiti arčiau ir, apkabindamas jį, tarė: 

— Tu vertas vadintis mano sūnumi, ir tavo motina sakė 
tau tiesą. Kad neabejotum, jog aš tavo tėvas, prašyk manęs 
kokios tik nori dovanos. Prisiekiu Stikso vandenimis, aš iš- 
pildysiu bet kokį tavo prašymą! 

— Tada duok man, — tarė Faetonas, —tik vienai dienai 
savo vežimą ir leisk pasivėžinti juo. Aš noriu pats valdyti 
tavo eikliuosius žirgus! 

Febas iš karto pagailėjo, davęs sūnui tokį neatsargų pa- 
žadą. Jis papurtė galvą ir tarė: 

— Kaip gaila, kad prisiekiau išpildyti bet kokį tavo pra- 
šymą! Tik pagalvok, ko prašai! Tu mirtingas, o nori padaryti 
tai, kas pranoksta nemirtingųjų dievų jėgas. Net Jupiteris, 
kuris laido į žemę rūsčiuosius žaibus, negalėtų suvaldyti ma- 
no žirgų! O kas iš mūsų vyresnis ir stipresnis už Jupiterį? 

Pagalvok, kas tau atsitiks, jeigu važiuosi vietoj manęs! 
Kelias skardus ir pavojingas. Aš pats vargais negalais suval- 
dau ugnimi prunkščiančius žirgus. Kiekviename žingsnyje ta- 
vęs tykos pabaisos: tu pamatysi priešais lekiančio Tauro ra- 
gus, įniršusio Liūto nasrus, Vėžio žnyples, besirangantį Skor- 
piono geluonį. Tu žūsi, jei neatsižadėsi savo nelemto prašymo. 

Mano būkštavimas dėl tavęs, dėl tavo gyvybės — geriau- 
sias įrodymas, kad aš— tavo tėvas. Pažiūrėk, kiek įstabių 
dalykų jūroje, žemėje, ore, rinkis bet kokią dovaną, tik atsi- 
sakyk ugnies vežimo! Užuot gavęs dovanų, tu ieškai mirties! 

Febas ilgai atkalbinėjo sūnų. Tačiau Faetonas vis labiau 
degė troškimu gauti Saulės vežimą. 

Negalėjo Febas nei sulaužyti savo pažado, nei atkalbėti 
Faetono. Jis privedė sūnų prie auksinio vežimo su sidabri- 
niais stipinais, pagražinto nuostabiais smaragdais, safyrais ir 
kitokiais brangakmeniais, ir parodė atidarytus Rytų vartus. 
Danguje geso viena po kitos žvaigždės, nyko nusileidžiančio 
Mėnulio ragai, ir visą pasaulį ėmė lieti purpurinė šviesa, 

Faetonui atvedė žirgus, prunkščiančius ugnimi. Febas ište- 
pė sūnaus veidą stebuklingu tepalu, kad galėtų pakesti vis- 
ką ryjančią ugnį, uždėjo jam ant galvos saulės spindulių vai- 
niką ir prašė sūnų laikytis paskutinių patarimų: 

— Stipriau įtempk vadžias ir nenaudok botago. Stenkis 
važiuoti kelio viduriu, kur matyti ratų vėžės. Nekilk perne- 
lyg aukštai, kad neužsidegtų dangus, ir nesileisk pernelyg 
žemai, kad nesuliepsnotų žemė. 

Faetonas nekantraudamas šoko į vežimą ir stvėrė vadžias. 
Sparnuoti žirgai pakilo aukštai virš Žemės ir skriejo, aplenk- 
dami rytų vėjus ir kapodami kanopomis debesis. 

Faetonas buvo pernelyg lengvas ir silpnas, kad galėtų su- 
valdyti vežimą. Arkliai tai išsyk pajuto ir pradėjo neštis. Jie 
iškrypo iš įvažinėto kelio ir nuskriejo, apsvilindami karščiu 
šaltuosius Grįžulo ratus, baisiai užsirūstinusį Drakoną, lėtąji 
Vežėją. 

Kai nelaimingasis Faetonas pažvelgė apačion, į Žemę, jam 
užgniaužė kvapą, jis išblyško, iš baimės pradėjo virpėti ke- 
liai ir aptemo akys. 

Gailėjosi Faetonas, kad Febas patenkino jo įžūlų prašymą. 
Iš visų pusių jį supo siaubingiausios pabaisos ir plėšriausi 
žvėrys. Kai Faetonas pamatė Skorpioną, judinantį riestas 
žnyples ir iškeltą uodegą, grasinantį savo mirtį nešančiu ge- 
luoniu, jis iš baimės neteko nuovokos ir paleido iš rankų 
vadžias. 

Ugnimi prunkščiantys žirgai lėkė oru, atsitrenkdami į žvaigž- 
des, čia iškildami į aukštį, čia visu smarkumu skriedami link 
Žemės. 

Pradėjo smilkti ugnies apdeginti debesys. Įkaito aukštieji 
kalnai. Pagelto, išdžiūvo ganyklos. Užsidegė medžiai, 

Jau liepsnoja didžiuliai miestai. Virsta pelenais ištisos ša- 
lys. Graikija skęsta ugnies liežuviuose. Jau rūksta Helikonas 
ir dvigalvis Parnasas, Kiteronas ir aukštasis Olimpas. Ugnimi 
žaižaruoja Etna. Skitijos negelbsti nuo ugnies jos ledai ir 

sniegynai. Iki raudonumo įkaito Kaukazo, Apeninų ir Alpių 
viršūnės. 

Faetonas atsikvošėjo ir baisėdamasis pamatė, kad visa 
Žemė apimta liepsnos. Sunkiai traukė jis įkaitusį Orą, var- 
gais negalais stovėdamas vežime. Gailūs dūmai gaubė jį, o 
karšti pelenai degino kūną. 

Tuo metu afrikiečiai nuo svilinančio karščio tapo juoda- 
odžiai. Susidarė bevandenės dykumos. Pradėjo rūkti galingo- 
sios upės — Dunojus, Tigras, Eufratas, Nilas, Gangas, Reinas, 
Po ir Tiberis. Žuvys ir gulbės išvirė vandenyje. Bedvasiai 
ruonių kūnai plūduriavo jūroje. Žuvys ir kuprotieji delfinai 
mėgino gelbėtis, pasinerdami į jūros dugną. Pats Neptūnas 
triskart bandė išlipti iš vandens, tačiau turėdavo tuoj pat vėl 
pasinerti, nes negalėjo ištverti taip įkaitusiame ore. 

— O Jupiteri! Jeigu man lemta žūti nuo ugnies, tai ver- 
čiau persmeiki mane savo žaibais ir sutrumpinki kančias. 
Žiūrėk, jau smilksta abu ašigaliai, ir pats Atlantas vos išlaiko 
ant savo pečių įkaitusį dangų. 

Jupiteris, matydamas, kad viskas žūva ugnyje, paleido 
savo žaibą į Faetoną ir išmušė jį iš vežimo. Išgąsdinti arkliai 
puolė į viršų ir nušvilpė atgalios, į Rytus. Po dangų pabiro 
sudužusio vežimo skeveldros, ėmė sūkuriuotis ore sutrūkinė- 
jusios vadžios, pavalkai, kamanos, sulaužytų ratų stipinai. 

O Faetonas lėkė oru, kaip krintanti žvaigždė, palikdamas 
danguje ilgą juostą. Jis nupuolė toli nuo tėvynės, pačiame 
Žemės krašte, ir plačiojo Eridano bangos nuplovė jo smilks- 
tantį veidą. Hesperijos nimfos atidavė Žemei pajuodusį nuo 
žaibo smūgio Faetono kūną, ir jo antkapyje buvo iškaltas 
užrašas: 


Ilsisi čia Faetonas, mėginęs tėvo vežimą, 
Jo neapvaldė, tiesa, bet žuvo nuo užmojo didžio. 

SAVIMYLA NARCIZAS 


Gražiausias pasaulyje jaunuolis buvo mėlynakis Narcizas. 
Jau vaikystėje stebino jis visus savo grožiu. Tačiau graži 
išorė dengė negailestingą širdį. Niekas jam nepatiko, nieko 
jis nemylėjo. 

Kartą pamatė Narcizą šnekioji nimfa Echo ir iš pirmojo 
žvilgsnio pamilo jaunąjį medžiotoją. Tyliai ėjo ji vaikinui iš 
paskos. Kuo toliau Echo ėjo paskui Narcizą, tuo karščiau, 
kaip ugnis, ėmė liepsnoti jos meilė. Kiek sykių nimfa norėjo 
prieiti prie Narcizo, tarti jam meilų žodį, išsakyti švelnų 
maldavimą! Tačiau negalėjo ištarti nė žodžio !. 

Narcizas pajuto, jog kažkas iš paskos sėlina. 

— Kas čia? — šūktelėjo jis. 

— Čia! — atsakė Echo. 

— Eikš čia! — paliepė Narcizas. 

— Čia! — atšaukė nimfa. 

Apsidairė jaunuolis aplinkui ir nieko nematė. 

— Ko bėgi nuo manęs? — paklausė Narcizas ir atsakant 
išgirdo tuos pačius žodžius. 

Nė į vieną balsą Echo neatsiliepdavo taip noriai. Išėjo jinai 
iš miško ir pribėgo prie Narcizo. Tačiau šis nusigręžė ir nu- 
ėjo sau. 

— Verčiau mirsiu, negu susidraugausiu su tavim! — rik- 
telėjo išdidusis Narcizas. 

— Susidraugausiu su tavim! — sušuko Echo, tačiau pati 
išsigando savo žodžių, užsidengė iš gėdos rankomis veidą ir 
nubėgo į mišką. 

Niekada ji daugiau nesutiko Narcizo. Echo taip sielvar- 
tavo, kad nenorėjo nieko matyti, ėmė slapstytis olose. Iš il- 


i Pasak mito, deivė Junona nubaudusi Echo už plepumą, atimda- 
ma jai pusę kalbos: ji negalėjo kalbėti pirmoji, o tiktai kartodavo tai, 
ką sakydavo kiti. 

gesio ji pradėjo nykti ir tirpti, kol iš jos beliko vien tik bal- 
sas. Jį ir šiandien galima išgirsti kalnuose. 

Gūdžiame miške sroveno tyras skaidrus šaltinis. Nei pie- 
muo, nei kalnų ožkos, nei žvėrys nepriartėdavo prie jo. Nei 
vienas paukštis nenusileisdavo prie vandens. Nei viena nu- 
kritusi šakelė nesudrumstė jo veidrodinio paviršiaus. 

Čia ir atėjo Narcizas po medžioklės, iškankintas kelionės 
ir karščio. Norėdamas numalšinti troškulį, jis pasilenkė prie 
šaltinio ir staiga pamatė vandenyje savo atvaizdą. 

Štai kada nubudo jame ilgai snūduliavusi meilė! Jis jsi- 
mylėjo savo atvaizdą! 

Kaip Paro salos marmuro statula palinkęs sustingo Narci- 
zas prie šaltinio, gėrėdamasis ir stebėdamasis savimi. Žiūri 
jis į savo antrininką, į akis, spindinčias tarytum žvaigždės, 
į vešlias garbanas, į skruostus, dar nepadengtus pūkų, į skais- 
čiai raudonas lūpas, į baltą kaklą. Žiūri ir atsižiūrėti negali. 
Nenori jis nei valgyti, nei gerti, nepajėgia atitraukti akių 
nuo šaltinio. 

Išdžiovino jį meilė sau pačiam. Kaip išnyksta ryto rasa 
nuo saulės spindulių, kaip tirpsta nuo ugnies geltonasis vaš- 
kas, taip pamažu geso Narcizas, gėrėdamasis savo atspindžiu. 
Mirtis nutraukė jo kančias. 

Kai nuliūdusios nereidės atėjo laidoti Narcizo, jos nerado 
jo kūno. Jo vietoje pakrantėje augo išdidi gėlė su baltais 
vainiklapiais, 


IŠPUIKĖLĖ NIOBĖ 


Tantalo duktė Niobė didžiavosi savo grožiu, savo vyru —- 
Tebų karaliumi Amfionu, didžiulėmis valdomis, garsia kilme. 
Tačiau labiausiai ji didžiavosi savo vaikais: turėjo ji septy- 
nis sūnus ir septynias dukteris. Laimingiausia motina pasau- 
lyje laikė save Niobė. 

Kartą Tebų mieste moterys meldėsi ir degino kvapiuosius 

smilkalus deivės Latonos garbei. Tuo metu pasirodė Niobė, 
apsirengusi auksu siuvinėtais frigietiškais drabužiais, apsupta 
didingos ir gausios palydos. Garbanuoti jos plaukai buvo 
palaidi ir krito ant pečių ir nugaros. 

Krestelėjusi savo gražią, aukštai iškeltą galvą, ji sustojo, 
apžvelgė visus išdidžiu žvilgsniu ir tarė: 

— Kas per kvailystė garbinti dievus, kurių niekas nieka- 
da nematė? Argi ne deivė stovi priešais jus? Argi aš kuo 
prastesnė už deivę Latoną? Mano tėvas — Tantalas, kuris 
puotavo kartu su dievais. Vienas mano senolis — didysis At- 
lantas, kuris laiko ant savo pečių dangaus skliautą. Kitas — 
griausmavaldis Jupiteris. Manęs bijosi Frigijos tautos. Man 
pavaldūs septynvarčiai Tebai. Netgi savo grožiu prilygstu 
deivei. Latona teturi du vaikus, o aš septynis kartus daugiau! 

Išgirdo visa tai Latona ir papasakojo savo vaikams, Dia- 
nai ir Apolonui, kaip Niobė didžiuojasi savo šeima ir kaip 
niekina jų šeimą. Užsirūstino Latonos vaikai, nusileido Diana 
ir Apolonas žemėn ir ėmė laidyti mirtį nešančias strėles į 
Niobės vaikus. 

Pirmosios strėlės pervėrė vyresniuosius sūnus, besimokan- 
čius jodinėti. Po to žuvo du vidutinieji broliai, pakirsti vie- 
nos strėlės. Kai krito jauniausias iš septynių sūnų, Niobės 
vyras Amfionas, negalėdamas pakelti nelaimės, pervėrė ka- 
laviju sau krūtinę. 

— Džiūgauki, žiaurioji Latona! — raudojo Niobė.— Priso- 
link savo sielą mano motiniško sielvarto! Apverkdama sep- 
tyniu sūnu lavonus, aš pati septynis kartus miriau! Trium- 
fuoki, beširde nugalėtoja! Bet argi tu įveikei mane? Aš, 
nelaimingoji, ir dabar, po tiek mirčių, turiu daugiau vaikų, 
negu tu, laimingoji! 

Vos spėjo Niobė ištarti šiuos žodžius, ir vėl suskambėjo 
įtemptų lankų templės. Dianos ir Apolono strėlių pervertos, 
krito viena po kitos ant žemės Niobės dukterys. 

Kai gyva liko tik paskutinioji, pati jauniausioji duktė. 

Niobė krito ant žemės, uždengė savo kūnu vaiką ir ėmė 
maldauti: 

— Paliki, Latona, man nors vieną, tik vieną, pačią ma- 
žiausią dukterį! 

Tačiau ir ši žuvo nuo Apolono strėlės. Bevaikė liko Niobė. 
Nejudėdama sėdėjo ji tarp vyro, sūnų ir dukterų lavonų. 
Motina sustingo iš sielvarto. Nebegali jinai nei judėti, nei 
dejuoti, nei šaukti. Nei vienas plaukelis nejuda ant jos gal- 
vos. Pabalo skruostai. Veide — nė lašelio kraujo. Visas kū- 
nas sustiro. Liežuvis prilipo prie gomurio. Gyslose sustojo 
kraujas. Sustingo akys, kupinos gilaus sielvarto. 

Suakmenėjo Niobė. Tik iš sustingusių akių srovena grau- 
džios ašaros. Ir dabar kartais galima matyti, kaip iš akmens 
čiurlena šaltinis — tai ašaros motinos, netekusios savo myli- 
mųjų vaikų. 


LIKIJOS BERNIUKAI 


Ilgai klaidžiojo Latona! po bevandenę Likiją, kepinama 
svilinančių saulės spindulių. Veltui jos vaikai žiodavosi, no- 
rėdami gauti bent gurkšnelį vandens. 

Išalsinta ilgo kelio, išsekinta karščio, iškankinta troškulio, 
Latona vos galėjo pavilkti kojas. Bet staiga ji pamatė slėnio 
gilumoj nedidelį ežerą ir nuskubėjo prie vandens. 

Pakrantėje berniukai rinko meldus ir pelkių viksvas. Kai 
Latona priėjo prie kranto ir atsiklaupė, norėdama pasisemti šal- 
to vandens, berniukai neleido jai netgi jo paliesti ir šiurkščiai 
varė ją šalin. 

— Kodėl neprileidžiate manęs prie vandens? — paklausė La- 
tona.— Vanduo vienodai priklauso visiems! Maldauju jus, leis- 
kite man numalšinti troškulį! Pažvelkite į mano nelaimingus 
vaikus, mirštančius iš troškulio! 


! Deivė Latona (Leto) pagimdė Jupiteriui dvynius — Dianą ir Apo- 
loną. Jupiterio pati Junona negailestingai persekiojo Latoną. 


312 


Likijos berniukai nepažinojo nei meilės, nei gailesčio. Jie 
užsispyrė neleido jai prieiti prie vandens, ėmė grasinti deivei 
ir biauriai plūstis. Maža to, jie šoko į ežerą ir pradėjo basomis 
kojomis drumsti vandenį. Iš dugno pakilo minkštas dumblas, ir 
skaidrus vanduo iškart pajuodo. 

Supyko Latona. Pakėlė ji rankas į dangų ir sušuko: 

— Tad gvvenkite per amžius šitame purve, žiaurieji ber- 
niukai! 

Vos spėjo jinai ištarti šiuos žodžius, berniukų pilvai ėmė 
pūstis, kaklai storėti, nugaros pažaliavo, balsai užkimo, iš pra- 
virų gerkliu vis dar veržėsi keiksmai. Po to jie ėmė greitai 
mažėti ir virto varlėmis. 

Nuo tasyk jie visą laiką gyvena baloje, čia panirdami į 
vandenį, čia iškišdami biaurias galvas. Jie šokinėja pakrante 
arba plaukioja, maudydamiesi purvinuose mauruose. Kaip ir 
anksčiau, jie plūstasi ir keikiasi, plačiai atverdami šlykščias 
gerkles, tačiau žmonės jau nebesupranta jų varliškos kalbos. 


MEILĖS TEMA 


Jaunystės eilėraščiuose Ovidijus dažnai vaizduodavo nelai- 
mingą, vienpuse meile. ,„Metamorfozėse“ poetas vėl varijuoja 
šią mėqiama temą. Nimfa Echo švelniai, kankinamai myli Nar- 
cizą, vienok jaunuolis jai šaltas ir abejingas. Vienpusė meilė 
rodoma novelėje „Apolonas ir Dafnė". Dievas Apolonas karš- 
tai myli jaunąją Dafnę, tačiau jis veltui veržiasi prie mylimo- 
sios. Nimfa bėga nuo jo, ir Apolono meilė pražudo Dafne. 

Tačiau poemoje kur kas dažniau vaizduojama abipusė meilė. 
Ji yra laimės ir džiaugsmo šaltinis, įkvepia herojus atlikti dide- 
lius žygius, o menininkus — sukurti puikius kūrinius. Tokia 
meilė padeda Deukalionui ir Pirai įveikti visas kliūtis tvano 
metu. Persėjas Andromedos meilės vardan kaujasi su pabaisa 
ir nugali ja. Orfėjas, ieškodamas Euridikės, nusileidžia į po- 
žemių karalystę. 

Idealią meilę Ovidijus vaizduoja novelėje apie Piramą ir 
Tisbe. Herojai negali gyventi vienas be kito. Jų meilė stipresnė 
už mirtį. 

Piramas ir Tisbė žūva, kai jų meilė vos spėja suliepsnoti, 
tuo tarpu Filemonas ir Baukidė su šiuo abipusiu jausmu išgy- 
vena ilgą ir sunkų gyvenimą. Meilės neišsekino ir neišgairino 
slenkantys metai. Tr senatvėje jų vienintelis troškimas — mirti 
kartu, tą pačią dieną ir valandą. Filemonas ir Baukidė — netur- 
tingi valstiečiai. Poetas diegia skaitytojams mintį, kad laimė 
gyvena ne prabangiuose rūmuose, o skurdžiose žemdirbių 
lūšnose. 

Oktavianas buvo priverstas leisti ypatingus įstatymus, 
draudžiančius skyrybas, baudžiančius neištikimybe, stiprinan- 
čius šeimą. Ovidijus nepritarė šioms Augusto priemonėms ir 
jas išjuokė. Tačiau jis negalėjo būti abejingas, matydamas, 
kaip blogai gyvena žmonės, kaip retai vyras ir žmona nuošir- 
džiai myli kits kitą. Žemai savo amžininkų moralei poetas 
priešpastato didžią ir gražią meilę. 


APOLONAS IR DAFNĖ 


Daugelis vaikinų siekė jaunosios Dafnės, upių dievo Penėjo 
dukters, rankos. Tačiau nimfa nenorėjo tekėti, ji šalinosi žmo- 
nių, mėgo klaidžioti miškais ir medžioti laukinius žvėris. 

Kai Apolonas išvydo miške jaunąją Dafnę, lengvutę, grakš- 
čią, įraudusią nuo bėgimo, su akimis, švytinčiomis kaip žvaiaž- 
dės, su palaidais iki pat žemės plaukais, pamilo ją, ir širdis 
ėmė liepsnoti. 

Iš tolo gėrėjosi Apolonas jaunosios Dafnės grožiu. Bet kai 
tik jis artėdavo prie nimfos, ji pabėgdavo nuo jo greičiau už 
lengvąjį vėją. 

Apolonas šaukė Dafnei: 

— Sustoki, nimfa, juk aš nesu tavo priešas! 

Tačiau ji bėgo nuo jo, kaip bėga ėriukas nuo vilko, kaip 
elnias nuo liūto, kaip lekia nuo erelio balandis, drebėdamas 
kiekviena plunksnyte. 

Apolonas šaukė Dafnei: 

— Maldauju tave, bėki lėčiau! Neparpulki! Nesusižeisk 
kojų, nesuraižyk jų į dygiąsias slyvas! Nenoriu suteikti tau 
skausmo! 

Tačiau Dafnė bėgo vis greičiau, ir nuo to Apolonui atrodė 
dar gražesnė. Lengvas vėjelis kedeno jos drabužius, draikė pa- 
laidus plaukus. 

Kai jėgos išseko, Dafnė sustojo ir sušuko: 

—- Padėki man, tėve! Prasiverk žeme! Sunaikink arba pa- 
keisk tą grožį, kuris mane žudo! 

Ir vos spėjo Dafnė ištarti šiuos žodžius, sunkus sustingimas 
pradėjo ją imti. Švelnia žieve ėmė trauktis jos kūnas. Žaliais 
lapais virto jos purūs plaukai. Rankos išaugo į šakas. Neseniai 
tokios miklios jos kojos pavirto sunkiomis šaknimis ir įaugo į 
žemę. Žalioje medžio viršūnėje pasislėpė gražusis Dafnės vei- 
delis. 

— Tu būsi mano medis, Laure,— tarė Apolonas.— Tavo la- 
pais aš pasidabinsiu plaukus, lyrą, strėlinę. Laurų vainiku vai- 
nikuos geriausius poetus, didžiuosius dailininkus, karvedžius ir 
Pitinių Žaidynių nugalėtojus. Kaip amžinai jauna mano galva — 
dievai niekada nesensta,— taip ir tu amžinai turėsi žalią la- 
piją. 

Nutilo Apolonas, ir Lauras sutikimo ženklan palingavo 
šakas. 


PERSĖJAS IR ANDROMEDA 


Persėjas, Jupiterio ir Danajos sūnus, kartu su motina buvo 
užkaltas į medinę dėžę ir įmestas jūron. Bangos išplukdė dėžę 
ant salos kranto. Motina ir sūnus išsigelbėjo. Užaugęs Persėjas 
atliko daug įstabių žygdarbių. Jis turėjo sparnuotus sandalus, 

kepurę slėpūnę, piautuvą, padovanotą dievo Hermio, ir veid- 
rodį, kurį jam davė deivė Atėnė. 

Žymiausias Persėjo žygdarbis — baisiosios Medūzos-Gorgo- 
nos įveikimas. Ant Medūzos galvos vietoj plaukų plaikstėsi 
nuodingos gyvatės. Kas tik susidurdavo su jos žvilgsniu, visus 
ji paversdavo akmeniu. Persėjas atsuko Gorgonai nugarą ir, 
žiūrėdamas į ją veidrodyje, nukirto jai galvą. 

Kai Persėją nuskriaudė milžinas Atlantas, didvyris parodė 
jam šlykščią Medūzos galvą. Atlantas žvilgtelėjo — ir pastėro: 
jo plaukai pavirto miškais, kaulai — akmenimis, pečiai bei ran- 
kos — kalnagūbriais. Atlantas išaugo į visas puses ir virto 
didžiuliu kalnu, kuris remia žvaigždėtąjį dangų. 

Kartą Persėjas atlėkė Etiopijon. Čia pamatė gražuolę And- 
romedą. Švelnios mergaitės rankos buvo prikaustytos prie uo- 
los. Jeigu lengvutis vėjelis nebūtų draikęs jos plaukų, jis būtų 
palaikęs ją marmurine statula. 

Priskridęs arčiau, Persėjas pamatė, kad iš mergaitės akių 
srūva gailios ašaros. Sužavėtas jos nuostabaus grožio, jis vos 
nenupuolė, nes užmiršo plasnoti savo sandalų sparnais. 

Nusileidęs žemėn, Persėjas tučtuojau paklausė, už ką And- 
romeda taip žiauriai nubausta. Mergaitė tylėjo, nesiryždama 
pradėti šnekų su nepažįstamu vyriškiu, tačiau dar gailiau pra- 
virko. 

Persėjas užsispyręs prašė viską pasakyti, ir Andromeda pa- 
pasakojo, kad ji pati niekuo nenusikaltusi: jinai gera valia 
prisiėmusi tą bausmę, kuri buvo paskirta jos motinai už nuola- 
tinį gyrimąsi savo grožiu. 

Tačiau vos spėjo mergaitė papasakoti savo istoriją, su- 
šniokštė bangos ir iš jūros išnėrė didžiulė pabaisa. 

Andromeda suriko iš baimės. Išgirdę klyksmą, atbėgo abu 
jos tėvai ir ėmė aimanuoti ir raudoti, apkabindami ir bučiuo- 
dami prikaustytą prie uolos mergaitę. Persėjas tarė jiems: 

— Lieti ašaras galima ir ligi ryto, o dabar brangi kiekviena 

minutė. Jeigu išleisite savo dukterį už manęs, aš išgelbėsiu ją 
nuo pabaisos. 

Tėvai iškart sutiko ir ėmė maldauti, kad tik jis gelbėtų. 

Tuo tarpu pabaisa yrėsi tiesiai prie Andromedos uolos, ga- 
linga krūtine skrosdama vandenį. 

Didvyris, pasispyręs kojomis į žemę, pakilo į orą ir nulėkė 
pasitikti baisūnės. Kai tik jūros paviršiuje pasirodė žmogaus 
šešėlis, pabaisa įnirtingai puolė Persėją. 

Kaip erelis, pastebėjęs ant žemės gyvatę, šildančią saulėje 
melsvą nugarą, užlekia ant jos iš užpakalio ir suvaro godžius 
nagus į žvynuotą kaklą, kad ji negalėtų atsukti jam savo nuo- 
dingo geluonies, taip ir Persėjas, galvotrūkčiais krisdamas iš 
viršaus, užšoko ant pabaisos nugaros ir suvarė į ją savo ka- 
laviją. 

Sunkiai sužeistas milžinas čia kilo iš vandens, čia vėl niro, 
Čia sukiojosi kaip šernas, apsuptas skalijančios medžioklinių 
šunų gaujos. 

Sparnai gelbėjo Persėją nuo įsiutusio žvėries. Didvyris smo- 
gė priešui smūgį po smūgio. Riaumojanti pabaisa purškė van- 
dens, sumišusio su krauju, fontanus. 

Kai Persėjo sparnai, sulieti vandens purslų, ėmė sunkti, jis 
užšoko ant uolos, toli išsikišusios į jūrą. Kaire ranka laikyda- 
masis viršūnės, jis pribaigė pabaisą. 

Pakrantėje nuskardėjo džiaugsmingi Etiopijos gyventojų 
šūksniai ir ratavimai. Tėvas ir motina, dėkodami nugalėtojui, 
privedė prie jo išlaisvintą iš grandinių mergaitę. 


PIRAMAS IR TISBĖ 


Garsingame Babilono mieste, dviejuose gretimuose namuu- 
se, gyveno Piramas ir Tisbė. Piramas buvo gražesnis už visus 
jaunuolius, Tisbė — žavingesnė nei visos Rytų merginos. 

Sienoje, skyrusioje abu namus, buvo plyšys. Jis niekam 

nekrito į akis, tačiau jaunuolis ir jaunuolė seniai jį buvo pa- 
stebėję ir dažnai pro jį kalbėdavosi, kai niekas jų negalėdavo 
išgirsti. 

Piramas ir Tisbė karštai mylėjo kits kitą, tačiau jų tėvai 
gyveno nesantaikoje ir draudė jiems susitikti. 

Kiekvieną dieną jaunuolis ir jaunuolė šnekėdavosi pašnibž- 
dom, o kai ateidavo naktis, meiliai atsisveikindavo. 

Kartą jie ryžosi susitikti naktį, kai visi miegos, toli už mies- 
to, prie Nino ! kapo. Abu jie žinojo miške tą vietą: ant kapo 
augo aukštas šilkmedis, aplipęs baltais vaisiais, o prie jo skam- 
biai čiurleno šaltas upeliukas. 

Užstojus nakčiai, Tisbė atsargiai pravėrė tamsoje duris, 
niekieno nepastebėta išėjo iš namų, užsidengusi veidą šydu, 
perėjo visą miestą ir pasiekė sutartą vietą. 

Staiga iš krūmų liuoktelėjo baisi liūtė. Ant jos nasrų dar 
putojo šviežias kraujas. Ji buvo ką tik sudraskiusi jautį ir 
bėgo prie šaltinio numalšinti troškulio. Iš baimės praradusi 
nuovoką, Tisbė leidosi bėgti ir pasislėpė tamsiame urve. Pa- 
krantėje ji pametė savo lengvąjį šydą, ir liūtė sudraskė jį savo 
kruvinais nasrais. Numalšinusi troškulį, siutingoji liūtė dingo 
miške. 

Piramas išėjo iš namų truputį vėliau. Mėnulio šviesoje aiš- 
kiai įžiūrėjęs pikto žvėries pėdsakus, jaunuolis išblyško, širdis 
pradėjo neramiai plakti. O kai Piramas išvydo krauju apšlaks- 
tytą ir sudraskytą Tisbės šydą, sušuko: 

— Tai aš prapuldžiau tave, Tisbe, pakviesdamas į mišką! 
Ak, ir kodėl aš atėjau taip vėlai! Verčiau liūtai būtų sudraskė 
mano nusikaltusią širdį! Tačiau laukti mirties gali tik bailys! 

Piramas pabučiavo mylimosios šydo skutelius ir tarė: 

— Parauski dabar ir nuo mano kraujo! 

Jis išsitraukė kalaviją, suvarė jį sau krūtinėn ir krito po 


m l Ninas ir Semiramidė — legendariniai Asirijos monarchijos įkūrė- 
jai. Ninas nukariavo Babiloną ir, pasak padavimọ, ten buvo palaidotas. 

medžiu. Iš garuojančios žaizdos kraujas tryško į viršų. Balti 
medžio vaisiai, apšlakstyti Piramo krauju, tą pačią akimirką 
patamsėjo. 

Tuo tarpu Tisbė, dar virpėdama iš baimės, paliko urvą. Ji 
ėmė ieškoti mylimojo, norėdama kuo greičiau papasakoti, ko- 
kio baisaus pavojaus jai pavyko išvengti. 

Baisėdamasi pamatė Tisbė po medžiu kūną, gulintį kraujo 
permirkusioje žemėje. Tisbė išbalo kaip drobė, suvirpėjo, kaip 
virpa jūros vanduo nuo lengvučio vėjo: ji pažino mylimąjį. 
Tisbė pradėjo rauti sau plaukus, laužyti rankas, raudodama kri- 
to ant savo mylimojo kūno. Vargais negalais Piramas pravėrė 
akis, jau aptemdytas mirties, ir, paskutinį kartą pažvelgęs į 
mylimąją, užmerkė jas amžiams. 

Tisbė atpažino savo šydą, pamatė kalaviją, ištrauktą iš 
makštų, ir suprato, jog jis mirė iš meilės jai. 

Tada Tisbė pakilo: pridėjo kalavijo smaigalį prie širdies 
ir krito ant jo, dar šilto nuo Piramo kraujo. 

Mirtis sujungė įsimylėjėlius. Viename kape palaidojo gimi- 
nės jų palaikus. 

Nuo to karto šilkmedžio vaisiai pasidarė tamsiai purpuri- 
niai, atmenant liūdną Piramo ir Tisbės likimą. 


FILEMONAS IR BAUKIDĖ 


Frigijoje yra aukšta kalva, o aplink ją plyti neįžengiamos 
pelkės, kuriose veisiasi daugybė ančių ir pelkinių narų. Kitados 
šioje vietoje stovėjo gyvenvietė. Vieną sykį nusileido čia 
mirtingų žmonių pavidalu Jupiteris ir Merkurijus. Daugelį na- 
mų apėjo dievai, ieškodami pastogės ir poilsio. Tačiau visur 
jiems užverdavo duris. Tiktai vienuose namuose, dengtuose 
šiaudais ir nendrėmis, svetingai priėmė keleivius. 

Toje lūšnoje gyveno Filemonas ir Baukidė. Jaunystėje jie 
susituokė šiuose namuose. Čia ir paseno, nesivaržydami savo 

tieturto, kantriai kehtėdami hegaridas ir nepriteklius. Nebuvo 
šiuose namuose nei tarnų, nei ponų. Visą gyvenimą jie pragy- 
veno dviese. Kits kitam jie įsakinėdavo, kits kitam paklusdavo. 

Jupiteris ir Merkurijus susikūprinę pralindo pro žemas 
duris į skurdžią lūšną. Senukas pastatė jiems suolą, senutė 
1ūpestingai užtiesė jį storu užtiesalu ir pasiūlė svečiams pri- 
virsti. Tada Baukidė pakrapštė židinyje karštus pelenus, įpūtė 
vakarykštę ugnį, įmetė sausos žievės bei lapų, atnešė nuo aukš- 
to plonų šakalių bei šakų ir užkaitė ant ugnies varinį puodą. 

Baukidė sutaisė daržoves, vyro atneštas iš daržo. Filemonas 
dvipirštėmis šakėmis nukabino nuo pajuodavusio skersinio 
seniai tausojamą rūkytą kumpį, atpiovė jo geriausią gabalą ir 
įmetė į verdantį vandenį. Ruošdami vakarienę, senukai malo- 
niai šnekučiavosi su savo svečiais, ir laikas bėgo nepastebi- 
mai, 

Lūšnoje ant tvirto vinies kabojo buko lovys. Jį pripylė 
šilto vandens, ir keleiviai nusiplovė kojas. Vidury stovėjo 
iš gluosnio padaryta lova. Šeimininkai padėjo ant jos minkštų 
viksvų čiužinį ir uždengė sena antklode, kurią ištraukdavo tik 
per šventes. Dievai išsitiesė šiame kukliame guolyje. 

Rūpestinga senutė pastatė priešais juos klypakojį stalą, 
pakišusi šukę po ta koja, kuri buvo trumpesnė už kitas. Po 
to nutrynė stalą žaliosiomis mėtomis. Padėjo ant jo alyvų, ma- 
rinuotų vyšnių, salotų, ridiką, varškės, kiaušinių, keptų karštuo- 
se pelenuose,— viską moliniuose induose. Galiausiai pastatė iš 
buko išskobtus puodelius ir molinį indą jauno vyno. 


Po kurio laiko Baukidė nukėlė nuo ugnies ir padavė sve- 
čiams valgį. Po jo ir desertą: medaus, riešutų, figų ir džiovintų 
datulių, slyvų, plačias pintines kvapių obuolių ir ką tik nuo 
stiebo nuskintų auksaspalvių vynuogių. 

Filemonas ir Baukidė pastebėjo, kad kai tik svečiai išgeria 
vyną, molinis indas tuoj pat vėl prisipildo. Apstulbinti šio 
stebuklo, senukai suprato, kad pas juos svečiuojasi dievai. 

Drebėdami iš baimės ir tiesdami rankas į dangų, jie ėmė prašy- 
ti dievus atleidimo už tokias prastas vaišes. 

— Mes dievai, — tarė svečiai. — Visus šio kaimo gyventojus 
nubausime, nes jie laužo svetingumo įstatymą. Tačiau ši baus- 
mè nepalies jūsų. Palikite savo lūšną ir eikite su mumis! — 
įsakė jie. 

Paklusdami dievų valiai, Filemonas ir Baukidė išėjo iš namų 
ir ėmė sunkiai kopti į aukštą kalvą. Pasiekę viršūnę ir apsidai- 
rẹ, senukai pamatė, kad visas jų kaimas nugrimzdęs į pelkę. 
Išlikusi tik jų vargana lūšna. 

Senukai pergyveno dėl kaimynų likimo. O jų mažytė lūš- 
nelė virto puošnia šventykla: ji išaugo, pasipuošė marmuru, ko- 
lonos pakeitė jos kreivus pasparus, durys pasipuošė subtiliais 
raižiniais, stogas sušvytėjo auksu. 

Ir Jupiteris meiliai kreipėsi į Filemoną ir Baukide: 

— Dorasis seneli ir tu, moteriške, verta savo garbingo vyro, 
pasakykite man, koks didžiausias jūsų troškimas? Ko jūs nori- 
te? Apie ką svajojate? 

Filemonas, trumpai pasitaręs su Baukide, atsakė dievams: 

— Mes norėtume tarnauti šioje šventykloje ir kartu ją ser- 
gėti. O kadangi visą gyvenimą pragyvenome labai sutartinai, 
tai ir mirti norėtume kartu, tą pačią dieną, tą pačią valandą. 
kad aš niekada nematyčiau savo mylimos žmonos kapo ir kad 
jai netektų manes laidoti. 

Išsipildė visi jų troškimai. Ilgus metus Filemonas ir Baukidė 
saugojo nuostabiąją šventyklą. 

Sykį stovėjo jie prie įėjimo į šventyklą, pavargę nuo darbų, 
išsekinti pragyvento amžiaus. Jie ramiai šnekučiavosi, prisimin- 
dami laimingąją jaunystę, dalydamiesi mintimis, kaip praėjo 
ilgas jų gyvenimas šiose mielose gimtosiose vietose. 

Staiga Baukidė pastebėjo, kad jos senukas pradeda apaugti 
žaliais lapais. Kartu ir Filemonas pamatė, jog žmona irgi vel- 
kasi lapų rūbą. Jau virš jų galvų iškilo žalios lajos, o Filemo- 
nas ir Baukidė vis dar šnekėjosi, kol tik buvo įmanoma. 

Sudie! — tuo pačiu metu pasakė vienas kitam Filemonas ir 
Baukidė, ir tą pačią akimirką žievė uždengė visiems laikams 
jų sučiauptas lūpas. 

Ir dabar šio krašto gyventojai rodo du aukštus medžius, lie- 
pą ir ąžuolą, aptvertus neaukšta tvorele ir papuoštus šviežių 
gėlių vainikais, kuriuos atneša čia gyventojai, pagerbdami 
Filemono ir Baukidės atminimą. 


MENININKŲ PAVEIKSLAI 


Pirmuoju savo kūrybos laikotarpiu Ovidijus poeziją laikė 
pramoga ir smagiu linksminimusi. Daugiausia dėmesio jis skyrė 
išoriniam eilių šlifavimui ir stengėsi rašyti įdomiai, sąmojingai, 
efektyviai. Poetas nekėlė sau rimtų tikslų, eilėraščiai neatspin- 
dėjo realių autoriaus jausmų. „Tebūnie lengvabūdiška daina — 
gyvenimas mano nepriekaištingas!“ — rašė Ovidijus. 

Poemoje „Metamorfozės“ Ovidijus reiškia kitokias, brandes- 
nes pažiūras. Poezija ne tik duoda pasitenkinimą, bet ir kilnina 
žmogų. Jinai daug ko jį moko, daro geresnį, humaniškesnį. 
Poetas, Ovidijaus nuomone, kur kas aukštesnis už politinį vei- 
kėją. Politikai, oratoriai, Augusto artimieji dažnai siekia sava- 
naudiškų, ambicingų tikslų. Poetas tarnauja didžiajam menui, 
kuris puošia gyvenimą. 

Ovidijus poemoje sukuria įkvėpimo apimtų menininkų pa- 
veikslus. Garsusis architektas Dedalas išranda sparnus, kad 
žmogus galėtų skraidyti kaip paukštė. 

Poetas Orfėjas taip gražiai dainuoja ir skambina, jog kal- 
nai atslenka klausytis jo muzikos, medžiai sueina išgirsti jo 
dainų, jo lyra sutramdo pabaisas ir piktus žvėris. Meno galia 
jis pavergia niūriuosius požemių karalystės dievus ir grąžina 
gyvenimą Žmonai Euridikei. Skulptorius Pigmalionas dievų ap- 
dovanotas nuostabiu talentu ir kuria žavias skulptūras. Didi 
meilės ir meno jėga paverčia šaltą statulą gyva būtybe. 

DEDALAS IR IKARAS 


Žiaurus Kretos karalius Minas laikė nelaisvėje garsų archi- 
tektą Dedalą. Dedalas ilgėjosi savo brangios tėvynės — Atėnų. 
Galingas Kretos karalius. Jam pavaldžios daugelis jūrų ir 


Dedalas ir Ikaras. 


Pompėjos sienų tapyba. 
Skrisdamas Dedalas mato ant kranto bangų išmestą Ikaro kūną 

žemių, užtvėrė jis Dedalui kelią į namus ir sausuma, ir jūra. 
Ir sumanė Dedalas negirdėtą dalyką. Pririnko jis įvairiausio 
didumo pluksnų ir sudėstė jas tam tikra tvarka. Taip iš nelygių 
nendrelių nagingas meistras sumausto piemens švilpynę. Tada 
sutvirtino Dedalas plunksnas vašku bei siūlais ir pavertė jas 
„ didžiulio paukščio sparnais. 

Šalia Dedalo stovėjo jo sūnus Ikaras, netrikdomas gaudė 
pūkelius, maigė pirštais minkštą kvapų vašką, dūko, šėlo. ir 
trukdė tėvui dirbti. 

Baigęs savo keistą darbą, Dedalas prisirišo abu sparnus prie 
pečių ir, vairuodamas rankomis, pakilo į orą. Po to jis padirbo 
tokius pat sparnus Ikarui ir ėmė jį mokyt skraidyti. 

-— Susimildamas,— mokė Dedalas sūnų —būki atsargus, 
skrisk per vidurį, laikykis arčiau manęs! Jeigu skrisi pernelyg 
žemai, vanduo pasunkins tavo sparnus. Jeigu pakilsi pernelyg 
aukštai, saulė ištirpdys vašką. 

Dedalas paskutinį sykį pabučiavo sūnų, suplasnojo sparnais 
ir nulėkė pirmyn, dairydamasis ir nerimaudamas dėl savo bend- 
rakeleivio, kaip iš aukšto lizdo išskridusi paukštė, drebanti ir 
būkštaujanti dėl savo glebaus jauniklio. 

Moko Dedalas Ikarą pavojingo meno, prašo jį neatsilikti, ir 
skrenda abu jie virš jūros, kaip paukščiai laisvūnai. Nustebinti 
žvelgia į juos ir Žvejys, užmetęs miklią meškerę, ir piemuo, 
pasirėmęs lazda, ir artojas, užgulęs savo arklą. Ir galvoja jie, 
kad čia skrenda ne žmonės, o dievai. Kas gi kitas, jei ne 
dievai, gali skraidyti oru? 

Laimingai jie praskrido Samo, Delo ir Paro salas. Tačiau 
Ikaras, pagautas drąsaus skrydžio, užmiršo tėvo pamokymus ir 
ėmė kilti vis aukščiau. Kepinančios saulės spinduliai ištirpdė 
vašką. Pasipylė, pabiro ore plunksnos. Veltui Ikaras mosikavo 
rankomis. Negalėjo jis be sparnų laikytis ore ir nukrito į mėly- 
ną jūrą. 

Nelaimingasis Dedalas ilgai skraidė virš jūros, ieškodamas 
mylimojo sūnaus. Pagaliau pamatė vandenyje plūduriuojančiaš 
plunksnas, viską suprato ir prakeikė savo meną. 


ORFĖJAS IR EURIDIKĖ 


Ilgai raudojo Orfėjas savo žmonos, kuri mirė nuo gyvatės 
įkandimo. Pagaliau ryžosi pamatyti bent Euridikės šešėlį. Nusi- 
leido dainius Tenaro tarpekliu prie mirties upės ir, perplaukęs 
Stiksą, atsidūrė požemių karalystėje. 

Klaidžiodamas tarp mirusių žmonių šešėlių, jis negalėjo rasti 
Euridikės. Tada nuėjo pas požemių karalystės valdovus Plu- 
toną ir jo žmoną Prozerpiną. Perbraukęs ranka savo lyros sty- 
gas, Orfėjas uždainavo: 


O galingieji dievai, valdovai šešėlių pasaulio, 

Kur mes pateksim visi, kas gimė žemėj mirtingas. 
Jei man valia kalbėt ir lūpom, nemokančiom vyliaus, 
Leisit teisybę sakyt,— ne dėl to į čia nusileidau, 
Kad pamatyčiau Tartarą tamsų ir ne kad suriščiau 
Cerberį su trigubais nasrais, Medūzos ainį, 

Turintį vietoj gaurų gyvates ir lojantį baisiai, — 
Ne! — Atėjau žmonos, kuriai užmintoji gyvatė 
Įtrėškė savo nuodų ir ją atėmė žydinčiuos metuos. 
Skausmą norėjau nukęst ir rungiaus su juo, nesiginsiu. 
Apveikė Meilė, gerai gyvųjų pasauly žinoma deivė. 
Ar ji žinoma čia, abejoju, bet galima spėti 

Ir, jei ne melas, ką sako apie pagrobimą senovėj !, 
Meilė sujungė ir jus.— Dėl siaubo šios karalystės, 
Kur viešpatauja tyla ir juodo Chaoso tamsybė, 

Jūs išklausykit mane, maldauju, ir Euridikei 
Trūkusį baisiai anksti gyvenimo siūlą sumegzkit! 
Jūsų rankoje viskas ir, valandą menką užtrukę, 

Į šią vietą vėliau ar anksčiau tikrai atkeliausim. 
Skubame čion visi, čia mūs paskutinė pastogė, 

Ir jūs valdžia žmonėms po to nesibaigia jau niekad. 


! Požemių karalystės valdovas Plutonas buvo pagrobęs Prozerpiną 


ir padaręs ją mirusiųjų krašto valdove. 

Ir Euridikė, laiku jai skittąjį atnžių pabaigus, 

Jums priklausys. Kaip malonės prašau, kas teisėtai mums duota. 
Taigi, jei žmoną grąžint bus mano prašymas tuščias — 

Tai nebegrįšiu ir aš: mirtim abiejų pasidžiaukit. 


Taip dainavo Orfėjas, braukdamas per stygas ir melodingai 
pritardamas dainai. Jo dainavimas sukrėtė visus požemių kara- 
lystės gyventojus. Bekraujai šešėliai raudojo. Troškulio iškan- 
kintas Tantalas liovėsi gaudęs slūgstantį nuo jo vandenį. Danai- 
dės negalėjo pildyti savo bedugnės statinės. Netgi Sizifas nu- 
stojo dirbti ir prisėdo ant savo akmens. Pirmosios pravirko 
nepalenkiamosios Eumenidės. Ir požemių karalystės dievai, 
Prozerpina ir Plutonas, sutiko grąžinti Orfėjui jo Euridikę, bet 
su viena sąlyga: Orfėjas neturįs atsigręžti ir žiūrėti į žmoną, 
kol išeis abu iš požemių karalystės. 

Tylėdami jie ilgai ėjo tamsoje didžiuliu skardžiumi, ap- 
gaubti tirštos miglos. Orfėjas, o iš paskos ir Euridikė jau artėjo 
prie išėjimo iš požemių karalystės. Tačiau Orfėjui taip norė- 
josi pažvelgti į savo Euridikę, taip bijo jis, kad mylimoji nuo 
jo neatsiliktų, jog neištvėrė, atsigręžė, ir Euridikė dingo pože- 
mių karalystėje visiems laikams. 


PIGMALIONAS 


Pigmalionas turėjo didelį talentą, nuostabią dievų dovaną. 
Jis ištekino iš sniego baltumo dramblio kaulo jaunos mergaitės 
statulą. Nė viena pasaulio moteris negalėjo prilygti jai savo 
grožiu. 

Skulptorius atsargiai liečia savo kūrinį rankomis. Jis, netiki, 
kad čia statula. Palietęs ją, Pigmalionas galvoja, kad jai su- 
kėlė skausmą. Jis kalbasi su ja. Bučiuoja ją, ir jam rodosi, 
kad ji atsakys jam tuo pačiu. 

Skulptoriaus menas pranoko gamtą. Menininkas įsimylėjo 
savo kūrinį. Skulptorius atneša jai mergaičių mėgstamų dova- 
nų — kiaukutų, nuzulintų akmenėlių, lelijų, mažų paukščiukų, 
gėlių. Jis rengia ją plonais drabužiais, puošia jos krūtinę įvai- 
riaspalviais kaspinais, kaklą — ilgais karoliais, ausis — auska- 
rais, rankas — žiedais su brangakmeniais. Viskas tinka jaunai 
gražuolei. 

Atėjo deivės Veneros šventė. Ėmė smilkti aukų laužai. Au- 
kodamas Pigmalionas kreipėsi į dievus: 

— Jeigu esate visagaliai, o dievai, maldauju jus: tegu turė- 
siu aš žmoną, panašią į dramblio kaulo statulą! 

Deivė Venera suprato, ko trokšta Pigmalionas, ir malonės 
ženklan ugnis aukure tris kartus plykstelėjo ir pakilo į dangų. 

Grįžęs namo, Pigmalionas priėjo prie savo statulos, ėmė 
ją glostyti ir bučiuoti. Staiga jam pasirodė, kad ji pasidarė šil- 
tesnė. Tada atsargiai lytėjo jis ją rankomis, ir kiekvienas paly- 
tėjimas tirpdė jos kietumą, ji ėmė atsileisti, darytis švelnesnė ir 
minkštesnė. Taip minkštėja vaškas nuo kaitrių saulės spindulių. 

Stebėdamasis, bijodamas apsirikti, nepasiduodamas apgaulin- 
gam džiaugsmui, Pigmalionas puolė karštai dėkoti deivei Vene- 
rai. Dailininkas dar sykį ištiesė ranką prie statulos — tačiau ji 
buvo jau atgijusi! Jis pajuto, kaip srūva po plona oda karštas 
kraujas. 

Pirmą kartą gyvenime jis bučiavo moterį. Ir ji pajuto jo 
bučinį, susigėdo, nuraudo, droviai pakėlė akis ir pirmą kartą 
pamatė dangų ir ją mylinti žmogų. 


GRAIKŲ IŠMINČIUS 


Romoje buvo įprasta rašyti mokslines poemas apie pasaulio 
atsiradimą, apie žemdirbystę ir žvejybą, augalus ir gyvulius, 
paukščius ir žvaigždes. Į madą įėjo graikų filosofija. Ovidijus 
norėjo sukurti poemą, kuri atitiktų to meto mokslo lygį. Poe- 
mos pabaigoje jis dėstė savo filosofines pažiūras. 

Ovidijus iš dalies pasinaudojo graikų materialistų mokymu. 
Įkandin Lukrecijaus jis kartoja materialistinės filosofijos teigi- 
nius: „iš nieko niekas neatsiranda“, „pasaulyje viskas srovena 
ir viskas keičiasi": 22 

„Pasaulyje nėra nieko pastovaus. Viskas jame juda, viskas 
kinta. Laikas greitai bėga, kaip upė. 

Viskas gamtoje keičiasi. Tu matai, kaip tolydžio dieną kei- 
čia naktis, kaip leidžiasi šviesi saulė. 

Mūsų kūnas visą laiką nepermaldaujamai kinta. Rytoj bū- 
sime ne tie, kas buvome vakar. Gamta pridėjo prie mūsų 
savo kūrybingas rankas, ir mažylis virto stipriu vyru, išgyveno 
vidutinio amžiaus metus ir stačiu taku ėmė leistis į SPRE 
į mirti. ' 

Mes matome, kaip vienos valstybės stiprėja, kitos silpnėja. 
Sakysim, turtais ir galybe garsėjo Troja — dabar belikę tik 
apgailėtini jos griuvėsiai, tik kapai byloja apie jos buvusią 
didybę. Stipri buvo Sparta — dabar ji menkas miesčiukas. Kles- 
tėjo didieji Mikėnai — jie seniai žlugo. Legenda virto Tebai— 
Edipo miestas. Iš Atėnų beliko tik didingas vardas. Dabar pra- 
deda klestėti Romos miestas Tiberio pakrantėje — jis taps di- 
džiulės galingos valstybės sostine“. 

Tačiau greta materialistinių teorijų Ovidijus naudoja ir 
idealistinę filosofiją. Toks įvairių mokymų painiojimas būdin- 
gas daugeliui Oktaviano epochos rašytojų. 

Poemoje ,„Metamorfozės"“ ypatingas dėmesys skiriamas Pita- 
goro mokymui. Pitagoras — įžymus graikų matematikas. filoso- 
fas ir muzikas. Jis gyveno VI a. pr. m. e. iš pradžių Samo salo- 
je, o vėliau Italijoje, Krotono mieste. Matematikoje jis padarė 
didelių atradimų. Kaip filosofas buvo naivus ir prietaringas 
žmogus. Jis galvojo, kad skaičiai turi ypatingą magišką reikš- 
mę — tai ženklai, kuriais dievai duodą žmonėms nurodymus. 
Todėl yra laimingi ir nelaimingi skaitmenų deriniai. Pitagoro 
filosofija buvo aristokratinio, reakcinio pobūdžio. 

Ovidijus pateikia Pitagoro mokymą apie sielų persikėlimą. 
Ši teorija turi paaiškinti visas metamorfozes. Pitagoro lūpomis 
Ovidijus išdėsto savo eklektinę filosofiją. i 

„Kodėl tu, žmogau, bijai šaltos mirties, Stikso bangų, šešė- 
lių karalystės? — klausia Pitagoras.— Kodėl bijai pasakiško pa- 
saulio pavojų, tuščių garsų, kuriuos sukūrė poetų fantazija? 

Žmogaus siela yra nemirtinga. Kai kūną sudegins ant laužo 
ar užkas į žemę, siela apleis ankstesnę savo buveinę, susiras 
naują ir joje apsigyvens. Viskas pasikeičia, tačiau niekas ne- 
žūva. Mūsų siela klajoja, iš gyvulio kūno pereina į Žmogaus 
kūną, ir atvirkščiai, tačiau ji negali žūti.“ 

Pitagoriečiai manė, kad žmogaus siela galinti kurį laiką 
gyventi gyvulio kūne. Todėl jie nepripažino mėsiško maisto: 
nuodėmė valgyti mėsą, kurioje, gal būt, yra gyvenusi mirusių 
senolių siela. 

„Turite jūs medžių, — sakė išminčius, — turite obelų, kurių 
šakos palinkusios nuo vaisių naštos, turite ant vynuogienojų 
prisirpusių uogų, turite saldžių daržovių, kurias galima virti 
vandenyje. Galima misti pienu, kvapiuoju gėlių medumi. Žemė 
nešykšti savo dovanų, teikia skanaus maisto be žudymų ir 
kraujo. 

Mėsa ramina alkį tik piktieji žvėrys: Armėnijos tigrai, nuož- 
mieji liūtai, lokiai ir vilkai — juos džiugina svetimas kraujas. 

O, kaip žema prikimšti savo pilvą kitų gyvūnų mėsos, tu- 
kinti nepasotinamą kūną, ryjant gyvus padarus, išsaugoti savo 
gyvybę per kitų mirtį. 

Kuo nusikaltote jūs, romiosios avys, sutvertos žmogaus gy- 
vybei palaikyti, jūs, nešiojančios nektarą pritvinkusiuose teš- 
menyse, švelnia vilna teikiančios mums drabužius? Kuo kaltas 
jautis, geraširdis, nekenksmingas, nesuktas, netgi kvailas gyvu- 
lys, gimęs vien darbui? Koks nedėkingas yra žemdirbys, kuris 
piauna buvusį savo laukų artoją!“ 

Pitagoro mokymas negalėjo tapti filosofiniu ,,„Metamorfozių“ 

poemos pagrindu. Nuo graikų išminčiaus laikų buvo praėję 
pusė tūkstantmečio. Antikinis mokslas pasiekė didelių laiinėji- 
mų. Ovidijus netikėjo sielų persikėlimo teorija taip, kaip neti- 
kėjo ir pasakiškais pasikeitimais. Ištisos filosofinės sistemos 
Ovidijaus kūryboje nėra. Pasakodamas apie Pitagorą, pakiliai 
dėstydamas jo mokymą, Ovidijus tik sukuria iliuziją, kad visi 
stebuklingi pasikeitimai, kuriuos jis su tokiu įkvėpimu ir taip 
įdomiai papasakojo savo poemoje, yra moksliškai paaiškinti. 


NEMARI GARBĖ 


Poema „Metamorfozės“ buvo gerai įvertinta, autoriui dar 
gyvam esant. Į nemalonę patekusio poeto kūriniai Romoje ėjo 
iš rankų į rankas. Poetui mirus, ,,Metamorfozės“ tapo viena 
populiariausių knygų. Apie tai byloja Ovidijaus citatos ant 
Pompėjos namų sienų, tą rodo ir skulptūrų, piešinių, taikomo- 
sios dailės reikmenų su atvaizdais „Metamorfozių“ temomis 
gausumas. 

Romoje buvo statomos pantomimos Ovidijaus siužetais. 
Geriausios poemos vietos įėjo į vadovėlius ir chrestomatijas. 
Tokio pasisekimo Ovidijus susilaukė todėl, kad, ir imdamas pa- 
sakišką turinį, sugebėjo atspindėti savo amžininkų mintis bei 
jausmus. „Mes giriame senuosius laikus, tačiau gyvename kaip 
savo meto žmonės“ — rašė jis „Fastuose“. 

Poema „Metamorfozės“ du tūkstančius metų leidžiama viso- 
mis Europos kalbomis. Ovidijaus kūrybą plačiai panaudojo nau- 
jųjų amžių rašytojai ir poetai. 

Neįmanoma išvardyti visų meno kūrinių, sukurtų nemarios 
Ovidijaus poemos siužetais. 

Ovidijaus kūryba pasinaudojo Šekspyras ir Puškinas, pran- 
cūzų poetas Ronsaras, rusų rašytojas Leskovas, anglų dramatur- 
gas Bernardas Šou. Didieji dailininkai Benvenutas Čelinis, Tin- 
toretas, Ticianas, Rubensas, Rembrandtas ir daugelis kitų kūrė 
paveikslus „Melamorfozių“ temomis. Orfėjo ir Euridikės pa- 

veikslai atgimsta Rubenso drobėje, Kanovos skulptūroje, Gliu- 
ko ir Haidno operose, Listo, Ofenbacho, Stravinskio ir Briteno 
muzikiniuose kūriniuose, šiuolaikinio amerikiečų dramaturgo 
T. Viljamso pjesėje. Narcizo paveikslas įkūnijamas Kalderono 
dramoje, Oskaro Vaildo pasakoje, Briulovo paveiksle, Domje 
karikatūroje, Gliuko, Kavalio, Skarlačio operose. Berninis su- 
kuria skulptūrą „Dafnė ir Apolonas“, Falkonė — „Pigmalionas 
ir Galatėja“. Pikaso piešia iliustracijas poemai „Metamorfozės“. 

Ovidijus turėjo pagrindo baigti savo poemą šiais žodžiais: 

„Aš baigiau savo darbą. Jo neįveiks nei Jupiterio rūstybė, 
nei ugnis, nei kalavijas, nei viską nusinešantis laikas. Kai 
ateis paskutinė mano neramaus gyvenimo diena, ji bus pasku- 
tinė tik mano dūlaus kūno diena. O siela — geriausia mano 
esybės dalis — pakils aukščiau tolimųjų žvaigždžių. Mano 
vardas bus nemarus. Žmonės skaitys mano eiles visur, kur 
tik sieks pavergtas žemes Romos valdžia. Garsas apie mane 
eis iš kartos į kartą, jeigu bent lašelis tiesos yra poetų nu- 
jautimuose." 


OKTAVIANO RŪSTYBĖ 


Vos spėjo Ovidijus baigti ,,Metamorfozes" ir įpusėti poemą 
„Fastai“, kai jį užgriuvo Oktaviano rūstybė. 8 m. e. m. impera- 
torius įsakė Ovidijui apleisti visiems laikams Romą ir vykti 
ištremtin į tolimąją Skitiją. 

Kodėl poetas buvo ištremtas — ir iki šiol nenustatyta. Dau- 
gelyje Ovidijaus kūrinių dažnai pasišaipoma iš imperatoriaus 
nutarimų. Tai seniai kėlė Augusto nepasitenkinimą. Oficialiu 
pretekstu galėjo būti ta aplinkybė, kai ankstyvieji Ovidijaus 
kūriniai buvo nekuklūs ir lengvabūdiški. Poetą apkaltino. kad 
jo eilėraščiai daro žalingą įtaką jaunosios kartos auklėjimui. Be 
abejo, buvo dar kažkokia kita nemalonės priežastis. Savo pas- 

kutiniuose eilėraščiuose Ovidijus labai miglotai kalbėjo, kad 
Oktavianas be pagrindo jį apkaltino, kad jis nepadaręs to 
nusižengimo, už kurį buvo ištremtas. Tačiau koks tai nusi- 
žengimas, kuo poetas nusikalto imperatoriui — apie tai Ovi- 
dijus nekalba, ir jo paslaptis mirė kartu su juo. 

Romėnus stebino ir staigi Oktaviano rūstybė, ir nuospren- 
džio žiaurumas, ir to nuosprendžio skubotas vykdymas. Ovidi- 
jus turėjo trumpu laiku sutvarkyti visus reikalus ir palikti 
Romą. 

Ovidijaus namai iškart ištuštėjo. Pažįstami nustojo ji lan- 
kę. Draugai nusigręžė. Tik du ištikimiausi bičiuliai kelionės 
išvakarėse atsargiai prasigavo pas poetą atsisveikinti ir vėl 
išnyko, būkštaudami, kad apie tai nesužinotų Oktavianas. 

Išvykdamas Ovidijus negalėjo pasimatyti su savo mylima 
dukterimi ir mažaisiais anūkais: jie buvo Libijoje. 

Ištremtis Ovidijui atrodė baisesnė už mirties bausmę. Jis 
turėjo visam laikui skirtis su mylimu miestu, žmona, draugais. 
Išblėso šlovė, dingo turtai, laimingas ir nerūpestingas gyveni- 
mas. Puolęs į neviltį, poetas sudegino poemą ,„Metamorfozės“. 

Ovidijus savo atsisveikinimą su Žmona taip aprašė „Liūdesio 
elegijose": „Kada beprisiminčiau paskutinę nakti Romoje, kai 
aš atsisveikinau su viskuo, kas man buvo brangu, iš mano akių 
ima trykšti ašaros. 

Aš pastirau iš sielvarto, kaip žaibo trenktas Žmogus: jis dar 
gyvas, bet jau nesuvokia, kad gyvas. 

Kai atitokau, pradėjome atsisveikinti. Žmona raudojo, steng- 
damasi mane sulaikyti. Moterys, vyrai ir vaikai aimanavo ir 
raudojo kaip per laidotuves. Namuose neliko kampo, kuriame 
nebūtų aidėję dejonės ir verksmai. 

Sielvarto ženklan paleidusi plaukus, žmona krito prieš namų 
dievų statulas ir, drebančiomis lūpomis bučiuodama užgesusį 
židinį. ėmė gailiai skųstis savo likimu. 

Aš tris kartus bandžiau išeiti ir vėl grįždavau. Kai mane kas 
nors skubindavo, klausdavau: 

— Kodėl mane skubini? Pirmiau pagalvok, kur turiu eiti ir 
iš kur! 

Aš negalėjau atsisveikinti su brangiąja Roma. Nusileisda- 
mas širdies balsui, aš pats save apgaudinėjau, sakydamas ,Su- 
die!“, ir vėl grįždavau, kažką kalbėdavau ir bučiuodavau savo 
artimuosius. Po kelis sykius aš duodavau tuos pačius nuro- 
dymus ir negalėjau atsižiūrėti į man brangias būtybes. Aš sa- 
kiau: 

— Kaip galiu skubėti? Juk aš turiu palikti Romą! Turiu 
visiems laikams išvykti į Skitiją! Dar gyvas būdamas, amžiams 
skiriuosi su Žmona, namais, giminėmis ir draugais, kuriuos my- 
liu kaip brolius. Leiskite apkabinti jus, gal jau paskutinį kar- 
tą gyvenime! 

Ir vėl imdavau atsisveikinti ir glėbesčiuoti artimus savo 
širdžiai žmones. Man atrodė, kad čia palieku dalį savo paties 
kūno. 

Žmona, prigludusi prie mano krūtinės, pro ašaras kalbėjo: 

— Mes negalime skirtis! Mes kartu, kartu išvažiuosime iš 
čia! Aš vyksiu su tavimi nors ir į pasaulio kraštą! Nejau sun- 
kus krovinys būsiu laivui, kuris veš tave ištremtin? Tau įsa- 
ko vykti Oktaviano rūstybė, o man — mano meilė! 

Aš vargais negalais įkalbėjau ją nevažiuoti su manimi ir 
išėjau, apsirengęs gedulo drabužiais, su ištaršytais žilais plau- 
kais, priblokštas ir paplūdęs ašaromis. | 

Žmona, sako, iš sielvarto neteko nuovokos ir be žado krito 
ant grindų.“ 

Ovidijus išvyko į kelią, nespėjęs pasirinkti bendrakeleivių, 
nepasirūpinęs pinigais ir produktais, šiltais drabužiais kelionei. 
Vienas jį lydėjusių vergų susiprato paimti jam šiltą kelioninį 
apsiaustą ir plačiabrylę veltą skrybėlę. 

Prieš auštant Ovidijus įžengė į laivą, pasiruošusį išplaukti. 
Irkluotojai jau sėdėjo ant suolų, laikydami rankose ilgus irk- 
lus. Burės buvo išskleistos. Laivas leidosi Tiberiu žemyn ir 
išplaukė į atvirą jūrą. 

Kitą dieną ėmė siausti baisi audra. Vėjas nulaužė aukštą 
stiebą ir sudraskė bures. Įšėlusi jūra mėtė laivą kaip skiedrelę. 
Daug irkluotojų nuskendo. Ovidijus išsigelbėjo tiesiog per ste- 
buklą.- Jūra vėl išmetė jį gimtojon žemėn. 

Po kelių dienų Ovidijus sėdo į kitą laivą. Kelionėje jam 
teko patirti daug pavojų ir nepriteklių. Galų gale pasiekęs 
Graikijos krantus, jis sustojo Korinte, ten persėdo į kitą laivą, 
perkirto Egėjo jūrą ir nuplaukė Mažosios Azijos pakrantėmis, 
Helesponto ir Propontidės sąsiauriais į nesvetingą Juodąją jūrą. 
Apie metus laiko truko pavojinga kelionė. 

Pagaliau jis atvyko į Tomų miestą, kuriame buvo lemta 
išgyventi ilgus metus ir numirti. Miestą neseniai buvo nukaria- 
vę romėnai. Vietiniai gyventojai neapkentė nukariautojų ir bu- 
vo priešiškai nusiteikę svetimšalių atžvilgiu.. Ovidijus savo 
„Liūdesio elegijose“ išliejo Romos ilgesį ir aprašė pavojų ku- 
piną gyvenimą rūsčioje ir atšiaurioje Skitijoje: 

„Jeigu Romoje iki šiol kas nors prisimena tremtinį Nazoną, 
tegu žino, kad esu po žvaigždėmis, kurios niekada nenusilei- 
džia į jūrą, ir gyvenu tarp barbarų. Aplink mane karingi sarma- 
tai. Vasarą nuo antpuolių mus gina savo skaidriais vandenimis 
Dunojus. Bet kai rūsčioji žiema parodo savo gauruotą gal- 
vą, kai žemę užkloja baltas kaip marmuras sniegas ir nuož- 
mus šiaurės vėjas plėšia namų stogus, plasnodamas savo 
sparnais, tada Dunojumi sarmatai vaikšto pėsti, važinėja kra- 
čiais, jaučių pakinkytais vežimais, jodinėja raiti. Jie ginasi 
nuo didelių šalčių žvėrių kailiais, šiltomis plačkelnėmis, neuž- 
dengti tik veidai, plaukuose — sustingę ledo varvekliai, barz- 
da žvilga šaltyje. 

Sarmatai puldinėja raiti ant greitų žirgų, laido lenktas 
nuodingas strėles, siaubia aplinkinius kaimus. Jie išsivaro 
gyvulius, plėšia valstiečių turtą, išsiveda juos surištomis 
už nugaros rankomis. Tai, ko negali pasiimti, sudegina. Šis 
kraštas arba mato priešą, arba bijosi jo, kai nemato. Žemė 
lieka nedirbama. Čia negirdėti paukščių čiulbėjimo, nėra vyn- 

uogynų ir vaismedžių sodų, tik niūrūs pliki laukai be krūmų 
ir medžių. Šių vietų neturi lankyti laimingi žmonės. Didelis 
Žemės rutulys, neaprėpiamos jo platybės, tačiau kaip tik šį 
kraštą Augustas parinko man ištremti“. 

Ovidijus, išlepintas garbės, turtingo ir nerūpestingo aukš- 
tuomenės gyvenimo Romoje, jaunystėje niekada netarnavęs 
kariuomenėje, dabar, senatvėje, turėjo gintis skydu ir kala- 
viju. Kartu su Romos legionieriais jam ne sykį teko kautis 
prie miesto sienų. 

„Ovidijus, — rašė A. Puškinas, — atvirai prisipažįsta, kad 
jis nuo pat jaunystės neturėjo patraukimo kariauti, kad sun- 
ku jam senatvėje savo žilą galvą dangstyti šalmu ir virpančia 
ranka griebtis kalavijo, vos tik sužinojus apie antpuolį.“ 

Kartą Ovidijus pasiuntė į Romą vienam draugui užnuody- 
tą sarmatų strėlę, nukritusią šalia jo miesto gatvėje. 

Ir Skitijoje Ovidijus rašė eilėraščius: 

„Nors man trukdo kalavijų poškėjimas ir kautynių triukš- 
mas, aš, kiek galėdamas, lengvinu savo liūdną dalią eilėmis. 
Nors čia nėra kam klausytis mano dainų, jos man padeda 
nepastebimai trumpinti laiką. Dėkoju tau, Mūza, tu padedi 
man gyventi ir kovoti, teiki poilsį ir paguodą, tu mano va- 
dovas ir draugas, tu nuskraidini mane svajonėse nuo Duno- 
jaus krantų. Tu suteikei man gyvam tokį garsų vardą, kokio 
paprastai susilaukiama tik po mirties. Netgi žmogiškasis pa- 
vydas, viską naikinantis savo nuodingais dantimis, nesužalo- 
jo nei vieno mano kūrinio. Mūsų amžius pagimdė didžių 
poetų, ir nors daugelį laikau didesniais už save, bet apie 
mane kalba ir mane skaito ne mažiau, kaip juos. Ar šią šlo- 
vę pelniau savo dainomis, ar įgijau ją dėl tavo palankumo 
man, visais atvejais dėkoju tau, mano brangus skaitytojau.“ 

Ilgainiui Ovidijus apsiprato su atšiaurių Skitijos klimatu, 
prisitaikė prie naujų gyvenimo sąlygų. Jis išmoko sarmatų 
kalbą ir suartėjo su vietiniais gyventojais.. Ėmė padėti jiems 
patarimais, gydyti ir mokyti jų vaikus, pradėjo rašyti eilė- 

raščius vietos tarme. Už dainą sarmatų vado garbei jis buvo 
apvainikuotas laurų vainiku. Gyventojai pamilo poetą ir 
reiškė jam gilią pagarbą. Jį atleido nuo prievolių ir mokes- 
čių. Kai jis nukaršo, vietiniai gyventojai slaugė jį, maitino 
ir girdė. 

Iki pat gyvenimo pabaigos Ovidijus svajojo grįžti į tėvy- 
nę. Mirdamas jis prašė pervežti jo palaikus į Romą. Tačiau 
šis priesakas nebuvo įvykdytas. Nors didysis poetas Romoje 
buvo vis labiau ir labiau garbinamas, jo kapas susilygino su 
žeme bekraštėse Skitijos platybėse. 


SENOJO ČIGONO PASAKOJIMAS 


Paskutinėje eilėraščių knygoje „Laiškai iš Ponto“ Ovidi- 
jus piešia seno geto! paveikslą. Senojo barbaro lūpomis jis 
pasakoja gražią legendą apie dviejų mitologinių herojų —- 
Oresto ir Pilado — ištikimą draugystę. 

Puškinas didžiai vertino paskutines Ovidijaus knygas —- 
„Liūdesio elegijas“ ir „Laiškus iš Ponto“. Jis buvo tos nuo- 
monės, kad šie kūriniai pranoksta visus kitus Ovidijaus vei- 
kalus, išskyrus „„Metamorfozes“. Puškinas rašė: 

„Kaip vaizdžiai aprašoma svetimas klimatas ir svetima 
žemė! Kiek žvalumo smulkmenose! Ir koks Romos ilgesys! 
Kokie graudūs skundai!“ 

Puškinas skaitė ir skaitė „Laiškus iš Ponto“ pietuose, kur 
pradėjo rašyti poemą „Čigonai“. Senojo geto pasakojimas 
Ovidijaus elegijose davė Puškinui mintį įterpti į poemą „Či- 
gonai" senojo čigono pasakojimą apie patį Ovidijų. Priešais 
mus tremtinys poetas. Greta jauno, stipraus, energingo Aleko 
paveikslo iškyla senas Ovidijaus, nukaršusio senio, prislėgto 
negandų, nepriteklių ir tėvynės ilgesio, paveikslas. Tačiau 
šis senis dainuoja nuostabias dainas, skleidžia šilumą ir gėrį, 


! Getai — gentis, gyvenusi Trakijoje. 

šis romėnų aristokratas randa bendrą kalbą su barbarais, pa- 
prastais ir nekultūringais Skitijos gyventojais. Visa tai akcen- 
tuoja, kaip žiauriai, egoistiškai, tuščiai leidžia dienas Alekas, 
kuris negali gyventi tarp paprastų žmonių. 

Senasis čigonas pasakoja: 


Mes turim padavimą seną: 
Ištremtas caro, čia pas mus 
Pilietis kitados gyveno 

(Nors buvo vyras gal žymus, 
Jo vardas užmirštas jau mano). 
Pražilęs visas buvo jis, 

Bet jaunas, gyvas siela savo; 
Jo balsas liejos kaip vilnis: 
Jis dieviškai dainas dainavo. 
Visi jam meilę ėmė jaust. 

Jis vaikščiojo krantais Dunojaus 
Ir, nemanydamas ko skriaust, 
Žavėjo pasakomis rojaus. 

Kaip vaikas silpnas ir bailus 
Pats ničnieko jis nemokėjo; 
Žūklėj, medžioklėj svetimieji 
Ištempdavo už jį tinklus; 
Užšalus upei greitasriautei 

Ir žiemai šėlstant viesulais, 
Senelį šventą žmonės siautė 
Plačiais avikailiais šiltais; 
Tačiau darbai, vargingas būvis 
Galop pakirto jį visai; 

Ir sakė, kad pikti dievai 

Jį baudžia už nusikaltimą; 
Pagalbos laukdams iš likimo, 
Jis kentė ilgesio kančias, 
Klajojo pakraščiais Dunojaus, 
Vis liejo ašaras gailias, 

Vietas minėjo gimtines 

Ir prašė, širdžiai plakt nustojus, 
Parnešti kaulus jo senus 
Arčiau prie mylimos tėvynės, 

Nes čia, toli nuo jos mėlynės, 
Ir po mirties jiems liūdna bus. 


(Vertė K. Snarskis) 


Nors čigonas ir pamiršo poeto vardą, Alekas iš karto 
suvokia, jog kalbama apie Ovidijų. Išklausęs senojo čigono 
pasakojimą, Alekas sušuko: 


Štai koks tu, Ryme viešpatingas, 
Saviem vaikam žiaurus esi! 

O meilės dainiau stebuklingas, 
Sakyk man, kas garbė šviesi? 
Ar garsas, amžinai netyląs, 
Gūdžiai šaukiąs iš praeities, 

Ar pasaka, kurią tau žilas 
Čigonas seka prie ugnies? 


(Vertė K. Snarskis) 


Puškinas klausia Ovidijų: kas yra poeto garbė? Ir pats 
atsako: Garbė — ne liaupsinantys himnai ir ne antkapių mo- 
numentai. Poeto garbę sudaro tai, kad jį žino liaudis, kad 
apie jį, laužo dūmų gaubiamas, pasakoja laukinis čigonas. 
Ovidijus pelnė šią garbę. 


PRIEDAS 


ROMOS RESPUBLIKOS VALSTYBINĖ SANTVARKA 


Romos valstybė buvo vergvaldžių diktatūra, kuri saugojo ir gynė jų 
interesus bei privilegijas. 

Oficialus valstybės pavadinimas buvo „res publica", tai yra „bend- 
ras reikalas“ (arba „visuomeninis reikalas“). Šiame pavadinime išreikšta 
mintis, kad aukščiausioji valdžia priklauso liaudžiai. Tuo tarpu iš tikrųjų 
didžioji liaudies dalis visai nedalyvavo valdyme, ir valdžia priklausė tik 
vergvaldžių klasės viršūnei. 

Aukščiausieji Respublikos valstybinės valdžios organai buvo Senatas, 
Tautos susirinkimai (komicijos), o taip pat kai kurie magistrai (aukštosios 
valstybinės pareigos). 


Senatas 


Senatas buvo aukščiausiasis valstybės organas. Svarbų Senato vaid- 
menį pabrėžė formulė, kuri buvo savotiškas Romos valstybės devizas: 
„Senatus Populusgue Romanus" (Senatas ir Romos liaudis). Devizą dažnai 
tiumpindavo SPQR (šios keturios raidės ir dabar sudaro Romos miesto 
herbą). | 

Iš pradžių senatorių būdavo 300, o nuo I a, pr. m. e. jų skaičius žy- 
miai padidėjo (iki 600). Kas penkeri metai cenzorius sudarydavo senato- 
rių sąrašą, įtraukdamas į jį senojo sąstato senatorius. Senatoriais papras- 
tai būdavo ir buvusieji magistratai. 

Senatą šaukdavo konsulai, pretoriai, o nuo IV a. pr. m. e. ir liaudies 
tribūnai. 

Senato žinioje buvo! 

1. Įstatymų, kuriuos priima čenturiniai ir tributiniai susirinkimai (žr. 
žemiau), tvirtinimas. Nuo III a. pr. m. e. šio tvirtinimo nereikėjo, ir Sena- 
tas tik pritardavo įstatymo projektui. 

2. Magistratų rinkimų tvirtinimas (žr. žemiau). Vėliau ši Senato tei- 
sė buvo pakeista kandidatų sąrašo tvirtinimu. 

3. Valstybės saugumo klausimai. Senatas galėjo priimti bet kokį nu- 
tarimą „valstybės ramybei užtikrinti“. Kai šaliai grėsdavo pavojus, Sena- 
tas galėjo suteikti konsulams (arba kitiems magistratams) neribotus įga- 
liojimus, paskelbdamas formulę: „Tegu budi konsulai, idant Respublika 
nepatirtų žalos“. Esant ypač sunkiai šalies padėčiai, Senatas galėjo pa- 
skelbti, kad nutraukiama laivų statyba ir viešieji užsiėmimai. Senatas 
galėjo pripažinti, jog būtina paskirti diktatorių (juo skirdavo vieną iš 
konsulų). 

4, Valstybės biudžeto sudarymas, mokesčių įvedimas. Senatas tvarkė 
valstybės iždą, nustatydavo nugalėtoms valstybėms (miestams) kontribu- 
cijų ir duoklių dydį. 

5. Provincijų valdymas, valdytojų (prokonsulų, propretorių) joms 
skyrimas. Senatas kontroliuodavo šių valdytojų veiklą. 

6. Derybos su užsienio šalimis. Senatas priimdavo ir siųsdavo pasiun- 
tinius, sudarydavo taiką (teisę skelbti karą turėjo centurinis susirinkimas, 
tačiau Senatui priklausė pinigų karui skyrimas ir klausimo, tęsti karą ar 
sudaryti taiką, sprendimas). 

7. Šventyklų statyba, pamaldų nustatymas, svetimšalių dievų kulto 
įvedimo klausimai ir pan. 

Senato posėdžiams pirmininkaudavo konsulas (pretorius arba tribū- 
nas). Senatas paprastai posėdžiaudavo per kalendas (1-oji mėnesio diena), 
nonas (5-oji arba 7-oji diena), idas (13-oji arba 15-oji diena), o taip pat 
tą dieną, kai konsulas paimdavo valdžią. 

Senato posėdžiai galėjo vykti ir kitomis dienomis, tačiau paprastai 
tik ne tomis, kuriomis buvo šaukiami susirinkimai. 

Senatas posėdžiaudavo Kurijoje arba šventykloje, paprastai atviro- 
mis durimis (buvo galima klausytis, neužeinant į posėdžių salę), tačiau, 
jeigu to reikalaudavo valstybės interesai, posėdžiai vykdavo ir uždaromis 
durimis. 

Prieš posėdį buvo meldžiamasi, aukojamos aukos ir buriama. Pirmi- 
ninkas atidarydavo posėdį žodžiais: „Kad laiminga ir pertekusi gyventų 
romėnų kviritų tauta, kreipiamės į jus, tėvai senatoriai!“ Pirmiausia bū- 
davo nagrinėjami religiniai klausimai. Pasikeitus nuomonėmis, senato- 
riai atsistodavo ir pereidavo į to pusę, kuriam pritardavo. Nulemdavo 
dauguma. Balsavime nedalyvaudavo pirmininkas ir einamųjų metų ma- 
gistratai, bet pirmininkas tvirtindavo nutarimą. Posėdis būdavo baigiamas 


340 


tradicinė pirmininko formule: „Ilgiau negalime jūsų sulaikyti, tėvai sė- 
natoriai“! 

Senato nutarimas (senatus consultum) įsigaliodavo, jeigu jo neužpro- 
testuodavo tribūnas (užprotestuotas jis būdavo tik neprivaloma Senato re- 
komendacija). 

Archyvas, prižiūrimas edilų, buvo laikomas senoje Cereros šventyk- 
loje. Sulyginus plebėjų ir patricijų teises, archyvas buvo perkeltas į Sa- 
turno šventyklos iždo saugyklą ir patikėtas kvestoriams. 

Daugelis Senato nutarimų buvo skelbiami visų žiniai baltai dažytose 
lentose (albumuose) — lyg ir savotiškame senovės Romos vyriausybės 
laikraštyje. 

Senatoriai negaudavo atlyginimo. Iškilmingi jų drabužiai buvo balta 
toga ir tunika su purpurinėmis vertikaliomis juostomis ant krūtinės ir 
nugaros (tokios tunikos buvo vadinamos latiklavijomis). Senatoriai avėjo 
ypatingą avalynę — aukštus juodus pusbačius. Jų rango ženklas buvo ir 
aukso žiedas. 


Tautos susirinkimai (komicijos) 


Formaliai Tautos susirinkimai turėjo didžiules teises. Tačiau jų funk- 
cijos darėsi vis labiau nominalios, ir Respublikos gyvavimo pabaigoje su- 
sirinkimų reikšmė nusmuko. 

Buvo tokie Tautos susirinkimai: kuriatiniai, centuriniai, tributiniai. 

Kuriatiniai susirinkimai — seniausi. Tai patricijų susirinkimai. Kuria- 
tinės komicijos tvirtino patricijų padarytus įsūnijimus, priimdavo plebė- 
jus į patricijų luomą, įteikdavo magistratams aukščiausiąją valdžią (im- 
perijų). Iš pradžių kuriatiniai susirinkimai rinkdavo magistratus, vėliau ši 
teisė atiteko centurinėms komicijoms. Nuo VI a. pr. m. e. kuriatinių komi- 
cijų teismines ir įstatymų leidimo funkcijas perėmė centuriniai susirin- 
kimai, o Respublikos gyvavimo pabaigoje kuriatiniai susirinkimai neteko 
reikšmės ir imperijaus suteikimą magistratams tvirtindavo trijų žynių 
ir 30 kurijų atstovų susirinkimas. 

Centurinius susirinkimus, pasak padavimo, įkūręs Servijus Tulijus 
kaip kariuomenės, suskirstytos centurijomis (šimtinėmis), susirinkimus. Jie 
rinkdavo aukštuosius magistratus (konsulus, pretorius, cenzorius), suda- 
rydavo apeliacinį teismą baudžiamosioms byloms svarstyti (jeigu kaltina- 
mieji būdavo pasmerkti mirti arba nubausti fizine bausme), priimdavo 
arba atmesdavo įstatymų projektus (nuo III a. pr. m. e. šios funkcijos pa- 
mažu atiteko plebėjų susirinkimams). Svarbi centurinių komicijų prero- 
gatyva buvo teisė skelbti karą. 

Balsuodavo pagal penkias klases ir šimtą devyniasdešimt tris centuri- 
jas. Pirmiausia balsuodavo 18 raitelių centurijų, po jų 80 pirmosios klasės 

pėstininkų čentužijų. Jeigu šios 98 centurijos vieningai išspręsdavo kiau- 
simą, likusios centurijos nebalsuodavo. O jeigu jos nesutardavo, balsuo- 
davo žemesnės centurijos, kol sprendimą patvirtindavo dauguma. 

Tributiniai susirinkimai — Romos piliečių susirinkimai pagal teritori- 
nes tribas. Kaimo tribų skaičius nuo IV a. pr. m. e. didėjo, III a. pr. m. e. 
viduryje jų buvo 31 (tuo tarpu miesto tribų tebuvo keturios). Tributi- 
nėse komicijose galėjo dalyvauti ne tik turtuoliai, bet ir smulkūs lais- 
vieji žemdirbiai. Tačiau iš tikrųjų valstiečiai retai galėdavo atitrūkti 
nuo savo ūkio bei namų ir vykti į Romą (šusirinkimai vykdavo tik Ro- 
moje), todėl neturėdavo įtakos balsavimui. 

Tributinės komicijos rinko žemesniuosius magistratus — kurulinius 
edilus, kvestorius, sprendė baudžiamąsias bylas (jeigu kaltintojas arba nu- 
kentėjęs buvo patricijai ir jeigu kaltinamajam grėsė pabauda), priimdavo 
arba atmesdavo įstatymų projektus, teikiamus pretoriaus (vėlyvųjų laikų 
Respublikoje — apskritai visus įstatymus). 

Plebėjų sueigos artimos tributiniams susirinkimams. Kuo įstatymų lei- 
dimo funkcijos plebėjų sueigose skyrėsi nuo šių funkcijų tributinėse ko- 
micijose, tiksliai nenustatyta. Plebėjų sueigoms vadovaudavo liaudies tri- 
būnai, jos aptardavo plebėjams rūpimus klausimus, rinkdavo tribūnus, 
spręsdavo teismo bylas (jeigu kaltintojas arba nukentėjęs būdavo plebė- 
jas ir nukentėjusiam grėsdavo pabauda), tvirtindavo arba atmesdavo įsta- 
tymus, teikiamus liaudies tribūnų (plebiscitas). 


Tautos susirinkimus šaukdavo vienas iš aukštųjų magistratų. Susirin- 
kimų darbotvarkė buvo pranešama iš anksto. Visi susirinkimai vykdavo 
Romoje (Mieste — taip didžiuodamiesi vadino savo sostinę romėnai), tik 
centurinės komicijos vykdavo už miesto sienos. Atlikus religines apeigas, 
buvo skelbiamas balsavimui siūlymas (svarstyti nebuvo leidžiama). Bal- 
suodavo atskirai centurijomis arba tribomis. 


Magistratai 


Asmuo, užimantis vyriausybines pareigas, buvo vadinamas magistra- 
tu. Pačios pareigos vadinosi magistratūra. 

Juridiškai magistratu galėjo būti kiekvienas Romos pilietis, tačiau iš 
tikrųjų šias pareigas galėjo užimti tik turtuoliai. (Jokio atlyginimo ma- 
gistratai negaudavo. Atvirkščiai, jie turėdavo didelių išlaidų, įmanomų 
tik turtuoliams. Beje, magistratūra atverdavo kelią prieiti prie daugelio 
asmeninio turtėjimo šaltinių.) 

Romos magistratų valdžios ribos niekada nebuvo tiksliai nustatytos. 
Visos Romos magistratūros buvo kolegijiškos (išskyrus diktatūrą), termi- 
nuotos (paprastai vieneriems metams arba net trumpesniam laikui) ir ne- 
atlyginamos. 

Kolegijiškumas reiškėsi tuo, kad vienoms pareigoms paprastai buvo 
renkami keli asmenys (sakysim, du konsulai). Magistratas leido potvar- 
kius savarankiškai, jo kolega arba aukštesnio rango magistratas galėjo 
tuos potvarkius anuliuoti arba sulaikyti jų veikimą. 

Romėnai skyrė du magistratų valdžios elementus: potestą (apskritai 
valdžią) ir imperijų (aukščiausiąją valstybės valdžią). Potesto sąvoka 
reiškė teisę leisti ediktus (potvarkius) ir skirti baudas už jų nevykdymą. 
Imperijaus sąvoka reiškė aukščiausiąją valdžią, aukščiausius magistratų 
įgaliojimus. Karalių laikotarpiu imperijų turėjo karaliai, Respublikoje im- 
perijus atiteko aukščiausiems valstybės magistratams — konsulams, pre- 
toriams, diktatoriui, raitelių viršininkui, interreksui, konsulo valdžią tu- 
rintiems tribūnams, o taip pat prokonsulams, propretoriams, Miesto pre- 
fektui. 

Imperijus būdavo karinis ir civilinis. Pirmasis apėmė vadovavimą ar- 
mijai, gyvenimo ir mirties teisę (karo metu, už miesto ribos, o diktatoriui 
ir miesto viduje). Karinį imperijų turėjo konsulai, diktatorius, raitelių vir- 
šininkas, interreksas, konsulo valdžią turintis tribūnas. Civilinis imperijus 
(nereikia jo painioti su potestu) reiškė teisę vykdyti jurisdikciją (teisė- 
tumą), skirti baudas (per teismą), areštuoti. Aukštesniu buvo laikomas 
karinis imperijus. Diktatorius turėjo aukščiausio laipsnio imperijų (sum- 
mum imperium). Vėliau tokį imperijų gavo princepsas. Aukščiausios ka- 
rinės pagarbos — triumfo — susilaukdavo tik karvedys, turintis imperijų. 

Magistratai buvo skirstomi į ordinarinius (konsulai, pretoriai, cenzo- 
riai, edilai, liaudies tribūnai) ir ypatinguosius (diktatorius, raitelių vir- 
šininkas, interreksas, konsulo valdžią turintys tribūnai). Toliau magist- 
ratai skirstėsi: į magistratus su imperijumi ir be imperijaus, aukštesniuo- 
sius ir žemesniuosius, kurulinius ir ne kurulinius. Kurulinė kėdė (sella 
curulis) buvo savotiškas aukštojo magistrato atributas. Tai sėdynė be at- 
kaltės, pagaminta iš brangių medžiagų (marmuro, dramblio kaulo, bron- 
zos. Pavyzdžiui, Cezariui Senatas padovanojo auksinę kurulinę kėdę). Ma- 
gistrato nutarimai buvo laikomi teisėtais, jeigu jis priimdavo juos, sė- 
dėdamas šioje kėdėje. Kuruliniai magistratai buvo konsulai, pretoriai, 
cenzoriai, kuruliniai edilai, konsulo valdžią turintys tribūnai, diktatorius 
ir raitelių viršininkas. Visi kiti magistratai buvo laikomi ne kuruliniais. 

Magistratūrai užimti nereikėjo nei specialių žinių, nei išsilavinimo. 
Kandidatas turėjo būti laisvas gimęs, neteistas, sulaukęs tam tikro 
amžiaus (I a. pr. m. e. kvestoriui amžiaus cenzas buvo 30 metų, kuruli- 
niam edilui — 37 metai, pretoriui — 40 metų, konsului — 43 metai). 
Rinkimai visada vykdavo, pirmtakui dar einant pareigas. Jeigu magist- 
ratas mirdavo, nesibaigus jo įgaliojimų laikui, tai likusiam laikotarpiui 
rinkdavo laikiną magistratą. 

Ypatingieji magistratai pradėdavo veikti tuojau pat, ordinariniai — 

kovo 1 dieną (nuo 153 m. pr. m. e. — sausio 1 dieną), išskyrus liaudies 
tribūnus (užimdavo pareigas gruodžio 10 dieną) ir kvestorius (gruodžio 
5 dieną). Konsulas, atiduodamas įgaliojimus, kreipdavosi į įpėdinį tra- 
dicine garsiąja fraze: „Aš padariau, ką galėjau, ir tegul tas, kas gali, 
padaro geriau!“ Atidavusieji įgaliojimus magistratai paprastai gaudavo 
vietą ir balsą Senate. 


Konsulai 


Du konsulai nuo VI a. pr. m. e. pabaigos buvo renkami vieneriems 
metams. Jų vardais vadindavo metus (romėnai sakydavo: „Tai atsitiko 
tais metais, kai konsulais buvo tas ir tas“). Konsulai paprastai valdydavo 
paeiliui (kas antrą mėnesį), pradėdavo vyresnysis. Jeigu vienas konsulas 
išvykdavo į karą, Romoje likdavo jo kolega. Jeigu žygin patraukdavo 
abu, kariuomenei vadovaudavo padieniui. 

Konsulai šaukė Senatą ir komicijas, jų žinioje buvo visi valstybės 
vidaus gyvenimo klausimai. Senatui pasiūlius, vienas konsulas skirdavo 
diktatorių. Senato sprendimu konsulai galėjo gauti neribotus įgaliojimus. 
Kaip ir visi kiti magistratai, konsulas galėjo užprotestuoti savo kolegos 
sprendimą. 

Išoriniai konsulo valdžios ženklai — toga preteksta, kurulinė kėdė 
ir 12 liktorių. Buvęs konsulas galėjo gauti valdyti provinciją (prokonsu- 
las). Romėnai nedrausdavo perrinkti konsulą naujam terminui. 

Retais atvejais konsulai nebuvo renkami (pavyzdžiui, kai aukščiausią 
valdžią turėjo decemvirai Dvylikai lentelių kodifikuoti). 


Diktatorius 


Kaip jau buvo sakyta, diktatorius — laikinas vyriausiasis valstybės 
valdovas, turįs aukščiausią imperijų. Diktatoriui buvo pavaldūs visi ma- 
gistratai, jo sprendimų negalėjo uždrausti liaudies tribūnai. Diktatorių 
skirdavo tik tada, kai valstybei grėsdavo ypatingas pavojus (prisiminki- 
me Fabijų Maksimą Hanibalo įsiveržimo metu). Diktatorių skirdavo vie- 
nas iš konsulų. Diktatūra trukdavo šešis mėnesius. 

Diktatorius pasiskirdavo padėjėją — raitelių viršininką. 

Diktatorius vilkėjo toga preteksta, turėjo kurulinę kėdę. Jį lydėjo 24 
garbės sargybos liktoriai; beje, šie liktoriai turėjo įkišę į rykščių rišuliu- 
kus po kirvuką (netgi taikos metu ir netgi Romos miesto ribose) kaip 
aukščiausios valdžios ženklą. 

Pilietinių karų epochoje, I a. pr. m. e., susiformavo diktatūra — 
visai kitokio pobūdžio — ilga ir netgi iki gyvos galvos (Sula, Cezaris), 
nutiesusi kelią monarchijai. 


344 


Pretorius 


Senovėje pretorius buvo konsulo pavaduotojas, bet vėliau pagrin- 
dine pretorių funkcija tapo teisėtumo vykdymas. Pagrindinis pretoriaus 
darbas buvo nukreipti teisėjams turtinius ginčus. Nukreipdamas bylą, 
pretorius nurodydavo, kaip reikia ją spręsti, atsižvelgiant į nustatytas 
aplinkybes. 

Užimdamas pareigas, pretorius paskelbdavo ediktą ir išdėstydavo 
jame teisminės politikos principus ir taisykles, kuriomis jis vadovausis, 
eidamas pretoriaus pareigas. Pretoriaus ediktas įvesdavo ir naujas tei- 
sės normas. Dėl to susiformavo ypatinga pretorinė teisė, vaidinusi svar- 
Lų vaidmenį Romos valstybėje. 

Iš pradžių pretorius buvo vienas. III a. pr. m. e. buvo įsteigtos ypa- 
tingojo pretoriaus pareigos — jis turėjo nagrinėti svetimšalių arba sve- 
timšalių ir romėnų ginčus. Pirmasis pretorius (praetor urbanus — mies- 
to pretorius) buvo vyresnysis, jis pavaduodavo konsulą, jeigu Roma 
laikinai likdavo be šių magistratų. Antrasis pretorius vadinosi praetor 
peregrinus („,svetimšalis“). 

227 m. pr. m. e. buvo įsteigti pretoriai Sicilijai ir Sardinijai val- 
dyti, 197 m. pr. m. e. du pretoriai ėmė valdyti Ispaniją. Sulos laikais 
pretorių skaičius išaugo iki 8, valdant Cezariui, jų jau 16. Du preto- 
riai (urbanus ir peregrinus) išlaikė savo ankstesnes funkcijas, o kiti 
buvo baudžiamųjų bylų teisėjai ir paprastai po metų tapdavo vietinin- 
kais provincijoje (propretoriai). 

Provincijomis buvo vadinamos nukariautos arba „taikiai“ prijungtos 
šalys. Provinciją valdė valdytojas, vadovaudamasis ypatingais provin- 
cijų įstatymais (šiuos įstatymus paruošdavo karvedys nugalėtojas, kuris 
ginklu ir kariuomene prijungdavo šalį, kartu su 10 Senato įgaliotinių — 
legatų). Nuo 123 m. pr. m. e. Senatas nustatydavo, kurios provincijos 
bus pretorinės ir kurios — konsulinės (tai yra kur bus siunčiami propre- 
toriai ir kur — prokonsulai). Nuo Augusto laikų provincijas pradėta 
skirstyti į Senato ir imperatoriaus provincijas (pastarąsias valdė valdo- 
vo vietininkai ir buvo tik jo kontroliuojamos). Romos valstybė negailes- 
tingai išnaudojo provincijų gyventojus. 

Pretoriaus skiriamieji ženklai buvo toga preteksta, kurulinė kėdė 
ir šeši liktoriai. 


Cenzorius 


Du cenzoriai buvo renkami 18 mėnesių kartą per penkerius metus. 

Jų pareigas sudarė gyventojų surašymas (cenzas), senatorių sąrašo su- 
darymas, piliečių suskirstymas centurijomis ir tribomis, piliečių turto 

įvertinimas. Cenzorių žinioje buvo ir papročių priežiūra (jie galėjo 
bausti asmenis už amoralius poelgius, kurių negalima laikyti nusikal- 
timu,— blogas vaikų auklėjimas, tėvų negerbimas, švaistumas ir pan.). 
Cenzorius galėjo bausti šitaip: pašalinti iš Senato, perkelti į kitą tribą, 
pašalinti iš tribos. 

Cenzorius pirmininkaudavo, atiduodant arba atperkant valstybės pa- 
jamas, ir prižiūrėdavo, kad būtų vykdomos sutartys, sudarytos jo pirm- 
tako. 

Cenzorius vilkėjo toga preteksta ir turėjo kurulinę kėdę. Liktoriai 
cenzoriui nebuvo skiriami. 


Edilas 


Buvo skiriami plebėjiški ir kuruliniai edilai. Šios pareigos atsirado 
patricijų ir plebėjų tarpusavio kovos epochoje. Plebėjiški edilai buvo 
įgaliotiniai ir tvarkė svarbiausių prekybinių susitarimų - (susitarimų su 
mancipacija, žr. p. 170) teismo bylas. Jie buvo laikomi aukštesnio rango, 
negu plebėjiški edilai, vilkėjo toga preteksta ir turėjo kurulinę kėdę. 
Juodu rinkdavo tributinės komicijos, būtinai iš patricijų. Vėliau jais 
galėjo tapti ir plebėjai. Plebėjiškus edilus (irgi du) rinko plebėjų susi- 
rinkimai, valdžios ženklų jie neturėjo. 

Abiejų kategorijų edilų darbas buvo tas pats. Tai policijos virši- 
ninkai, kurie rūpinosi Romos ir jos apylinkių sutvarkymu, duonos, alie- 
jaus ir vyno, malkų pardavimu bei dalijimu; tikrino matus ir svorį, 
tvarkė priešgaisrinius reikalus, rengė viešąsias žaidynes (tam reikalui 
edilai gaudavo iš valstybės tam tikrą sumą pinigų). 


Kvestorius 


Karalių laikotarpiu kvestoriai buvo teisėjai. Respublikoje — iždinin- 
kai: priimdavo ir išmokėdavo pinigus. Respublikos laikotarpio pabaigoje 
buvo 20 kvestorių, Cezario laikais jų skaičius išaugo iki 40. Kvesto- 
riams buvo patikėtas archyvas, laikomas Saturno šventykloje, iždas ir 
karinės vėliavos, o taip pat triumfo reikmenys — paradinis apskritas 
vežimas, iškilmingi triumfatoriaus drabužiai — auksu siuvinėta toga ir t. t. 


Kvestūra buvo laikoma pirmąja pradedančio politinio veikėjo pako- 
pa, ji atverdavo kelią į Senatą. Kvestorius turėjo kėdę (ne kurulinę), 
liktoriai jam nebuvo skiriami. 

Liaudies tribūnas 


Liaudies tribūnų pareiga buvo ginti plebėjus nuo patricijų prie- 
spaudos. Pareigos įsteigtos V a. pr.-m. e. pradžioje. Pirmuoju laikotarpiu 
liaudies tribūnai būdavo du, vėliau — penki, o nuo 457 m. pr. m. e.— 
dešimt. Juos rinkdavo tik iš laisvėje gimusių plebėjų. 

Tribūnai neturėjo teisės visai dienai išvykti iš Romos, o jų namai 
turėjo būti atviri dieną ir naktį. 

Svarbiausios liaudies tribūnų pareigos: jie galėjo užprotestuoti bet 
kurio magistrato (išskyrus diktatoriaus), Senato ir komicijų sprendimą; 
galėjo suimti ir nubausti pinigine bauda kiekvieną jiems pasipriešinusį 
asmenį; galėjo šaukti plebėjų susirinkimus, kuriems pirmininkaudavo, 
ir pateikti čia savo siūlymus. Iš pradžių tribūnams buvo uždrausta da- 
lyvauti Senate (tačiau jie galėjo sekti posėdžius, stovėdami prie durų); 
vėliau jie galėjo duoti Senatui savo pasiūlymus ir netgi jam pirminin- 
kauti. II a. pr. m. e. liaudies tribūnai turėjo labai didelę valdžią (prisi- 
minkime Grakchus). 

Tribūnas neturėjo jokių išorinių skiriamųjų ženklų. Liktoriai jo ne- 
lydėdavo. 


Interreksas 


Jeigu abu konsulai krisdavo mūšyje arba pirma laiko grąžindavo 
įgaliojimus, paaiškėjus, kad rinkimų metu pasitaikė klaidų ar piktnau- 
džiavimų, senatoriai patricijai išrinkdavo iš savo tarpo laikiną valsty- 
bės valdovą — interreksą su konsulo teisėmis. Po penkių dienų jis pa- 
skirdavo įpėdinį, kuris darydavo lygiai taip pat. Penkiadieniai interrek- 
sai keisdavo vienas kitą, kol įprasta tvarka būdavo išrenkami nauji 


konsulai. 


Raitelių viršininkas 


Taip buvo vadinamas diktatoriaus padėjėjas. Jį skirdavo diktato- 
rius. Raitelių viršininkas baigdavo savo pareigas po šešių mėnesių kar- 
tu su diktatoriumi, grąžinusiu savo įgaliojimus. Raitelių viršininkas vil- 
kėjo toga preteksta, turėjo kurulinę kėdę ir teisę būti šešių liktorių 
garbės sargyboje. 


Miesto prefektas 


Išvykdami iš Romos, konsulai arba diktatorius skirdavo pavaduotoju 
laikiną miesto viršininką— Miesto prefektą. Kai nuolatiniu konsulo pa- 
vaduotoju tapo pretorius, Miesto prefektas buvo skiriamas tik lotynų 

religinės šventės metui (švenčių ritualas reikalavo, kad Romoje ma- 
gistratų neliktų: jie išvykdavo į Albanų kalnus, ir Roma likdavo be 
valdžios). 


Decemvirai 


451 m. pr. m. e. buvo išrinkta dešimties narių kolegija (decemvi- 
rai), kurie turėjo kodifikuoti įstatymus, ir visiems metams kolegijai buvo 
suteikta aukščiausioji valdžia (imperijus). Konsulai tais metais nebuvo 
renkami. Kiekvienas decemviras ėjo valstybės vadovo pareigas iš eilės 
dešimt dienų. 449 m. pr. m. e. decemvirų valdžia visam laikui buvo pa- 
naikinta. 


Tribūnai su konsulo valdžia 


V a. pr. m. e. viduryje, kai plebėjams buvo leista užimti konsulo 
postą, vietoj patricinių konsulų buvo įsteigta karinių tribūnų su konsulo 
valdžia kolegija. Kolegiją sudarydavo nuo trijų iki aštuonių Žmonių. 
Konsulinis tribunatas gyvavo su pertraukomis iki 367 m. pr. m. e. 


Zemesnieji magistratai 


Jiems priklausė: dešimties teisėjų kolegijos nariai, pavaldūs preto- 
riui; triumvirai, skiriami kolonijoms tvarkyti; triumvirai, kurie dalydavo 
piliečiams žemę. 


Žemesnieji tarnautojai 


Žemesniuosius tarnautojus dažnai komplektuodavo iš atleistinių. 
Antai liktoriai dažnai būdavo atleistiniai. Liktoriai sudarė atskirą kor- 
poraciją (kolegiją); kaip žinome, jie ėjo magistratų garbės sargybą ir 
vykdė nuosprendžius. Daugiausia liktorių turėjo diktatorius (24), ma- 
žiausiai — vestalė (vieną liktorių). 

Žemesniesiems valstybės tarnautojams priklausė taip pat kurjeriai, 
skelbikai, raštininkai, sąskaitininkai. Tai buvo laisvieji piliečiai (daž- 
nai — atleistiniai). Jų nereikia painioti su valstybiniais vergais — polici- 

klausė magistratams, turintiems imperijų). 

Žynių pareigos 


Religija Romoje buvo glaudžiai susijusi su politiniu gyvenimu, ir 
žynių pareigos buvo atskiros religinės magistratūros. Žyniai jungėsi 
į kolegijas. Žyniu galėjo tapti kiekvienas laisvėje gimęs pilietis, netu- 
rintis fizinių trūkumų, pasižymįs geru elgesiu ir sulaukęs tam tikro 
amžiaus. Žynio vardas buvo suteikiamas iki gyvos galvos (išskyrus ves- 
tales). Ankstyvuoju Romos laikotarpiu žynį skyrė karalius, Respubli- 
koje — aukščiausiasis pontifikas arba pačios kolegijos. Seni žyniai buvo 
atleidžiami nuo karo prievolės, tačiau galėjo užimti bet kurias civilines 
pareigas (buvo ir išimčių). 


Pontifikų kolegija 


Iš pradžių ją sudarė 6, vėliau 15 žynių. Jie aukojo aukas, kontro- 
liavo religinių apeigų atlikimą valstybėje, vedė kalendorių ir sudari- 
nėjo magistratų sąrašus (fastus), rašė Didįjį metraštį apie svarbiausius 
metų įvykius. 

Vyriausiasis žynys — didysis pontifikas (pontifex maximus) buvo 
renkamas iš pontifikų tributinėse komicijose. Nuo Augusto laikų juo 
Lūdavo tik imperatorius. Didysis pontifikas buvo religinis valstybės va- 
dovas. Jis skyrė žynius, vilkėjo toga preteksta ir dėvėjo ypatingą gal- 
vos apdangalą. V. m. e. a. didžiojo pontifiko titulas atiteko katalikų 
bažnyčios vadovui — Romos popiežiui (dabar paprastai verčiama „baž- 
nyčios galva“, užuot sakius „vyriausiasis žynys“, bet lotyniškai ,pon- 
tifex maximus"). 


Rex sacrorum (sakrificijus) 


Šis žynys (pažodžiui — karalius atnašautojas) Respublikos laikais at- 
likdavo pareigas, anksčiau atliekamas karaliaus. Jis buvo pavaldus di- 
džiajam pontifikui, kuris jį ir skyrė (tik iš patricijų). 


Flaminai 


Flaminai — įvairių šventyklų žyniai. Trys vyresnieji flaminai — Ju- 
piterio žynys, Marso žynys ir Kvirino žynys; be jų, buvo 12 jaunesniųjų 
flaminų: Vulkano, Floros, Pomonos ir kitų dievybių šventyklų. Flami- 
nus skyrė didysis pontifikas, pirmuoju jų buvo laikomas Jupiterio žy- 
nys. Jis vilkėjo toga preteksta, turėjo kurulinę kėdę, jį lydėdavo likto- 

rius. Jis negalėjo užimti valstybinių pareigų ir pasitraukti iš Romos. 
Flamino namai turėjo prieglobsčio teisę. Flaminai negalėjo liesti arklio 
ir ginklų, avies, šuns, žalios mėsos, gebenės, pupų, tešlos; jiems buvo 
draudžiama nešioti žiedus ir dalyvauti laidotuvėse. 


Vestalės 


Deivės Vestos žynės kurstė šios deivės šventykloje amžinąją ugnį, 
aukojo aukas ir saugojo šventyklos šventenybes. Vestalės buvo 4 (vė- 
liau 6), jas rinkdavo iš 6—10 metų amžiaus mergaičių, kilusių iš kil- 
mingų šeimų; iš burtų keliu atrinktų 20 vaikų vyriausiasis pontifikas 
paskirdavo vestales. Jos tarnaudavo 30 metų. Vestalės privalėjo gyventi 
skaistybėje (už šio įžado sulaužymą vestalę gyvą užkasdavo į žemę). 
Jeigu ugnis užgesdavo, vestalę nuplakdavo. Jos asmuo buvo neliečia- 
mas; tas, kas ją įžeisdavo, buvo baudžiamas mirtimi. 

Vestalei einant gatve, priekyje žingsniuodavo liktorius. Jeigu ves- 
talė sutikdavo vedamą pasmerktąjį mirti, šis būdavo paleidžiamas į laisvę. 


Augūrai 


Augurai — žyniai pranašautojai, kurie būrė ateitį ir skaitė dievų 
valią iš paukščių skridimo, iš jų elgesio (iš „šventųjų“ vištų lesimo), 
o taip pat iš dangaus ženklų (žaibo, griaustinio ir kt.). Be augurų bū- 
rimo nebuvo skiriamos ir pradedamos komicijos, Senato posėdžiai, nu- 
matomi žygiai, stojama į mūšį. Iš pradžių buvo 3 augurai, vėliau — iki 
16. Apsišvietę romėnai jau I a. pr. m. e. išjuokė su augurais susijusius 
prietarus ir burtus. 


Haruspikai z 


Žyniai būrėjai. Jie aiškindavo ženklų (žaibo blykstelėjimų ir kt.) 
reikšmę, būrė iš aukojamų gyvulių vidurių (kepenų, širdies, plaučių, 
akies tinklainės). Haruspikų būrimą romėnai perėmė iš etruskų. Labai 
svarbiais atvejais Senatas kviesdavo konsultacijoms ypač prityrusius ha- 
ruspikus iš Etrurijos. I m. e. a. buvo įforminta haruspikų kolegija, kurią 
sudarė 60 žmonių. Haruspikų kolegija buvo žemesnio rango už augurų 
kolegiją. 


Sibilių žyniai 


Ši kolegija (2, vėliau 10 ir Respublikos laikotarpio pabaigoje 15 
žynių) saugojo Sibilių knygas — senovės sentencijų, priskiriamų legen- 

darinėms pranašautojoms Sibilėms, rinkinius. Kai valstybė patekdavo 
į sunkią padėtį, Senato reikalaujami žyniai aiškindavo miglotus šių kny- 
gų posakius ir iš jų sužinodavo, kokiomis priemonėmis palenkti užsi- 
rūstinusius dievus. 


Fecialai 


20 žynių kolegija rūpinosi religinėmis karo paskelbimo ir taikos 
sudarymo apeigomis. Fecialai Romos vardu skelbdavo karą ir atlikdavo 
tam reikalingas apeigas (mėtydavo kruvinas ietis į priešo teritoriją). 
Sudarant taiką, fecialai nudurdavo akmeniniu peiliu kiaulę. Su tarptau- 
tiniais santykiais susijusių apeigų ir papročių visuma sudarė ypatingą, 
fecialinę teisę, kurią ir saugojo fecialai. 

Kitos kolegijos — arvaliniai broliai, salijai, luperkai — aptarnaudavo 
kultą ir šventes (pirmieji jų — agrarinę derlingumo deivės Dianos šven- 
tę, salijai buvo Marso žyniai, luperkai — kaimenių dievo Fauno žyniai). 
Imperijos laikotarpio pradžioje susiformavo augustalų kolegija (vien iš 
atleistinių) imperatoriaus kultui vykdyti. 


PRINCIPATAS 


Ankstyvojo Imperijos laikotarpio valstybinę santvarką apžvelgsime 
tik bendriausiais bruožais. 

Monarchinės santvarkos kūrimosi procesas truko keletą šimtmečių. 
Daugelis respublikinių institutų tebegyvavo ištisus amžius. 

Monarchijos laikotarpis Romoje skirstomas į principatą (iki III a.) 
ir dominatą (IV—V a). 

Principato pavadinimas kilęs iš valstybės vadovo titulo — princep- 
sas (paraidžiui —,,pirmasis"; turima galvoje, kad pirmasis senatorius, tai 
yra pirmuoju įrašytas Senato narių sąraše). Viduramžiais lotynų kalboje 
„princeps“ reiškė „kunigaikštis“, o taip pat „karaliaus sūnus“ (vėliau 
žodis „princas“ tapo feodaliniu titulu). 

Valstybės vadovas, faktiškai — patvaldys monarchas, turėjo kuklų 
pirmojo senatoriaus titulą. Anksčiau pirmasis senatorius neturėjo abso- 
liučiai jokios pirmenybės, tuo tarpu Oktavianas, pasivadindamas prin- 
cepsu, pirmą kartą susiejo su šia sąvoka aukščiausią padėtį valstybėje. 
27 m. pr. m. e. Oktavianas gavo imperijų ir veikiai priėmė Augusto 
(„šventojo“) titulą. 

Turėdamas imperijų, princepsas vadovavo kariuomenei, tvarkė san- 
tykius su užsieniu, sudarinėjo tarptautines sutartis, leido įstatymus, valdė 
Romą ir provincijas. 

Iš pradžių princepso valdžia nebuvo paveldima. Mirusio valdovo 
įpėdinį išrinkdavo Senatas (iš tikrųjų pats princepsas pasirinkdavo pa- 
dėjėją įpėdinį, kartais paskelbdavo jį bendravaldžiu). Faktiškai naujo 
princepso išrinkimas priklausė ne nuo Senato, o nuo armijos sutikimo. 

III a. pradžioje žymus romėnų juristas Ulpianas susiklosčiusią prak- 
tiką apibendrino tokia formuluote: „Įstatymas yra tai, ko pageidauja 
princepsas“. Respublikiniai institutai nyko arba virto grynai formaliais. 
Princepsas remiasi ne renkamomis institucijomis, o paties paskirtais tar- 
nais. Jo atrama tapo armija, kurioje ypatingą vietą užėmė asmeninė 
princepso gvardija (pretorionai), sudariusi sostinės įgulą. Gvardijai va- 
dovavo pretorijaus prefektas; dažnai šis postas atitekdavo laikiniems 
galingiems favoritams, tvarkiusiems imperatoriaus sostą. 

Princepsas turėjo savo iždą (fiską), nepriklausantį valstybės iždui. 
Patvaldys princepsas niekam neprįvalėjo duoti savo pajamų ir išlaidų 
ataskaitos. 


Senatas principato laikais išsaugojo (ypač monarchijos laikotarpio 
pradžioje) aprėžtą įtaką valstybės reikalams. Sakysim, Senatas leido 
įstatymus, tačiau tik pasiūlius valdovui. Užsienio politika nustojo buvusi 
Senato kompetencijoje. Senatą komplektuodavo pats princepsas. 


Neteko jokios reikšmės Tautos susirinkimai. Tik principato pradžioje 
kai kurie įstatymų projektai, aprobuoti Senato, būdavo pateikiami bal- 
suoti centurinėms komicijoms, tačiau ir šis balsavimas buvo perdėm 
formalus. , 

Magistratai išliko, tačiau jie tapo vien princepso valios vykdyto- 
jais, o ankstesnes jų funkcijas perėmė valdininkai. Iki II a. pr. m. e. 
tam tikrą reikšmę išsaugojo pretorius, tačiau jo vaidmuo, kuriant nau- 
jas teisines normas, visiškai neteko reikšmės: pagrindiniu teisės šaltiniu 
tapo princepso potvarkiai. 

Susiformavo nauji centriniai organai. Iš jų svarbiausias — aukštųjų 
valdininkų prie princepso taryba. Prie valstybės vadovo atsiranda eilė 
centrinių žinybų, pagrįstų griežta biurokratine hierarchija. 


TURINYS 


Įvadas (M: Botvinikas) 4:4 uk iikkis nk un k a 
Septynios kalvos (M. Germanas) (15). Palatinas (17). 
Kapitolijus (18). Forumas (21). Drabužiai (24). 
Cirkas (29). Aventinas (33). Vandentiekis (34). 
Namas (36). Baldai (40). Apšvietimas (42). Kiti 
miesto rajonai (45). Marso laukas (46). Keliai (47). 
Laikrodis ir kalendorius (48). Vardai (51). Raštas 
ir knygos (52). Termos (54). Pietūs (58). 
Žemės ūkis (B. Seleckis) 
Romos valstietija ir stambiosios žemėvaldos pli- 
UMAS 125044 5 a i E a EETA 
I a. pr. m. e. Stambusis Romos žemvaldys ir jo 
dvarai. Aaa ii L ra NE aa AS 
Italijos žemės ūkio smukimas ............L Lo 
Romos armija (B. Seleckis) 
Romėnų karo tarnyba .....essesesseseserrer eo 
Organizacija: 2515 ca alia L i a nai 
Romos armijos vadovybė .....asesssesesreseoo 
Legionieriaus ginkluotė .....ssrsesesesreree s 
Romos armija žygyje „LL. kLkkk kaka akis 
Romėnų kariuomenė mūšyje „L... kels 
Romos armijos mokymas .....esssssesserres: 
Romėnų drausmė ............LLL 44444) kak 
Romėnų stovykla .........akkhkka aaa kk kis 
Svaidomieji ir apsupties pabūklai .......seses. 
Kovos drambliai „<... .kkkkkk kaka anas 
Romėnų karo meno įtaka šiuolaikiniam karo 
MEDU. „Elen y is Va Lk io sis nap k 
Civilinė teisė (M. Popovas) .....ssssssesserreseess 
Romėnų portretas (M. Germanas) s.sssesssesssrerse 

Lukrecijus (J. Suzdalskis) 


Poezijos -PIMIMAS 5 i D a S 182 
Kovingasis ateistas „<... Lk kak as 186 
Poetinis pasaulio viešpats „LL. Lak kak) kas 193 
Katulas (J. Suzdalskis) 
Pirmasis romėnų lyrikas „L. k kak ko 202 
Lesbia. gerisi Ni e a ra i L a AS 217 
Vergilijus (J. Suzdalskis) 
Imperatoriaus Oktaviano draugas «........ argas 220 
„Eneida“ niko ie K a ik i S 230 
Junonos TUSLYDĖ '. G 454 5 i si a 232 
Didanos. Meile. 555455 ke a a 235 
Požėmių karalystėje Lisa ossis in 238 
Karas. Nialijoje. 5 kn ka es L ain K i 241 
Enėjo nemirtingumas „LL. Lkkkk kaka kus a aa 244 
Horacijus (J. Suzdalskis) 
Susitikimas su senu draugu ............ asi 248 
Bruto kariuomenėje .........kkkkkk kaka aka 251 
Mecenato ratelyje Kai as is oe i K naea 255 
Karas: ir Laika. sėsliai ika ki S aa i ai 264 
Gaudyk akimirką! 44 uk ska knka sk 266 
Aukso: VIŪUTYS“ 5 duris r i k i r 270 
Poezija — tai išmintis ir grožis ........... |. 278 
Paminklas G kis k ra E a S k k Oa 283 
Ovidijus (J. Suzdalskis) 
Puškinas ir Ovidijus „L... ks 288 
Meilės dainius, dievų dainius ............... L. 291 
„Metamorfozės”" Gus isviuss us d K a a 295 
Gamtos gimimas „L... Lkkkkka kaka kas 297 
Keturi amzidi. Kiri nus kdn Se a S da 298 
„Pasaulinis: tvanas Li iki sak ia 299 
Pamokomosios novelės LL 4Lk kaka ks 303 
Išdidusis Faetonas L... ks 305 
Savimyla Narcizas Gi k i L k a 309 
Išpuikėlė Niobė Likusius ri is amas i 310 
Likijos berniukai „L... ks 312 
Meilės tema L Li ak A nannan eee EE. 313 
Apolonas ir Dafnė <... 314 
Persėjas ir Andromeda «Ls 315 
Piramas- It ŽISDS - Li iksiesus sara na a S a as 317 
Filemonas ir Baukidė „L... Lk ks 319 
Menininkų paveikslai „L... ks 322 

Dedalas: ir Íkara8 .....oisuesuercuererrrurere 323 


Orfėjas ir Euridikė ........ Pa MT 325 
Pigmalionas“ as ska iki alk k i a i 326 
Graikų: ISMINCČIUS Kira ri eik a Ek 327 
Nemati Far De G 145515 0 L L i a a 330 
Oktaviano rūstybė „Lk TE 331 
Senojo čigono pasakojimas ...ssssenssrserroe 336 


Priedas. Romos respublikos valstybinė santvarka. 
(M. PODOV 05) k r a as ha S sa i Sa 339 

